
PRZEFATIO 


Hic tractatus De Eucharistia pertinet ad Cursum theologice dog- 
maticae, cujus duo priores tractatus jam typis mandati sunt: De Reve- 
latione per Ecclesiam proposital ef De Deo uno2. Speramus mox 
nlere tractatus de Deo Trino et creatore, de Christo Salvatore, et 
deinceps de Gratia. 

In his omnibus tractatibus attente sequimur S. Thomae doctrinam, 
secundum ipsum ordinem quaestionum, quemlibet articulum conside- 
rando cum principalibus controversiis, quae circa eos ortae sunt usque 
ud hodiernum diem. 

In presenti volumine, initio invenitur conspectus de Sacramentis 
ni communi, ac compendium quaestionum S. Thomae de baptismo et de 
confirmatione. 

Quoad sacramentum Eucharistiae specialiter insistimus in doctrina 
S. Thome de transsubstantiatione, secundum quam substantia panis 
totaliter convertitur in Corpus Christi, ita ut nullo modo mutetur in se 
Christi Corpus, et omnia ad praesentiam ejus realem pertinentia se- 
quantur ex transsubstantiatione sic concepta, secundum principium 
u conomice, abseque ulla alia interventione Dei extraordinaria. In hoc pro- 
funde differt, ut videbimus, transsubstantiatio conversiva seu proprie 
dicta a transsubstantiatione adductiva, quae proprietatem vocis « conver- 
siamis » non conservat. 

Agendo de Sancta Communione ejusque effectibus, notamus quod 
quaelibet communio debet augere in nobis caritatem et proinde norma- 
liter nos disponere ad meliorem communionem pro die sequenti, secun- 
dum quamdaim accelerationem, quae est lex superior vitae gratiae. 

Quoad sacrificium Missae animadvertimus quod positio quaestionis 
notabiliter differt ante et post protestantismi apparitionem: antea com- 
muniter ponebatur quaestio ut apud S. Thomam IIP, q. 83, a. 1: « Utrum 
in celebratione hujus mysterii Christus immoletur »; et theologi commu- 
niter respondebant per verba S. Augustini (Ep. ad Bonifacium): « Semel 
Immolatus est in semetipso Christus, et tamen quotidie immolatur in 
sacramento » seu sacramentaliter. 

Post apparitionem protestantismi quaestio sic ponitur: An Missa 
sit verum sacrificium proprie dictum. Ad hoc autem probandum plures 
theologi voluerunt in ea invenire realem immutationem victimae oblatae, 
id est Corporis Christi, quod impossibile est, nam Corpus Christi nunc, 


I F. Ferrari, Roma, 3s editio, 1925. 
i Desclée de Brouver, Paris, 1938. 

«/ gloriosum, est impassibile. Redimus ergo ad doctrinam tradítionalem, 
scii., esi immolatio sacramentalis Corporis Christi, que, ut sacramentatis, 
est in genere signi, non vero realis seu physica, qua tamen realiter fun- 
datur in duplici transsubstantiatione, prout « aliquid fit circa victimam 
oblatam », in quantum conversio substantiae panis proprie terminatur ad 
solum Corpus Christi, et conversio substantiae vini ad solum ejus San- 
guinem, quamvis per concomitantiam ambo sint sub qualibet specie. 

Insistimus deinde in hoc puncto quod « Christus semper vivens ad 
interpellandum pro nobis » actualiter offert Missas quae quotidie cele- 
brantur, ita ut quaelibet habeat valorem infinitum non solum ex parte 
victimes oblatas, sed etiam ex parte principalis offerentis. 

Post tractatum de Eucharistia accedunt de poenitentia questiones 
dogmaticas, et specialiter quaerimus quid ad attritionem sufficientem 
cum sacramento ad justificationem, requiritur, «ut excludat omnem 
peccandi' voluntatem »; recpiüiritur ne ad eam initialis amor benevolus 
Dei ut est fons omnis justitiae, distinctus a caritate ? 

In fine brevissime agitur de sacramento Ordinis et de duabus contro- 
versiis: an ordines minores sint sacramenta, ut partes potentiates sacra- 
menti Ordinis, et an Episcopatus sit sacramentum a presbyteratu di- 
stinctum. 

Theologia positiva in hoc opere exceptis quaestionibus de institutione 
Eucharistiae, de presentia redii, et quibusdam aliis, parum evolvitur; 
quoad hanc partem elementa in praecipuis manualibus hodiernis inve- 
niuntur, et ad integrdliter ac exacte tractandas has quastiones posi- 
tivas exigitur specialis labor valde distinctus a labore theologiae spe- 
culativae, et peritiam distinctam requirens; de facto hoc hodie evolvitur 
partim in cursu theologice biblice, partim in Patrologia, aut in historia 
dogmatum, et optime exponitur in diversis monographiis infra citandis. 

In expositione doctrinae S. Thomae attente sequimur reiterata consilia 
et ordinationes Summorum Pontificum, praesertim Leonis XIII et suc- 
cessorum ejus, ad exacte servandam et explicandam hanc doctrinam ut 
necessarium est ad deviationes praesentis temporis vitandas. Utinam sem- 
per illum attingamus scopum, ad rectam formationem intellectualem 
studentium, ad eorum pietatem fovendam, ut deinde cum fide viva donis 


Spiritus Sancti illustrata et cum vero zelo apostolico laborent ad ani- 
marum salutem. 


AUCTORES CONSULENDI 


Thomas, Summa Theologica, HI», q. 73-90, ed. leonina, Rome, 1906. Contra 
Gentes, |. IV, c. 70, 71, 72, ed. leonina. 


Commentatores ejus: 

{lajetanus in Hlam, P. ed. leonine, Romæ, 1906. 

Joannes a S. Thoma, Cursus Theologicus, Tom. IX, Paris, 1886. 
J. B. GONET, Clypeus theologice thomisticoe, t. VI, Paris, 1876. 
:.ALMANTICENSES, Cursus theol., t. XVII et XVIII, Paris, 1881. 

V. L. Gotti, Theol. scholastico dogmatica, t. XIII, Bononie, 1733. 
Billuart, Summa S. Thomas, t. VIIL IX, Lyon, 1857. 

Cf. etiam Suarez in Hlam, P. S. Thoma, Paris, 1876. 


BELLARMINUS, Disputationes etc., t. IV, De Eucharistia et de sacrificio Missce, 
libri sex, Venetiis, 1622. 


Circa Concilium Tridentinum. 
THEINER, Acta genuina S. S. Gzcum. Conc. Trid., Agram, 1874, t. I, p. 406-530; 
t. II. p. 7., 57. — Le Plat, Monumentorum ad historiam Conc. Trid... am- 


plissima collectio, Lovanio, 1783-1785. 


Merkle, Concilii Trid. diariorum Pars Ia, Freiburg-Brisg., 1901, lars I» 
ibid. 1911. — S. Ehses, Actorum pars altera, ibid., 1911, et pars V» 1919. 


Tractatus recentiores de Eucharistia: 


| B. FRANZELIN, De Sacramentis in genere, ed. 5», Rome, 1910, Tractatus de 
SS. Eucharistiae sacramento et sacrificio, Romae, 1868. 


N. GlilR, Die ht. SaJcramente der Katolischen Kirche, 2 vol. ed. 3, Freiburg, 1918, 
1921. Dus h. Messopfer, dogmatise)!., liturgisch, und aszetich erklürt, Ed. 
14-16. Freiburg, 1919. 

L. Billot, De Ecclesiae sacramentis, t. 1, ed. 6, Romæ, 1924, t. II, ed. 6, Rome, 
1922. — G. Mattiussi, De sacramentis in genere et de Eucharistia, ed. Il, 
Romæ, 1925. 

I: HUGON, Tractatus dogmatici, t. 1, IV, et V, Paris, 1920, 1925. 

La Sainte Eucharistie, ed. 2, Paris, 1917. 
A Tanquerey, Synopsis theologiai dogmaticae, t. TI, Paris, 1919. 


M. LEVIN, L'idée du Sacrifice de la Messe d'après les théologiens, depuis l'Ori- 
gine jusqu'à nos pours, Paris, 1926. 


ANIOTORWH CONHULWNDt 


I3 Taille (M. do) Mysterium Fidet, Do Augustissimo Oorpori» tit Sanguinis 
Christi sacrificio atque sacramento, od. 3, Parin 1031. 


Esquisse du Mystére de la Foi, suivi de quelques éclaircissements, Paris, 
1924. 


J. Grimal, Le Sacerdoce et le sacrifice de N. S. Jésus Christ, 4» ed. Paris, 
1926. 


V. Her is, Le Mystère du Christ, Paris, 1928, p. 354-369. 

E. MASURE, Le sacrifice du Chef, Paris, 1932. 

A. Vonier, Une clef de la doctrine de l'Eucharistie, 1925, trad. fr. 
A. o'ALES, De SS. Eucharistia, Paris, 1929. 


G. PETAZZI, S. J., I Sacramenti. - L'essenza dei sacrificio della Messa, Trieste, 
1939. 


J. Brinktrine, Der Messopferbegriff in den ersten zwei Jahrh. Freiburg, 1918. 

— Die h. Messe in ihrem Werden und Wesen, Paderborn, 1931. 

Dictionnaire Apologétique de la Foi catholique, art. Eucharistie (J. Lebreton). 
— Dictionnaire de Théologie catholique, art. Eucharistie (C. Ruch, G. Ba- 
rellle, A. Michel), art. Messe (C. Ruch, A. Gaudel, J. Rivière, A. Michel). 


Quoad particularia opera theologie positive: 


P. Batiffol, Etudes d'histoire et de théologie positive, 2« série: L'Eucharistie, 
la presence réelle et la transsubstantiation, 7° ed. Paris, 1925. 


J. Corblet, Histoire dogmatique, liturgique et archéologique du sacrement de 
l'Eucharistie, Paris. 1885, sq. 


G. Rauschen, Eucharistie und Bussakrament in den sechs ersten Jahrhun- 
derten dei Kirche, X ed. Freiburg, 1910. 


V. Er moni, L'Eucharistie dans l'Eglise primitive, 2« ed. Paris, 1904. 


W. GOOSSENS, Les origines de l'Eucharistie, Louvain, 1931. 


INTRODUCTIO 


BREVIS CONSPECTUS TRACTATUS S. THOMÆ 
DE SACRAMENTIS IN COMMUNI 


S. Thomas III* q. 60 in prologo ait: « Post considerationem eo- 
rum quæ pertinent ad mysteria Verbi incarnati considerandum est de 
Kcclesiæ sacramentis quæ ab ipso Verbo incarnato efficaciam habent ». 


Propter eandem rationem, juxta plures theologos modernos ut A. 
Gardeil, L. Billot, hic potest institui pariter tractatus theologicus de 
Ecclesia a Christo instituta, de ejus intima constitutione, de ejus hie- 
rarchia, de duplici potestate ordinis et jurisdictionis. Attamen convenit 
ut, in theologia fundamentali, post quæstiones de Christo a Deo legato 
ad plenitudinem revelationis tradendam, exponatur pars apologetica 
tractatus de Ecclesia, scii, quod historice instituta est a Christo ad 
Revelationem conservandam, infallibiliter proponendam et explicandam, 
et quod visibilis est Ecclesia ac discernibilis a falsis sectis per quatuor 
notas. Hæc omnia pertinent ad tractatum de Revelatione divina per 
Ecclesiam proposita, deinde considerandum est quid continetur in ipsa 
Revelatione, etiam circa ipsam Ecclesiam, circa ejus hierarchiam etc. 


e *« 


Nunc autem proponitur brevissimus conspectus tractatus de Sacra- 
mentis in communi, notando principales quæstiones quæ in eo inve- 
niuntur et principia quibus illustrantur subséquentes quæstiones. 


Hic tractatus de sacramentis in communi, continet quinque quæ- 

stiones : 
1° quid sit sacramentum. - 2? de necessitate sacramentorum ex 

âne. - 3? de effectibus sacramentorum, scii, de gratia sacramentali et 
de charactere. - 4? de causa sacramentorum. - 5? de eorum numero. 

Sic considerantur eorum quatuor causæ: quid (causa formalis et 
materialis), finis et effectus qui est finis in executione, causa efficiens 
sci). Deus et Christus, et denique de numero sacramentorum, ubi agitur 
d€ divisione et subordinatione sacramentorum. 


l. - Garrigou-Lagranus, De Eucharistia. 


2 T): Sackamentis in communi 


Quid sit sacramentum (q. 60). 


Sanctus Thomas ostendit quod sacramentum est signum rei sacra, 
et rei sacra sanctificantis homines, scil. gratie quz ab eo producitur. 
Sed simul est commemoratio Passionis a quo derivatur et pignus seu 
signum prognosticum future beatitudinis. 

Ita baptismus est signum gratie baptismalis, confirmatio est si- 
gnum gratie ab ea collate, item absolutio sacramentalis, pariter extre- 
ma unctio. Item eucharistia prout continet corpus Christi per modum 
cibi, est signum gratie cibantis. Unde sacramentum est proprie quid 
sensibile significans gratiam quam producit. 


In eadem quæstione 60, ostenditur quod in quolibet sacramento 
sunt res sensibilis et verba, que constituunt unum sacramentum, prout 
conveniunt in uno scii, in significando, et in significando active, imo 
in causando. Unde res vg. aqua in baptismo, dicitur materia sacramenti 
et verba sacramentalia dicuntur forma sacramenti; quia magis deter- 
minant significationem rei sensibilis; unde manifestum est quod ana- 
logice et non univoce agitur de materia et forma in hoc tractatu. 
Sensus est quod sicut in rerum natura forma specifica vg. auri deter- 
minat materiam ad talem speoiem, qua est radix harum proprietatum, 
ita proportionaliter seu analogice verba sacramentalia vg. baptismi 
determinant significationem practicam rerum sensibilium vg. aque 
baptismalis, chrismatis, panis consecrandi. 

Sunt tamen quadam difficultates infra examinandæ ad determi- 
nandum in quibusdam sacramentis, vg. in matrimonio et in poenitentia, 
ubinam est materia: in poenitentia sunt actus poenitentis, sensui sub- 
jecti, in matrimonio sunt pariter actus eorum qui conjugendi sunt. 
Suppi. 42, a. 2. 

Quoad institutionem materie et forma a Christo videbimus quod 
sufficit Christum dixisse se velle aliquod sacramentum ad producen- 
dum talem determinatum effectum, vg. quod deleantur reliquie peccati 
ante mortem. Hoc sufficit quia signum sacramentale SPECIFICATUR 
ab effectu sacramentali significando et producendo, ad quem est essen- 
tialiter relativum ut signum practicum. Ibi est relatio transcendentalis 
qua est de essentia sacramenti. 


Necessitas sacramentorum (q. 61). 


Sumitur ex hoc quod homines manuducuntur ad spiritualia per 
sensibilia. 


Sacramenta legis nature fuerunt indeterminata; 
Sacramenta legis mosaicæ fuerunt magis determinata a Moyse; 


De eorum causalitate 3 


Sacramenta legis evangelicae sunt alia que supponunt jam adventum 
! In isti et operantur virtute Passionis Christi jam præteritæ, non solum 
;unt signum gratiae produeendæ, sed causa. 


De causalitate sacramentorum (q. 62). 


Utrum sint solum causa moralis, ut charta monetaria qua dat jus 
d accipiendum aurum vel argentum, an sint causa physica instru- 
mentalis. 
Primo est de fide quod sacramenta novae legis producunt gratiam 
«I opere operato, scii, ex se, non ex opere operantis, nam actus humani 
non sunt de essentia sacramentorum habentium materiam corporalem, 
ied dispositive se habent 84, a. 1 ad 1. Attamen quidquid recipitur ad 
modum recipientis recipitur et ille qui magis accedit ad fontem lucis 
lt caloris magis illuminatur et calefit. 


Etiam in sacramentis quorum materia sunt actus humani (vg. actus 
penitentis in poenitentia et actus conjungendorum in matrimonio), 
gratia sacramentalis non producitur ea opere operantis (sicut quando 
justus per actum caritatis meretur augmentum hujusce virtutis), sed 
/ x opere operato, scill. eo ipso quod constituitur sacramentum per unio- 
nem ejus forme cum materia; vg. per absolutionem sacramentalem, 
qua attritus fieri potest contritus, dum non potuisset mereri gratiam 
contritionis, nec statum gratie, qui est principium meriti. 


Sed supposito quod sacramenta novae legis producunt gratiam 
sacramentalem ex opere operato, quæritur utrum eam producant solum 
moraliter, ut charta monetaria est id quo obtinetur argentum, an etiam 
physice, id est instrumentaliter physice. Hoc adhuc hodie disputatur i. 


S. Thomas aperte docet causalitatem instrumentalem physicam 
sacramentorum in q. 62, a. 1 quia, inquit, alioquin « sacramenta nove 
legis nihil plus essent quam signa gratie (produeendæ); cum tamen ex 
inultis sanctorum auctoritatibus habeatur, quod sacramenta novæ legis 
non solum significant, sed causant gratiam... Et ideo dicendum est quod 
sunt causa instrumentalis gratiæ». Ad lum: sic communiter dicitur 

efficiunt id quod figurant » Ad 2um: «Instrumentum habet duas 
'ictiones: unam instrumentalem, secundum quam operatur, non in vir- 


I Negant Scotus, scotistæ, quibus adhaerent Vasquez, Eugo, Tournely et 
plures moderni. Afflrmant S. Thomas et thomistæ, uno aut altero excepto, et 
plures extranei, ut S. Bellarminus, Suarez, Valentia, Fonseca. 

Notandum est quod Patres loquuti sunt de causalitate sacramentorum aim 
magno realismo v. g. S. Leo Serm. 4 de Nativ.: «Omni homini renascent! aqua 
Baptismatis instar est uteri virginalis, eodem Spiritu Sancto replente fontem. 
<iui replevit et virginem». Item Aug. in Joan. t. 80: «Unde tanta virtus aqua: 
ut corpus tangat et cor abluat». Hzc vis. inquit, est «rore subtilior». De 
Baptismo, c. 4. Item S. Chrysostomus: «quod est matrix embryoni, hoc est 
Illicii aqua ». 


4 Dk Sacramentis in communi 


tute propria, sed virtute principalis agentis; aliatn autem actionem 
propriam, que competit sibi secundum propriam formam;... sic securis 
scindendo facit lectum... ita aqua baptismi, abluendo corpus secundum 
propriam virtutem... abluit animam in quantum est instrumentum vir- 
tutis divinae ». 

Item a. 3: « Sacramenta novae legis continent gratiam, seu gratia 
continetur in eis ut in causa instrumentait ». A. 4. « In sacramentis est 
aliqua virtus causativa gratiae» sicut in penna est virtus causativa 
scripturae intelligibilis, sicut in penicillo Raphaelis est virtus ad pul- 
cherriman picturam producendam. Sacramenta sunt quasi penna et 
penicillum Dei ad scribendum et pingendum in anima Christiana; 
scribitur in ea non atramento sed gratia sacramentali. 

Item q. 62 a. 5: Sacramenta nove legis hanc virtutem habent ex 
passione Christi. Sic humanitas Christi cum suis gloriosis cicatricibus 
et suo vivo desiderio sanctificationis nostrae, est instrumentum conjun- 
ctum divinitati, dum sacramentum est instrumentum separatum. Ita 
in scriptore, manus ejus est instrumentum conjunctum artis suæ, et 
penna est instrumentum separatum. 

Quæstione 62, a. 6: « Sacramenta veteris legis non habebant in se 
aliquam virtutem (derivatam a Passione Christi, que nondum adimpleta 
erat) qua operarentur ad conferendam gratiam justificantem; sed solum 
significabant fidem (de futura Christi passione) per quam justificabantur 
homines ». Ita v. g. circumcisio remittebat peccatum originale produ- 
cendo, ut signum praticum, gratiam habitualem (cf. etiam q. 66, a. 1). 

Hi textus S. Thomae sunt clari et explicit!; juxta eos, si sacra- 
menta novæ legis essent solum causa moralis vel intentionalis ad mo- 
dum meri signi practici (ut vult cardinalis Billot), non distinguerentur 
a sacramentis veteris legis, quz erant solum signa gratie, non vero 
causa gratia. 

Hoc clarius apparet si comparentur sacramenta novae legis cum 
vi impetratoria orationis; oratio petitionis est causa moralis gratiz 
quam obtinet, pariter meritum; sed nec oratio nec actio meritoria pro- 
ducunt gratiam, eam solum obtinent sive impetratorie, sive meritorie. 


De gratia sacramentali (cf. q. 62, a 2). 


Dicit S. Thomas, loc. cit: « Gratia sacramentalis, vg. bapti- 
smatis, addit super gratiam communiter dictam et super virtutes et 
dona, quoddam divinum auxilium ad consequendum sacramenti finem». 
Sic Adam innocens habuit gratiam habitualem communiter dictam, 
qua est participatio divine naturae, seu vite intima^ Dei, pariter ha- 
buit virtutes infusas et septem dona, sed non habuit gratiam proprie 
baptismalem, quæ est gratia proprie Christiana, que derivatur a meritis 
Christi redemptoris; Adam innocens non erat redemptus. Gratia ut 


De gratia sacramentali 5 


(hi istiana nos configurat Christo et diversimode secundum diversa 
«aeramenta baptismi, confirmationis, eucharistiæ etc. 


Ex his qua dicta sunt a S. Thoma in hoc articulo constat quod 
gratia sacramentalis addit super gratiam virtutum et donorum moda- 
lilatem quamdam habitualem, que dat aliquod jus ad accipiendas 
gratias actuales saltem sufficientes, (et si eis homo non resisteret, acci- 
peret gratiam efficacem) vg. gratia baptismalis ad Christiane vivendum, 
gratia confirmationis ad firmam fidei christiana confessionem, gratia 
cibans producta a communione eucharistica dat jus ad gratias actuales 
necessarias ad majorem cum Christo unionem, tanquam ejus membra 
magis ac magis vivificata; gratia sacramentalis pœnitentiæ dat jus 
quoddam ad gratias actuales ad vitandas occasiones peccati; gratia 
sacramenti ordinis dat aliquod jus ad gratias actuales ad sancte et 
semper sanctius celebrandum etc. 

Sic gratia sacramentalis est velut lineamentum nostrae physionomiæ 
spiritualis. Quedam animæ, qua vident secreta cordium, videntur ac- 
cipere spirituales photographias quarumdam aliarum animarum, et sic 
vident lineamenta earum physionomiæ spiritualis que evolvitur et tendit 
ad perfectionem, velut ad spiritualem statem perfectam. Gratia sacra- 
mentalis est velut spirituale lineamentum physionomiæ anima, et se- 
cundum hoc lineamentum fiunt diversi motus physionomiæ, velut mo- 
deratus risus, ictus oculi, lacrimæ, etc. 


Principalis objectio contra causalitatem instrumentaient physicam 
sacramentorum est ista: 


- Virtus spiritualis non potest recipi in corpore. 

- Atqui virtus instrumentalis ad productionem gratie est spi- 
ritualis. 

- Ergo non potest recipi in sacramento sensibili, vg. in aqua aut 
chrismate. 


Respondetur: Distinguo majorem: non potest recipi permanenter in 
corpore, ut proprietas ejus vel ut accidens permanens, concedo; non 
potest recipi franseunter, nego. Quia id quod recipitur transeunter 
in aliquo subjecto non ei proportionatur, sed termino producendo et 
subjecto transmutando, scii, in presenti proportionatur animz perfi- 
ciendæ. Ita vg. similitudo corporum transit per aerem ad visionem pro- 
ducendam in oculis nostris. 

Ita etiam, in ordine naturali, in vultu sensibili transit lumen in- 
tellectus per oculos, per ictum oculi; dicitur de aliquo homine: habet 
oculos intelligentes; ita in accentu vocis transit affectio anima, amor 
vel ira. 


(I Inc Raciumkntih in communi 


Insuper Deus utitur corpore, vg. aquu baptisnrmll, non ut proprie 
est corpus, sed ut cat ens creatum sibi subjectum, et ex potentia obe- 
diential) aquae educit predictam virtuten instrumentaient. 

Denique haec virtus instrumentalis potius dynamice continet ma- 
teriam sacramenti quam continetur in ea, sicut anima potius continet 
corpus quam continetur in eo. 


De charactere (q. 63). 


Character est alius effectus quorundam sacramentorum, scii, bap- 
tismi, confirmationis, ordinis. Est, ut nomen ejus indicat, velut sigillum 
in anima impressum. 

Sed sigillum istud spirituale ad aliquos actus religiosos valide adim- 
plendos ordinatur. Propterea concipitur a theologis et speciatim a 
sancto Thoma, ut spiritualis potestas ad tales actus religiosos valide 
adimplendos, dum gratia sacramentalis adjuncta est ad hos actus 
licite et sancte adimplendos. 

Hzc omnia sunt revelata et de fide definita. Revelatio autem harum 
veritatum facta est quasi in concreto, per praxim administrationis sa- 
cramentorum, vg. baptismi. Hoc factum complexum (baptismus) potest 
enim exprimi in multis propositionibus: ex parte materie, formae sa- 
cramentalis, ministri, subjecti et effectuum. Ex usu non reiterandi 
baptismum plura constant de his effectibus. 

Sic character baptismi est alius a charactere confirmationis et 
ordinis, quia sunt ad distinctos actus (q. 72, a. 5). 

Character baptismi est potentia passiva (ad alia sacramenta valide 
recipienda), sed character confirmationis et ordinis est potentia activa 
(q. 63, a. 3). 

Hi characteres sunt proprie characteres Christi, tanquam ducis, qui- 
bus configurantur fideles sacerdotio Christi (q. 63, a. 3). 

Per oppositum character bestie est obstinata malitia vel professio 
illiciti cultus (q. 63, a. 3 ad 3UUI). 

Character manet in damnatis quia est indelebilis (63, a. 2 et 5); 
gratia autem sacramentalis amittitur cum gratia virtutum et donorum, 
cujus est modalitas, sed restituitur cum ea per reviviscentiam. 

Christus habuit gratiam, imo plenitudinem gratie capitalis, nullum 
vero characterem. Christus ipse est character Patris (q. 63, a. 1 ad 2>"n 
et a. 5 et 6). 


De causa sacramentorum (q. 64). 


Art. 1. — Solus Deus interius operatur (ut causa principalis) in 
sacramentis, quia ille solus est causa principalis gratie, et etiam cha- 
racteris spiritualis impressi in anima. Christus vero ut homo est con- 
iuncta causa instrumentalis gratie, ut dictum est. 

Art. 2. — Solus Deus potest instituere sacramentum, quia virtus 
aeramenti ad producendam gratiam est a solo Deo tanquam a causa 
principali. Virtus sacramenti non potest esse ab eo qui utitur sacra- 
mento jam instituto, quia ille est solum minister. 

Art. 3. — Christus, ut Deus, operatur in sacramentis per aucto- 
ritatem; secundum autem quod est homo, operatur ad interiores effectus 
:aciamentorum meritorie (olim), et efficienter sed instrumentaliter 
(nunc). Cf. inanl q. 13, a. 2, 3. Ipse est instrumentum divinitati conjun- 
ctum et principale. 

Item « ad potestatem excellentiae, quam Christus habet in sacra- 
mentis, pertinet quod in ejus nomine (et propter ejus merita infinita) 
sacramenta sanctificantur.. Sic Christus potuit instituere sacramenta 
(non solum ut Deus, sed ut homo quia meruit de condigno effectus 
omnium sacramentorum); insuper potuit effectum sacramentorum sine 
exteriori sacramento conferre » vg. remittendo paralytico peccata ejus, 
et Magdalena, et bono latroni. 

Imo secundum Concilium Tridentinum sess. 7, cap. I: «Si quis 
dixerit sacramenta nova legis non fuisse omnia a Jesu Christo insti- 
tuta, an. sit». 

Sufficit tamen, vg. pro extrema unctione, quod manifestaverit se 
velle aliquod signum sensibile ad hunc effectum determinatum produ- 
cendum, scii, ad reliquias peccati tollendas ante mortem; sacramentum 
enim extremae unctionis specificatur et ab aliis distinguitur ab isto 
effectu producendo, ad quem est essentialiter relativum. 


*oy * 

Quid importat potestas excellentiae quam habuit Christus circa sa- 
cramenta instituenda? 

Potestas excellentia Christi circa sacramenta importat quatuor: 
1° quod ejus meritum operetur in sacramentis ad eorum effectum; 
2 quod sacramenta in ejus nomine administrentur; 3? quod potuerit 
instituere sacramenta; 4" quod potuerit effectum sacramenti, scii, 
gratiam, sine sacramento sed solo imperio conferre. 

Hac potestas excellentia (sublato tamen valore infinito meritorum 
et satisfactionis) potuisset communicari puro homini, qui accepisset a 
Deo plenitudinem gratia capitalis, ut potuisset mereri de condigno, sed 
non rigorose satisfaciendo, pro aliis hominibus. Ita Billuart diss. V, a. 1 
ei plures alii (cf. sanctum Thomam q. 64, a. 4). Imo Christus ipse po- 
tuisset talem potentiam excellentia alteri homini communicare sed non 
fecit, ne fideles spem ponerent in homine. 


De ministro sacramentorum (q. 64, a. 5 sq.). 


Mali ministri etiam haretici et pagani valide conficiunt sacramenta, 
ni >do aliunde omnia ad illorum validitatem necessaria adhibeant, ma- 
teriam scii., formam, et intentionem faciendi quod facit Ecclesia. 


H Dk Rackambntim in COMMUNI 


Ita pagani possunt valide conficere baptismum, non vero alta sa- 
cramenta. Sed sacerdos peccator, imo hæreticus, si sit valide ordinatus, 
valide consecrat. 


Ratio est quia malus minister non potest impedire potestatem Do- 
mini; ita Augustinus tract. 5 in Joann.; Concilia decreverunt quod 
baptizati ab hæreticis non debent rursus baptizari (nisi sub conditione 
quando dubitatur de validitate baptismi collati). Item Concilium Tri- 
dentinum sess. 7, can. 12. 

Ratio theologica est: minister est solum instrumentum, et sufficit 
quod velit facere id quod facit Ecclesia, servando ea quas ad validita- 
tem sacramenti pertinent. 

Quoad hoc per accidens est quod minister si haereticus, sicut quod 
medicus sit ægrotus. 

Malus minister non operatur in sacramentis de suo, sed ex virtute 
Christi (cf. Billuart solutionem objectionum ex locis difficilibus Patrum). 


Obiectio a ratione: Qui amisit fidem non potest velle facere id quod 
facit Ecclesia. 


Respondetur: Non potest hoc velle, ipse credendo efficacitatem su- 
pernaturalem sacramenti, concedo; non potest velle facere signum quod 
Ecclesia credit esse supernaturaliter efficax, subdistinguo: si tollit quid 
necessarium ad validitatem, aut si irrisorie agit, concedo; secus, nego. 
Ita medicus materialists potest valide baptizare parvulum dum serio 
vult facere id quod mater Christiana ab eo postulat. 

Non sufficeret tamen intentio ministri si vellet facere ritum mere 
externum, quia non vellet facere id quod facit Ecclesia (cf. art. 8 e 9). 
Requiritur interna et seria intentio faciendi id quod facit Ecclesia, quia 
minister est instrumentum animatum et sui conscium; attamen haec 
intentio potest existere in eo qui non habet fidem de efficacitate 
sacramentorum. 

Ita minister regis potest valide deferre litteram regis, etsi non 
credat id quod in ea continetur, sed vult facere id quod vult rex scii, hanc 
litteram portare (cf. q. 64, a. 9, luni in fine. Item a. 10: legere). 

Requiritur intentio interna virtualis (non tamen actualis) id est 
intentio quae fuit actualis et non retractata est. 

Mali ministrantes sacramenta peccant sic agendo, quia gravem irre- 
verentiam committunt contra Christum, auctorem sacramentorum, nam 
sancta sancte sunt tractanda, (cf. S. Thom., cit., a. 6). 

Attamen in statu necessitatis non peccant saltem graviter. 


De intentione subiecti recipientis sacramentum. 


In adultis requiritur ad validitatem sacramenti intentio interna reci- 
piendi illud ut rem in Ecclesia sacram (excipitur Eucharistia, quae 
existit ante susceptionem ejus). 

Ratio eat quia adultus non justificatur per gratiam nisi ad eam 
m disponat per modum liberi arbitrii. Sed sufficit intentio virtualis. 


Quoad conditiones requisitas in sublecto. Peccatori occulto occulte 
pelonti, et publico sive occulte sive publice petenti, extra periculum 
mortis, deneganda sunt sacramenta, excepta poenitentia, et in aliquo 
! ol (propter tranquillitatem reipublice) matrimonio. 


De numero et ordine sacramentorum (q. 65). 


Quatuor sunt articuli: 


Art. I. — Sunt septem sacramenta. Est de fide contra Lutheranos 
et Calvinistas qui duo vel tria tantum agnoscunt, scii, baptismum et 
Cinnam. Cf. Concilium Florentinum et Tridentinum. 

Et sanctus Thomas optime ostendit quod convenienter sunt septem, 
prout perficiunt hominem spiritualiter, et removent defectus peccati. 

Etenim vita spiritualis, sicut et corporalis, 


1" debet accipi, et hoc fit per baptismum, 

2“ debet augeri ad robur, et hoc fit per confirmationem, 

3? debet nutriri, et hoc fit per Eucharistiam, 

4? post peccatum debet restitui, et hoc fit per poenitentiam, 

5? ad reliquias peccati removendas datur insuper extrema unctio 
nnte mortem et ut firmetur moribundus in agonia. 

6? in ordine ad communitatem et exercitium cultus publici et 
nd regendos fideles datur ordo. 

7° ad familiam Christianam constituendam matrimonium, scii, 
ut in hac familia regnet non concupiscentia sed spiritus Dei, et ad 
educationem Christianam prolis. 


Art. II. — De comparatione sacramentorum ad invicem. Sacra- 
menta qua ordinantur ad perfectionem unius persona naturaliter 
precedunt ea quae ordinantur ad perfectionem multitudinis, quia 
unum est prius quam multitudo. Sic ultimo ponuntur ordo et matri- 
monium. 

Inter priora sic est ordo: baptismus, confirmatio, eucharistia, 
poenitentia, extrema unctio; quia prius est id quod ordinatur ad per- 
fectionem vitz spiritualis, quam id quod removet nocivum superveniens. 


Art. III. — Potissimum sacramentum est Eucharistia. Quia continet 
non solum gratiam, sed auctorem gratiae, et datur ad consummationem 
vite spiritualis, nos intimius conjungendo cum Christo in commu- 
nione, et simul cum aliis fidelibus per Christum et in ipso. 

Alia sacramenta sic ordinantur ad Eucharistiam ut ad finem (cf. 
irt. 3, corp. fin.). Coroll. Eucharistia sic præsupponit alia sacramenta 
(t etiam omnia alia Christianismi mysteria, scii. Incarnationis redenip- 

Uvie Itllli Del, Trinitatis, peccati originalis, elevationis ad ordinem gra- 
tia et gloriae: proinde unum solum miraculum eucharisticum, scii, 
confirmans veritatem præsenliæ realis, confirmat consequenter veri- 
tatem aliorum mysteriorum fidei et sacramentorum, imo validitatem 
ordinationum in praeterito usque ad Christum. Hoc praedicandum est. 


Art. IV. — Tria sacramenta sunt absolute de necessitate salutis. 
Baptismus; poenitentia supposito peccato mortali; ordo pro vita 
Ecclesiae. Ad melius esse necessaria sunt confirmatio, eucharistia, 


extrema unctio, matrimonium pro multitudine Ecclesiae per propa- 
gationem conservatae. 


Compendium quæstlonis 


DE BAPTISMO 


(q. 66 - 71 inclusive) 


Agendo de Baptismo qui est janua aliorum sacramentorum, sanctus 
Thomas dicit adhuc plura de sacramentis in communi; sicut in [* Parte 


mundo de angelis, seu de prima creatura, plura dicit de ente creato 
ut sic. 


Agitur: 1° de baptismo in se et quoad necessitatem ejus; 
» 2? de suscipientibus baptismum; 
» 3° de effectibus. 


Circumcisio ut sacramentum veteris legis praeparabat Baptismum, 
F«Muittebat peccatum originale et conferebat gratiam, prout erat signum 

de futura passione Christi, sic ex opere operato non active, sed 
passive. Non imprimebat characterem, nec aperiebat cælum, quia nondum 
crnt solutum pretium. 


Baptismus Joannis magis proxime præparabat baptismum Christi. 


1" - Baptismus est sacramentum maxima necessitatis prout dat 
Miain supernaturalem  initialem, semen gloriae. Sed potest suppleri 
quoad gratiam (non quoad characterem) per baptismum sanguinis, 
ut in sanctis innocentibus, et per baptismum desiderii, seu per actum 
curitatis, in quo est votum saltem implicitum sacramenti baptismi. 
9. 66, a. 11; q. 69, a. 5, ad luln; q. 68, a. 2; q. 72, a. 6, ad lum (cf. 
tract, de peccato, ultim. artic. I-II, q. 89, a. 6). 

Non debet iterari, nam imprimit characterem indelebilem et pec- 
citum originale remissum non reviviscit. 

Materia est aqua, et forma: « Ego te baptizo in nomine Patris et 
Fili et Spiritus Sancti. Arnen ». Cum haec forma determinata sit a 
( risto, non sufficeret dicere: « in nomine Trinitatis ». 


2“ - De suscipientibus baptismum, q. 68. — Fides est necessaria 
m baptizandis adultis quoad gratiam, non autem quoad characterem 
(<|. 68, a. 8). — Fides non est necessaria in baptizantibus (q. 64, a. 9; 
q t8, ?. 8). 

In habentibus usum rationis baptizandis requiritur contritio (sal- 
tem imperfecta), sive devotio, ad recipiendam gratiam baptismalem; 
u vero est obex recipitur solum character, et postea recedente (per 
lu litentiam) obice, producitur gratia baptismalis (q. 69, a. 10 et 9) 


$i 


Verbi gratia, quando momento receptionis baptismi aliquis credit 
i 1m... dispositionem sufficientem ad sacramentum et ejus effectum, et ta- 


I h non habet, postea recedente (per poenitentiam) obice, producitur gratia 
b iptUimaHs. 


Compendium qut.htionum de Baptismo 


Tunc per accidens sacramentum non est causa instrumentalis physica 
grati;», nisi mediante charactere; et in casu simili, sacramenta quae 
characterem non producunt, non sunt causa gratie nisi moraliter. 

Quidam ex hoc facto particulari negant in universali causalitatem 
physicam sacramentorum. Ad hoc respondendum est: hoc fit per ac- 
cidens ratione obicis, in casu presenti, et ea qua sunt per se et ordi- 
naria non sunt judicanda ex eis qua sunt per accidens. 

Aliquis fictus accedit ad baptismum quadruplicate!.: non credens, 
contemnens baptismum, non servans ritum Ecclesie, indevotus, seu 
non volens effectum sacramenti. Et hec quatuor sunt per accidens. 


Pueri infidelium, antequam habeant usum rationis, non sunt bapti- 
zandi invitis parentibus, quia secundum jus naturale sunt adhuc sub 
cura parentum, et deinde est periculum apostasiæ si educantur inter 
infideles (q. 68, a. 10) - (cf. Codicem juris canonici). 


Baptismus est janua omnium sacramentorum. Aliquis moriens 
statim post baptismum, extemplo volat ad calum, quia est in statu 
gratiæ absque ullo peccato et ulla poena subeunda (cf. q. 69, a. 2 et 7): 
est donum praeclarum Regis primo advenientis in anima. 

Pueris baptizatis subvenit meritum Christi ad beatitudinem conse- 
quendam, licet desint eis merita propria, nam per baptismum efficiun- 
tur membra Christi. Sic obtinent beatitudinem titulo hereditatis, non 
meriti. 


3? - De effectibus baptismi, q. 69. — Producit gratiam qua homo 
justificatur et fit filius Dei adoptivus, et characterem baptismalem, ad 
valide suscipienda deinde alia sacramenta (cf. q. 72, a. 6). 

In baptismo amplior gratia datur quam in circumcisione; habet vim 
illuminativam et fecundativam ad bona opera. Gratia baptismalis sufficit 
(scii, est gratia sufficiens) ad concupiscentiam totaliter reprimendam et 
ad merendum, non autem gratia quæ per circumcisionem conferebatur 
(q. 70, a. 4). 

Omnibus, rite baptizatis etiam pueris conferuntur gratia habitualis, 
virtutes infusæ, septem dona (q. 69, a. 4 et 5). Et in catechumenis jam 
justificatis hec augentur. 

Omnes pueri æqualem gratiam consequuntur per baptismum, quia 
non inaequaliter disponuntur; adulti autem gratiam inæqualem acci- 
piunt, see. gradum devotionis (q. 69, a. 8). 

In baptismo homo participat totaliter virtutem passionis Christi, 
proinde si statim moritur postea, transit in celum sine mora in purga- 
torio. Hoc non facit sacramentum pœænitentiæ, quo deletur peccatum, 
non vero semper tota pcena temporalis peccato debita (q. 86. a. 4 
ad 3"m). 

Homo per baptismum in mortem Christi quasi moritur peccato 
et novam vitam obtinet (q. 68, a. 5). Baptismus delet quoad personam 
omnem culpam originalem et actualem seu personalem, non vero pa- 

n. ilalcs vitee presentis, que sequuntur ex peccato originali, quia 
tmlurn humana nondum est perfecte regenerata, sic adhuc subjicitur 
' Hiipiscentiæ, dolori, morti, ad exercitium virtutis (q. 68, a. 1 ad 2'|[n; 
Illi i. 3). Legendus est hic art. ultimus et ad 3um. 

Attamen per baptismum fomes concupiscenti® mitigatur ne do- 
iie (q. 66, a. 3; 69, a. 4; 86, a. 5). Quatuor vulnera qua sunt se- 
^in la peccati originalis, sunt in via cicatrizationis L 

Baptismus sanguinis est melior et efficacior ceteris baptismis, in- 
(ludit baptismum flaminis seu desiderii, supplet baptismum fluminis. 
In necessitate solum (q. 66, a. 11, 12), sed non imprimit characterem 
I(H Legendi sunt hic ultimi articuli. 


i Hæc quatuor vulnera, ut exponitur I-II, q. 85, a. 3, sunt infirmitas (ad 
In.num morale etiam ordinis naturalis faciendum et in eo perseverandum). 
iipiorantia (ex qua oritur sepe error practicus contra prudentiam), malitia (ex 
qu.i procedit injustitia), concupiscentia (ex qua oritur luxuria, gula etc.). Sec. 
I Thomam concupiscentia est in appetitu sensitivo concupiscibili, infirmitas 
In Imscibili loco fortitudinis, ignorantia in ratione prsesertlm practice, malitia 
In voluntate. Legendus est hic articulus. Hæc quatuor vulnera post baptismum 
Hunt in via cicatrizationis, sed rursus aperiuntur per peccata actualia. 


Compendium quoestlonls 


DE SACRAMENTO CONFIRMATIONIS 


(q. 72) 


Confirmatio consideratur 1° in se, 2? quoad effectus, 3? quoad 
subjectum et ministrum. 


1" Est sacramentum quo confertur plenitudo gratie et Spiritus 
Sancti, ad robur, ut Christianus fiat miles Christi, aliquomodo sicut 
Apostoli die Pentecostes confirmati sunt per missionem visibilem Spi- 
ritus Sancti, qua illuminati et roborati sunt ad fidem strenue prædi- 
candam usque ad martyrium. 


2" Confirmatio simul confert characterem ad defensionem fidei, et 
gratiam ut hec defensio sit non solum firma, sed etiam cum aliis vir- 
tutibus, scii, cum caritate, prudentia, etc. 

Confirmatio est nobilius sacramentum baptismo, quoad ministrum 
(episcopum) et gratiam, et simpliciter, sed quoad remissionem pecca- 
torum est e converso (a. 11). 

Chrisma, id est oleum olivarum cum balsamo, est propria materia 
ejus (a. 2). Habet determinatam formam, scii: «Consigno te signo 
crucis et confirmo te chrismate salutis, in nomine Patris et Filii et 
Spiritus Sancti. Amen ». 

Sic datur homini spirituale augmentum gratie, virtutum ac do- 
norum, quo promovetur justus in spiritualem ætatem quasi adultam 
(a. 1, 5 et 7). 

Non est de necessitate salutis, sed ad bene esse spiritualis vitz 
(a. 4). 

Fuit immediate instituta a Christo quando imposuit manus super 
pueros, non exhibendo, sed promittendo (a. 1 ad lum). 


3? Confertur tantum ab Episcopo, sed potest tamen conferri a 
simplici sacerdote ex commissione Summi Pontificis. 

Confirmans et confirmandus debent esse in gratia. Et debent esse 
confessi et jejuni de consilio, non autem de precepto (a. 7 ad lum). 

Datur in fronte ad liberam confessionem nominis Christi et ad 
fortiter defendendam dignitatem acceptam. 

Sic confirmati magis conformantur Christo et configurantur ei per 
signum Crucis. 

Impositio manus fit ad significandum copiosum effectum gratiae 
qui datur ad roborandum, ad pugnam spiritualem. 

Eucharistia roborat etiam sed non eodem modo, roborat enim 
I..... in se quoad caritatem, confirmatio vero contra alios in pugna, 
ltd defensionem fidei (a. 9, ad 2um). 

Sic confirmatio perficit effectum baptismi et poenitentiae (a. 7 
ltd 2u,n). 

Confirmati habent majorem gloriam in celo quam non confirmati. 

Haec omnia speciatim prædicanda sunt juvenibus qui pertinent 
hd Actionem catholicam ut vere sint Christi milites; acceperunt cha- 
ti^ terem non sacerdotalem sed Confirmationis et gratiam annexam. 


DE EUCHARISTIA 


Ad digne tractandum de Eucharistia, oporteret habere non solum 
exactam cognitionem fontium Revelationis et profundam cognitionem 
metaphysicam eorum qua ad substantiam et accidentia pertinent, 
sed insuper imo et presertim magnum fidei spiritum et simul pietatis, 
ut apparet in 1. IV Imitationis Christi. S. Theologia enim est scientia 
studio humano quidem acquisita, sed radix ejus est fides infusa, unde 
eo vividior est quo procedit a majori spiritu fidei, seu ab alta fide donis 
Spiritus Sancti illustrata. Sic pervenit ad notitiam vivam mysteriorum 
et fructuosissimam ut dicittir in Cone. Vaticano, sess. III, cap. IV. 


CONSPECTUS GENERALIS HUJUSCE TRACTATUS 


De Eucharistia tractaverunt inter Patres latinos, presertim sanctus 
Ambrosius, Officiis I, 42, 238; sanctus Augustinus, in Joan. tr. 26. 
Inter Patres grzecos sanctus Cyrillus Hierosolymitanus, Catechesis 
2260; sanctus Joannes Chrysost, in Matth. Homil. in c. XXVI, 26; in 
Joann, h. 46, et in I Corinth. XI, 24. - Dionysius, de Ecclesiastica hierar- 
chia, c. 3; sanctus Damasc. l. IV, c. 4. - Item de ea ex professo sermo 
est in operibus Lanfranci, Algeri, Paschasii. 

Inter Scholasticos presertim consulendus est P. Lombardus, Magi- 
ster Sententiarum, in IV S., dist. 8 ad 13 incl.; S. Bonaventura in IV S.; 
S. Albertus Magnus in IV, et in suis duobus operibus de Eucharistia et 
de Sacrificio Missa. - S. Thomas tn IV Sent., in Summa theol. et etiam 
IV C. Gentes c. 61, 63, 68 etc., in Ep. I Cor. XI, lect. 4, 5, 6, 7, in Joan. 
VI, lect. 6, Quodl. 6 a. 9, quodl. 7, a. 8, quodl. 9 a. 5 et aliis locis infra 
citandis. 

Commentatores sancti Thoma legendi sunt, Inter quos Cajetanus, 
Joannes a S. Th., Gonet, Salmanticenses. 

Sub aspectu spirituali egregie scripsit de Eucharistia auctor Imi- 
tationis Christi 1. IV. 

Contra Protestantes speciatim consulendi sunt sanctus Bellarminus, 
de. Eucharistia, card. Gotti, Theol., Benedict. XIV, de SS. Misses Sa- 
crificio. - S. Alphonsus, Opera, ed. ult., 1. VI, ac denique recentmres 
theologi de quibus infra. Post Concilium Trid. multum evolvitur contra 
objectiones Protestandum theologia de sacrificio Missa. 

DIVISIO TRACTATUS 


Hic tractatus sancti Thoma, ut dicitur in prologo dividitur in 
K piem partes. Si vero consideratur ejus structura intima in eo inve- 
niuntur duz partes fundamentales omnibus nota: 


I" de Eucharistia ut est sacramentum; 
ll" de Eucharistia ut est sacrificium sacramentale, quæ continet 
‘luin ultimas quæstiones. 


/ pars subdividitur in duas sectiones: 

I* est de ipso Eucharistiae sacramento et de praesentia reali 
ui i|. 73 ad 78 incl). In ea agitur 1° de ipso sacramento a Christo in- 
hliiuto; - 2? de ejus materia ac de conversione hujusce materiæ; - 3° 
IK ejus forma, ex cujus analysi profundius manifestatur transsubstan- 
Matio et realis præsentia. 

II" sectio Iae partis est de effectibus sacramenti Eucharistiae et de 
ommunione (q. 79-81). 


IT pars est de Eucharistia ut est sacrificium in qua prius agitur 
h sacerdote consecratore (q. 82), deinde de consecratione sacramentali 

de ipso sacrificio Missae (q. 83). 

Sic sunt tres partes principales: de praesentia reali, de commu- 
ni.ne et de sacrificio Missae. 

Structura hujusce tractatus melius sic apparebit: 


de ipso sacramento et de presentia redii 
(q. 73-78): de ipso sacramento in communi - 

ut de ejus materia ac de conversione ipsius - 
de ejus forma. 


sacramento 
De de effectibus sacramenti et de commu- 
tiurharisiia nione (q. 79, 80, 81). 
ut de ministro consecratore (q. 82). 
sacrificio 


sacramentali de consecratione sacramentali (q. 83). 


Hec divisio bona est, prout opponuntur sacramentum et sacri- 
in iuin, in hoc quod sacramentum datur a Deo hominibus, dum sacri- 
ir uni offertur Deo ab hominibus. Sed in expositione tractatus appa- 
‘I dit Missam esse sacrificium sacramentale, in quo immolatio sacra- 
iii ntalis est. Unde conveniens est tractare de Eucharistia ut est sa- 
(ramentum antequam de Eucharistia ut est sacrificium. 

S. Thomas initio tractatuum et quaestionum non dat semper ra- 
IIonem primæ divisionis et subdivisionum, enumerat solum partes exa- 
ininandæ, ut vg. in I" q. 14, de scientia Dei, ubi distinguuntur quatuor- 


2. Gahmcou-Lacranob, De Eucharistia. 


18 Introductio ai hunc tractatum 


decim articuli, sed facile est distinguere quinam pertinent 1" ad ipsum 
intelligere Dei - 2? ad ejus objectum primarium - 3? ad ejus objectum 
secundarium - 4? ad modum intelligendi. Ita pariter nunc in divisione 
praesentis tractatus. 


Prædicta divisio longe superat eam secundum quam dividitur 
tractatus de Eucharistia in Sententiis Petri Lombardi, quaeque expo- 
nitur in IV Sent. dist. 8 in prologo et commentario sancti Thomae: 
(Quaestiones sunt fere eadem ac apud plerosque antecessores); 


« Tractatus dividitur in partes duas: 
I; pars de ipso sacramento, 


II* de dispensantibus sacramentum, dist. 13. 
|" pars sic subdividitur: 


1“ - De Sacramento Eucharistias in generali, scii, de ejus institu- 
tione, materia, forma (dist. 8) - de usu sacramenti (d. 9). 
2“ - De Sacramento Eucharistiae in speciali: quod sic subdividitur: 

a) de ipso vero corpore Christi quod est res et sacramentum, ubi 
de praesentia reali et de transsubstantiatione. 

») de speciebus panis, quae sunt sacramentum tantum, et quasi 
obiter de sacrificio Missae dist. XII (hac quaestio de sacrificio Missæ 
quasi per accidens connectitur cum alia de accidentibus Eucharistiete 
et parum explicatur in Comm. S. Thomas, multo longius in Comm. 
S. Alberti). 

c) de effectu sacramenti qui est res tantum. 

Denique in fine de dispensantibus sacramentum, id est quis potest 
consecrare et dispensare hoc sacramentum. 


Si comparatur haec divisio tractatus P. Lombardi cum divisione 
data a S. Thoma in Summa theologica, apparet notabilis evolutio et 
major perfectio in secunda. Melius enim est tractare de sacramento 
secundum materiam et formam, nec non de præsentia reali et de trans- 
substantiatione, seu de materie conversione, antequam de usu sacra- 
menti. Imo mirum est omnino quod P. Lombardus tractet de usu hujusce 
sacramenti, d. 9 antequam de praesentia reali et de transsubstantia- 
tione, qua constituitur ipsum sacramentum. 

Insuper S. Thomas multo profundius tractavit de transsubstan- 
tiatione et de accidentibus eucharisticis; Magister Sententiarum enim 
parum versabatur in rebus metaphysicis, non satis ad profunde tra- 
ctandum de hoc mysterio. 


An. S. Albertus perfecerit doctrinam Petri Lombardi? 


Certo certius, et hoc jam apparet in suo Commentario in IV Sent, 
dist. XII, ubi longius tractat de sacrificio Missae quam ipse S. Thomas 

In hanc distinctionem; imo objectiones qua postea a protestant!bus 
pioposite sunt contra Missam fere ad litteram sunt apud S. Albertum 
ni Sententias et eis jam profunde respondet, ut infra videbimus. 

Insuper S. Albertus praeter Commentarium suum in Sententias et 
! irios sermones de hoc mysterio, scripsit duo opera circa Eucharistiam : 
I)t' sacrificio Misse, ubi explicat diversas Missæ orationes (cf. Opera 
(jus completa, ed Borgnet, t. 38) - et ibidem De Eucharistia, ubi theo- 
logice exponit id quod pertinet tum ad sacramentum, tum ad sacrificium, 
secundum hunc ordinem in sex partes: 1° Quomodo hoc sacramentum 
iii in genere gratie (quasi cumulum gratie continet) - 2“ quomodo sit 
In genere doni - 3? in genere cibi et potus (ubi est quasi integer tractatus 
de pretiosissimo sanguine) - 4? quomodo sit in genere communionis 'ubi 
(xponit quomodo hoc sacramentum faciat communicare passionibus 
mystici corporis) - 5" quomodo sit in genere sacrificii (scii, de hujus 
imcrificii auctoritate et antiquitate, sanctitate, acceptabilitate et veritate) 

6" quomodo sit in genere sacramenti (de ejus institutione, de ejus ma- 
ii-ria et forma ac de ritu hujusce sacramenti). 

Hzc divisio in sex partes juvat quidem ad expositionem mysticam 
eorum qua ad Eucharistiam pertinent, et plura in hoc opere sunt pul- 
cherrima. Sed sub aspectu methodico, divisio tractatus S. Thome 
excellentior est, prout incipit tractare de ipso sacramento et de partibus 
(jus, materia et forma, antequam de ejus effectibus et usu. 


» ** 


Denique si comparatur divisio tractatus S. Thomae cum distribu- 
tione tractatuum modernorum, dicendum est quod moderni, post tri- 
dentinam damnationem protestantismi, longius quidem tractant de 
sacrificio Missæ, sed sepe non perfectius. 

Generaliter a tempore protestantismi commentatores S. Thome 
evolvunt partem ultimam tractatus de sacrificio Missæ. Ita inter tho- 
iiiistas Joannes a S. Thoma, Salmanticenses, Gonet, Billuart, recentius 
Billot, Hugon, Zubibaretta. P. Billot et P. Hugon dividunt suum tracta- 
tum secundum ordinem quaestionum Summæ S. Thome evolvendo in fine 
(u qua ad sacrificium pertinent. Et hzc divisio videtur magis methodica 
quam plures aliæ a diversis auctoribus hodiernis proposita. 


Tanquerey sic dividit tractatum: 


1° De mysterio prasentie realis; - 2? de sacramento, quoad ejus 
i xistentiam et naturam, id est de ejus materia et forma, nec non de 
i fluctibus; - 3" de sacrificio Missæ, ejus existentia, essentia, et effectus. 

Hzc divisio videtur minus perfecta quam divisio S. Thomz, nam 2' 
pius non vere distinguitur a 1% quoniam quæstio de existentia et natura 
iincramenti importat expositionem mysterii præsentiæ realis et transsub- 
idnntiationis. Insuper convenit incipere, ut facit S. Thomas, per defin; 

tionem nominalem iiusjusce sacramenti, ejusque institutionem, ideoque 
agendum est initio de sacramento Eucharistiæ in se, ut eat quid sensi- 


bile, antequam disputetur de profunda questione de transsubstantiatione 
et de præsentia reali. 


Ita de facto evenit progressus dogmaticus. 


Eadem animadversio valet quoad divisionem propositam a D. Hervé 
in sua Theologia, scii. 1° de presentia reali per transsubstantiationem, 
2° de sacrificio, 3° de sacramento. Insuper in tractatu de sacramentis 
prius convenit considerare Eucharistiam ut sacramentum, et solum 
postea ut sacrificium, ut communiter fit, quia est sacrificium sacramen- 
tale, per immolationem sacramentalem. 


Principales errores circa Eucharistiam sunt sequentes: 
Sæculo XI: 


Berengarius Turonensis primus in Ecclesia palam negavit transsub- 
stantiationem et præsentiam realem Corporis Christi in Eucharistia 
contenditque omnia in figuris et signis consistere (cf. Denz. n. 355, 
Concil. Romanum XI an. 1079, sub S. Gregorio VIT). 


Sæculo XII: 


Petrus de Bruys tenuit Christum quidem panem in corpus suum 
convertisse, sed sacerdotes non habuisse talem potestatem. Versus fiuem 


seculi XII, Waldenses, Pauperes de Lugduno, Albigenses veritatem 
transsubstantiationis negaverunt. 


Seculo XIII: 


Wideffus in Anglia negavit presentiam realem et postea Joannes 
Huss. Damnati sunt in Concilio Constantiensi sub Martino V (cf. Denz. 
n. 583 et sq.). 


Inter Protestantes denique, Lutherus presentiam realem non nega- 
vit, sed consubstantiationem sustinuit, scii, esse in Eucharistia corpus 
Christi cum substantia panis remanente. Quidam protestantes admise- 
runt presentiam realem, sed solum momento Ceenæ, seu communionis, 
non vero in hostiis consecratis que postea conservantur. Plerique autem 
discipuli Lutheri aperte negaverunt presentiam realem, inter quos Oeco- 
lampadius, Carlostadius, Zwinglius, Bucerus, et alii sacramentarii dicti, 
quos secuti sunt Sociniani et protestantes liberales ’. 


Calvinus, mediam viam inter Lutheranos et sacramentarios tenens, 
docuit corpus et sanguinem Christi virtualiter esse in Eucharistia, sicut 
sol presens est terre per virtutem seu per calorem. Si ita esset Eucha- 
ristia non superaret alia sacramenta, in quibus est virtus ad produ- 


| Cfr. Diet, théol. oath. art. Sacramentaire (controverse). Luther appelle 
acramentaires les adversaires de la presence reelle, cfr, In hoc articulo col. 451. 

(luiain gratiam; secundum Traditionem e contra Eucharistia continet 
non solum gratiam sed etiam gratie auctorem 

Plerique Anglicani presentiam realem rejiciunt, paucis exceptis, 
praesertim Ritualistis. 


Modernistes sequuti sunt protestantes liberales, et docuerunt Eucha- 
ristiam esse solum signum passionis Christi et fraternz caritatis, non a 
‘'liristo, sed a prima Christianorum generatione institutum, cf. Decretum 
Lamentabili circa errores modernistarum (Denz. 2045, 2049), ubi dam- 
nantur hæ propositiones: « Non omnia, quz narrat Paulus de institu- 
tione Eucharistiæ (I Cor., XI, 23-25), historice sunt sumenda »; « Cena 
Christiana paulatim indolem actionis liturgicae assumente, hi, qui Cœnæ 
preesse consueverant, characterem sacerdotalem acquisiverunt» (cf. 
Denz. 2026). 

Contra hos errores, Summa doctrina catholicae de Eucharistia inve- 
nitur in Concilio Florentino (Decretum pro Armenis) et in Concilio 
Tridentino. 


In Concilio Florentino (Denz. 692, 698) definitur praesentia realis 
et transsubstantiatio. 


In Concilio Tridentino longe agitur de Eucharistia in sess. 13 (Denz. 
874 et sqq.): c. 1 de reali presentia Christi; c. 2 de institutione SS. 
Eucharistiæ; c. 3 de excellentia SS. Eucharistiæ, c. 4 de transsubstan- 
tiatione, c. 5 de cultu et veneratione SS. Eucharistiæ, c. 6 de asserva- 
tione et delatione ad infirmos, c. 7 de praeparatione ad sumptionem, 
c. 8 de sumptione sacramentali et spirituali. 

Tota hac doctrina pertinet ad Eucharistiam ut sacramentum et 
reducitur ad undecim canones (Denz. 883-893). 

In eodem Concilio Tridentino sess. 21 (Denz. 930 sq.) negatur quod 
omnes fideles utramque speciem sanctissimi Eucharistiae sacramenti 
sumere debeant. 

Denique in sess. 22 agitur de sanctissimo Missæ sacrificio: in c. 1 
de ejus institutione, cap. 2 de ejus charactere propitiatorio, c. 3 de missis 
in honore sanctorum, c. 4 de canone Missæ, c. 5 de Missa solemni, c. 6 
de Missa in qua solum sacerdos communicat, c. 7 de aqua in calice 
offerendo vino miscenda, c. 8 de Missa non in lingua vulgari celebranda. 

Hec autem doctrina catholica de Missa reducitur ad novem ca- 
nones: (Denz. 948-956). 

In indice systematico Enchiridionis Henrici Denzinger p. (33) tota 
doctrina Ecclesie de Eucharistia reducitur ad tria capita: 1? Realis 
presentia qua transsubstantiatione efficitur, 2° communio, 3" sacri- 
ficium Missa. 

Haec ultima divisio bona est, praevalet nunc inter theologos et 
oincidit cum divisione tractatus S. Thomæ supra explicata, scii, dum 
cptem partes hujusce tractatus reducuntur ad tres principales. 


i Cfr. Du t. thcol. cath. art. Réforme, col. 2073 as.: Opinions de Calvin sur 
(Eucharistie. 


QUAESTIO LXXm 


DE SACRAMENTO EUCHARISTIÆ 
SECUNDUM SE 


Hzc quaestio dividitur in sex articulos: 


1° - Utrum Eucharistia sit sacramentum, est prima quæstio 
examinanda, alioquin non appareret quare agendum sit de ea in 
tractatu de sacramentis. 

2? - Utrum sit unum sacramentum an plura. 

3? - Utrum sit de necessitate salutis, seu de fine ejus. 

4o- De nominibus ejus, ubi magis explicatur ejus definitio. 

5? - De ejus institutione seu de ejus causa efficienti. 

6? - De figuris ejus in V. T. 


Par positiva tractatus pertinet presertim ad ejus institutionem. 

Sic jam est sermo de quatuor causis ejus, quamvis magis explicite 
in duabus quaestionibus sequentibus agendum sit de materia et forma 
hujus sacramenti. 


Art. l. — UTRUM EUCHARISTIA SIT SACRAMENTUM 


Status questionis exponitur in tribus difficultatibus initio articuli 
positis, scii. 1° ad idem non debent ordinari duo sacramenta; atqui 
ad perfectionem jam ordinatur sacramentum confirmationis. Ergo non 
apparet ad quid novi ordinaretur sacramentum Eucharistia. 

2" Sacramenta debent efficere id quod figurant, sic ablutio aquae 
baptismalis efficit ablutionem spiritualem. Atqui species panis et vini 
figurant, sed non efficiunt, præexistens corpus et sanguinem Christi. 

3? Sacramenta novæ legis perficiuntur in ipso usu materie; ideo 
Eucharistia deberet perfici in communione, non vero in consecratione. 

Et sic Eucharistia non existeret nisi in momento communionis, ut 
dicent postea protestantes. Sic S. Thomas in enunciatione hujusce 
difficultatis quasi pravidit hunc errorem protestantium. 

Hæ tres difficultates methodice ordinantur ut ex earum solutione 
appareat altitudo sacramenti Eucharistiæ supra alia sacramenta. 


Responsio est affirmativa: Eucharistia est sacramentum. 


1° De fide est Eucharistiam esse verum et proprie dictum sacra- 
mentum, distinctum ab aliis (cf. Denz. 367, 402, 430 contra Albigenses; 
542 contra errores Armenorum; 626, 666, 698: c. Flor.; - 874: c. Trid.). 

Hec fidei veritas facile explicatur ex ipsa definitione sacramenti 
in communi; sacramentum enim est signum sensibile practicum gratiæ 
ʻi" un producit. Eucharistia autem est signum sensibile per species 
I nis et vini, et signum practicum gratiz secundum illud Joan. VI, 59; 

Qui manducat hunc panem vivet in æternum ». Insuper est sacramen- 
tum a Christo institutum, ut infra dicetur (cf. Luc., XXH, 19; I Cor., 
XI. 24). 

Notandum est quod Lutherani et Calvinistæ non directe negaverunt 
Eucharistiam esse sacramentum, sed dicunt eam habere solum vim 
excitandi objective fidem qua justificamur. Et generaliter tenent quod 
hostiis reservatis nullus cultus est exhibendus, quia juxta eos, sacra- 
Il. ntum Eucharistia consistit non in re permanente, sed in actione 
Iranseunte communionis, sicut sacramentum baptismi in ablutione. 

Ecclesia vero definivit praesertim in Concilio Trid. (Denz. 886) quod 
nacramentum Eucharistiæ consistit in re permanente, et non in usu vel 
Hiimptione, ut infra explicandum est. 

2° In corpore articuli, S. Thomas ostendit convenientiam hujusce 
veritatis fidei. Ejus argumentatio ad hoc reducitur: 

Sacramenta Ecclesie ordinantur ad subveniendum homini in vita 
spirituali. 

Atqui ad vitam spiritualem, sicut ad corporalem, requiritur non 
solum generatio per baptismum, nec solum augmentum per confirma- 
tionem, sed et alimentum, quo homo conservatur in vita. 

Ergo oportuit esse sacramentum Eucharistie, quod est spirituale 
alimentum. 

Hec ratio convenientiæ evolvitur in responsione ad Zum ubi distin- 
guitur perfectio que datur a confirmatione, quando puer fit velut miles 
Christi, et perfectio quz habetur ex alimento spirituali. Analogia cum 
vita corporali apparet, prout etiam post augmentum corporale requi- 
ritur quotidiana alimentatio, ut homo jam adultus conservetur in vita. 
:i« non ad eundem finem ordinantur confirmatio et Eucharistia; est 
solutio lae difficultatis. Notandum est tamen quod alimentum eucha- 
i.sticum non solum conservat vitam spiritualem, sed etiam auget gra- 
tiam et caritatem, usque ad plenitudinem ætatis spiritualis qua non 
habetur nisi in patria. 

Ad 2um. Item solvitur 2* difficultas, scii, species panis et vini, vir- 
tuti; veri corporis Christi realiter praesentis, efficiunt in nobis spiritua- 
Irm refectionem, quam figurant, sicut aqua baptismi virtute Spiritus 
'uncti efficit spiritualem ablutionem quam figurat. Jam autem in hoc 
apparet differentia inter Eucharistiam et alia sacramenta, prout alia 
io itinent tantum virtutem causativam gratie, dum Eucharistia con- 

ut infra dicetur, ipsum gratie auctorem. Textus hujusce respon- 
nl nis afferri potest ad ostendendum quod S. Thomas admittit causali- 
lutem physicam instrumentalem sacramentorum. 

Ad 3"m. Pariter jam notatur eminentia hujusce sacramenti per 
i iictum ad alia: « Sacramentum dicitur ex eo quod continet aliquid 

sacrum. Sed Eucharistia continet aliquid sacrum absolute, scii, ipsum 
corpus Christi, dum alia sacramenta continent aliquid sacrum in ordine 
ad aliud, scii, virtutem ad sanctificandum. Et ideo solum sacramentum 
Eucharistiae perficitur in ipsa consecratione materiae, non in applica- 
tione materiae ad hominem sanctificandum ». 


Corollarium enuntiatur in fine responsionis ad 3uln: « /n Eucharistia 
res et sacramentum est in ipsa materia non in suscipiente » Nam in 
Eucharistia id quod est res et sacramentum, est corpus Christi, quod est 
res sacra et signum alimentationis spiritualis; id quod est res tantum 
est gratia cibans producta; id quod est sacramentum tantum sunt spe- 
cies panis et vini. Hec est antiqua terminologia quam veteres theologi 
volebant applicare omnibus sacramentis. 

E contrario in baptismo res et sacramentum non est in ipsa materia 
sed est in suscipiente (scii, character), sicut gratia baptismalis qua est 
res tantum. Pariter in confirmatione, res et sacramentum est character 
impressus in suscipiente. Sed in sacramentis quæ non imprimunt cha- 
racterem difficilius est invenire id quod vocaretur « res et sacramen- 
tum », dum faciliter assignatur sacramentum tantum seu signum et ex 
alia parte res significata, seu gratia producta. 


Circa hunc articulum Ium aliquid addendum est de Eucharistia 
prout consistit in re permanente et non in usu vel in sumptione. 


De hac re habetur definitio in Concilio Tridentino, (Denz. 886) contra 
Lutheranos et Calvinistas, scii.: « si quis dixerit, peracta consecratione, 
in admirabili Eucharistia sacramento non esse corpus et sanguinem 
Domini nostri Jesu Christi, sed tantum in usu dum sumitur, non autem 
ante et post, et in hostiis seu particulis consecratis, que post commu-, 
nionem servantur vel supersunt, non remanere verum corpus Domini, 
an. sit ». 

Tunc enim corpus Christi presens fuit sub speciebus panis, quando 
Christus dixit: Hoc est corpus meum, alioquin dixisset falsum; atqui 
hoc dixit Christus antequam Apostoli manducarent. Item verba conse- 
cratoria in Missa efficiunt id quod significant, significant autem corpus 
Christi, et pronuntiantur ante usum. 

Constat etiam ex aliqua praxi Ecclesie quod Eucharistia servabatur 
post Missam in templis, adorabatur et perferebatur ad infirmos. Hujus 
praxis testes sunt columba et turres aurez vel argenteæ in templis 
suspensa, in quibus servabatur corpus Christi. 


Corollarium: Hostia consecrata servata adoranda sunt cultu latriæ. 
Cf. Concilium Tridentinum (Denz. 878): « Neque ideo minus est adoran- 
dum quod fuerit a Christo Domino, ut sumatur, institutum; nam illum 
eundem Deum praesentem in eo adesse credimus, quem Pater æternus 

introducens in orbem terrarum dicit: Et adorent eum omnes angeli 
Dei, quem Magi procidentes adoraverunt, quemque denique in Galilea 
iib Apostolis adoratum fuisse S. Scriptura testatur ». 


Dubium: Quid habeat proprie rationem sacramenti in Eucharistia ? 
Ouidam reponunt rationem sacramenti in consecratione, alii in surn- 
| tione, alii in speciebus consecratis, alii in corpore Christi et speciebus 
Himul. 

Communior autem sententia inter Thomistas quibus adhaerent 
plures extranei est: Species consecratas, ut continentes corpus et san- 
guinem Christi, constituunt totam essentiam sacramenti Eucharistiae. 

Alia, scii, consecratio et sumptio, sunt quid extrinsecum, sed tamen 
essentialiter connotatum, consecratio ut causa efficiens, sumptio ut finis. 


Probatur: Sacramentum est signum sensibile practicum gratia. 
Atqui species consecratæ sunt sensibiles, gratiam cibantem significant et 
instrumentaliter causant. Ergo. Ita S. Thomas q. 73, a. 6 c. et Cate- 
chismus Romanus, de Eucharistia, n. 8, Sic non est verum dicere: 
Eucharistia est Christus, sed dicendum est: Eucharistia est sacra- 
mentum continens corpus Christi. Verbum est exprimit identitatem 
realem subjecti et praedicati. 


Corollarium: Proinde Eucharistia sic definiri potest physice, scii, 
prout constat, ex materia et forma: « species panis et vini consecratae 
sub prescripta verborum forma, continentes corpus et sanguinem Christi, 
ad causandam gratiam cibantem ». Si vero Eucharistia potius logice 
quam physice consideratur, prout constat ex genere et differentia spe- 
cifica, tunc sic definienda est: « sacramentum corporis et sanguinis Do- 
mini, ad spiritualem anime refectionem ». 


q. 73, a. 2. 


Art. 11. — UTRUM EUCHARISTIA SIT UNUM SACRAMENTUM 
AN PLURA 


Status quæstionis: Agitur de unitate specifica sacramenti quod est 
in genere signi practici, non vero de speciebus physice consideratis, nam 
manifestum est quod species panis physice loquendo specifice differunt 
u speciebus vini. 

Id est quaritur: Eucharistia est ne unum specie sacramentum? 


Difficultas est quia videtur quod sit duplex sacramentum: 


1" post communionem enim sacerdos dicit in collecta: « purificent 
nos. Domine, sacramenta quie sumpsimus »; 2? quia in Eucharistia 
sunt plura signa: panis et vinum; 3? quia sunt duæ consecrationes. 


Conclusio tamen est: Eucharistia est unum specie sacramentum. 
Est sententia communior et certa, explicite tradita a Catechismo ro- 

mano: de Eucharistia n. 10. Insuper concilium Florentinum et conci- 
lium Tridentinum loquuntur de Eucharistia tanquam de uno sacramento. 

Probatur ratione theologica, in corpore articuli, sic: 

— Sacramentum, ut signum practicum gratie, est unum specie 
propter unitatem effectus significati, licet ex diversis partibus materia- 
liter componatur, nam signum est in genere relationis, quæ specificatur 
a suo termino. 

— Atqui Eucharistia ordinatur ad unam specie refectionem spiri- 
tualem tanquam ad finem et effectum significatum, sicut cibus et potus 
ordinantur ad unam refectionem corporalem. 

— Ergo Eucharistia est formaliter unum specie sacramentum. 

Sic habetur una cena ex cibo et potu, quæ specificatur, sicut omnis 
actio, a suo objecto seu fine. 

Ad lu"‘: Hoc sacramentum est duplex, materialiter tantum. 

Ad 2un' et ad 3“W: In ea sunt plura signa materialiter et inadæ- 
quate, non vero formaliter et adzquate. 

Pariter in extrema unctione sunt plures unctiones et tamen unum 
sacramentum, quia ista, plures unctiones ordinantur ad unum finem et 
effectum, qui est tollere reliquias peccatorum. 

Deducuntur plura corollaria: 


lum corollarium: Unitas specifica Eucharistie non est repetenda, 
ut quidam volunt, ex unitate corporis Christi, tum quia non proprie 
consistit in eo, sed in speciebus consecratis, ut dictum est: tum quia 
foret unum numero sacramentum Eucharistiæ in tota Ecclesia, cum 
sit unum numero corpus Christi sub diversis speciebus consecratis. 


2U* corollarium: Qui solam speciem panis sumit, non recipit totum 
sacramentum formaliter in ratione signi, sed recipit totum  sacra- 
mentum ex parte rei contents, quia sanguis Christi, ut infra dicetur, 
est per concomitantiam sub specie panis, et sic concomitanter totus 
effectus refectionis spiritualis producitur. (Hoc facile intelligitur, consi- 
derando quod Eucharistia est sacramentum quod consistit in re perma- 
nente et non in usu vel sumptione; e contra, si diceretur solum media 
pars consecrationis vel absolutionis, non conficeretur sacramentum). 


3um corollarium: Sacramentum Eucharistie, quod est specie unum, 
est multiplex numero, nam species consecratæ in diversis locis sunt 
numero plures et ad refectiones numero plures ordinantur. Item ut vi- 
debimus infra, dicendum est de sacrificio Missæ: est specie unum et 
multiplex numero. Et tamen corpus Christi est unum numero. 


4".. corollarium: Unitas numerica hujusce sacramenti sumitur for- 
maliter ab ordine ad mam refectionem; unde si unus sumat simul vel 
continuatim plures hostias, est unum numero sacramentum, quia est una 
numero refectio. E contra si plures ex eadem hostia in partes divisa 
sumant, erunt plura numero sacramenta, quia plures erunt numero 
refectiones. Tot sunt enim refectiones quot sunt refecti. 

5"" corollarium: Plures hostlæ consecratae in eodem altari seu ciborio 
i/'nsitæ sunt unum convivium et unum sacramentum in actu primo: 
sum autem a pluribus sumitur, fit multiplex in actu secundo, sicut dum 
i inis ordinarius frangitur pro diversis, fit multiplex alimentum in actu 
secundo. 


Confirmatur ex hoc id quod docetur in tractatu de sacramentis 
tu communi, scilicet: Quoad institutionem alicujus sacramenti a Christo 
videtur sufficere quod Christus dixerit: volo quod sit speciale sacra- 
mentum ad talem finem ordinatum, nondum determinando explicite ma- 
Im iam et formam, quia ut dicitur in corpore articuli: « sacramenta Ec- 
'lesie ordinantur ad subveniendum homini in vita spirituali » et jam 
determinatur species sacramenti, vg. baptismi, pœnitentiæ, extremae 
unctionis, ex speciali effectu ad quem essentialiter ordinatur, definitur 
nempe per relationem essentialem seu transcendentalem ad talem ef- 
lectum. Unde sufficit ad institutionem ejus a Christo, quod Christus 
lixerit: volo quod sit speciale sacramentum ad talem specialem effe- 
| tum producendum, vg. ad absolutionem peccatorum, etiamsi non deter- 
minaverit explicite formam et materiam talis sacramenti, vg. formam 
nbsolutionis cujus materia remota sunt ipsa peccata post baptismum 
i immissa, et materia proxima tres actus poenitentia: contritio, confessio 
rt satisfactio. 


Nkt. III. — UTRUM EUCHARISTIA SIT DE NECESSITATE SALUTIS 


Status quaestionis: Est pulcher articulus, sed quandoque modo 
nimis complicato exponitur. 

Considerata definitione Eucharistiae, hic agitur de ejus fine et de 
necessitate ejus ad finem. Est sermo de necessitate medii; nam de ne- 
© sitate praecepti agitur infra q. 80. 

Hic articulus est ad explicanda verba Ev. sec. Joan. VI, 54, citata 
in prima difficultate: « Nisi manducaveritis carnem Filii hominis et 
biberitis ejus sanguinem, non habebitis vitam in vobis». Quibusdam 
visum est tempore S. Augustini ex hoc textu quod communio sacra- 
| 'nlalis sit de necessitate medii ad salutem. Ita etiam inter damna- 
ti propositiones Rosmini, 32* (Denz. 1922), affirmat quod « his qui 
baptismate salvantur et qui in hac vita non comederunt corpus et 

inguinem Christi subministratur hic caelestis cibus in futura vita, in 
li o mortis instanti. Hinc etiam sanctis Veteris Testamenti potuit 
i hristus, descendens ad inferos, seipsum communicare sub speciebus 
panis et vini, ut aptos eos redderet ad visionem Dei ». 

Haec interpretatio citati loci Ev. sec. Joan, confirmaretur ex hoc 
in'4 spirituale alimentum videtur de necessitate salutis anima, sicut 
niiiicriale alimentum de necessitate salutis corporis. Denique Euchari- 

i esi sacramentum dominicae passionis, sine qua non est salus. 


De Sacramento Eucharistie secundum se 


rosponsio S. Thome est: Eucharistia est. necessaria necessitate 
medii: 1“ non quoad sumptionem realem sacramenti - 2° sed quoad rem 
significatam, scii. unionem cum Christo, voto saltem implicito deside- 
randam - 3? non obstante hac restrictione est vera necessitas medii et 


non solum praecepti. Primo legendus est articulus. Postea tres ejus 
conclusiones defendende sunt: 


I Pars negativa: 1° Probatur auctoritate 8. Augustini, citati in 
argumento sed contra. Et postea declaratum est a concilio Tridentino 
Denz. 933: « parvulos non obligari ad communionem sacramentalem, 
siquidem per baptismi lavacrum regenerati (Tit. III, 5) et Christo incor- 
porati, adeptam jam filiorum Dei gratiam in illa ztate amittere non 
possunt ». 


Item concilium Trid. 937: « Si quis dixerit parvulis, antequam ad 
annos discretionis pervenerint, necessariam esse Eucharistiae commu- 
nionem, an. sit ». Hoc est contra quasdam græcos schismaticos, quibus 
subscripserunt plures Calvinistæ contendentes communionem sacra- 
mentalem esse necessariam necessitate medii ad salutem, eaque de 
causa viguisse antiquitus morem administrandi Eucharistiam infantibus 
statim post baptismum. Hac autem Consuetudo, quæ in quibusdam locis 
viguit, non probat intentum, imo est alia antiqua consuetudo in oppo- 
situm, scii, mos denegandi etiam in articulo mortis communionem sa- 
cramentalem lapsis in graviora peccata, ut in adulterium, sicut nunc 
adhuc denegatur phreneticis et infirmis ad vomitum proclivibus. 


2° Probatur hec Y' Pars negativa ratione theologica: Eucharistia 
non confert primam gratiam, unde non est necessaria sicut baptismus 
ad inchoandam spiritualem vitam, sed praesupponit sacramentum bap- 
tismi, vi cujus salvari potest homo absque communione sacramentali. 


IP Pars responsionis est: « Votum seu desiderium saltem implicitum 
Eucharistie, ut per eam habeatur consummatio vitee spiritualis, est ne- 
cessarium necessitate medii ad salutem ». 

1° Probatur auctoritate Ev. sec. Joan. VI, 54: « Nisi manducaveritis 
carnem Filii hominis et biberitis ejus sanguinem, non habebitis vitam 
in vobis ». In hoc textu quaedam necessitas medii ad salutem expri- 
mitur, si autem id quod sic necessarium est non est ipsa communio 
sacramentalis, debet esse saltem desiderium ejus, et deficiente cogni- 
tione explicita, hoc desiderium sæpe non potest esse nisi implicitum. 

Probatur etiam auctoritate S. Augustini citati ad lum et ex expli- 
catione quæ ibidem datur a Pseudo Beda. 

2* Probatur ratione theologica, in corpore articuli. 


— Intentio finis includitur in volitione aut in susceptione me- 
diorum. 


— Atqui Eucharistiæ effectus est consummatio spiritualis vite et 


omnium sacramentorum finis, quorum baptismus est de necessitate 
salutis. 

Ergo eo ipso quod aliquis suscipit baptismum (vel gratiam ejus 
[1 baptismum desiderii) intendit implicite effectum Eucharistiæ, seu 
i ni ab ea significatam et productam. 

.Major patet, quia omnis inchoatio tendit ad suam consummationem 
li omne imperfectum ad suam perfectionem, tanquam ad finem, ut 
IHier ad ætatem adultam. 

Minor autem sic explicatur a S. Thoma in corpore articuli: « Res 
hujus sacramenti est unitas corporis mystici, sine qua non potest esse 
nutus ! (id est unio cum Christo redemptore); hsec enim unitas seu 
unio cum Christo pei-fecte habetur per Eucharistiam, quæ dat « con- 
summationem vite spiritualis ». Haec est res significata per Euchari- 
wtlnm. 

Sic facile intelligitur quod Eucharistia sit finis omnium sacramen- 
torum. Omnia enim sacramenta causant, unionem cum Christo, sed non 
H i perfecte sicut Eucharistia. Eucharistia producit per se et essentialiter 
hunc unionem, prout continet substantialiter ipsum Christum, et ejus 
pu lsionem mystice seu sacramentaliter exhibitam. Alia vero sacramenta 
htme unionem important participative tantum. Hzc autem unio cum 
(itrisio per Eucharistiam a quibusdam vocatur res sacramenti, ab aliis 
manducatio spiritualis, prout distinguitur a sacramentali communione. 

Et igitur, in genere unionis cum Christo, Eucharistia est finis om- 
itmm sacramentorum, et sic saltem implicitum desiderium Eucharistiæ 
a iluditur in desiderio baptismi, seu in baptismo desiderii, quod est de 
necessitate salutis pro his qui non possunt recipere baptismum aquae 
Hi q. 68, a. 2). Item effectus baptismi aqua in parvulis per se tendit 

| effectum Eucharistiæ, sicut omnis inchoatio tendit ad suam per- 
f- tionem sicut puer ad ætatem adultam. Cf. infra q. 80, a. 9 ad 3UJ. 

Quare votum explicitum non sit necessarium? 

Quia non necesse est, necessitate medii, explicite desiderare gratiam 
t undam, ut secundam et cibantem, que confertur per Eucharistiam ut 
' 1 particulare sacramentum ab aliis distinctum: sufficit desiderare effica- 
iter veram vitam supernaturalem cujus consummatio habetur per com- 
| lunionem eucharisticam. 

Insuper de facto plures adulti inculpabiliter ignorant existentiam 
Eucharistiæ, eam non cognoscunt explicite, nec proinde possunt eam 
( xplicite desiderare. 

Denique non necesse est quod, pro parvulis, hoc implicitum votum 
it elicitum, nam desiderium elicitum, vel emissum a voluntate sequitur 
! licitam cognitionem actualem, quam non possunt habere parvuli. Sed 
II ipso quod per baptismum aqua accipiunt gratiam baptismalem ten- 
dunt inconscienter ad consummationem vitæ spiritualis, sicut in ordine 
naturali puer ad ætatem adultam. 

E contra pro adultis qui non receperunt baptismum aqua, requiritur 
losiderium explicitum inchoationis vite spiritualis qua est effectus 
i iptismi, et post peccatum mortale requiritur desiderium explicitum 
* missionis hujusce peccati, quz est effectus poenitentia. 


3d ni. raiikamento Eucharistie hecundum se 


Undo si non requiritur voluni explicitum effectus Eucharistiae hoc 
est propter altitudinem et perfectionem hujusce effectus, qui præsup- 
ponit inchoationem vitæ spiritualis, explicite desiderandam, Hac autem 
inchoatio est explicite desideranda, quia ratione suæ imperfectionis non 
praesupponit quid minus perfectum in suo ordine k 


IIP Pars theseos: Non obstantibus praedictis restrictionibus que 
se tenent ex parte nostri, necessitas Eucharistiæ in se est vera necessitas 
medii (ex natura rei significatæ) et non est solum necessitas præcepti: 
Est enim multo major necessitas quam necessitas praecepti, vg. audi- 
tionis Misse die dominica aut jejunii quadragesimalis. Necessitas præ- 
cepti fundatur non in natura rei precepta, sed in voluntate præcipientis 
quae quidem debet esse conveniens. 

In hanc tertiam partem insistunt auctores spirituales et merito, et 
in eam volebat insistere pius Rosmini, sed non adhibuit distinctiones 
convenientes, et nimis materialiter rem concepit, declinando ad neces- 
sitatem medii ipsius communionis sacramentalis etiam pro parvulis. 

Ratio profunda hujusce tertiæ partis exprimitur in verbis Domini 
explicandis: « Nisi manducaveritis carnem Filii hominis, et biberitis 
ejus sanguinem non habebitis vitam in vobis ». Id est: sine unione cum 
Christo Salvatore, quz perfecte habetur per Eucharistiam, non acci- 
pietis vitam aternam. Ipse Christus est via ad vitam æternam et conti- 
netur in Eucharistia, ac proinde res significata per Eucharistiam scii, 
unio cum Christo, non solum ex praecepto, sed ex natura sua, in actuali 
salutis oeconomia, est via necessaria ad salutem, imo ex natura sua hac 
unio perfecta est medium per excellentiam ad salutem. Et si non re- 
quiritur explicitum votum ejus, hoc est præcise, ut diximus, propter 
ejus excellentiam, quas praesupponit inchoationem vitæ spiritualis 
explicite desiderandam. Propterea S. Thomas dicit articulo 5, ad 4: 
« Eucharistiæ sacramentum est prius in intentione baptismo ». 

Unde Eucharistia etiam independenter a precepto, ex natura rei ab 
ea significata et ex ejus institutione, est medium ad salutem necessarium. 

E contra id quod est necessarium solum necessitate præcepti, non 
ex natura sua, neque ex sua institutione, est medium positive necessa- 


1 Notandum est quod aliquid potest explicite desiderari, etiamsi solum eoa 
fuse cognoscatur. Ita ad salutem necessarium est pro adultis explicite credere 
quod « Deus est et remunerator est » (cfr. H-H, q. 2, a. 3 et 5). « Quantum ad 
(duo) prima credibilia, qua articuli sunt fidei, tenetur homo explicite credere. 
sicut et tenetur habere fidem (infusam) » ut dicitur ibidem a. 5. Et ibi agitur 
de fide de Deo auctore salutis et non solum auctore naturae. Attamen non ne- 
cesse est quod homo distincte cognoscat, ut theologi, distinctionem iter ordinem 
nature et ordinem gratie. Sed si non ponit obicem gratie prævenientis, per- 
venit ad fidem infusam cujus actus terminatur ad Deum auctorem gratise et 
non solum ad Deum auctorem naturæ. Ita in ordine naturali, rudes nescirent 
distincte formulare quodnam est primum cognitum ab intellectu nostro, scii. 
ens intelligibile et non solum phænomena sensibilia; attamen eorum intellectus 
attingit ens intelligibile et prima entis principia, ut principium contradictionis, 
causàlitatis, quamvis nesciant hzc principia formulare. 

iiu ad salutem, quia preceptum est, ut jejunium quadragesimale, ve! 
auditio Missz die festo. 
Ex hoc illustratur alia thesis, scilicet quod fides (saltem implicita) 
Iu Incarnatione, seu in Christo Salvatore, est necessaria, non solum ne- 
ri esitate præcepti, sed necessitate medii ad salutem (cf. II-II q. 2, a. 7). 
Imo post promulgationem Evangelii fides explicita de Incarnatione 


cui necessaria necessitate medii saltem per se; per accidens vero non, 
ubi deest sufficiens Evangelii promulgatio ut certis remotissimis 


regionibus ad quas non pervenerunt missionarii. Hoc multi docent, ut 
Hnlmanticenses. 

A fortiori diligere Deum auctorem nature et gratiæ super omnia 
est necessarium necessitate medii ad salutem, independenter a præ- 
eepto superaddito. Est necessarium ex natura Dei, ex natura salutis, 
x natura gratiæ habitualis et caritatis, et aliqualiter ex natura animæ. 

Pariter ipsa fides infusa et spes infusa sunt necessarie necessitate 
medii ad salutem, independenter a praecepto superaddito; non sunt quid 
bonum quia praeceptum, sed quid preceptum quia in se bonum et neces- 
nnrium. Hec omnia presentem quaestionem ex alto illustrant. 

Hoc evolvendum est agendo de profunda convenientia communionis. 

Nunc apparet verus sensus articuli, scii. Eucharistia non est ne- 
cessaria necessitate medii quoad sumptionem redlem, quia non dat pri- 
mam gratiam quz per baptismum confertur. 

Sed est necessaria necessitate medii quoad rem significatam saltem 
voto implicito desiderandam, ad quam tendit inchoatio vitæ spiritualis 
qtire per baptismum confertur. 

Brevius: Eucharistia necessaria est non in re quia non dat primam 
Kintiam, sed in voto quia prima gratia de se trahit ad effectum Eucha- 


rlstiz. 
+ 4 


Solvuntur obiectiones dicentium sumptionem realem Eucharistiæ 
necessariam esse necessitate medii: 

Ad 1UD| ostenditur S. Augustinum confutasse hanc opinionem. 

Ad 2**: Alimentum materiale est omnino necessarium quidem ad 
*nlutem corporis, non vero receptio sacramentalis alimenti spiritualis 
nd salutem anima. Disparitas est, quia alimentum corporale conver- 
titur in substantiam hominis et non valet nisi realiter sumatur; e con- 
iiario alimentum spirituale non convertitur in substantiam hominis, 
nnl convertit hominem in seipsum, eum incorporando Christo, qua in- 
| nrporatio fieri potest voto mentis, sub illuminatione fidei. 

Ad 3n, Jam baptismus est sacramentum mortis et passionis 
 'hcisti, sic ex eo habetur principium vitz spiritualis, et, hoc principio non 
dentructo, salvatur homo. 

Alia objectio: Salus fieri nequit nisi applicetur passio Christi in re. 
KKd Eucharistia est applicatio passionis. Ergo ad salutem requiritur 
Eucharistia in re. 

Respondetur: Distinguo majorem: salus fieri nequit nisi in re appli- 
cetur passio Christi, saltem per modum regenerationis, concedo; etiam 
per modum consummationis, nego, 


q. 73, a. 4. 


Art. IV. — UTRUM HOC SACRAMENTUM CONVENIENTER 
PLURIBUS NOMINIBUS NOMINETUR 


S. Thomas hic explicat quinque nomina Eucharistiae, qua reducit 
ad triplicem significationem, per respectum ad praeteritum, ad praesens 
et ad futurum. 

1" significatio est respectu praeteriti, scii, respectu sacrificii Crucis, 
et sic Eucharistia dicitur sacrificium, prout nobis commemorat Passio- 
nem. Est, ut videbimus, sacrificium sacramentale. 

2» significatio est respectu rei praesentis, scii, unionis fidelium cum 
Christo, sic vocatur communio, vpio'vo£t , sed hoc est potius usus sacra- 
menti. 

3' significatio est respectu futuri, seu patria caelestis, sic vocatur 
viaticum aut etiam Eucharistia, id est bona gratia, inchoatio vitæ 
æternæ aut etiam assumptio uetàànyi , quia per hoc Filii Deitatem 
assumimus, vel potius incorporamur in Ipso. 

Ad 20l": Dicitur Eucharistia- antonomastice seu per excellentiam, 
quia non solum continet virtutem causativam gratie sicut alia sacra- 
menta, sed et ipsum Auctorem gratiz, sic est fons omnium gratiarum. 

Dicitur etiam hostia prout continet Christum, qui est hostia salu- 
taris. Aliis etiam modis convenienter nominatur, scii, panis vitae, caena 
Domini (I Cor. XI, 20), convivium, Corpus Domini, Sanctissimum Sa- 
cramentum, finis aliorum, Fractio panis in Actibus Apost., II, 42. 

Prævaluit vox Eucharistia, quasi bona gratia, vel gratiarum actio. 
Est enim bona gratia tum quia gratiæ Auctorem continet, tum quia est 
pignus vitz æternæ. Est etiam gratiarum actio multipliciter: 1? quia 
Christus hoc sacramentum instituendo, gratias egit; 2° quia est sacri- 
ficium pacificum, quod vi sui Deo gratias pro nobis rependit; 3? quia nos 
movet ad gratiarum actionem; 4° quia in illo Christus ipse est, sive ut 
victima, sive ut sacerdos, nostra immensa gratiarum actio. 


q. 73, a. 5. 


Art. V. — UTRUM INSTITUTIO HUJUS SACRAMENTI FUERIT 
CONVENIENS (cf. Concilium Trid. Denz. 874, sq. 938, 949). 


Stuius quæstionis: S. Thomas hic agit de convenientia hujusce in- 
stitutionis; non quærit proprie utrum Eucharistia fuerit a Christo insti- 
tuta. Hoc certum est, ut a Deo revelatum et infallibiliter ab Ecclesia 


| Alii et melius dicunt: vocatur Eucharistia, quia Christus in ejus insti- 


tutione gratias egit, in graeco ebxapiothoix , ut refertur apud Luc.XXII, 18 et 
I Cor., XI, 24. 

i ipositum. Theologia enim fundatur formaliter non in historia sed in 
iule supernatural!, quz certior est quam historia. Attamen institutio 
i mliaristiæ ab ipso Christo est simul historice certa, ut longe exponitur 
in Exegesi S. Scripturæ et in historia dogmatum 1. Sed etiamsi periissent 
omnia documenta historica, fides Ecclesiæ remaneret. 

Videamus prius quid sit de fide circa hoc secundum Ecclesiam, 
postea quomodo hzc fides exprimitur in S. Scriptura; deinde erit sermo 
«à convenientia hujusce institutionis seu de intentione Christi. 


Fides Ecclesie asseritur in Canone Missæ, ante consecrationem 
punis: « Qui (Christus) pridie quam pateretur, accepit panem in sanctas 
u venerabiles manus suas: et elevatis oculis in celum etc. ». 

Concilium Tridentinum dicit (Denz. 874): « Majores nostri omnes, 
quotquot in vera Christi Ecclesia fuerunt, qui de sanctissimo hoc sacra- 
mento disseruerunt, apertissime professi sunt, hoc tam admirabile sa- 
l ramentum in ultima cena Redemptorem nostrum instituisse, cum post 
punis vinique benedictionem se suum ipsius corpus illis praebere ac 
ituum sanguinem disertis ac perspicuis verbis testatus est; qua verba a 
umetis Evangelistis commemorata (Mt. XXVI, 26 sq.; Mc. XIV, 22 sq.; 
l,uc. XXII, 19 sq. et a Divo Paulo postea repetita (I Cor., XI, 23 sq.) 
runi propriam illam et apertissimam significationem præ se ferant, se- 
! undum quam a Patribus intellecta sunt, indignissimum est... ad fictitios 
i t imaginarios tropos... detorqueri » (cf. etiam concilium Trid. Denz. 938 
' | 949 de institutione sacrif. Missa). 

Unde institutio divina Eucharistia secundum hanc declarationem 
!»t plus quam historice certa, est fide infallibiliter certa propter au- 
\ Im iiatem divine Revelationis ab Ecclesia conservata, explicate et pro- 
posite. 

Insuper est declaratio authentica et infallibilis sensus litteralis 
i'xtuum S. Scripture qui hanc institutionem commemorant. 

Citanda est alia declaratio concilii Trid. de presentia reali, cf. 
tens. XIII can. 1 (Denz. 883): «Si quis negaverit in SS. Eucharistiæ 
..ramento contineri vere, realiter et substantialiter corpus et sangui- 
m-m. una cum anima et divinitate D. N. Jesu Christi, ac proinde totum 
' hristum, sed dixerit tantummodo esse in eo, ut signo vel figura aut 
virtute, a. s. ». 

Hinc, ut communiter dicitur, de fide est totum Christum esse in 
Eucharistia vere, non in signo tantum, ut contendebat Zwinglius; 
i nliter, non in figura tantum, contra Œcolampadium; substantialiter 
Inn in virtute solum contra Calvinum, dicentem: Christus est in Eucha- 
| nilia sicut sol praesens est terree per virtutem et calorem; sic Christus 

n magis esset præsens in Eucharistia quam in aliis sacramentis. 


t Cfr. infra q. 75, a. 1: Utrum in hoc sacramento sit corpus Christi secun- 
zur Veritatem; id est: utrum verba consecrationis sint proprio an metapho- 
rl«o nensu accipienda. 


I- luwiioou Hoiunge, De eucharistia. 

Sic est duplex dogma, scii, institutionis Eucharistiae a Christo, et 
ipsius Eucharistiz in qua vere et realiter presens est Christus. 


» *oc* 


In S. Scriptura explicite revelatum est hoc dogma divinae institu- 
tionis Eucharistiæ. Ita melius thesis exprimitur quam cum dicitur: 


hoc dogma probatur ex S. Scriptura L Ratio est quia quae sunt fidei 
non proprie probantur, et quibusdam videretur quod probatio sit 
praesertim historica, scii, ex S. Scriptura, ut est liber historicus; melius 
est dicere: ostenditur fundamentum doctrinae Ecclesiae in S. Scriptura, 
quae adhibetur proprie ut liber inspiratus, canonicus et ab Ecclesia cum 
auxilio Traditionis explicandus, sed etiam cum auxilio historiae, nam 
theologia positiva utitur historia, sicut theologia speculativa utitur 
metaphysica, tanquam scientia inferiore 2. 

Cf. M. J. Lagrange, L'évangile selon saint Marc 4«, 1929; L'évan- 
gile selon saint Luc 3e, 1927; L'évangile selon saint Mathieu 3e, 1927, 
cf. Diet, theol. cath. t. V, c. 989-1121 art. « Eucharistie », a C. Ruch; et 
Diet. Apol. t. I, c. 1548-1585, art. Euch. a P. J. Lebreton. Ostendendum 
est contra Liberales et Modernistas Eucharistiam ab ipso Christo insti- 
tutam esse. 


| Hec tamen verba « probatur ex Sacra Scriptura» sumi debent in bono 
sensu, scii, probatur hoc dogma esse de flde, prout constat illud esse in depo- 
sito revelationis in S. Scriptura et Traditione. Non tamen semper necesse est 
quod hoc historice constet, vg. pro Immaculata Conceptione B. Mari& Virginis. 
Sed quandoque Ecclesia ipsa declarat quod aliquid, vg. Resurrectio Domini, 
est historice certum, tunc historice probari potest et debet. 

In aliis locis haec expressio « probatur ex Scriptura », significat, non quod 
aliqua veritas sit revelata secundum sensum litteralem S. Scripture, sed quod 
ex isto sensu deducitur illative ut conclusio theologica proprie dicta. 

2 Attente in hoc consideranda est subordinatio trium certitudinum, seii. 
fidei infusce, theologia positivée, et historiée, quae est Instrumentum theologiæ 
positivas. Ita in ordine naturali est subordinatio trium certitudinum 1° intel- 
lectus de veritate primorum principiorum; 2? conscienti& (cogito); 3? experien- 
ti® extern&; ita ut superior certitudo scii, intellectus de veritate principiorum 
non dependeat formaliter ab aliis, sed materialiter tantum. E contra negato 
valore reali principii contradictionis ruit valor realis testimonii conscienti& et 
experienti® extern®. 

Est aliquid quasi simile in ordine supernatural!, est certitudo essentieiiiter 
supernaturalis fidei (vg. de institutione Eucharistiæ a Christo ipso et de pr®- 
sentia reali), hoec certitudo non formaliter dependet a certitudine theologia 
positivée, nec a certitudine naturali historiée. Et quando dicitur sine explica- 
tione: «Dogma probatur ex S. Scriptura* plures auditores expectant demon- 
strationem historicam omnino certam, ac si certitudo fidei formaliter resolve- 
retur in inferiori certitudine historie. Si Ecclesia declarat quod aliquid de fide, 
ut Resurrectio Domini, est simul sub alio aspectu historice certum, ostenden- 
dum est fundamentum hujusce certitudinis historic®; sed hoc non verum est 
pro quolibet dogmate, vg. Immaculata Conceptio B. Mari Virginis non fuit 
historice certa, sed sola fide tenetur, cum aliquo fundamento plus minusve 
explicite in S. Scriptura et Traditione. 

Unde in his quaestionibus oporteret magis attente distinguere V quid habe- 
tur ex historia, 2» quid ex theologia positiva qu& suo modo jam argumentatur 
supponendo inspirationem S. Scrfptur& et valorem Traditionis, 3? ex flde definita. 

Pranotamen historicum, considerando valorem historicum Episto- 
lirum S. Pauli et Evangeliorum i. 

Ex testimonio S. Pauli I Cor. XI, 23-24 quid habetur historice. 
Hoc testimonium ita est: « Ego enim accepi a Domino (Gal. I, 12) quod 
(i tradidi vobis, quoniam Dominus Jesus in qua nocte tradebatur, 
u cepit panem et gratias agens fregit et dixit: Accipite et manducate: 
Hoc est corpus meum quod pro vobis tradetur, hoc facite in meam com- 
mi morationem. Similiter et calicem, postquam cœnavit, dicens: Hic calix 
novum Testamentum est in meo sanguine: hoc facite quotiescumque bi- 
bilis in meam commemorationem » -. Decretum Lamentabili damnavit 
liinc propositionem modernistarum (Denz. 2045): « Non omnia quae 
narrat Paulus de institutione Eucharistiæ sunt historice sumenda ». 

Historice e contrario notandum est quod ex isto testimonio S. Pauli, 
inin saltem an. 57, imo probabiliter ab anno 53 in quo probabiliter 
scripta est hec epist. I. Cor., ut fatetur Harnack, celebrabatur Eucha- 
IiHtia 1° non ut cena vulgaris, nec ut ritus humanus, sed ut ritus sacer 
nb ipso Christo institutus, secundum verba S. Pauli, in memoriam ejus 
mortis. 2° Hic ritus non erat omnino novus, quia jam abusus in eum 
lirepserant, quos Paulus corrigere satagebat. Impossibile autem est ut 
temporis spatio tam exiguo facta fuerit, in communitate quæ a novita- 
tibus abhorrebat, evolutio, et idealizatio ad quam protestantes liberales 
ri inodemistæ appellant, nempe mutatio cœnæ vulgaris in ritum sacrum 
«4 sacramentalem. 3? Constat quod hic ritus erat permanens: « hoc 
Incite in meam commemorationem ». 

Insuper hoc etiam historice constat, quoad institutionem, ex Evan- 
ouis synopticis, etiam ut sunt libri historice fide digni (cf. Matth. 
XXVI, 26-28; Marc. XIV, 22-24; Luc. XXH, 19-20). 

Apud Matth. legitur: « Vespere autem facto discumbebat Jesus cum 
duodecim... Ceoenantibus autem eis, accepit Jesus panem et benedixit 
I| fregit, deditque discipulis suis et ait: Accipite et comedite: Hoc est 
corpus meum. Et accipiens calicem gratias egit et dedit illis dicens: 
Hlbite ex hoc omnes. Hic est enim sanguis meus novi Testamenti, qui pro 
multis effundetur in remissionem peccatorum ». Item apud Marcum XIV, 
17, 22, et apud Lucam XXII, 14 ubi v. 19 insuper legitur sicut in I Cor., 
XL 24, 25: « Hoc facite in meam commemorationem ». 

Hzc ultima verba desunt quidem apud S. Matthæum et S. Marcum, 
sod silentium non est negatio; et relatio quam uterque ponit inter ulti- 
mum cenam et agni paschalis manducationem ostendit Jesum voluisse 
novum pascha permanens instituere. 

Ex his textibus Evangeliorum Synopticorum, etiam historice con- 
sul sicut ex verbis S. Pauli in I Cor. XI, quod Christus instituit ritum 
religiosum et permanentem, seu duraturum in Ecclesia. 


i Cfr. Diet, de la Bible, suppi, art. Eucharistie (J. Coppens). - Werner Goos- 
Les Origines de VEucharistie Sacrement et Sacrifice, 1931, Louvain. 
Cfr. Galat. I, 11: « Notum enim vobis facio, fratres, evangelium quod'evan- 
n< lizntum est a me. quia non est secundum hominem: neque enim ego ab 
Immine accepi illud, nec didici, sed per revelationem Jesu Christi». 

Obloctlo: Quidam objiciunt tamen ex hoc quod Evangelium secun- 
dum Joannem de hac institutione non loquitur: 

Quomodo explicandum est silentium S. Joannis Evangelistæ circa 
institutionem SS. Eucharistiz? 

A priori exspectatur, Joannem discipulum dilectum scripsisse de 
testimonio supremz dilectionis Christi, presertim quia cap. XIII et XIV 
narravit Ccenam paschalem et sermones Domini in cœnaculo. 

Hec quaestio examinatur a P. Vosté in suo libro Studia Joannea, 
2' ed. 1930, p. 199: Respondet quod S. Joannes Evangelista loquutus 
est de Eucharistia in c. VI, 48-72, ubi est sermo de pane eucharistico: 
« Ego sum panis vitz... Hic est panis de coelo descendens, ut si quis ex 
ipso manducaverit, non moriatur... Amen, amen dico vobis, nisi mandu- 
caveritis carnem Filii hominis... non habebitis vitam in vobis ». Quidam 
interpretes dubitaverunt quidem quod, in hoc cap. VI Joannis sit proprie 
sermo de pane eucharistico; sed, agitur, ut aiunt, de manducatione 
mere metaphorica seu de spirituali participatione sacrificio Crucis per 
fidem. Si vero ita esset, S. Joannes solus inter Evangelistas non loquutus 
esset de Eucharistia, quia de ejus institutione non loquitur. Sed hec 
interpretatio capitis VI Joannis fundamento caret, et est contra una- 
nimem traditionem Patrum, et contra declarationes Conciliorum. 

« Ex alia parte, ait ibidem .P. Vosté, silentium quarti evangelii 
circa ipsam institutionem, relatio vero sermonis promissorii Eucharistiæ 
facile explicantur, considerato charactere narrationis joanneæ. Solet 
enim Joannes omittere que a Synopticis jam narrata sunt, supplere que 
ab illis omissa sunt. Atqui promissionem omiserant, fuse autem institu- 
tionem descripserant ». Hzc est responsio communiter recepta. 

Insuper, ut ibidem ostenditur, est adæquatio perfecta inter verba 
institutionis prout a Synopticis referuntur et verba Domini in hoc 
capite VI Joannis (cf. hoc caput VI, 52: « si quis manducaverit ex hoc 
pane, vivet in æternum »; 54-57: « Amen amen dico vobis, nisi mandu- 
caveritis... »). Cf. Bossuet, Méditations sur l'Evangile, 1fcre Partie, 33e 
jour. Notat quod si Christus dicendo ea qus referuntur in C. VI 
Joannis noluisset promittere Eucharistiam quam deinde instituere debe- 
bat, locutus fuisset fortuito seu a casu, non prævidendo ea qua deinde 
facturus erat x. 

Sic sufficienter constat historice de expressione fidei in S. Scriptura. 


Probatur thesis, argumentatione theologie positives, quz considerat 
Evangelia et Epistolas non solum ut libros historicos, sed ut libros 
infallibiliter veros tanquam a Deo inspiratos. Hic agimus potius de 


| « C'est vouloir dire que Jésus Christ, qui est la sagesse éternelle, parle 
et agit au hasard ». 

hintilutione quam de presentia reali, de qua agendum est infra III* 
q. 75, a. 1: utrum in hoc sacramento sit corpus Christi secundum veri- 
tatem. 


lu Probatur institutio Eucharistiæ ex verbis promissionis Eucha- 
ristiæ, in cap. VI Joannis t. In hoc capite quatuor partes distinguuntur: 
l' qua narratur panum multiplicatio quae fuit occasio promissionis 
(1 26); 2* qua Christus disserit de pane vite qui de celo descendit 
i 27-51); 3a ubi de necessitate manducandi carnem et bibendi sanguinem 
Christi (52-59; 4a ubi de discipulorum incredulitate et confessione Petri. 

In tertia parte capitis qua expressius ad rem pertinet, dicitur 
v. 52-57: « Panis quem ego dabo, caro mea est pro mundi vita. Liti- 
gabant ergo Judæi ad invicem, dicentes: Quomodo potest hic nobis 
carnem suam dare ad manducandum? Dixit ergo eis Jesus: Amen amen 
dico vobis: nisi manducaveritis carnem Filii hominis et biberitis ejus 
tianguinem, non habebitis vitam in vobis. Qui manducat meam carnem 
et bibit meum sanguinem, habet vitam ætemam; et ego resuscitabo 
cum in novissimo die. Caro enim mea vere est cibus et sanguis meus 
vere est potus: qui manducat meam carnem et bibit meum sanguinem, 
In me manet et ego in illo ». Sensu obvio hic manifeste agitur de reali, 
non de symbolica manducatione. Hoc confirmatur ex scandalo quod certe 
Jesus declaratione sustulisset; sed e contrario iteravit affirmationes suas. 

Confirmatur etiam ex v. 58 sq.: « sicut misit me vivens Pater, et ego 
vivo propter Patrem, et qui manducat me et ipse vivet propter me. Hic 
(st panis qui de coelo descendit... Qui manducat hunc panem, vivet in 
internum ». Id est, ut notat P. Lebreton, sicut Christus realiter ad nos 
venit per Incarnationem, ita realiter ad nos propius accedit per Eu- 
charistiam 


2° Institutio probatur ex ipsis verbis institutionis. Id enim quod 
Christus promiserat, fideliter dedit: cf. Matth. XXVI, 26-28; Mare., 
IV, 22-24; Luc., XXH, 19-20; I Cor, XI, 23-25. Pridie quam pa- 
teretur, post celebrationem cœnæ paschalis « accepit Jesus panem et 
benedixit ac fregit deditque discipulis et ait: Accipite et comedite: 
Hoc est corpus meum quod pro vobis datur (vel tradetur). Et accipiens 
'iicem gratias egit et dedit eis dicens: Bibite ex hoc omnes: Hic est 
"Dim sanguis meus ». 
Si autem hzc verba intelligenda sunt sensu litterali et proprio, clare 
II invicte demonstrant institutionem Eucharistiæ a Christo et simul 
(linm presentiam realem. 


I Protestantes liberales et A. Loisy fatentur doctrinam eucharisticam quam 
l; «lesia profitetur contineri in hoc capite, sed historicitatem hujusce narra- 
Ilunis negant. Immerito tamen, ut ostendit M. Lepin: La valeur historique du 
Il Evangile 1910: sermo iste connectitur enim omnino cum factis que eum 
ri icedunt et sequuntur, et verba promissionis omnino consonant oum verbis 
In Iitutionis apud Synopticos. 

» Diet. Apologétique, art. Eucharistie, T. I, c. 1559-1562. 

Si e contrario hec verba sumuntur in sensu metaphorico, ita sunt 
obscura et ænigmatica, ut, fatentibus adversariis, nonnisi post plura 
secula haec interpretatio proposita fuerit, et jam ab anno 1557 ducen- 
tæ numerarentur haereticorum expositiones, quarum nulla plene eis 
placuit. Hoc clarius infra patebit q. 75, a. 1, agendo de præsentia reali, 
ubi ostenditur quod quando sensus proprius de se clarus est, non re- 
currendum est ad sensum metaphoricum obscurum et ambiguum. 

In locutione: « Hoc est corpus meum » verbum est non significat: 
Hoc figurat corpus meum; hoc nullo modo postulatur a contextu, nec ex 
natura panis, aut ex previa monitione loquentis. E contra si, ostendendo 
statuam Christi, diceretur: « hoc est Christus », tunc ex ipsa natura rei 
seu statuæ appareret quod verbum est vult dicere figurat; quia statua 
de sua natura figurat seu repraesentat hominem; non vero panis. 

Insuper Apostoli qui erant homines simplices, simpliciter fidem 
adhibentes verbis Christi, et non raro miraculorum testes, intellexerunt 
predicta verba in sensu litterali et proprio, non metaphorico. Etiam 
ad hanc intelligentiam dispositi fuerant ex verbis promissionis, quz 
referuntur in capite VI Ev. see. Joannem. 

Denique Christus instituendo Eucharistiam, dixit se instituere 
novum Testamentum, seu foedus. Dixit enim: «Hic est sanguis meus 
Novi Testamenti » et addidit: « Hoc facite in meam commemorationem ». 
Atqui hec omnia excludunt sensum metaphoricum qui difficile intelli- 
gitur. Testamentum enim clarum esse debet; et pariter obligatio 
expressa his verbis: « Hoc facite in meam commemorationem ». Imo si 
Christus metaphorice tantum loquutus fuisset, discipulos suos expo- 
suisset per plura szcula periculo idololatriæ, scii, periculo adorandi ut 
verum corpus Domini quod nihil aliud esset quam fragmentum panis. 

Confirmatur praecedens argumentatio ex verbis S. Pauli I Cor., 
XI, 27-29: de indigna communione: « Itaque quicumque manducaverit 
panem hunc, vel biberit calicem Domini indigne, reus erit corporis et 
sanguinis Domini.. non dijudicans corpus Domini ». Si autem panis 
eucharisticus sit solum figura corporis Christi, indigne communicans 
dici nequit « reus corporis et sanguinis Domini ». 

Item I Cor., X, 16, S. Paulus ait: « calix benedictionis... nonne 
communicatio sanguinis Christi est? et panis, quem frangimus, nonne 
participatio corporis Domini est? ». Non possumus autem corpori et 
sanguini Christi in Eucharistia communicare, nisi sint ibi realiter. 

Unde jam est de fide secundum sacram Scripturam quod Christus 
ipse instituerit Eucharistiam, hoc est fide certum ex ipsa Sacra Scrip- 
tura, antequam sit de fide solemniter definita ab Ecclesia praesertim in 
Concilio Tridentino, contra negationes protestantium. Conclusio laboris 
theologie positivæ est minus certa quam ipsa fides, sed manifestat 
sensum Sacre Scripture fide tenendum. 

Testimonia autem Traditionis et multa afferri possunt, sed melius 


erit ea afferre postea q. 75, a. 1, agendo proprie de presentia reali: 
Utrum in hoc sacramento sit corpus Christi secundum veritatem. 

Sufficit nunc dicere quod, teste Zwinglio, tempore S. Augustini 
sententia de praesentia reali corporis Christi in Eucharistia a Christo 
instituta jam erat communiter recepta. 

Quoad testimonia Patrum sæculi II at III et IV cf. Rouet de 
Journal, Enchiridion patristicum, cf. in hoc opere, in fine p. 865 index 
theologicus n. 483, 485, 486. Referuntur quoad institutionem et præ- 
;entiam realem textus obvii S. Ignatii Antiochensis, S. Justini, 
S. Irenzi, necnon Clementis Alexandria, Originis, Tertulliani et poste- 
riorum Patrum (cf. infra de praesentia reali, q. 75, a. 1). 


Unde institutio Eucharistiz a Christo est 1? historice certa, 2? est 
do fide secundum Sacram Scripturam et Traditionem, 3° est de fide 
«iam solemniter definita, praesertim in Concilio Tridentino, contra 
negationes protestantium. 


Quoad convenientiam hujusce institutionis in se et quoad circum- 
stantias temporis, S. Thomas initio articuli enuntiat quatuor difficul- 
tates, scii.: 1* jam baptismus est spirituale nutrimentum, ergo non 
convenit aliud spirituale nutrimentum; responsio erit: primum est per 
modum regenerationis, secundum per modum manducationis. 


2* difficultas: Hzc institutio non debebat differri usque ad coenam 
Domini, quia etiam homines qui fuerunt ante Christum indigebant 
uniri cum eo. — 3' difficultas: Ex alia parte hoc sacramentum ut memo- 
riale Passionis institui debebat post eam, non ante eam. — 4a: Imo ipse 
baptismus, qui ad Eucharistiam ordinatur, institutus est tantum post 
Passionem. Hec difficultas provocat, ut videbimus, pulchram et altam 
responsionem. 

His difficultatibus non obstantibus, S. Thomas ostendit conve- 
nientiam hujusce institutionis triplici ratione. Hæ autem tres rationes 
non solum juxtaponuntur, sed ordinantur ad modum pulchrae elevationis. 


1* convenientia est ratione contenti, 2* ratione significationis, 3' ra- 
tione finis: 


1* convenientia, ratione contenti, ea est: Christus in propria specie 
discessurus, convenienter in sacramentali specie seipsum nobis reliquit. 
Ita in absentia imperatoris exhibetur veneranda ejus imago; sed 
Christus potuit nobis relinquere non solum imaginem suiipsius, sed et 
seipsum realiter et substantialiter presens in hoc sacramento. 

S. Thomas hanc lan' rationem sic exprimit in hymno Verbum 
Miiipermim prodiens: 

« In mortem a discipulo 
suis tradendus æmulis, 
prius in vitæ ferculo 

se tradidit discipulis ». 

Et in hymno Pange lingua: 


« In supreme nocte cene 
Recumbens cum fratribus, 
observata lege plene 

cibis in legalibus, 

cibum turbæ duodenæ 

se dat suis manibus ». 


2a convenientia est ratione significationis, scii: Eucharistia est 
commemorativum passionis Christi, sine qua non est salus; hoc autem 
signum commemorativum, praefiguratum ab agno paschali, convenientis- 
sime datum est, pro omnibus generationibus subsequentibus, imminente 
Passione, et celebrata legali festivitate agni paschalis, quæ « dum mu- 
tatur impletur » ut ait S. Leo papa. 


Hec 2' ratio sic exprimitur in Sequentia Lauda Iion: 


« In hac mensa novi Regis, 
Novum Pascha nova legis 
Phase vetus terminat. 
Vetustatem novitas, 
Umbram fugat veritas, 
Noctem lux eliminat ». 


3° convenientia sumitur ratione finis. Major hujusce argumenti est 
pulcherrima, et evolvenda est in concione sacra, scii: « Ea que ultimo 
dicuntur maxime ab amicis recedentibus (aut morientibus) magis memo- 
rias commendantur, profundis animo imprimuntur et magis inflammant 
affectum ». Eucharistia autem est maximum amoris pignus, ad cari- 
tatem inflammandam ordinatum. Ergo « convenientissime Dominus in 
ultimo discessu suo a discipulis hoc sacramentum instituit ». 

Hzc pulcherrima ratio enuntiatur non solum in liturgia, sed et in 
ipso Evangelio dum dicitur apud Joannem, XIII, 1: « Ante diem festum 
Pasche, sciens Jesus, quia venit hora ejus ut transeat ex hoc mundo 
ad Patrem, cum dilexisset suos, qui erant in mundo, in finem dilexit 
eos » (cf. Commentaria in Joannem S. Augustini, S. Alberti Magni, 
S. Thomae et Bossuet). 

Ad illustrandam vim hujusce pulchri argumenti, notandum est 
quod sæpe parentes in articulo mortis vellent relinquere filiis suis ul- 
tima verba summo modo sui amoris expressiva; quandoque sufficientia 
verba non inveniunt. Christus autem non solum invenit verba summo 
modo expressiva, sed et verba consecrationis que efficiunt id quod 
significant; sic semetipsum realiter reliquit discipulis suis ad carita- 
tem eorum augendam. 


Solvuntur objectiones: 


Ad lum: Baptismus jam quidem est quoddam alimentum spiri- 
tuale, per modum regenerationis, sed convenientissime aliud instituitur 

per modum manducationis. Ex eisdem nutrimur ex quibus sumus, non 
lumen eodem modo advenientibus. 

Ad 2um: Eucharistia ut continens ipsum Christum non potuit 
institui ante Incarnationem; sed tunc erant sacramenta præfigurativa 
dominicae passionis. Et homines bone voluntatis salvabantur propter 
merita Christi futura, sic figurata. 


Ad 3um: Eucharistia non debuit tamen institui post Passionem, 
iied ut annuntians eam, et ut in futurum esset memoriale ejus. Certo 
hoc summe conveniebat ad praeparandas mentes discipulorum ad sa- 
crificium Crucis, quo terminabatur figura agni paschalis. Et non ob- 
elante hac praeparatione Petrus durante Passione non potuit portare 
mysterium istud; et Dominum negavit. Unde dicitur in liturgia: « Fac 
ut portem Christi mortem », ad hoc juvat communio eucharistica. 


Ad 4um: Sacramentum Eucharistiæ convenienter instituitur ante 
Baptismum, quia est prius baptismo in intentione. Nam consummatio 
gratiæ prior est intentione quam ejus inchoatio, qua non est nisi prop- 
ter consummationem. 


Concilium Tridentinum (Denz. 875) agendo de Institutione Eucha- 
ristiæ (sess. XIII, cap. 2) triplicem assignat convenientiam ejus, scii. 
1" ut Christus divitias amoris sui effunderet; 2“ ut recoleremus memo- 
riam ejus; 3? ut incruente annuntiaretur passio et Mors Christi. Legitur 
in hoc capite: « Ergo Salvator noster, discessurus ex hoc mundo ad 
Patrem, sacramentum hoc instituit, in quo divitias divini sui erga 
homines amoris veluti effudit, memoriam faciens mirabilium suorum 
(Ps. CX, 4) et in illius sumptione colere nos sui memoriam (I Cor., XI, 
24) praecepit, suamque annuntiare mortem donec ipse ad judicandum 
mundum veniat». Dicit enim: «Hoc facite in meam commemora- 
tionem». I Cor., XI, 24; Luc., XXII, 19. 

In Ecclesia existit specialis cultus ad gratias agendas pro Institu- 
tione Eucharistiæ, est Cultus erga SS. Cor Jesu Eucharisticum cum 
Missa propria et Officio. De eo dicit P. Hugon, in Sua Dogmatica, t. II, 
p. 654: « Hzc devotio non est distincta ab ipsa devotione erga Sacra- 
tissimum Cor Jesu, sed est in ea specialis respectus ». Considerat enim 
''or Jesu ut nobis dans Eucharistiam olim et quotidie usque ad consum- 
mationem szculi. Sic Cor Jesu dicitur eucharisticum ratione ejus doni, 
sicut aer dicitur sanus prout dat sanitatem. 

Ut aiebat Leo XIII, approbando hunc cultum et erigendo archi- 
w»iifraternitatem Cordis Eucharistici: certo institutio Eucharistiæ me- 
abatur specialem gratiarum actionem. Dicitur enim in Ev. secundum 
loannem XIII, 1, ubi agitur de Cena paschali: « In finem Jesus dilexit 
(5 , magnam igitur gratitudinem habere debemus pro isto summo 
beneficio. 

Hæ omnes rationes convenienti colliguntur in oratione: « O sa- 
! mm convivium, in quo Christus sumitur: recolitur memoria Passionis 

ejus; mens impletur gratia, et future glorie nobis pignus datur». In 
hac oratione apparet quod Eucharistia recolit præteritum, mirabiliter 
presens fecundat et eternam vitam annuntiat. 


q. 73, a. 6. 
Art. VI. — UTRUM AGNUS PASCHALIS FUERIT PRAECIPUA FIGURA 
HUJUSCE SACRAMENTI 


Status quœæstionis: Maximum sacramentum nova legis, finis aliorum, 
præfiguratum est diversis modis in Veteri Testamento: Patres cum pia 
diligentia multas figuras ejus invenerunt, que non omnes tantam 
similitudinem videntur habere ut sint proprie figure, sed obumbra- 
tiones allegorice, vg. arbor vitæ in paradiso terrestri, aut feederis archa 
non tantam similitudinem habent cum Eucharistia, ut vere in eis 
præfiguretur. Sed aliunde in V. T. inveniuntur vere figure de quibus 
locutus est ipse Christus, et postea S. Paulus in Epistola ad He- 
bræos; de his Concilia loquuntur, ut Concilium Tridentinum (Denz. 
938), scii: sacrificium Melchisedech qui vinum et panem obtulit, ita 
ut Christus dicatur in Epistola ad Hebr. V, 10 et VU, 11, pontifex 
secundum Ordinem Melchisedech. Item manna, divinitus datum israe- 


litis in deserto, est figura Eucharistiæ; item agnus paschalis et sacri- 
ficium expiationis quando summus pontifex Veteris Testamenti semel 
in anno introibat cum sanguine in sancta sanctorum, ut refertur in 
Epistola ad Hebr., IX, 7. Etiam /saac significavit Christum, in quan- 
tum oblatus est in sacrificium a patre suo Abraham, secundum ordi- 
nem Dei. 

S. Thomas quærit quænam, inter has figuras Eucharistiæ, præ- 
cipua fuerit. Lutherus irridet piam diligentiam quam sanctus Doctor 
adhibuit in explicandis hujus mysterii figuris. Sed in hoc Lutherus con- 
temnit Paulum dicentem de fidelibus Veteris Testamenti: « Omnia in 
figura contingebant illis ». 


Responsio S. Thomae: distinguuntur in Eucharistia: 1° sacra- 
mentum tantum, scii, species panis et vini, 2° res et sacramentum, 
scii, corpus Christi verum, quod est res sacra, significans unitatem cor- 
poris mystici per gratiam, et 3? res tantum, scii, gratia cibans qua nu- 
tritur corpus mysticum. 


Hac distinctione posita respondetur: 


1° Quoad sacramentum tantum potissima figura fuit oblatio Mel- 
chisedec, qui obtulit panem et vinum. Ita concilium Tridentinum, 


Denz. 938, sic Christus dicitur sacerdos secundum Ordinem Melchi- 
sedech: Hebr., V, 10. 


2“ Quoad rem et sacramentum, id est quoad ipsum Christum con- 
tentum in Eucharistia, precipua figura erat solemnissimum sacrificium 


expiationis quando summus pontifex Veteris Testamenti semel in anno 
intrabat cum sanguine in sanctum sanctorum, ut refertur in Epistola 

nd Hebr., IX, 7. Item, ait S. Thomas, omnia sacrificia Veteris Testa- 
menti, speciatim, ut notatur in II-II, q. 85, a. 1. ad 2: « Isaac signi- 
ficavit Christum, in quantum ipse oblatus est in sacrificium » et sese 
tradens in manus patris sui prophetice figuravit Christum qui in cruce 
moriendo dicere debebat: in manus tuas, Domine, commendo spi- 
ritum meum. Hec figura sub aliquo aspectu est omnium altissima, id 
est sub aspectu sacrificii voluntarii, seu voluntarie immolationis inno- 
centis. Inter facta in Veteri Testamento narrata, pauca ad hanc alti- 
tudinem mysticam attingunt. 


3° Quantum ad rem seu effectum sacramenti figurandum, princi- 
palis figura fuit manna divinitus datum in deserto israelitis. « Habebat 
in se omnis saporis suavitatem » (Sap. XVI, 20) sicut et gratia hujus 
sacramenti quantum ad omnia reficit mentem. Item panis subcinericius 
quem propheta Elias a sommo surgendo invenit ad caput suum, cum 
vase aqua, ut legitur in III Regum, XIX, 8: « comedit et bibit et ambu- 
lavit, in fortitudine cibi illius, quadraginta diebus et quadraginta 
noctibus usque ad montem Dei Horeb ». 

S. Thomas exponit has varias figuras in Officio SS. Sacramenti. 
Est pulcherrima poesis divina, qua differt ab humana poesi, ut notat 
S. Doctor I-II, q. 101, a. 2, ad 2 et aliis locis, prout poetica humana 
utitur metaphoris, propter defectum rerum humanarum, quas lyrice 
majores facit, scii, magnificat et nimis amorem profanum, dum poesis 
divina Sacre Scripture utitur metaphoris propter excessum rerum 
divinarum quæ non possunt exprimi ut sunt in se, nec semper propriis 
terminis, sic propter earum altitudinem recurrimus ad metaphoras 
poeticas. 

Inter autem has pulchras Eucharistiæ figuras quænam est magis 
expressiva? 

S. Thomas respondet: est figura agni paschalis, quoad tria prius 
distincta simul sumpta, scii. 1° quoad sacramentum tantum, quia man- 
ducabatur agnus paschalis cum panibus azymis, Exod., XII, 8; 2* quoad 
Christum contentum in Eucharistia, quia agnus paschalis immolabatur 
ab omni multitudine filiorum Israel quarta decima luna, quod fuit 
figura passionis Christi, qui propter innocentiam dicitur agnus: « Ecce 
agnus Dei qui tollit peccata mundi », et Eucharistia manducari debet 
ab omni multitudine Christianorum; 3? quoad effectum pariter agnus 
paschalis est perfecta figura, quia per sanguinem ejus protecti sunt 
lilii Israel a devastante angelo, et educti de servitute /Egypti. 


Attamen quoad immolationem voluntariam et quoad meritoriam 
oliedientiam usque ad mortem, altissima figura sacrificii crucis com- 
memorati in Missa est oblatio voluntaria pueri Isaac perfectissime 
obedientis patri suo. 

Lutherus irridet hanc explicationem a S. Thoma sic expositam, 


! | ipse tollit veram et altam poesim Sacre Scripture et liturgiæ, 
qiii multoties his figuris utuntur (cf. Diet. Théol. cath. art. « Euchari- 

stie; col. 1183-1207, et Diet. Biblique, art. « Agneau Sufficit in memo- 
riam breviter revocare principales textus circa hanc figuram agni. Isaias, 
LUI, 7 dicit de Christo: « quasi agnus coram tondente se obmutescet ». 
Joan, I, 29: « Ecce agnus Dei, eccezqui tollit peccatum mundi ». I Petr., 
L 19: Redempti sumus « pretioso sanguine quasi agni immaculati 
Christi». Apoc., V, 12: «Dignus est agnus, qui occisus est, accipere 
virtutem et divinitatem et sapientiam etc. ». Apoc., VIL 17: « Agnus 
reget illos et deducet eos ad vite fontes aquarum». Apoc. XV, 2: 
«Qui vicerunt bestiam, cantantes canticum Agni». Apoc. XII 11: 
« Vicerunt eum propter sanguinem Agni ». Apoc., XXII, 14: « Beati qui 
lavant stolas suas in sanguine Agni». Apoc. XXI, 23: «Claritas Dei 
illuminavit eam (novam Jerusalem) et lucerna ejus est Agnus ». 


RECAPITULATIO QUOAD METHODUM 


S. Thomas secundum consuetudinem suam incepit a definitione 
nominali Eucharistiæ, quaerit ejus definitionem realem, per genus et 
differentiam specificam. Hoc facit sub luce revelationis per analysim 
conceptualem ac philosophicam, dividendo genus sacramentum, et 
inductive ex revelatis inquirendo differentiam specificam Eucharistiz, 
antequam conclusiones theologicas deducat. 

Si igitur in hac 1! quaestione sunt syllogismi seu discursus, sunt 
solum discursus explicativi, aut ad plus discursus subjective illativi, 
non vero discursus objective illativi, qui pervenirent ad novam verita- 
tem solum virtualiter contentam in veritatibus revelatis. Discursus 
subjective illativus ostendit solum quod talis formula explicita æqui- 
valet alteri minus explicit& sed ejusdem veritatis, vg. quod assertio 
infallibilitatis Summi Pontificis ex cathedra loquentis æquivalet asser- 
tioni ipsius Christi: « Tu es Petrus et super hanc petram aedificabo 
Ecclesiam meam et portae inferi non praevalebunt ». 

Ita processit S. Thomas in nostra quaestione 73: est inquisitio theo- 
logica definitionis Eucharistiæ, et explicatio necessitatis ejus jam for- 
maliter revelatae. 

Etenim in articulo 1? ostenditur, non proprie deducitur, quod Eucha- 
ristia est sacramentum, hoc est genus in ejus definitione, et est spiri- 
tuale alimentum, sic innuitur ejus differentia specifica. 

In articulo 2? ostenditur quod est unum specie sacramentum, quam- 
vis sit materialiter duplex; ratio est quia ordinatur ad aliquid unum, scii, 
ad spiritualem refectionem. Sic non deducitur ex revelatis nova veritas, 
nova propositio. Explicatur solum quare semper Concilia loquantur de 
Eucharistia tanquam de uno sacramento et non de duobus et quare 
vocatur in singulari SS. Sacramentum. 

In articulo 3° nihil proprie deducitur, explicatur solum necessitas 


Eucharistiæ revelata a Christo Domino sub his verbis: « Nisi mandu- 
caveritis carnem Filii hominis, non habebitis vitam in vobis ». 

Hoc sic explicatur per analysim conceptualem: Eucharistia est ad 
llintern necessaria, non in re, quia non dat primam gratiam, sed in 
i nio saltem implicito, quia prima gratia essentialiter tendit ad consum- 
mationem ejus, quz datur per hoc sacramentum. 


In articulo 4 agitur de ratione propter quam Eucharistia diversis 
nominibus nominetur per respectum ad præteritum, ad præsens, ad 
luturum. Non est deductio nova veritatis, sed est explicatio nominum 
quae sunt in Sacra Scriptura. 

Item in articulo 5? explicantur convenientiz institutionis. 


Denique in articulo 6" enumerantur figure Eucharistiæ, et osten- 
ditur quænam est praecipua. 

Ergo hucusque nullus est discursus objective illativus, nulla est 
conclusio theologica proprie dicta, sed solum explicatio veritatis re- 
velate. Et notandum est quod haec pars velut analytics sacrae Theolo- 
gie est magni momenti; imo superior est quam deductio nova conclu- 
sionis theologie, nam per hanc analysim aut discursum explicativum 
habetur proprie hec quadam intelligentia ipsorum mysteriorum, seu 
ipsorum principiorum fidei, que valde superant conclusiones theologicas, 
sicut habitus infusus fidei supernaturalis quoad substantiam valde 
superat habitum theologie studio humano acquisitum. Fides infusa 
ist multo altior quam sacra Theologia quae ex ea procedit, quamvis 
fides simul cum theologia sit quid extensive perfectius quam fides sine 
theologia. 

Dico extensive, non intensive, quia magnus contemplativus qui 
ignoraret conclusiones theologicas, sed magno spiritu fidei et doni intel- 
lectus valde penetraret mysteria fidei, altior esset quam theologus qui 
optime cognosceret de aliquo mysterio multas conclusiones, et myste- 
rium istud minus intensive penetraret. 


QUAESTIO LXXIV 


DE MATERIA EUCHARISTI/E 


Post considerationem ipsius sacramenti Eucharistie, agitur de 
partibus ejus, et primo de ejus materia. Circa eam S. Thomas methodice 
instituit quatuor quzstiones, scii.: 

1° De specie materice: panis frumenti et vinum de vite (q. 74). 


2“ De conversione hujusce materiae in corpus Christi (q. 75) ad 
presentiam realem explicandam. 


3" De modo existendi corporis Christi in hoc sacramento, id est 
sub speciebus consecratis. 


4? De accidentibus panis et vini, que in hoc sacramento remanent. 


Manifestum est enim quod haec omnia pertinent ad sacramenti 
materiam sive in se, sive ut convertendam in corpus Christi, sive quoad 
relationem accidentium panis et vini cum corpore Christi sub ipsis 
presente. Est processus methodicus a cognito ad ignotum, et a sensi- 
bilibus ad altiora invisibilia. 


In ipsa quaestione 74, circa materiam Eucharistiae quantum ad 
speciem consideratam, quæruntur octo quæ progressive magis ac magis 
determinant hanc materiam ut est panis triticeus et vinum de vite 


eum gutta aqua miscenda, et explicantur simul convenient!& hujusce 
materie 1. 


Ut videbimus, sicut in precedenti questione, generaliter discursus 
seu syllogismi sunt solum explicativi, aut subjective illativi; explicant 
enim id quod jam est de fide, non perveniunt ad conclusionem theolo- 
gicam proprie dictam, scii, ad novam veritatem ex veritatibus fidei de- 
ductam. Sic magna pars et pretiosior pars theologie speculativæ perti- 
net ad explicationem veritatum fidei, antequam agatur de deductione 
conclusionum theologicarum. 


Notandus est imprimis, quoad expressionem « materia et forma 
sacramentorum », sensus horum verborum. Quidam dicunt: theologi 
sumunt haec verba terminologie Aristotelis « materia et forma» in 
sensu totaliter novo, absque claro fundamento. 


| Materia remota, ut dicendum est, est panis et vinum; materia proxima 
sunt species consecratae. In hac quaestione 74 ergo agitur de materia remota, 
primo in communi «aa. 1 et 2), deinde in speciali, quoad panem (aa. 3, 4) et 
quoad vinum (a a. 5 ad a. 8). 

Ad hoc respondendum est quod jam in lingua greca 60g habet 
diversos sensus, est nomen analogicum; significat enim lignum ex quo 
‘onstruitur domus, etiam lapidem ad aedificandum; significat materiam 
in sensu philosophico, sive materiam primam sive materiam secundam; 
iügnificat etiam materiam alicujus poematis, alicujus scientiae. Ita pari- 
ler nomen materia in lingua latina. 

Unde etiam apud ipsum Aristotelem i^n habet sensum analogicum, 
ut constat de materia prima, de materia secunda, de materia circa 
quam versatur aliqua scientia. 

Pariter «forma» dicitur analogice etiam apud Aristotelem, scii, de 
forma-figura quantitatis (vg. forma circularis), de forma substantiali, 
de qualibet forma accidentali ut calor. Et forma determinat materiam 
in qua recipitur. Unde non mirum est quod theologi usi sint hac termi- 
nologia, quoad sacramenta; nam id quod in eis vocatur materia est si- 
gnum practicum cujus significatio determinatur per formam, et ambae 
necessariae sunt ad sacramentum, sicut materia et forma in ordine phy- 
nico ad constitutionem corporis. 


q, 74, a. 1. 


Art. l. — UTBUM MATERIA HUJUS SACRAMENTI 
SIT PANIS ET VINUM 


Status questionis Agitur de confutatione haereticorum qui hunc 
punctum fidei negaverunt, et de convenientia hujusce duplicis materiae: 


1* difficultas est: Carnes animalium occisorum, vg. agni occisi, 
! (pressius repraesentarent Christi passionem - 2a In multis terris non 
Invenitur panis triticeus et in aliquibus non invenitur vinum - 3* Vinum 
nocet quibusdam infirmis. 


Responsio tamen est: Panis et vinum sunt materia simpliciter neces- 
/iiuia ad conficiendum- hoc sacramentum, et sunt materia conveniens. 
Hoc est de fide. 


Probatur hoc esse de fide auctoritate plurium conciliorum, scii. IV 
l.uieranensis, Florentini (Decret, pro Armenia) et Tridentini, cf. Denz. 
Index systematicus XII, f. p. (33). Materia est panis triticeus (692, 698, 
715; c. 815), sive azymus (apud Latinos) (350, 465, 692), sive fermen- 
liitus (apud Graecos) (692; c. 816), et vinum de vite (414, 416, 430, 
fll»8; c. 815, $ 2) (quod, ubi opus est, ebullire licet ad 65°, n. 1937, et 
roborare alcoholo ad 12 % vel 18 %, n. 1938) cui modicum aquas admi- 
yni ii debet (416, 441, 698, 3043; c. 814), ob mysticam significationem 
(098, 945, 956), «quia videmus in aqua populum intelligi »... signifi- 
ed nr sic quod Christo populus adunatur. 

Hrec autem fides Ecclesiae sic solemniter definita in Conciliis expri- 
luliui in Sacra Scriptura; pro pane habemus testimonia Matth. XXVI, 

26, Mure. XIV, 22, Luc., XXII, 19, I Cor. XI, 23; pro vino habemus 
testimonia Matth. et Mare, ibidem. 


In corpore articuli S. Thomas duo facit, scii, refert errores de hac 
re et ostendit convenientiam hujusce materia. 


Quoad errores: Artotyritæ in hoc sacramento offerebant panem et 
caseum, ad melius offerendos fructus terre. Cataphrygæ offerebant 
simul cum pane sanguinem infantis. Aquarii, pretextu sobrietatis, offe- 
rebant aquam et non vinum. Quidam alii adjungebant oleum benedic- 
tum, etc. etc. Non necesse est, ut patet, in his immorari. 


Convenientia autem hujusce materie ostenditur tripliciter: 1° quoad 
usum sacramenti, 2° quoad passionem commemorandam, 3? quoad ef- 
fectum exprimendum. 


1° Quoad usum sacramenti, conveniunt panis et vinum, quia ex eis 
homines communius reficiuntur. Id est: convenienter assumuntur in hoc 
sacramento ad usum spiritualis manducationis, sicut aqua baptismalis 
ad ablutionem spiritualem. Nec necesse est quod vinum sit tam in usu 
quam materia baptismi, quia sumptio sacramentalis Eucharistiæ non 
est tam necessaria quam baptismus aqua. Panis est alimentum quasi 
per excellentiam, et inter potus, vinum melius etiam convenit. S. Al- 
bertus ostendit quod melius convenit quam birra, ratione syrabolismi, 
vinum laetificat cor hominis. 


2l Quoad passionem commemorandam, convenienter seorsum su- 
muntur panis, ut sacramentum corporis, et vinum, ut sacramentum 
sanguinis, quia in passione Christi, sanguis a corpore separatus est. Hoc 
argumentum convenientie non spectat panem et vinum in se, sed 
eorum separationem, ut scii. Christus sit realiter presens quasi in statu 
mortis, seu separationis sanguinis a corpore. Ut videbimus, agendo de 
sacrificio Missae, hæc est immolatio non physica et cruenta, ut in cruce, 
sed sacramentalis seu mystica et « incruenta » ut dicit Concilium Triden- 
tinum (Denz. 940). Sic possumus dicere quod durante Missa, momento 
consecrationis, sanguis Christi, non quidem physice, sed sacramentaliter 
effunditur. Jam apparet ex hoc quod immolatio seu destructio dicitur 
non univoce, sed analogice de immolatione cruenta seu physica, et de 
immolatione sacramentali seu mystica. 


Unde convenit duplex materia, et quedam separatio utriusque. 


3° Quoad effectum Eucharistiæ convenit pariter hec duplex mate- 
ria, primo pro unoquoque sumentium, quia significat gratiam cibantem, 
datam ad nutritionem seu refectionem spiritualem anima. 

S. Ambrosius, hic citatus, dicit modo quasi metaphorico, non ad 
litteram sumendo: « corpus Christi sub specie panis pro salute corporis ; 
sanguis vero sub specie vini pro salute animae offertur ». Hæc non sunt 
accipienda in sensu proprio, sed verum est dicere quod Eucharistia 
producit effectum etiam in corpore nostro, prout dat salutem anima, 

moderat passiones et ex salute aeterna sequetur corporis resurrectio et 
ejus glorificatio. 

Denique quoad effectum respectu totius Ecclesie, que constituitur 
ex diversis fidelibus, convenit panis confectus ex multis granis et vinum 
fluens ex diversis uvis, ut habetur ex Augustino tr. 26 in Joan., super 
illud: « I Cor. X, 14: Fugite ab idolorum cultura... Calix benedictionis, 
cui benedicimus, nonne communicatio sanguinis Christi est? et panis, 
quem frangimus, nonne participatio corporis Domini est? Quoniam (est) 
unus panis, (ita) unum corpus multi sumus, omnes qui de uno pane parti- 
cipamus... Non potestis calicem Domini bibere et calicem dæmoniorum ». 

S. Thomas, ut patet, non deducit in hoc articulo conclusiones theo- 
logicas, sed defendit fidem contra negantes, et ostendit convenientiam 
veritatis fidei, methodice ordinando ea qua jam inveniuntur in Sacra 
Scriptura, ubi non est ordo logicus alicujus tractatus, sed veritas re- 
velata cum ordine caritatis, seu sancta subordinatione omnium affectuum 
sub amore Dei et proximi. Non inutile est adjungere huic ordini cari- 
tatis ordinem logicum, ut lapides pretiosi, qui sunt veritates fidei in 
Sacra Scriptura express», in aliquod corpus doctrinale ordinentur. 
Sic melius apparet earum valor; et quo magis progreditur theologia 
eo magis se abscondit ut veritas Verbi divini melius appareat. Theologia 
per respectum ad Verbum divinum in Sacra Scriptura expressum est 
aliquomodo sicut precursor Joannes Baptista ad Verbum incarnatum; 
precursor dicebat: « Illum oportet crescere, me autem minui ». Ita 
S. Albertus et sepe S. Thomas in Commentario in Joannem vel in 
Epistolas S. Pauli, utuntur theologia, modo quasi abscondito, ut melius 
lapides pretiosi Sacre Scripturæ appareant in corpore doctrinali. Sic 
theologia sese abscondendo disponit ad contemplationem Verbi divini. 
Convenit propterea quod prædicator fidei bene cognoscat theologiam, 
sed non nimis eam ostendat, et loquatur potius secundum verba Sacræ 
Scripture quam secundum terminologiam scholasticam, qua non est in 
usu apud fideles. 

Sic magis ac magis apparet quod fides, virtus theologica, valde supe- 
rat theologiam studio humano acquisitam, et quod nobilior pars theolo- 
gie est defensio et explicatio fidei, ante deductionem conclusionum 
theologicarum, que quodammodo sunt minoris momenti, per respectum 
nd ipsas fidei veritates. 


Solvuntur difficultates: 


Ad lum: Absolute loquendo Christus potuisset assumere non panem, 
nid carnem agni paschalis occisi; hoc expressius repræsentasset Christi 
passionem, sed hoc minus competebat ad communem usum hujus sa- 
itumenti, et ad ecclesiasticam unitatem significandam. 


Ad 2um: De facili ad omnes terras deferri potest panis et vinum. 


Ad 3um: Vinum in modica quantitate sumptum, non potest multum 
li'EÉrotanti nocere. 

po De materia Eucharistie 


Dubium: An una ex his duabus materiis possit consecrari sine altera? 
S. Thomas in responsione ad 2"V' tangit hanc quæstionem, dicens: 
« Propter defectum panis aut vini, unum non est sine altero conse- 
crandum, quia non esset perfectum sacramentum » seu non perficeretur 
sacramentum. Remanet quadam difficultas, quia non dicit « non confi- 
ceretur sacramentum », sed dicit « non esset perfectum » et alibi « non 
perficeretur » ; atqui « perficeretur » potest intelligi aut quoad essentiam 
et validitatem, aut quoad integritatem et liceitatem. 


Responsio communior sic exponitur: 


Una species valide consecratur sine altera, sed jure divino illicitum 
est sic consecrare, et sacrifiaium incruentum Missa ut a Christo insti- 
tutum, esset invalidum. 

In hac responsione sunt tres partes. 

1° Consecratio sic facta esset valida, quia consecratio panis, ante 
consecrationem vini jam efficit id quod significat. Ita S. Thomas' in 
IV Sent., d. XI, q. 2, a 1, qu. 1, ad 4. Si sacerdos moreretur subito post 
primam consecrationem ante secundam, prima esset valida. 

2° Attamen hec consecratio sic « voluntarie » facta est jure divino 
illicita, quia hoc esset contra preceptum Christi, qui, juxta Cone. Trid., 
per hec verba: < Hoc facite in meam commemorationem » precepit ut 
hoc sacramentum non conficiatur, nisi simul offeratur Deo sacrificium 
incruentum quod duplicem consecrationem requirit. Insuper ad convi- 
vium requiritur cibus et potus. 

3° Sacrificium incruentum Missa esset invalidum. Hoc est saltem 
probabilius. Agitur de sacrificio incruento Missæ ut institutum est a 
Christo, juxta Cone. Trid. sess. 22, cap. 1. De essentia enim hujusce sa- 
crificii incruenti est ut sanguis sacramentaliter separetur a corpore, 
sicut de ratione sacrificii cruenti crucis, cuius Missa est repræsentatio, 
fuit, ut sanguis realiter separaretur a corpore. Atqui hzc separatio sacra- 
mentalis vel mystica fieri non potest nisi per duas separatas consecra- 
tiones. Ergo si esset una sola consecratio, sacrificium non perficeretur 
in hoc sensu, non solum quod deesset ejus integritas (quz jam deficit 
quando deest communio sacerdotis), sed deesset pars essentialis sacri- 
ficii. Ad essentiam sacrificii Missæ ut institutum est a Christo pertinet 
utraque consecratio. 


Coroll. Summus Pontifex non potest dispensare ut in aliquo casu 
sacerdos licite consecret unam tantum speciem. Etenim non potest 
dispensare in precepto Christi superioris, maxime quando preceptum 


istud est absolute et simpliciter a Deo, nec dependet a facto humano, 
ut v. g. adimpletio votorum religionis. 


Solvuntur objectionea: 


1* objectio: Christus in castello Emmaus consecravit panem sohim. 

Responsio: Hoc est incertum, forte consecravit etiam vinum, 
quamvis hoc non narretur, et insuper Christus potuit, ut sacramen- 
torum auctor, hoc facere ex plenitudine potestatis excellentia. 

2“ objectio: In sola consecratione panis reperitur quadam oblatio 
rei sensibilis cum immutatione; ergo jam in ea sola salvatur ratio 
sacrificii. 

Responsio: In ea salvatur ratio sacrificii, ut sic, transeat; ratio 
sacrificii ut instituti a Christo et passionis commemorativi, nego. Quia 
corpus et sanguis Christi debent sacramentaliter separari in Missa, 


sicut realiter seu physice separata sunt in cruce. Sacrificium crucis 
enim importabat effusionem sanguinis. 


Instantia: In sola consecratione panis, vi verborum, sacramenta- 
liter ponitur corpus sine sanguine, ergo jam in ea sola significatur 
separatio sanguinis a corpore. 


Responsio: In sola consecratione panis ponitur vi verborum cor- 
pus sine sanguine, distinguo; praecise et formaliter vi verborum solius 
consecrationis panis, nego; adjuncta consecratione calicis, concedo. Non 
salvaretur ratio sacrificii, quale Christus instituit, in consecratione 
unius materie. Si Christus instituisset unam solam consecrationem, 
scii, jianis, sanguis ejus non sacramentaliter separaretur a corpore. 
Quando enim dicitur: « hoc est corpus hujus hominis » intelligitur cor- 
pus cum sanguine si postea non fit mentio de eorum separatione. 


Instantia: Una species licite sumitur sine alia a laicis. 


Responsio: Hoc sacramentum non consistit in usu, sed in conse- 
cratione materie; unde de hac quaestione non judicandum est ex usu 
sacramenti. 

Restat ergo quod saltem probabilius est quod duplex consecratio 
sit de essentia sacrificii Missae; secunda consecratio non solum ad ejus 


integritatem pertinet, sed ad ejus essentiam. Per eam perficitur ejus 
essentia. 


Objectiones sunt potius cavillationes contra sensum obvium ver- 
borum institutionis Eucharistiae. 


Solutio confirmatur ex Rubricis Missalis. 


Rubrice principales de defectibus in celebratione Missarum occur- 
rentibus sunt sequentes: 


II. De defectibus materie: 


De defectu panis: « Si sacerdos post consecrationem advertit ho- 
stiam esse corruptam aut non esse triticeam, posita alia faciat oblatio- 
nem (saltem mente conceptam) et a consecratione incipiat, « Qui 
pridie... ». 

« Si hoc contingat (scii, si hoc advertat) post sumptionem san- 


guinis, apponi debet rursus novus panis et vinum cum aqua, et facta 
prius oblatione, ut supra, sacerdos consecret... ». 

« Si hostia consecrata dispareat, vel casu aliquo, ut vento, aut mi- 
raculo, vel ab aliquo animali accepta, et nequeat reperiri: tunc altera 
consecretur... ». 


IV. De defectu vini: « Si vinum sit factum penitus acetum... non 
conficitur sacramentum. Si post verba consecrationis advertat vinum 
non fuisse positum, sed aquam: deposita aqua in aliquod vas, iterum 
vinum cum aequa ponat in calice, et consecret resumendo a verbis: 
Simili modo... 

« Si hoc advertat post sumptionem Corporis vel hujusmodi aque, 
apponat aliam hostiam iterum consecrandam et vinum cum aqua in 
calice: offerat utrumque et consecret et sumat, quamvis non sit jeju- 
nus. Vel si Missa celebretur in loco publico, ubi plures adsint, ad evi- 
tandum scandalum, poterit apponere vinum | cum aqua, et facta obla- 
tione, ut supra, consecrare, ac statim sumere, et prosequi cetera ». 

Sed etiam in isto ultimo modo faciendi requiritur quod sit duplex 
consecratio, quod Christus fuerit si non simultanée, saltem successive 
praesens sub specie panis et sub specie vini, velut in statu mortis, seu 
separationis sacramentalis sanguinis a Corpore. 


q. 74, a. 2. 


Art. 11. — UTRUM REQUIRATUR DETERMINATA QUANTITAS PANIS 
ET VINI AD MATERIAM HUJUS SACRAMENTI 


Status quesstlonis: apparet presertim ex 2'difficultate, scii.: hoc 
esset ad irrisionem sacramenti, si sacerdos vellet consecrare totum pa- 
nem qui venditur in foro, et totum vinum quod est in cellario. Ergo 
videtur quod quantitas debeat esse determinata. Ita senserunt quidam 
theologi. S. Thomas dicit: « hoc non videtur esse verum ». 


Responsio est: Quantitas materiae hujus sacramenti non est deter- 
minata ex institutione Christi; unde sacerdos potest valide consecrare 
materiam cujuslibet magnitudinis vel parvitatis, modo sit moraliter 
presens. Hic agitur solum de validitate, non de liceitate. 

1° Probatur indirecte in argumento sed contra: parvitas quanti- 
tatis non impedit validitatem consecrationis, ergo nec ejus magnitudo. 

2° Probatur directe in corpore articuli. 

— In omnibus habentibus materiam, ratio determinationis ma- 
teriæ sumitur ex fine. 

— Finis autem hujus sacramenti est usus fidelium non solum qui 
occurrunt, sed fidelium absolute, alioquin sacerdos paucos habens pa- 
rochianos non posset consecrare multas hostias. 

— Ergo quantitas materie hujus sacramenti est indeterminata, 
sicut numerus fidelium absolute. 


i Id est < non aliam hostiam Iterum », sumendo. 

Confirmatur: Christus, conferendo sacerdotibus potestatem conse- 
crandi panem et vinum, non eam restrinxit ad certum gradum magni- 
tudinis aut parvitatis. 

Ad 2um: Illicita est consecratio rnagnce quantitatis panis et vini non 
proportionata usui fidelium; praesertim si ordinetur ad irrisionem vel 
ad aliquid hujusmodi. 


Ium Corollarium: Cum quantitas materie hujus sacramenti non 
sit a Christo determinata, debet determinari in individuo per inten- 
tionem consecrantis; non tamen requiritur intentio actualis, sufficit vir- 
tualis seu qua præcesserit. 


2um Corollarium: Invalida est consecratio si sacerdos ex cumulo 
hostiarum velit consecrare decem, eas non designando; quia non est 
ratio cur hæ hostiæ potiusquam alie consecrentur. 


3um Corollarium: Non consecrantur hostiæ repositæ in altari, etiam 
super corporale, absque cognitione, omnino inscio sacerdote. Regula- 
riter omnis bonus sacerdos habet vel habuit intentionem consecrandi 
omnes hostias repositas supra corporale, non vero extra corporale, nam 
hoc est peccatum. 


4um Corollarium: Guttulæ vini, calici exterius adhaerentes, non sunt 
consecratae; nec etiam probabilius guttæ interius adhaerentes, sed quoad 
has ultimas remanet dubium, unde initio Missæ abstergi debent. 

Si una hostia non consecrata cadit inter consecratas et non possit 
discerni, due forent porrigendæ, potiusquam eam consecrare. 


q. 74, a. 3. 
Art. lll. — UTRUM REQUIRATUR PANIS TRITICEUS 


Responsio est affirmativa et declarata a Concilio Florentino, Denz. 
698: « Tertium est Eucharistiæ sacramentum, cujus materia est panis 
triticeus et vinum de vite ». Insuper haec est perpetua traditio utriusque 
Ecclesie greca et latinæ. 


Cajetanus putavit Concilium assignare materiam principalem et 
magis certam, et ideo materiam necessariam necessitate præcepti, non 
tamen sacramenti. Hzc opinio Cajetani non admissa est, quia Concilium 
Elorentinum loquitur de pane et vino pro materia Eucharistiæ, sicut 
de aqua pro materia baptismi et de chrismate pro materia confirma- 
tionis. Item aqua mixta cum vino in calice est necessaria necessitate 
praecepti, et tamen non dixit Concilium eam esse materiam sacramenti. 


Probatur ratione: materia legitima Eucharistiæ est ille panis quo 
homines communius utuntur in suis refectionibus. Atqui communius 
utuntur pane triticeo, et in eo Christus consecravit. 


Ad 2um: Juxta quosdam vero spelta (épautre) et secale (seigle) 
Mint varietates frumenti. Si ita est, utique sufficiunt. Sed non est cer- 

tum quod sint varietates frumenti. Concludit S. Thomas in fine respon- 
sionis ad 2utn: « Ex talibus frumentis (vg. hordeaceo), que nullo modo 
possunt ex semine tritici generari, non potest confici panis, qui sit de- 
bita materia hujus sacramenti ». 

Ad 3um: « Modica permixtio alterius substantive non solvit spe- 
ciem », tunc valida est consecratio. 

Ad 4um: Aliquando est tanta corruptio panis quod solvitur species, 
tunc non valida est consecratio. 


q. 74, a. 4. 


Art. IV. — UTRUM HOC SACRAMENTUM DEBEAT CONFICI 
EX PANE AZYMO 


Status quoesstionts: Hæc questio celebris est quoad divisionem lati- 
norum et graecorum. Greci solutionem hujusce quæstionis posuerunt ut 
conditionem reditus. Grece Ecclesie offerunt panem fermentatum, Ec- 
clesia latina panem azymum. 

Sed Ecclesia latina admittit validitatem utriusque modi conse- 
crandi, imo liceitatem et obligationem consecrationis panis fermentati 
pro Graecis. Cf. Denz. 692, Concilium Florentinum: « In azymo sive fer- 
mentato pane triticeo corpus Christi veraciter confici; sacerdotesque 
in altero ipsorum Domini corpus conficere debere, unumquemque scii, 
juxta suz Ecclesie sive occidentalis, sive orientalis consuetudinem ». 


Responsio S. Thoma autem ostendit convenientiam hujusce rei. 
Valida est utraque consecratio, nam : 


1° Sub utraque forma remanet essentid panis triticei et usualis. 
Judaei utebantur azymo durantibus festis paschalibus, et Christus 
eo usus est dum instituit sacramentum. 


2* Consuetudo de pane azymo celebrandi rationabilior est, ait 
S. Thomas, triplici ratione: 


1) Quia Christus usus est pane azymo in institutione Eucha- 
ristiæ. 

2) Quia panis est sacramentum corporis Christi, quod sine cor- 
ruptione conceptum est. 

3) Quia hoc magis convenit ad expressionem sinceritatis re- 
quisite in fidelibus ad usum hujus sacramenti, secundum illud I Cor. 
V, 8: « Pascha nostrum immolatus est Christus, itaque epulemur non 
in fermento veteri, neque in fermento malitiæ et nequitiæ, sed in azymis 
sinceritatis et veritatis ». Hzc tamen verba sunt metaphorice dicta, ut 
patet, de fermento non physico sed malitia. 

3* Consuetudo Ecclesie orientalis non est sine aliquibus ratio- 
nibus: 

Celebrat in fermentato, 1° quia Verbum indutum est carne, sicut 

fermentum miscetur farine, 2" in detestationem haeresis Nazareorum 

et Ebionitarum qui legalia Evangelio miscebant; 3? quia, ut dicitur ad 
3"m, fermentum efficit panem sapidiorem et sic congruenter designat 
caritatis fervorem ac suavitatem in hoc sacramento, secundum illud 
Homini apud Matth. XIIL 33: « Simile est regnum coelorum fermento, 
quod acceptum mulier abscondit in farinae satis tribus, donec fermen- 
tatum est totum ». 

Attamen, ait S. Thomas ad 3: « Fermentum significat caritatem 
propter aliquem effectum, quia facit panem sapidiorem et majorem; sed 
corruptionem significat ex ipsa ratione suæ speciei ». Unde melior est 
ratio data in favorem consuetudinis Ecclesie latinos. 

Valor autem harum rationum non ita est, ut patet, ut una vel al- 
tera forma panis sit ad validitatem necessaria. Sic servantur diversi 
gradus obligationis. 


q. 74, a. 5. 


Art. V. — UTRUM VINUM DE VITE SIT PROPRIA MATERIA 
HUJUS SACRAMENTI 


Responsio affirmativa habetur ex Concilio Florentino (Denz. 698) 
et ex perpetua traditione Ecclesia. 
In corpore articuli S. Thomas eam probat tripliciter: 


1° Quia Christus in vino de vite hoc sacramentum instituit, ut 


patet ex eo quod ipse dicit, Matth. XXVI, 29: « Non bibam amodo de 
hoc genimine vitis ». 


2? Quia ad materiam sacramentorum assumitur id quod proprie 
et communiter habet talem speciem. Proprie autem vinum dicitur quod 
de vite sumitur, non vero quod sumitur vg. de malis aut piris. 


3° Vinum vitis magis competit ad effectum hujus sacramenti, 
qui est spiritualis lætitia, quia scriptum est Ps. CHI, 15, quod « vinum 
lætificat cor hominis ». 


Ad lum: Vitis non ubique crescit, sed facile vinum deferri potest 
ad terras in quibus vites non crescunt. 


Ad 2um: Si vinum fit proprie acetum, invalida est consecratio, non 
vero si solum incipiat ejus corruptio et adhuc sit vinum; sed tunc illi- 
cita est consecratio. 


Ad 3um: Non potest confici sacramentum ex agresta (gallice ve- 
rjus) que ex uvis immaturis exprimitur, quia est tantum in via gene- 
rationis, et ideo agresta nondum habet speciem vini. Secus de musto 
icu de vino recenter expresso, sed hoc, extra casum necessitatis, est 
prohibitum, ut indecens. 


Dubium: An vinum congelatum sit materia apta consecrationi? 


Responsio: Hoc est illicitum, quia vinum congelatum non habet 
rationem potus, sed quoad validitatem multi probabiliter respondent: 


pp De materia Eucharistiæ 


est materia consecrabitis, quia remanet substantia vini. Et rubricæ mis- 
salis jubent vinum post consecrationem congelatum liquefieri et deinde 
sumi ut verum sacramentum. 


q. 74, a. 6. 


Art. VI. - UTRUM AQUA SIT VINO PERMISCENDA 


Status quaestionis: Hic non amplius agitur de materia necessaria ne- 
cessitate sacramenti ad validitatem, sed solum de necessitate praecepti, 
quoad liceitatem, jure ecclesiastico. 

Armeni septimo saeculo vinum absque aqua consecrabant, et hanc 
consuetudinem Lutherani et Calvinistae amplexi sunt. 


Responsio pluries data est ab ipsa Ecclesia (cf. Denz. 416, 441; 
Concilium Florentinum: 698 (3043), 945, 956). Legitur enim in Concilio 
Florentino (698): « Tertium Eucharistie sacramentum, cujus materia 
est panis triticeus et vinum de vite, cui ante consecrationem aqua mo- 
dicissima admisceri debet. Aqua ideo admiscetur, quoniam juxta testi- 
monia sanctorum Patrum ac Doctorum Ecclesie... creditur, ipsum Do- 
minum in vino aqua permixto hoc instituisse sacramentum. Deinde 
hoc convenit... quia utrumque, scii, sanguis et aqua, ex latere Christi 
profluxisse legitur. Tum etiam, quod convenit ad significandum hujus 
sacramenti effectum qui est unio populi Christiani ad Christum. Aqua 
enim populum significat », et ibidem citantur antiqua testimonia. Con- 
cilium Tridentinum, 945 et 956, eodem modo loquitur. 

In corpore articuli, S. Thomas dat quatuor rationes easdem que 
postea dantur ab ipsis Conciliis Florentino et Tridentino. 

1° Quia probabiliter Christus ita fecit, secundum morem ju- 
dæorum. 

2° Quia hoc convenit representation! Passionis, nam ex latere 
Christi profluit aqua et sanguis. 

3° Quia hoc convenit ad significandum effectum Eucharistiæ, 
scii, unionem populi Christiani ad Christum, ut ait Julius I, papa. 

4? Quia significatur sic ultimus effectus Eucharistiæ, scii, vita 
æterna, secundum illud Ambrosii « redundat aqua in calice, et salit in 
vitam æternam ». 


q. 74, a. 7. 
Art. VII. — UTRUM PERMIXTIO AQUÆ 
SIT DE NECESSITATE HUJUS SACRAMENTI 


Respondetur: Hec permixtio aqua non est necessaria necessitate 
sacramenti, sed solum necessitate precepti ecclesiastici. 
1° Probatur ex auctoritate S. Cypriani, in argumento sed contra. 
Confirmatur ex rubricis missalis, que prohibent infundi aquam post 
consecrationem, quando antea omissa est. Si autem aqua esset de ne- 
cessitate sacramenti, foret apponenda et consecranda. Item Catechismus 

Romanus dicit quod « sine peccato mortali hoc praetermittere non licet, 
sed tamen si desit (aqua), sacramentum constare potest ». 


2° Probatur ratione theologica, in corpore articuli. Haec ratio ad 
hoc reducitur: 

— Permixtio aquæ significat participationem hujus sacramenti a 
fidelibus, in usu sacramenti. 

— Atqui usus fidelium non est de necessitate hujus sacramenti, 
sed aliquid consequens ad hoc sacramentum, quod perficitur in conse- 
cratione materiz. 

— Ergo haec permixtio aqua non est de necessitate sacramenti. 

Revera in hoc argumento, major enuntiatur post minorem, ut szpe 
accidit in articulis S. Thoma. 


Ad 2um: Effusio aquæ a latere Christi non fuit de necessitate pas- 


sionis, sed ad demonstrandum effectum passionis, qui est ablutio a 
peccatis. 


Ad 3um: Unde etiamsi aqua artificialis et non naturalis misceretur 
vino, sacramentum esset validum. 


q. 74, a. 8. 
Art. VIII. — UTRUM AQUA DEBEAT 
IN MAGNA QUANTITATE APPONI 
Respondetur in Concilio Florentino, 698: « aqua modicissima admi- 


sceri debet ». In corpore articuli datur ratio: quia alioquin periculum 
esset ne vinum corrumperetur, maxime si sit debile. Insuper decet quod 
Christus caput expressius reprasentetur quam populus; sanguis autem 
Christi significatur per speciem vini et populus per guttam aqua. Unde 
si quis putat posuisse aquam nimiam, debet adjungere vinum. 

In corpore hujusce articuli S. Thomas cum Innocentio IU ostendit 
etiam quod probabilius aqua non vertitur in sanguinem Christi nisi 
prius conversa sit in vinum, et ideo modicissima apponi debet ut ser- 
vetur species vini. 

Hac opinio probabilior probatur, excludendo duas alias. 

Quidam dixerunt: aqua adjuncta vino per se manet, vino converso 
in sanguinem. 

Respondetur: in sacramento altaris post consecrationem totum 
adoratur veneratione latriæ et igitur nihil est in eo nisi corpus et sanguis 
Christi, non vero aqua remanens. 

Alii dixerunt: aqua adjuncta convertitur in aquam, que de latere 
Christi fluxit. 

Respondetur: si ita esset, aqua seorsum consecraretur a vino. At- 
qui non est specialis .formula consecratoria pro aqua. Unde probabilius 
aqua convertitur in vinum et vinum in sanguinem, et sic servatur sym- 
liolismus de quo loquitur traditio, scii, aqua significat populum Christia- 
num Christo unitum, ita ut populus cum Christo constituat unum solum 
corpus mysticum. 


QUAESTIO LXXV 


DE CONVERSIONE PANIS ET VINI, IN CORPUS 
ET SANGUINEM CHRISTI 


Agendo de materia Eucharistie, S. Thomas tractare debet de con- 
versione hujusce materiæ in corpus Christi, et in quæstione sequenti de 
modo præsentiæ realis corporis Christi in hoc sacramento. 

Quoad ipsam conversionem, seu transsubstantiationem, methodice 
octo quaeruntur, qua reduci possunt ad duas sectiones. 


1* Sectio hujusce q. 75 est de existentia corporis Christi in hoc 
sacramento, scii, ostenditur in hoc sacramento realiter esse corpus Chri- 
sti (a. 1). 

21 Sectio est de ipsa conversione seu transsubstantiatione panis et 


vini, sine qua non explicaretur praesentia realis revelata et definita ab 
Ecclesia. 


Quoad hoc S. Thomas septem ostendit: 1° quod substantia panis 
non remanet (a. 2); — 2? quod substantia panis non annihilatur (a. 3); 
— 3? quod panis potest converti in corpus Christi (a. 4), deinde quod 
accidentia panis possunt remanere et manent post conversionem (a. 5); 
— quod non manet forma substantialis panis quamvis remaneant ejus 
accidentia, omnes ejus qualitates proprie, quia tota substantia panis 
convertitur (a. 6); — quod hzc conversio fit in instanti (a. 7). Denique 
(a. 8) S. Thomas examinat modum legitimum loquendi, et praesertim 
ostendit quod vera est haec propositio: ex pane fit corpus Christi; ad 
hoc manifestandum profunde comparat transsubstantiationem cum mu- 
tatione naturali substantiali, et cum creatione, et in hoc articulo 8 in- 
venitur synthesis totius questionis. 

Secundum hanc distributionem materie, ut videbimus, recte tractat 
S. Thomas de his omnibus qua per se pertinent ad presentiam realem 
et ad transsubstantiationem. Recte, inquam, quia semper procedit a co- 
gnito ad ignotum, et secundum exigentiam formule consecrationis qua 
usus est Christus in institutione hujusce sacramenti, scii, ut vera sit 
hæc formula, seu ut vere efficiat id quod significat. Est. ars maxima in 
hac distributione materie; hoc magis appareret, si compararetur cum 
divisione prius proposita a theologis, aut etiam postea. 

Quidam commentatores ante explicationem horum articulorum in 
memoriam revocant plura philosophica pranotamina ad substantiam et 
ad accidentia pertinentia. Sed hoc facit ipse S. Thomas in suis articulis, 
et igitur sufficit eos explicare et bene intelligere. 

Art. I. — UTRUM IN HOC SACRAMENTO SIT CORPUS CHRISTI 
SECUNDUM VERITATEM 


Status quaestionis: apparet ex variis erroribus circa presentiam rea- 
lem. S. Thomas plures in memoriam revocat. Principales sunt sequen- 
tes: Videamus simul oppositas definitiones Ecclesiae. 

De erroribus damnatis. — Quasi omnes errores circa Euchari- 
stiam ad praesentiam realem pertinent; attamen distinguendi sunt er- 
rores qui sunt directe contra ipsam realem praesentiam ab eis qui sunt 
potius contra verum modum præsentiæ realis. Hic agitur precipue de 
prioribus. 


Primi hunc fidei articulum impugnaverunt Capharnaite et quidam 
discipuli Christi, ut patet per Evangelium secundum Joannem VI, 61, 
ubi legitur eos non potuisse capere promissionem Christi de danda carne 
sua in cibum et sanguine suo in potum. « Multi ergo audientes ex disci- 
pulis ejus dixerunt: Durus est hic sermo et quis potest eum audire? » 
et, scandalo inde accepto, retro abierunt ». Hos secuti sunt omnes hæ- 
retici qui, negantes Verbum assumpsisse verum corpus, consequenter 
negaverunt corpus Christi esse in Eucharistia, ita Docetæ et Mani- 
chaei; de his loquitur S. Ignatius Antiochensis, in Epistola ad Smyrnen- 
ses, VIL, 1. Gnostici autem ipsa Eucharistia uti noluerunt (cf. Origen, 
de Orat. V, 1). 


Seculo V, Nestoriani juxta sua principia de duabus personis in 
Christo, tenent in Eucharistia esse tantummodo carnem personae hu- 
manae, non persone divinæ (cf. Diet. Théol, art. « Eucharistie », col. 
1158-1170). 


Sæculo IX, Joannes Scotus Erigena, qui scripsit opus de Corpore 
Christi, suspectus est de hæresi circa praesentiam realem. Unde hic liber 
proscriptus est postea anno 1053 a Concilio Vercellensi; hoc libro ma- 
xime utebatur Berengarius. 


Sæculo XL Berengarius turonensis, Andegavensis archidiaconus, 
anno 1047, primus in Ecclesia quasi aperte negavit praesentiam realem 
corporis Christi in Eucharistia; dixit remanere in Eucharistia « ipsa 
panis et vini elementa », qua essent figura corporis et sanguinis Christi. 
Contendit igitur omnia in signis et figuris consistere (cf. Diet. Théol. 
cath. art. « Béranger »). 

Hæresis Berengarii damnata est sub S. Gregorio VH, in Concilio 
Romano VI, 1079 (cf. Denz. 355), ubi invenitur jusjurandum præstitum 
a Berengario, qui errores suos sic retractare debuit: 

« Ego Berengarius corde credo et ore confiteor, panem et vinum, 
quae ponuntur in altari, per mysterium sacre orationis et verba nostri 
Redemptoris substantialiter converti in veram et propriam ac vivifica- 
tricem carnem et sanguinem Jesu Christi Domini nostri et post conse- 
crationem esse verum Christi corpus, quod natum est de Virgine, et 

quod pro salute mundi oblatum in cruce pependit, et quod sedet ad 
dexteram Patris, et verum sanguinem Christi, qui de latere ejus effusus 
est (et ibi esse), non tantum per signum et virtutem Sacramenti, sed 
in proprietate natura, et veritate substantive, sicut in hoc brevi conti- 
netur et ego legi et vos intelligitis. Sic credo, nec contra hanc fidem 
ulterius docebo. Sic me Deus adjuvet et hzc Sancta Dei Evangelia ». 

Berengarii heresim scriptis impugnarunt A/demannus, Hugo Lin- 
gonensis episcopus, Lantfrancus, Durandus Troarnensis, abbas, Guit- 
mundus et Algerus. Videtur certum Berengarium obiise catholicum et 
pœnitentem anno 1088, quidquid in contrarium dicant scriptores Cal- 
viniste. 


Saeculo XII, Petrus de Bruis et Petrobrussiani et Henriciani impu- 
gnaverunt directe transsubstantiationem, dicendo: Christus quidem in 
ultima coena panem in corpus suum convertit, sed hanc potestatem non 
dedit Apostolis et successoribus eorum. Contra hanc haeresim scripse- 
runt Petrus Cluniacensis et S. Bernardus. 


Seculo XII, Waldenses et Albigenses transsubstantiationem et 
presentiam realem negaverunt. S. Dominicus plures ex illis prædica- 
tione sua et miraculis convertit. 


Seculo XIV, WicZef/, anglus, contendit substantiam panis et vini 
remanere in Eucharistia et Christum in ea esse non realiter, sed vir- 
tualiter tantum et sacramentaliter (cf. Diet. Théol. art. « Eucharistie », 
col. 1320 sq.). Wicleff damnatus est sub Martino V, in Concilio Con- 
stantiensi, sess. 8 (Denz. 581 sq.); ejus propositiones damnate sunt se- 
quentes: « substantia panis materialis et similiter substantia vini ma- 
terialis remanent in sacramento altaris ». « Accidentia panis non re- 
manent sine subjecto in eodem sacramento ». « Christus non est in eo- 
dem sacramento identice et realiter (in) propria praesentia corporali ». 

Joannes Hus secutus est errores Wicleffi, ut constat ex ejus damna- 
tione (cf. Denz. 651, 667): « Utrum credat et asserat, quod facta con- 
secratione per sacerdotem, sub sola specie panis tantum et prater spe- 
ciem vini, sit vera caro Christi et sanguis et anima et deitas et totus 
Christus, ac idem corpus absolute et sub una qualibet illarum specierum 
singulariter ». Ac proinde non reprobanda est communio pro laicis sub 
specie panis tantum. 


Sæculo XVI. — Lutherus dixit quidem usque ad finem vite sue 
se non posse negare presentiam realem, quia nimis clara sunt verba 
Sacre Scripture (cf. Epistolam ejus ad Argentoratenses), attamen do- 
cuit non transsubstantiationem, sed consubstantiationem, scii, corpus 
Christi esse cum pane, in pane, sub pane; et hanc presentiam realem 
sic explicatam non admisit nisi durante cena, non vero post commu- 
nionem, ita ut, si remaneant hostiæ consecrate, Christus non sit rea- 
liter præsens in illis, nec proinde adorandæ sunt. Hoc est directe contra 
adorationem SS. Sacramenti (cf. Diet. Théol. art. « Luther »). 


Secundum Scripturam 61 


Sed discipuli Lutheri, via erroris aperta, in eam processerunt, et 
renovaverunt heresim Berengarii, directe contra praesentiam realem. 
Ita Carlostadius, Zwinglius helveticus, CEcolampadius, Petrus Martyr, 
et Sacramentarii qui dixerunt Eucharistiam non esse nisi symbolum 
ad fidem excitandam ac proinde vacuam Christi imaginem aut me- 
moriam (cf. Diet. Théol. Gath. art. « Carlostadt » et art. « Sacramen- 
taires », et Zwinglii opera, 1832, III, 240). 


Calvinus de presentia reali loquitur modo ambiguo et subobscuro; 
dicit quandoque Christum esse in Eucharistia realiter, sed tantum præ- 
sentia objectiva per fidem; substantialiter quoque, sed tantum ratione 
effectuum quos producit in nobis, communicando nobis suam virtutem 
et vitam, si fidem retineamus (cf. Institutiones 1. IV, c. 17, n. 5-21, 32). 
Dicit: « sufficit Christum... propriam vitam in nos diffundere, quamvis 
in nos non ingrediatur caro Christi ». Satis evidenter inculcat Eucha- 
ristiam esse dumtaxat signum et figuram corporis et sanguinis Christi, 
nec Christum esse presentem nisi per fidem et secundum suam vir- 
tutem. Sic renovatur ab his discipulis Lutheri hæresis Berengarii. Error 
in his rebus non potest multum innovare, semper eandem negationem 
recitat. 


Sociniani qui fuerunt primi Protestantes liberales, dixerunt cum 
Calvinistis Christum non esse corporaliter presentem in Eucharistia; 
unde verbum est (in formula: Hoc est corpus meum) sumpserunt pro 
significat, sicut dum, ostendendo effigiem Ciceronis, dicitur: Hic est 
Cicero. Imo Sociniani exaggeraverunt errorem primorum protestan- 
dum, negando contra eos hoc sacramentum esse sigillum, seu figuram 
efficacem gratia. 

Spinoza, ut constat ex quadam ejus epistola, negavit et cum magno 
contemptu praesentiam realem. 


Denique seculo XX Modernistes, sequentes vestigia protestantium 
liberalium, negaverunt factum institutionis Eucharistiæ a Christo et 
contenderunt Cœnam initio fuisse nudam commemorationem Christi 
absentis, que paulatim, cum evolutione conscientie christiane, facta 
est cena ritualis seu liturgica. Ita Loisy, Autour d'un petit livre, 
p. 161-169, 237; L'Evangile et VEglise, ed. 4*, p. 180 sq.; Les Evangiles 
synoptiques, t. II, p. 538 sq. (cf. Denz. 2045, 2049, 2079). 

Inter modernistas, pragmatistæ præsertim Ed. Le Roy (Dogme et 
' ritique, 1907, p. 258-282), dixerunt (cf. Denz. n. 2026): « Dogmata fidei 
retinenda sunt tantummodo juxta sensum practicum, id est tanquam 
norma præceptiva agendi, non vero tanquam norma credendi ». N. 2041: 

Sacramenta eo tantum spectant, ut in mentem hominis revocent præ- 
iiontiam Creatoris semper beneficam ». Secundum hunc pragmatismum 
ilicere: « Hoc est corpus meum » est dicere: vos debetis ita vos gerere 
! ;a Eucharistiam, sicut erga Christi personam, non tamen affirmatur 
icnlis ejus praesentia. 

Doctrina catholica. — Quænam est doctrina catholica de presentia 


reali, secundum Concilia, presertim secundum Concilium Tridentinum 
contra protestantes ? 


— Concilium Lateranense IV, œcum. anno 1215, contra Albigenses 
(cf. Denz. 430) definivit: « Una est fidelium universalis Ecclesia..., in 
qua idem ipse sacerdos est sacrificium, Jesus Christus, eujus corpus et 
sanguis in sacramento altaris sub speeiebus panis et vini veraciter con- 


tinentur, transsubstantiatis pane in corpus et vino in sanguinem pote- 
state divina ». 


— Concilium Lugdunense II, oecum, anno 1264 (Denz. 465). Pro- 
fessio fidei Michaelis Palæologi: « In ipso sacramento Eucharistiæ, panis 
vere transsubstantiatur in corpus et vinum in sanguinem Domini nostri 
Jesu Christi ». 


— Concilium Florentinum, oecum, anno 1438 sq. (Denz. 698): 
« Ipsorum verborum (consecrationis) virtute substantia panis in corpus, 
et substantia vini in sanguinem convertuntur. ita tamen quod totas 
Christus continetur sub specie panis et totus sub specie vini ». 

— Concilium Tridentinum speciatim n. 883: « Si quis negaverit, in 
sanctissimz Eucharistiae sacramento contineri vere, readier et substan- 
tialiter corpus et sanguinem una cum anima et divinitate Domini nostri 
Jesu Christi, ac proinde totum Christum, sed dixerit tantummodo esse 
in eo ut in signo vel figura, aut virtute, anathema sit ». 

Hoc sic explicatur in capite correlativo n. 874: « Neque enim hec 
inter se pugnant ut ipse Salvator noster semper ad dexteram Patris in 
celis assideat juxta modum existendi naturalem, et ut multis nihilo- 
minus aliis in locis sacramentaliter presens sua substantia nobis adsit 
ea existendi ratione, quam etsi verbis exprimere vix possumus, possi- 
bilem tamen esse Deo... credere debemus ». Et declaratur ibidem n. 876 
et 886 quod hæc presentia realis non est solum in usu sacramenti, dum 
sumitur, verum etiam ante ab instanti consecrationis, et post in hostiis 
consecratis remanentibus et adorandis. In canone 2 (Denz. 884) agitur 
de transsubstantiatione. 

Verba principalia canonis 1, sess. 13 Concilii Tridentini (Denz. 
883) sunt ponderanda: « Si quis negaverit, in Sanctissimae Eucharistiæ 
sacramento contineri vere, realiter et substantialiter corpus et sangui- 


nem una cum anima et divinitate Domini nostri Jesu Christi, ac proinde 
totum Christum..., anathema sit ». 


Vere significat non in signo tantum, ut dicitur in fine ejusdem ca- 
nonis, contra omnes Sacramentarios. 


Realiter, id est non solum representative, nempe, non solum secun 
dum praesentiam objectivam per fidem, ut aiebat Calvinus, sed in re. 

Substantialiter, id est, ut dicitur in fine ejusdem canonis, non tan- 
tum in virtute, contra Calvinistas dicentes, substantiam corporis Christi 
‘use in celo tantum, in cena vero secundum quamdam ejus virtutem ali- 
quomodo ut sol sua virtute præsens est in terra. 

Ex ea definitione constat etiam contra Socinianos, protestantes 
liberales et modernistas, quod in formula « Hoc est enim corpus meym », 
verbum est non sonat solum ut verbum significat, sicut de effigie Ci- 
ceronis dicitur: « hic est Cicero ». Verbum est significat identitatem 
realem prædicati et subjecti, scii.: « Hoc quod in manibus teneo est idem 
ens reale ac corpus meum », sicut dum dicitur: Petrus est homo, hoc est 
dicere: Petrus est idem ens reale quod est homo. De significatione ge- 
nerali verbi est cf. S. Thomam P, q. 13, a. 12. 


AN IN SACRA SCRIPTURA EXPLICITE EXPRIMATUR 
H/EC FIDES ECCLESI/E 


Jamquidem textus Sacre Scripture breviter examinavimus ad 
ostendendum quod Christus ipse instituit sacramentum Eucharistiæ, 
nunc profundius examinandi sunt ad ostendendum quod in eis expri- 
mitur presentia realis. Hæ dua quæstiones quidem quodammodo uniun- 
tur, sed secunda plus dicit quam prima. Sic multi protestantes admi- 
serunt institutionem Eucharistiæ ab ipso Christo, sed in ea negaverunt 
praesentiam realem. 

Secundum Traditionem veritas presentia realis explicite exprimitur 
tribus principalibus locis: 1? In verbis promissionis apud Joannem (VI, 
26-72). — H0 In verbis institutionis apud Synopticos et S. Paulum 
(I Cor. XI, 23). — III Denique in I Cor. X, 14-21 et XI, 27-29 circa 
usum Eucharistiæ et de his qui « non dijudicant corpus Domini ». 


I. — DE REALI PRESENTIA UT EXPRIMITUR 
IN VERBIS PROMISSIONIS 


(Joann. VI, 26-59) cf. J. Vosté O. P. Studia Joannea, Roma, 2* ed. 
1930, p. 139-207. 


Status quaestionis: Sermo de pane vitee refertur a 26-59, post narra- 
Ilonem miraculorum multiplicationis panum et ambulationis super 
aquas. 

De hoc autem sermone Domini triplex datur interpretatio: 


1" Quidam totum sermonem intelligunt de Eucharistia, ita tamen 
nl Christus prius loquatur (26-47) de fide, sed prout requiritur ad Eu- 
(haristiam fructuose accipiendam, de qua (48-59). 

Ita existimant inter catholicos Cornelius a Lapida. Toloua. Corluy, 
l'errone, Pesch, Billot, etc. Ita etiam aliqui protestantes ut Hol««nann, 

Reville, Goguel, sed hi ultimi dicunt: Christus agendo de Eucharistia 
non loquitur nisi de dono mere spirituali; unde admittunt quod sit sermo 
de Eucharistia, sed negant presentiam realem in Eucharistia. 


2? Alii totum sermonem dicunt esse de fide in Christum ad salu- 
tem necessaria, non de Eucharistia. Ita multi protestantes, et pauci 
theologi catholici, Gabriel, Cajetanus, Tapper, qui etiam ultimam par- 
tem sermonis intellexerunt de manducatione spirituali per fidem. 


3* Denique communis catholicorum sententia distinguit tres par- 

tes in hoc sermone: 

in 1“ (1-25) agitur de cibo materiali seu de multiplicatione quin- 
que panum: 

in 2* (26-48) agitur de cibo mere spirituali, scii, de fide in Christum 
qui est panis vitæ credentibus in Ipsum; 

in 3“ (48-59) agitur de promissione Eucharistiæ, seu de reali man- 
ducatione carnis Christi. 


Sic est gradatio normalis. Christus sumit ex miraculo multiplica- 
tionis panum occasionem loquendi de altiori pane vite, dicens v. 35: 
« Ego sum panis vitz; qui venit ad me non esuriet, et qui credit in me 
non sitiet unquam ». Denique, in tertia parte sermonis, a v. 48, loquitur 
de pane eucharistico per modum promissionis. Ita senserunt S. R. Bel- 
larminus, Maldonatus, Billuart, Patrizi, Franzelin, Knabenbauer, Cal- 
mes, Fillon, J. Vosté, van Noort, Hugon; quamvis quidam dicant ter- 
tiam partem incipere non in v. 48, sed 52 (cf. Vosté « Studia Joannea » 
p. 174). 

Quidquid igitur sentiendum est de secunda parte sermonis, exami- 
nanda est tertia pars a v. 48-59. 

In ea autem octies invenitur verbum manducare, ter verbum bibere, 
item verba cibus et potus. Quaeritur de quanam manducatione est sermo: 
agiturne de manducatione mere spirituali per fidem? 

Attente examinandus est textus hujusce c. VI a v. 48 ad 59: « Ego 
sum panis vitz. Patres vestri manducaverunt manna in deserto et mortui 
sunt. Hic est panis de cælo descendens: ut si quis ex ipso manducaverit, 
non moriatur.. Qui manducat hunc panem, vivet in æternum ». 


Solutio: Interpretatio communis catholicorum ad explicationem 
hujusce textus affert plura argumenta: 


Primum est ad statuendum quod predicta verba sunt litteraliter et 
proprie intelligenda; et quod sic litteraliter intellecta exprimunt pro- 
missionem cibi et potus, que ore sumenda sunt, et qua vere sunt caro 
et sanguis Christi. 

Quod autem verba Christi sint litteraliter ac proprie intelligenda et 
non metaphorice, hoc multipliciter constat: 


a) Christus (v. 52) ait: « Panis quem ego dabo caro mea est pro 
mundi vita », ergo agitur de ejus carne danda ut cibus in futuro (dabo) ; 

liqui manducatio metaphorica Christi per fidem, seu ipsa fides, non 
ciiit tunc donum futurum, sed est omnium temporum. 


b) Christus sæpius distinguit inter carnem et sanguinem, inter ci- 
bum et potum; atqui spiritualis manducatio non eget ista distinctione; 
lu perceptione enim Christi per fidem idem est manducare et bibere. 


c) Imo v. 56 dicit: « Caro enim mea vere est cibus, et sanguis meus 
vere est potus ». Istud adverbium vere proprietatem locutionis exprimit, 
idem sonat ac litteraliter, imo proprie, et non metaphorice, ut notat 
Knabenbauer. 


d) Christus promittit donum praestantius manna v. 49-59. Ergo est, 
lient manna, panis realiter manducandus, et insuper agitur de pane qui 
tealiter est corpus Christi, alioquin non esset præstantius manna. 


e) Christus dicit v. 57: «Qui manducat meam carnem et bibit 
meum sanguinem, in me manet et ego in illo ». Si autem per hanc carnis 
Christi manducationem Christus est vere in communicante, ergo man- 
ducatio illa realis est et non metaphorica. 


J) Denique Christus non incidenter, nec semel tantum, sed verbis 
multoties repetitis loquitur de hac manducatione. Hzc autem repetitio 
sine dubio proprietatem locutionis omnino subaudit. Non ita insisteret, 
si ageretur de metaphora tantum. 

Si autem hec verba Christi sunt litteraliter et proprie intelligenda, 
manifeste exprimunt promissionem alicujus cibi et potus, quz ore su- 
menda sunt et vere sunt caro et sanguis Christi. 


L| Confirmatio habetur ex impossibilitate sensus metaphorici, nam 
metaphorice loquendo haec locutio « carnem alicujus manducare » apud 
judæos significat calumniare, odio prosequi (cf. Ps. XIII, 4; Ps. XXVI, 2; 
Job. XIX, 22; Gal. V, 15). Item metaphorice sumpta alia locutio « ali- 
cujus sanguinem bibere » significat infligere ei gravissimam vindictam 
icf. Is. XLIX, 26; Apoc. XVI, 6). Ergo si Christus metaphorice locutus 
luisset, hoc secundum consuetudinem judæorum significasset: « nisi me 
odio prosecuti fueritis, non habebitis vitam in vobis » vel metaphora 
fuisset omnino inintelligibilis pro auditoribus. 


2. Confirmatio ex modo agendi Christi. — Christus hoc momento 
proprie praecipit carnem suam manducare sub poena mortis spiritualis, 
dum ait v. 54: « Amen, amen dico vobis: Nisi manducaveritis carnem 
Pilii hominis et biberitis ejus sanguinem, non habebitis vitam in vobis... 
Qui manducat meam carnem... habet vitam aeternam et ego resusci- 
tabo eum in novissimo die». Nemo autem enuntiat praeceptum verbis 
ambiguis et obscuris metaphoris. 

Insuper Christus certe nolebat auditores decipere. Atqui Judzi, 
discipuli et Apostoli verba Christi sensu proprio intellexerunt et Christus 
non correxit eorum interpretationem, imo intensiori affirmatione eam 
corroboravit. 

Hec confirmatio evidens est, nam legitur v. 53: « Litigabant Judzi 
invicem dicentes: quomodo potest hic nobis carnem suam dare ad 
manducandum-? ». Et Christus, qui uno verbo potuisset metaphoram 
explicare, sensum intellectum non corrigit sed explicitius proponit, 
sexies repetit et jurejurando confirmat (54-59): « Amen, amen dico 
vobis : Nisi manducaveritis carnem Filii hominis, non habebitis vitam 
in vobis... Caro mea vere est cibus... ». 


Imo, ut legitur v. 61: « multi dixerunt: Durus est hic sermo et quis 
potest eum audire ? »; Christus autem nihil de sua doctrina retractat et 
hos discipulos sic scandalizatos ob talem promissionem abire sinit. 
Cf. v. 67: « Ex hoc multi discipulorum ejus abierunt retro, et jam non 
cum illo ambulabant ». Hoc autem Christus, mitis et humilis corde, 
potuisset impedire, explicando metaphoram, si fuisset metaphora, ai 
ageretur solum de fide in Redemptionis mysterio. 


Denique Christus dicit Apostolis, v. 68: « Numquid et vos vultis 
abire? ». Respondit ergo ei Simon Petrus, qui tamen intellexerat sicut 
alii promissionem in sensu litterali et proprio: « Domine, ad quem 
ibimus? Verba vite sterne habes ». 


Pluies exegetæ et theologi corroborant hanc communem interpre- 
tationem ex consueta ratione agendi Christi, secundum quod objectio 
qua ei proponebatur fiebat au ex errore involuntario, aut ex resistentia 
et mala voluntate. Quoties enim objectio procedit ex involuntario 
errore, tunc Christus benigne mentem suam clare explicat. Sic ostendit 
Nicodemo quo sensu sit renascendum (Joan. III, 3-6), quali modo 
neeesse sit nos esse Abrahz filios (VTH, 32-44), in quo consistat somnus 
Lazari, qui vere mortuus erat (XI, 11-14), quid sit fermentum Phari- 
sæorum (Matth. XVI, 6-11). — E contrario, quando auditores credere 
nolentes se opponunt doctrinz rite intellect», Christus assertionem suam 
solemniter repetit et confirmat; ita faciet postea Ecclesia contra hzre- 
ticos solemni judicio, quando suum ordinarium magisterium universale 
nolunt admittere: tunc solemniter definit veritatem revelatam, sub 
poena anathematis. Ita Christus fecit contra Pharisæos, vg. Quando 
sibi vindicavit potestatem remittendi peccata (Matth. IX, 2-7), quando 
expresse et iterate declarat se majorem esse Abraham (Joan, VIII, 
56-58) etc. Pariter in casu nostro interpretationem non corrigit, nihil 
explicat, sed eundem sermonem multoties repetit et confirmat, et ait 
v. 65: « Sunt quidam ex vobis qui non credunt. Sciebat enim ab initio 
Jesus qui essent non credentes 


Remanet ergo quod sensus verborum Christi erat sensus litteralis et 
proprius. 


3» Confirmaiio denique habetur ex consensu Patrum, qui potest dici 
moraliter unanimis, ut ostendit S. Bellarminus, et ex usu conciliorum 
in quibus non raro citantur verba Domini in hoc capite VI Evangelii 
secundum Joannem contenta, quando agitur de Eucharistia. 

Concedendum est quidem 8. Augustinum et quosdam alios Patres 
quandoque hunc locum exposuisse sensu mystico de manducatione spi- 
rituali; at nunquam negarunt debere etiam intelligi sensu litterali de 
propria seu corporali manducatione; imo hoc alibi dixerunt. Sed optime 
tenebant quod ssepe verba sacre Scripture prater sensum litteralem 
continent mysterium et sensum spiritualem 

Etiam Concilium Tridentinum, agendo de Eucharistia (Denz. 876) 
citat caput VI Joannis, 58: « Qui manducat me, et ipse vivet propter 
me . Item agendo de communione, n. 930. 

Difficultas est quoad v. 64: « Spiritus est qui vivificat, caro non 
prodest quidquam. Verba, quz ego locutus sum vobis, spiritus et vita 
sunt ». Dicunt plures protestantes: Christus sic promissionem explicat 
de spirituali manducatione, corrigendo erroneam capharnaitarum intel- 
ligentiam: id est non agitur de corporali, sed de spirituali manducatione 
per fidem. 


Respondent exegetæ catholici et theologi: Christus nihil retractat 
de interpretatione litterali ac propria, sed explicat solum qua ratione 
(jus caro sit manducanda, scii, credendo eam esse carnem Salvatoris, 
seu panem vite, qui de celo descendit, ut supra dictum est v. 41 et 48. 

Thomas, in Joan. VI, 64 ait: « Dominus dicebat daturum se eis sicut 
spiritualem cibum, non quin sit in sacramento altaris vera caro Christi, 
sed quia quodam spirituali et divino modo manducatur. Sic ergo dicto- 
rum verborum congruus sensus est non carnalis sed spiritualis ». Haec 
est interpretatio obvia. 

Agitur de manducatione non mere materiali, sed simul spirituali, 
scii, in spiritu fidei in Christum Salvatorem. Sic diximus supra quod pro 
Ius qui non possunt sacramentaliter sumere corpus Christi, sufficit 
votum etiam implicitum Eucharistia. 

Insuper, ut ait S. Augustinus, tr. 27 in Joan.: « Caro non prodest 
quidquam » modo quo Illi (capharnaitæ) intellexerunt, « quomodo in 
cadavere dilaniatur, aut in macello venditur », quia revera caro Christi 
non erat manducanda sub specie propria sed sub specie panis, ut con- 
fiat postea ex institutione Eucharistiz. 


Ultima Confirmatio: Si in c. VI Evangelii secundum Joannem non 
ageretur de pane eucharistico, tunc in hoc Evangelio non esset sermo 
di Eucharistia; quod est quasi incredibile, nam de ea agitur in tribus 
alis Evangeliis et ita expresse in I Cor. XI, ut jam appareat velut 
icntrum cultus in Ecclesia primitiva. Hzc totalis omissio esset fere 
inexplicabilis. E contrario, ut supra notatum est, explicari potest quod 
Evangelium secundum Joannem non loquatur de ipsa institutione 
Eucharistiæ expresse narrata in aliis Evangeliis prius compositis, quia 
lini locutum est de promissione Eucharistiz in cap. VI, de qua promis- 
idone nihil dixerant Synoptici. 


Sic supra diximus quod pro his qui non possunt sacramentaliter sumere 
1oiptiH Christi, sufficit votum etiam implicitum Eucharistia. 

IL — DE PRAESENTIA REALI SECUNDUM VERBA 
INSTITUTIONIS EUCHARISTI/E 


Ut narrant Synoptici et S. Paulus, id quod Christus promiserat, 
prestitit in ultima ccena. 
Quatuor narrationes manifeste conveniunt quoad rei substantiam. 


Consecratio panis sic refertur: 


1° apud Matth. XXVI, 26: Accipite et comedite: hoc est corpus meum. 


2° » Marc. XIV, 22: Sumite, hoc est corpus meum. 

3° » Luc. XXII, 19: Hoc est corpus meum, quod pro vobis datur, 
hoc facite in meam commemorationem. 

4* » I Cor. XL 24:Hoc est corpus meum, quod pro vobis tradetur, 


hoc facite in meam commemorationem. 
« Hoc est corpus meum » invenitur, in quatuor testimoniis. 


Consecratio vini autem sic refertur: 


l apud Matth.: Hic est sanguis meus novi testamenti, qui pro multis 
effundetur in remissionem peccatorum. 
2. » Marc. Hic est sanguis meus novi testamenti, qui pro multis 
effundetur. 
3" » Luc.: Hic est calix novum testamentum in sanguine meo, qui 
pro vobis fundetur. 
4 » I Cor. XI: Hic calix novum testamentum est in sanguine meo, 


hoc facite quotiescumque bibetis in meam commemora- 
tionem. 
« Sanguis » exprimitur in quatuor testimoniis. 


Statua queBstionia: Hzc institutionis verba in se clara ad figuras 
et metaphoras detorquentur a protestantibus. Ipse quidem Lutherus 
dixit usque ad finem vitæ sue (Epist. ad Argentoratos) quod verba 
ista exprimunt realem corporis Christi praesentiam ; sed postea multi 
protestantes dixerunt: si litteraliter et proprie accipiuntur, utique prz- 
sentiam realem corporis Christi exprimunt, sed in eis verbum est idem 
sonat ac significat, sicut in parabola seminatis apud Lucam VHI, 11 
dicitur: « Semen est verbum Dei » et I Cor. X, 4: « Petra autem erat 
Christus ». Unde exegetæ et theologi catholici ostendunt quod prædicta 
verba intelligenda sunt in sensu litterali et proprio. Exegetæ quæstio- 
nem considerant magis sub aspectu philologico, theologi presertim specu- 
lativi sub aspectu philosophico et secundum analogiam fidei, compa- 
rando scii, hos textus, cum aliis fidei documentis. 


Responsio: Notandum est quod Concilium Tridentinum solemnitei 
declaravit sensum litteralem et proprium horum verborum Institutionis 
Cf. Denz. 874: « Ita enim majores nostri omnes quotquot in vera Christi 
Ecclesia fuerunt, qui de sanctissimo hoc sacramento disseruerunt, 
apertissime professi sunt, hoc tam admirabile sacramentum in ultima 

re na Redemptorem nostrum instituisse cum post panis vinique bene- 
dictionem se suum ipsius corpus illis praebere ac suum sanguinem disertis 
ac perspicuis verbis testatus est; quz verba a sanctis Evangelistis com- 
memorata (Matth. XXVI, 26 sq.; Marc. XIV, 22 sq.; Luc. XXII, 19 sq.) 
et a Divo Paulo postea repetita CI Cor. XL 23 sq.) cum propriam illam 
et apertissimam significationem prz se ferant, secundum quam a Patri- 
bus intellecta sunt, indignissimum sane flagitium est, ea a quibusdam 
contentiosis et pravis hominibus ad fictitios et imaginarios tropos, quibus 
veritas carnis et sanguinis Christi negatur, contra universum Ecclesie 
sensum detorqueri ». 


Principale argumentum a theologis propositum circa ipsa institu- 
tionis verba est satis complexum, quia multa simul tangere debet. In 
eo revera est polysyllogismus, qui reductus, ut in multis manualibus, 
ad unum syllogismum videtur obscurus, ita ut vis ejus non satis appareat. 

Sic clarius formulari potest incipiendo a communibus: 


Prima regula hermeneuticæ est ut verba Scriptura sensu litterali 
et proprio accipiantur, nisi hic sensus excludatur. 

In praesenti casu aufem non excluditur, sed e contrario requiritur 
per exclusionem sensus metaphorici. 

Etenim cum signum metaphoricum debeat esse auditoribus intelli- 
gibile et'notum, haec verba « Hoc est corpus meum » non possunt me- 
taphorice accipi, nisi panis, aut ex natura sua aut ex usu hominum aut 
ex previa monitione Christi, sit signum corporis Christi. Atqui panis 
non est ex sua natura, nec ex usu, nec ex aliqua Christi monitione, si- 
gnum corporis Christi, nec vinum est his modis signum sanguinis ejus. 
Ergo praedicta verba sunt litteraliter et proprie accipienda. 

E contrario, ostendendo effigiem Caesaris, dici potest sine ambigui- 
tate: Hic est Cæsar, in hoc sensu: hoc reprasentat Casarem, nam ef- 
figies ostensa, ex natura sua, est repræsentatio alicujus hominis. Ridi- 
culum esset ostendere vg. lignum informe non sculptum, et dicere: 
« Hic est Cæsar », nam lignum informe non est figura Caesaris. Panis 
autem nullo modo est de se figura corporis Christi. Unde si Christus 
voluisset hoc dicere, debuisset, ad non decipiendos auditores, dicere: 
hoc est figura corporis mei; sed dicit proprie: « Hoc est corpus meum ». 

Si autem verbum est in sensu litterali et proprio accipiendum est, 
significat et efficit identitatem realem subjecti hoc et prædicati corpus 
meum. Ergo secundum hanc propositionem corpus Christi realiter est 
in Eucharistia. 

Ut videbimus enim in explicatione articulorum S. Thomae (q. 78, 
a. 1-5) per analysim magis philosophicam hujusce formule, verbum est 
in omni judicio affirmativo exprimit identitatem realem subjecti et præ- 
dicati; in judicio speculativo hanc identitatem realem solum manifestat 
(cf. I'vn' q. 13, a. 12); in judicio autem practico verbum est hanc iden- 
titatem realem efficit. Formula autem sacramentorum nova legis effi- 
ciunt id quod significant vg. «Ego te baptizo»; «ego te absolvo»; 

« signo te signo crucis » etc. Unde in predicta formula, subjectum hoc, 
ut pronomen demonstrativum, demonstrare debet presentiam ipsius rei, 
quae per praedicatum enuntiatur. Prædicatum autem enuntiat non si- 
gnum corporis et sanguinis, sed ipsum reale et substantiale corpus Chri- 
sti, ipsumque sanguinem. Ergo in Eucharistia vere et substantialiter, 
non solum in signo, figura et virtute, continentur corpus et sanguis 
Christi. S. Thomas dicet q. 78, a. 5 c. fine: « Hoc nullo nomine apposito 
a parte subjecti, sed solo pronomine... significat substantiam in com- 
muni, sine qualitate id est forma determinante »; sicut dicitur osten- 
dendo dolium: « hoc est vinum, seu contentum in dolio est vinum », in 
casu nostro hoc significat: id quod in manibus teneo. 


Notant exegetæ catholici quod philologice hoc clarius adhuc appa- 
ret in textu græco, ubi repetitio articuli expressius determinat proprie- 
tatem verborum. Legitur enim apud T.ucam XXII, 19: «Totò éoriv 
TÒ oca uov, TÒ vrép vpov dI0ouEVOV : et apud Matthaeum XXVI, 28: vob10 
yàp ÉOTIV TÒ qaiuà goo T] OuaOnkn. 

Unde in explicatione predictorum verborum protestantes errant, 
dum ea assimilant his parabole seminantis apud Lucam VIIL, 11: « Se- 
men est verbum Dei » vel his verbis S. Pauli I Cor. X, 4: « Petra autem 
erat Christus ». Etenim, ut bene notat Billuart, in explicatione para- 
bolæ seminantis jam propositæ, Jesus ait: « Semen est verbum Dei » 
et tunc ex contextu clarum est quod sensus est: semen de quo agitur 
in parabola significat verbum Dei. Item dum S. Paulus, I Cor. X, 4, di- 
cit agendo de antiquis Isrælitis qui mediantibus figuris credebant in 
Christo venturo: « Patres nostri omnes sub nube fuerunt..., omnes ean- 
dem escam spiritalem (scii, manna miraculosum) manducaverunt, et 
omnes eundem potum spiritalem biberunt (bibebant autem de spiritali 
consequente eos petra; petra autem erat Christus) ». Id est: Christus, 
futurus Salvator, cujus meritis salvati sunt, erat pro illis quasi petra 
spiritalis, seu firmum spirituale fundamentum salutis. Manifestum est 
ex contextu, ex ipsa subjecta materia, quod in hoc loco S. Pauli, sicut 
in parabola seminantis, sensus est metaphoricus et non proprius. 


Unde merito dicunt theologi, ut Billuart, in solutione 2æ object.: 
« Ex eo quod in Sacra Scriptura verbum est quandoque usurpetur pro 
significat, stolide seu stulte infertur quod ita semper et in przsenti 
materia usurpetur; alioquin dicendum erit cum Socinianis, sic etiam 
usurpari in his propositionibus: Verbum caro factum est; Hic est Filius 
meus dilectus etc. quod negant Calvinistæ ». Negant quidem, sed, via 
jam modo indebito aperta ad negationem sensus litteralis ac proprii, 
negari potest ubique. Rursus igitur deveniendum est ad primam regu- 
lam cujuslibet exegeseos, non solum christianz et catholice, sed etiam 
rationalis, scii: In explicatione alieujus textus attendendum est ad 
subjectam materiam, ad communem usum, communem intelligentiam, 
et ad varias circumstantias. Alioquin summa critica est summa criticæ 
carentia. 

Instant Protestantes: Christus dixit apud Joannem XV, 1: « Ego 
sum vitis vera ». Hoc autem debet intelligi sensu metaphorico. Ergo pa- 
riter dum dicit Hoc est corpus meum ». 


Responsio: Nego consequentiam, nam manifesta est disparitas, 
quia dum Christus dicit: « Ego sum vitis vera », ex toto contextu con- 
stat eum metaphorice loqui et de se, et de Patre suo et de fidelibus; 


dicitur enim apud Joan. XV, 1-5: « Ego sum vitis vera et Pater meus 
agricola est.., ego sum vitis vera, vos palmites ». Imo explicat meta- 
phoram dicens: « Sicut palmes non potest ferre fructum a semetipso 


nisi manserit in vite, sic nec vos nisi in me manseritis ». Nihil autem 
Christus protulit quo verba institutionis Eucharistiae ad sensum figu- 
rativum explicari possint aut debeant. 


Instant denique protestantes: Hzc propositio: Hoc est corpus 
meum intellecta in sensu proprio est falsa; quia tunc hoc ante conver- 
sionem quando pronuntiatur designat vel panem vel species panis et 
falsum est quod panis aut species ejus sint corpus Christi. 


Responsio datur infra a S. Thoma q. 78, a. 5, ubi longe explicat 
philosophice quodlibet verbum hujusce formula; et ostendit quod pro- 
nomen hoc consideratum pro eo instanti quo pronuntiatur, non demon- 
strat determinate neque panem, neque species panis, et nondum corpus 
Christi, sed confuse et indeterminate rem aliquam, id quod in manibus 
teneo, seu quid commune utrique, scii, pani et corpori Christi, id est: 
contentum sub his speciebus, vel hoc quod pre manibus habeo. Ita dum 
dicitur: hoc est aurum et non aurichalcum, scii, hac res quam teneo. 

Instant adhuc: In formula relata in I Cor. XI, 24, in aliqua lectione 
quæ est in usu apud græcos, dicitur: « Hoc est corpus meum, quod pro 
vobis frangitur ». Atqui corpus Christi non frangitur, sed solum figura 
ejus, scii, panis. 


Responsio: Sensus est: corpus meum quod mox proxime frangetur 
in passione, non quidem quoad ossa, sed quoad carnem que fuit lace- 
rata; hoc presertim apparet ex eo quod apud Matthaeum dicitur pro 
sanguine: « qui pro vobis effundetur in remissionem peccatorum ». Non 
autem vinum, sed verus sanguis Christi effusus est in remissionem pec- 
catorum, nec tunc effusus est, sed mox postea, scii, in passione. Insuper 
dici potest in bono sensu quod corpus Christi praesens sub speciebus jam 
Irangitur non ratione sui, sed ratione specierum, sicut tangitur et di- 
stribuitur. 


Ultima instantia: Sacramentum est in genere signi; atqui species 
panis sunt sacramentum; ergo sunt signa corporis Christi, etiam pro 
catholicis; remanet ergo sensus metaphoricus. 


Responsio: Species panis sunt signa corporis Christi invisibiliter 
yr&w,sentis, concedo; absentis, nego. Nam verba sacramentalia non solum 
uint signa, sed et signa practica quae efficiunt id quod significant. 

Unde ex examine ipsorum verborum institutionis clare constat quod 
sunt sensu litterali ac proprio intelligenda. 
Multipliciter confirmatur hæc interpretatio: 


P Confirmatio est ex adjunctis et ex summa veracitate Christi, qui 
in errorem induxisset Apostolos et universam Ecclesiam, si volens dare 
solum imaginem corporis sui, usus fuisset verbis, quæ ex se et clare 
presentiam realem important. 

Hzc confirmatio adhuc fortior apparet si consideratur, ut commu- 
niter notant theologi, quod Christus his verbis 1° festamentum conde- 
bat, 2? sacramentum instituebat, quod non negant sacramentarii, 3? le- 
gem sanciebat, dicens: Hoc facite in meam commemorationem, 4" veri- 
tatem magni momenti enuntiabat, loquendo cum amicis instante morte. 
Hac autem quatuor requirunt litteralem et propriam locutionem, seu 
obviam, naturalem, non vero metaphoricam ac figurativam. 

Nullus enim testatur per metaphoras, vg. si in testamento relin- 
quat domum, non agitur de domo picta, sed de domo vera et reali. Item 
nemo legem instituit in tropis aut figuris, alioquin in earum applicatione 
esset error. Sic in casu presenti esset periculum gravissimi erroris et 
idololatriæ. Imo Spiritus Sanctus sic prævidisset orituram idololatriam 
totius Ecclesie per plura secula et tunc indubie ipse Christus vel aliquis 
Evangelistarum hunc sensum metaphoricum indicasset, ut dicere solent 
in casu simili: vg. dum S. Joseph non semel dicitur pater Christi, 
sanctus Lucas addit, ne falleremur: ut putabatur. Item, dum Christus 
dixit: cavendum est a fermento Pharisæorum, Evangelista explicat hanc 
metaphoram de hypocrisi eorum. Item dum Christus dixit metaphorice: 
Solvite templum hoc, Evangelista exposuit de templo corporis sui. Unde 
dum agitur de re longe majoris momenti, Evangelistæ imo Christus 
ipse debuissent metaphoram explicare, ad vitandum magnum periculum 
erroris et idololatrie. Hoc autem nullo modo fecerunt. Ergo hac verba 
sunt in proprio sensu intelligenda. 


2» Confirmatio habetur ex conditione Apostolorum haec verba au- 
dientium. Erant enim homines simplices, ac proni ad omnia litteraliter 
accipienda secundum sensum naturalem et obvium. Dicunt quidem sa- 
cramentarii: Si Apostoli sensum proprium intellexissent, turbati fuis- 
sent, et explicationem expostulassent. 

Respondent theologi: Non turbati sunt, 1" quia jam ad id præpa- 
rati erant per promissionem Eucharistie, quie refertur apud Joannem 
c. VI, 2? quia erant miraculis Christi assueti ac parati ad fidem cito 
adhibendam rebus supernaturalibus, 3° praesertim hoc momento, quando 
Christus ultimum amoris indicium (Joan. XIII, 1) eis dedit, « in qua 
nocte tradebatur » (I Cor. XI, 23). 


3* Confirmatio habetur ex perfecta uniformitate Synopticorum in- 
ter se et cum S. Paulo, in Epist. I ad Cor. Hæc uniformitas ingerit ideam 
veri corporis ac veri sanguinis, nec ullum verbum addunt Evangelistæ 

il metaphoram insinuandam. Imo haec uniformitas narrationis non po- 
test explicari nisi ex intentione sensum litteralem ac proprium refe- 
rendi et urgendi. 


4' Confirmatio habetur ex variationibus et contradictionibus pro- 
testantium. Ab anno 1577 numerantur circiter ducente hæreticorum 
expositiones, quarum nulla plene ipsis placuit. Jamvero haec impossi- 
bilitas stabiliendi sensum metaphoricum, satis clare ostendit hec verba 
esse in sensu litterali ac proprio accipienda. 


IIl. — ULTIMUM ARGUMENTUM EX SACRA SCRIPTURA 
SUMITUR EX VERBIS S. PAULI CIRCA USUM EUCHARISTI/E 


Circa hoc datur testimonium S. Pauli (I Cor. XI, 27-29): « Qui- 
cumque manducaverit panem hunc vel biberit calicem Domini indigne, 
reus erit corporis et sanguinis Domini. Probet autem seipsum homo et sic 
de pane illo edat et de calice bibat. Qui enim manducat et bibit indigne, 
judicium sibi manducat, et bibit, non dijudicans corpus domini ». 

Secundum hunc textum, ille qui Eucharistiam indigne sumit, reus 
est corporis et sanguinis Domini, quatenus non dijudicans ejus corpus. 
Atqui non ita esset, si Eucharistia esset solum figura corporis Christi, 
nam tunc homo potius judicare deberet non esse ibi corpus Domini. Ad 
summum, Christi personam tantum offenderet, ritum sacrum male 
tractando, sed non deberet reprehendi ex hoc quod non dijudicat corpus 
Domini. Item si Eucharistia non est nisi figura corporis Christi, ut 
manna aut agnus paschalis, tunc erat pariter reus corporis Domini, ille 
qui indigne comedebat manna aut agnum paschalem, aut ille qui nunc 
conculcat Christi imagines. Manifestum est autem quod S. Paulus lo- 


quitur in predicto textu de speciali sacrilegio, seu de sacrilega com- 
munione. 


Confirmatur ex hoc quod dicit Apostolus paulo antea (I Cor. X, 14, 
16): « Carissimi mihi, fugite ab idolorum cultura... Calix benedictionis, 
cui benedicimus, nonne communicatio sanguinis Christi est* Et panis 
guem frangimus, nonne participatio corporis Domini est? Quoniam unus 
panis, unum corpus multi sumus, omnes qui de uno pane participamus... 
Non potestis calicem Domini bibere et calicem daemoniorum ». 

Haec autem affirmatio S. Pauli non potest esse vera sine presentia 
icali. Id est non possumus corpori et sanguini Christi in Eucharistia 
communicare nisi sint ibi realiter (cf. S. Bellarminum, Controversias 
<h Sacra Eucharistia, 1. I, c. 12; Batiffol, L'Eucharistie. 2“ ed., p. 96, 
sq.; Prat, La Théologie de saint Paul, t. 1, p. 160, sq.). Hoc argumen- 
tum praesentiam realem manifeste demonstrat si sumatur in connexione 
cum verbis institutionis in I Cor. XI, 23-25 et in Synopticis. Cf. etiam 
Actus Apost., II, 46: « (Primi discipuli) quotidie (erant) perdurantes 

unanimiter in templo, et frangentes circa domos panem, sumebant ci- 
bum cum exultatione et simplicitate cordis ». 


Contra Modernistas notandum est quod Epistola I Cor. composita 
est juxta Comely anno 58, juxta Jacquier 55-58, juxta Harnack 53, 
juxta Jülicher 56-57. Ergo ex his textibus constat quod jam inter annos 
53-57 celebrabatur Eucharistia, non ut ritus humanus et novus, sed ut 
ritus sacer ab ipso Christo institutus, in memoriam suæ mortis. « Hoc 
facite in meam commemorationem ». Atqui impossibile est ut tam exi- 
guo temporis spatio, facta fuerit, in communitate, quæ a novitatibus ab- 
horrebat, evolutio ad quam modernistæ appellant, nempe mutatio vul- 
garis cœnæ in ritum sacrum et sacramentalem. Non fuit sufficiens tem- 
pus ad progressivam idealisationem. 

Unde damnata est haec modernistarum propositio (Denz. 2049): 
« Cena Christiana paulatim indolem actionis liturgica assumente, hi, 
qui Cenz praeesse consueverant, characterem sacerdotalem acquisi- 
verunt ». 


DE TRADITIONIS ARGUMENTO 
CIRCA PR/ESENTIAM REALEM 


Non intendimus hoc argumentum longe exponere, hoc fit in patro- 
logia et in historia dogmatum; volumus solum theologice determinare 
naturam hujusce argumenti, breviter indicando quotuplici traditione ni- 
titur, quia non raro fit confusio inter varias traditionis species, quae 
omnes aliquid dicunt de Eucharistia, a primo seculo. Hoc bene expo- 
nitur a P. Berthier O. P. in tr. de Locis theol. ubi loquitur de Traditione. 

Definitio Traditionis christiane clare habetur in Concilio Triden- 
tino (Denz. 783) ubi dicitur quod « veritas salutaris revelata continetur 
in libris scriptis, et sine scripto traditionibus, quæ ab ipsius Christi ore 
ab Apostolis accepte, aut ab ipsis Apostolis Spiritu Sancto dictante 
quasi per manus traditæ ad nos usque pervenerunt ». Item Concilium 
Vaticanum (Denz. 1792). 


Traditio sic definita est igitur Traditio doctrine revelatæ, non vero 
doctrine a Patribus deductæ ex revelatis. Propterea hec Traditio vo- 
catur divina, et est aut dominica, si ab ore ipsius Christi provenit, aut 
divino-apostolica, si ab ipsis Apostolis Spiritu Sancto dictante. 

Objectum igitur ejus est doctrina proprie a Deo revelata; et orga- 
num ejus est magisterium infallibile legitimorum pastorum Ecclesia. 

Ab hac igitur Traditione proprie divina attente distinguenda sunt 
traditiones humance, licet ecclesiasticae, vel etiam apostolicoe, quæ non 
oriuntur ex revelatione divina, sed referunt mandata vel institutiones 
quas Apostoli sua auctoritate introduxerunt aut etiam sententiam Pa- 
trum proprio nomine loquentiurn, ut doctores privati, et non in nomine 

Dei revelantis, ut testes Ecclesie. Hæ autem omnes species traditionis 
de Eucharistia loquuntur, cum diversa auctoritate. 


Sic scribi potest: 


1“ mere oralis que nullo modo in Scriptura 


divina : zi a. 
invenitur; 
seu i VR dit E ; 
l 2” declarativa ipsius sensus Scripturæ; 
revelata 3 inhæsiva, seu in Scriptura contenta. V. g., 
Traditio Traditio de sensu litterali verborum: 
Christiana « Hoc est corpus meum ». 
ps quæ refert mandata vel institutiones quæ 
ñon non sunt revelatæ, sed proveniunt ab 
revelata Apostolis aut a Patribus proprio nomine 


loquentibus. 


De traditionis divinæ momento. 


Cf. Berthier, De locis theologicis, p. 12. 

Schultes, De Ecclesia, p. 576, vocat Traditionem mere oralem, 
« traditionem constitutivam vel distinctam », aliam vocat « Traditio- 
nem complete acceptam ». 

Cf. Hervé, Dogmatica, t. I, n. 556 — (divisio) et n. 565 Traditio 
divina est prior et amplior quam Scriptura et est norma suprema inter- 
pretationis Scripturæ: 


prior ordine temporis, quia præcessit; 


prior ordine cognitionis, in hoc sensu quod Scriptura non plene 
agnoscitur nisi dependenter a Traditione seu a Magisterio vivo Ec- 
clesiæ ; 


prior ordine comprehensionis, quia doctrina revelata, tam scripta 
quam non scripta, integra conservatur et incorrupta traditur per per- 
petuum et vivens Magisterium apostolicum. 
Sic Traditio esi simul, sub duplici aspectu, fideli regula remota et 
proxima: 


remota ut est in monumentis antiquitatis investigandis; 
proxima ut actualiter hic et nunc proposita per infallibile ma- 
gisterium, cf. Billot. De Traditione, c. 1, $ 3, 4. 
Ex praedictis apparet momentum Traditionis divine et eam non 
esse infra Scripturam ? 
Quoad praesentem nostram quzstionem, sicut quoad SS. Trinita- 
tem ante Concilium Nicenum, oportet bene distinguere id quod priores 
Patres et etiam S. Augustinus dixerunt ut testes Ecclesie ad ipsam re- 


I Unde P. Berthier, De locis theol. p. 12, 29, recte dicit quod Traditio divina 
nlc sub omni aspectu considerata, et non solum ut Traditio divina mere oralis, 
est fons adæqtiatus revelationis; nam id quod continetur in Scriptura, ante 
compositionem Scripturæ transmittebatur Traditione. 

velationem divinam transmittendam, et id quod dixerunt uf doctores 
privati ad explicationem velut theoreticam mysterii revelati, et ad sol- 
vendas objectiones adversariorum. 

Hoc clarius apparet, in memoriam revocando varia Traditionis di- 
vinas organa: 

Organa autem Traditionis divine, ut dicitur in Concilio Vaticano 
(Denz. 1792), sunt vel solemne Ecclesie magisterium, vel ejus ordina- 
rium et universale magisterium: < Fide divina et catholica ea omnia 
credenda sunt qua in verbo Dei scripto vel tradito continentur, et ab 
Ecclesia sive solemni judicio, sive ordinario et universali magisterio, 
tanquam divinitus revelata credenda proponuntur ». In hoc non agitur 
de conclusionibus theologicis, quia non sunt veritates simpliciter reve- 
late sed veritates ex revelatis deduct®. 


Solemne autem magisterium Ecclesie exprimitur in definitionibus 
dogmaticis et in symbolis ac professionibus fidei. 


Ordinarium ac universale Ecclesie magisterium exprimitur præ- 
sertim quadrupliciter: 1° in praedicatione moraliter unanimi Episcopo- 
rum, 2" in praxi universali cum dogmate connexa, vg. non rebaptizandi 
hæreticos aut orandi pro defunctis, 3“ in consensu Patrum et Theolo- 
gorum dum asserunt aliquid esse revelatum et hoc ut festes Ecclesie 
non ut doctores privati, 4° per communem fidelium sensum circa res 
fidei et morum, seu per sensum Christianum qui se habet in ordine su- 
pernatural|, sicut sensus communis in ordine naturali. Hic consensus 
fidelium circa res fidei, si est certus et unanimis, est critérium seu si- 
gnum veritatis revelata, propter indefectibilitatem Ecclesie, qua non 
potest esse societas errantium. Sic Augustinus contra Pelagianos osten- 
dit existentiam peccati originalis in parvulis et necessitatem baptismi 
pro eisdem, ex communi fidelium sensu, quem pro fidei firmissimo ar- 
gumento adhibet. Hec infallibilitas passiva fidelium pendet ab infalli- 
bilitate activa Ecclesi: docentis, qua semper regulari debet. 

Unde ad recte et complete tractandum de argumento Traditionis 
circa presentiam realem, oporteret ostendere quid transmissum est ut 
revelatum ab his diversis organis magisterii, tum solemnis tum ordi- 
narii; et postea etiam referre traditiones humanas, quae non sunt quid 
revelatum, sed oriuntur ex sententia vel consuetudine Apostolorum aut 
Patrum. 

Est labor immensus; sufficit recolligere principales conclusiones 
eorum qui recentius de his rebus scripserunt: cf. Diet. Théol. cath. art. 
« Eucharistie » (G. Bareille) — Diet. Apologétique, art. « Eucharistie » 
(Lebreton) — Rouet de Journel, Enchiridion Patristicum. 


X A j 
Patrum testimonia referenda sunt pro quatuor prioribus sæculis, 


nam, teste Zwinglio, tempore Augustini sententia de presentia reali 
jam clare admittitur in Ecclesia. 

Praenotandum est multos Patres nonnisi obiter de praesentia reali 
agere, quia hec veritas ab haereticis nondum negata erat; sed simul 
de ea loqui tanquam de re omnino certa et nota, qua utuntur ad alia 
dogmata illustranda. 


S. Thomas in art. 1, q. 75 citat S. Hilarium, S. Ambrosium et 
S. Augustinum et, ut statim videbimus, ejus interpretatio eorum testi- 
moniorum confirmatur per recentiores labores theologis positiva. 


Seculo II presentiam realem tanquam omnibus notam supponunt 
S. Ignatius Antiochensis, S. Justinus, S. Irenæus. Cf. Rouet de Journel. 
Ench. Pair., n. 64, 128, 234. 

Hic locis S. Ignatius reprobat Docetas qui « ab Eucharistia et ora- 
tione abstinent eo quod non confitentur Eucharistiam esse carnem Sal- 
vatoris ». S. Justinus declarat Eucharistiam non esse panem commu- 
nem, sed incarnati Verbi carnem et sanguinem. Ita pariter S. Irenæus 
dicit Eucharistiam «esse corpus Domini et calicem esse sanguinem 
ejus ». 

Seculo III clarum testimonium habetur apud Patres Alexandri- 
nos Clementem et Origenem, et apud Tertullianum. 

Clemens et Origenes, quando ut testes fidei loquuntur, Euchari- 
stiam vocant carnem et sanguinem Verbi k Item Tertullianus (Jour- 
nel, 362). Si vero alibi dicunt Eucharistiam esse figuram corporis Chri- 
sti, intelligunt figuram non vacuam, sed corpus Christi continentem 1. 

Dicit Tertullianus: « Caro corpore et sanguine Christi vescitur ut 
et anima de Deo saginetur » (De resurrectione carnis 8, P. L. II, 806; 
Journel 362); « Panis et calicis sacramento jam in Evangelio probavi- 
mus corporis et sanguinis dominici veritatem » (Adv. Marcion., V, 8). 

Seculo IV clara sunt plura testimonia S. Cyrilli Hierosolym., 
S. Joannis Chrysostomi, S. Hilarii, S. Ambrosii et S. Augustini. 

S. Cyrillus Hierosolym. (Journel 840, 842-848) declarat panem et 
vinum consecratione peracta fieri, corpus et sanguinem Christi. Quando 
igitur dicit panem esse figuram corporis Christi, vult dicere figuram rei 
non absentis sed realiter presentis sub speciebus panis. Hoc etiam 
explicite affirmant Theodorus Mopsuestenus et S. Joannes Chryso- 
stomus. 

Cf. Journel 1113, 1179, 1180. 

Item S. Hilarius et S. Ambrosius citati a S. Thoma art. 1, 75 in 
argumento «sed contra»; sunt textus classici: Hilarius enim dicit in 
l. Vili de Trinitate n. 14 (Journel 870): « De veritate camis et san- 
guinis Christi non est relictus ambigendi locus; nunc enim et ipsius 
Domini professione et fide nostra, caro ejus vere est cibus, ef sanguis 
ejus vere est potus ». S. Ambrosius, in 1. De mysteriis, c. 9, n. 50, 53 
(Journel 1333, cf. 1270): « Et hoc quod conficimus corpus ex Virgine 


| Cf. P. J. Lebreton, Diet. Apol., «Eucharistie», c. 1568. 
2 Cf. Tertulliani Adv. Marcion.. V, 8. 

est... vera utique caro Christi qua: crucifixa est, que sepulta est ». Au-_ 
ctor operis de Sacramentis 1. IV, c. 4. e 5 quod S. Thomas in argumento 
« sed contra » tribuebat S. Ambrosio dicit: « Panis iste panis est ante 
verba sacramentorum: ubi accesserit consecratio de pane fit corpus 
Christi ». 


S. Augustinus ( f 430) in multis textibus explicite affirmat prae- 
sentiam realem, in aliis autem, citatis initio art. 1 a S. Thoma per mo- 
dum difficultatis, primo aspectu videtur dicere Christum esse symbolice 
non realiter presentem in Eucharistia. Sed dubia verba intelligenda 
sunt secundum ea qua sunt claiiora. 

Clare autem affirmat realem presentiam in Sermone 272 (Journel 
1524, P. L. t?38, c. 1246): « Quod videtis panis est, quod autem fides 
vestra postulat instruenda, panis est corpus Christi; calix atitem san- 
guis Christi ». Item Sermo 227; Journel 1519. 

Item Enarrat. [in Ps. 33, n. 10, Journel 1464: « Nemo carnem 
illam manducat, nisi prius adoraverit; ...non solum non peccemus ado- 
rando, sed peccemus non adorando ». Item de Trinit. 1. III, c. 4, n. 10, 
Journel 1652. Cf. Journel, Index theologicus, n. 484 sq. 

Enarrat, in Ps. 33, 1, 10, P. L. t. 36, 306: « Ferebatur Christus 
in manibus suis, quando commendans ipsum corpus suum ait: « Hoc est 
corpus meum; ferebat enim illud corpus in manibus suis ». 

Unde quando S. Augustinus, in locis minus claris, dicit Euchari- 
stiam esse figuram corporis Christi, vult dicere figuram corporis Christi 
realiter prasentis, non vero absentis. Item quando asserit manducare 
corpus Christi nihil aliud esse nisi manere in Christo, non excludit 
realem manducationem ejus corporis, quam alibi clare docet, sed signi- 
ficat hanc realem manducationem esse symbolum spiritualis manduca- 
tionis qua Christo unimur et ejus vite participes efficimur. Cf. Diet. 
Théol. cath; art. « Augustin », col. 2424 sq. et art. « Eucharistie », 
col. 1176-1179. 

Ultimi labores historiz confirmant id quod dicit S. Thomas IIT 
q. 75, a. 1. de his textibus minus claris S. Augustini: 


I" difficultas: In textibus S. Augustini ex com. in Joan. VI, 54 
et super Ps. 98. ut explicat S. Thomas in responsione ad lum, S. Augu- 
stinus non contradicit id quod alibi dixerat de praesentia reali, sed duo 
docet: 1 quod caro Christi est in Eucharistia sub alia specie, scii, pa- 
nis, et 2" quod ibi est ^ spirituahter » id est invisibiliter, dicent theo- 
logi postea non extensive sicut in loco. Insuper explicat quod quamvis 
caro secundum se non sit proficua anima, « accedat spiritus ad carnem 
et prodest plurimum, sicut in mysterio Incarnationis ». 


2; difficultas est ex alio loco S. Augustini in tr. 30 in Joannem 
ubi dicitur: «Donec sæculum finiatur, sursum est Dominus, sed tamen 
et hic nobiscum est veritas Domini; corpus enim in quo resurrexit, 
in uno loco oportet esse; veritas autem ejus ubique diffusa est ». 

Ad 2um respondetur: hoc intelligendum est de corpore Christi se- 
cundum quod videtur in propria specie; sic est solum in calo; ita ipse 
dixerat: « Me autem non semper habebitis » (Matth. XXVI, 11). 

Patres in explicatione præsentiæ realisnon poterant statim per- 
venire ad subtiles distinctiones philosophicas quae formulate sunt a 
theologis scholasticis. Sic S. Augustinus dicebat corpus Christi esse 
spiritualiter præsens in Eucharistia, seu ad modum spiritus, ad dicen- 
dum non sicut in loco, et ad modum substantiae invisibilis, que non at- 
tingitur a sensibus, sed ab intellectu tantum. 

Concludendum est igitur, quod Patres, loquentes ut testes Eccle- 
sie, realem et non symbolicam Christi presentiam in Eucharistia voce 
unanimi docuerunt, non solum a tempore Augustini, ut fatetur Zwinglius, 
sed ab initio. Si quandoque, loquendo ut doctores privati ad explica- 
tionem mysterii potiusquam ad ejus affirmationem, utuntur verbis du- 
biis, hec, inspecto contextu, non excludunt, sed potius supponunt corpus 
Domini vere et realiter esse præsens sub visibilibus symbolis qua ejus 
presentiam denotant. 


Confirmatio habetur ex liturgiis sive orientalibus, sive occidenta- 
libus, que omnes, etiam antiquissimæ, realem Christi presentiam expli- 
cite asserunt. Cf. Diet. Théol. cath., art. « Eucharistie », c. 1140-1142, 
ubi agitur de Constitutionibus Apostolicis et de antiquo sacramentario 
Serapionis: « Lex orandi, lex credendi ». 


Alia Confirmatio habetur ex praxi Ecclesie, qualis apparet in ritu 
quo fideles, teste Augustino in Ps. 98, Eucharistiam adorabant ante- 
quam acciperent, et in martyrio S. Tarcisii, qui, teste S. Damaso, po- 
tius voluit mortem subire quam «canibus rabidis prodere caelestia 
membra » (cf. Kirch. Enchiridion fontium historice, n. 523; Marucchi, 
Eléments d'archéologie, 2 vol. Paris, 1900; Le dogme de l'Eucharistie 
dans les monuments des premiers siécles, 1910; Wilpert, Die « Fractio 
panis», 1895; Diet. Théo?., art. «Eucharistie», c. 1183-1209). 


Denique ultima Confirmatio habetur ex argumento praescriptionis 
quod est argumentum per absurdum. Sic proponitur: 


Seculo XVI, imo sæeulo XI quando prodiit Berengarius, dogma 
præsentiæ realis profitebantur tum Ecclesia Latina, quz statim Beren- 
garium damnavit, tum Ecclesia Greca, quæ semper praesentiam realem 
admisit, ut constat ex testimoniis jam datis. 

Atqui dogma istud non potuit esse humanum inventum introductum 
in anterioribus seculis. Ergo egt divinitus revelatum. 

Probatur minor: Nam hoc dogma, quod ex una parte aciem ra- 
tionis transcendit et ex alia parte est quid practicum et quotidiani usus, 
non potuisset introduci, quin statim, sua novitate, Ecclesiam commo- 
visset. Nullum autem est vestigium hujus innovationis, nulla memoria 
contentionum, ea occasione, productarum. 

Talis consensus omnium Ecclesiarum in re dogmatica, ad praxim 
quotidianam pertinente, quinto seculo ubique vigens, non potuit per 

innovationem induci, sed ab ipsis Apostolis originem ducit; nam, per 
quatuor priora secula notum est et Episcopos et fideles fuisse aposto- 
licarum traditionum tenacissimos sequaces. t 

Sic habetur in hac quaestione pulchrum exemplum hujusce regule 
tractatus de Locis theologicis: Consensus Patrum aut theologorum mo- 
raiiter unanimis asserentium doctrinam aliquam esse de fide, est certum 
divine Traditionis argumentum. 


Rationes convenientia» (c. S. Th. IIT', 75, a. 1). 

Duæ difficultates proponuntur quoad possibilitatem et convenien- 
tiam a S. Thoma 3* et 4*, scii: Nullum corpus potest esse simul in 
pluribus locis, et ipse Dominus dixit Apostolis, Joan. XVI: « Si non 
abiero, Paraclitus non veniet ad vos », quia nimis affecti erant ad ejus 
praesentiam realem; ergo non videtur convenire ejus praesentia realis 
in Eucharistia. 


S. Thomas in corpore articuli dat tres rationes convenientie: Due 
priores ostendunt convenientiam ipsius præsentiæ realis: 1" ex perfe- 
ctione novae legis, 2" ex perfectione caritatis Christi, 3" ratio autem 
ostendit convenientiam invisibilitatis hujusce præsentiæ ex perfectione 
fidei christiana. 


1“ Ex perfectione nove legis. Nova Lex est multo perfectior quam 
antiqua; atqui sacrificia veteris legis continebant Christum in figura, 
ut agnus paschalis. Ergo convenientissime sacrificium novae legis con- 
tinet realiter ipsum Christum passum. Pro quo citatur Dionysius, qui 
quamvis non fuerit Areopagita ut olim putabatur, est semper testis 
Traditionis. 


2' Ex parte caritatis Christi, scii: Maxime proprium amicitie est 
convivere amicis. Atqui Christus maximam pro nobis habuit amicitiam 
seu caritatem, ex qua pro salute nostra voluit incarnari. Ergo maxime 
conveniebat ut nos, in hac peregrinatione, sua praesentia corporali non 
destitueret. Hoc commemoratur in cultu Cordis Eucharistici. 


3' ratio ostendit convenientiam invisibilitatis hujusce præsentiæ, 
ex perfectione fidei christiane, scii: Fides est de non visis a Deo re- 
velatis, est quasi spiritualis sensus invisibilium. Atqui non solum de 
divinitate, sed et de vera humanitate Christi est fides nostra. Ergo con- 
venientissime humanitas Christi exhibetur invisibiliter in hoc sacra- 
mento ut fidei objectum. 

Cf. hymnum Adoro te: « In cruce latebat sola Deitas. At hic latet 
simul et humanitas. Ambo tamen credens atque confitens; peto quod 
petivit latro poenitens. Plagas, sicut Thomas, non intueor; Deum ta- 
men meum te confiteor. Fac me tibi semper magis credere, in te spem 
habere, te diligere ». 

Fides autem nostra supernaturalis, quamvis obscura, est certior 
quam sensatio, quia immediate innititur auctoritate Dei revelantis. 

Ad 4um: Insuper quia hzc presentia corporis Christi est invisi- 
bilis, non est periculum quod simus nimis affecti ad presentiam ejus sen- 
sibilem. 


Hæ rationes convenientiæ possunt insuper illustrari altiori prin- 
cipio quo illustrantur mysteria SS. Trinitatis et Incarnationis redempti- 
væ, quorum Eucharistia est irradiatio. 

Hoc autem principium enuntiatur a S. Thoma initio tractatus de 
Incarnatione HT, q. 1, a. 1 sub ista forma: «Pertinet ad rationem 
boni ut se aliis communicet; unde ad rationem summi boni pertinet 
quod summo modo se communicet ». Ex hoc principio diffusionis boni 
illustratur mysterium SS. Trinitatis in IV Contra Gentes, c. XI. Sic 
ostenditur quod convenit Deo, Summo Bono, ut summo modo prius 
se communicet ad intra, communicando totam naturam suam per ge- 
nerationem eternam Filii et per spirationem Spiritus Sancti. Eodem 
principio ostenditur convenientia Incarnationis, scii, ut Deus se crea- 
ture summo modo communicet in persona Filii sui ad redemptionem no- 
stram incarnati. Denique eodem principio manifestatur convenientia 
Eucharistiæ, scii, cum bonum sit essentialiter diffusivum sui, Christus 
voluit seipsum nobis dare ut alimentum et simul ut hostiam sacramen- 
taliter offerendam usque ad finem mundi. Sic remanet nobis præsens 
Auctor gratiæ et salutis. 

Eodem principio manifestatur, in communicatione Summi Boni ad 
intra, intima communio trium Personarum divinarum, qua est supre- 
mum exemplar communionis eucharisticæ et communionis fidelium in- 
ter se, secundum hanc orationem Christi ad Patrem suum: «Ut sint 
unum sicut et nos unum sumus », scii, ut sint unum per fidem, spem, 
caritatem, per communionem eucharisticam ad eandem mensam, sicut 
et nos unum sumus per naturam. 


Item corroborantur rationes convenientie præsentiæ realis, eam 
considerando, ex parte nostra, per respectum ad tres virtutes theolo- 
gicas, ut S. Thomas ostendit UT, q. 1, a. 2 convenientiam Incarnationis. 

Etenim per presentiam realem confirmatur fides nostra, cujus mo- 
tivum est auctoritas Dei revelantis; nam in Eucharistia Verbum incar- 
natum realiter presens et creditum, suo salutari influxu, quotidie con- 
firmat ea qua olim dixit in prædicatione sua. Sic in Eucharistia re- 
manet ut Magister secretorum unionis divine. Praesens est ad illumi- 
nandum et attrahendum. 

Pariter presentia realis corroborat spem nostram, cujus motivum 
est Deus auxilians, quia est præsentia non solum gratiz sed etiam ipsius 
Auctoris gratiae. Si autem Deus nobis sic dedit Filium suum ut jugiter 
permaneat nobiscum usque ad finem mundi, non denegabit minora ad 
salutem necessaria. Si nobis dedit Eucharistiam, a fortiori nobis dabit 
gratias actuales quas postulamus ad perseverandum. 


o  OAHKiuou-LAOBANoe, De Eucharistia. 

Denique presentia realis inflammat caritatem erga Deum et pro- 
ximum propter tantam manifestationem amoris Christi, virtute cujus 
se inclinavit ad convivendum nobiscum ut socius nostri exilii, et sese 
dedit simul ut hostiam et cibum, ad nos sibi magis ac magis incorpo- 
randos. 

Pariter inflammatur ex hoc caritas erga proximum, prout omnes, 
divites et pauperes, docti et indocti, debemus in hac cælesti mensa uniri 
et eodem Christo Salvatore nutriri. Sic uniuntur membra cujuslibet 
familie, item diverse classes ejusdem populi, item diversi populi Chri- 
stiani ut constat in magnis Congressibus internationalibus eucharisticis 


Vatiis miraculis confirmata est presentia realis. 


Citantur multa, inter quæ speciatim notanda sunt ea quæ contige- 
runt Bolsenæ et Favemey in Gallia r, ita etiam ea quæ patrantur nunc 
in sanctuario Notre Dame de Lourdes durante processione SS. Sa- 
cramenti. 

Notandum est quod miraculum eucharisticum, confirmando veri- 
tatem præsentiæ realis, eo ipso confirmat omnia Salutis mysteria pre- 
supposita ab Eucharistia, scii, mysterium redemptionis, mysterium 
Incarnationis Filii Dei ex Maria Virgine (quod supponit mysterium 
SS. Trinitatis), mysterium peccati originalis (quod supponit myste- 
rium elevationis generis humani ad vitam gratiæ). Pariter miraculum 
eucharisticum confirmat cum Eucharistia alia sacramenta ab ipsa 
præsupposita, scii, baptismum, poenitentiam, ordinem et validitatem 
ordinationum etiam in preterito usque ad Apostolos et ad Christum. 

Sic Eucharistia apparet ut centrum totius cultus Christiani. 


Solvuntur obiectiones ex ratione. 


l- Objectio ponitur a S. Thoma (est ejus 3“ difficultas initio arti- 
culi, scii: Nullum corpus potest esse simul in pluribus locis. Sed 
corpus Christi verum est in celo. Ergo non potest esse realiter in 
Eucharistia. 


Respondetur ad 3um: Corpus Christi est in Eucharistia non sicut 
in loco, seu non circumscriptive, sed speciali modo, id est sacramen- 


| In hac parva civitate, sæculo xvi, die adorationis perpetue, Sanctissimum 
Sacramentum erat expositum supra altare majus; hac die autem circa meri- 
diem, quando non erant fideles in ecclesia, ex illuminatione altaris communi- 
catus est ignis ipsi altari ligneo, quod totum combustum est. Quando autem 
fideles venerunt, viderunt ostensorium in aere suspensum, et multae persone 
hujusce civitatis eadem die in scriptis testimonium de hoc miraculo dederunt. 


Ejus convenientia 83 


ialiter, ut infra explicandum est q. 76, a. 3, 4, 5, scii, per modum 
nubstantiæ. 

Antequam veniamus ad explicationem horum articulorum q. 76, 
ad pleniorem objectionis solutionem convenit dicere quod aliquid 
potest esse in loco tripliciter, scii, circumscriptive, definitive et sacra- 
mentaliter. Ita Concilium Tridentiaum sess. 13, cap. 1, Denz. 874. 


Aliquid circumscriptive, scu, tatione ¡qüantıtatis. " 
i definitive, ita ut non alibi; 


est in loco non circumscriptive A y . TT 
I sacramentaliter, ut etiam sit alibi. 


Aliquid est in loco circumscriptive, quando in eo est ratione quan- 
titatis, ita ut totum sit in toto et singulae partes in singulis partibus 
loci. Ita corpus nostrum hic et nunc in suo loco. Ita etiam gloriosum 
corpus Christi nunc in caelo. 


Aliquid est in loco noti circumscriptive, seu non ut in loco, quando 
in eo est, non ratione quantitatis, sed ratione substantiae aut etiam 
ratione virtutis; tunc est totum in toto et totum in qualibet parte loci. 
Hoc autem fit dupliciter: aut definitive, aut sacramentaliter. 


Definitive, ita ut non sit alibi; ita anima nostra est in corpore 
nostro, anima bruti in corpore ejus, anima vegetativa plantae in ipsa 
planta, essentia panis sub quantitate ejus est tota in toto et tota in 
qualibet parte, et non alibi. Hzc sunt in loco, non sicut in loco, sed per 
modum substantie. Angelus autem est in loco per suam virtutem prout 
operatur in hoc corpus, et non alibi. 

Sacramentaliter aliquid est in loco, ita ut etiam sit alibi. Ita est 
corpus Christi in hac hostia consecrata, totum est in ea, et totum in 
qualibet parte ejus, ut erat substantia panis, et simul est alibi, scii, 
in cælo et in aliis hostiis consecratis. 

Unde solutio difficultatis est: Implicat idem corpus esse simul in 
pluribus locis circumscriptive, transeat; — in uno loco circumscriptive, 
et in aliis sacramentaliter per modum substantie, nego. Hæ sunt di- 
stinctiones ad quas non pervenit S. Augustinus dum dicebat Christum 
esse quasi spiritualiter in Eucharistia, scii, quasi ad modum spiritus. 

Ut bene notant thomistæ quoad presentiam circumscriptivam, seu 
per modum quantitatis: si aliquod corpus esset simul circumscriptive 
in duobus locis distantibus, quantitas ejus esset divisa a seipsa: non 
esset igitur eadem quantitas, nec idem corpus, quia hoc corpus esset 
divisum a semetipso, distans a seipso; sic non esset amplius individuum, 
nam individuum est indivisum in se et divisum a quolibet alio 

Hoc adhuc clarius apparet si admittitur cum S. Thoma quod 
principium individuationis est materia quantitate signata, seu, ut dieit 


I Propterea S. Thomas non admittit possibilitatem bilocationis realis, sed 
noium bilocationis apparentis, ita ut in uno loco sit verum corpus et in alio 
ojus apparentia. 

Cajetanus, materia capax hujusce quantitatis ita quod non illius, vg. 
materia capax quantitatis hujusce guttæ aquae, ita quod non alterius 
guttae, vel materia capax quantitatis hujusce embryonis, ita quod non 
alterius embryonis. 

Sic corpus circumscriptive præsens in duobus locis distantibus 
esset distans a seipso, et non esset idem corpus. 

E contrario corpus Christi est presens in Eucharistia non circum- 
scriptive, sed ad modum substantia. Sic sole species sacramentales vere 
sunt a celo distantes, et divise sunt inter se prout quaedam sunt 
Rome, et alie Jerusalem aut alibi. Sed in his omnibus est numerice 
idem Christi corpus per modum substantie, supra ordinem spatialem 
seu quantitativum, ut infra ostendetur q. 76. 


Aliis verbis: Corpus Christi in celo non distat secundum entitatem 
vel substantiam a corpore Christi quod est in hac hostia consecrata. 
Id quod est impossibile, est quod corpus Christi sit simul circumscrip- 
tive in duobus locis distantibus, quia tunc in his duobus locis esset 
per modum quantitatis, et quantitas ejus esse divisa a seipsa. 


Instantia: Atqui corpus Christi nequidem per modum substantiæ 
potest esse realiter presens in Eucharistia et simul alibi. 

Probatur: Præsentia corporis non potest esse altioris ordinis quam 
praesentia animæ vel angeli. Atqui anima et angelus non possunt esse 
simul hic et alibi. Ergo corpus Christi non potest esse simul hic et alibi. 


Respondetur: Distinguo majorem: naturaliter, concedo; mira- 
culose, nego; — concedo minorem ; distinguo conclusionem : naturaliter, 
concedo; miraculose, nego. 

Instantia: Nec miraculose: Corpus nequidem miraculose potest 
esse sine sua quantitate, nam definitur per tres dimensiones. Atqui 
corpus Christi foret in Eucharistia sine quantitate. Ergo corpus Christi 
nequidem miraculose potest esse realiter in Eucharistia. 


Respondetur: Distinguo majorem: nequidem miraculose corpus 
potest esse sine quantitate praesenti per modum substantie et secundum 
relationem ad substantiam, concedo; sine quantitate localiter extensa, 
seu secundum relationem ad locum, nego, vel faveant adversarii pro- 
bare contrarium. In hoc differt presentia circumscriptiva a praesentia 
reali sacramentali, ut melius dicendum est infra q. 76, a. 4: utrum 
dimensiones corporis Christi sint sub hoc sacramento. 


Instantia: Figura nequit esse sine quantitate localiter extensa. 
Atqui corpus Christi non potest esse sine figura, sic enim non esset 
corpus hominis potius quam agni aut columba. Ergo corpus Christi 
non potest esse in Eucharistia sine quantitate localiter extensa. 


Respondetur: Distinguo majorem: figura extensa seu sumpta pro 
ordine partium per respectum ad locum, concedo;.. figura sumpta 
pro ordine partium inter se per respectum ad substantiam, nego vel 
faveant adversarii demonstrare contrarium. Contradistinguo minorem 

eodem modo; et nego consequens et consequentiam. Sic in Eucharistia 
caput Christi non est cor ejus, imo est extra cor, per respectum ad 
mibstantiam, non per respectum ad locum. Nam quantitas Christi 
(cf. infra, q. 76, a. 4) est praesens solum ratione transsubstantiationis 
et igitur per modum substantie, non per modum quantitatis localiter 
ixtensæ. Hzc quidem superant imaginationem quia imaginatio et 
etiam geometria non transcendit continuum; sed corrigenda est imagi- 
natio per fidem et rationem. 

Hæ objectiones videntur quidem clariores quam responsio: hoc est 
quia sumuntur secundum modum valde superficialem et imperfectum 
cognitionis nostre, modum satis materialem et quantitativum, dum 
responsio sumitur ex altitudine mysterii explicandi et supponit subti- 
lem distinctionem, qua non statim intelligitur perfecte, sed solum cum 
maturitate intelligentiae et profundo examine. 

Infra, loc. cit. videbimus quod quantitas habet velut duas 
functiones: 1? distinguit partes in substantia, 2? eas localiter extendit. 
Nec posset eas localiter extendere, si prius hæ partes non distingue- 
rentur inter se. Punctum enim omnino indivisibile non potest localiter 
extendi. Sed e contrario prima cellula embryonis, in qua distinguuntur 
quadam partes, localiter deinde augetur, et, si cum microscopio con- 
sideratur, magis ac magis extensa apparet. Si vero datur puntum 
absolute indivisibile, sine ulla distinctione partium, etiam cum micro- 
scopio consideratum, non extenderetur. 


Quantitas autem corporis Christi non est in Eucharistia, ut infra 
dicetur, nisi per transsubstantiationem, non per motum localem, et 
ideo non est in Eucharistia secundum ejus relationem ad locum, sed 
solum secundum relationem ejus ad substantiam, cum distinctione par- 
tium, sine earum locali extensione. Hoc quidem est satis subtile, sed 
faveant adversarii probare hoc esse impossibile. 


Instantia: Spiritus non potest esse extensive localiter. Ergo nec 
corpus potest esse inextensive et indivisibiliter. 


Respondetur: Concedo antecedens et nego consequentiam, nam 
disparitas est quod spiritus non habet nec potest habere partes, secun- 
dum quas localiter extendatur. Corpus autem potest privari partibus 
integrantibus localiter extensis, ut infra dicetur q. 76, a. 4. 


2a Objectio: Inconveniens est omnino quod corpus Christi mandu- 
cetur, dentibus teratur, in ventrem et secessum abeat. Atqui haec se- 
quuntur ex reali presentia. Ergo realis presentia admitti nequit. Hzc 
objectio legitur in aliqua epistola Spinoza. 


Respondetur: Increduli pariter dixerunt: Deo indignum est in utero 
mulieris portari, esuriri, crucifigi, mori. Sicut autem in Incarnatione 
non ipsa divinitas portatur in utero, esuritur, crucifigitur, moritur, sed 
humanitas; ita corpus Christi gloriosum et impassibile, modo indivisi- 
bili existens in Eucharistia, non teritur dentibus, in stomacho non alte- 

ratur et corrumpitur, sed sola species panis et vini, sub quibus conti- 
netur quamdiu permanent. 


3" Objectio: Præsentia realis est inutilis, quia Deus per solum si- 
gnum corporis Christi potest æque nos nutrire spiritualiter. 

Respondetur: Pari ratiocinio diceretur: Incarnatio fuit inutilis, et 
sacramenta, quia Deus sine illis potuit nobis gratiam salutarem prae- 
stare. Potuit quidem, sed ex immensa caritate sua Verbum voluit in- 
carnari et remanere realiter nobiscum in Eucharistia. 


Instantia: Sola communio spiritualis potest eundem effectum pro- 
ducere ac communio sacramentalis. Ergo hec inutilis est. 

Respondetur: Si communio spiritualis fiat cum majori fervore quam 
communio sacramentalis, concedo; si fiat cum æquali fervore, nego. 
Cf. infra de communione. 


Quidam denique objecerunt ex permanentia accidentium panis et 
vini, que non possent existere sine subjecto; item ex hoc quod haec 
accidentia nutriunt, corrumpuntur, qui simplicibus accidentibus non 
competunt. Sed de his agendum est ex professo q. 77 de accidentibus 
remanentibus in hoc sacramento. Sufficit nunc solvere objectiones quae 
directe facta sunt contra ipsam praesentiam realem de qua nunc loqui- 
mur, queque statuenda est quoad nos antequam sit sermo de trans- 
substantiatione. Transsubstantiatio, ut videbimus, est quidem neces- 
saria ad explicandam quoad se præsentiam realem revelatam, et sic mo- 
dus hujusce præsentiæ melius intelligitur postea, ut corollarium ipsius 
transsubstantiationis. Unde agendum est 1° de presentia reali revelata, 
2° de transsubstantiatione, 3° de modo præsentiæ realis ut sequitur ex 
transsubstantiatione; sic idem conceptus præsentiæ realis, qui prius 
erat quasi confusus, fiet pauiatim magis ac magis distinctus, non ob- 
stante obscuritate mysterii. 


q. 75, a. 2. 


Art. II. — UTRUM IN HOC SACRAMENTO REMANEAT 
SUBSTANTIA PANIS ET VINI POST CONSECRATIONEM 


Status quæstionis et difficultas: Per hunc articulum jam incipit 
transitus a quaestione de praesentia reali ad transsubstantiationem. 
Principalis difficultas oritur ex hoc quod remanent accidentia panis et 
vini, non autem videtur quod possint esse sine subjecto, et sine proprio 
subjecto. 

Ideo /mpanatores docuerunt substantiam panis et vini remanere et 
assumi hypostatice a Verbo, sicut assumpta est humanitas in Incarna- 
tione, unde nomen «impanatio ». Hunc errorem Guitmundus tribuit 


quibusdam discipulis Berengarii. Osiander inter discipulos Lutheri im- 
panationem tenuit. 

Consubstantiatores dixerunt: Substantia panis et vini remanet, sed 
absque unione hypostatica conjungitur corpori Christi. Ita Lutherus et 
lutherani, et antea quidam discipuli Berengarii. 

Durandus inter scholasticos in IV, d. 11, q. 3 docuit formam panis 
converti quidem in corpus Christi, non vero materiam panis qua post 
conversionem fieret materia corporis Christi, fere sicut in assimilatione 
nutritiva naturali. 

Quidam alii seculo XIII, ut refert S. Thomas, hic a. 6 dixerunt: 
Forma substantialis panis et non ejus materia remanet. 


Concilia. Hæ opiniones non possunt amplius admitti presertim post 
definitionem Concilii Tridentini sess. 13 can. 2: «Si quis dixerit, in 
sacrosancto Eucharistiæ sacramento remanere substantiam panis et vini 
una cum corpore et sanguine Domini nostri Jesu Christi, negaveritque 
mirabilem illam et singularem conversionem totius substantiae panis in 
corpus et totius substantie vini in sanguinem, manentibus dumtaxat 
speciebus panis et vini, quam quidem conversionem catholica Ecclesia 
aptissime franssustantiationem appellat, a. s. ». 

Antea fuerunt declarationes Concilii Romani sub Gregorio VII, 
IV Concilii Lateranensis, Concilii Constantiensis, Concilii Florentini 
(cf. Denz. 335, 416, 424, 430, 465, 544, 581, 666, 698, 706 sq., 796, 877, 
1469, 1529, 1919). Speciatim contra impanationem et quamlibet per- 
manentiam substantie panis et vini (cf. Denz. 1845 [deer. S. Officii 
anno 1875], 581 sq., 877, 884). 


Patres, ut supra diximus, agendo de presentia reali, communiter 
docuerunt: Christum de pane effecisse corpus suum, et post verba con- 
secrationis non superesse substantiam panis. S. Thomas citat in argu- 
mento «sed contra» auctorem libri de Sacramentis |. VI, c. 1 (operis 
quod attributum est S. Ambrosio) : « Licet figura panis et vini videatur, 
tamen nihil aliud quam caro Christi et sanguis post consecrationem 
credenda sunt ». Ita locuti sunt presertim S. Cyrillus Hierosol., S. Am- 
brosius, S. Chrysostomus, S. Gregorius Niss., S. Joannes Damascenus 
quorum textus de hac re communiter citantur. Cf. Rouet de Journel, 
Enchiridion Patrist. in fine, index theologicus, n. 489. 


Inter theologos scholasticos qui transsubstantiationem admittunt, 
fuit disputatio circa hoc punctum: utrum ex ipsis verbis consecra- 
tionis, in Sacra Scriptura relatis, probari possit non permanentia sub- 
stantiæ panis et ejus transsubstantiatio, an solum ex definitionibus 
Ecclesiae. Scotus tenet quod transsubstantiatio non potest probari nisi 
ex definitionibus Ecclesiæ, thomistæ vero et multi alii docent: hoc con- 
stat etiam ex verbis consecrationis. 


Responsio. Rationes quas S. Thomas exposuit in corpore articuli 
sunt quatuor, et optime sic ordinantur: Ponere permanentiam substan- 
tia- panis 1? tollit veritatem hujus sacramenti, scii, præsentiam realem; 

2? tollit veritatem formula consecrationis; 3* contrariatur venerationi 
hujus sacramenti; 4? contrariatur ritui Ecclesiz. 
Rationes fortiores sunt duz priores. 


la Ratio est: Si remaneret substantia panis tolleretur veritas hujus 
sacramenti, seu praesentia realis. Legenda est littera. Argumentum ad 
hoc reducitur: 

Aliquid non potest esse alicubi, ubi prius non erat, nisi per loci 
mutationem aut per alterius conversionem in ipsum. Lux argumenti in 
hoc principio continetur. 

Atqui corpus Christi non incipit esse in hoc sacramento per mo- 
tum localem. 

Ergo corpus Christi incipit esse in hoc sacramento per conver- 
sionem substanti® panis in ipsum, qua igitur, facta conversione, non 
remanet. 

Minor prius probatur ad majorem claritatem. Etenim corpus 
Christi, per motum localem descendendo ad Eucharistiam, desineret esse 
in ccelo, quod ab omnibus rejicitur; imo, sic localiter descendendo, per- 
transiret omnia media, seu loca intermedia, et denique deberet localiter 
moveri simul ad diversa loca distantia, ubi simul fit consecratio. 

Ad explicationem majoris dicendum est: Aliquid praxistens, in se 
omnino immutatum ac non desinens proprium locum, non potest fieri 
realiter præsens alibi, nisi per alterius conversionem in ipsum, v. g. ignis 
non fit presens in aliqua domo nisi, aut quia ad eam defertur, aut quia 
aliquid in ea existens, v. g. lignum, convertitur in ignem. 

Ad majorem intelligentiam hujusce argumenti, notandum est cum 
thomistis quod hec nova presentia realis alibi importat relationem 
realem continentice que fundamento indiget. Non enim datur relatio 
sine fundamento, v. g. filiatio sine generatione, nec similitudo sine qua- 
litate simili, nec æqualitas sine quantitate equali. 


Atqui fundamentum hujusce relationis realis continentiae, manen- 
tibus accidentibus panis, non potet esse nisi conversio substantiae panis 
in corpus Christi. 

Vi conversionis, id quod erat panis nunc est corpus Christi, et sic 
haec relatio specierum panis terminatur nunc ad corpus Christi. Sic sa- 
tis clare explicatur presentia realis per transsubstantiationem. 

Dices.. Forte Deus in thesauris sapientiæ suz habet alium modum 
producendi fundamentum hujusce relationis realis specierum ad cor- 
pus Christi etiam omnino immutatum in se ac non deserens proprium 
locum. 

Respondetur: Servata veritate verborum consecrationis, alius 
modus non videtur possibilis, nam hzc realis relatio specierum panis ad 
corpus Christi fundari debet in his speciebus, sublata earum relatione 
ad substantiam panis. Et hoc non concipitur nisi per conversionem, de 
qua loquuntur Concilia, et qua species amittunt relationem ad sub- 
stantiam panis et accipiunt ad corpus Christi. 

Sic apparet valor majoris argumenti: Aliquid non potest esse ali- 
cubi, ubi prius non erat, nisi per loci mutationem, aut per alterius con- 
versionem in ipsum. lta ego, qui prius eram ad dexteram tuam, non 
possum esse nunc ad sinistram tuam, nisi quia locum mutavi aut tu 
mutasti. 

Pariter: aut corpus Christi mutatum est, aut panis mutatus est in 
corpus Christi, non datur medium, vi principii contradictionis et prin- 
cipii causalitatis. 


Hac ratio impugnata est a Durando, a Scoto et a Scotistis qui 
admiserunt franssubstantiationem adductivam (sine motu locali appa- 
renti) potiusquam conversivam. Esset miraculum adductionis, potius- 
quam conversionis. 

Ad hoc respondetur præsertim dupliciter: 


1° Non satis servantur verba Conciliorum, que semper utuntur 
verbo conversionis vel transsubstantiationis; transsubstantiatio autem, 
ut nomen indicat, est formaliter actio conversiva. Adductio e contra 
non est actio conversiva unius in aliud. In expressione « transsubstan- 
tiatio adductiva » adjectivum destruit substantivum. 


2? Insuper non potest esse adductio corporis Christi sine mutatione 
ipsius corporis Christi, que admitti nequit. Etenim mutatio est vel 
substantialis vel accidentalis et tunc aut quantitativa, aut qualitativa, 
aut localis. Atqui corpus Christi gloriosum, impassibile, ac non deserens 
celum, non mutatur, nec substantialiter (sic destrueretur, sive per 
annihilationem, sive per corruptionem, sive per conversionem in pa- 
nem), nec accidentaliter per respectum ad panem, id est nec quantita- 
tive, nec qualitative, nec localiter, ut dixit S. Thomas, quia sic desereret 
celum, et simul moveretur motibus contrariis ad diversa loca terra. 
Ergo non potest concipi hzc transsubstantiatio adductiva, qus esset 
actio divina non in panem, sed in corpus Christi mutandum; ex ea se- 
queretur quod Christus sic motus ad Eucharistiam desereret calum. 
Remanet igitur argumentum S. Thoma. 


Instant Durandus et Scotus. Deus potest facere quod corpus Christi 
sit præsens in Eucharistia etiam conservando substantiam panis, sicut 
conservat panis accidentia, et tunc corpus Christi inciperet esse sub 
sacramento absque motu locali et absque conversione panis in ipsum. 

Hoc affirmant, sed non probant. 


Respondetur: Distinguo antecedens: Deus potest facere quod 
corpus Christi sit præsens in Eucharistia, manente substantia panis, 
absque mutatione corporis Christi, nego; cum quadam mutatione 
corporis Christi, transeat. Sic Deus potest facere quod sint duo corpora 
in eodem loco, v. g. dum Christus in cœnaculum intravit, januis clausis, 
tunc corpus Christi movebatur localiter. 

Quoad primam partem, scii, negativam, hujusce responsionis, con- 
sentiunt thomistæ, in hoc scii, consentiunt: si corpus Christi impassibile 
et gloriosum ac cælum non deserens non mutatur, tunc repugnat corpus 
Christi esse in Eucharistia, absque conversione panis in ipsum, quia, 
ut dicit S. Thomas, repugnat aliquid præexistens esse nunc ubi prius 
non erat, nisi vel in se mutetur, vel aliquid in ipsum; sic Deus, immotus 
in se permanens, non potest esse de novo in creatura sine mutatione 
creature, sic dum justificatur homo, tunc Deus incipit habitare in eo. 


Cum ergo supponatur corpus Christi non mutari et praesertim non 
mutari qualibet consecratione, ut fiat presens in diversis locis terra, 
insuper cum aliter sit nunc quam prius, necessario panis debet mutari 
per conversionem in ipsum. Hoc videtur esse omnino apodicticum. 


Ut magis appareat vis principii hujusce rationis sie formulari 
potest in duabus partibus: 


1° Aliquid præexistens, in se omnino immutatum, non potest aliter 
et aliter se habere nisi per mutationem alterius; v. g. Deus immutabilis 
prius non habitabat in hoc homine, nunc autem in eo habitat, quia hic 
homo justificatur; item eadem columna immobilis non potest esse aliter 
et aliter per respectum ad me, scii, prius ad dexteram et postea ad 
sinistram, nisi post mutationem meam. Alioquin esset effectus sine causa. 


2U Aliquid numerice idem præexistens et in se omnino immutatum, 
non potest fieri realiter presens alibi, ubi prius non erat, nisi per alterius 
conversionem in ipsum. 


Si quidem hoc non praeexisteret, posset fieri presens per creatio- 
nem ; sed si præexistit, non potest fieri praesens nisi per conversionem al- 
terius in ipsum. Insuper si fiat presens, non quantitative, sed per modum 
substantiae, hoc non potest fieri nisi per conversionem alterius substan- 
ti» in ipsum, manentibus accidentibus hujusce substantie conversa. 


Hoc videtur omnino apodicticum, quamvis satis difficile propter 
complexitatem terminorum, et in hoc conveniunt omnes thomistæ, non 
solum ad servandam litteram S. Thome, sed etiam quia hoc principium 
apparet in se evidens, dum progressive explicantur termini ejus. 

Brevius: Aliquid præexistens non potest aliter et aliter se habere 
nisi aut per mutationem suam, aut per mutationem alterius in ipsum. 
Alioquin innovatio prius asserta esset sine ratione essendi, sine causa. 


I 


Dubium. — Utrum abstrahendo a verbis consecrationis possit 
de potentia Dei absoluta corpus Christi esse presens in Eucharistia 
absque conversione panis in ipsum? Non dicitur in enuntiatione dubii: 
« corpus Christi omnino immutatum ». Ad dubium sic enuntiatum sol- 
solvendum, non consentiunt omnino thomistæ. 

1” Capreolus, Paludanus, Ferrariensis, Gonet negant propter 
quidam testimonia S. Thomae praesertim in IV, d. 11, q. 1, a. 1, qc. 1, 
ubi videtur docere id implicare contradictionem x. 


2* E contrario Cajetanus, Soto, Billuart affirmant quod abstra- 
hendo a verbis consecrationis, non videtur implicantia quod Deus 
faciat cum quadam mutatione in corpore Christi, quod corpus Christi sit 
presens in Eucharistia et simul conservet substantiam panis aut eam 
annihilet (cf. Cajetanum n. VII, XI, XII). 


Ad textus S. Thome ab aliis thomistis invocatos, respondent: 
S. Thomas loquitur ibi, in hypothesi qua de facto est, quod corpus 
Christi incipiat esse præsens absque sui mutatione. Dicit enim in loco 
citato: «Impossibile est aliquid esse nunc, cum prius non fuerit, nisi, 
ipso mutato vel aliquo in ipsum ». 


Unde conveniunt thomistæ in hoc: corpus Christi in se immutatum 
non potest fieri realiter presens in Eucharistia nisi per conversionem 
panis in ipsum. Et hoc videtur apodicticum. 


Objiciunt denique Durandus et Scotus: Etiam admissa transsubstan- 
tiatione conversiva, non sequitur praesentia realis. Nam ex hoc quod 
corpus Christi præxistit in celo, sequitur quod id quod erat panis sit 
nunc in caelo, ubi Christi corpus præexistebat, et non quod corpus 
Christi sit in Eucharistia. 


Respondetur: 1’ Non sequitur praesentia realis, si consideratur 
transsubstantiatio independenter a verbis consecrationis, transeat; 
dependenter ab illis, nego, ita Cajetanus. 


2° Ut notat etiam Cajetanus (a. 2, n. VHI): Ratione quidem 
præexitentiæ corporis Christi, sequitur quod id quod erat panis sit nunc 
corpus Christi præexistens in caelo, et sit igitur in celo, sed ratione con- 
versionis, express& in formula consecrationis, remanentibus accidentibus 
panis, corpus Christi, in quod panis conversus est, est sub accidentibus 
panis; hec accidentia remanentia habent relationem ad ipsum. Ambæ 
propositiones sunt vere quia est unica corporis Christi substantia, qua 
secundum suum esse naturale est in celo, et sacramentaliter in Eucha- 
ristia. 

Sic remanet vera major primi argumenti S. Thoma: « Aliquid non 
potest esse alicubi, ubi prius non erat, nisi vel per loci mutationem vel 
per alterius conversionem in ipsum ». 


| Dicit S. Thomas in IV Sent. dist. XL q. 1, a. 1, qc. 1: « Quia impossibile 
est aliquid esse nunc, cum prius non fuerit, nihil (nisi) ipso mutato, vel aliquo 
in ipsum; nec posset, etiam per miraculum fleri sicut quod esset animal ratio- 
mil. mortale et non esset homo: aliter enim se habere nunc et prius, est idem 
quod moveri vel transmutari». Saltem est innovatio explicanda per mutationem 
ulterius. Item ad 3um et IV Contra Gentes c. 63. 

Recapitulatio et confirmatio eorum quae pertinent ad primam ra- 
tionem. 

Post predictas discussiones sic per modum recapitulationis enun- 
tiari et probari potest thesis thomistica: 


Corpus Christi in se immutatum non potest fieri realiter præsens in 
Eucharistia nisi per conversionem substantia; panis in ipsum. 


S. Thomas hoc affirmat in art. 2. Scotus vero hoc negat et dicit: 
non necessaria est conversio; injo est annihilatio substantie panis, et 
adductio corporis Christi. Contra hoc communiter notant thomistæ: 


1° Concilia presentiam realem explicant per « conversionem » et 
S. Thomas servat sensum obvium et plenum hujusce nominis « con- 
versio », dum Scotus eum non retinet, non admittit enim nisi substitu- 
tionem substantiarum, scii, annihilationem panis et adductionem cor- 
poris Christi. Præsertim definitioni Concilii Tridentini de ipsa « trans- 
substantiatione » multo conformior est doctrina S. Thomæ, ut patet, 
quam opinio Scoti. 


2° Ratione theologica ostenditur necessitas conversionis per 
exclusionem alterius causæ. 

Prænotandum est quod agitur de conversione ut significata et pro- 
ducta a verbis consecrationis, et non independenter ab eis, nec inde- 
pendenter a permanentia accidentium panis et vini, quae, ut constat, 
remanent. 

Prænotandum est insuper quod impassibile corpus Christi gloriosi 
non mutatur nec substantialiter, nec quantitative, nec qualitative (alte- 
raretur) nec localiter, in hoc sensu quod non desinit esse in caelo, nec 
potest moveri simul ad diversa loca. 

Haec duo prænotanda generaliter admittuntur a theologis ex præ- 
dictis in tractatu de Incarnatione et de Sacramentis. 

Nunc autem his positis sic thomistz probant necessitatem conver- 
sionis ad presentiam realem: 

— Aliquid præexistens in se immutatum, ac non deserens suum pro- 
prium locum, non potest fieri realiter præsens alibi nisi per alterius 
conversionem in ipsum. Hoc est philosophice certum. 

— Atqui corpus Christi in se immutatum, ac cælum non deserens, 
consecratione fit realiter præsens alibi, scii, in Eucharistia sub speciebus 
panis. Hoc est de fide. 


— Ergo necesse est quod substantia panis convertatur in ipsum. 


Probatur major: Hæc nova præsentia realis importat enim realem 
relationem continentiæ, que fundamento indiget. Non enim potest esse 

relatio realis sine fundamento reali, v. g. filiatio sine generatione, simi- 
litudo sine qualitate simili, æqualitas sine quantitate æquali. 

Atqui hoc fundamentum realis relationis continentiæ est conversio 
de qua loquuntur Concilia (quod facile ostenditur) et non potest esse 
niai conversio (quod difficilius probatur propter complexitatem rei et 
pranotaminum). 


1° Est conversio, vi cujus id quod erat panis nunc est corpus 
Ghristi. scii, realis relatio continentiæ specierum panis terminatur nunc 
ad substantiam corporis Christi. Hoc est satis clarum. 


2° Difficilius probatur quod hoc fundamentum relationis præ- 
dictæ non potest esse nisi conversio. 


Hoc tamen tripliciter constat: 


A) indirecte prout alie sententie non possunt assignare funda- 
mentum reale prædictæ relationis continentiæ. Praesertim hoc apparet in 
sententia Scoti, qui, rejiciendo conversionem panis debet ponere mizta- 
lionem in Christo adducto. Corpus autem Christi gloriosi de facto non 
mutatur, nec substantialiter, nec quantitative, nec qualitative, nec loca- 
liter, nec proinde accipit relationem realem ad species panis, sed ter- 
minat relationem realem specierum panis ad ipsum. Ergo mutatio debet 


esse in ipso pane converso; alioquin esset effectus (præsentiæ realis) 
sine causa. 


B) Insuper, ut dicetur in 2" ratione corporis art. 2 S. Thoma, sine 
conversione non verificarentur verba consecrationis, quibus excluditur 
et permanentia panis et ejus annihilatio, ac exigitur conversio, nam 
quando dicitur « hoc » designatur id quod est sub speciebus panis in 
manibus Christi et hoc fit ac postea posterioritate nature esf corpus 
Christi. Hoc argumentum magis explicite proponendum est postea in 
explicatione secundae rationis S. Thoma. 


C) Denique nec videtur possibile, quod Deus etiam in thesauris 
ue sapientie et omnipotentie habeat alium modum quam conversio- 
nem ad hanc praesentiam realem producendam, saltem servata immu- 
tatione corporis Christi et servata veritate verborum consecrationis. 
In hoc conveniunt omnes thomistæ. 

Alius enim modus, videtur impossibilis, nam hzc realis relatio spe- 
cierum ad corpus Christi fundari debet non in corpore Christi (quod 
lupponitur de facto immutatum), sed in ipsis speciebus panis, sublata 
earum relatione ad substantiam panis. Hoc autem non concipitur per 
annihilationem panis ex qua non sequeretur praesentia realis corporis 
Christi; nec per adductionem ejus, quia de facto non mutatur, sed per 
Wlolam conversionem, qua species panis amittunt suam relationem ad 
mbstantiam panis et accipiunt relationem ad corpus Christi. 

Unde videtur quod etiam in thesauris sue sapientie Deus non ha- 
beat alium modum, saltem alium quo corpus Christi remaneat immu- 
tatum et quo simul verificentur verba consecrationis. 

Unde sicut ad consecutionem glorie ut objectura raeriti non est 
alius modus quam status gratie et justificatio seu conversio impii x, 
ita non est alius modus ad praesentiam realem nisi transsubstantiatio. 
Item ut Deus infallibiliter cognoscat futura libera non est alius modus 
nisi decretum voluntatis sue positivum (si agitur de actibus bonis) vel 
permissivum (si agitur de peccatis). 


2“ Ratio S. Thome est ex verbis consecrationis, scii.: Hac verba: 
Hoc est corpus memum non essent vera, si substantia panis rema- 
neret; nunquam enim substantia panis est Corpus Christi; sed potius 
esset dicendum « hic (adverbialiter) est corpus meum » seu in hoc loco 
est corpus meum. 

Thomistæ optime explicant hanc rationem contra Scotum et Du- 
randum, qui tenent quidem ex definitione Ecclesie substantiam panis 
non remanere, id tamen ex praecisa significatione verborum consecra- 
tionis non deduci. 

Cf. de hac re Joannem a S. Thoma disp. 28, a. 1; Gonet, Billuart. 

Ratio S. Thoma sumitur ex sensu litterali et proprio verborum 
consecrationis, id est: si, his verbis prolatis, remaneret substantia pa- 
nis cum corpore Christi, hec substantia panis demonstraretur per pro- 
nomen « hoc » ; atqui falsum est substantiam panis esse corpus Christi. 
Antecedens patet, nam quando duæ substantie sunt in eodem loco, una 
sensibilis per propria accidentia, alia latens et insensibilis, ille qui de- 
monstrat contentum sub istis accidentibus, non designat substantiam 
latentem, sed visibilem per propria accidentia; v. g. si aliquis haberet 
panem in quo lateret nummus aureus, non recte diceret demonstrando 
panem: hoc est aurum. Deberet dicere: vel adverbialiter hic est aurum, 
vel in hoc pane est aurum. Ergo si remaneret in Eucharistia substantia 
panis verba consecrationis essent falsa, ut dicit S. Thomas. 

Confirmatur per ipsum Concilium Tridentinum sess. 13, c. 4 
(Denz. 877): « Quoniam Christus redemptor noster corpus suum id quod 
sub specie panis offerebat vere esse dixit, ideo persuasum semper in 
Ecclesia Dei fuit, idque nunc denuo sancta hec Synodus deolarat, per 
consecrationem panis et vini conversionem fieri totius substantie panis 
in substantiam corporis Christi ». 

Unde, ut notat Joannes a S. Thoma, loc. cit, Concilium non solum 
definit substantiam panis et vini converti in corpus et sanguinem Chri- 
sti, sed etiam ideo fieri hanc conversionem, quía Christus vere dixit 
illud esse corpus suum. Scotus autem et Durandus scripserunt ante 
Concilium Tridentinum, sed post hoc Concilium non videtur posse tuto 
sustineri eorum sententia. Ita etiam Billuart et multi alii. 


Corollarium: Ex his autem excluditur non solum consubstantiatio, 
sed etiam impanatio; si enim substantia panis non remanet, sed tota 


l De potentia absoluta Deus potest dare gloriam sine gratia praecedenti. 
sed tunc gloria non erit objectum meriti. 

convertitur, manifestum est quod Verbum non assumit sibi hypostatice 
panem. Insuper hæc impanatio est merum figmentum, absque ullo fun- 
damento in Sacra Scriptura et in Traditione. 

Sequitur etiam ex prædicta ratione, ut notant Thomistæ, v. g. Go- 
net et Billuart, non remanere materiam panis informatam anima ra- 
tionali Christi, neque formam, sola materia conversa in corpus Christi, 
neque subsistentiam et existentiam panis, quia Concilium Tridentinum 
definit fieri « conversionem totius substantie panis in corpus, et totius 
mibstantiæ vini in sanguinem, manentibus dumtaxat speciebus panis et 
vini ». Hæc est non solum declaratio, sed et definitio, in canone 2" 
(Denz. 884), sub pœna anathematis. Manifestum est autem quod subsi- 
stentia et existentia substantialis panis pertinent ad ordinem substan- 
tie, et igitur non remanent, si, ut ait Concilium, « manent dumtaxat 
species panis et vini ». 


Objicitur contra hanc secundam rationem S. Thomae: 

Etiamsi remaneret substantia panis, adhuc vera essent hzc verba: 
Hoc est corpus meum, sicut vere dicitur, demonstrato dolio: Hoc est 
vinum, quamvis sit simul vinum et lignum dolii. 


Respondetur; Disparitas est, quia dolium ex usu destinatum est ad 
illiquid liquidum continendum, unde dicere, demonstrato dolio, « hoc est 
vinum », est dicere: liquidum in hoc dolio contentum est vinum. Per 
metonymiam sumitur continens pro contento. E contra panis non est 
ex natura sua nec ex usu hominum destinatus ad continendam aliam 
substantiam. Proinde, si remaneret substantia panis, dicere: « hoc est 
corpus meum » esset dicere: «hic panis est corpus meum ». Et haec 
propositio falsa est. 


Instantia: Sed remanent accidentia panis, et tamen verificantur 
verba: hoc est corpus meum. 


Respondetur: Disparitas est, quia pronomen hoc, tam ex natura 
sua, quam ex usu hominum, non demonstrat accidentia, sed substantiam 
sub his latentem. Substantia prima est id quod est, accidens est id quo 
aliquid est tale, v. g. album. 


Instantia: Hzc propositio, demonstrato Christo, vera est: hic homo 
 D«us. Atqui humanitas Christi non convertitur in divinitatem. Ergo 
puriter verum esset dicere: hoc est corpus meum, quamvis panis non 
esset conversus in corpus Christi. 


1 


Respondetur: Disparitas est quod in prima propositione, hic homo 
supponit pro supposito seu persona non pro natura humana, scii, hæc 
persona habens humanitatem est Deus. E contrario in secunda propo- 
sitione « hoc est corpus meum », hoc supponit non pro supposito ha- 
bente duas naturas, sed pro substantia demonstrata. Ed ideo si rema- 
neret substantia panis, sensus esset: « substantia panis est corpus 
mitum », quod falsum est. 

Sic remanent due prime rationes S. Thoma. 

Alice rationes. — Duæ alie sunt relative minoris momenti. 

Tertia est quod permanentia panis contrariatur venerationi Eucha- 
ristiæ, nam quidquid in ea continetur, adoratur. Substantia autem pa- 
nis adorari nequit. 


Quarta ratio est quod permanentia panis contrariatur ritui Eccle- 
siæ secundum quem post corporalem cibum non licet sumere corpus 
Christi, cum tamen post unam hostiam consecratam licet sumere aliam. 

Ergo ex omnibus his quatuor rationibus concludit S. Thomas: 
« Hec positio (permanentie panis) vitanda est tanquam haeretica ». Si 
hoc autem dicebat ante Concilium Tridentinum, a fortiori postea di- 
cendum est. 

Inter has quatuor rationes, principalis videtur esse secunda sub 
aspectu positivo, nam sumitur ex ipsis verbis consecrationis; hec con- 
firmata est a Concilio Tridentino et enuntiatur ut principalis a Thomi- 
stis; sed prima ratio sub aspectu speculativo est fundamentalis. 


Ad 2um: In aliis sacramentis remanet substantia materiz, v. g. 
aqua, olei, quia in aliis sacramentis non est ipse Christus realiter. Non 
datur transsubstantiatio nisi in Eucharistia. 


Aliæ facte sunt objectiones, ex permanentia accidentium, præser- 
tim a Cartesianis. Dixerunt enim Cartesiani: accidentia non possunt 
esse sine subjecto. Atqui accidentia panis et vini remanent in Eucha- 
ristia. Ergo remanet substantia panis et vini. 

Solutio autem hujusce objectionis pertinet ad qu. 77 de acciden- 
tibus remanentibus in hoc sacramento. Responsio est ibidem a. 1, ad 
lum et 2um: « accidentia non possunt esse naturaliter sine subjecto, con- 
cedo; miraculose, nego ». Hoc non repugnat quia est distinctio realis 
inter substantiam et accidens, v. g. inter substantiam panis et ejus 
quantitatem seu extensionem, nam ante considerationem mentis nostra, 
vera est haec propositio: extensio panis non esf ejus substantia, sed 
praesupponit ejus substantiam, qua est tota in toto et tota in qualibet 
parte. Que autem realiter sic distinguuntur, possunt miraculose a Deo 
separari, proinde accidentia eucharistica non actualiter inherent in 
aliquo subjecto, sed conservant aptitudinem ad inherendum, prout hec 
aptitudo est de eorum essentia cf. q. 77, a. 1, ad 2um. 


q. 75, a. 3. 


Art.III. — UTRUM SUBSTANTIA PANIS ET VINI 
POST CONSECRATIONEM ANNIHILETUR 


Status quæstionis: Primo aspectu videtur quod hic articulus sit inu- 
tilis post praecedentem, ex quo jam apparet quod substantia panis con- 
vertitur in corpus Christi et proinde non annihilatur. 

Attamen hic articulus tertius utilis est ad clarius excludendam 
substitutionem substantiarum, sicut præcedens ad excludendam earum 
coexistentiam. Aliqui enim dicere possent et aliqui dixerant: non re- 

manet quidem substantia panis, quia annihilata est, et loco ejus ad- 
ductum est corpus Christi per transsubstantiationem non conversivam 
sed adductivam. 

Ita Scotistæ (cf. ipsum Scotum in IV Sent. dist. XI, q. 3, a. 1): 
Pro Scoto panis annihilatur per accidens, ratione adductionis corporis 
Christi. Cf. Cajetanum in nostrum articulum. 


1* difficultas, posita initio articuli, est quod, cum substantia panis 
non existát amplius post consecrationem, videtur quod sit annihilata, 
aut in prejacentem materiam resoluta. — 2° difficultas: Terminus a 
quo in qualibet mutatione non remanet, nisi forte in potentia materiz; 
atqui substantia panis fuit terminus a quo hujusce mutationis. — 
3' difficultas: Post consecrationem substantia panis est aliquid aut nihil, 
non datur medium; atqui non est aliquid; ergo est nihil, scii, annihi- 
lata est. 


Conclusio tamen est: Substantia panis non annihilatur. Cf. de hac 
re Cajetanum, Gonet a. 3. 


1° Probatur ex auctoritate Conciliorum, in quibus, ut dictum est, 
clare affirmatur quod tota substantia panis convertitur in corpus Chri- 
sti. Quod autem convertitur in aliquid positivum non annihilatur, seu 
non cadit in nihilum, sed in istud aliud transit. « Insuper, ut ait S. Tho- 
mas, in argumento « sed contra » juxta Augustinum: Deus, cujus vir- 
tute perficitur hoc sacramentum, non est causa tendendi in nihilum ». 


2" In corpore articuli, S. Thomas duo probat: a) quod substan- 
tia panis non resolvitur in præjacentem materiam; b) quod non annihi- 
latur, ut quidam posuerunt. Principale argumentum est secundum: 


a) Prejacens materia, in qua resolveretur substantia panis, non 
esset materia prima quæ non potest esse sine forma, sed essent ele- 
menta panis. 

Atqui, cum post consecrationem nihil sit in Eucharistia nisi cor- 
pus Christi, hec elementa inde discedere deberent per motum localem, 
quod sensu perciperetur. Imo non possent recedere nisi in ultimo instanti 
prolationis formule, quae antea non significat aliquid determinatum et 
nihil proinde efficit; in hoc autem ultimo instanti jam est præsens cor- 
pus Christi, nam primum esse corporis Christi est primum non esse 
panis; ergo non erit aliquod instans in quo sit ibi præjacens materia. 
Cf. litteram articuli. 

b) Nec annihilata est substantia panis, quod sic probatur: 

— Non datur aliquis modus quo corpus Christi sit presens, nisi per 
conversionem substantive panis in ipsum, ut dictum est articulo præce- 
denti et declaratur a Conciliis. 

— Atqui id quod convertitur non annihilatur, nam annihilatio ter- 
minatur ad purum nihilum, dum conversio terminatur ad aliquid posi- 
tivum, in casu ad corpus Christi in quod panis convertitur. Videbimus 
infra, cum Cajetano, quod formaliter terminus hujus conversionis est 


gahkiuuü Lagrange, /h Eucharistia. 

quod id quod erat panis nunc est corpus Christi præxistens. Non dicitur 
quod terminus hujus conversionis sit simpliciter corpus Christi, quia 
corpus Christi praeexistit et non producitur, sed est corpus Christi uf ex 
pane. Si vero transsubstantiatio esset productiva, tunc terminus ejus 
simpliciter esset corpus Christi ab ea productum. Sed ad excludendam 
annihilationem panis sufficit quod positivus sit terminus conversionis 
qua fit in hoc sacramento. 


Ad 1Ul»: Substantia panis non annihilatur, sed convertitur, aliquo- 
modo sicut aer ex quo generatur ignis non annihilatur, sed convertitur 
in ignem, remanente tamen materia aeris sub forma ignis, dum in trans- 
substantiatione etiam materia panis convertitur. 


Ad 2um: In mutatione substantiali'naturali, forma compositi cor- 
rupti, quz erat terminus a quo mutationis, remanet in potentia ma- 


teriæ. Sed hic tota substantia panis convertitur, etiam ejus forma; ut 
infra dicetur a. 6. 


Ad 3um: Post consecrationem substantia panis non est aliquid, et 


tamen non fuit annihilate, sed conversa, ita ut id quod erat panis jam 
sit corpus Christi. 


Objecerunt quidam: Si nunc reproducgretur de novo substantia pa- 
nis eadem numero qua per consecrationem desiit, esset vera creatio. 


Atqui id quod opponitur creationi est annihilatio. Ergo desitio huius 
substanti» panis fuit annihilatio. 


Respondet Gonet a. 3: « Nego antecedens, nam divina omnipotentia 
posset eundem numero panem restituere dupliciter, scii, per modum 
creationis et per modum reconversionis, convertendo scii, corpus Christi 
in ipsum, sicut ipse primo fuit conversus in corpus Christi, et tunc esset 
mutatio opposita illi que modo fit in pane; secus vero si primo modo 
panis restitueretur ». 

Addit Gonet: « Non substantia panis desinit esse per solam su- 


spensionem actionis conservative, sed per conversionem in corpus 
Christi ». 


Corollarium: Quia substantia panis non remanet, ejus accidentia se- 
parantur a subjecto, et non e converso, scii, falsum esset dicere: hec 
substantia panis non remanet, quia accidentia ejus separantur a sub- 
jecto. Hoc notatur a Gonet circa presentem articulum: « Ex his, inquit, 
intelliges falsam esse sententiam Suarezii existimantis (inclinando ad 
opinionem Scoti) substantiam panis desinere per actionem qua acci- 
dentia separantur a subjecto °’, quia hec, spoliata accidentibus, postulat 
connatural!ter non manere. Patet, ex dictis, hujus sententiz falsitas: 
Nam prius intelligitur substantia panis desinere esse, quam accidentia 
ab illa separentur: separantur enim ab ea quia ea non amplius remanet. 


i Ci. Suarez, tie Sacramentis, disp L., sect. VU. 

Ergo talis substantia panis non desinit ex vi actionis separantis acci- 
dentia a subjecto ». 

Sed ut dixit S. Thomas in plena conformitate cum tota Traditione 
et Conciliis, substantia panis desinit prout convertitur in corpus Christi, 
quod præexistebat in celo, et nunc est in Eucharistia; sic id quod erat 
panis nunc est in Eucharistia et etiam in calo, prout corpus Christi est 
tum in cælo, tum in sacramento. 


Animadversio: Conceptiones Scoti et Suarezii remanent valde com- 
plex», in eis invertitur ordo a Traditione admissus, multiplicantur mi- 
racula per adductionem corporis Christi, per separationem accidentium 
panis a subjecto, ac deinde per annihilationem vel saltem cessationem 
substantiæ panis. Hzc nimia complicatio non est signum veritatis. 

E contrario secundum traditionalem sententiam explicatam a S. Tho- 
ma, posita conversione substantie panis in corpus Christi, omnia alia 
sequuntur, seu resultant, scii, presentia realis corporis Christi et quod 
accidentia panis remaneant sine subjecto. Sic modo simul simplici et 
profundo haec diversa per modum unius explicantur, et absque actione 
in corpus Christi remanens in caelo, sed per solam conversionem sub- 
stantiæ panis in ipsum. 


Art. IV. — UTRUM PANIS POSSIT CONVERTI IN CORPUS CHRISTI 


Status questionis: Magis directe nunc consideranda est ipsa trans- 
substantiatio. Ex praedictis apparet quod hzc conversio necessaria est 
ad praesentiam realem, ut a Traditione admissum est, sed remanent dif- 


ficultates circa intrinsecam possibilitatem hujusce conversionis in se 
considerat». 


1" difficultas enuntiata initio articuli sumitur ex principio muta- 
tionis, scii, in omni mutatione oportet esse aliquod subjectum, quod 
aliter et aliter se habeat. Atqui conversio panis in corpus Christi esset 
mutatio sine subjecto transmutato, nam tota substantia panis converte- 
retur, etiam ejus materia. Ergo hoc videtur repugnare. 

Ratio hujusce difficultatis est quod principium mutationis: « omnis 
mutatio supponit subjectum transmutatum » videtur habere eandem 
necessitatem et universalitatem, ac principium causalitatis efficientis: 
< nihil fit sine causa » et ac principium finalitatis: « omne agens agit 
propter finem ». Miraculum autem potest esse prater leges physicas 
nature, non vero praeter principia metaphysica; nequidem miraculose 
potest aliquid fieri sine causa, nec agens potest agere sine ulla finali- 
late, ergo pariter nequidem miraculose potest esse mutatio sine subjecto 
transmutato, quod aliter se habeat prius et nunc. 

Ad solutionem hujusce difficultatis, ut videbimus, considerandum 
lest, quod causa in communi dicitur non univoce sed analogice de agente, 
lle fine, de forma et de materia, et quod Deus supremus agens et finis 
nequit esse causa materialis nec formalis rerum. Ex his apparebit quod 

necessitas non invenitur univoce, sed analogice, in praedictis principiis 
causalitatis efficientis, finalitatis et mutationis. Sed S. Thomas optime 
formulavit difficultatem, et eam, ut videbimus, clare solvit. 

Aliæ duz difficultates sunt quasi instantia: 


2" difficultas: Nec potest dici quod forma corporis Christi de novo 
incipiat esse in materia panis. Hec enim non remanet. Ergo hec con- 
versio nullam similitudinem videtur habere cum conversione naturali; 
et igitur non est intelligibilis. 


3" difficultas: Nec materia panis potest converti in materiam cor- 
poris Christi. Que enim secundum se diversa sunt, nunquam unum eo- 
rum fit alterum, v. g. nunquam albedo fit nigredo, sed subjectum albe- 
dinis fit subjectum nigredinis. Atqui duz materie signatæ sunt secun- 
dum se divers», ut individuationis principia. Ergo haec materia panis 
non potest fieri hec materia corporis Christi, absque subjecto rema- 
nente. 


Responsio tamen est: Tota substantia panis convertitur in totam 
substantiam corporis Christi, et proinde hec conversio dicitur proprie 
transsubstantiatio. 


1“ Probatur auctoritate Conciliorum qus supra citavimus (cf. 
Denz. 355, 416, 424, 430, 666, 698, 706, 877, 884. Praesertim citandum 
est Concilium Tridentinum 884: « Si quis dixerit, in sacrosancto Eucha- 
ristiæ sacramento remanere substantiam panis... negaveritque mira- 
bilem illam et singularem conversionem totius substantiae panis in Cor- 
pus et totius substantiae vini in sanguinem, manentibus dumtaxat spe- 
ciebus panis et vini, quam quidem conversionem catholica Ecclesia aptis- 
sime franssubstantiationem appellat, a. s. ». 

Sunt quasi ipsa verba S. Thomae, in fine nostri articuli, dum e 
contra Concilium Tridentinum nihil dicit in favorem transsubstantia- 
tionis adductive cum annihilatione panis per accidens ei adjuncta, de 
qua locutus est Scotus. Non dicendum est quod Concilium Tridentinum 
doctrinam S. Thomae suam fecit, sed quod S. Thomas optime servavit 
traditionalem sensum conversionis et transsubstantiationis, qui sensus 
adhuc magis explicite definitur in Concilio Tridentino, ita ut positio 
Scoti satis clare appareat esse non secundum prædictum Traditionis 
sensum. 


2“ In corpore articuli S. Thomas manifestat quodammodo pos- 
sibilitatem hujusce conversionis, saltem ostendit quod ejus possibilitas 
improbari nequit. 

Argumentum ad hoc reducitur: 
— Omne agens agit in quantum est in actu, prout operari sequitur 
esse et modus operandi modum essendi. 


— Atqui Deus est actus infinitus. 


— Ergo Deus potest agere non solum ad limitatum effectum, scii, 
ad immutationem forma in aliquo subjecto permanente, sed ad conver- 

sionem totius entis, ut scii, tota substantia hujus convertatur in totam 
substantiam illius. 

Brevius: Deus et Deus solus habet potestatem immediatam in ens 
in quantum est ens ad illud producendum per creationem (T, q. 45, a. 5) 
et ad illud immediate immutandum per transsubstantiationem. 

Cf. ad 3um: « Virtute agentis infiniti (quod habet aetionem in Io- 
ium ens) potest talis conversio fieri, quia utrique formæ et utrique ma- 
teriæ est communis natura entis, et id quod est entitatis in una (scii, 
essentia, subsistentia et existential potest Auctor entis convertere in id 
quod est entitatis in altera, sublato eo per quod ab illa distinguebatur ». 
Sic Auctor entis potest transsubstantiare lapidem in panem, lupum in 
agnum, agnum in angelum, non vero, ut infra dicetur, angelum in Deum. 

Plura remanent dubia circa hanc demonstrationem, et melius est 
ca examinare ante solutionem objectionum : 


1“ An sit certum et evidens quod Deus solus possit immediate 
immutare ens in quantum ens. 2" Utrum S. Thomas proprie demonstret, 
an solum suadeat Deum posse transsubstantiare. 3? An possibilitas 
transsubstantiationis nequeat ex sola ratione positive demonstrari, sicut 
v. g. possibilitas Trinitatis. 


Dubium Quare solus Deus possit immediate immutare ens in 
quantum ens. Videtur quod difficilius sit creare aliquid ex nihilo, quam 
convertere aliquod ens jam præexistens in aliud. 

Respondetur: Immediata immutatio entis in quantum est ens sup- 
ponit eandem universalitatem in causa ac immediata productio hujusce 
effectus universalissimi. Nam, ut ait S. Thomas Ia, q. 45, a. 5: « Opor- 
tet universaliores effectus in universaliores et priores causas reducere. 
Inter autem effectus, universalissimus est esse (vel ens in quantum ens, 
quod dicitur ab esse). Unde oportet quod esse in quantum hujusmodi, 
et non in quantum est tale esse, vel hoc esse, sit proprius effectus prima 
et universalissimæ cause quz est Deus ». Sicut ignis potest ignire, lux 
illuminare. Ipsum esse subsistens potest producere esse absolute, vel 
ens in quantum ens quod dicitur ab esse. 

Sic solus Deus habet potestatem immediatam circa ens in quantum 
ens, id est: solus ille potest illud immediate producere, et immediate 
immutare, scii, non mediante alio effectu limitato. Ad hoc requiritur 
causa universalissima. 

Agens naturale non potest immutare ens, nisi mediante mutatione 
forme in eadem materia. Ita imaginatio, quae non potest producere 
judicium intellectuale, non potest illud immediate immutare, sed tan- 
tum mediate, scii, mediante suo effectu proprio, nempe phantasmate. 

Ex hoc pariter sequitur aliquid magni momenti ad discernibilita- 
lem miraculi, contra diffusam objectionem: non congnoscimus omnes 
vires naturae, et proinde effectus qui dicitur miraculosus forte produ- 
citur a causis naturalibus ignotis (cf. opus nostrum de Revelatione, de 
discernibilitate miraculi: 1. II, c. XIX, a. 3, $ TV). 

Quomodo respondendum est huic objectioni ex principiis hujusce 
articuli ? 

Ex principiis enuntiatis in nostro articulo, respondendum est: Non 
cognoscimus positive quidquid potest natura creata, sed cognoscimus 
quid non potest; scii, non potest producere effectus proprios Dei, scii, 
effectus qui postulant causam universalissimam. 


Sic solus Deus potest producere materiam, et animam spiritualem 
cum facultatibus suis superioribus, quia hæ non possunt produci nisi 
per modum creationis ex nihilo, et proinde solus Deus potest virtute 
propria immediate immutare materiam primam, substantiam animæ 
V. g. in miraculo resurrectionis, rursus uniendo animam cum corpore, 
unione substantiali, non mediantibus dispositionibus accidentalibus 
praeviis. Item solus Deus sua universalissima causalitate potest v. g. 
per lumen propheticum et gratiam immediate immutare ab intus intel- 
lectum nostrum et voluntatem, qui ordinantur ad universale verum et 
ad universale bonum. Ordo agentium debet correspondere ordini finium. 

In his omnibus, sicut in transsubstantiatione, requiritur causa uni- 
versalissima, quia universalissimi effectus reducendi sunt in universa- 
lissimam et primam causam. 

Sic in omnibus rebus ens universale in praedicando postulat ens 
universale in essendo et in causando, scii, postulat Deum, ut causam. 

In hac igitur quaestione est aliquid omnino certum, scii, quod nulla 
creatura potest transsubstantiationem producere; et quod, si transsub- 
stantiatio sit possibils, a solo Deo produci potest. Hoc est evidentissi- 
mum. Aliis verbis: transsubstantiatio certo superat omnes leges naturz 
tum cognitas, tum ignotas. 


Dubium An proprie demonstretur possibilitas transsubstini- 
tiationis. 


Respondetur: Hzc possibilitas saltem suadetur ab argumento S. 
Thomae, et simul ostenditur quod hzc possibilitas improbari nequit. 
Cf. Cajetanum in a. 4, n. IX fine. Quare enim auctor entis non posset 
convertere totam entitatem alicujus substantie create in quamlibet 
aliam substantiam creatam, etiam lapidem in angelum? Id quod re- 
pugnat, est solum quod Deus convertat substantiam creatam in seipsum, 
in Deitatem, quia non potest dici quod ipse Deus sit ex pane, vel ex 
alia substantia in ipsum conversa, quia sic Deus quodammodo depen- 
deret ab ista substantia. 


Imo satis evidens est quod transsubstantiatio potest esse vel pro- 
ductiva nove substantie, vel non productiva si fiat in substantiam 
præexistentem ut panis convertitur in corpus Christi præesistens. 

Et propter difficultates infra considerandas, que remanent ratione 
hujusce praexistentia corporis Christi, argumentum S. Thome forte 


potius suadet quam positive demonstrat possibilitatem transsubstan- 
tiationis. 

Saltem ex hoc argumento habetur quod transsubstantiatio non po- 
tes! dici impossibilis. Id est ejus possibilitas probatur saltem negative, 
scii, supposita omnipotentia divina non potest probari impossibilitas 
transsubstantiationis. 


Dubium 3un: An repugnet quod positive probetur transsubstantia- 
tionis possibilitas. 

Respondetur: Non videtur repugnare, quia transsubstantiatio est 
solum miraculum primi ordinis, non est proprie mysterium essentia- 
liter supernaturale, quia non pertinet immediate ad vitam Dei intimam, 
nec ad participationem ejus, sic differt a mysteriis Trinitatis, Incarna- 
tionis, vite gratie et glorie. Deus, ut auctor natura, sicut potest creare 
seu producere ens in quantum ens, potest pariter transsubstantiare 
substantiam ligni in substantiam auri. Ad hoc producendum non re- 
quiritur quod Deus interveniat ut auctor gratie et glorie, sufficit quod 
interveniat ut auctor et dominator nature. Unde non videtur repu- 
gnare, quod positive probetur possibilitas transsubstantiationis; sed 
cum sit quaestio difficillima, sufficit dicere quod ejus possibilitas impro- 
bari nequit, ut statim videndum est ex solutione difficultatum in fine 
articuli et postea ex solutione objectionum Scoti (cf. Cajetanum; dei 
Prado, De Veritate fundamentali, p. 575-585; Billot, et P. V. Cachia, 
thesis pro doctoratu « De transsubstantiationis natura juxta sanctum 
Thomam et Scotum », Roma, Angelicum 1929). 

Notandum est quod S. Thomas dicit in IV Sent. dist. II, q. 1, a. 3 
quod Incarnatio est dignior transsubstantiatione, et etiam creatio U 


Solvuntur objectiones: 

la difficultas posita a S. Thoma initio articuli: 

Nequidem miraculose potest esse mutatio sine subjecto transmutato, 
sicut sine causa efficienti, sine specificatione, et sine finalitate. Atqui 
transsubstantiatio esset mutatio sine subjecto transmutato. Ergo trans- 
substantiatio est impossibilis. 


Respondetur secundum verba S. Thoma ad lum: «Transsubstan- 
tiatio, ut conversio totius substantie panis, est sicut in subjecto in 
utraque substantia, sicut ordo et numerus ». Unde in forma: Distinguo 


| « Assumptio enim, inquit, humane naturae terminatur ad personam Filii 
Dei, que est dignius quid quam corpus Christi, ad quod terminatur trans- 
substantiatio ». 

Insuper creatio est maioris virtutis indicative quam transsubstantiatio, 
qui « magis distat non ens simpliciter ab ente, quam hoc ens ab hoc ente ». 

Attamen dicit III-, q. 75. a. 8. ad 3: «In hac conversione (transsubstantia- 
tione) sunt plura difficiliora (pro cognitione nostra) quam in creatione...» scii, 
non solum totalis conversio substantie panis, sed permanentia ejus acciden- 
tium. et V. g. quod possint nutrire de quo q. 77, 3, 5, 6. Transsubstantiationis 
quaestio est multo magis complexa quam quæstio de creatione. 

majorem: nequidem miraculose potest esse mutatio sine subjecto aut 
partialiter, aut totaliter transmutato, concedo; sine subjecto partialiter 
solum transmutato, nego. 

Contradistinguo minorem: Transsubstantiatio esset mutatio sine 
subjecto partialiter tantum transmutato, concedo; sine subjecto tota- 
liter transmutato seu converso, exceptis solis accidentibus, nego. 

Explico: Mutatio supponit subjectum quod aliter se habet nunc et 
prius, sic creatio ex nihilo non est mutatio, quia non przexistit subje- 
ctum, et propterea non potest esse instrumentum ad aliquid creandum. 
Sed subjectum mutationis in mutatione naturali, sive accidentali sive 
etiam substantiali, nonnisi partialiter transmutatur, ad minus remanet 
materia que communis est sub formis successivis. 

Miraculose autem fleri potest mutatio in subjecto totaliter trans- 
mutato, seu converso in aliam substantiam. 

Tunc nequidem in uno instanti datur mutatio sine subjecto, nam 
transsubstantiatio fit in instanti indivisibili, quod est primum instans 
praesentiae corporis Christi, seu primum esse corporis Christi, et primum 
non esse substantie panis; statim antea erat tempus divisibile in infi- 
nitum. Unde in hoc non apparet repugnantia. Hec mutatio omnino in- 
stantanea est in subjecto totaliter transmutato in aliud subjectum. 

Et in transsubstantiatione servantur principia causalitatis efficien- 
tis et finalitatis et mutationis, quamvis totaliter convertatur et forma et 
materia panis. 


Instantia: Sed principium mutationis: «non datur mutatio sine 
subjecto permanente » non est minus necessarium quam principium 
causalitatis efficientis et principium finalitatis; ergo deberet remanere 
quoddam subjectum quod aliter et aliter se haberet. 


Respondetur: Notio cause et necessitatis causalis non dicitur uni- 
voce de quatuor causis, sed analogice, scii, proportionaliter; insuper 
Deus, qui est supremum agens et ultimus finis, et habet suam formam 
propriam, scii. Deitatem, nullo modo potest esse causa materialis. Sic 
causa per posterius dicitur de materia, seu de subjecto mutationis, et 
pariter necessitas causalis. Proinde aliquid potest produci ex nihilo, seu 
ex nullo præsupposito subjecto, sed tunc creatio non est mutatio, quia 
non fuit subjectum przexistens. 

Transsubstantiatio e contra est quedam mutatio, sed totalis; et 
metaphysice loquendo non potest esse mutatio sine subjecto mutato, 
attamen subjectum istud potest miraculose totaliter transmutari seu 
converti. Saltem possibilitas hujusce totalis conversionis improbari ne- 
quit. Unde in fine responsionis ad lum dictum est: « Conversio est, sicut 
in subjecto, in utraque substantia, sicut ordo et numerus ». 


Ad 2um dicitur: « In conversione totius substantie non est accipere 
aliquod subjectum », scii, non est aliquod subjectum quod remaneat 
saltem partialiter idem, sicut dum materia remanet sub formis succes- 
sivis; sed est subjectum quod totaliter convertitur, nec annihilatur. 

Ad 3um: Quid significant proprie haec verba: « Id quod est entitatis 
in una substantia potest auctor entis convertere in id quod est entitatis 
in altera, sublato eo per quod ab illa distinguebatur »? Hoc significat, 
ut bene explicat Cajetanus, quod id quod erat panis EST nunc corpus 
Christi, id est non annihilatur, et nequidem partialiter remanet, quia 
non remanet nec panis materia, nec ejus forma, nec ejus subsistentia, 
nec ejus existentia, sed quidquid entitatis erat in substantia panis nunc 
est corpus Christi præexistens. 

Ut bene explicat Cajetanus a. 4, n. IX: Hoc est dicere: « Dum tota 
res quæ est panis convertitur in corpus Christi, formalis ratio naturas 
entis salvatur, formalis vero ratio proprii constitutivi et distinctivi pa- 
nis non salvatur. Post conversionem enim panis in corpus Christi, panis 
entitas conversa entitas quaedam est, panis vero conversus panis non 
est. Sic enim verificatur quod sit conversio entitatis in entitatem, 
sublato eo per quod distinguebantur... (Sic) tota res convertitur in to- 
tam rem, ita quod nihil ejus secundum se remaneat, aut in nihilum de- 
cidat ». 

Dicit ibidem Cajetanus: « Res conversa sic secundum communia 
quasi salvatur, quod iterum suscipit eorundem praedicationem, secun- 
dum vero propria non subit eorundem praedicationem ». 

Unde, ut notat Cajetanus, a. 4, n. IX, natura entis, in qua res que 
convertitur communicat cum altera, remanet in illa altera, non in seipsa 
(quia sic non converteretur in alteram rem), sed in sibi simili. E contra 
constitutivum proprium panis non remanet nec in se, nec in suo simili, 
et propterea dicitur auferri. 


Objectio: Separatio entitatis panis ab ejus differentia specifica fieri 
nequit, quia hzc differentia adhuc est ens. 

Respondetur: Non fit hec separatio, quia non remanet ipsa entitas 
panis, tota ejus substantia convertitur, sed natura entis remanet in 
altera substantia, scii, corporis Christi, dum differentia specifica panis 
nullo modo remanet, nec in se, nec in altera simili. 


Alia dubia per modum complementi solvenda sunt: 


Dubium 4um: An veritas transsubstantiationis sit solum conclusio 
theologica, communiter recepta, et auctoritate Ecclesie sancita. 


Respondetur: Est plus quam conclusio theologica, est enim dogma 
fidei, cujus negatio esset hæresis et non solum propositio erronea. Hoc 
constat ex Concilio Tridentino (Denz. 877, et can. 2, 884): « Si quis 
negaverit hanc mirabilem conversionem... an. sit », et ex declaratione 
Pii VI, contra errores synodi Pistoriensis, cf. Denz. 1529 in qua dicitur: 

Doctrina hujusce synodi prorsus omittit ullam mentionem facere trans- 
nibstantiationis... quam velut articulum fidei Tridentinum Concilium de- 
finivit (877, 884) et qua in solemni fidei professione continetur (997) ». 

Ibidem damnatur hec omissio « ut perniciosa, derogans expositioni ve- 
ritatis catholice circa dogma transsubstantiationis ». 

Unde tria sunt credenda: 1? presentia realis corporis Christi; 
2" nihil remanere de substantia panis; 3? transsubstantiatio. 


Dubium Sum: An in theoria transsubstantiationis adductivæ et 
non conversivæ proposita a Scoto, postea a S. R. Bellarmino, salvetur 
proprietas verborum | quibus | Concilia dogma transsubstantiationis 
enuntiant. 

Respondetur negative (ci. Hugon, De Eucharistia, p. 361). Hec 
enim theoria admittit substitutionem substantiarum; multum autem 
interest discrimen inter substitutionem et transsubstantiationem: nec 
dici potest aliquam substantiam converti eo quod altera ipsi succedit. 
Atqui adductio vel introductio corporis Christi secundum se nihil aliud 
important nisi substitutionem vel successionem unius substantie loco 
alterius. Ergo non servatur proprietas verborum Conciliorum. 

Notandum tamen est quod in hoc est quedam differentia inter Sco- 
tum et S. R. Bellarminum. Scotus enim (IV Sent. disp. XI, q. 4) et pa- 
riter Occam (TV Sent., q. 6, dub. VH), Gabriel Biel. (q. 1) dicunt: anni- 
hilatur substantia panis et corpus Christi adducitur. S. R. Bellarminus 
(De Eucharistia, 1. III, c. XII), licet annihilationem panis excludat, do- 
cet actionem adductivam, quia corpus Christi præexistens non potest 
nisi adduci, sed tamen non localiter adducitur. Lugo fere eodem modo 
loquitur de actione introductiva corporis Christi. Has omnes explica- 
tiones conversionem reducunt ad actionem mere accidentalem; nam 
adducere, introducere, motum quidem exprimunt, sed nullatenus actio- 
nem conversivam substantie. Sic non servatur proprietas verborum 
Conciliorum. 

Denique, ut bene notat P. Billot (De Sacramentis, 4“ ed., p. 337, 360;, 
multo melius loquendum est de franssubstantiatione conversiva, quam 
de transsubstantiatione reproductiva, nam corpus Christi præexistens 
non potest iterum produci, quin in seipso mutetur. Servanda sunt om- 
nino verba S. Thoma, in nostro articulo, ut optime ostendit Cajetanus, 
et inter recentiores P. dei Prado, Cachia, Tanquerey, Van Noort. Hervé. 
Sic vere servatur etiam proprietas verborum Concilii Tridentini. 


Dubium 6": Utrum veritas definita transsubstantiationis fuerit 
solum ex revelatis deducta discursu proprie et objective illativo an for- 
maliter implicite revelata ? 


Respondetur communius: Hæc veritas, proposita ad Ecclesia ut 
dogma credendum formaliter propter auctoritatem Dei revelantis, fuit 
revelata formaliter implicite, simul cum przsentia reali, et manifestata 
est per discursum explicativum, aut subjective illativum, non objective 
illativum. Est sententia communior. 


| Scotus, Durandus. Occam contendunt transsubstantiationem ex Sacra 
Scriptura probari non posse. 

Id enim quod credendum est formaliter propter auctoritatem Dei 
revelantis debet esse simpliciter revelatum, ad minus implicite, et non 
solum simpliciter ex revelatis deductum ut nova veritas in se non re- 
velata i. 

Propterea S. Thomas dixit in q. nostra 75, a. 2: « Positio secun- 
dum quam remanet substantia panis contrariatur formae sacramenti 
(expresse in Sacra Scriptura), in qua dicitur: « Hoc est corpus meum », 
quod non esset verum, si substantia panis ibi remaneret: nunquam enim 
substantia panis est corpus Christi ». Imo ad verificanda consecrationis 
verba, oportet quod id quod erat panis sit corpus Christi, nam quando 
dicitur « hoc », sic designatur id quod est sub speciebus et « annihilatio 
panis non significatur per verba consecrationis », ut dictum est art. 3. 
Bene dicit Gonet (disp. IV, n. 13: «Dum Christus dixit: " Hoc est 
corpus meum ", id quod manibus tenebat in principio dictionis erat pa- 
nis, in fine corpus suum. Ergo, ut sint vera consecrationis verba, opor- 
tet ut panis sit conversus in corpus Christi »'(cf. infra q. 78, a. 2). 

Insuper et presertim Concilium Tridentinum (Denz. 877) decla- 
rat: « Quoniam autem Christus redemptor noster corpus suum id 
quod sub specie panis offerebat vere esse dixit, ideo persuasum semper 
in Ecclesia Dei fuit idque nunc denuo sancta haec Synodus declarat, per 
consecrationem panis et vini conversionem fieri totius substantiz panis 
in totam substantiam corporis Christi... Quae conversio convenienter et 
proprie a sancta Catholica Ecclesia transsubstantiatio est appellata ». 

Quod autem hec sententia semper fuit Ecclesie sententia constat 
ex documentis anterioribus a Denzinger citatis n. 355, 416, 424, 430, 
465, 544. Hoc constat etiam ex textibus Patrum, quorum quidam 
citantur a S. Thoma in nostro articulo 4. 

Cf. alios textus Patrum in Enchir. Patrist. Rouet de Journel, ubi de 
transsubstantiatione: index theol. n. 489, et Diet, theol. « Eucharistie » 
c. 1140 ss,, 1287-1302. 

Unde Cajetanus respondet Scoto in art. 3, n. VHI et 4, invocando 
Traditionem (speciatim Ambrosium) secundum quam conversio neces- 
saria est ut servetur veritas verborum consecrationis. 

Cajetanus dicit quod secundum Traditionem transsubstantiatio est 
causa per se presentia realis 2. 


| Sed notandum est quod Christus hzc revelavit modo non abstracto sed 
concreto, enuntiando verba consecrationis. In hoc speciatim considerandum est 
quod, cum conversio fiat in instanti. Christus non poterat prius dicere: « hoc 
fit corpus meum», et postea: «hoc est corpus meum». Sed enuntiavit expli- 
cite conversionem in facto esse. ac praesentiam realem. et implicite conver 
sionem in fieri. 

Post autem errores negantium conversionem, Ecclesia debuit duas propo- 
sitiones formulare scii. Imo circa conversionem in fleri. 2»m circa conversionem 
In facto esse ac praesentiam realem. 

ÍIV Concilium Lateranense anno 1215 (Denz. 430) ait: «Corpus Christi sub 
upeclebus panis veraciter continetur transsubstantiato pane in corpus ». Nec. 
ut notat Cajetanus, Ecclesia imponeret fidem de transsubstantiatione si non 
esset necessaria ad servandam veritatem verborum consecrationis. 

Unde discursus quo manifestatur transsubstantiatio non est 
objective illativus, sed explicativus, aut ad plus subjective illativus; sic 
ostenditur quod negare conversionem est tollere veritatem verborum 
consecrationis. Æquivalenter exprimitur haec conversio in his verbis, 
sicut infallibilitas summi Pontificis ex cathedra loquentis æquivalenter 
exprimitur in verbis Domini: « Tu es Petrus et super hanc petram 
ædificabo Ecclesiam meam et porte inferi non prævalebunt ». Verbum 
transsubstantiatio non apparet nisi seculo XH 1, sed antea sæpe dicitur 
conversio, ad veritatem verborum consecrationis servandam. 


Dubium ultimum: Quaenam est relatio doetrine S. Thome circa 
transsubstantiationem cum principiis metaphysicae ab eo formulatis 
cf. dei Prado O. P. De veritate fundamentali, p. 575-585. 

Ut apparebit ex solutione objectionum Scoti, connectitur doctrina 
thomistica de transsubstantiatione, 1° cum doctrina de ente analogice 
communi omnibus entibus; 2? cum doctrina de substantia prima creata, 
quae habet jus ad esse per se, quamvis non sit suum esse, sed realiter 
ab eo distinguatur, 3^ cum doctrina de accidentibus realiter a sub- 
stantia distinctis, quz per se habent aptitudinem ad esse in alio, ita 
tamen ut earum essentia realiter distinguatur ab eorum esse, seu inesse 
vel inhærere actualiter. 4" cum doctrina de relatione, que non potest 
produci sine fundamento, quæque non est mutua, « si extrema non sunt 
ejusdem ordinis » sic creatura refertur realiter ad Creatorem, non 
Creator realiter refertur ad creaturas (I*, qu. 13, a. 7). 


Examen difficultatum Scoti et aliorum. 


Hoc examen utile est ad pofundius intelligendum quid sit transsub- 
stantiatio juxta S. Thomam (cf. Scotum in IV, dist. XI, q. 3, ed Vives, 
t. XVII, 350 sq.). 

I? Pro Scoto IV Sent. loc. cit. non necesse est affirmare conversio- 
nem, sufficit quod corpus Christi, sine deperditione proprii loci in czlo, 
acquirat quamdam presentiam ad species panis, que est quidam re- 
spectus quasi de genere ubi. 

Respondetur: Non datur nova relatio sine fundamento; atqui fun- 
damentum relationis præsentiæ realis est proprie conversio substantia 
panis in corpus Christi, secundum Traditionem expressam in Patribus 
et in Conciliis. Id est: conversio et presentia realis se habent ut fieri et 
factum esse. Sic ex ipsa conversione sequitur relatio quidem realis spe- 
cierum panis ad corpus Christi, et relatio rationis corporis Christi ad 
has species panis. Non enim est relatio realis mutua, quia « duo ex- 


l Primum apparet in operibus Stephani de Bauge Augustodunensis (f 1140) 
et authentice a C. Lateranensi IV (1215) recognoscitur (Denz. 355). 

trema non sunt unius ordinis »; imo dum species panis dependebant a 
pane converso in corpus Christi, corpus Christi nullo modo dependet a 
speciebus panis. Ita facultas visiva realiter refertur ad visibile a quo 
specificatur, dum res visibilis non realiter refertur ad facultatem vi- 
sivam; nam res ista secundum se est extra ordinem cognitionis, et nihil 
acquirit ex hoc quod videtur, nec dependet a visu, sed visus ab ipsa. 

Item est relatio realis creaturze ad Deum creatorem, non vero Crea- 
toris ad creaturam; cf. I*, q. 13, a. 7: «quia extrema non sunt unius 
ordinis »: sicut res, in se consideratae, sunt extra ordinem cognitionis et 
non referuntur ad scientiam, sed scientia ad eas; ita Deus non refertur 
ad creaturas, sed creature ad ipsum. Est aliquid simile pro corpore 
Christi; sic juxta S. Thomam et Thomistas, ex transsubstantiatione, 
corpus Christi præexistens in celo non acquirit relationem realem ad 
species panis, non perficitur, nec minuitur. Sed dicitur praesens in 
Eucharistia, propter relationem realem accidentium panis ad ipsum; 
hec relatio non potest esse sine suo fundamento, quod est conversio. 
Non enim produci potest realis relatio sine reali fundamento, v. g. fi- 
liatio sine generatione passiva ejus qui dicitur filius alterius, nec pro- 
duci potest relatio similitudinis sine productione similis qualitatis. 

Ut corpus Christi haberet relationem realem ad species panis, sicut 
pater ad filium, oporteret quod mutaretur, seu perficeretur, sicut v. g. 
pater perficitur active generando. Transsubstantiatio autem secundum 
Traditionem est actio divina, non in corpus Christi perficiendum aut 
adducendum, sed in panem convertendum. Cf. S. Thomam (IV Sent., 
d. XL q. 1, a. 3, q. 1* ad 3“**) i. 

2° Instat Scotus: Impossibilis est conversio substantiæ panis in 
preeexistentem substantiam corporis Christi, quia non posset assignari 
terminus productus ab ista conversione, si corpus Christi præexistens 
nihil omnino ex ea acquirit. Nec verificatur in Eucharistia transsubstan- 
tiatio productiva, quia corpus Christi præexistit. Ergo admittenda est 
transsubstantiatio adductiva. Nam transsubstantiatio non potest esse 
nisi productiva, vel adductiva. Ita plures theologi post Scotum. 


Respondetur secundum Cajetanum in art. 4, n. V: Transsubstan- 
tiatio adductiva non retinet nisi nomen transsubstantiationis, qua prius 
in Traditione dicitur conversio. Insuper terminus ad quem transsubstan- 


| Ibid. S. Thomas dicit « relationem istam ordinis hujus successionis esse 
secundum rem quidem in ipso pane, qui mutatur, non autem ia corpore Christi 
voro, nisi secundum rationem, quia ipsum immutatum manet ». Cf. P. Cachia. 
thesis citata, p. 70. Idem auctor ait p. 69: « tota diversitas conceptionis de modo 
quo Christus presens est inter utrumque Doctorem, in hoc reponenda est: dum 

Thomas praesentiam Christi explicat per mutationem substantiae panis in 
coipus Christi, remanentibus dumtaxat speciebus panis, Scotus e contrario 
Dium explicare vult per mutationem inductam in ipso corpore Christi ». 

tiationis conversivæ certo non est corpus Christi de novo productum, 
quia praeexistebat et nihil novi acquirit, unde terminus ejus non est 
corpus Christi absolute, sed terminus iste sic exprimendum est: /d quod 
erat panis nunc est corpus Christi. Hoc pulchre ostenditur a Cajetano 
(loc. cit. n. V). 

Dicit enim Ambrosiaster (De Sacramentis, 1. IV, c. 4): « Si tanta vis 
est in sermone Domini Jesu ut inciperet esse quod non erat, quanto 
magis operatorius est ut sint qua erant et in aliud commutentur. Et 
sic quod erat panis jam corpus Christi est, quia sermo Christi creaturam 
mutat ». 

Insuper instans conversionis est primum non esse panis, et primum 
esse corporis Christi sub speciebus panis, ratione conversionis. 

Unde, in hoc instanti, terminus ad quem actionis transsubstantia- 
tive quæ versatur, non circa corpus Christi, sed circa panem conver- 
tendum, hic terminus ad quem non est corpus Christi absolute (quia præ- 
existebat), sed hoc quod erat panis esse corpus Christi, ut patet expo- 
nendo pro illo instanti quod ista transsubstantiatio simul fit et facta est. 
Pariter dici potest: terminus est corpus Christi, non absolute in se, sed 
prout ex pane. 

Brevius hoc sic probatur, ut ibidem n. V ait Cajetanus: « Ante con- 
secrationem, corpus Christi quidem erat, sed non verum erat dicere: 
id quod erat panis nunc est corpus Christi. In instanti vero consecra- 
tionis verum est dicere: id quod erat panis fit et est corpus Christi, prout 
transsubstantiatio instantanea simul fit et est. Unde terminus ejus ad 
quem non est corpus Christi absolute, sed nunc id quod erat panis est 
corpus Christi et immediate antea non erat ». 

Cf. etiam Joannem a S. Thoma disp. XXVIH, a. 2. 

Et hoc est quod dicitur a S. Thoma in nostro articulo 4 ad 3: « Id 
quod entitatis est in una substantia panis, potest auctor entis convertere 
in id quod est entitatis in altera, sublato eo per quod ab illa distingue- 
batur »; item a. 7: « Transsubstantiatio est instantanea », ita ut primum 
non esse panis sit primum esse corporis Christi in Eucharistia. 

Alie sunt instanti: (cf. Joannem a S. Thoma disp. XXVni, a. 2: 
solvuntur argumenta). 


Instantia: Idem numero effectus dependere nequit a duabus causis 
totalibus et adæquatis. Atqui idem corpus Christi dependeret a duabus 
causis totalibus et adæquatis, id est a Beata Maria Virgine a qua natum 
est, et a transsubstantiatione. Ergo hoc est impossibile, transsubstan- 
tiatio nihil efficeret. 


Respondetur: Distinguo majorem: idem numero effectus dependere 
nequit a duabus causis totalibus adæquatis, si amba sunt create, aut 
si utraque producat de novo effectum suum, concedo; bene tamen, si una 
est creata, altera vera increata et non producat hunc effectum de novo, 
sed convertat aliquid in ipsum. Revera ita est, quia transsubstantiatio 
non producit corpus Christi absolute in se, sed prout est ex pane, melius 

convertit panem in ipsum (cf. thesim P. Cachia O. P. supra citata, 
p. 56). 


Corollaria articuli 4 apud Joannem a S. Thoma disp. XXVIII, a 3. 


Ium Corollarium: Per transsubstantiationem corpus Christi non mu- 
tatur physice. Cf. S. Thomam IV, d. XI, q. 1, a. 3, gla 1: « Id in quod 
terminatur conversio nullo modo transmutatur »; et in nostro art. 3, 
ad 1 et ad 2. 

Per mutationem physicam enim intelligitur illa qua sit in aliquo 
subjecto communi utrique extremo. Atqui in transsubstantiatione constat 
tale subjectum non dari, sed tota entitas substantie panis (tam materia 
quam forma) convertitur in corpus Christi. Ergo. 

Similiter constat quod corpus Christi physice non mutatur, quia non 
est subjectum alicujus mutationis, nec substantialis, nec accidentalis; 
est substantia panis quæ convertitur in ipsum, et igitur corpus Christi, 
immotum in se permanens, terminat innumeras transsubstantiationes 
quae fiunt quotidie, sicut culmen pyramidis præexistens terminat novas 
lineas ad ipsum protractas. Corpus Christi, ut est ex pane recipit solum 
metaphysice novam dependentiam a Deo, prout incipit de novo esse, non 
absolute, sed ex pane. In hoc, corpus Christi non est subjectum muta- 
tionis physice, sed metaphysice dependet a Deo transsubstantiatore et 
a pane converso ut terminus conversionis; et propter hoc impossibile 
est quod res creata transsubstantietur in ipsam substantiam Dei, qui 
non potest dependere ab alio. 

Unde id quod in transsubstantiatione physice mutatur est solum 
substantia panis et vini. In hoc profunde differunt sententia S. Thomæ 
ct sententia Scoti, quia pro Scoto praesentia realis corporis Christi ex- 
plicatur per mutationem inductam, non in pane, sed in ipso corpore 
Christi. Propterea loquitur de transsubstantiatione adductiva, que non 
videtur nisi transsubstantiationis nomen retinere. Juxta S. Thomam, 
sunt accidentia panis que, remanendo, acquirunt relationem realem ad 
corpus Christi, quod nunc habet relationem rationis ad ea, et dicitur 
presens sub illis 1. 


2ura Corollarium: Transsubstantiatio praesupponit subjectum con- 
vertendum in aliud, sic differt a creatione, sed in ea non est subjectum 
sub utroque extremo permanens. Id quod est commune duobus extremis 
est soluti « natura entis » quz illis duobus analogice convenit. 

Id est: non necesse est quod maneat aliquid commune physice, sed 
illiquid commune analogice, id est aliquid. simile. 

Quia vero transsubstantiatio supponit subjectum transmutandum 
potest fieri per instrumentum, per verba consecratoria, quod est impos- 

Y 


| Ita quodammodo Deus, in omnibus rebus quas in esse conservat, dicitui 
il est realiter præsens, secundum relationem realem rerum ad Deum, et rela- 
tionem rationis Dei ad res creatas. 

sibile pro creatione, quia non praesupponit subjectum disponendum ad 
effectum principalis agentis (I-, q. 45, a. 5). 

sum Corollarium: Quodlibet ens creatum converti potest in quod- 
libet creatum, non vero in Deum, nec a fortiori Deus in creaturam. 


Ratio primi est quod natura analogica entis invenitur in qualibet 
creatura. Ratio vero secundi est quod Deus non potest esse terminus ad 
quem dependens ex creatura, v. g. ex pane. 


4um Corollarium: contra Vasquez et Suarez: Transsubstantiatio 
posset esse sine accidentibus panis remanentibus; quia natura entis est 
communis illis et accidentibus corporis Christi, unde ipsa accidentia 
panis possent converti in accidentia corporis Christi. 

Sed tunc non esset presentia realis corporis Christi sub aliquibus 
accidentibus visibilibus et præexistentibus; verificaretur tamen quod id 
quod erat panis sit nunc corpus Christi præexistens in calo. Sed tunc 
esset etiam transaccidentatio. 


Dubium: An relatio corporis Christi ad substantiam panis, ex qua 
fit, sit realis. 

Respondetur: Est relatio realis sed transcendentalis, sicut conver- 
sio passive sumpta in fieri et in facto esse est essentialiter relativa ad 
substantiam panis conversi et ad omnipotentiam Dei convertentis. Sic 
hec relatio pertinet ad corpus Christi non absolute sumptum, sed ut 
est ex pane, et fundatur in conversione panis absque mutatione physica 
corporis Christi. Joannes a S. Thoma loc. cit. hoc æquivalenter affirmat, 
notando quod non est solum denominatio extrinseca (ut murus visus, 
Deus presens in mundo), nec relatio rationis quz sequitur considera- 
tionem mentis nostre. Alioquin enim esset periculum idealismi, seu 
considerandi ut quid rationis id quod revera est reale. 

Ante considerationem mentis, realiter ex pane fit corpus Christi. 
Insuper: non potest esse transsubstantiatio in Deum, quia Deus realiter 
dependeret ab actione transsubstantiativa, et quodammodo ex pane. 
Corpus Christi potest sic dependere, attamen non ex hoc physice mu- 
tatur, quia non est mutationis subjectum, sed terminus. 


1“ Objectio: Sed relatio realis non potest existere, quin terminus 
ejus existát. Atqui substantia panis non amplius existit. 


Respondetur: Distinguo antecedens: relatio realis prædicamenta- 
lis, concedo; transcendentalis, nego. Unde requiritur relatio realis tran- 
scendentalis in termino transsubstantiationis, sicut generatio passiva 
dicit relationem transcendentalem ad activam et fundat relationem præ- 
dicamentalem filiationis. Ita hec anima separata habet realem relationem 
transcendentalem ad corpus suum non amplius existens. 

2* Objectio: Sed in generatione alicujus compositi non fit mentio 
compositi praecedentis, nec relationis ad illud. 

Respondetur: Non est paritas, nam in generatione forma compo- 
iilti praecedentis totaliter relinquitur, et per accidens se habet ad gene- 
ratum, dum substantia panis non relinquitur sed convertitur, ita ut 
corpus Christi fiat præsens sub accidentibus panis. 

Notandum est quod realis relatio corporis Christi ad substantias 
panis in ipsum conversas, est non actualiter sed virtudliter multiplex, 
aliquo modo sicut in homine paternitas ejus est virtualiter multiplex 
prout respicit diversos filios suos. 

*ox o 


Recapitulatio circa traassubstantlationem. 


Optime igitur S. Thomas ordinavit primos articulos hujusce quæ- 
Btionis: 

In a. 1? explicavit verba Revelationis circa presentiam realem, et 
dedit argumenta convenientiæ. 

In a. 2? ostendit quod non remanet substantia panis post consecra- 
tionem, tum quia non potest incipere presentia realis corporis Christi 
nisi per conversionem substanti» panis in ipsum, ut dicit Traditio; tum 
quia falsa essent verba consecrationis. 

In a. 3° probat ex predictis quod substantia panis non annihilatur, 
quia id quod convertitur in aliud non annihilatur, et rursus affirmat 
quod, nonnisi per conversionem panis in ipsum, corpus Christi potest 
fieri realiter presens. 

In a. 4? refert conclusionem praecedentium articulorum, et ostendit 
quod possibilitas transsubstantiationis improbari nequit, imo suadetur 
saltem, quia auctor entis habet potestatem immediatam in ens in quan- 
tum ens cujuslibet creatura, et proinde potest illud convertere in sub- 
stantiam alterius. 

Sic corpus Christi præexistens in celo est velut culmen ad quod 
terminantur incessanter transsubstantiationes in celebratione Missa- 
rum, est velut culmen pyramidis, immotum in se permanens, ad quod 
terminarentur novae line» e basi pyramidis protract», vel est sicut sol 
permanens ad quem terminantur novi actus visionis hominum. Non enim 
! Orpus Christi præexistens physice mutatur ex innumeris transsubstan- 
Ilationibus que multiplicantur in tempore et terminantur ad ipsum. 


q. 75, a. 5. 
Art. V. — UTRUM IN HOC SACRAMENTO REMANEANT PANIS 
ET VINI ACCIDENTIA POST CONVERSIONEM 
Status quæstionis: Non quaeritur utrum remaneant sine subjecto; 
de hoc agendum est infra q. 77 qua tota est de accidentibus euchari- 


sticis sine subjecto remanentibus (cf. ibidem a. 1). Nunc quzritur solum 
mi remaneant. 


gauhiuuu LAumsuii, Dc Kuchartslla. 

Difficultas est, 1° quod, remoto priori, removetur posterius; ergo 
remota substantia panis, removentur ejus accidentia. 2? Per accidentia 
judicamus de substantia realiter presente; esset ergo deceptio in sa- 
cramento veritatis si remanerent accidentia panis sine ejus substantia. 
3? Tunc fides esset contra sensum et quodammodo contra rationem quae 
habet ortum a sensu. Sensus enim judicaret esse panem, dum fides cre- 
dit esse substantiam corporis Christi. 4° Id quod manet, conversione 
facta, est subjectum mutationis. Accidentia autem panis non possunt 
esse subjectum hujusce mutationis. 

His difficultatibus adjungendæ sunt objectiones Cartesianorum 1. 


Besponsio est: Facta consecratione, omnia accidentia panis et vini 
remanent, ut sensu apparet. Nec est solum, ut voluerunt Carte- 
siani, subjectiva apparentia accidentium, sed realitas extramentalis 
eorum. 


1“ Probatur auctoritate Sacre Scripture et Traditionis, prout 
narratur apud Matth. XXVI, 26; Mc. XIV, 22; Lc. XXII, 9, quod, post 
consecrationem, Jesus « dedit discipulis suis » corpus suum non sub 
specie propria, sed sub speciebus panis. Ita pluries Summi Pontifices 
et Concilia declaraverunt quod realiter manent panis accidentia (cf. 
Denz. 416; 582): sub Martino V damnatur hec propositio Joannis Wi- 
cleff: « Accidentia panis non manent sine subjecto in eodem sacramen- 
to »; in hac propositione dicitur non solum species panis, sed etiam ac- 
cidentia panis. Item Denz. 884; Concilium Tridentinum: « manentibus 
dumtaxat speciebus panis et vini ». Sic id quod jam est certum secun- 
dum sensum, certius fit secundum infallibilem Ecclesiae declarationem. 

In suo opusculo: « De mente Ecclesiae circa accidentia Eucharistiz » 
Billuart docet: est dogma in Ecclesia receptum, remanere in Eucha- 
ristia accidentia solida sine proprio subjecto ». Insuper, ut infra dicetur, 
erroneum esset negare quod remaneant absque ullo subjecto sub- 
stantiali. 


£x his Ecclesie declarationibus quid sit dicendum de cartesiana 
explicatione? 


| Quoad positionem Cartesianorum, cf. Billuart, de Eucharistia, disp. I, 
a. VI, $ II. Carteslani qui essentiam corporis reponunt in trina extensione locali, 
in longum, latum et profundum, nullum agnoscunt accidens solidum et abso- 
lutum a substantia corporis distinctum. Unde ut explicent Eucharistiæ myste- 
rium, in quo fide certum est non manere substantiam panis et vini, manere 
tamen eorum species, non parum desudant et in varios dicendi modos abeunt. 

Quidam dicunt Deum in sensibus nostris et in anima easdem impressiones 
per seipsum operari ad praesentiam Eucharistiæ quas operabatur panis et 
quas operaretur si adesset Ita P. Magnan. 

Alii dicunt remanere quidem accidentia panis non tamen sine subjecto sed 
in corpore Christi subjectato. Ita Antonius Lengrand. Contra quem Billuart 
scripsit. opusculum speciale De mente Ecclesias circa accidentia Euchari- 
stice, 1714. Cf. de hac re in Revue thomiste 1901, mars, mai, juillet, tres articulos 
P. Lehu, O. P, contra P. Leray. 

— Pro Cartesio substantia corporum non distiguitur ab exten- 
sione, et igitur si non remanet substantia panis, nec remanet ejus 
extensio, ejus resistentia, ejus color etc. 

Quomodo igitur explicantur apparentiae? 

Primus modus dicendi Cartesianorum, scii, species panis sunt solum 
impressiones subjectives, non potest ullo modo sustineri. Nam Concilium 
Tridentinum (sess. 13, can. 2) dicit: species panis et vini remanent. 
Atqui per species panis non possunt intelligi nisi accidentia absoluta 
panis, quia species ille, quz secundum fidem remanent, sunt aliquid 
reale extramentale, non purum nihil; ipsum nihil enim non remanet, 
nec dividitur, nec alicujus rei potest esse species, nec sacramentum seu 
signum externum constituere. 

Si nihil remanet ex parte objecti, sequitur quod Eucharistia non 
sit signum sensibile, nec igitur sacramentum, praesertim dum hostia 
consecrata clauditur in pyxide, tunc enim nihil est sensibile ex parte 
sensuum. Sequeretur etiam quod cum sacerdos tangit, frangit, mandu- 
cat, porrigit hostiam, nihil reale tangat, frangat, manducet, porrigat, 
sed imaginarie tantum aut mere subjective, sicut somnians escis ima- 
ginariis reficitur. Denique sequeretur quod sensus nostri rite dispositi 
deciperentur circa proprium objectum debite propositum, quod negat 
Ecclesia et repugnat rationi. Ita optime Billuart. 

Contra vero secundum modum dicendi Cartesianorum, scii, ac- 
cidentia panis remanere, sed in corpore Christi sujectata, cf. infra 
q. 77, a. 1, ubi dicet S. Thomas: « Manifestum est quod hujus- 
modi accidentia non sunt in substantia corporis Christi sicut in 
subjecto, quia substantia humani corporis nullo modo potest his 
accidentibus affici, nec etiam est possibile quod corpus Christi glo- 
riosum et impassibile existens alteretur ad suscipiendas hujusmodi 
qualitates ». 

Sic enim corpus Christi fieret album, rotundum, sapidum etc., et 
denique corpus Christi immediate tangeretur, frangeretur, manducare- 
tur, nec posset esse totum in qualibet parte hostiæ. Sed de hoc conf. 
infra q. 77. 


» 


2? In corpore nostri articuli S. Thomas ostendit convenientiam per- 
manentiee accidentium panis tripliciter: 


a) Rationabiliter per divinam providentiam hoc fit, quia non est 
consuetum hominibus, sed horribile, carnem hominis (sub specie carnis) 
comedere, et sanguinem bibere. Et ideo proponuntur nobis caro et san- 
guis Christi sumenda sub speciebus panis et vini. 

b) Ne hoc sacramentum ab infidelibus irrideretur. 

c) Ut dum invisibiliter corpus et sanguinem Domini nostri su- 
mimus, hoc proficiat ad meritum fidei, prout fides est de non visis. 

Hæ tres rationes convenienti® non excludunt quod quidam eancti 
ut S. Catharina Senensis, in extasi, accipiant sanguinem Christi sub 
specie sanguinis fluentis ex latere ejus. Hoc est enim pro illis premium 
eorum magnz fidei; sic sacramentum non irridetur ab infidelibus, quia 
tunc est speciale privilegium; denique hoc non est horribile, sed dulcis- 
simum in tali statu unionis cum Christo. Verum corpus Christi non est 
circumscriptive præsens, est ejus vivida apparentia; nam realis bilo- 
catio est impossibilis: corpus Christi esset divisum a seipso si esset 


circumscriptive praesens in duobus locis distantibus, in caelo et in 
terra. 


Ad lum: Miraculose, virtute Dei, fieri potest ut remaneant poste- 
riora, id est accidentia, prioribus sublatis, scii, sublata substantia, quia 
effectus plus dependet a causa prima quam a causa secunda. 


Ad 2um: « In hoc sacramento nulla est deceptio; sunt enim ibi se- 
cundum rei veritatem accidentia, quz sensibus dijudicantur. Intellectus 
autem, cujus est proprium objectum substantia, ut dicitur in III de 
Anima, c. 6 (lect. 11), per fidem a deceptione præservatur ». 


APPENDIX: Responsio ad phenomenismum. 


Responsio ad 2um attente explicanda est, quia hic ponitur quæstio: 
Quanam est notio substantiæ omnino necessaria ad servandum dogma 
transsubstantiationis et presentiam realem. Quadruplex dubium hodie 
proponi potest: 


1" An sufficiat notio substantie, quæ habetur a sensu communi, 
seu a ratione naturali et que respondet definitioni nominali, scii, quid 
significat hoc nomen pro hominibus omnium populorum, prout æquiva- 
lenter invenitur in omnibus linguis. 

2° An requiratur notio magis philosophica substantiae? 


3? An insufficiens sit notio substantie proposita a nominalistis 
et empiristis, scii, collectio phænomenorum cum adjuncto nomine com- 
muni « substantia » ? Imo utrum hzc notio repugnet dogmati. 

4? An insufficiens sit notio substantiæ proposita a conceptualistis 
subjectivistis, ut Kantius, juxta quos, substantia est categoria subjectiva 
mentis nostra sine valore reali. 

Cf. Denz. 2026: damnatur haec propositio modernistarum: « Dog- 
mata fidei retinenda sunt tantum juxta sensum practicum, id est tan- 
quam norma præceptiva agendi, non tanquam norma credendi ». 

Respondetur: Ad servandum dogma transsubstantiationis et præ- 


sentiam realem, sufficit notio sensus communis seu rationis naturalis 
prout quid nominis confuse continet quid rei, seu prout definitio nomi- 

nalis supposita in omnibus linguis et correlativa conceptui confuso, 
confuse continet definitionem realem correlativam conceptui distincto. 

Sed sepe ad objectiones solvendas non sufficit hec notio sensus 
communis, oportet illam explicare, transeundo ad statum distinctum 
ejusdem conceptus. Hæc est certo mens S. Thomæ, qui sicut Aristoteles, 
semper transit a definitione nominali (etiamsi de ea non expresse 
loquatur), seu a conceptu confuso, ad conceptum distinctum. Et propte- 
rea Aristoteles (in Met. 1. 1, c. 6) valde laudat Socratem ex hoc quod 
in omnibus inquirebat definitiones (cf. Aristotelem, Post Analyt. 1. II, 
de venatione definitionum, et Met. Index ad verbum « definitio »). 

Quaenam est igitur communis notio substantie et quomodo fit tran- 
situs ab ista notione confusa ad eandem ut distinctam ? In hoc est exem- 
plum evolutionis dogmatis. 

Communiter nomine substantie designatur quodlibet ens per se seu 
in se subsistens, quod cognoscitur per suas varias proprietates. Sic 
omnes homines dicunt quod lapis, ferrum, aurum, panis sunt substantiae 
et saltem in confuso sic distinguunt substantiam a qualitatibus suis 
sensibilibus. Hæc notio ad modum definitionis nominalis invenitur in 
quolibet vocabulario ordinario, nam in eo explicatio nominis est ejus 
definitio nominalis, scii, quid communiter significant homines dum hoc 
verbo vel nomine utuntur. Sensus communis seu ratio naturalis nondum 
affirmaret, v. g. quod substantia panis est tota in toto pane et tota in 
qualibet parte ejus: sed si hoc affirmatur ab aliquo philosopho, sensus 
communis non negat, imo hoc quodammodo intelligit. 

Transitus autem a definitione nominali seu a conceptu confuso ad 
conceptum distinctum in definitione reali expressum fieri potest aut 
recte et methodice, aut absque methodo et etiam quandoque ad falsam 
definitionem perveniendo. Fit quidem methodice per rectam divisionem 
entis in categorias seu genera, et per progressivam divisionem generis 
supremi, necnon per comparationem rei definiende cum similibus et 
dissimilibus. Aut iste transitus a definitione nominali ad aliam magis 
explicitam fit absque methodo et pervenit quandoque ad falsam defini- 
tionem, que non cohaeret cum definitione nominali prius consideranda. 

Quomodo S. Thomas transit a conceptu confuso substantie ad di- 
stinctum? Dicit ad 2um nostri articuli, secundum Aristotelem III de 
Anima c. VI (lect. 11): Proprium objectum intellectus est substantia, 
scii, ens substantiale rerum sensibilium. Etenim ens ut ens non est quid 
per se sensibile, non est extensum, nec album, nec nigrum, nec calidum; 
non igitur per se cognoscitur a sensibus, nec ut sensibile commune, sicut 
magnitudo, nec ut sensibile, proprium, sicut color, sonus. Ens non est per 
He sensibile, sed per se ir.telligibile, imo est id ratione cujus omnia fiunt 
intelligibilia in rebus sensibilibus. Unde hoc ab omnibus intelligi potest, 

il. omne ens, de quo dicitur proprie, non solum quo aliquid est, sed 
piod est, est unum et idem sub suis variis et successivis phaenomenis, 
v. g. sub suis qualitatibus permanentibus aut variabilibus, sub suis 
ictionibus, passionibus, relationibus, etc. Et hoc ens unum et idem sub 

suis variis phoenomenis communiter vocatur substantia, seu ens in se 
existons, sic servatur et explicatur definitio nominalis substantias. Imo 
ex hoc sequitur principium substantiae, scii. « omne quod proprie est, est 
substantia », accidens est quo aliquid est, v. g. album aut calidum etc. 

Proinde notio substantiae nihil aliud est quam quaedam nova deter- 
minatio notionis entis, et principium substantiae pariter est nova deter- 
minatio principii identitatis: « ens est ens, non ens est non ens ». Ex eo 
enim sequitur quod omne ens est unum et idem sub suis phaenomenis, 
si phoenomena habeat. Dicitur si phoenomena sensibilia habeat, quia po- 
test esse substantia, qua sit omnino supra ordinem sensibilem, id est 
substantia mere spiritualis, ut Deus et angelus. 


In quonam sensu substantia dicitur sensibilis per accidens? 


Ex prædictis apparet quod substantia ut sic etiam rerum sensi- 
bilium non est per se sensibilis, sic differt a qualitatibus sensibilibus, 
ut sunt color, calor, sonus, et a sensibilibus communibus, ut sunt exten- 
sio, figura. Attamen, ut optime explicat Aristoteles (De Anima, 1. II, 
c. VI, lect. 13), substantia est quid sensibile per accidens, sicut v. g. vita 
animalis, sicut causalitas efiiciens rei resistentis, sicut finalitas v. g. 
oculi vel pedis, vel pennarum avis. 

Sensibile per accidens definitur ab Aristotele, loc. cit.: « Id quod 
per se non cognoscitur a sensibus, sed quod statim ad occursum rei sen- 
satae apprehenditur intellectu (sine discursu). Sicut statim cum video 
aliquem loquentem vel movere seipsum, apprehendo per intellectum 
vitam ejus, unde possum dicere quod video eum vivere ». Canis e contra 
non percipit substantiam, nec vitam, nec ens, sed solum percipit exten- 
sum, coloratum, sonorum etc. Substantia est quid intelligibile tantum, 
ut idea rectrix qua realiter dirigit evolutionem embryonis, est quasi lex 
intelligibilis hujusce realis evolutionis. 

Et sicut vita viventis, ita substantia rei sensibilis est quid sensi- 
bile per accidens, et intelligibile per se, quod statim ad occursum rei 
sensatæ apprehenditur ab intellectu, sine discursu. Attamen postea ad 
defendendam realitatem | substantie contra empiristas, aut contra 
subjectivistas fiunt discursus, qui sunt potius explicativi, seu subjective 
ilativi quam objective illativi. Id est hi discursus ostendunt quod no- 
minalismus et conceptualismus subjectivus non recte transeunt a defi- 
nitione nominali ad realem, a conceptu confuso ad distinctum. 

Unde tenet S. Thomas quod puer, dum incipit cognoscere per 
intellectum, cognoscit in confuso substantiam v. g. lactis; scii, per gu- 
stum sentit lac ut dulce, et per intellectum apprehendit lac ut ens, et 
ut ens unum et idem sub suis phænomenis. Intellectus autem prius co- 
gnoscit ens dulce ut ens, et postea ens duce ut dulce. Cognoscit 1° ens 

substantiale in confuso; 2? accidentia in confuso; 3° substantiam di- 
stincte; 4? accidens distincte. 

Hac est doctrina realismi moderati contra nominalismum empiri- 
starum et contra conceptualismum subjectivum. 


Secundum nominalismum empiristarum, substantia nihil aliud est 
quam collectio phaenomenorum, secundum aliquam legem expérimen- 
taient. Hoc est dicere quod objectum proprium intellectus non superat 
objectum proprium sensuum tum externorum tum internorum, in quibus 
coadunantur objecta diversorum sensuum externorum. Insuper tunc 
falsum esset dicere: panis est sapidus, quia hoc significaret: collectio 
horum phænomenorum est sapida, quod non est proprie verum; sicut 
collectio plurium hominum non est sapiens, ex eo quod unus eorum 
sapiens est. Sublato enim primo attributionis subjecto, id est substan- 
tia, falsa fiunt omnia judicia affirmativa in quibus per verbum est affir- 
matur realis identitas prædicati et subjecti. 


Secundum conceptualismum subjectivistarum, substantia nihil aliud 
est quam quzdam subjectiva forma a priori mentis nostrae sine valore 
ontologico. Tunc negatur omnino valor realis rationis. Et ideo oporteret 
etiam negare valorem realem ipsius principii contradictionis vel iden- 
titatis, et dicere: circulus quadratus est quidem incogitabilis quoad nos, 
sed forte non est realiter impossibilis quoad se extra mentem nostram. 

Dubitare vero de valore reali principii contradictionis est contra 
rationem naturalem (cf. IV Met. Aristotelis), que cum certitudine af- 
firmat quod circulus quadratus non solum est quid incogitabile quoad 
nos sed quid realiter impossibile quoad se extra mentem, ita ut nec Deus 
omnipotens si existit, nec malum ingenium, de quo loquebatur Car- 
tesius, possit facere circulum quadratum, vel montes sine vallibus, quid- 
quid de hoc dubitaverit Cartesius. Unde plures quaesierunt a Kantio: an 
Kant possit simul esse Kant et non Kant; id est: an vere dubites de va- 
lore reali principii contradictionis k 


I Idealist& responderent: est quidem pro nobis incogitabile quod circulus 
quadratus sit realiter possibilis extra mentem. Sed ex hoc quod hoc est nobis 
Incogitabile, non sequitur quod hoc vere sit realiter impossibile extra mentem. 
Hoc nescimus. 

E contrario realismus traditionalis dicit: certissimum est quod realisatio 
circuli quadrati extra animam est non solum incogitabilis quoad nos, sed rea- 
ltor impossibilis quoad se. 

Cf. Denz. 570. damnatur conceptio mere subjectiva principii contradictionis 
proposita a Nicolao de Ultricuria: < Si aliquid est, aliquid est», sed forte nihil 
i it et omne fit. 

Unde ad intelligentiam transsubstantiationis et presentie realis 
sufficit notio substantie que habetur a sensu communi, dummodo hzc 
notio non adulteretur in sensu nominalismi vel subjectivism!. Ad sol- 
vendas autem objectiones requiritur quandoque notio magis explicita 
secundum sensum realismi traditionalis. 


Corollarium: Sic dogma non dependet ab aliquo systemate philo- 
sophico, sed exprimitur prius in notionibus sensus communis seu ra- 
tionis naturalis, que non raro adulterantur a pluribus systematibus phi- 
losophicis et servantur imo explicantur et defenduntur a philosophia 
traditional!, que non est philosophia phenomenorum tantum seu phæ- 
nomenismus, nec philosophia ipsius fleri, id est evolutionismus absolu- 
tus, sed est primario philosophia entis, seu ontologia, ita ut prima phi- 
losophia sit metaphysica qui est de ente in quantum est ens. Hoc 
ostendimus longe in libro: « Le sens commun, la philosophie de l'étre 
et les formules dogmatiques ». 

His suppositis bene intelligitur articulus noster. 

Ex hoc enim quod substantia non sit per se sensibilis, sequitur quod 
sensus non possunt cognoscere cessationem substantie panis per con- 
versionem ejus in substantiam corporis Christi. 


Ad intelligentiam responsionis ad 2um dicendum est: nec intellectus 
noster potest hoc naturaliter cognoscere, quia ejus cognitio naturalis 
oritur a sensibilibus, et transsubstantiatio est miraculum invisibile 
(proinde non apologeticum) sed « intellectus noster per fidem a de- 
ceptione praservatur » x. 


Ad 3um: sic « fides non est contra sensum, sed est de eo quod 
sensus non attingit ». Quoad responsionem ad 4um cf. infra q. 77. 


q. 75, a. 6. 


Ari. VI. — UTRUM, FACTA CONSECRATIONE, REMANEAT 
IN HOC SACRAMENTO FORMA SUBSTANTIALIS PANIS 


Status quaestionis: Primo aspectu, haec quæstio videtur inutilis; 
jam enim dictum est quod tota substantia panis convertitur, ergo etiam 
ejus forma substantialis. Attamen S. Thomas hanc quaestionem ponit 
propter quemdam errorem temporis sui; quidam enim dicebant: rema- 
net forma panis, vel quia est forma accidentalis, prout panis est quid 


| Utrum angelus possit naturaliter cognoscere quod sub speciebus panis est 
corpus Christi, vel quod in Christo non erat personalitas humana? Non quia ejus 
cognitio naturalis se extendit solum ad partes universi connexas ad invicem. 
Sic non cognoscit naturaliter secreta cordium cf. I“, q. 57, a. 1, 3, 4, 5. 

artificiale, vel quia non potest converti in animam Christi quz est quid 
spirituale, vel quia accidentia panis que remanent nutriunt et corrum- 
puntur, quod non potest explicari si non remanet forma panis. 


Beiponsio tamen est: forma substantialis panis non remanet. 
1° Probatur ex communibus in argumento « sed contra » quia for- 


ma substantialis panis est pars ejus substantie, quai tota convertitur 
secundum Concilia. 


2? In corpore articuli probatur indirecte ex triplici inconvenienti: 
rationes principales sunt duæ sequentes: 


a) Tunc enim sola materia panis converteretur non in corpus 
Christi sed in ejus materiam, et sic non verificarentur verba: Hoc est 
corpus meum. 


b) Si forma substantialis panis remaneret, esset aut in materia, 
aut a materia separata. Si in materia, aut in materia panis, qui nullo 
modo converteretur, aut in alia materia, sed hoc est impossibile, quia 
« propria forma non est nisi in propria materia » quia indiget disposi- 
tione ultima quæ postea se habet ad modum proprietatis, sic anima ho- 
minis nequit esse in corpore leonis aut equi. Nec forma panis potest 
esse forma separata a materia, tunc esset de se actu intelligibilis et 
intelligens. Idem argumentum valet ad ostendendum quod non remanet 
existentia panis, quia non potest esse nisi in essentia panis, non in alia; 
nec separata ad omni essentia creata, esset esse irreceptum, et identi- 
ficaretur cum Deo. Actus enim non limitatur nisi per potentiam in qua 
recipitur. 


Ad lura: Difficile est dicere quid sit forma substantialis panis ex 


farina et aqua per artem confecti. Videtur esse forma substantialis 
frumenti decocti. 


Ad 2unl: Quomodo forma panis possit converti in formam corporis 
Christi quae est ipsa anima spiritualis Christi? Anima dat etiam ho- 
mini esse corporeum, unde forma panis convertitur in formam corporis 
Christi, prout dat esse corporeum, non prout est quid spirituale. 


Ad 3um: Quomodo accidentia Eucharistica possint nutrire et cor- 
rumpi ita ut novum compositum generatum sit constitutum ex materia 
et forma? 

Respondet S. Thomas: « Tales operationes inveniuntur in hoc sa- 
cramento non propter formam vel materiam, quiz remaneat, sed quia 
miraculose conferuntur ipsis accidentibus, ut infra dicetur q. 77, a. 3, 
5, 6 ». Est miraculum sequens conversionem, seu ex ea resultans. 

Nullo modo remanet forma substantialis panis, sed applicantur 
leges experimentaliter cognoscibiles quibus reguntur operationes acci- 
dentium panis; et pro operationibus quae consequuntur panem ratione 
materie aut formz substantialis, Deus miraculose supplet, rursus pro- 
ducendo materiam novi compositi modo sibi placito; non est novum mi- 
raculum proprie, sed quid sequens ex miraculo transsubstantiationis 

Hoc remanebit obscurum, sed ex hoc non sequitur quod praedicta do- 
ctrina sit falsa, sequitur solum quod non est adaequata seu perfecta. 


Mille difficultates, ut aiebat Card. Newmann, non provocant dubium de 


aliqua doctrina, si ejus principia remaneant firma. 


q. 75, a. 7. 
Art. VII. — UTRUM ISTA CONVERSIO FIAT IN INSTANTI 
Status quoestionis: Videtur quod non 1? quia ad minus requiruntur 


duo instantia, scii, ultimum esse panis, et primum esse corporis Christi. 
Atqui inter duo instantia indivisibilia est tempus medium, divisibile in 
infinitum ; 

2° in omni conversione est fieri et factum esse, quæ non sunt 
simul, quia quod fit nondum est; 


3" quia conversio ista producitur a verbis consecrationis quae 
successive proferuntur. 


Responsio tamen est: H«c conversio est instantanea, et hoc qui- 
dem triplici ratione probatur: ratione formz, ratione subjecti, ratione 
cause efficientis: 


1° ratione forme ad quam terminatur, quia substantia corporis 
Christi non suscipit magis neque minus; aliquid est aut non est substan- 
tialiter corpus humanum. 


2? ratione subjecti, quia in hac conversione non est aliquod sub- 
jectum successive præparandum; 


3? ratione agentis, quia agens infinite virtutis statim potest ma- 
teriam ad formam disponere; quia Deus habet potestatem immediatam 
in ens et in materiam et in substantiam, non mediantibus alterationibus 
accidentalibus præviis, sic Christus in Cana immediate et in instanti 
convertit aquam in vinum, quod natura non potest facere nisi succes- 
sive, per maturationem uvæ. 


Solvuntur objectiones : 


Ad lum: Quid respondendum est huic difficultati: ad minus requi- 
runtur duo instantia, scii, ultimum esse panis et primum esse corporis 
Christi. Atqui inter duo instantia indivisibilia est tempus divisibile in 
infinitum. 


Respondetur: Non dantur duo instantia, sed unicum, quod est si- 
mul primum esse corporis Christi sub speciebus et primum non esse 
panis. Ante autem hoc unicum instans datur tempus divisibile in infi- 
nitum in quo adhuc erat panis. Hoc unicum instans est ultimum in- 
stans prolationis verborum, tunc enim solum aliquid determinate signi- 
ficant et efficiunt. 

Ratio est quia ut probatur in 1. VI Phys., c. I, lect. 1, continuum 
(magnitudo, motus, tempus) non componitur solum ex indivisibilibus, 
sed ex partibus divisibilibus in infinitum et ex indivisibilibus. Nam duo 
indivisibilia aut se tangunt, et tunc sunt unum, non datur continuum, 
aut non se tangunt, et tunc esset solutio continuitatis. 


Ad 3um: In mutatione instantanea simul est fieri et factum esse. 
Tunc fieri non dicitur eodem modo de mutatione instantanea, et de mu- 
tatione non instantanea. Fieri stricte dictum non invenitur nisi in se- 
cunda, ut via ad esse, scii, ut actus entis in potentia in quantum est 
adhuc in potentia. 


Ad 4um: Verba consecrationis non significant quid determinatum 
nisi in ultimo prolationis instanti. Sic desinit prolatio verborum, per 
primum sui non esse seu per instans extrinsecum. Oportet quod jam sit 
finita ut sensum habeat, alioquin si adderetur novum verbum, muta- 
retur ejus sensus, v. g. si diceretur: « Hoc est corpus meum figura- 
tum ». Hzc est utilitas puncti in fine prolationis. 


Unde communiter docetur quod entia successiva desinunt per ul- 
timum instans extrinsecum, seu per primum sui non esse in quo verum 
est dicere jam non sunt et immediate antea erant. Sic desinit motus 
et tempus 1. 


Ergo remanet quod transsubstantiatio fiat in instanti 2. 


| Instantia: sed tunc videtur quod formula sacramentalis operatur quando 
r.on amplius existit, quod est impossibile. Respondetur: Dici potest quod statim 
post prolationem ultimi verbi formulas remanet vibratio aeris deferens sonum 
id audientes, et hec vibratio, quæ est formula communicata, potest esse causa 
instrumentalis physica sive gratie sive transsubstantiationis. Insuper, ut 
dicunt plures thomistæ. v. g. Billuart, Cursus theol. de Sacramentis, diss. III, 
a. 2: « Quamvis forma sacramentalis desierit in ratione motus et entis fluentis 
(quando producit id quod tunc solum significat), remanet tamen ejus terminus 
qui est ipsi complementum intrinsecum et in quo, vi motus immediate prcece- 
Mentis, producitur gratia (vel transsubstantiatio) sicut... vi alterations imme- 
diate praecedentis in instanti ejus extrinseco, producitur forma substantialis ». 

Ibidem dicitur: « Entia successiva desinunt per instans extrinsecum, seu 
per primum sui non esse... Attamen istud instans, quod dicitur ipsis extrin- 
secum, hoc sensu quod non sit pars fluens, ad ipsa pertinet ut terminus et com- 
plementum intrinsecum sicut punctum in linea et superficies in corpore ». 


2 Propter praedictam doctrinam de.termino continui Cajetanus putavit, ut 
dicit in lam, q. 64, a. 2, n. XVIII: «quod anima obstinata redditur per primum 
actum quem elicit in statu separationis a corpore, et quod anima tunc deme- 
retur non ut in via, sed ut in termino ». Sic putat Cajetanus explicare obstina- 
tionem in anima fere sicut in angelo lapso, propter luciditatem quasi angelicam, 
In qua anima ponit ultimum suum actum meritorium vel demeritorium. 

Sed alii thomistæ, ut ostendunt Ferrariensis in Contra Gentes IV, c. 95 et 
ialmanticenses de Gratia, de merito, disp. I, dub. IV, n. 36, recesserunt in hoc 
n Cajetano: «Hic dicendi modus communiter, ut aiunt Salmanticenses, non 
admittitur, propter testimonia Scripturae, in quibus expresse dicitur homines 
olurn posse mereri vel demereri ante mortem non vero in morte. Et praecipue 
Id sonant illa verba Joannis c. 9: «oportet operari, donec dies est, veniet nox, 
In qua nemo potest operari ». Revera S. Thomas alio modo explicat immobili- 

Art. VIII. — UTRUM HÆC SIT FALSA: , EX PANE FIT CORPUS 
CHRISTI, 
Status quaestionis: In hoc articulo S. Thomas recolligit ea quse 


dixit de transsubstantiatione,.et eam comparando cum creatione et cum 
generatione magis precise eam definit; sic terminatur venatio ejus de- 
finitionis per inductionem comparativam. 


Simul S. Thomas determinat quomodo loquendum est de trans- 
substantiatione, scii, quommodo conficiende sunt de ea verce proposi- 
tiones presertim quoad particulas de, vel ex, vel post. 


Scientia enim terminantur in exacta terminologia scientifica quz 
exprimit definitionem realem rei et proprietates ejus, sicut incepit a 
definitione nominali seu vulgari. Ratio hujus est quia, ut dicit Aristo- 
teles in L 1. Perihermeneias, c. 1, « voces sunt signa intellectuum vel 
conceptuum, conceptus autem sunt similitudines rerum ». Hoc princi- 
pium sæpe citatur a S. Thoma quando agitur de terminologia, v. g. I, 
q. 13, a. 1 de nominibus divinis. Hoc autem principium continet expres- 
sionem realismi traditionalis per oppositionem ad nominalismum et ad 
conceptualismum subjectivistarum. Dicitur contra nominalismum: < Vo- 
ces sunt signa conce-ptuum » et nullam rationem essendi haberent sine 
relatione ad conceptus exprimendos. Et contra conceptualismum subje- 
ctivistarum dicitur: « conceptus autem sunt similitudines rerum » et 
per eos intellectus noster intentionaliter fit aliud a se, non solum fit 
per similitudinem alius, sed per hanc similitudinem intentionaliter « fit 
aliud a se », fit natura rei extramentalis. 


Unde ad cognoscendum conceptum confusum alicujus rei, consi- 
deranda est definitio nominalis, sine qua nomen hujusce rei nullam si- 
gnificationem haberet. Et quando postea intellectus pervenit ad con- 
ceptum distinctum, tunc determinanda est exacta terminologia ad hunc 
conceptum distinctum recte exprimendum. Quandoque vero requiritur 


tatem animæ separatz in bono vel in malo (cf. Contra Gentes, 1. IV, c. 92, 93), 
hoc explicat per separationem animae a corpore, quia corpus datum est natu- 
raliter animæ, ut in eo existens anima perficiatur (ut infima intelligentia indi- 
get enim sensibus), unde ad perfectionem movetur anima dum est in corpore 
non post. In primo instanti separationis a corpore, « Homo non remanet ut 
mereri possit » ait Ferrariensis, loc. cit. 

Sic via seu vita hominis desinit per primum non esse sui, quod est primum 
esse separationis a corpore, in quo non est amplius meritum. 

Item in transsubstantiatione, de qua nunc loquimur, cum prolatione ver- 
borum consecrationis desinit substantia panis per primum non esse sui, quod 
est primum esse corporis Christi sub speciebus panis. Sic optime servatur quod 
transsubstantiatio fiat in instanti. 

Cajetanus non satis consideravit quod subjectum meriti debet esse homo 
et non anima separata. Est quaestio complexa non modo nimis abstracto con- 
sideranda. 

labor plurium saeculorum ad transeundum a conceptu confuso ad di- 
stinctum conceptum, qui in fine exprimitur in terminologia praecisa. 

Plures hodie dicunt quod S. Thomas videtur ignorare evolutionem 
dogmatis, quia dogma consideravit non historice, sed speculative. Re- 
vera tamen S. Thomas admittit magnum progressum in intelligentia 
dogmatum, scii, transitum a conceptu confuso in definitione nominali 
expresso ad conceptum distinctum in definitione reali enuntiato. Ipse 
optime exposuit in Post Analyt. 1. II, c. XII, XIT, XIV a lect. 13 ad 19 
inclusive, quomodo fit legitime hic transitus dupliciter, per progressi- 
vam divisionem generis supremi rei definiendae, et per philosophicam 
inductionem in qua comparatur res definienda cum rebus similibus et 
dissimilibus. 

Sic a seculo I usque ad seculum XIII fuit magna evolutio per dis- 
cursum explicativum quoad notionem nature, personae, substantia, In- 
carnationis, Eucharistiæ, conversionis, præsentiæ realis, item quoad 
notionem sacramenti in genere, necnon quoad notionem gratie tum 
habitualis, tum actualis, quoad notionem meriti, peccati, poene etc. Si 
S. Thomas hoc non vidisset, non cognovisset principalem partem theo- 
logie qua est in explicatione progressiva veritatum fidei, ante dedu- 
ctionem conclusionum theologicarum. 

Quandoque requiritur labor plurium saeculorum ad perveniendum 
ad præcisam terminologiam. Et si haec explicita terminologia statim, 
sine praevia praeparatione, exponitur junioribus studentibus, qui nonnisi 
conceptum confusum habent, tunc est periculum psittacismi; recitant 
scii, formulas exactas quarum signicationem non penetrant. 

Sic definitio nominalis substantie continet elementarem ontologiam 
quasi crystallisatam, dum definitio realis substantie exprimit onto- 
logiam in statu scientiae. Pariter pro transsubstantiatione. 


Quaeritur ergo an haec propositio sit falsa: ex pane fit corpus 
Christi. In difficultatibus initio articuli positis dicitur: videtur quod sit 
falsa, nam 1? ex ea sequeretur ista: « panis fit corpus Christi V quod 
videtur falsum, quia panis non est subjectum hujusce conversionis to- 
talis, in qua non datur subjectum permanens sub duobus extremis. Di- 
citur quidem puer fit paulatim homo adultus, sed panis non videtur 
proprie fieri corpus Christi, quia ipsum fieri videtur supponere sub- 
jectum permanens, ut materia. 


2° Item sequeretur ista: panis factus est corpus Christi, quz 
lalsa est, quia non remanet panis, dum vera est hac: Verbum caro 
liictum est, quia remanet Verbum. 


3? Item sequeretur ista: panis convertitur in corpus Christi, quz 
videtur falsa, sicut falsa est ista: in creatione, non ens convertitur 
In ens. 


4" Denique, sequeretur ista: panis potest esse corpus Christi, 


m i videtur falsa; panis enim remanendo panis, non potest esse corpus 
Christi. 

Responsio tamen est: Vera est hæc propositio: « ex pane fit cor- 
pus Christi ». 


lu Probatur auctoritate Ambrosii vel potius Ambrosiastri aucto- 
ris libri De Sacramentis, 1. IV, c. 4, qui dixit: « Ubi accedit consecratio, 
de pane fit corpus Christi*. Attamen in corpore articuli S. Thomas 
ostendit quod melius dicitur ex pane quam de pane. 
Insuper hæc propositio est communiter in usu inter theologos: 
« ex parte fit corpus Christi ». 


2? In corpore articuli, ad ostendendam veritatem hujusce pro- 
positionis, et quarumdam aliarum, sicut ad falsas propositiones exclu- 
dendas, S. Thomas enuntiat principia, comparando transsubstantiatio- 
nem cum creatione et cum generatione. Sic per inductionem compara- 
tivam terminatur venatio definitionis transsubstantiationis. 

In corpore articuli sic exprimitur comparatio inter transsubstan- 
tiationem, creationem et mutationem naturalem. 


a) In tribus verum est quod post hoc sit hoc et haec duo non 
sunt simul, sed est successio terminorum. Corpus Christi est post pa- 
nem, in transsubstantiatione; ignis post aerem, in mutatione; esse post 
non esse, in creatione; 


b) In transsubstantiatione et in creatione non est aliquod com- 
mune subjectum utrique extremorum; e contrario in transmutatione 
naturali. 

c) In transsubstantiatione et in mutatione naturali: 


i) unum extremorum transit in aliud, dum e contrario in crea- 
tione non ens non convertitur in ens; 


ij) in transsubstantiatione et in mutatione naturali remanet 
aliquid idem, sed in mutatione, hoc idem est materia; in transsubstan- 
tiatione sunt accidentia. 


» By Ey 


Corollaria: Ex his accipi potest qualiter differenter in talibus lo- 
qui debeamus. 


1° In nullo trium potest unum extremum de alio pradicari; sic 
falsum est dicere: Panis est corpus Christi. 


2° Propter ordinem extremorum, ratione cujus post hoc fit hoc, 
possumus in tribus uti praepositione « ex », ut ordinem designat. 
Sic verum est dicere: ex non ente fit ens in creatione; 


ex pane fit corpus Christi in transsubstan- 
tiatione; 

ex alimento fit caro humana in assimila- 
tione nutritiva. 

3? Quia in transsubstantiatione non est subjectum commune utri- 
que extremorum, ea que verificantur in mutatione naturali ratione 
subjecti non sunt concedenda in transsubstantiatione. Potentia autem 
ad oppositum sequitur subjectum. 


Unde non potest proprie dici: panis potest esse corpus Christi. 

Nec proprie vera est ista: de pane fit corpus Christi, quia de desi- 
gnat proprie causam materialem consubstantialem, qua remanet v. g. 
statua de ligno. 

Nec conceditur quod panis erit corpus Christi, vel quod fiat corpus 
Christi, nam hæ propositiones in mutatione naturali verificantur ratione 
subjecti, v. g. album fit nigrum, prout subjectum prius album fit ni- 
grum; vel album erit nigrum. 

Attamen concedi potest in sensu minus proprio haec propositio: de 
pane fit corpus Christi, ita ut nomine panis non intelligatur ipsa sub- 
stantia panis, sed id quod sub speciebus panis continetur. 

Plures thomiste reducunt hanc secundum complexam partem arti- 
culi ad has duas propositiones, que nunc facile intelliguntur. 


1° Veros sunt et proprios propositiones, significantes TERMINO- 
RUM SUCCESSIONEM vel TRANSITUM unius in alium, quia talis 
successio et talis transitus in transsubstantiatione inveniuntur. Sic vere 
et proprie dicitur « ex pane fit corpus Christi ». Hoc est verum ratione 
ordinis et transitus, non ratione subjecti x. 


2? Improprios sunt aut etiam falsos propositiones denotantes SUB- 
JECTUM COMMUNE (ut causam materialem) utrique termino, quia 
in transsubstantiatione non est hoc subjectum commune. 

Sic improprie sunt hæ propositiones: 

panis potest esse corpus Christi, de pane fit corpus Christi, 
panis erit corpus Christi, panis fit corpus Christi. 

Attamen in sensu improprio concedi possunt, scii, id quod est sub 
speciebus panis potest esse corpus Christi, fit corpus Christi, erit corpus 
Christi, nam id quod erat panis nunc est corpus Christi, prout entitas 
unius totaliter conversa est in entitatem alterius, sublatis differentiis 
panis. 


Solvuntur objectiones: 


Ad lum et ad 2um quandoque praepositio ex designat subjectum 
permanens sub extremis, v. g.: ex ligno fit statua. Et in hoc sensu non 
verum est dicere: ex pane fit corpus Christi. Sed verum est ratione suc- 
cessionis et transitus unius in alium. 


i Quandoque ex dicitur ratione subjecti permanentis, v. g. ex ligno fit statua 
(i ad Kim et ad 2»tn. Et non in hoc sensu sumitur quando est sermo de 
transsubstantiatione. 

2um Corollarium invenitur ad 3um: In transsubstantiatione suni 
plura difficiliora pro intellectu nostro quam in creatione. 


In creatione quidem difficile est intelligere quod aliquid fiat ex 
nihilo, scii, ex nullo præsupposito subjecto. 

Sed in transsubstantiatione difficile est concipere non solum totalem 
conversionem substantie panis, verum etiam conversionem in substan- 
tiam præexistentem non de novo productam, permanentiam accidentium, 
et multa alia, v. g. quod ista accidentia nutriant et ex eis generetur com- 
positum substantiale in quo rursus producitur materia. 


3um Corollarium invenitur ad 4um: « Transsubstantiatio non fit per 
potentiam passivam (naturalem) creaturae, sed per solam potentiam 
activam Creatoris », quz non limitatur nisi per contradictionem. Propte- 
rea ad potentiam obedientialem prærequisitam in pane nihil aliud re- 
quiritur nisi non repugnantia in tali subjecto ad transsubstantiationem. 

Ita in humanitate Christi nihil aliud requirebatur nisi non repu- 
gnantia ad unionem hypostaticam. Et in sanctissima Christi Anima est 
idhuc potentia obedientialis ad altiorem gradum luminis glorie, prout 
de potentia absoluta Dei semper augeri potest intensitas luminis gloriz, 
nam est semper distantia infinita inter quamlibet Dei visionem non com- 
prehensivam et visionem comprehensivam. Sic haec potentia obedien- 
tialis impleri nequit, sicut omnipotentia exhauriri non potest. 


QUAESTIO LXXVI 


DE MODO QUO CHRISTUS EST 
IN HOC SACRAMENTO 


Hucusque S. Thomas, agendo de materia hujus sacramenti, tracta- 
vit: 1? de specie materiae (q. 74); 2? de conversione panis et vini in corpus 
Christi (q. 75); 3^ nunc agendum est de modo quo Christus existit in 
hoc sacramento (q. 76), et denique 4? erit sermo in q. 77 de accidentibus 
panis et vini remanentibus sine subjecto. 


Hzc quaestio 761 explicat igitur ea qua transsubstantiationem se- 
quuntur ex parte ipsius corporis Christi, quod ponitur in hoc sacra- 
mento. 

Jamquidem S. Thomas q. 75 a. 1, ad 3UIU tangit hanc quaestionem, 
dicendo « corpus Christi non est eo modo in hoc sacramento, sicut 
corpus in loco » id est circumscriptive, quia idem corpus non potest esse 
circumscriptive in duobus locis distantibus, v. g. in calo et in terra; 
sic hoc corpus esset divisum a se ipso, distans a seipso, et tunc non esset 
amplius individuum, indivisum in se; non esset idem corpus, sed multi- 
plicaretur. Non autem multiplicatur corpus Christi. Restat igitur expli- 
care quo modo corpus Christi sit in hoc sacramento, si non circumscrip- 
tive, nec solum definitive, scii, ut anima qua est in corpore suo et non 
alibi. Communiter dicitur corpus Christi est sacramentaliter in Eu- 
charistia. 

Quid vero significat hoc adverbium « sacramentaliter? ». 


Videamus prius breviter quid sit de fide circa hoc. Cf. Denz. Enchi- 
ridion, index systematicus, p. 33: De Fide est quod idem numero corpus 
Christi quod formatum est in sinu Beate Virginis, quod passum est in 
cruce, quod nunc est in celo in suo statu naturali, est realiter praesens 
in Eucharistia, et etiam praesentes sunt ejus anima ac divinitas per 
concomitantiam (874, 876, 885), ita ut Christus sit totus sub utraque 
specie (932, 936, 996) et, separatione facta, sub qualibet parte (698, 
1921) Denique hic modus existendi sacramentalis est, non naturalis 
(874). 

Concilium Tridentinum (874) ait: « Ipse Salvator noster semper ad 
dexteram Patris in caelis assidet juxta modum existendi naturalem et 
multis nihilominus aliis in locis sacramentaliter præsens est ». 

Definitur etiam quod hzc realis presentia perdurat quamdiu ma- 
nent species (578 sq.) E contrario Missa non durat quamdiu durat 
realis presentia in hostiis consecratis que conservantur in pyxide. 


luwuuou-[AokANak, Or  Kucluirlstla. 

Hzc varia autem puncta fidei explicantur in nostra questione q. 76. 
Præ oculis initio habendum est quoad difficultatem hujusce explicationis, 
id quod dicit Concilium Tridentinum (Denz. 874): «Corpus Christi in 
Eucharistia sacramentaliter præsens est ea existendi ratione quam etsi 
verbis exprimere vix possumus, possibilem tamen esse Deo, cogitatione 
per fidem illustrata assequi possumus et constantissime credere de- 
bemus ». 

Jam ex hoc apparet quod discursus contenti in articulis hujusce 
quastionis sicut et praecedentium sunt generaliter explicativi aut su- 
bjective illativi, potiusquam objective illativi; scii, volunt explicare 
ipsas veritates fidei potiusquam ex eis alias veritates deducere. 


Hzc quaestio 76 dividitur in octo articulos, qui reduci possunt ad 
duas sectiones. /n prima sectione, qua continet tres priores articulos 
agitur de integritate Christi prassentis, ita ut totus sit sub hoc sacra- 
mento (a. 1), totus sub utraque specie (a. 2), totus sub qualibet parte 
specierum, saltem separatione facta (a. 3). 


In secunda autem sectione agitur de modo hujusce præsentiæ: scii, 
utrum dimensiones corporis Christi totze sint in hoc sacramento (a. 4); 
utrum corpus Christi sit localiter in Eucharistia (a. 5); utrum moveatur 
ad motum hostiæ consecrate (a. 6); utrum possit videri in hoc sacra- 
mento ab aliquo oculo saltem glorificato (a. 7); utrum remaneat in hoc 
sacramento quando miraculose apparet sub specie pueri vel camis (a. 8). 


Cf. inter commentatores S. Tomæ, Cajetanum, Joannem a S. Thoma, 
Gonet. 


q. 76, a. 1. 
Art. I — UTRUM TOTUS CHRISTUS SIT SUB HOC SACRAMENTO 


Status quæstionis: Notandum est quod S. Thomas nunquam dicit 
sub pane qui non amplius existit, sed sub specie panis, aut utitur 
expressione « sub hoc sacramento », nam, ut supra dictum est, sacra- 
mentum in communi est signum sensibile externum, sic est in genere 
signi, quamvis non sit solum significatio quae sola mente concipitur; 
signum praesertim sensibile differt a significatione ejus, ut materiale 
a formali *. Et diximus etiam supra (q. 73, a. 6) quod sacramentum 
Eucharistiæ constituitur per species consecratas ut continentes corpus 
et sanguinem Christi. 

Quæritur an totus Christus sit presens sub hoc toto sacramento; 
et totus Christus significat totam personam Verbi incarnati, totam ejus 


| Sic signum, sicut sacramentum, est concretum accidentale, supponens pro 
substrato materiali, quod est ens reale. Falsum est dicere signum est signifi- 
catio. quz tamen significatio est relatio signi ad significatum; et si agitur de 
signo non naturali sed ad placitum est relatio rationis hujusce signi ad signi- 
ficatum (cf. Billuart, De Sacram. in communi, diss. I, a. 1). 

humanitatem, corpus et animam, et quidquid pertinet ad veritatem ejus 
humanitatis, ut quantitas ejus, necnon agitur de praesentia ejus divi- 
nitatis. 

Initio articuli, S. Thomas enuntiat tres difficultates: 1° Cum Chri- 
stus sit ibi præsens ratione conversionis quae terminatur ad corpus 
suum et non ad ejus animam et divinitatem, videtur quod solum corpus 
Christi sit præsens. 


2" Imo ipse Christus videtur dicere quod est presens solum se- 
cundum suam carnem et suum sanguinem: « caro mea vere est cibus, 
et sanguis meus vere est potus ». 


3“ [mo corpus majoris quantitatis, ut corpus Christi, non potest 
contineri sub parva particula speciei panis. Unde quantitas dimensiva 
corporis Christi non est realiter presens in Eucharistia. 


Responsio tamen est affirmativa et est de fide: « Omnino necesse 
est, inquit S. Thomas, confiteri secundum fidem catholicam quod totus 
Christus sit in hoc sacramento ». 


Apud Joannem (VI, 58), Christus dicit: « Qui manducat me et 
ipse vivet propter me », me designat totum Christum. Hoc constat etiam 
ex definitionibus plurium Conciliorum Constantiensis, Florentini et præ- 
sertim Concilii Tridentini (885): « Si quis negaverit, in venerabili sa- 
cramento Eucharistiae. sub unaquaque specie et sub singulis cujusque 
speciei partibus separatione facta totum Christum contineri, an. sit ». 
Et in capite correlativo Concilii (n. 876) dicitur « corpus quidem esse 
sub specie panis et sanguinem sub vini specie ex vi verborum, ipsum 
autem corpus sub specie vini, et sanguinem sub specie panis, animam 
sub utraque vi naturalis illius connexionis et concomitantice, qua partes 
Christi Domini, qui jam " ex mortuis resurrexit non amplius moritu- 
rus " (Rom. VI, 9) inter se copulantur, divinitatem porro (esse præsen- 
tem) propter admirabilem illam ejus cum corpore et anima hyposta- 
ticam unionem ». 


Hac doctrina fidei sic explicatur in corpore articuli: 

Aliquid Christi est in hoc sacramento, aut vi verborum, aut ex 
reali concomitantia. Vi verborum consecrationis prout efficiunt id quod 
significant, solus terminus transsubstantiationis, scii, solum corpus 
Christi est sub specie panis, et solus ejus sanguis sub specie vini. Sed 
ex reali concomitantia, in hoc sacramento sunt etiam ea que realiter 
conjunguntur cum termino transsubstantiationis. 

Hec ultima assertio sic probatur: « Si aliqua duo sunt realiter 
conjuncta, ubicumque est unum realiter, oportet et aliud esse ». 

Hoc indiget explicatione, quia Lutherus et ubiquitarii hoc male 
intellexerunt dicentes: ubicumque est Verbum, ut Deus, oportet esse 
corpus Christi, scii, ubique. Hoc dicebant quia nolebant admittere trans- 
substantiationem, et tamen volebant quamdam praesentiam realem cor- 
poris Christi explicare per communicationem idiomatum seu proprie- 

tatura naturz divinæ et nature humanae. Sic dicebant: Christus est 
ubique ut Deus, ergo pariter ut homo. Sed hoc nimis probabat, quia hoc 
probaret praesentiam realem corporis Christi, non solum in Eucharistia, 
sed ubique, in toto universo. 


Quomodo igitur intelligenda est regula formulata a S. Thoma in 
fine corporis articuli: « Si aliqua duo sunt realiter conjuncta, ubicum- 
que est unum realiter, oportet et aliud esse »? 

Hac propositio, ut possit dici « ef e converso », ut volunt ubiqui- 
tarii, intelligenda esset de conjunctis adequate cum mutua ad invicem 
dependentia. Si autem, ut in presenti, duo sint ea ratione conjuncta ut 
unum excedatur ab altero et ab ipso dependeat, sed non e converso, 
ubi est illud, quod exceditur et pendet ab altero, ibi est istud alterum, 
sed non e converso. Sic ubi est caput corporis nostri, ibi est anima, at 
anima potest esse ubi non est caput nostrum, sic anima est tota in toto 
nostro corpore et tota in qualibet parte. Ratio est quia caput ab anima 
exceditur, non anima a capite. Et similiter in presenti: ubi est corpus 
Christi, ibi est persona Christi et ejus divinitas, non autem ubicumque 
est persona Verbi ejusque divinitas oportet esse corpus Christi. 


Ad lura lex realis concomitantice bene explicatur: est duplex realis 
coneomitantia, una naturalis, ratione unionis naturalis animas et cor- 
poris, alia supernaturalis, ratione unionis hypostatice Verbi cum hu- 
manitate. 

Ut docent omnes theologi post Damascenum: Verbum corpus as- 
sumptum nunquam deposuit (cf. III, q. 50, a. 2, 3, 4), proinde ubicum- 
que est corpus Christi, necesse est esse ejus divinitatem (sed non e con- 
verso). Si visio beatifica est de se inamissibilis, a fortiori unio hypo- 
statica indestructibilis est, cum omnis gloria electorum subordinetur 
glorie Christi. Unde Concilium Ephesinum citatum hic a S. Thoma, 
dicit quod in Eucharistia sumimus carnem Verbi incarnati. Sic Verbum 
et ejus divinitas sunt praesentia per supematuralem concomitantiam. 

Ex alia parte anima Christi gloriosi naturaliter unitur cum ejus 
corpore, et sic etiam præsens est. 


Dubium: Si consecratio facta fuisset m triduo mortis quid effe- 
cisset? 

Respondetur: Anima non fuisset realiter presens, sed Verbum et 
divinitas, quia, ut ostenditur IIP, q. 50, a. 2, caro Christi, quamvis ab 
ejus anima separata, remansit unita cum Verbo. Nam « quod per gra- 
tiam Dei conceditur, nunquam absque culpa revocatur. Multo autem 
major est gratia unionis hypostaticæ quam gratia adoptionis qua ordi- 
natur solum ad unionem affectivam. Et tamén videmus quod gratia 
adoptionis nunquam perditur sine culpa. Cum igitur in Christo nullum 
fuerit peccatum, impossibile fuit, quod solveretur unio divinitatis a 

carne ipsius... ut Damascenus dicit in 1. III de fide orth. c. 27 ». Imo 
cadaver Christi adhuc existebat per ipsum esse Verbi, prout est unum 
esse in Christo (DI*, q. 17, a. 2). Unde etiam in triduo mortis verificata 
fuissent verba consecrationis, scil.: « Hoc est corpus meum », quia ca- 
daver Christi erat corpus ejus cadavericum (cf. Gonet). Vi verborum, 
transsubstantiatio terminatur ad corpus Christi, non ad animam ejus, 
nisi in quantum anima dat corpori esse corporeum; et verificarentur 
hec consecrationis verba, etiam si corpus, ut in triduo mortis, non esset 
amplius vivum. 

Imo si facta fuisset consecratio in triduo mortis, tunc sub specie 
panis fuisset corpus sine sanguine, sicut sine anima, et sub specie vini 
fuisset sanguis sine corpore et sine anima, quia tunc corpus Christi 
physice separabatur a sanguine sparso. Post resurrectionem vero rursus 
unita sunt corpus et sanguis sicut corpus et anima. Cf. DT q. 50, a. 4: 
Utrum Christus in triduo mortis fuerit homo. Respondetur: Non, quia 
vere mortuus est. — a. 5: Utrum corpus ejus fuerit idem numero mor- 
tuum et vivum. Respondetur: affirmative, « quia corpus Christi vivum 
et mortuum fuit supposito idem, quia non habuit aliam hypostasim 
vivum et mortuum, prater hypostasim Verbi... Sed non fuit totaliter 


idem, quia in hoc triduo non erat amplius vivum, et vita est aliquid de 
essentia corporis viventis ». 


Ad 3ura: Dimensiones corporis Christi non ex vi sacramenti sunt 
sub hoc sacramento, sed concomitanter tantum, quia dimensiones panis 
non converse sunt in dimensiones corporis Christi. Proinde corpus 
Christi est in hoc sacramento per modum substantive, non per modum 
quantitatis. Sic potest esse etiam totum sub parva particula hostiæ 
consecratae, sicut tota substantia panis prius erat sub ea (cf. art. 3). 


Art. 1l. — UTRUM TOTUS CHRISTUS CONTINEATUR 
SUB UTRAQUE SPECIE HUJUS SACRAMENTI 


Status questionis: Difficultates propositæ initio articuli rursus 
postea formulate sunt ab his qui postulaverunt pro fidelibus, ut quid 
necessarium, communionem sub utraque specie: 1? Si totus Christus 
jam continetur sub specie panis, videtur quod secunda consecratio sit 
superflua. 


2° Ita est presertim si sanguis, ut est pars corporis, jam debet 
esse praesens sub specie panis sicut alie partes corporis. 


3* Si corpus Christi jam est presens in Eucharistia post primam 


consecrationem, quare de novo incipiat esse presens per secundam. Vi- 
detur quod Eucharistia non esset sacramentum numerice idem. 


Responsio tamen est affirmativa et est de fide: cf. Concilium Tri- 
dcntinum (Denz. 936): « Si quis negaverit totum et integrum Christum, 
omnium gratiarum fontem et auctorem, sub una panis specie sumi, 

quia, ut quidam falso asserunt, non secundum ipsius Christi institutio- 
nem sub utraque specie sumatur: an. sit ». Sic, ut dicitur n. 932: « nulla 
gratia necessaria ad salutem eos defraudari, qui unam speciem solam 
accipiunt ». 

In corpore articuli datur ratio que eadem est ac in articulo præce- 
denti, scii.: Vi verborum sub specie panis est solum corpus Christi, sed 
ex redii concomitantia est sanguis prout post resurrectionem rursus 
unitur cum corpore. Et sub specie vini e converso. Sed si hoc sacramen- 
tum celebratum fuisset in triduo mortis, sub specie panis fuisset corpus 
sine sanguine, et sub specie vini sanguis sparsus sine corpore. 


Ad lum: Secunda consecratio non est superflua, 1" quia « hoc valet 
ad repraesentandam passionem Christi, in qua seorsum fuit sanguis a 
corpore separatus; unde et in forma consecrationis sanguinis fit mentio 
de ejus effusione ». 

Hzc ratio est principalis, scii, duplex consecratio requiritur ad Eu- 
charistiam ut est sacrificium a Christo institutum, ut scii, sit immo- 
latio sacramentalis vel incruenta, qua repræsentat cruentam Calvarii 
immolationem, ut dicit Concilium Tridentinum (Denz. 940). Videbimus 
infra quod sacrificium Missa est verum sacrificium, quamvis in eo im- 
molatio sit solum sacramentalis. Ratio est quia in sacrificio in genere, 
dum sacrificium internum est in genere actionis moralis, sacrificium 
externum seu id quod fit circa realem victimam oblatam, est in genere 
signi, scii, ut signum oblationis interne, ut signum etiam agnitionis 
supremi dominii Dei in omnes res etiam externas, ut signum repara- 
tionis debite pro peccato. Sic in sacrificio Missæ sanguis Christi effun- 
ditur, non realiter et physice, sed sacramentaliter seu mystice. Atta- 
men haec immolatio sacramentalis ipsius Christi Salvatoris in ratione 
signi multo magis exprimit oblationem reparatricem internam et su- 
premum dominium Dei, domini vitæ et mortis, quam cruenta immolatio 
omnium victimarum Veteris Testamenti. 


S. Thomas ad lum addit secundam rationem, quare non superflua 
est secunda consecratio: quia duplex symbolismus cibi et potus melius 
exprimit effectus Eucharistiae, etiam ut est sacramentum. 

Addit etiam tertiam rationem qua est minoris momenti, data est 
a Pseudo Ambrosio: corpus Christi exhiberetur pro salute corporis, et 
sanguis pro salute anima. Hæc ratio supponit quod anima nostra est 
presertim in sanguine, prout separatur a corpore dum effunditur totus 
sanguis noster. Hzc tertia ratio est solum quadam appropriatio, quia 
manifestum est quod corpus Christi, sicut sanguis ejus, salvat non so- 
lum corpus nostrum sed etiam animam nostram. Quodammodo salus 
anima appropriata est sanguini Christi, sicut omnipotentia Patri, sa- 
pientia Filio, amor Spiritui Sancto. Sed appropriatio in Trinitate majus 
fundamentum habet quam ea de qua nunc est sermo. 


Ad 3um: Quamvis corpus Christi bis incipiat esse praesens in Eu- 
charistia, scii, post utramque consecrationem, tamen non nisi semel præ- 

sens est vi verborum, scii. Eucharistia in genere signi remanet sacra- 
mentum numerice unum. 

Cf. infra de sacrificio Missæ (q. 83, a. 1) et de Communione sub 
una specie (q. 80, a. 12). 


Art. III. — UTRUM SIT TOTUS CHRISTUS SUB QUALIBET 
PARTE SPECIERUM PANIS ET VINI 


Status quaestionis: Videtur quod non: 1? quia species possunt di- 
vidi in infinitum, sic infinities corpus Christi esset in hoc sacramento. 


2° Si totus Christus esset præsens sub qualibet parte hostiæ, 
oculus ejus non posset esse distans ab aure; proinde corpus ejus non 
esset amplius corpus organicum, nec magis esset corpus hominis, quam 
v. g. corpus columba vel agni. 

3° Imo si totus Christus esset in qualibet parte hostiæ, muta- 
retur in spiritum, quia esset ut anima qua est tota in toto corpore et 
tota in qualibet parte ejus. 


Responsio est quod totus Christus est sub qualibet parte spe- 
cierum. 

Imo definitum est in Concilio Florentino (Denz. 698) et in Concilio 
Tridentino (Denz. 885), quod « totus Christus est sub qualibet parte 
specierum, separatione facta ». Concilia dicunt « separatione facta » 
quia hoc clarius est post separationem, seu fractionem hostiæ in plures 
partes. Sed hec conciliorum expressio non significat quod ante sepa- 
rationem factam, corpus Christi non erat præsens sub qualibet parte. 
Hoc ultimum affirmatur a theologis, et ipsum Concilium (sess. 13, 
cap. 3) declarat, totum Christum contineri sub qualibet parte specierum, 
nulla facta mentione separationis partium. Unde responsio est de fide 
quantum ad partes separatas; et quantum ad partes continuas, quamvis 
non sit de fide, est tamen certa. 


Insuper damnata est hzc propositio Rosmini (Denz. 1921): «In 
sacramento Eucharistiæ vi verborum corpus et sanguis Christi est tan- 
tum ea mensura quae respondet quantitati (a quel tanto) substantiæ 
panis et vini quz transsubstantiantur: reliquum corporis Christi ibi est 
per concomitantium ». 

Ut notatur in argumento « sed contra », jam apud S. Gregorium 


hec doctrina est clara. 


In corpore articuli S. Thomas probat quod TOTUS Christus est 
sub qualibet parte specierum, etiam ante earum separationem. 

Argumentum ejus, in quo major, ut sepe, post minorem enuntia- s 
tur, sic in forma reducitur: 


— Substantive natura est tota sub qualibet parte ejus dimensio- 
num etiam non separatarum. 


— Atqui corpus Christi est in Eucharistia præsens, non per mo- 
dum quantitatis, sed per modum substantive, ratione transsubstantia- 
tionis, quz vi verborum producitur, absque transaccidentatione. 


— Ergo corpus Christi totum est sub qualibet parte specierum, 
etiam ante separationem. 


Major jam secundum rationem naturalem constat, v. g. tota na- 
tura panis jam est sub qualibet ejus parte, etiam ante separationem. 
Substantia enim, quiz non est quid per se sensibile, sed quid per se in- 
telligibile, non est de se extensa, sed quid altius quam extensio de se 
sensibilis. Nec substantia est solum punctum indivisibile, quia punctum 
habet situm in continuo, ut terminus ejus. Substantia pertinet ad ordi- 
nem altiorem. Dicitur etiam quid profundius seu magis internum, si 
accidentia sensibilia considerantur ut quid externum, sicut dicitur quid 
altius, si accidentia considerantur ut quid inferius, tanquam per se ad 
ordinem sensibilem pertinentia. Sic substantia est id quo quodlibet ens 
(de quo dicitur proprie quod est) est unum et idem sub suis variis phz- 
nomenis. Proinde natura substantie est tota in toto et tota in qualibet 
parte, v. g. natura auri vel radii est in minima parte hujusce metalli 
pretiosi, etiam ante separationem partium ejus. 


Minor est certa ex predictis, scii, corpus Christi est in Euchari- 
stia, non per modum quantitatis, quia non fuit transaccidentatio acci- 
dentium panis in accidentia corporis Christi, sed solum transsubstan- 
tiatio ratione cujus præsens est, ut dictum est. 

Si igitur quantitas corporis Christi etiam præsens est, non est vi 
verborum, sed solum concomitanter, et proinde, ut dicetur in articulo 
sequenti, non ratione sui, sed ratione substantie, et secundum relatio- 
nem ad substantiam, qua sola ratione sui, vi Serborum, presens est. 


Ergo totum corpus Christi est sub qualibet parte hostiæ etiam ante 
separationem. 


In fine corporis articuli S. Thomas confutat opinionem dicentium 
corpus Christi non esse totum sub qualibet parte, nisi post separatio- 
nem, sicut imago qua apparet in speculo non est tota in qualibet parte 
speculi nisi post ejus fractionem. 


Disparitas est, inquit S. Thomas, quia « multiplicatio imaginum 
accidit in speculo fracto propter diversas reflexiones ad diversas partes 
speculi; hic autem non est nisi una consecratio, propter quam corpus 
Christi est in hoc sacramento » per modum substantie, quæ est tota in 
toto et tota in qualibet parte totius. 

In solutione objectionum S. Thomas jam tangit difficillimam quae- 
stionem de qua erit sermo in articulo sequenti de modo præsentiæ quan- 
titatis dimensivæ corporis Christi in Eucharistia: 


Ad 1nnl: Non sequitur quod Christus sit infinities sub dimensione 
panis quz est divisibilis in infinitum; nam haec dimensio nunquam est 
divisa in infinitum, sic reduceretur ad indivisibilia, qua non possunt 
constituere continuum, nam aut sese tangunt et sic identificantur, aut 
non sese tangunt, et sic inter ea est solutio continuitatis. Unde ad plus 
dici potest quod sub dimensione panis Christus est solum infinities in 
Wpotentia. 

Ad 2um: Sed quomodo corpus organicum humanum, distinctum a 
corpore v. g. agni vel columbae, et in quo debet esse quzdam distantia 


inter caput et pedes, possit esse totum sub qualibet minima particula 
hostiæ consecratae? 


Respondet S. Thomas: « Illa determinata distantia partium in cor- 
pore fundatur super quantitate dimensiva ipsius; ipsa autem natura 
substantie præcedit etiam quantitatem dimensivam. Et ideo quia con- 
versio substantie panis directe terminatur ad substantiam corporis 
Christi secundum cujus modum proprie et directe est in hoc sacramento 
corpus Christi; falis distantia partium est quidem in ipso corpore Chri- 
Sti vero, sed non secundam hanc distantiam comparatur ad hoc sacra- 
mentum, sed secundum modum sua substantie, ut dictum est in cor- 
pore », id est: quantitas dimensiva corporis Christi est in Eucharistia 
per modum substantie et secundum ejus relationem ad substantiam 
(cf. art. séq.). 

Item ad 3um: non sequitur quod corpus Christi convertitur in spi- 
ritum, sed quod est sub -dimensione panis sicut erat substantia panis, 
qui erat tota in toto et tota in qualibet parte. 

Hæ duæ ultimæ responsiones indigent explicatione, qua in articulo 
sequenti datur. Sensus earum est quod, cum corpus Christi sit præsens 
in Eucharistia ratione transsubstantiationis et per modum substantiæ, 
relatio realis præsentiæ est specierum consecratarum formaliter ad sub- 
stantiam corporis Christi et non formatiter ad ejus quantitatem dimen- 
sivam. Revera quidem in caelo est distantia determinata inter organa 
corporis Christi, sed non secundum hanc distantiam determinatam com- 
paratur corpus Christi ad hoc sacramentum. 

S. Thomas videtur admittere quod substantia corporis Christi est 
/ rminus duplicis relationis: 1° ^relationis quantitatis dimensivæ, quz 
ut talis est in celo, ut accidens ejus naturale; 2? relationis specierum 
consecratarum. Et hoc verum est et satis clarum, si bene intelligitur 
quod substantia est supra ordinem spatii et non ut punctum in termino 
linee. Attamen, ut videbimus in articulo sequenti, quantitas dimensiva 

corporis Christi ipsa est præsens concoinitanter in sacramento; quod 
difficile explicatur. 


q. 76, a. 4. 


Art. IV. — UTRUM TOTA QUANTITAS DIMENSIVA CORPORIS 
CHRISTI SIT IN HOC SACRAMENTO 


Status questionis: Videtur quod non: 1? quia tota quantitas cor- 
poris Christi nequit esse sub minima particula hostiæ consecratae; 


2? quia remanet in hoc sacramento quantitas dimensiva panis, 
et due quantitates dimensivæ non possunt esse simul in eodem loco; 
identificarentur, non essent amplius duæ; 


3? quia quantitas dimensiva corporis Christi est multo major 
quam extensio hostiæ, sic magis extenderetur. 


Responsio tamen est affirmativa, scii, tota quantitas corporis Chri- 
sti est sub hoc sacramento; primo aspectu hoc videtur incredibile, sed 
non repugnat si bene intelligitur quod in ea est concomitanter. 


I^ Probatur ex communibus, in argumento « sed contra » sic: 
« quantitas dimensiva corporis alicujus non separatur secundum esse 
a substantia ejus. Sed in hoc sacramento est tota substantia corporis 
Christi, ut dictum est (scii, aut vi verborum, aut concomitanter). Ergo 
tota quantitas dimensiva corporis Christi est in hoc sacramento », scii, 
est ibi concomitanter. 

Hoc argumentum fundatur in principio concomitantie jam expres- 
so in articulo 1? et postea admisso a Concilio Tridentino (Denz. 876). 
Imo ipsum Concilium (Denz. 885) docet « sub singulis cujusque speciei 
partibus separatione facta totum Christum contineri ». Item n. 876. Si 
autem totus Christus praesens est, ergo etiam ejus quantitas dimen- 
siva i. Imo si non esset quantitas corporis Christi, Concilium non di- 
ceret quod hic modus præsentiæ vix exprimi potest. Dicit etiam (n. 874) 
ut notavimus: « præsens est (totus Christus) ea existendi ratione, quam 
etsi verbis exprimere vix possumus, possibilem tamen esse Deo, cogita- 
tione per fidem illustrata assequi possumus et constantissime credere 
debemus ». 

Haec ultima formula in memoriam revocat definitionem augusti- 
nianam actus fidei, explicatam a S. Thoma IP-Hæ, q. 2, a. 1: « credere 
est cum assensione cogitare » et ibidem ad 3um: « intellectus credentis 
determinatur ad unum, non per rationem (non enim habet intrinsecam 


| Durandus, Major et Gabriel dixerunt quod quantitas dimensiva corporis 
Christi non est realiter presens in Eucharistia. Contra eos afferri potest nunc 
textus Concilii Tridentini: « totum Christum contineri». Insuper isti sub isto 
aspectu potius tollunt hoc mysterium quam illud explicant. 

evidentiam rei creditæ), sed per voluntatem (quia bonum est credere 
Deo revelanti, etiam si revelata maneant valde obscura); ideo assensus 
hic accipitur pro actu intellectus, secundum quod a voluntate determi- 
natur ad unum ». Fides enim differt a scientia prout est de non visis, 
de non scitis, et differt tamen a dubio et ab opinione: prout est firma. 
Explicatio relativa mysterii non debet ipsum mysterium supprimere et 
hoc quodammodo facit Durandus dicens: quantitas corporis Christi 
non est in hoc sacramento. 

Pro fidelibus generaliter sufficit id quod de hac re dicitur in Ca- 
techismo Concilii Tridentini, ubi est sermo de transsubstantiatione. 


2° In corpore articuli S. Thomas in quantum possibile est ex 
propriis probat quod praesens est in Eucharistia ipsa quantitas dimen- 
siva corporis Christi et in responsionibus ad difficultates ostendit quo- 
modo. 
Argumentum corporis articuli, respondens ad quaestionem an sit, 
evolvit id quod jam dictum est in argumento « sed contra ». Ad hoc 
reducitur: 


— Quidquid non realiter separatur a substantia corporis Christi 
est concomitanter in Eucharistia (a. 1); 


— Atqui quantitas dimensiva corporis Christi non realiter sepa- 
ratur ab ejus substantia; 


— Ergo est concomitanter in Eucharistia. 


Hoc argumentum est firmum, propter principium concomitantiæ a 
Concilio Tridentino admissum pro sanguine sub specie panis, pro cor- 
pore Christi sub specie vini, necnon pro anima Christi ejusque divini- 
tate. Unde non potest negari applicatio hujusce principii ad quantita- 
tem dimensivam corporis Christi, que in celo non separatur ab ejus 
substantia. Et, sine ea, non fotum corpus Christi præsens esset, contra 
Concilium; cum quantitate autem pariter praesentia sunt alia accidentia 
quae in ea sunt sicut in subjecto immediato, ut color. 

Proinde Joannes a S. Thoma (disp. 18, a. 4) dicit contra errorem 
Durandi et Gabrielis, nunc post Concilium Tridentinum esse erroneum 
vel temerarium negare praesentiam realem quantitatis dimensivæ cor- 
poris Christi in Eucharistia. Ad hoc ostendendum notat Joannes a 
S. Thoma, quod de fide est sub speciebus eucharisticis esse verum cor- 
pus et verus sanguis. Si autem sola substantia (id est materia prima et 
forma substantialis) corporis ejus esset præsens, tunc corpus Christi 
non esset præsens ut corpus, ut corpus organicum, et præsertim ut cor- 
pus distinctum a sanguine; insuper unio materie et forma exigit dispo- 
sitiones in materia. Deus quidem posset de potentia absoluta separare 
substantiam corporis Christi a suis accidentibus, sed hoc esset novum 
miraculum, quod non importat formula consecrationis, imo hoc ei oppo- 

nitur; nam, in hac formula dicitur, non « Hæc est substantia corporis 
mei », sed « hoc est corpus meum »; imo in ea corpus distinguitur a 
sanguine. 

Unde temerarium vel erroneum esset negare praesentiam realem 
quantitatis dimensivæ corporis Christi in Eucharistia. 


Quomodo autem possit in ea esse, hoc aliqualiter explicatur in 
responsionibus ad difficultates. 


1“ Objectio erat: Nulla quantitas dimensiva potest esse tota in 
qualibet parte continentis; atqui ita esset in casu; ergo hoc est impos- 
sibile. 

Respondetur: Distinguo majorem: nulla quantitas dimensiva præ- 
sens rationi sui et secundum proprium suum modum, concedo; præsens 
ratione substantive et per modum substantie, nego et contradistinguo 
minorem. Legenda est littera. 

Hoc est dicere quod quantitas dimensiva corporis Christi est præ- 
sens in Eucharistia, non ratione transaccidentationis, sed ratione trans- 
substantiationis, et igitur concomitanter solum; id est secundum rela- 
tionem quam ipsa habet ad substantiam, et non secundum relationem 
quam habet ad locum. 

Durandus diceret: sed tunc non vere praesens est hec quantitas di- 
mensiva, S. Thomas dicit: vere est, sed non ratione sui, sicut anima 
Christi, ejusque divinitas. 

Ad 2utn: Duz quantitates dimensivæ non possunt naturaliter esse 
simul in eodem loco, ita quod utraque sit ibi secundum proprium 
modum quantitatis dimensivz, concedo. Sed in hoc sacramento, non ita 
est; insuper in eo praesentia corporis Christi non naturalis est, sed 
miraculosa. 


Ad 3ura: Nec sequitur quod corpus Christi in Eucharistia sit magis 
extensum quam hostia, quia in ea non est « secundum modum com- 
mensurationis, qui est proprius quantitati ». In hoc erravit Rosmini, ut 
supra dictum est. 


Hæ due ultima responsiones rursus affirmant id quod dictum est 
ad D. 


Ad majorem explicationem oportet considerare modum secundum 
quem quantitatis dimensiva unitur cum substantia. 

Excludendæ sunt imprimis opiniones, quæ cum dogmate conciliari 
nequeunt: Quatuor sunt sententie saltem principales circa quanti- 
tatem; 

Hæ sententie sic exprimi possunt: 


sed 1? distinguit partes 
inter se et 2? eas loca- THOMIST/E 
Quantitas non est eorum liter extendit 


corporum i 
p substantia sed est extensio spatialis j NOMINALES 


ET SUAREZ 
est eorum substantia: CARTESIUS. 


1° Sententia Cartesii est quod extensio seu quantitas corporum est 
eorum substantia; sic non remaneret quantitatis panis; et corpus Christi 
in Eucharistia deberet esse localiter extensum. 2? Sententia nominalium 
est quod quantitas consistit essentialiter in extensione actualiter reple- 
tiva spatii; ex hoc sequitur quantitatem dimensivam corporis Christi 
non esse in Eucharistia. 3° Sententia Suarezii et quorumdam affinis 
est sententie nominalistarum, nempe quod substantia corporea habet 
ex se partes integrantes actualiter distinctas, et quantitas eas extendit 
in ordine ad locum, sic in Eucharistia corpus Christi haberet extensionem 
substantialem, sed non extensionem dimensivam. 4? Sententia thomi- 
starum et plurium aliorum est quod quantitas habet duas functiones: 
prima distinguit partes inter se et in ordine ad totum, secunda eas 
extendit in ordine ad locum. Hic autem effectus secundarius quantitatis 
potest ab illa separari. 


Examinandæ sunt hae quatuor theoriæ: 


1° Opinio Cartesii est quod substantia corporum est eorum extensio. 
Ex hoc sequitur juxta theologos cartesianos, quoad Eucharistiam, quod 
quantitas panis non remanet post consecrationem, sicut non remanet 
panis substantia. Est solum apparentia panis, ut aiunt, et ad expli- 
candum quomodo substantia corporis Christi reducitur ad limites 
hujusce apparentia recurrunt ad quamdam condensationem corporis 
Christi, secundum compenetrationem atomorum, ut quidam dixerunt. 


Hzc autem opinio Cartesii admiti non potest philosophice, nec theo- 
logice: 

Philosophice, hec opinio non transcendit imaginationem, Cartesius 
agendo de substantia corporea, loquitur ut geometra, qui non transcen- 
dit continuum, et quærit sub qualitatibus sensibilibus substratum ad- 
huc accessibile sensibus, v. g., ut ait, dum fragmentum cere liquefit, 
qualitates ejus sensibiles, ut ejus resistentia, figura variantur, sed aliquid 
remanet idem, scii, extensio. Hzc est, inquit Cartesius, substantia cor- 
porum. Ex hoc apparet quod habitus mathematicae specificatur a quan- 
titate et eam non superat. 


Non animadvertit Cartesius quod extensio non potest esse nisi 
extensio alicujus rei extensæ, alicujus subjecti, vel entis, v. g. panis aut 
vini, aut cere. Extensio ipsa importat multitudinem partium, et multi- 
tudo præsupponit unitatem, sicut compositio identitatem, sicut phæno- 


142 De pim'sentia reali 


mena transitoria supponunt subjectum permanens. Cartesius non videt 
quod, vi principii identitatis, omne ens (quod proprie est) est unum et 
idem sub suis variis phaenomenis, et quod inter hec phenomena est ejus 
extensio, que ei tribuitur ut subjecto. 

Sic notio substantiz est solum determinatio notionis entis unius seu 
indivisi et proinde principium substantie (omne quod est est substantia) 
est determinatio principii identitatis: (id quod est, est). Sic philoso- 
phice loquendo opinio Cartesii non transcendit imaginationem. 

Theologice autem opinio Cartesii pariter rejicienda est. Ex ea enim 
sequitur quod post consecrationem quantitas panis sicut ejus substantia 
non remanet. Hoc est contra definitiones Concilii Tridentini (Denz. 884) 
dicentis: « manent species panis et vini » et Denz. 582 damnata est hzc 
propositio Joannis Wicleff: « Accidentia panis non manent sine sub- 
jecto in sacramento Eucharistiæ ». 

Sequitur etiam quod deberet esse condensatio quantitatis corporis 
Christi, imo qualibet fractione hosti» esset nova condensatio corporis 
Christi per novum miraculum nullo modo significatum a formula con- 
secrationis. Proinde corpus Christi, cujus substantia est juxta Carte- 
sium extensio, non amplius esset corpus humanum. 

Inutile est recurrere ad compenetrationem atomorum. Hoc gratuito 
asseritur, et corpus Christi gloriosum omnino mutaretur, fieretque muti- 
latum ac reductum velut ad punctum invisibile, quamvis localiter 
extensum. 

Hæ omnes explicationes in fine asserunt corpus Christi esse in sa- 
cramento /ocaliter et circumscriptive, quod est impossibile, ut supra 
dictum est. Idem corpus, indivisum in se, non potest esse circumscriptive 
in duobus locis distantibus, in celo et in terra. 

Cartesiani non intellexerunt id quod profunde explicaverat S. Tho- 
mas, quantitatem corporis Christi esse in Eucharistia non ratione sui 
et vi verborum, sed concomitanter tantum secundum suam relationem 
ad substantiam et per modum substantiz. 

Proinde haec cartesiana opinio relicta est quasi ab unanimitate 
theologorum. 

2" Secundum opinionem nominalistarum, Durandi et Gabrielis, 
quantitas consistit essentialiter in extensione actualiter repletiva spatii. 
Proinde tenent quantitatem corporis Christi nequidem concomitanter esse 
in Eucharistia. 

Hzc sententia ducit, ut diximus, ad negandum id quod affirmatur a 
Concilio Tridentino, scii. « totum Christum contineri in Eucharistia ». 
Et philosophice falsa est quia, ut melius infra patebit, extensio partium 
in ordine ad locum praesupponit quamdam distinctionem earum inter 
se, nam id quod est indivisibile non potest spatialiter extendi. 

3" Secundum Suarezium (Disp. Met. disp. 40, sect. 2 et 4; de 
Eucharistia disp. 48, sect. 2) substantia corporea debet habere ex se 
non solum duas partes essentiales, scii, materiam et formam, sed etiam 
partes integrantes distinctas et actuales. Essentia autem quantitatis 

juxta ipsum est extensio partium ad replendum locum et resistendum 
penetrationi. 

Sic quoad definitionem quantitatis, Suarez retinet quasi opinionem 
Durandi. Applicando autem hanc theoriam Eucharistiae, tenet Suarez 
quod corpus Christi in ea habet suas partes integrantes, distinctas et 
actuales, sed non habet extensionem localem. Sic caput et pedes Christi 
distinguuntur, sed non localiter i. 

In hac theoria sunt plures difficultates theologice et philosophice. 


Theologice quidem, non satis explicatur quod quantitas corporis 
Christi sit in Eucharistia concomitanter, quia in ea est solum prout par- 
tibus integrantibus jam actu distinctis in ipsa substantia dat solum 
aptitudinem ad extensionem localem. Hzc autem functio quantitatis 
in hac theoria videtur inutilis, quia partes integrantes jam actu distin- 
guuntur antequam adveniat quantitas. Unde hæc functio quantitatis 
non videtur vere realis, et theoria ista non satis recedit a nominalismo, 
qui aperte dicit quantitatem corporis Christi nequidem concomitanter 
esse in Eucharistia. 

Insuper philosophice falsum est, ut aiunt thomistæ, quod substantia 
corporea habeat ex se partes intégrales distinctas et actuales. Eas 
habet solum in potentia, seu radicaliter et exigitive. Partes enim inté- 
grales actuales non sunt de ratione forme substantialis, qua est prin- 
cipium unitatis et indivisibilitatis, nec sunt de ratione materie, quz est 
de se indeterminata et solum capax hujusce quantitatis, ita quod non 
iliius. Substantia in se indivisibilis est 2, non quidem ad modum puncti, 


qui est terminus continui, sed quia transcendit totum genus quantitatis 
et continui. Propterea S. Thomas dixit quod natura substantie est 
tota in toto et tota in qualibet parte s. 


| Circa hanc opinionem Suarezii de quantitate, cf. Boyer, S. J., Cursus 
philosophice, t. I, 1935, p. 391. Item Hervé, Manuale theologice dogmaticas, 1926, 
t. IV, p. 69. Cf. Ciencia tomista, Mai 1917, theses ad mentem Eximii D. F. Sua- 
rezii, comparate cum viginti quatuor thesibus S. Thoma a sacra Congrega- 
tione Studiorum propositis, vide thesim decimam. 

Quidam, ut P. Hoenen, S. J., Cosmologia, p. 52, n. 8, censent hanc opinionem 
coincidere quoad rem cum sententia S. Thoma. E contrario P. Mattiussi, S. J., 
ostendit quod notabiliter ab ea differt (cf. Les points fondamentaux de la phi- 
losophie thomiste, Turin-Rome, 1926, p. 112-113). Item C. Boyer, loc. cit. Item 
Billot. De Eucharistia, 1915, p. 457-462. 

Attamen Suarez recedit a Durando in hoc quod pro eo, quantitas 1? ordinat 
partes inter seipsas et relate ad totum, ac simul dat eis aptitudinem ad exten- 
sionem localem, 2" dat ipsam extensionem localem. 

Inter has duas functiones quantitatis, juxta thomistes, prima videtur inu- 
tilis in hac theoria, quia, secundum Suarezium, substantia corporea habet jam 
in actu suas partes intégrales entitative distinctas, Ita Billot, De Eucharistia, 
1915, p. 456. Sic Suarez logice deberet dicere quod effectus formalis primarius 
quantitatis est extensio localis. 

2 S. Thomas dicit «Remote quantitate, substantia omnis indivisibilis est» 
(Contra Gentes, |. IV, c. 65. Item 1“ q. 50, a. 2 et Quodlibet, IX, a. 4). 

3 Contra Suarezium cf. L. Billot, De Eucharistia, 1915, p. 456 et seq. 

G. Mattiussi, S. J., Les points fondamentaux de la philosophie thomiste, 
Turin-Rome, 1926, p. 112-113, ubi explicatur 10» thesis ex viginti quatuor the- 


144 De presentia reali 


4° Secundum thomistas et plures alios, substantia corporea non 
habet partes integrates distinctas et actuales, sed componitur solum ex 
materia et forma, et exigit radicaliter, ratione formæ, qualitates et facul- 
tates operativas, et ratione materie quantitatem et passivitates mate- 
riales. Id est hzc accidentia sunt quidem accidentia compositi, sed se- 
quuntur compositum vel ex parte formae, vel ex parte materie, prout 
habent similitudinem aut cum forma, ut qualitates, aut cum materia, 
ut quantitas. 

Proinde distinctio actualis partium integralium, v. g. capitis et cor- 
dis, habetur non ex ipsa substantia, sed ex quantitate. Hzc est prima 
ejus functio, scii, distinguere partes inter se, ita ut una non sit alia, et 
in ordine ad totum. Ante quantitatem quidem jam adest tota entitas 
substantialis partium; sed quantitas constituit partes intégrales in for- 
mali ratione partium, faciendo eas esse inter se distinctas, ita ut una 
non sit alia, et non sit ipsum totum. 

Hæc est prima functio quantitatis, vi cujus partes corporis humani 
sunt distincte. Et effectus secundarius quantitatis est quod hæ partes 
sint extensæ in ordine ad locum. 

Addunt thomistæ: extensio partium in ordine ad locum praesupponit 
quamdam distinctionem partium, nam localiter extendi nequit aliquid 
indivisibile, in eo non est capacitas extensionis localis, et haec realis 
capacitas præcedere debet extensionem localem actualem. Non potest 
localiter extendi angelus, nec forma substantialis alicujus corporis, nec 
materia prima. 

Insuper hoc saltem indirecte experientia constat, v. g. in evolutione 
embryonis, in qua prius distinguuntur partes corporis, v. g. origo cordis 
et origo cerebri, et postea extenduntur localiter. Item microscopium pro 
oculis nostris extendit quasi localiter ea que sunt in quadam minima 
parte corporis vix visibilis sine hoc instrumento; attamen microscopium 
non posset sic extendere quasi localiter id quod esset proprie indivisibile 
et non haberet partes distinctas. Hæ animadversiones sunt solum analo- 
gi» remot», ad ostendendum quod extensio partium in ordine ad locum 
praesupponit quamdam distinctionem partium; non potest localiter ex- 
tendi aliquid indivisibile, ut forma substantialis alicujus corporis, quae 
superat ordinem continui et invisibilis est etiam cum microscopio, quia 
nonnisi per intellectum apprehenditur ad occursum rei sensatæ, ut lex 
genetica embryonis, quz est velut idea rectrix in ipso embryone. 

Unde hec distinctio duarum functionum quantitatis non est arbi- 
traria, non est sine fundamento. 


sibus thomisticis a sacra Congregatione Studiorum propositis, scii.: «Etsi cor- 
poream naturam extensio in partes intégrales consequitur, non tamen idem 
est corpori esse substantiam et esse quantum. Substantia quippe ratione sui 
indivisibilis est, non quidem ad modum puncti, sed ad modum ejus quod est 
extra ordinem dimensionis. Quantitas vero quæ extensionem substanti» tribuit, 
a substantia realiter differt et est veri nominis accidens ». 

Hoc constat etiam ex variis questionibus quz ponuntur circa quan- 
titatem, v. g. si quaritur quare quantitas continua est divisibilis in 
infinitum? Respondetur, quia habet partes extensas et non solum com- 
ponitur ex indivisibilibus eam terminantibus. Si quaeritur pariter: quare 
quantitas continua sit impenetrabilis? Respondetur: quia habet partes 
distinctas, quarum una est extra aliam. Si quæritur denique: quare 
quantitas continua sit localiter extensa? Respondetur: quia habet partes 
quarum una non est alia. Sed si quzritur: quare quantitas habet partes? 
Tunc non est responsio, nisi quia hæc est essentia quantitatis. Extensio 
localis non est nisi proprietas ejus, non ejus essentia. 


Confirmatur: In ipsa anima distinguuntur facultates ejus inter se 
et ab anima, et sunt velut partes anima, absque extensione locali. Unde 
non mirum est quod in ordine corporeo ex forma substantiali indivisi- 
bili procedant partes intégrales qua prius natura distinguuntur quam 
localiter extendantur. 

Uno verbo hzc doctrina reducitur ad hanc intuitionem, ipsum indi- 
visibile non potest localiter extendi. Ergo extensio localis præsupponit 
distinctionem quamdam partium inter se. 


Hac explicatio non est quidem sine obscuritate, sed non est magis 
obscura quam theoria Suarezii, qua immerito tribuit substantie id 
quod est, juxta nos, prima functio quantitatis. Substantia de se indivi- 
sibilis est, de se non habet nisi partes essentiales, scii, materiam capa- 
cem hujusce quantitatis ita quod non illius, et formam substantialem 
indivisibilem. 


De applicatione hujusce doctrinas ad Eucharistiam. 


Sic proponitur a thomistis hzc applicatio: 


Quantitas corporis Christi est in hoc sacramento ut extensiva par- 
tium inter se et in ordine ad totum, ita scii, quod cor distinguatur a ca- 
pite, non vero presens est hec quantitas ut extensiva partium in ordine 
ad locum. Quare? Quia est ibi, non vi verborum, sed solum concomi- 
tanter, id est non ratione sui, nec secundum suum proprium modum, sed 
ratione substantie cui est conjuncta, et ad modum substantia, scii, ita 
ut sit tota in toto et tota in qualibet parte, non pars in parte. Ratio 
ultima est quia quantitas corporis Christi præsens est per transsubstan- 
tiationem. 

Neque hoc implicat contradictionem: quia extensio partium in or- 
dine ad locum est effectus secundarius quantitatis, et, ut dixit S. Thomas 
art. 3 ad 2um: «talis distantia partium est quidem in ipso corpore 
Christi vero, sed non secundum hanc distantiam comparatur ad hoc 
sacramentum, sed secundum modum suz substantiae ». 

Sic explicatur quod corpus Christi sit in Eucharistia, non circum- 
scriptive, nec definitive ut anima qua est in suo. corpore et non alibi, 
sed sacramentaliter, ita ut possit esse simul numerice idem in czlo. 

Hzc explicatio, ut videtur, sola potest servare veritatem verborum 
S. Thomae a. 4 ad lum: «Quantitas dimensiva corporis Christi est in 
hoc sacramento non secundum proprium modum..., sed per modum sub- 
stantiæ »; id est secundum ejus relationem., non ad locum, sed ad 
substantiam, ratione cujus ibi est. 


e ET 


Ultima conclusio circa prœdictas sententias. 


Prater predictas explicationes non apparet alia possibilis. Opinio 
vero cartesiana est inconciliabilis cum dogmate, et opinio Durandi ac 
nominalistarum est ad minus temeraria. Opinio Suarezii philosophice 
deficiens est prout ponit partes intégrales actualiter distinctas in ipsa 
indivisibili substantia, et theologice pariter non satis affirmat quanti- 
tatem Christi esse in hoc sacramento. Unde non restat nisi sententia 
thomistarum, quas philosophice servat indivisibilitatem substantie, et 
theologice principium concomitantia quo illustratur tota hec quæstio. 


Dubium: Hec distinctio duarum functionum quantitatis estne 
omnino necessaria? 


Respondetur: 1? ad servandam fidem sufficit dicere cum Concilio 
Tridentino (Denz. 874): « Corpus Christi præsens est in hoc sacramento 
ea existendi ratione, quam etsi verbis exprimere vix possumus, possibilem 
tamen esse Deo, cogitatione per fidem illustrata assequi possumus, et 
constantissime credere debemus ». 

2° Ad scientiam theologicam sufficit etiam terminologia S. Thomæ 
in nostro articulo adhibita; scii, quantitas dimensiva corporis Christi 
est in hoc sacramento, non secundum proprium modum (id est non 
circumscriptive, secundum ejus relationem ad locum, ut melius dicetur 
articulo sequenti), sed per modum substantie (id est secundum ejus 
relationem ad substantiam, cui realiter conjungitur). 

Hec terminologia sufficit, et in his rebus difficillimis oportet sa- 
pere ad sobrietatem, nam velle nimis explicare perducit ad falsam subti- 
litatem, ad acribologiam, ut dixit Aristoteles, quz elungat a contem- 
platione mysteriorum. 


In his questionibus servandum est id quod dicit Concilium Vatica- 
num de theologia (Denz. 1796): « Ratio quidem fide illustrata, cum se- 
dulo, pie et sobrie quarit, aliquam Deo dante mysteriorum intelligentiam 
eamque fructuosissimam assequitur tum ex eorum, qua naturaliter 
cognoscit, analogia, tum e mysteriorum ipsorum nexu inter se, et cum 
fine ultimo hominis, nunquam tamen idonea redditur ad ea perspicienda 
instar veritatum, quæ proprium ipsius objectum constituunt ». 

S. Thomas qui generaliter sua manuscripta abbreviand-o non evol- 
vendo corrigebat, hanc sobrietatem egregie servavit, magis quam plures 
ejus commentatores, qui quandoque volunt ejus doctrinam nimis expli- 
care per inferiora, non satis tendendo ad contemplationem altiorum. 

Commentaria circa doctrinam S. Thomae, etiamsi sint egregia, 
se habent ut polygonum scriptum in circumferentia, que multo sim- 
plicior et pulchrior est. Ipsa doctrina S. Thoma est velut polygonum 


scriptum in ipso circulo adhuc altiori et puchriori ipsius Evangelii seu 
doctrinz fidei. 


Unde non oportet confundere vulgarisationem scientiae theologica 
quae est infra hanc scientiam, cujus substantiam sape non satis servat, 
et contemplationem Christianam qua ascendit supra theologiam ad 
medullam Evangelii seu revelationis divinz. 


Quoad terminologiam quacdam remanent dubia: 


lum dubium: Quid intelligatur nomine corporis, quod vi verborum 
ponitur in hoc sacramento. 


Respondetur: Intelligitur compositum ex materia et forma, abstra- 
hendo ab anima et a forma cadaverica, quia communiter tenetur quod, 
si in triduo mortis Apostoli panem consecrassent, fuisset corpus Christi 
in Eucharistia, sed sine anima dante esse corporeum, et idem corpus 
ratione identitatis suppositi (III- q. 50, a. 5). 

Unde in formula consecrationis: « Hoc est enim corpus meum », 
corpus non significat materiam nudam ab omni forma substantiali, quia 
materia nuda non est compositum quale est corpus. 

Sed corpus, cum possit esse et cum anima humana et sine ea cum 
forma cadaverica, neutram in suo conceptu formali includit. A parte rei 
quidem non potest esse sine aliqua forma determinata, sed non quæ- 
rimus quid sit aut non sit corpus a parte rei, sed quid sit vi significa- 
tionis verborum. 


2um Dubium: Utrum vi verborum ponatur tantum sub specie vini 
sanguis Christi qui effusus est in passione, et de quo dicitur « qui pro 
vobis effundetur ». 


Respondetur: Ponitur vi verborum totus sanguis qui nunc est in 
corpore Christi glorioso, licet supponatur quod totus non fuerit effusus 
in passione; quia vi verborum ponitur sanguis ut de facto est. Verba 
«qui pro vobis effundetur » non limitant praecedentia, sed significant 
finem hujusce sacramenti, qui est repraesentare Christi passionem tunc 
futuram, nunc præteritam. 


3um Dubium: Utrum Pater et Spiritus Sanctus sint in hoc sac/ 
mento, per concomitantiam. 

Respondetur: Ibi sunt per concomitantiam mediatam aut late 
dictam; id est: non solum per immensitatem per quam sunt in omnibus 
creatis, sed specialiter propter circumincessionem, seu mutuam inexi- 
stentiam personarum divinarum ad invicem, ratione unitatis nature 
divine et mutuae relationis earum. Insuper Pater et Spiritus Sanctus 
operantur cum Filio in Eucharistia mirabiles effectus gratiz. 

Hac tamen concomitantia late dicta et mediata, de qua non loqui- 
tur Concilium Tridentinum, notabiliter differt a concomitantia proprie 
dicta et immediata, secundum quam sola persona Filii presens est in 
Eucharistia, quia sola unitur hypostatice corpori et sanguini qua di- 
recte ponuntur vi verborum. 


4um dubium: Utrum anima Christi sit presens vi verborum, an 
solum concomitanter. 


Respondetur: In presenti statu, ut rursus unita cum corpore, et 
dans ei esse corporeum, præsens est vi verborum. Sed ut est anima ra- 
tionalis emergens supra corpus, est præsens per concomitantiam. In hoc 
ultimo sensu Concilium Tridentinum (Denz. 876) dicit « animam esse 
sub utraque specie vi naturalis illius connexionis et concomitantiæ. 


5um dubium: An corpus Christi in Eucharistia sit coloratum, figu- 
ratum etc. 


Respondetur: Non attribuenda sunt ei adjectiva quæ supponunt 
quantitatem localiter extensam, ut esse magnum, localiter figuratum, 
extensive coloratum. Ratio semper eadem est ac in articulo 3, ad 2'm: 
«talis distantia partium est in ipso corpore Christi vero, sed non se- 
cundum hanc distantiam comparatur ad hoc sacramentum ». 

Hoc autem imaginatione repræsentari nequit, sed solo intellectu 
concipi potest. Et cum non sit pro nobis intelligere sine conversione 
ad phantasmata, etiam valde difficile est hoc pro nobis intelligere, et 
hzc est proprie obscuritas mysterii superantis captum non solum ima- 
ginationis, sed etiam intelligent!& nostra. 


q. 76, a. 5. 


Art. V. — UTRUM CORPUS CHRISTI SIT IN HOC SACRAMENTO 
SICUT IN LOCO 


Status quasstionis: In hoc articulo et in sequentibus hujusce quæ- 
stionis enuntiantur corollaria praecedentis conclusionis. 

In hoc titulo S. Thomas sumit esse in loco rigorose, scii, circum- 
scriptive. Et videtur, ut dicitur in difficultatibus initio formulatis, quod 
ita sit: 1? quia corpus Christi ita continetur superficie hostiæ conse- 
cratae, quod non excedit, nec exceditur; 2? quia locus specierum ubi 
non est amplius substantia panis non potest esse vacuus; 3? quia ipsa 
quantitas corporis Christi praesens est. 

Responsio tamen est: Corpus Christi non sicut in loco est vn ho» 

sacramento. 

1° Probatur ex communibus in argumento «sed contra », sic: 
oportet locum et locatum esse æqualia. Atqui hostia consecrata est 
multo minor quam corpus Christi in ea præsens. Ergo non sicut in loco 
in ea est. 

2° Probatur ex propriis, assignando scii, rationem propriam, sic. 

— Illud solum quod est alicubi secundum modum quantitatis est 
ibi sicut in loco. 

- Atqui corpus Christi est in Eucharistia non secundum modum 

quantitatis, sed secundum modum substantia. 

— Ergo corpus Christi est in Eucharistia, non sicut in loco. 

Major clara est. Minor sequitur ex praedictis, quia corpus Christi est 
presens ratione transsubstantiationis; ante consecrationem autem sub- 
stantia panis non sicut in loco erat sub speciebus panis, scii, non cir- 
cumscriptive, sed tamen erat ibi definitive, scii, et non alibi. 

Corpus autem Christi est ibi realiter, sed nequidem definitive, quia 
simul est alibi, scii, in celo, ubi est localiter. Et non potest esse simul 
localiter in duobus locis distantibus, sic enim, ut supra dictum est, esset 
divisum et distans a seipso. Cf. ad lum. 

In fine corporis articuli S. Thomas notat quod substantia cor- 
poris Christi non est subjectum dimensionum panis, sicut erat substan- 
tia panis, que ratione suarum dimensionum (non ratione sui) erat ibi 
localiter. 

Notat etiam quod « dimensiones proprie corporis Christi comparan- 
tur ad locum hostie mediante substantia, quod est contra rationem 
corporis locati ». 


Ad 2um: Locus Eucharistiæ est ne igitur vacuus? Respondetur: 
< Non est vacuus, sed non repletus est substantia corporis Christi, qua 
non est ibi localiter: repletus est speciebus, scii, quantitate panis et vini, 
que miraculose subsistit sine subjecto. Hoc eo verius est quod ante con- 
secrationem substantia panis non erat ibi localiter ratione sui, sic non 
replebat locum, nec reliquit illum vacuum. 


Ad 3um: Respondetur huic difficultati: esse in loco est accidens reale 
corporis Christi, ergo deberet esse concomitanter præsens. 

Respondetur: Esse in loco est accidens reale, non intrinsecum, sed 
per comparationem ad extrinsecum continens, et non per comparationem 


ad ipsam substantiam corporis Christi, qua sola ratione sui est in 
Eucharistia. 


Corollarium: Non attribuenda sunt corpori Christi in Eucharistia 
praesenti adjectiva que supponunt quantitatem localiter extensam, v. g. 
esse magnum, parvum, stans, sedens etc. Hac dicuntur relative ad alia 
corpora. Unde S. Thomas dicit in Officio SS. Sacramenti: « Fracto 

demum sacramento... signi tantum fit fractura, qua nec status nec sta- 
tura signati minuitur ». Cartesiani dixerunt contrarium in eorum 
theoria imaginativa condensationis corporis Christi et compenetrationis 
atomorum. 

Profunde S. Thomas dicit: signi tantum fit fractura, non signati, 
quia contactus quantitativus est conditio naturalis necessaria talis 
actionis transitivæ alicujus corporis in alterum. Manus autem sacerdotis, 
dum frangunt hostiam, non habent contactum quantitativum cum cor- 
pore Christi. Item corpus Christi ut presens in Eucharistia, non videt 
sensitive adoratores ad eum venientes, sed in celo anima Christi eos 
intellectualiter videt in Verbo, et hic actus visionis intellectualis horum 
adoratorum est in Christo presente in Eucharistia. 


*o* 4 


Oculus Christi in Eucharistia non est localiter extensus, nec ideo 
accipit influxum corporum externorum. Ad hoc requireretur novum 
miraculum non supponendum quia non significatur a verbis consecra- 
tionis i. 

Denique non debemus loqui saltem in sensu proprio de bilocatione 
aut de multilocatione corporis Christi. Bilocatio proprie dicta ut supra 
dictum est, secundum S. Thomam, est impossibilis, 1° quia corpus esset 
distans a seipso, non esset amplius individuum indivisum in se, et 2" 
tota ejus quantitas quz circumscriptive esset in duobus locis distan- 
tibus simul circumscriberetur et non circumscriberetur ab aliquo loco. 
Hoc implicat contradictionem. Miraculum nequit esse absurdum, potest 
esse praeter leges physicas, hypothetice necessarias, sed non prater 
metaphysicum principium contradictionis, jam esset contra illud. 

Unde casus bilocationis de quibus est sermo in vita quorumdam 
sanctorum recte explicantur per apparitionem quamdam eorum in uno 
loco, dum erant realiter præsentes in alio. 


q. 76, a. 6. 


Art. VI. — UTRUM CORPUS CHRISTI SIT MOBILITER 
IN HOC SACRAMENTO 


Post explicationem praecedentium articulorum, non immorandum 
est in isto. 


Respondetur: Per se loquendo corpus Christi non mobiliter est in hoc 
sacramento, bene tamen per accidens, ut dicitur ad lum. 


Ratio primi est quia per se moveri localiter jncludit esse in loco, 
seu locum unum deserere et alium acquirere. Christus autem non sicut 
in loco est in Eucharistia. Ergo. 


| Cf. Hervé, De Eucharistia, p. 73 sq. 

Ratio secundi est quia per accidens moveri localiter, est moveri non 
ratione sui, sed ad motum alterius, ut anima rationalis ad motum 
corporis nostri. Sic per accidens movetur corpus Christi dum per se 
movetur localiter hostia consecrata, v. g. dum elevatur, dum defertur 
in processionibus et ad infirmos. Et adhuc magis per accidens movetur 
quam homo sedens in navi durante navigatione, quia corpus Christi 
caret extensione locali, quam habet navigator qui est in navi ut in loco. 

In corpore articuli nec non in responsione ad 2um et 3um, S. Thomas 
ostendit etiam quod non per se movetur corpus Christi, dum cessat ejus 
presentia per corruptionem specierum. Ratio est quia corpus Christi sic 
praesens est corpus gloriosum incorruptibile, et cessatio ejus præsentia 
supponit solum mutationem in ipsis speciebus panis et vini, quæ cor- 
rumpuntur. Eo ipso quod non sunt amplius species panis et vini, desinit 
eorum relatio ad substantiam corporis Christi, sicut cessasset earum 
relatio ad substantiam panis, si remansisset haec substantia. Ita aliquo 
modo quando entia corrumpuntur, Deus non est amplius praesens in eis 
prasentia immensitatis, absque ulla mutatione in ipso Deo. Unde corpus 
Christi NON PER SE sed solum per accidens desinit esse sub speciebus, 
scii, ad desitionem specierum. 


Ad 3um S. Thomas dicit « cessantibus speciebus... tollitur habitudo 
corporis Christi ad eas, per quem modum Deus desinit esse Dominus 
creaturæ desinentis ». Hzc habitudo est relatio non realis, sed rationis 
corporis Christi ad species, sicut Deus habet relationem non realem, 
sed rationis ad creaturas quarum est Dominus. E contrario relatio spe- 
cierum ad corpus Christi realis est, sicut relatio creaturarum ad Deum. 


Objectio: Videtur quod neque per accidens moveatur corpus Christi 
in Eucharistia, quia nec per accidens frigescit nec calefit ad frigefactio- 
nem vel calefactionem specierum. 


Respondetur: Disparitas est, quod sit ibi incapax cujuslibet motus 
alterationis, sive in se, sive ratione alterius; ut autem localiter mo- 
veatur per accidens ad motum localem speeierum non debet in se mutari 
vel alterari, quia tunc motus localis per accidens sumitur ab extrin- 
seco. Item anima rationalis quamvis per accidens dicatur moveri loca- 
liter, moto corpore suo, non tamen per accidens frigescit, nec calefit. 


q. 76, a. 7. 


Art. VII. — UTRUM CORPUS CHRISTI PROUT EST IN HOC SACRA- 
MENTO POSSIT VIDERI A3 ALIQUO OCULO SALTEM GLORIFICATO 


Respondetur: A nullo oculo corporali potest videri: 1? quia accidentia 
corporis Christi, cum sint ibi per respectum ad ejus substantiam et non 
in ordine ad locum, non possunt immutare medium, ut ab aliquo oculo 
corporali videri possint (item ad lum); 

2" quia corpus Christi est ibi per modum substantie, quæ ut sic 
non est visibilis sensibus sed soZo intellectui. Sic melius apparet quod 
substantia est sensibilis solum per accidens, per se est quid intelligibile, 
ut jam dixerat Aristoteles, scii, est ens intelligibile unum et idem sub 
suis phænomenis sensibilibus. 


lum Dubium: An Christus pressens in Eucharistia ibi se videat 
oculo corporali? 


Respondetur ad 2um: Oculus corporalis Christi prout est præsens 
in Eucharistia seipsum videt in ea, quia non privatur sua activitate 
quam habet nunc in celo. Joannes a S. Thoma videtur hoc melius expli- 
care quam Billuart et quidam alii. 

Ibidem, S. Thomas addit: « Oculus corporalis Christi non tamen 
potest videre ipsum modum essendi quo est sub sacramento, quod per- 
tinet ad solum intellectum. Non tamen est simile de alio oculo glorioso, 
quia etiam ipse oculus Christi est sub hoc sacramento, in quo non con- 
formatur ei alius oculus gloriosus ». 


2um dubium: An corpus Christi pressens in Eucharistia percipi 
, ossit ab intellectu glorificato? 


Respondetur: Corpus Christi percipitur diversimode a diversis in- 
tellectibus. Percipitur clare ab intellectu Dei et ab intellectu beatorum. 

Ab intellectu hominis viatoris non potest cognosci nisi per fidem, 
sicut supernaturalia non sensibilia. Dæmones non possunt illud videre, 
sed fide acquisita non infusa, quae innititur evidentia miraculorum « cre- 
dunt et contremiscunt ». Id quod debetur cognitioni naturali Spirituum 
est universus mundus cum partibus suis inter se connexis, corpus autem 
Christi in Eucharistia non sic est pars universi, cum aliis naturaliter 
connexa, de eo verificatur quod dicitur de secretis cordis Is, q. 57, a. 4. 


q. 76, a. 8. 


Art. VIII — UTRUM QUANDO IN HOC SACRAMENTO APPARET 
MIRACULOSE CARO VEL PUER, SIT IBI VERE CORPUS CHRISTI 


Status quaestionis: Sensus principalis est: an facta hujusmodi appa- 
ritione. sub speciebus sic immutatis maneat adhuc corpus Christi sa- 
cramentaliter presens. 


Respondetu: distinguendo: affirmative, si apparitio sit solum ex 
parte videntium, subjective; vel etiam si sit externa ex parte specie- 
rum consecratarum, dummodo remaneant adhuc dimensiones panis, cum 
earum densitate, sapore, odore, quamvis fiat quedam earum immutatio, 
presertim quoad colorem. Ratio est quia tamdiu manet corpus Christi 
sub speciebus, quandiu manent ipsa species, ita ut adhuc sint species 
panis. 

Si vero taliter immutarentur species, ut sub eis non maneret sub- 
stantia panis si adesset, non maneret etiam corpus Christi sacramenta- 
liter. Sed hoc non debet evenire, quia non apparet ratio propter quam 
hoc fieret. Talis apparitio est enim ad confirmandam praesentiam rea- 
lem quz sic tolleretur. 


In explicatione hujusce rationis S. Thomas bene distinguit appa- 
ritiones externas, seu visiones corporeas, ab his quas dicuntur visiones 
imaginariæ, seu subjective, quamvis divinitus aut per angelos pro- 
ductæ. Dicit « quandoque apparitio est ex parte videntium quorum 
oculi immutantur ac si expresse viderent exterius carnem ; et hoc quidem 
videtur contingere, quando uni tantum videtur sub specie carnis et 
pueri, et aliis sicut prius sub specie panis. 

Contingit e contrario hujusmodi apparitio non per solam immuta- 
tionem videntium, sed etiam per ipsam immutationem externarum 
specierum, et hoc quidem videtur esse quando sub tali specie, v. g. 
pueri vel carnis, ab omnibus videtur, et non ad horam, sed per longum 
tempus ita permanet. Legenda est littera. 


Secundum hoc critérium videtur quod apparitiones Beate Mariæ 
Virginis in spelunca Lourdes nunc in sanctuario transformata, non 
fuerunt externe, quia a sola puella Bernadette Soubirous videbantur et 
non ab aliis puellis. Absolute loquendo tamen Beata Maria Virgo potuit 
esse realiter præsens, quamvis invisibilis pro aliis testibus. De hoc 
difficile est judicare 1. 


| Quidam putaverunt ex hoc articulo, quod secundum S. Thomam possit 
esse genuina seu proprie dicta sensatio a Deo subjective in nobis producta, 
sine reali sensato externo. Et sic volunt respondere quibusdam objectionibus 
Idealistarum modernorum. 

Joannes a S. Thoma, Cursus Philosophicus: Logica, q. 23, a. 2 contrarium 
docet: Revera S. Thomas dicit solum: «Quandoque hoc contingit ex parte 
videntium, quorum oculi immutantur tali immutatione, AC SI expresse vide- 
rent exterius carnem, vel sanguinem, vel puerum, nulla tamen immutatione 
facta ex parte sacramenti ». Non dixit quod in hoc casu est genuina sensatio, 
seu visio corporalis. Cf. S. Thomam 1“ q. 51, a. 2 et ubi de hallucinatione ac de 
visionibus imaginariis, cf. Aristotelem (index, de hallucinatione). 

Pro S. Thoma nunquam est genuina sensatio sine reali sensato externo 
cistente, quia genuina sensatio est essentialiter relativa ad illud, sicut verbum 
mentis ad naturam rei Intellect&, qua in eo repræsentatur; sed verbum mentis 
abstrahit ab existentia hujusce naturae intellect, non vero genuina sensatio 
abstrahit ab existentia realis sensati. 

Et tenendum est contra idealismum quod non potest esse proprie dicta expe- 
rientia sine existentia rei expert®, id est non est experientia externa sine reali 

*nsato externo, et non est experientia Interna sine reali sensato interno. 

Sed potest esse hallucinatio quæ est falsa sensatio orta ex praeteritis sensa- 
tionibus occasione perturbationis seu læsionis organismi; v. g. post amputa- 
tionem pedis aliquis putat adhuc sentire resistentiam terr&. Hallucinatio, ut 
dicit Aristoteles, se habet ad sensationem, sicut echo ad sonum. Et hallucinatio 
differt a genuina sensatione prout est sine reali sensato. Pariter potest esse 
iivio imaginaria (et non corporalis), cum quadam redundantia in sensibus, 
unde est ac si homo videret, sed non proprie videt visione corporali (cf. 1° q. 51, 
ii. 2; III» q. 57, a. 6, 3«n>). 


' 

Alia quaestio secundaria ponitur in hoc articulo, scil. an in appari- 
tionibus externis, caro vel puer quae exterius videntur sint verum cor- 
pus Christi in propria specie? 

S. Thomas et cum eo communius theologi respondent negative, 
propter rationes datas in tertia parte corporis articuli: ubi legitur « sed 
hoc videtur inconveniens, quia corpus Christi non potest in propria 
specie videri nisi in uno loco, in quo definitive (seu melius circum- 
scriptive) continentur, scii, in coelo ». Atqui ut supra dictum est, idem 
corpus non potest esse circumscriptive in duobus locis distantibus, esset 
divisum a seipso. Bilocatio nec miraculose possibilis est secundum 
IS. Thomam. Nec ulla est necessitas dicendi quod Christus ad tempus 
deserat celum post suam ascensionem 1. 

Nec tamen est deceptio in his apparitionibus externis, ut ait S. Tho- 
mas, in fine corporis articuli, quia « hoc fit in figuram cujusdam veri- 
tatis, scii, ad ostendendum per hanc miraculosam apparitionem, quod in 
sacramento est vere corpus et sanguis Christi ». Sic contingit Bolsenæ, 
in dioecesi Urbevetana, sacerdotem quemdam, post consecrationem de 
veritate corporis et sanguinis dubitasse; statimque supra hostiam ap- 
paruit sanguis; quo miraculo attonitus, hic sacerdos omnia sua dubia 
deposuit. 


Dubium: Quomodo se gerere debeat sacerdos celebrans cui talis ap- 
paritio contingeret? 

Ex his qua dicuntur infra q. 83, a. 4 ad 2um et a. 6 respondendum 
est quod sacerdos non debet sumere corpus Christi sub specie carnis, 
nec sanguinem sub specie sanguinis, aut sub aliqua extranea specie a 
specie panis et vini; sed reservata specie que est immutata, debet alte- 
ram sumere; nec obstat preceptum de integrando sacrificio, quia que 
miraculose fiunt, legibus non subduntur. Consultum tamen foret huic 
sacerdoti iterum corpus et sanguinem Christi consecrare et sumere. 


Sic terminatur quæstio de modo quo Christus existit in hoc sacra- 
mento; scii, in eo est per modum substantie, et non sicut in loco; ita 
ut Christi corpus et sanguis sint in Eucharistia vi verborum, anima 
vero ejus et divinitas concomitanter. Imo Pater et Filius concomitantia 
late dicta, per circumincessionem. 


Observatio. In his omnibus quæstionibus apparet quomodo S. Tho- 
mas egregie servat principium «economia, scii, in scientia non sunt mul- 


i Exceptio tamen facta est pro S. Paulo (cf. III» q. 75, a. 6, ad 3um). 

tiplicanda principia sine necessitate, sed quantum possibile est debemus 
omnia facta explicare per pauciora principia, imo hzc pauciora principia 
in perfecta scientia subordinantur uni supremo. 

Ita in presenti S. Thomas omnia explicavit per conversionem seu 
transsubstantiationem proprie dictam, scii, conversivam, substantie 
panis in corpus Christi et per principium concomitantia, cujus veritas 
sequitur rectam notionem conversionis. 

Sublata autem conversione, et admissis annihilatione substantiz 
panis et adductione corporis Christi, seu substitutione ejus substantiæ 
ubi prius erat substantia panis, hoc zdificium doctrinale simplicissimum 
ruit et loco ejus recurrunt plures theologi ad theorias valte complexas, 
qua fundamento carere videntur. 


QUAESTIO LXXVTT. 


DE ACCIDENTIBUS REMANENTIBUS 
IN HOC SACRAMENTO 


Haec quaestio et ultima earum quae pertinent ad materiam hujus 
sacramenti. 

Jamquidem q. 75 a. 5 S. Thomas ostendit quod, facta consecra- 
tione, omnia accidentia panis et vini remanent, ut sensu apparet, et ut 
pluries declaratum est ab Ecclesia. Sic Concilium Tridentinum (Denz. 
884) dicit « manentibus dumtaxat speciebus panis et vini » et inter pro- 
positiones damnatas Joannis Wicleff ea est: « accidentia panis non 
manent sine subjecto in hoc sacramento» (Denz. 582). 

Supra, explicando doctrinam prædicti articuli 5, q. 75, confuta- 
bimus duos modos dicendi Cartesianorum, quorum lus erat: cum sub- 
stantia panis sit ejus extensio, haec extensio panis post transsubstan- 
tiationem non manet, sed species panis sunt solum subjectivos appa- 
rentias; sic externe nihil essent, nec Eucharistia esset signum externum 
ac proinde sacramentum, prasertim dum clauditur in pyxide et nullo 
modo videtur. 

Nec species istæ possent dividi, frangi, distribui, non enim fran- 
guntur repræsentationes subjective. Denique nostri sensus deciperentur 
circa proprium objectum debite propositum, quod negat Ecclesia. 

2U8 modus Cartesianorum erat quod species panis apparentes sunt 
accidentia externa corporis Christi pressentis. Hoc est, ut diximus, 
inadmissibile, quia sic corpus Christi gloriosum alteraretur, fieret album, 
rotundum, mutilatum, ipsum frangeretur, et denique esset circumscrip- 
tive praesens in locis distantibus, scii, in celo et in terra, sic esset 
divisum a seipso, quod repugnat. 

Supposito igitur quod remanent accidentia panis et vini, quaeruntur 
plura de eis, quoad eorum esse, et quoad eorum operari et pati. Sic 
sunt duæ sectiones in hac quæstione: 


1* sectio, quoad eorum esse, continet duos priores articulos, utrum 
remaneant sine subjecto, et utrum quantitas dimensiva sit subjectum 
aliorum accidentium. 

2' sectio, quoad operari et pati, continet alios articulos: utrum 
possint nutrire, utrum possint corrumpi et ex eis aliquid possit genera- 
ri. In hoc plura sunt mirabilia, quz difficile explicantur, et qua sunt 
velut consequentia invisibilis miraculi transsubstantiationis. Notandum 
est quod, si in hoc remanet obscuritas, pro intellectu nostro infimo, 
non mirum est, et quod hzc obscuritas non destruit certitudinem de 

presentia reali et de transsubstantiatione aliunde fundatam in ipsamet 
revelatione secundum sensum litteralem Scripturz et explicatione infal- 
libilis Ecclesie. In hoc Sacramento, sicut in diversis mysteriis, satis 
claritatis est pro his qui credere volunt, et satis obscuritatis pro his qui 
credere nolunt. Est clarum-obscurum in quo, si negatur id quod clarum 
est propter id quod obscuram est, loco mysterii ponitur contradictio in 
ipsis verbis Christi Eucharistiam instituentis. 

In hoc sensu dicitur: Mille difficultates vel obscuritates non cau- 
sant unum dubium saltem deliberatum, si difficultates istae non de- 
struunt motivum formale certitudinis, quod est in presenti auctoritas 
Dei revelantis. Sic etiam in ordine naturali obscuritates circa modum 
intimum quo producitur sensatio, vel abstractio idearum a sensibilibus, 
non destruunt certitudinem de existentia corporum externorum et de 
cognoscibilitate eorum. Et sicut naturaliter certi sumus de existentia 
corporum externorum, ita de existentia accidentium panis post conse- 
crationem remanentium. Imo de eis est certitudo naturalis per infalli- 
bilem Ecclesie declarationem confirmata. Hoc firmiter tenendum est 
contra Cartesianos. 


q. 77, a. 1. 


Art.1.— UTRUM ACCIDENTIA PANIS ET VINI REMANEANT SINE 
SUBJECTO IN HOC SACRAMENTO 


Status quasstionis: Videtur quod non: 1? quia hoc est contra ordinem 
rerum; 2? quia ad definitionem accidentis pertinet quod sit in subjecto, 
et nec miraculose accidens potest suam definitionem amittere; 3? acci- 
dens individuatur a subjecto, et sic sine subjecto esset quid universale 
et non sensibile; 4? nec esset compositum ex materia et forma, esset 
proinde quid simplicius quam angelus. 


Besponsio tamen est: Accidentia in hoc sacramento manent sine 
subjecto. 


Probatur 1° auctoritate Traditionis, express» in textu S. Gregorii 
citato in argumento « sed contra ». Concilium Tridentinum (Denz. 884) 
dicit: « Si quis dixerit, in sacramento Eucharistia remanere substan- 
tiam panis... negaveritque mirabilem illam et singularem conversionem 
totius substantie panis in corpus et totius substantie vini in Sanguinem 
manentibus dumtaxat speciebus panis et vini, a. s. ». Ex hoc habetur 
saltem quod species panis non sunt in proprio subjecto. Sed ex dam- 
natione 2' propositionis Joannis Wicleff (Denz. 582) habetur contra- 
dictoria hujus propositionis infallibiliter damnatae ad minus ut erronez: 

Accidentia panis non manent sine subjecto in hoc sacramento ». In 
hae propositione legitur non solum species panis sed etiam « accidentia 
panis ». 

Unde est de fide quod accidentia eucharistica remanent sine proprio 
subjecto, et est saltem theologice certum quod remanent sine ullo sub- 
jecto, ut clarius statim patebit. 


2° In corpore articuli sunt duae partes: 


In prima S. Thomas intentum probat inductive, per exclusionem 
cujuslibet subjecti, sive substantiæ panis, sive substantie corporis 
Christi, sive substantie aeris aut similis corporis. 

Etenim substantia panis non remanet; insuper substantia corporis 
Christi, sive ut humanum est, sive ut gloriosum et impassibile, non po- 
test affici his accidentibus alienis, quidquid dixerint postea Cartesiani; 
fieret album, rotundum, frangeretur, et esset circumscriptive in duobus 
locis distantibus, ut dictum est. 

Denique hec accidentia panis non possunt esse in substantia aeris 
aut similis corporis 1? quia aer non est susceptivus horum accidentium; 
2? quia hec accidentia non sunt ubi est aer qui depellitur ad motum 
eorum; 3? quia accidentia non transeunt de subjecto in subjectum, indi- 
viduantur enim a subjecto; 4" quia aer haberet simul accidentia propria 
et aliena. Ergo haec accidentia panis sunt in nullo subjecto. 


In secunda parte articuli, S. Thomas probat hoc non esse impossi- 
bile sic: 

— Effectus magis dependet a causa prima quam a causa secunda. 

— Atqui Deus est causa prima accidentium, dum substantia creata 
est eorum causa secunda. 


— Ergo Deus potest conservare in esse hac accidentia, subtracta 
substantia, sicut potuit formare humanum corpus Christi, sine virili 
semine. 


Ad lura: Hoc est quidem prater ordinem naturalem, sed est mira- 
culum immediate consequens transsubstantiationem, et sic expressum 
est per verba consecrationis, quz efficiunt id quod significant. 


Ad 2um respondetur huic objectioni: Quod est de essentia alicujus 
nequidem miraculose potest ab eo separari. Atqui esse in subjecto est 
de essentia accidentis. Ergo nequidem miraculose hoc potest ab eo se- 
parari. 

Respondetur: concedo majorem; distinguo minorem: esse in sub- 
jecto aptitudinaliter, concedo; actualiter, nego; et pariter distinguitur, 
conclusio. 

Ratio est, ut dicit S. Thomas ad 2unl: quod, cum ens (quod dicitur 
ab esse) non sit genus, hoc ipsum quod est esse non potest esse essentia 
substantie vel accidentis. Non est ergo definitio substantiæ, ens per se 
sine subjecto, nec definitio accidentis, ens in subjecto; sed essentiæ sub- 
stantiæ competit habere esse non in subjecto; essentiæ autem accidentis 
competit habere esse in subjecto. In hoc autem sacramento non datur 
accidentibus quod ex vi sue essentiae non sint in subjecto, sed ex divina 

virtute sustentante, et ideo non desinunt esse accidentia, quia nec sepa- 
ratur ab eis definitio accidentis, que est aptitudo ad subjectum, quz 
semper manet in iis, non actualis inhaerentia, nec competit eis definitio 
substantie ». Deus non potest gerere vices cause materialis, hoc esset 
imperfectio in eo, sed est causa efficiens conservans, accidentia eu- 
charistica. 

Ut ostendit P. dei Prado, De Veritate fundamentali philos. Chri- 


stianas p. 585, hoc non potest admitti, nisi admittatur distinctio realis 
inter essentiam creatam et esse, quz negatur a Scoto et a Suarezio. 
S. Thomas autem multis locis ostendit quod, ante considerationem 
mentis nostrae, vera est hec propositio: Petrus non est suum esse, item 
panis non est suum esse, item accidentia panis non sunt suum esse; 
solus Deus est suum esse, quia est ipsum Esse subsistens. In Deo 
solo esse est pradicatum essentiale, in creaturis est praedicatum non 
essentiale sed contingens. In hoc judicio autem negativo « creatura non 
est suum esse », non est negat identitatem realem subjecti et prædicati. 
Si autem praedictum judicium negativum est verum et ab omnibus theo- 
logis admittitur, sequitur quod ante considerationem mentis nostre 
non est identitas realis inter creaturam et suum esse. Sed ubi non est 
identitas realis, est distinctio realis; etiamsi sit minima, adhuc realis 
est seu ontologica, dummodo existát ante considerationem mentis. 
Distinctio enim logica seu rationis ea est que sequitur considerationem 
mentis. Nec potest dari, ut vult Scotus, distinctio formalis-actualis a 
parte rei, que esset media inter distinctionem realem et distinctionem ra- 
tionis. Nam distinctio antecedit aut non antecedit considerationem men- 
tis, nec datur medium inter ea quæ contradictorie opponuntur. 


Instantia: Sed Petrus non est sua humanitas, et tamen non realiter 
distinguitur ab ea. Ergo pariter non realiter distinguitur a suo esse. 


Respondetur: Distinguo antecedens: Petrus non realiter distin- 
guitur a sua humanitate ut res a re, concedo; ut totum a parte essen- 
tiali, nego; et propterea non potest dici: Petrus est sua humanitas, quia 
totum non est pars ejus. Ad consequens, nego paritatem, quia esse vel 
cxistentia non est pars essentialis Petri, sed praedicatum contingens, 
unde in Petro essentia et existentia distinguuntur non ut totum a parte 
essentiali, sed ut res a re, vel ut realitas ab actualitate, ut participans 
a participato. Est distinctio realis adaequata, dum inter totum reale et 
partem ejus est distinctio realis inadæquata. 


Insuper persona Petri, imo personalitas ejus, non est suum esse, 
quod contingenter pradicatur de illo; esse enim non praedicatur essen- 
tialiter nisi de Deo. Ergo remanet distinctio realis inter essentiam 
creatam et esse. 


S. Thomas jam clare applicavit hanc doctrinam distinctionis realis 
ad accidentia eucharistica in IV Sent., d. 12, q. 1, a. 1, qa. 1, ad 2ura 
ubi dicitur: «Esse seu existere in nulla quidditate creata est intrin- 
secum (seu essentiale) praedicatum ». Hoc enim solius Dei est proprium. 
Si ergo existentia ut sic non sit de essentia entis creati ut sic, sequitur 

quod talis existentia, scii, in alio, non sit de essentia talis entis, scii, 
accidentis, sed solum aptitudo ad talem existentiam. 


Insuper presens responsio fundatur in doctrina fundamentali expo- 
sita la q. 104, a. 1: creature indigent ut a Deo conserventur in esse, 
quoniam Deus est causa non solum flendi, verum etiam essendi omnium 
rerum. 

Sic Deus conservando accidentia eucharistica, supplet causalitatem 
substantiæ. Sed, ut recte animadvertit Card. Billot (De Sacra Eucha- 
ristia in m? q. 77, a. 1), Deas supplet non materialem causalitatem subs- 
tantiæ, sed ejus causalitatem quasi efficientem, in quantum scii, acci- 
dentia ab ea dimanant per quamdam resultantiam. Id est Deus non gerit 
vices subjecti, sed sublato substantiae influxu, quicumque ille sit, con- 
servat accidentis essentiam sub proprio esse. 


Instantia: Sed existentia accidentis est inesse. Atqui hac acciden- 
tia non amplius habent in esse. Nec proinde amplius habent esse. 


Respondetur: Distinguo majorem: existentia accidentis est in esse, 
prout non habet esse proprium, nego; prout ejus esse proprium natura- 
liter dependet ab esse substantie, concedo. Concedo minorem. Distinguo 
conclusionem : non amplius habent esse: si non haberent antea e*se pro- 
prium, concedo; secus, nego. Adhuc habent esse proprium, quod tamen 
non amplius dependet ab esse substantie, sed sustentatur miraculose ab 
omnipotentia divina. 


Instantia: Suarezianorum. /nhaerentia actualis est de essentia acci- 
dentis actu existentis. Etenim omne quod actu existit, essentialiter 
existit aut in se, aut in alio. Atqui accidens actu existens non existit 
essentialiter in se. Ergo existit essentialiter in alio. 

Respondetur: Distinguo majorem: hzc divisio (aut in se, aut in 
alio) potest quidem dici essentialis respectu actualis existentia, con- 
cedo; non vero respectu entis creati, quod non est suum esse. Exi- 
stentia actualis ut sic non est enim de essentia entis creati, quod 
sic distinguitur a Deo. 

Distantia: Ergo saltem in hoc casu, speciali Dei miraculo, accidens 
fit substantia, quod est impossibile. 


Respondetur: Si non retineret aptitudinem ad esse in subjecto, con- 
cedo; secus nego. 


Ultima instantia: Minus dependet substantia ab accidentibus, quam 
accidentia a substantia. Atqui non potest esse substantia corporea sine 
omni accidente, v. g. sine ubi et quando. Ergo nec accidens sine omni 
substantia. 


Respondetur: Concedo majorem. Nego minorem: substantia quidem 
corporea non potest esse sine ubi et quando fundamentali et radicali, 
sed potest esse sine ubi et quando formali et actuali; nam haec accidentia 
sunt modi resultantes m corpore localiter extenso ex mensuratione loci 

et temporis. Et Deus potest impedire ne resultent isti modi, sicut im- 
pedivit subsistentiam propriam humanitatis Christi, ut dicitur HI 
q. 4, a. 2. 


Ad 3“M: S. Thomas solvit aliam difficultatem, scii, accidens indivi- 
duatur a subjecto, ac proinde sine subjecto esset quid universale et non 
sensibile. 


Respondetur: Hzc accidentia virtute divina remanent in illo esse 
individuato, quod prius habebant, quia retinent aptitudinem ad substan- 
tiam, ita aliquomodo anima separata remanet individuata per relationem 
ad corpus suum, quod clarius apparebit in articulo sequenti. 


Ad 4um: Nec haec accidentia sunt quid simplicius angelo. Nam « ha- 
bent esse » (non sunt suum esse), unde sunt composita ex esse et quod 
est sicut angeli; et insuper habent compositionem partium quantita- 
tivarum. 

Notandum est quod S. Thomas dicit, sicut S. Albertus, angelos 
componi ex esse et quod est, unde in eis non solum est distinctio realis 
inter essentiam et esse; sed inter suppositum et esse. Persona Michaelis, 
imo personalitas ejus, non est suum esse, ac proinde personalitas ejus 
realiter distinguitur ab existentia, qua in eo est praedicatum contingens. 

Notandum est insuper quod secundum S. Thomam in hac respon- 
sione ad 4ura, quantitas panis prius erat solum id quo panis erat quantus 
et habebat esse quantum, nunc est id quod est i; retinet tamen aptitu- 
dinem ad esse in subjecto. 

Cajetanus in hunc articulum notat quod proinde quantitas panis 
fit vice-substantia, scii, accipit modum, vim, proprietatemque sub- 
stantiæ. Id est, ut dictum est ad 4um, quantitas transit de quo est in 
quod est et est compositum ex quod est et esse; cf. articulum sequentem. 


q. 77 a. 2. 


Art.11.C UTRUM IN HOC SACRAMENTO QUANTITAS DIMENSIVA 
PANIS SIT SUBJECTUM ALIORUM ACCIDENTIUM 


Status questionis: Videtur quod non: 1“ quia accidens non est 
subjectum accidentis; 2? quia accidentia indlviduantur non a quantitate 
sed a substantia; 3? nec explicaretur rarum et densum in his acciden- 
tibus quia rarum est quod habet parum de materia sub magnis dimen- 
sionibus, densum e contrario; 4? quantitas separata a substantia est 
quantitas mathematica et non sensibilis. 

Responsio tamen est: Necesse est dicere alia accidentia esse in 
quantitate dimensiva panis vel vini sicut in subjecto. 


IQ Probatur ex experientia, in argumento « sed contra », nam 
per sensum patet quod dividuntur qualitates remanentes in hoc sacra- 


t Cf. de hac re Cajetanum et in « Revue Thomiste », nov. 1934, p. 319-343. 
P. Gii.i.on, O. P., La condition des accidents eucharistiques selon Cajetan. 


U * UAUHieuu Lauhanus, De  Euchurttttu. 

mento per divisionem quantitatis dimensivæ. Item, initio corporis arti- 
culi, dicitur: « ad sensum apparet aliquid quantum esse ibi coloratum 
et aliis accidentibus affectum ». 


2° Probatur ratione, quia quantitas est prima dispositio mate- 
rice scii, pertinet ad substantiam corpoream ratione materie, quae est 
primum subjectum. Ergo omnia alia accidentia referuntur ad subjectum, 
mediante quantitate dimensiva; sic subjectum immediatum coloris est 
superficies substantie corporez, et substantia ipsa non recipit colorem, 
nisi mediante superficie. 


3° Probatur ex hoc quod accidentia individuantur a subjecto; 
atqui quantitas est aliquo modo individuationis principium. Ergo quan- 
titas est subjectum immediatum aliorum accidentium. (Legenda est in- 
tegraliter hec ratio). 
Forsitam nullibi S. Thomas tam clare loquutus est de principio 
individuationis. 
Probatur minor: Nam principium individuationis est materia quan- 
titate signata, seu materia capax hujusce quantitatis ita quod non illius. 
Ratio est duplex: 


a) Quia individuum, ut sit indivisum in se, oportet quod non sit 
in pluribus ; materia autem, tanquam primum subjectum, non potest esse 
in alio, et proinde forma jam recepta in materia non potest esse in alio 
subjecto materiali. 

Sic constituitur individuum, ut sit indivisum in se. 


b) Sed ut individuum, sit divisum a quolibet alio ejusdem speciei, 
oportet quod forma sit recepta in materia, ut est capax hujusce quan- 
titatis ita quod non illius, v. g. ut est capax quantitatis hujusce em- 
bryonis, ita quod non quantitatis alterius embryonis. 

Sic diverse formae numero sunt in diversis partibus materiæ, v. g. 
duae guttae aque perfecte similes quoad naturam aquæ, quoad qualitates, 
quoad volumen materie, sunt tamen duc, una non est alia; quare? quia 
forma specifica aqua recipitur in materia apta ad hanc quantitatem ita 
quod non ad illam, seu recipitur in hac materia. Proinde quzlibet gutta, 
vel etiam qualibet molecula aqua est individuum, indivisum in se et 
divisum a quolibet alio. Item duo gemelli perfectissime similes sunt 
tamen duo, ratione materie quantitate signatæ. Et sic quantitas dimen- 
siva est quoddam individuationis principium, et « ipsa secundum se 
habet quamdam individuationem » prout habet partes extra partes, 
quarum una non est alia. Sic possumus imaginari duas lineas perfecte 
similes que tamen sunt duc, prout differunt positione, et non constant 
eisdem partibus. « Et ideo potius quantitas dimensiva potest esse sub- 
jectum aliorum accidentium quam e converso ». Hic articulus est magni 
momenti sub aspectu philosophico. 


Brevius: Individuum est indivisum in se, ratione materie, quia 
forma jam recepta in materia non potest amplius recipi in alio materiali 

subjecto. Et individuum est divisum a quolibet alio, ratione ordinationis 
tnateriæ ad talem quantitatem potiusquam ad aliam i. 


Corollarium: Sic in Eucharistia salvatur modus connaturalis exi- 
stendi aliorum accidentium, nec multiplicantur miracula; sed sufficit 


quod quantitas existát separata a substantia. Unde nulla fit mutatio in 
aliis accidentibus. 


Ad lum: « Aliquod accidens recipitur in substantia, alio mediante, 
sicut superficies dicitur esse subjectum coloris. Unde quando accidenti 
datur divinitus uf per se sit (retinendo tamen aptitudinem ad esse in 
subjecto), potest etiam per se alterius accidentis subjectum esse ». 


Ad 3um: « Subtracta materia (per transsubstantiationem), divina 
virtute conservantur qualitates materiam consequentes, v. g. rarum et 
densum, sicut alia accidentia ». Hoc sequitur ex principio œconomiæ scii, 
in scientiis non sunt multiplicanda principia sine necessitate. 

Ad 4um: Quantitas dimensiva panis remanet sensibilis, et proinde 
non est quantitas mathematica, qua abstrahit a materia sensibili, seu 
a qualitatibus sensibilibus. 


q. 77 a. 3. 


Art.III.— UTRUM SPECIES QUÆ REMANENT IN HOC SACRA- 
MENTO POSSINT IMMUTARE ALIQUID EXTRINSECUM 


Status quaestionis: Videtur quod non: 1? quia sunt formæ sine ma- 
teria, ergo non possunt immutare materiam ; 2? quia forma accidentales 
non operantur nisi virtute forma substantialis, quæ non amplius 
existit in hoc sacramento; 3? quia effectus non potest esse potior causa. 


Ergo accidentia eucharistica non possunt immutare materiam saltem 
ad formam substantialem. 


Responsio tamen est: Non est dubium quod accidentia eucharistica 
possunt immutare exteriora corpora. 


1° Probatur ex experientia, in argumento « sed contra », quia 
possunt sentiri; sentitur autem aliquid per hoc quod immutatur sensus 
a sensibili. 


| Cf. Joannem a S. Thoma, Cursus Phil., Phil. Natur, q. IX, a. 4, de prin- 
cipio individuationis: Quid sit materia signata quantitate, quæ est principium 
individuationis. « Signatio materie explicanda est per ordinem (ejus) ad quan- 
titatem, ut dividentem et separantem ipsas partes materiæ ». Item Cajetanum 
In Iiun q. 29, a. 1, et Comment, de Ente et essentia q. V. Principium individua- 
tionis ipsius substantiz debet enim ad ordinem substantia pertinere priusquam 
(prloritate naturae) adveniat accidens quantitatis; ergo hoc principium debet 
esse materia ut ordinatur ad hanc quantitatem, potiusquam ad illam, v. g. ad 
quantitatem hujusce embryonis potiusquam ad quantitatem alterius. Et deni- 
que ipsa quantitas individuatur a subjecto. Nec in hoc est circulus vitiosus; 
iied cause ad invicem sunt cause, in diverso genere (cf. Joannem a S. Thoma, 
loc. cit.). 

2° Probatur ratione theologica, in corpore articuli sic: 


— Unumquodque agit in quantum est ens actu, et determinat 
aliquid aliud secundum suam propriam determinationem, sic operari 
sequitur esse. 


— Atqui speciebus sacramentalibus datum est divinitus, ut re- 
maneant in suo esse. 


— Ergo consequens est quod etiam remaneant in suo agere. 


Id est: omnem actionem quam poterant exercere, substantia panis 
et vini existente, possunt etiam nunc exercere. 

Hoc est quidem satis mysteriosum, sed valent major et minor 
hujusce argumenti, nec destruuntur per objectiones. 


Ad lum: « Species sacramentales retinent idem esse quod habebant 
prius in materia, et ideo secundum suum esse assimilantur formis quz 
sunt in materia ». Totus hic articulus reducitur ad hoc principium : 
Operari sequitur esse. 


Ad 2um: Operari sequitur esse, « datur autem speciebus sacramen- 
talibus ut possint esse sine substantia, ita datur eis ut possint agere 
sine forma substantiali, virtute Dei ». 


Ad 3um: « Qualitates active agunt (naturaliter) in virtute formæ 
substantialis. Hec autem virtus instrumentalis conservatur in speciebus 
sacramentalibus divina virtute ». Id quod remanet absconditum est ipsa 
virtus divina et modus ejus operandi. Non sequitur quod Deus possit 
facere quod lapis videat, quia visio, ut actus vitalis, requirit principium 
vitale. 


q. 77 a. 4. 


Art.IV. — UTRUM SPECIES SACRAMENTALES POSSINT CORRUMPI 


Status quosstionis: Hec questio difficilior est quam quæstio præ- 
cedentis articuli, quia Deus potest gerere vices causz efficientis absentis, 
sed non potest gerere vices materie, seu subjecti; hoc esset imperfectio 
pro Deo, quia materia est potentia passiva, determinabilis, seu per- 
fectibilis. Deus autem est Actus purus. 

Proinde, ut dicunt objectiones enuntiatæ initio articuli, valde dif- 
ficile est explicare quod species sacramentales corrumpi possint, 1? quia 
sunt formz sine materia, et corruptio fit per separationem forma a ma- 
teria; 2? videtur proinde quod sint incorruptibiles; 3° nequidem mira- 
culose corrumpuntur, quia miracula, quæ fiunt in hoc sacramento, fiunt 
virtute consecrationis, quz species istas conservat et non destruit. 


Responsio tamen est, quod species sacramentales possunt corrumpi 
et corrumpuntur de facto. Non est proprie conclusio theologica, sed 
potius explicatio ejus quod sensu constat. 

1° Probatur ex experientia, nam sensu deprehenditur hos ‘as conse- 
cratas putrefieri et corrumpi. 


2? Probatur ratione theologica possibilitas hujusce corruptionis, sic. 


— Species sacramentales retinent idem esse quod prius habebant 
cum aptitudine ad esse in subjecto (a. 2). 


— Atqui hoc esse accidentium poterat corrumpi dupliciter: per 
se, scii, per alterationem qualitatum, qua adhuc possibilis est, et per 
accidens, scii, per corruptionem subjecti a contrario agente, ita v. g. sa- 
nitas perfecta oculi moribundi perit cum subjecto, cum morte ejus. 

— Ergo etiam nunc hoc esse accidentium potest corrumpi, et 
per se, scii, per alterationem qualitatum panis et vini, et etiam per 
accidens « quia, quamvis subjectum non remaneat, remanet tamen esse 
quod habebant hujusmodi accidentia in subjecto... et ideo hujusmodi esse 
potest corrumpi a contrario agente, sicut corrumpebatur substantia 
panis et vini ». 

Id est quidquid potuisset corrumpere substantiam panis et sic con- 


sequenter destruere ejus accidentia, potest nunc eodem modo hzc ac- 
cidentia destruere. 


Corollarium duplex enuntiatur in secunda parte corporis articuli: 
cessat aut non cessat praesentia realis corporis Christi, prout fit aut non 
fit tanta immutatio, quod fuisset corrupta substantia panis et vini; v. g. 
si qualitates vini non sint amplius vini, sed aceti, tunc cessat realis 
praesentia. 

De miraculosa conservatione specierum longo etiam tempore post 
communionem et usque ad communionem sequentis diei cf. Schram, 
Theologia mystica (ubi de communione). Hoc est rarum, proprie ex- 
eeptionale, et non faciliter admittendum. 

Ad lum et ad 2ura: « Species sacramentales, licet sint formæ non in 
materia habent tamen esse (corporale) quod prius in materia habebant ». 
Sic possunt corrumpi, et differunt a formis separatis a materia, ut sunt 
angeli. 

Ad 3um: Corruptio illarum specierum non est miraculosa, sed na- 
turalis. Præsupponit tamen quod hz species miraculose retineant esse 
sine subjecto. 

Remanet vero difficultas, prout corruptio unius est generatio alte- 


rius, quz fieri nequit sine materia. Hzc difficultas examinatur in arti- 
culo sequenti. 


q. 77, a. 5. 


Wirt. V. — UTRUM EX SPECIEBUS SACRAMENTALIBUS ALIQUID 
POSSIT GENERARI 


Status quaestionis: Videtur quod non: 1? quia nihil generatur nisi 
ex materia, atqui species sacramentales sunt sine materia, nec Deus 
potest gerere vices materie; 2? quia substantia non potest generari ex 
accidente, quod est alterius generis. 

Objectiones iste facilius intelliguntur quam responsio, quia sunt 
superficiales, dum responsio sumitur ex alto, scii, ex his qua Deus 
omnipotens facere potest modo extraordinario. 


1BB De accidentibus eucharisticis 


Responsio est: Ex speciebits sacramentalibus aliquid potest geiie- 
rari, et generatur de fácto, imo necesse est quod aliquid generetur, dum 
corrumpuntur. 

1° Probatur factum ex experientia, in argumento « sed contra »: 
« Ad sensum videri potest ex speciebus sacramentalibus aliquid generari, 
vel cineres, si comburantur, vel vermes, si putrefiant, vel pulveres, si 
conterantur ». Attamen vermes non generantur proprie ex iis (requiritur 
quod fuerint prius germina viventia vermium) sed vermes nutriuntur 
ex eis. 

2° Probatur quod hoc necesse sit et quomodo fiat in corpore ar- 
ticuli. 

— In primis hoc necesse est. Etenim corruptio unius est gene- 
ratio alterius; nam corruptio non est annihilatio. 


— Atqui species sacramentales corrumpuntur (articulo praece- 
denti). 
— Ergo necesse est quod ex eis aliquid generetur. 
« Quomodo autem ex eis aliquid generari possit, difficile est vi- 
dere », ait S. Thomas. Facilius dicitur quomodo hoc fieri nequit. 
Certo quidem novum compositum v. g. cineres, vel pulveres non 
generantur ex incorruptibili corpore Christi, nec ex substantia panis 
qua non remanet (vermes non generantur ex non vivo, sed nutriuntur). 


A) Quidam dixerunt quod novum compositum generatur ex aere. 
Sed, inquit S. Thomas, hoc est impossibile: 1? quia in aere circumstante 
nulla apparet alteratio, ut via ad hanc generationem, 2? quia natura 
aeris non est apta ad similem generationem, 3" nec alteratio apparet in 
aliis corporibus circumstantibus. 

B) Alii dixerunt, quod redit substantia panis in ipsa corruptione 
specierum. Sed, ait S. Thomas, hoc etiam est impossibile: 1“ quia non 
posset redire nisi per inversam transsubstantiationem corporis Christi 
in ipsam, et sic cessaret corpus Christi; nisi dicatur quod Deus creat 
novam substantiam panis, et hoc gratis affirmatur. 2? Substantia panis 
non potest redire cessantibus ejus accidentibus, quia sic esset sine 
propriis accidentibus. 


C) S. Thomas, in fine corporis articuli dat duas solutiones pro- 
babiles, quarum prima, juxta eum, est minus probabilis. 

1* solutio est: Quod in ultimo instanti corruptionis specierum, 
redit, non quidem substantia panis, sed materia panis, quæ magis de 
novo creata diceretur quam rediens. Et secundum hoc, inquit, posset 
sustineri praedicta positio. Sed hoc esset novum miraculum, non 
expressum in verbis consecrationis. 

2' solutio: « Melius videtur dicendum quod in ipsa consecratione 
miraculose datur quantitati dimensive panis et vini, quod sit primum 
subjectum subsequentium formarum... seu datur ei omne illud quod 
pertinet ad materiam. Hoc esset ex vi miraculi prius facti, non vero 
novum miraculum ». 

Item S. Thomas dicit ad Illl»: « Quantitas dimensiva supplet 


vicem materiæ ». Ad 2"TM: « Sic quamvis sit accidens habet vim sub- 
stanti: » virtute divina. 


Difficultas tamen remanet, scii: Utrum novum compositum con- 
stet solum quantitate et forma substantiali, an e contra Deus producat 
materiam ex cujus potentia et in qua recipiatur forma substantialis 
novi compositi? 

Hoc disputatur inter thomistas. Ferrariensis cum quibusdam aliis 
tenet quod novum compositum est sine materia, et quod in eo quan- 
titas gerit vices materie; idem ita esset in compositis generatis ex illo, 
et sic semper. 

Sed communius thomistæ tenent, v. g. Joannes a S. Thoma, 
Gonet, Billuart, quod probabilius producitur de novo materia, alioquin 
sequeretur quod foret perpetuum miraculum etiam extra eucharistiam, 
nam ex novo composito, v. g. ex cineribus, generatur aliud et sic 
semper usque ad finem mundi. Et compositum generatum ex speciebus 
eucharisticis non esset compositum naturale. 

Hac ultima sententia fundatur in responsione ad 3um praesentis 
articuli, ubi dicitur in fine: « quantitas dimensiva panis potest fran- 
sire in substantiam et dimensionem » novi compositi. Item S. Thomas 
in IV Sent. d. 12, q. 1, a 2, qa 4“ ad 4un' dicit: « Secundum quamlibet 
positionem, oportet ponere aliquid in hac generatione esse miraculum 
et aliquid naturale: reditus substantie, vel creatio materie, vel con- 
versio dimensionum in materiam est miraculum, sed quod materia jam 
existens recipiat talem formam, cujus dispositiones præcesserant in 
dimensionibus, hoc est naturale ». 

Unde S. Thomas admittit saltem in hoc loco, et in nostra respon- 
sione ad 3um quod dum generatur aliquid ex speciebus sacramentalibus, 
Deus modo sibi placito materiam producit aut per creationem, aut per 
conversionem quantitatis in ipsam, aut etiam forte per conversionem 
aeris ambientis, sicut in Cana conversa est aqua in vinum. 

Indecisum est pro S. Thoma utrum materia producatur per crea- 
tionem an per conversionem quantitatis in ipsam. Videtur tamen 
convenientius dicere per conversionem, quæ sic esset sequela miraculi 
transsubstantiationis. 

Scotus et Vasquez putant quod novum compositum, ut vermes, 
cineres, de novo creatur. Hoc non admittunt thomistæ, quia tunc novum 
compositum produceretur ex nihilo, corruptio autem specierum non 
terminatur ad nihilum. Corruptio unius est generatio alterius, ut dixit 
S. Thomas, initio corporis nostri articuli. 

Fatemur in hoc esse difficultatem; sed hzc difficultas non minuit 
certitudinem nostram de praesentia reali et de transsubstantiatione, 
quae fundatur in auctoritate divinz revelationis ab Ecclesia proposita. 

Difficultates circa modum intimum rerum non tollunt certitudinem 
de existentia harum rerum; v. g. factum sensationis est certum, 

quamvis absconditus maneat modus intimus secundum quern corpora 
mere materialia possint influere in organum vivum et sic in ipsam fa- 
cultatem sensitivam et producere in sensibus nostris similitudinem 
vitalem ordinis vitz sensitive (cf. S. Thomam, de Potentia, q. 5, a. 8 
et Joannem a S. Thoma, Cursus phil. de Anima, q. 8, a. 4). Videtur 
quod effectus nobilior sit quam causa. Item factum  abstractionis 
idearum nostrarum a sensibilibus est certum quamvis modus intimus 
secundum quem hoc evenit sub influxu intellectus agentis sit satis obscu- 
rus, sicut ipsa natura intellectus agentis. Imo productio minimi motus 
localis continet mysterium, prout non potest plene explicari nisi per in- 
terventionem Primi motoris, et ita ut sit novitas effectus sine novitate 
actionis in Primo motore; hoc est mysterium coexistentiae aeternitatis 
cum tempore. Non tamen ex hoc minuitur certitudo nostra de existen- 
tia ipsius motus. Si autem sunt obscuritates in ordine naturae, non 
mirum est quod sint in ordine supernatural! v. g. in Eucharistia. Mille 
obscuritates non causant dubium, si non destruunt nec minuunt ipsum 
motivum formale certitudinis nostre, sed ex alia parte proveniunt. 

Item quando agitur de conciliatione intima attributorum Dei. 

Imo quo certiores sumus de existentia in Deo inflnitæ misericor- 
di» et inflnite Justitiæ, eo magis apparet obscuritas earum intimæ con- 
ciliationis, que vocatur a mysticis magna tenebra. Non enim possunt 
hae due perfectiones inflnite conciliari nisi in eminentia Deitatis, que 
nonnisi per visionem beatificam cognosci potest ut in se est. 


In his omnibus, sicut in Eucharistia, oportet bene distinguere 
obscuritatem superiorem qua provenit ex nimia luce pro debilitate 
nostri intellectus et obscuritatem inferiorem, qua provenit ex incohe- 
rentia et etiam ex absurditate. Kantius rejicit mysteria supernaturalia 
propter eorum obscuritatem, et in ejus doctrina alia est obscuritas, 
totaliter diversa, que non ex nimia luce provenit. Non oportet nimium 
momentum theoreticum tribuere Kantismo, posset esse magna deper- 
ditio temporis, ad salutem animarum magis fructuose consumendi. 
Item dicendum est de Cartesianismo, cujus debilitas speciatim apparet 
in elucubrationibus theologorum cartesianorum circa Eucharistiam, 
propter confusionem substantie cum extensione. 


q. 77 a. 6. 


Art. VI, — UTRUM SPECIES SACRAMENTALES POSSINT NUTRIRE 


Statue questionis: videtur quod non, quia sunt accidentia tan- 
tum, et alimentum nutrit prout est substantia quzdam, et prout assi- 
milatur a viventi; assimilatio enim nutritiva est manifeste mutatio 
substantialis in qua materia alicujus alimenti etiam non vivi fit ma- 
teria viventis, materia hominis, per mutationem formæ substantialis. 

Rispensio tamen est: species sacramentales manifeste nutriunt. 
1* Probatur ex experientia in argumento « sed contra ». 


2* Probatur ratione theologica: est corollarium articuli praece- 
dentis in quo dictum est quod species sacramentales possunt converti 
in substantiam aliquam, ergo in substantiam corporis nostri. 


Ad lum: E contrario corpus Christi, qui est panis mysticus, non 
convertitur in corpus hominis, sed reficit mentem ejus. 


Observatio. 


Notandum est, quoad istas quaestiones, aliquid pertinens ad ascen- 
sum materie; dicit pluries, post Aristotelem, sanctus Thomas quod 
materia quae naturaliter ordinatur ad formam, appetit formam, imo 
progressive appetit formam superiorem, sic materia elementi appetit 
formam plante, deinde formam animalis bruti, v. g. bovis, deinde for- 
mam hominis, que est excellentissima omnium formarum quz reci- 
piuntur in materia. Sic est mirabilis ascensio materiz ad superiora, ad 
subserviendum intelligentiæ nostre et amori Dei. 

In ordine autem supernatural! quadam pars materie est unita 
anima Christi, que personaliter unitur Verbo, et materia ac forma panis 
convertuntur in corpus Christi gloriosum; non potest esse altior ma- 
teriæ ascensio. Haec sunt certa, priora sunt certa secundum rationem, 
posteriora sunt certa secundum fidem. 

Hæ autem certitudines nullo modo minuuntur ex praedicta obscu- 
ritate scii, quomodo ex corruptione specierum Eucharistiæ generatur 
novum compositum? Deus modo sibi placito materiam novi compositi 
producit aut per invisibilem creationem, aut potius per invisibilem con- 
versionem quantitatis panis in substantiam novi compositi; hec con- 
versio esset sequela transsubstantiationis, et sequela quæ oritur secun- 
dum hanc legem « corruptio unius est generatio alterius ». Deus enim 
creator et conservator materiæ, habet potestatem immediatam in ipsam. 


q. 77 a. T. 


Art. VII. - UTRUM SPECIES SACRAMENTALES FRANGANTUR IN 
HOC SACRAMENTO 


Status quaestionis: Hic articulus instituitur, ut apparet ex difficul- 
tate tertia, quia posset male intelligi professio fidei, cui debuit subscri- 
bere Berengarius, et in qua legitur « Post consecrationem verum corpus 
et sanguinem Christi esse (sub hoc sacramento) et in veritate manibus 
sacerdotum tractari, frangi, et fidelium dentibus atteri ». Denzinger in 
suo Enchiridion n. 355, refert hanc professionem fidei, non vero hzc 
ultima verba. Quidouid sit de authenticitate eorum, quidam possent 
Intelligeie: id quod frangitur est corpus Christi. 

Responsio est: /psce species panis franguntur, non vero corpus 

Christi. 

1° Probatur ex communibus, in argumento « sed contra » quia 
fractio fit per divisionem quanti. Sed nullum quantum ibi dividitur, nisi 
species sacramentales; nam corpus Christi est incorruptibile et est ibi 
per modum substantie et non per modum quantitatis. Unde S. Thomas 
dicit in officio SS. Sacramenti: « A sumente non concisus (Christus), 
non confractus, non divisus, integer accipitur. Nulla rei (contenta) 
fit scissura, signi tantum fit fractura, qua nec status nec statura signati 
minuitur ». 

2° Probatur magis ex propriis, ac simul excluduntur opiniones 
erroneæ. 

Quidam dixerunt: non est ibi vera accidentium fractio; sed hoc 
contradicit sensui, qui non decipitur circa ea qua sunt per se sensibilia, 
ut est quantitas localiter extensa, quæ est sensibile commune pluribus 
sensibus. 

« Apparet enim in hoc sacramento aliquid quantum, prius unum 
existens, et postea in multa partitum, quod quidem oportet esse subjec- 
tum fractionis ». Atqui hoc quantum non est corpus Christi impassibile, 
quod ibi est per modum substantiz, scii, totum sub qualibet parte. Ergo 
id quod frangitur est ipsa quantitas dimensiva panis. 


Ad lum: In hac quantitate panis remanent porositas et frangibi- 
litas sicut alie qualitates, vg. raritas et densitas, ut dictum est a. 2 ad 3. 


Ad 2"*: Remanet etiam duritia, que sequitur densitatem. 


Ad 3“™: Corpus Christi non manducatur in sua specie, sed in spe- 
cie sacramentali; ideo ipsum corpus Christi non frangitur, et hoc modo 
intelligenda est confessio Berengarii. « Nulla rei fit scissura, signi tantum 
fit fractura ». 


, 77 a. 8. 


Art. VIII. — UTRUM ALIQUIS LIQUOR POSSIT VINO CONSECRATO 
COMMISCERI 


Status questionis: Non agitur de gutta aqua miscenda cum vino 
ante consecrationem; agitur de admixtione post consecrationem. Estne 
possibilis. Et ex hoc cessatne presentia realis sanguinis Christi, ut 
quaeritur in 4* difficultate. 


Respondeturet hoc patet ad sensum, physice fieri potest additio 
alicujus liquoris post consecrationem vini sicut antea, quamvis hoc sit 
illicitum. 

Ratio est quia species sacramentales retinent suum esse et suum 
agere ac pati, ut scil, agere et pati possint quidquid ageret vel pate- 
retur substantia vini, si ibi existeret. 

Corollarium: Cessat aut non cessat presentia realis sanguinis Christi 
prout fit aut non fit tanta permixtio liquoris adjuncti quod species seu 
qualitates vini non remaneant, tanta scii, quod cessasset substantia vini 
si presens fuisset cf. ad 4um. Quandonam vero cessat substantia vini 
ex admixtione alterius liquidi, difficile est determinare in concreto, sed 
scientia non est in istis rebus singularibus, que sunt contingentes; ita 
si quæreretur quandonam incipit esse cumulus granorum arenæ; cumulus 
est quid accidentale, non habet essentiam determinatam. Sophistæ mul- 
tiplicabant similes quaestione, quæ sunt estra scientiam. 

Recapitulatio quæstionis de accidentibus eucharisticis. 

1? Hec accidentia post transsubstantiatione TM, remanent sine proprio 
subjecto, hoc est de fide; imo sine ullo subjecto ut communiter admit- 
titur. 


2? Quantitas dimensiva panis est subjectum aliorum accidentium 
vg. coloris, resistentia, saporis. 

3? Quia haec accidentia virtute divina remanent in suo esse, rema- 
nent etiam in suo agere, sic immutant exteriora corpora. 


4? Haec accidentia possunt corrumpi per se, scii, ratione alterationis 
accidentalis, et per accidens scii, per actionem qua destruxisset ipsam 
substantiam panis. 


5? Ex his accidentibus potest aliquid generari, prout quantitas vices 
gerit substantiæ, et rursus producitur a Deo materia in composito gene- 
rato, per miraculum subsequens ex transsubstantiatione. 


6? Sic species sacramentales possunt nutrire. Hic sunt principalia 
capita hujusce quæstionis. 

Si comparantur hi articuli S. Thomae de transsubstantiatione et de 
accidentibus eucharisticis cum scriptis theologorum antecedentium vel 
ejusdem temporis, apparet magnus progressus. Historici narrant quod 
S. Thomas in oratione postulavit a Domino an vera esset hec doctrina 
de accidentibus eucharisticis; speciatim pro ea obtinuit hanc respon- 
sionem: « Bene scripsisti de me, Thoma ». 


Sic terminantur quaestiones ad materiam Eucharistiæ pertinentes; 
quatuor scii, quæstiones: q. 74 de specie materiae; q. 75 de conversione 
panis et vini in corpus Christi; q. 76 de modo quo Christus existit in 
hoc sacramento; q. 77; de accidentibus panis et vini qua in hoc sacra- 
mento remanent. 

Transeundum est nunc ad quaestionem 78 de forma hujus sacra- 
menti. 


QUAESTIO LXXVIII 


DE FORMA SACRAMENTI EUCHARISTIA 


In hac quaestione sunt sex articuli quorum ordinatio de se clara est: 


1° de forma hujus sacramenti; 2J de convenientia formas conse- 
crationis panis; 3" de convenientia forma consecrationis vini; 4? de vir- 
tute utriusque formæ; 5? de veritate harum formularum ut efficiunt id 
quod significant; 6? de comparatione unius forma ad aliam. 

Aliquis dicere posset: sanctus Thomas debuisset de forma hujus 
sacramenti prius tractare, antequam de transsubstantiatione; quia for- 
mula consecrationis, quz est forma sacramenti, efficit id quod significat; 
unde prius considerandum est quid proprie significat. Ad hoc respon- 
dendum est, quod sanctus Thomas prius jam consideravit verba conse- 
crationis ut necessarium erat ad explicationem præsentiæ realis et 
transsubstantiationis q. 75; nunc autem magis illustratur ex ipsa 
presentia reali significatio profunda et exacta horum verborum nec non 
particularitates hujusce consecrationis, prolatæ in persona Christi. 

Sic, in ordine naturali, natura rerum prius cognoscitur ex suis 
notis et postea ex ipsa natura rei cognite illustrantur note, qua tunc 
apparent ut rei proprietates intelligibiles. Ita pro notis et proprietati- 
bus Ecclesie, ita etiam nunc pro sacramento Eucharistia. 

Manifestum est quod quaestiones qua orte sunt inter catholicos 
et schismaticos circa formam consecrationis et circa epiclesim tractari 
debent nunc, supposita quaestione de praesentia reali et de transsubstan- 
tiatione. 

Declarationes Ecclesiae. 

Initio pre oculis habendae sunt definitiones Ecclesie. Ecclesia 
declaravit quod forma hujus sacramenti sunt verba Christi, non vero 
epiclesis seu subsequens oratio sic a græcis vocata. Cf. Denz. 414, 698, 
715, 876, 938, 3043, 3035. 


Concilium Florentinum (n. 698) dicit: « Forma hujus sacramenti 
sunt verba Salvatoris, quibus hoc confecit sacramentum: sacerdos enim 
in persona Christi loquens hoc conficit sacramentum. Nam ipsorum ver- 
borum virtute substantia panis in corpus Christi et substantia vini in 
sanguinem convertuntur ». Item in eodem Concilio (n. 715) enunciatur 
integraliter utraque formula. In Conciliis dicitur: « in persona Christi » 
et non solum in persona Ecclesia. 


Concilium Tridentinum (n. 876) dicit: « Vi verborum (consecra- 
tionis) corpus Christi est sub specie panis et sanguis sub specie vini ». 

Ibidem n. 938: « Christus corpus et sanguinem suum sub speciebus 
panis et vini Deo Patri obtulit, ac sub earumdem rerum symbolis, Apo- 
stolis (quos tunc Novi Testamenti sacerdotes constituebat), ut sume- 
rent, tradidit et eisdem eorumque in sacerdotio successoribus, ut offer- 
rent, precepit per hec verba: Hoc facite in meam commemorationem 
etc. (Luc. XXII, 19; I Cor. XI, 24) uti semper catholica Ecclesia intel- 
lexit et docuit ». Item n. 949. 


Innocentius IV anno 1254, circa ritus Grecorum (Denz. 3043) de- 
clarat: « Greci in celebratione missarum, de hora celebrandi suam sequi 
consuetudinem permittantur, dummodo in confectione vel consecratione, 
formam verborum a Domino expressam et traditam observent ». 


Denique Pius X anno 1910 (Denz. 3035), damnans doctrinam re- 
center propugnatam, declarat contra quosdam Orientalium errores: 
« Non intacta relinquitur catholica doctrina de Sanctissimo Eucharistiæ 
sacramento, cum præfracte docetur, sententiam suscipi posse, qua tenet, 
apud Graecos verba consecratoria effectum non sortiri, nisi jam prolata 
oratione illa quam epiclesim vocant, cum tamen compertum sit Ecclesiz 
minime competere jus circa ipsam sacramentorum substantiam quidpiam 
innovandi ». 

Ibidem Denzinger notat quod antea pluies pontifices declaraverunt 
epiclesim ad consecrationem non requiri, scii. Benedictus XII (Denz. 
532) Clemens VI, Benedictus XTII, Benedictus XIV ac Pius VII. Græci 
schismatici a seculo XIV dicunt Eucharistiam confici precibus quas post 
prolata hec verba: Hoc est corpus meum, Hic est calix sanguinis mei, 
fundunt, secundum suas liturgicas orationes in hunc modum: « Rogamus 
Pater, ut mittas Spiritum tuum super nos et super hec apposita munera: 
et fac panem istum pretiosum corpus Filii tui et quod est in calice pre- 
tiosum sanguinem Filii tui ». 

Dicere hanc orationem esse necessariam ad consecrationem est 
affirmare quod misse celebrate in Ecclesia Romana sunt invalide et 
hoc est insuper contra Concilium Florentinum (Denz. 698 et 715). 


Hujus erroris praecipui patroni fuerunt Cabasilas, Marcus Ephe- 
sinus et Simeon Thessalonicensis, quos confutarunt Cardinalis Bessa- 
rion, opusc. de Eucharistia, Allatius et Arcudius. Cf. Diet. Théol. Gath. 
art. «Epiclése» (P. Salaville). Juxta Dom Cabrol, in antiquissimis 
liturgiis, epiclesis præcedebat verba consecratoria, inde nulla difficultas L 
De sensu vero epiclesis post verba consecrationis est duplex explicatio: 


| Falsitas opinionis Graecorum schismaticorum ostenditur ex S. Scriptura 
et Traditione. Non enim possibile est quod Evangelistae et S. Paulus, referendo 
verba Christi instituentis Eucharistiam et dicentis Hoc facite in meam comme- 
morationem, omiserint verba omnino necessaria ad validitatem consecrationis. 

Insuper multi Patres etiam Graci assignant ut causam conversionis panis 
in corpus Christi, verba relata a Synopticis et a S. Paulo sine aliis. Et nullus 
inter Patres insinuat hec verba non sufficere. Insuper etiam inter graecos 
schismaticos hic error non cognoscitur nisi a saeculo XIV. 

1* explicatio: Dum legitur ut nunc est post consecrationem, epi- 
clesis invocat Spiritum Sanctum, non ad efficiendam transsubstantia- 
tionem, jam peractam, seu non ut panis fiat corpus Christi, sed ut nobis 
fiat, scii, ut proficiat sacerdoti et fidelibus, presertim communicantibus. 
Ita loquuntur Vasquez, S. R. Bellarminus, Suarez, de Lugo, Billuart, 
inter recentiores: Billot. Sed hec explicatio non videtur satis litteralis. 


2* explicatio, quæ communior est, proposita est a Card. Bessa- 
rion, scii. Epiclesis invocat Spiritum Sanctum, prout consecratio, ut opus 
ad extra, est communis tribus personis divinis, et ideo invocatur Spi- 
ritus Sanctus, ut, cum Patre et Filio jam invocatis, ipsam transsubstan- 
tiationem operetur. Hzc quidem transsubstantiatio facta est eo instanti, 
quo verba consecrationis prolata sunt, sed quia, humano sermone, hec 
omnia non possunt eodem instanti exprimi, « successive declarantur ea 
que in instanti peraguntur ». Ita Card. Bessarion, Bossuet, Ferraris, 
D. Cagin, Franzelin, Salaville. 

Notandum est insuper quoad protestantes quod diversimode erra- 
verunt circa formam sacramenti Eucharistiæ. Lutherus contendit hac 
etiam verba qui pridie, etc. esse consecratoria; Kemnitius totam Christi 
institutionem pertinere ad integritatem forma. E contrario Bucer vult 
nulla verba esse proferenda. Calvinus autem vult esse proferenda reci- 
tative tantum ad fidem excitandam. Est exemplum variationum eorum. 

Nonnulli cum Scoto (IV d. 8, q. 2, a. 2) existimaverunt verba con- 
secrationis non esse valida sine iis que praecedunt: « Qui pridie quam 
pateretur... », « Simili modo... », quia alioquin sacerdos non loqueretur 
in persona Christi, sicque verba corpus meum importarent corpus cele- 
brantis, non Christi. Id revera videtur docere Scotus loc. cit., ab hac 
tamen sententia illum vindicare conantur quidam ejus discipuli. 


q..78 a. 1. 
Art. Y.— UTRUM HÆC SIT FORMA HUJUS SACRAMENTI: «HOC 
EST CORPUS MEUM » ET « HIC EST CALIX SANGUINIS MEI» 


Status quosstionls: S. Thomas speciatim considerat formam hujus 
sacramenti magis quam formam aliorum, quia Eucharistia perficitur 
in consecratione vi verborum, alia vero sacramenta in usu, et insuper 
Eucharistia perficitur a ministro ut immediate repræsentat Christi per- 
sonam, alia vero perficiuntur ab eo ut a persona distincta quz pote- 
statem habet a Christo, et dicit v. g. Ego te baptizo...; Ego te absolvo... 


la difficultas enuntiata initio articuli est quod Christus, ut videtur, 
consecravit quando benedixit panem acceptum, nihil dicendo, et postea 
dixit: « Accipite et comedite, hoc est corpus meum ». Propter hanc 
difficultatem, inter catholicos, Innocentius III 1. 4 Myst. Missae c. 6 
opinative censuit ipsum Christum sine verbis, sed sola benedictione 
consecrasse, postea tamen præscripsisse formam seu verba quibus 
sacerdotes consecrant. Catharinus etiam sustinuit hanc sententiam, 

qua rejicitur a sancto Thoma, et post Tridentinum est saltem erronea 
(cf. Billuart). 

2* difficultas: quare ad formam non pertinerent hec verba: « Acci- 
pite et comedite ». 

3? Insuper in forma debet exprimi actus ministri, ut: Ego te 
baptizo, Ego te absolvo. Hoc autem non exprimitur praedictis verbis. 

4° Si hec verba separatim ab aliis dicerentur, intelligeretur: hoc 
esse corpus ministri, non Christi. Ergo est inconveniens, quia verba 
formz debent habere sensum determinatum ex seipsis, sine aliis, ut: 
Ego te baptizo. 


Responsio famen est affirmativa. Imo de fide est: consecrationem 
his verbis perfici. Cf. Concilium Florentinum in decreto pro graecis 
(Denz. 698 et 715). S. Thomas citat, in argumento «sed contra » 
Pseudo-Ambrosium, seu auctorem libri de Sacramentis, in quo clare 
enuntiatur hec doctrina. 


In corpore articuli ostenditur convenientia hujusce forma, prout 
Eucharistia differt ab aliis sacramentis. Hzc sunt attente consideranda, 
ad cognoscendam doctrinam S. Thome de sacrificio Missæ, de quo bre- 
viter tantum loquutus est postea q. 83. 

In argumento S. Thoma, major non subito apparet, quia quasi 
subintelligitur, ad hoc reducitur argumentum: 

— Forma sacramentorum debet exprimere id quod efficit. 

— Atqui Eucharistia perficitur non in materia usu, sed in materiae 
consecratione, que transsubstantiationem efficit, in nomine, non mi- 
nistri, sed immediate ipsius Christi. 

— Ergo forma sacramenti Eucharistiæ sic debet exprimere, in 
nomine Christi, transsubstantiationem efficiendam. « Hoc est corpus 
meum ». « Hic est calix sanguinis mei ». 

Hoc argumentum pulchrum est et profundum, nec semper satis 
conservatum est a posterioribus theologis. 

Major habetur ex tractatu de sacramentis in communi. 

Minor sequitur ex praedictis in hoc praesenti tractatu: « Forme 
enim aliorum sacramentorum important usum materie, puta baptiza- 
tionem vel consignationem, et exprimunt actum ministri, vel indicative: 
Ego te baptizo... ego te confirmo; vel imperative: Accipe potestatem 
(ordinis); vel deprecative: Per istam unctionem et nostram interces- 
sionem (pro extrema unctione). 

E contrario forma Eucharistiae importat solam consecrationem 
materie quz transsubstantiationem efficit in nomine non ministri, sed 
Christi; minister enim non facit actum personalem, non abluit, non con- 
signat, sed solum profert verba consecrationis. « Ut detur intelligi quod 
minister in perfectione hujus sacramenti nihil agit, nisi quod profert 
verba Christi ». Cf. litteram articuli. 

Ex hoc apparet quare S. Thomas tractat de convenientia hujusce 
formae, post quæstionem de transsubstantiatione et ante quaestionem de 

sacrificio Missae, q. 83. Sed jam satis clare apparet quod in essentia-sa- 
crificii Misse, quod est sacrificium sacramentale, « minister nihil agit 
nisi quod profert verba Christi », que exprimunt internam oblationem 
Christi semper viventis ad interpellandum pro nobis. Unde dicemus 
postea quod hzc oblatio est quasi anima sacrificii Missæ, id est: oblatio 
interna principalis offerentis, quz est infiniti valoris, etiamsi Missa 
celebretur ab indigno ministro. Sic jam patet quod Missa offertur magis 
a Christo, quam ab Ecclesia, quia Christus ipse est principalis offerens 
(Denz. 940). 

Sic etiam explicatur quare in forma sacramenti Eucharistiæ, non di- 
citur: « Ego consecro », nec: Ego transsubstantio, nec imperative: con- 
secretur, nec deprecative: per nostram intercessionem fiat conversio... 

Verba debent esse ipsa verba Christi, principalis offerentis, sicut 
victima realiter presens est corpus ejus. Sic est idem sacerdos princi- 
palis et eadem hostia ac in sacrificio crucis. 


Ad lum: S. Thomas non admittit id quod opinative dixit Innocen- 
tius III, scii, quod Christus benedixit panem sine verbis et sic conse- 
cravit, ac postea verba protulit, sub quibus alii postmodum consecrarent. 

Dicit S. Thomas: « Contra hoc expresse sunt verba Evangelii, in 
quibus dicitur quod Christus benedixit, que quidem benedictio aliquibus 
verbis facta est», et non fuit mere interna. Remanet tamen difficultas, 
scii, verba: hoc est enim corpus meum in Evangelio videntur potius 
declarativa consecrationis jam facte quam consecratoria, nam legitur: 
«Jesus aceepit panem et benedixit ac fregit, deditque discipulis suis 
dicens: accipite et manducate: hoc est enim corpus meum». Respon- 
det S. Thomas in fine responsionis ad lum: « Participium dicens conco- 
mitantiam quamdam importat respectu totius praecedentis (dictionis)»... 
ut sit sensus quod Christus verba « Hoc est corpus meum », dixit, non 
in fine, dum dedit panem consecratum discipulis, sed dum benediceret, 
frangeret ed daret discipulis. Ita Traditio viva quae melius declarat 


sensum S. Scriptura. 
Ratio est quia narratio est successiva et enuntiat verba post 


facta, dum realiter verba^ dicta sunt simul cum factis. Aliquid simile 
dicet postea Cardinalis Bessarion ad explicandum sensum Epiclesis. 

Ad 2um: «Accipite et comedite», exprimunt usum materiz con- 
secratæ, qui non est de necessitate hujus sacramenti, ut supra dictum 
est. Ergo potest celebrari missa sine communione fidelium; unde haec 
verba non sunt de substantia forma, sed exprimunt finem sacramenti. 

Ad 3um: Non dicitur: «Ego consecro» sicut dicitur: Ego te 
baptizo, quia in Eucharistia minister non exercet aliquem actum circa 
usum materie, nisi postea dando communionem. Sed solum profert 
Christi verba. 

Ad 4"m: solvitur dubium: An praedicta verba « Hoc est corpus 
meum » et « Hic est calix sanguinis mei », sufficiant ad validitatem sa- 
cramenti et sacrificii. Quidam responderunt negative, et Scotus, ut 
dictum est, videtur admittere quod dubia esset consecratio, si non 

dicerentur hzc verba: « Qui pridie etc. quia tunc sacerdos videretur di- 
cere: « Hoc est corpus meum et non corpus Christi ». 


Sanctus Thomas respondet: Hoc esset quidem illicitum proferre 
hec sola verba, sed esset validum. Cajetanus pulchre respondet ad 
Scotum in explicatione hujusce ad 4um: Juxta Cajetanum, si hec verba 
Hoc est corpus meum dicerentur recitative tantum, rationabilis esset 
opinio Scoti, sed dicuntur significative et practice, quia loquendo tantum 

recitative sacerdos non conficit in persona Christi, sed recitat Chri- 
stum conficientem. In Concilio autem Florentino legimus haec verba: 
€ Sacerdos in persona Christi loquens hoc conficit sacramentum». Unde 
sequitur quod intentio sacerdotis, ad gerendam personam Christi, in hoc 
ipso quod intendit conficere sacramentum, sufficiat ad exprimendum vi 
verborum: hoc esse corpus Christi, dicendo in persona Christi: « Hoc 
est corpus meum ». Et hac ratione motus est sanctus Thomas, ut patet 
in littera ». Ita Cajetanus. 

Brevius: celebrans differt a prædicatore qui recitative tantum nar- 
rat institutionem Eucharistiæ; non recitaretur quidem hoc esse corpus 
Christi, nisi prerecitaretur Christum dixisse: « Hoc est corpus meum ». 
Sed celebrans in persona Christi loquitur non recitative sed significa- 
tive, scii, ad practice significandum id quod efficitur hic et nunc per 
consecrationis verba. Id est celebrans adimplet id quod Christus dixerat, 
scii. < Hoc facite in meam commemorationem ». Luc. XXII, 19, I Cor. 
XI 24. Hoc clarius erit infra ex articulo sequenti. 

Ex hoc apparet quod sacerdos principalis Nove Legis est solus 
Christus semper vivens ad interpellandum pro nobis (Hebr. VII 25) et 
quod alii sunt solum ejus ministri, qui tamen dicuntur sacerdotes prout 
ejus sacerdotium participant et sunt supra diaconos. 


q. 78 a. 2. 


Art.II. — UTRUM H/EC SIT CONVENIENS FORMA CONSECRA- 
TIONIS PANIS: «HOC EST CORPUS MEUM» 


Status quaestionis: Agitur nunc magis explicite de convenientia 
hujusce formulae. Videtur quod non, 1° quia oporteret dicere: « Hoc 
fit » ad exprimendam conversionem quz fit in hoc instanti; 2' aut di- 
cendum esset potius imperative « Aoc sif corpus meum », ad signifi- 
candam conversionem producendam; 3“ vel dicendum esset: Hic panis 
est corpus meum », nam si praedicatum est determinatum ita subjectum 
debet esse determinatum; 4? imo oporteret determinare personam, di- 
cendo: « Hoc est corpus Christi; 5? denique mutile est dicere enim. 


Responsio tamen est: Hec forma est convenientissima. 


1° Probatur, quia ea usus est Dominus. In memoriam revocandum 
est quod secundum protestantes, ut supra dictum est, in his verbis, vox 

est, idem valet ac significat, et tune corpus figurate accipitur, sicut 
diceretur ostendendo statuam Cæsaris: hic est Cæsar. 

Ostendimus autem supra in q. 73 a. 5 de institutione Eucharistiæ 
et q. 75, a. 2, 8, hanc interpretationem esse contra sensum litteralem et 
proprium narrationis Evangelic&, in qua nil indicat quod hzc verba 
sumi debent metaphorice, imo constat quod sumenda sunt in sensu lit- 
terali et proprio, nam signum metaphoricum debet esse auditoribus 
notum, vel ex natura rei, vel ex consuetudine hominum, vel ex praevia 
aut subsequent! explicatione. Alioquin falsa et stulta esset locutio. Fa- 
cile e contrario intelligitur sensus non proprius hujusce propositionis: 
« Hic est Cæsar », si simul ostenditur statua Caesaris, quia ex natura sua 
eum repræsentat. 

2° In praesenti articulo hoc presupponitur et ostenditur conve- 
nientia hujusce formae, hoc syllogismo explicativo, non objective illa- 
tivo: 

— Forma sacramentalis debet significare id quod efficitur ab ipsa. 

— Atqui in Eucharistia id quod efficitur est transsubstantiatio, 
quae exprimenda est in facto esse et non in fieri (quia est instantanea) 
et que ordinatur ad hoc quod id quod erat panis sit determinate corpus 
Christi. 

— Ergo hzc forma est convenientissima: « Hoc esf corpus 
meum ». Hec est optima metaphysica; hic non sufficeret theologia 
positiva. 

Major habetur ex tractatu de sacramentis in communi. 

Minor explicatur per partes scii.: 

Hzc conversio exprimi debet non in fieri, sed in facto esse, quia 
est instantanea, non successiva (q. 75 a. 7), sic in ea non distinguitur 
ipsum fieri a facto esse, sicut in creatione sic expressa: « Dixit et facta 
sunt ». 

Insuper formula sacramentalis debet exprimere ultimum effectum 
producendum, sicut ædificator exprimit domum ædificandam in facto 
esse, et non in fieri, dum dicit id quod vult facere. 

Denique terminus ad quem conversionis debe esse determinatus, 
scii, corpus Christi, non vero terminus a quo, quia hic non manet se- 
cundum suam substantiam, sed solum secundum sua accidentia; proinde 
designandum est per pronomen demonstrativum hoc relativum ad id 
quod est sub accidentibus sensibilibus que manent. Est syllogismus 
explicativus ex praedictis veritatibus fidei. 

Sic hec formula et ipsa transsubstantiatio se mutuo illustrant et 
hoc explicat quare S. Thomas tractat ex professo de hac forma post 
quam de transsubstantiatione. 

Equidem formula recte intellecta in sensu litterali et proprio per- 
ducit ad cognitionem transsubstantiationis, et postea transsubstantiatio 
jam cognita, sine circulo vitioso, perducit ad profundiorem intelligentiam 
formule. 

Ita communiter definitio nominalis qua utitur sensus communis 
perducit ad definitionem realem philosophicam, et hec jam inventa mani- 

festat divitias sensus communis seu ejus elementaria ontologiæ; « quid 
nominis » confuse continet « quid rei ». 

Item proprietates alicujus rei prius congoscuntur ab exteriori ut 
« notae », sic perducunt ad cognitionem essentiae hujusce rei, et postea 
deducuntur ab essentia. Ita notae Ecclesiae sunt etiam ejus proprietates. 


Ad lum: Unde non dicendum est: « Hoc fit corpus meum » ; quia 
fieri non est ultimus effectus hujus consecrationis. 


Ad 2um: Quare non dicitur: «Hoc sit corpus meum», sicut pro 
creatione dictum est: « Fiat lux et facta est lux »? 

Respondet S. Thomas: Quia in creatione sermo Dei operatus est 
effective sed non sacramentaliter, in transsubstantiatione autem « sermo 
Dei operatur et effective et sacramentaliter, id est secundum vim signi- 
ficationis, et ideo oportet in hoc sermone significari ultimum effectum 
consecrationis per verbum substantivum indicativi modi et praesentis 
temporis » potiusquam imperative. Haec explicatio bona quidem est, sed 
non videtur omnino necessaria. Ut videtur, Dominus potuisset etiam 
dicere: « Hoc sit corpus meum », sed melius dicitur: « Hoc est corpus 
meum » ad significandum quod effectus instantaneus jam productus est, 
quando terminatur verborum prolatio. Hoc melius explicabitur art. 5' 
ubi dicetur quod he formula sunt vere veritate practica, quæ nor 
praesupponit rem significatam, sed eam facit. 

Ad 4um: Non debet dici « corpus Christi », sed « corpus meum », 
quia hec verba proferuntur in persona Christi. 


Ad 5ura: « enim » non est de essentia forma, nec ad validitatem 
requiritur. 


q. 78 a. 3. 


Art.111. 2 UTRUM H/EC SIT CONVENIENS FORMA CONSECRA- 
TIONIS VINI: «HIC EST CALIX SANGUINIS MEI ETC.» 


Status qucestionis: Quæritur an hzc sola verba: « Hic est calix 
sanguinis mei », sine aliis verbis adjunctis sint de substantia hujusce 
formae. Sic existimaverunt Alexander Halensis, S. Bonaventura, Petrus 
a Tarentasia. 

S. Thomas autem cum pluribus aliis respondet: efiam sequentia 
verba sunt de substantia forme, tanquam ad ejus integritatem perti- 
nentia, usque exclusive ad « Hzc quotiescumque feceritis... ». 

Ratio est quia ultima verba sunt determinationes praedicati, scii, 
sanguinis Christi, scii. « pertinent ad integritatem ejusdem locutionis » 
et eodem ritu et modo proferuntur, dum sacerdos calicem in manibus 
tenet. Sic omnia hec verba in Missali scribuntur cum majusculis. 

Sic enim designatur virtus sanguinis effusi, dicendo: « Hic est 
enim calix sanguinis mei, novi et ceterni testamenti: mysterium fidei, 
qui pro vobis et pro multis effundetur in remissionem peccatorum ». 

Id est: effusus est sanguis Christi: 1° ad vitam æternam conse- 
quendam; sic dicitur « novi et ceterni testamenti»; 2? ad justitiam 

gratiæ qua est per fidem, sic dicitur mysterium fidei; 3" ad remissionem 
peccatorum. 

Quoad variationes accidentales in diversis liturgiis orthodoxis, cf. 
Corbelet, Histoire du Sacrement de VEucharistie, t. I, p. 263 sq. 


Dubium: Quoad corpus hujusce articuli, ut notat Cajetanus (in arti- 
culum lum hujusce questionis) est difficultas, scil. An S. Thomas velit 
dicere quod hzc sola verba « Hic est calix sanguinis mei » non sufficiant 
ad validitatem? 

Disputatur etiam inter thomistas, nam in corpore articuli, sanctus 
Thomas dicit quidem,(rejiciendo priorem opinionem)quod subsequentia 
verba sunt de substantia formae; sed paulo postea dicit: pertinent ad 
integritatem (integritas autem distinguitur ab essentia) 1. Et in arti- 
culo 1° in corpore et ad 47M, dicit simpliciter: « Hzc verba « Hic est 
calix sanguinis mei », esse formam hujus sacramenti ». 

Juxta Billuart et plures alios, probabilius ad validitatem sufficiunt 
hzc sola verba Hic est calix sanguinis mei, vel Hic est sanguis meus. 


Probatur 1° ex Patribus presertim ex S. Justino, Apolog. 2 et 
Damasceno 1. IV de fide orth., c. 14, qui dicunt consecrationem fieri his 
verbis: Hoc est corpus meum et Hic est sanguis meus. 

Item auctor de Cena Domini apud S. Cyprianum, et Innocentius III 


in 1. 4 de Missa c. 6. 


Probatur 2° ex liturgiis Graecorum, Greci essentialem formam ser- 
vant, valide enim consecrant, ut omnes fatentur. Non autem proferunt 
verba: novi et aeterni testamenti, etc. 


Probatur 3? ratione theologica: Ila sola verba sunt essentialia 
quie significant presentiam realem sanguinis Christi. Atqui praedicta 
verba independenter a sequentibus hanc presentiam realem significant, 
non minus quam « Hoc est corpus meum », independenter a sequentibus, 
quod pro vobis tradetur. Ergo ultima verba consecrationis vini perti- 
nent non ad ejus essentiam, sed ad ejus integritatem. 

Gonet respondet: hoc sufficeret quidem ad Eucharistiam ut sacra- 
mentum non vero ut sacrificium, in quo effusio sanguinis significari debet. 
Sed hoc non videtur certum, nam eo ipso quod secunda consecratio pro- 
ducit vi verborum praesentiam sanguinis tantum, ita ut corpus Christi 
non sit ibi nisi concomitanter, sufficienter jam exprimitur sacramentalis 
effusio sanguinis, quia missa est sacrificium sacramentale et incruentum. 

Denique ipse S. Thomas in nostra qu. a. 1 c. et ad 4 dicit: « Si 
Sacerdos sola verba praedicta (scii. Hoc est corpus meum et Hic est calix 
sanguinis mei) proferret, cum intentione conficiendi sacramentum, per- 
ficeretur hoc sacramentum ». 


i Verum est quidem quod aliqua integralis pars (ut caput et truncus in 
homine) est necessaria. 

Imo in nostro articulo 3? S. Thomas dicit « per prima verba " Hic 
est calix sanguinis mei ", significatur ipsa conversio in sanguinem, 
per verba autem sequentia designatur virtus sanguinis effusi in pas- 
sione ». Ergo per hzc ultima verba non significatur ipsa conversio, que 
jam effecta est a proribus verbis qua eam significant. 

Insuper, ut notavimus, paulo antea, dixit sanctus Thomas: hec 
subsequentia verba pertinent ad integritatem forma, et ipse generaliter 
distinguit integritatem rei ab ejus essentia; v. g. pes et manus pertinent 
ad integritatem hominis, non ad ejus essentiam. 

Ergo probabiliter sanctus Thomas non negaret, præsertim si consi- 
dérasse! liturgias graecorum, sententiam quae nunc ut probabilior 
censetur. Tenet tamen quod sequentia verba non sunt mere accidentalia, 
sed ad integritatem formulae pertinent. 


Objectio: S. Pius V jussit expungi ex Commentariis in Summam 
S. Thoma dissertationem in qua Cajetanus dicebat: « Etsi S. Thome 
intentio contraria sit, non est curandum ». 


Respondetur: Summus Pontifex jussit hanc dissertationem expungi 
non tanquam falsam in hac parte, sed quia Cajetanus non satis reve- 
renter de S. Thoma loquebatur. Cf. alia de hac re apud Billuart ibidem. 


Explicantur denique verba secunda consecrationis in responsionibus 
ad difficultates articuli 3. 

Ad lum: « Hic est calix »; Hic non est adverbium loci, alioquin non 
significaretur transsubstantiatio, sed sicut in prima consecratione est 
pronomen demonstrans immediate liquorem seu potum contentum sub 
speciebus vini, seu id quod est in calice. Calix ponitur per metonymiam, 
ut continens pro contento. 


Ad 21M: « Sanguis seorsum consecratus expresse passionem Christi 
repraesentat », sic in missa sacramentaliter effunditur, non physice. 

Item ad 7um: sic jam apparet quid sit immolatio sacramentalis de 
qua agitur infra q. 83 a. 1 sed contra: « Christus quotidie immolatur in 
sacramento » ut dicit sanctus Augustinus. 

Ad 3um: explicantur verba «novi et æterni testamenti». Testa- 
mentum est dispositio hereditatis. Hereditatem autem coelestem dispo- 
suit Deus hominibus dandam per virtutem sanguinis Jesu Christi... 
Sanguis autem Christi dupliciter est hominibus exhibitus: 1“ in figura 
quod pertinet ad Vetus Testamentum... 2? in veritate quod pertinet ad 
Novum Testamentum. Dicitur tamen in veritate dupliciter: 1? cruente in 
cruce; 2a in veritate sacramentaliter seu incruente in Missa cf. litteram. 

Ad Aum: Hoc Testamentum dicitur novum, quia novissimis tempo- 


ribus est exhibitum et a veteri distinctum, et dicitur atemum dupliciter 
T ratione æternæ Dei præordinationis et 2? ratione æternæ hereditatis 

Ad 5um et 6um: Quare dicitur mysterium fidei? Sunt verba addita 
ab Ecclesia cum fundamento in Traditione ad ostendendum quod sanguis 
Christi est occulto modo in hoc sacramento et quia est ipsum magnum 
mysterium Passionis commemoratum ac velut continuatum, quod ab 
omnibus sacrificiis Veteris Testamenti praefiguratum est. 

Ipsa Passio dicitur mysterium fidei, prout justificat per fidem se- 
cundum quam conjungimur cum illa. 


Ad 8lltn: Quare dicitur pro vobis et pro multis? Pro vobis scii. 
Judæis, et pro multis aliis, scii, pro gentibus. 

Item significat: « pro vobis manducantibus, et pro multis pro quibus 
offertur ». 

Pro multis significat etiam pro omnibus sufficienter, ut explicatur 
in tractatu de Deo uno, ubi agitur de voluntate salvifica universali cf. I 
q. 19, a. 6 ad Ium x, cf. I Tim. Il, 5: « Christus dedit redemptionem 
seipsum pro omnibus ». Id est: pro omnibus sufficienter, pro multis ef- 
ficaciter ut explicat S. Thomas in Comment, in Ep. ad Tim. ibidem. Item 
S. Paulum II Cor. V, 15. « pro omnibus mortuus est Christus »; Rom. V, 
18: « Sicut per unius delictum in omnes homines in condemnationem, 
sic et per unius justitiam in omnes homines in justificationem vitz », 
cf. Tabulam auream operum S. Thoma ad verbum Satisfactio, n° 36. 

Ad 9um: Dicitur quod verba « mysterium fidei », habentur ex tra- 
ditione orali Domini. Sed non necessarium est quod Christus ipse hæc 
verba pronuntiaverit. 


q. 78 a. 4. 


Art.IV. — UTRUM PR/EDICTIS VERBIS FORMARUM INSIT ALIQUA 
VIS CREATA EFFECTIVA CONSECRATIONIS 


Status questionis: Videtur quod non, quia Damascenus dicit « Sola 
virtute Spiritus Sancti fit conversio panis in corpus Christi ». 2? Quia 
transsubstantiatio non est quid minus miraculosum quam creatio que 
fieri nequit per instrumentum; 3" quia verba consecrationis sunt suc- 
cessiva dum transsubstantiatio est instantanea. 


Responsio tamen est affirmativa: 


1° Probatur auctoritate Pseudo Ambrosii in argumento « sed 
contra ». 


2? Probatur ratione theologica sic: 


— In sacramentis novæ legis est virtus creata instrumentalis ad 
producendum effectum significatum a formula sacramentali. 


— Atqui Eucharistia est dignius omnium sacramentorum novae 
legis, prout continet ipsum Auctorem gratia. 


i Hoc longe tractavimus in libro De Deu uno, Paris, Desclée, 1938, p. 415-434. 

— Ergo in verbis consecrationis eucharistica est vis creata instru- 


mentalis ad producendam transsubstantiationem quas ab ei signifi- 
catur. 


Manifestum est quod hzc virtus non est solum intentionalis tan- 


quam signum praticum, sed pluries dicitur intentionale id quod tendit 
ad effectum efficienter producendum. 


Ad lun: Virtus increata agentis principalis non excludit virtutem 
creatam instrumentalem. 


Ita tactus manus Christi sanavit leprosum. 


Ad 2um: In creatione non potest esse instrumentum (I* q. 45, a. 5) 
quia instrumentum debet dispositive operari ad effectum principalis 
agentis; et ad hoc requiritur subjectum præxistens, quod non datur in 
creatione ex nullo præsupposito subjecto, seu ex nihilo. Ut Deus ad ali- 
quid producendum utatur instrumento, debet præxistere subjectum ex 
quo aliquid fiat. Actio enim instrumentalis est accidens procedens a causa 
instrumental! et debet esse saltem terminative in passo. Hic est sensus 
hujusce responsionis ad 2um: « In creatione non fuit aliquod extremum, 
in quod instrumentalis actio creaturæ posset terminari ». Actio creatrix 
autem in Deo non est accidens, et est formaliter immanens ac solum 
virtualiter transiens. In transsubstantiatione e contrario præexistit 
subjectum, scii, substantia panis convertenda. 


Instantia: Instrumentum debet dispositionem operari ad effectum 
principalis agentis. Atqui non potest dari dispositio previa ad transsub- 
stantiationem. Ergo transsubstantiatio nequit fieri per instrumentum. 


Respondetur: Distinguo majorem: instrumentum debet semper 
dispositionem operari, nego; sufficit quod dispositive operetur. 

Quadam instrumenta, ut penna quae de se relinquit atramentum 
supra chartam, habent effeotum proprium productum in ipso subjecto, 
simul cum effectu instrumentali (in casu cum scriptura intelligibili); 
alia instrumenta solum dispositive operantur ad effectum principalis 
agentis, ut tuba ad emissionem vocis impedit ejus dispersionem, sed non 
producit effectum proprium in aures audientium. Ita generaliter Dei 
instrumenta. 

Servatur etiam in hoc actio propria instrumenti, prout prolatio 
verborum consecrationis dirigitur ad substantiam panis potiusquam ad 
aliam, et ad hanc hostiam numerice consecrandam potiusquam ad aliam 
non consecrandam, quæ est v. g. extra corporale. 

Denique notandum est: etiamsi instrumentum non dispositionem, 
sed solum dispositive operatur, prarequiritur subjectum, quia actio 
instrumentalis, que sic dispositive operatur, est in instrumento ut ac- 
cidens procedens ab illo, et debet esse terminative in passo. In hoc dif- 
fert ab actione creatrice quz non est in Deo accidens et quæ est solum 
virtualiter transiens. 

Instantia: Sed quomodo actio instrumentalis, qua est accidens 
ipsius instrumenti, posit convertere fotum ens substantie panis, ad hoc 
requiritur influxus cause universalissimæ. 

Respondetur: Hoc non potest facere ex se, sed dependenter a causa 
principali infinite potentie. Hæc actio instrumentalis educitur a Deo 
ex potentia obedientiali instrumenti; Deus sic utitur instrumento ut 
ens est, potiusquam ut corpus est. Deus auctor entis habet potestatem 
immediatam circa ipsum ens rerum, et utitur ut vult omnibus entibus 
ut sunt entia. 

Sic per alia sacramenta potest producere gratiam sanctificantem 
qua est participatio divine naturae; quare non posset eodem modo con- 
vertere totum ens alicujus substantie in aliam? Modus hujusce produc- 
tionis remanet absconditus, sed quis potest dicere: hoc superat Dei vir- 
tutem? Ita Deus, et ille solus, potest actualizare nostrum liberum 
arbitrium suo contactu virginali sine ulla læsione libertatis que remanet 
incorrupta. 

Ad 3um: In ultimo instanti prolationis verborum praedicta verba 
significant et consequuntur hanc virtutem instrumentalem. 


Instantia: Sed tunc sacramentalis formula producit suum effectum 
quando non amplius existit. Quod est impossibile. 


Respondetur: Quando non amplius existit in ratione motus, con- 
cedo; in ratione termini, nego. Terminus autem continui sive perma- 
nentis sive successivi est complementum ejus intrinsecum; unde sicut 
terminatur linea per punctum, quod intrinsece ad eam pertinet, ita motus 
et tempus terminantur per ultimum instans quod ad ea pertinet x. 


Instantia: Sed ultimum instans dicitur extrinsecum, est enim pri- 
mum non esse formule. Ergo remanet difficultas. 


Respondetur: Ultimum instans dicitur extrinsecum prout non esf 
pars fulens, concedo; sed est terminus intrinsecus continui. Sic punctum 
terminans lineam non est pars divisibilis in infinitum, sed intrinsece 
pertinet ad lineam ut indivisibile. 

Cajetanus, in Iam q. 64 a. 2, putavit propterea quod homo potest 
mereri et demereri in primo non esse vie, seu in primo instanti sepa- 
rationis a corpore. Hac opinio rejicitur ab aliis thomistis, quia in hoc 
instanti non est amplius homo, sed est anima separata, et ipse homo 
debet mereri ante mortem. Unde Cajetanus, ut videtur, nimis abstracte 
tempus conspexit, et non satis consideravit ipsum subjectum meriti et 
conditiones ejus; subjectum meriti debet esse homo viator, et non 
anima separata. 


i Cf. Billuart, Cursus theol. de Sacramentis in communi, diss. Ill, a. II: 
« Quamvis sacramentum (quando producit gratiam) desierit in ratione motus 
et entis fluentis, remanet tamen ejus mutatum esse seu terminus, qui est ipsi 
complementum intrinsecum, et in quo vi motus immediate pracedentis produ- 
citur gratia; .. ita vi alterationis immediate prœcedentis, in instanti ejus extrin 
seco, producitur forma substantialis in generatione ». 

q. 78 a. 5. 


Art. V. — UTRUM PRÆDICTÆ FORMUL/E SINT VERÆ 


Status questionis: Hic articulus est velut recapitulatio præceden- 
tium et determinat in quo sensu exacto predicte formule sunt verae, 
solvendo plures difficultates. 


1* difficultas: In formula hoc est corpus meum, pronomen hoc, 
quando profertur, designat substantiam panis, atqui panis non est 
corpus Christi. 


2' difficultas: Si respondetur hoc designat species sensibiles, re- 
manet difficultas, quia hac species sensibiles panis non sunt corpus 
Christi. 

3' difficultas: Hzc verba, ad efficiendum id quod significant, debent 
suam significationem habere ante conversionem. Atqui nonnisi post 
conversionem verum est dicere: Hoc est corpus meum. Hec ultima dif- 
ficultas est principalis. 


Responsio tamen est quod duse praedictae formule, quibus usus est 
Christus ipse, sunt vere et veritas earum non praesupponit rem signi- 
ficatam, sed facit eam. 

In prima parte corporis articuli santus Thomas prius excludit tres 
opiniones: 

1“ opinio est: Hzc verba dicuntur solum recitative, non signi- 
ficative. 

Respondetur: Sic non perficeretur sacramentum nunc, sed recita- 
retur solum conversio facta a Christo, sicut in praedicatione de institu- 
tione Eucharistia. 

Insuper hzc opinio non solvit difficultates propositas. 

Ergo haec verba nunc dicta a sacerdote dicuntur non solum recita- 
tive, agendo solum de præterito, sed significative, significant enim 
aliquid hic et mine efficiendum. 


2" opinio, que est Alevandri Halensis, est: Hoc vult dicere: « id 
quod significatur per hoc est corpus meum »; aliis verbis, pronomen 
eret demonstrationem, non um, sed ad intellectum. 

hoc faceret d trat ad sensum d ad intellect 


Respondetur: Sed tunc hec formula esset æquivoca et posset signi- 
ficare: « corpus meum est id quod significatur per hoc ». Et proinde 


corpus Christi esset solum ibi ut in signo, non realiter, ut dixit Beren- 
garius. 


3° opinio est: Hoc non significat aliquid nisi pro instanti immediate 
sequenti locutionem, sicut dum dicitur: « nunc taceo ». 


Respondetur: Sed si ita esset, sensus verborum esset: corpus meum 
est corpus meum, quod praedicta locutio non facit; quia hoc fuit etiam 
ante prolationem verborum. 

Has implicatas opiniones solvit S. Thomas uno verbo simplicissimo: 
efficit formula id quod significat ». 


In secunda parte corporis articuli, S. Thomas probat suam conclu- 
sionem, scii: Veritas harum locutionum non presupponit rem signifi- 
catam, sed fdcit eam; quod sic probatur: 

— Conceptio intellectus practici non praesupponit rem conceptam, 
sed eam facit. 

— Atqui predicte formule, quz habent virtutem factivam con- 
versionis (art. preced.), exprimunt conceptionem intellectus pratici. 

— Ergo veritas earum non prasupponit rem significatam, sed eam 
facit. 

Hoc non consideraverunt predicte opiniones qua nonnisi super- 
ficietenus has formulas inspexerunt. 

Quid autem he formule faciunt? Transsubstantiationem. 

Unde, cum transsubstantiatio significata et effecta sit instantanea 
predicte formule intelligendæ sunt secundum ultimum instans prola- 
tionis, et sic recte significant et efficiunt quod CONTENTUM SUB HIS 
SPECIEBUS, quod prius erat panis, SIT CORPUS CHRISTI. 

Propterea Christus non dixit: « Hic panis est corpus meum », nec 
«Hoc corpus meum est corpus meum», sed in generali: «Hoc est 
corpus meum », scii: id quod in manibus teneo et continetur sub his 
speciebus est corpus meum. Hzc formula non speculativa, sed practica, 
in ultimo instanti prolationis, efficit id quod significat, et ideo non 
præsupponit rem significatam, sed facit eam. 

E contrario in aliis opinionibus rejectis, pronomen hoc przsuppo- 
nebat rem significatam, praesertim in 1* quz intelligebat: Hic panis est 
corpus meum. 


Ad lum: Hoc demonstrat substantiam absque determinatione pro- 
prie natura. 

Ad 2um: Hoc non demonstrat accidentia panis, sed indeterminate 
substantiam sub his accidentibus contentam. 

Ad 3um: Significatio hujus locutionis præintelligitur rei signifi- 
cata prioritate non temporis, sed causalitatis tantum. 


q. 78, a. 6. 


Art. VI. - UTRUM FORMA CONSECRATIONIS PANIS CONSEQUATUR 
SUUM EFFECTUM ANTEQUAM PERFICIATUR FORMA CONSECRA- 
TIONIS VINI 


Respondetur affirmative. Hoc requiritur quia in hac formula est 
verbum praesentis temporis et non futuri. Non dicitur: Hoc erit corpus 
meum, sed « hoc est corpus meum », unde, ut hec propositio sit vera, 
oportet rem significatam statim adesse. 

Insuper secundum ritum Ecclesie, statim post prolationem ver- 
borum corpus Christi adoratur. 

Ad lun’: Per secundam consecrationem, rursus corpus Christi fit 
praesens, non vi verborum, sed concomitanter. 


Ad 2un: Eucharistia remanet sacramentum perfectione unum, ra- 


tione finis, sicut cibus et potus faciunt unam refectionem corporalem, 
ut supra dictum q. 73, a. 2. 


Sic terminantur quæstiones de ipso Eucharistiz sacramento, necnon 
de ejus materia et forma. In his quæstionibus a prima scii. a. q. 73 ince- 
pimus a consideratione velut confusa forma et materie hujus sacra- 
menti, sicut a definitione ejus nominali, et paulatim transivimus ad con- 
ceptionem distinctam et explicitam tum materie consecratæ et con- 
verse in corpus Christi, turn forma que significat et efficit transsub- 
stantiationem, ita ut forma ista et transsubstantiatio sine circulo vitioso 
sese mutuo illustrent, sicut notæ Ecclesie perducunt ad cognitionem ejus 
constitutionis intimæ et proprietatum. Unde in his quaestionibus a q. 73 
ad 78 paucae sunt conclusiones theologicæ proprie dicte, scii, per 
discursum objective illativum obtenta; generaliter responsiones articuli 
sunt solum explicatio veritatum fidei que revelata sunt in concreto per 
Institutionem Eucharistiæ, scii, in aliquo facto concreto valde complexo, 
quod postea exprimitur in multis propositionibus quoad hoc sacra- 
mentum, quoad materiam, quoad formam, quoad ministrum, et etiam 
quoad effectus de quibus nunc agendum est. 

Aliquando etiam in his quaestionibus est discursus proprie illativus, 
sed cujus due premisse sunt revelatæ, ut q. 78, a. 2. Quandoque est 
discursus proprie illativus, cum una pramissa non revelata, sed cujus 
conclusio est aliunde revelata in aliquo textu S. Scripture. Raro 
hucusque in hoc tractatu vidimus discursus proprie illativos perducentes 
ad conclusionem theologicam proprie dictam, seu non aliunde revelatam. 
Ex his apparet quod principalis pars thbologiæ est in profunda intelli- 
gentia ipsarum veritatum fidei. 


QUAESTIO LXXIX 


DE EFFECTIBUS HUJUS SACRAMENTI 


Post considerationem hujusce sacramenti in se et ejus partium, 
agitur de ejus effectibus, et postea q. 80 de ejus usu, seu de communione 
et de conditionibus ad eam prærequisitis. 

Sunt quæstiones maxime vitales, ad vitam interiorem pertinentes et 
summi momenti pro omnibus. 

In hac quaestione sunt octo articuli, qui reduci possunt ad quatuor 
sectiones: 

1* sectio (a. 1 et 2) tractat de ejus effectibus positivis, scii, de aug- 
mento gratiæ et de adeptione glorie ad quam Eucharistia, presertim ut 
viaticum, magis disponit quam alia sacramenta. 


2* sectio (a. 3 ad 6 inch) est de effectibus quasi negativis, qui sunt 
remissio peccati et poene ac præservatio a peccatis futuris. 

3* sectio a. 7: utrum hoc sacramentum prosit aliis quam sumen- 
tibus. 


4* sectio À. 8 de impedimento effectus hujus sacramenti. Hzc est 
transitio ad questionem sequentem, quæ est de sancta communione. 


Hzc quaestio 79' attente consideranda est non solum pro Eucha- 
ristia ut est sacramentum, sed etiam prout est sacrificium, nam in arti- 
culo 7 ostenditur Eucharistiam prodesse sumentibus per modum sacra- 
menti et sacrificii, non sumentibus autem, per modum sacrificii. Hic in 
commentariis quandoque citatur opusculum de Sacramento altaris 
S. Thomae attributum, sed non est authenticum. 

Diversos effectus Eucharistie cum magna pietate exposuit S. Tho- 
mas in Officio S. Sacramenti. (Cf. etiam 1. IV de Imitatione Christi). 


q. 79, a. 1. 


Art. 1. - UTRUM PER HOC SACRAMENTUM CONFERATUR GRATIA 


Status questionis: Agitur de gratia sanctificante quae a caritate 
non separatur. 

Videtur quod non: 1? quia non confert primam gratiam datam a 
baptismo, vel restitutam a poenitentia, nec secundam gratiam seu 
augmentum ejus, datam a confirmatione. 2^ Videtur quod Eucharistia 
datur ad bonum usum gratie, scii, ad refectionem spiritualem, potius 
quam ad gratie collationem. 

Responsio tamen est: Eucharistia principaliter nos unit Christo 


auctori gratie, et confert augmentum gratie sanctificantis ac virtutum 
infusarum et donorum Spiritus Sancti. 


Hoc est de fide. Exprimitur ab ipso Domino apud Joannem, VI, 52: 
« Panis quem ego dabo, caro mea est pro mundi vita », ubi manifeste 
agitur, non de vita naturali, sed de vita gratia. 

Insuper hoc definitum est ab Ecclesia, presertim in Concilio Flo- 
rentino (Denz. 698): «Hujus sacramenti effectus, quem in anima ope- 
ratur digne sumentis, est adunatio hominis ad Christum. Et quia per 
gratiam homo Christo incorporatur et membris ejus unitur, consequens 
est, quod per hoc sacramentum in sumentibus digne gratia augeatur: 
omnemque effectum, quem materialis cibus et potus quoad vitam agunt 
corporalem, sustentando, augendo, reparando, et delectando, sacramen- 
tum hoc, quoad vitam operatur spiritualem, in quo, inquit Urbanus 
Papa, gratam Salvatoris nostri recensemus memoriam, a malo retra- 
himur, confortamur in bono, et ad virtutum et gratiarum proficimus 
incrementum ». 

Item Concilium Tridentinum (887): «Si quis dixerit, vel præci- 
puum fructum sanctissima Eucharistiz esse remissionem peccatorum 
vel ex ea non alios effectus provenire, a. s. » cf. ibidem n. 875: « Sumi 
voluit (Christus) sacramentum hoc tanquam spiritualem animarum 
cibum, quo alantur et confortentur viventes vita illius, qui dixit: « Qui 
manducat me et ipse vivet propter me » Joan. VI, 58 et tanquam anti- 
dotum, quo liberemur a culpis quotidianis et a peccatis mortalibus prz- 
servemur... ». Item Concilium Tridentinum 882. 

Notandum est quod inter effectus Eucharistie Concilium Floren- 
tinum prius ponit tanquam effectum principalem adunationem hominis 
ad Christum ad quam, tanquam ad finem, ordinatur augmentum gratiz. 


In corpore articuli, S. Thomas ostendit veritatem responsionis 
fidei, quadruplici argumento explicativo, scii. Eucharistia in nobis auget 
gratiam sanctificantem, quadruplici ratione: 1? quia continet ipsum 
auctorem gratie, et cum eo nos unit; ? quia est memorabile Passionis 
quae est fons gratie; 3° quia datur per modum cibi, sic producit gra- 
tiam cibantem; 4? quia datur sub specie panis ex multis granis con- 
stituti et sub specie vini ex multis acinis confluentis; sic nos unit aliis 
membris corporis mystici. 


Ante explicationem harum rationum, aliquid generalius notan- 
dum est. 


Propter istas rationes Eucharistia apparet velut extensio Incarna- 
tionis, nam ut dicitur initio corporis articuli « sicut Christus, in mun- 
dum visibiliter veniens contulit mundo vitam gratie, ita in hominem 

(individualem) sacramentaliter veniens, vitam gratie operatur». Item 
dicemus postea: sacrificium Missæ est extensio sacrificii crucis seu 
mysterii Redemptionis ad fructus ejus applicandos diversis generatio- 
nibus usque ad finem mundi. 


Quoad primam rationem enuntiatam in corpore articuli, notandum 
est sicut postea in textu citato Concilii Florentini (Denz. 698), quod 
adunatio hominis ad Christum per communionem, ad quam ordinatur 
gratia cibans, est quid altius quam hzc gratia, que est velut medium 
hujusce unionis cum ipso auctore gratie. Sic manifestissime Eucharistia 
superat alia sacramenta. Sicut enim Deus, auctor gratie, voluit suam 
vitam intimam esse non solum in seipso per essentiam, sed in nobis 
per participationem (cf. supra q. 63 a. 6; q. 65 a. 3); ita Christus, 
Salvator noster, voluit suam vitam intimam esse non solum in seipso 
secundum plenitudinem gratia, sed in nobis secundum unionem et incor- 
porationem ad seipsum. 


Communio eucharistica sub isto aspectu eodem principio illu- 
stratur ac mysteria SS. Trinitatis, Incarnationis et Redemptionis, scii. 
Bonum est suipsius diffusivum et eo intimius- et abundantius, quo 
altius est. 

Sic in mysterio SS. Trinitatis, Pater communicat naturam suam 
Filio et per Filium Spiritui Sancto, ex hac diffusione ad intra oritur 
intima communio trium Personarum qua vivunt ex eadem intellectione 
essentiali ejusdem veritatis divine et ex eodem amore essentiali ejusdem 
bonitatis infinite. Eodem principio diffusionis boni illustratur myste- 
rium Incarnationis (IHa, q. 1, a. 1) prout Verbum communicat suam 
propriam personalitatem et suum esse humanitati Christi, quæ peren- 
niter communionem etiam substantialem habet cum Verbo, per ipsam 
gratiam unionis hypostaticæ. Deinde Christus Redemptor communicat 
nobis fructus meritorum suorum et satisfactionis suæ. Denique unus- 
quisque Christianorum per communionem eucharisticam unitur cum 
Christo et eo magis intime quo majorem habet caritatem, quæ hac com- 
munione valde augetur. In his omnibus mysteriis, verificatur idem prin- 
cipium: bonum est essentialiter diffusivum sui, primo ut finis alliciens 
et consequenter ut agens, quia agens agit propter finem, et Deus ope- 
ratur ad sua bonitatem manifestandam. Sic sunt tres communiones, 
prima in ipsa Trinitate, secunda est ipsa unio hypostatica, tertia est 
communio eucharistica. 


Hec unio intima cum Christo, de qua agitur in la ratione corporis 
articuli, pluries exprimitur in orationibus Missæ, et in IV libro Imi- 
tationis c. 13: « Quis mihi det, Domine, ut inveniam te solum (Cant. 
Vili, 1) et aperiam tibi totum cor meum et fruar te sicut desiderat 
anima mea.. Vere tu es dilectus meus, electus ex millibus (Cant. V, 
10) Vere tu es Deus absconditus (Is. XLV, 15) « O quam suavis est, 

Domine, spiritus tuus, qui ut dulcedinem tuam in filios demonstrares, 
pane suavissimo de coelo descendente illos reficere dignaris », 


Quoad secundam rationem corporis articuli, scii, prout Eucharistia 
repraesentat Passionem notandum est quod fidelis in communione debet 
speciatim uniri cum actu permanenti caritatis Christi, quo olim seipsum 
obtulit pro nobis in cruce. Sic quedam anime perfect® in communione 
Christo crucifixo uniuntur, sec. illud I Petri, IV, 13: « communicantes 
Christi passionibus gaudete ». 


Aliquid simile dicitur in 1. IV Imitationis v. g. c. 4, in quo anima 
elevatur ad infusam contemplationem hujusce mysterii: « O quam 
magna multitudo dulcedinis tuce, Domine, quam abscondisti timentibus 
te? (Ps. XXX, 20) Esto mihi propitius, Jesu bone, dulcis et benigne, et 
concede pauperi mendico tuo vel interdum modicum de cordiali affectu 
amoris tui in sacra communione sentire, ut fides mea magis convalescat, 
spes in bonitate tua proficiat, et caritas semel perfecte accensa et 
coeleste manna experta nunquam deficiat ». 


Hoc est quod dicitur ad Ephes. H, 4: « Deus qui dives est in miseri- 
cordia, propter nimiam caritatem suam, qua dilexit nos,... convivificavit 
nos in Christo et conressuscitavit et consedere fecit in coelestibus 
in Christo Jesu, ut ostenderet in saeculis supervenientibus abundantes 
divitias gratiæ suæ in bonitate super nos in Christo Jesu ». 


In hoc apparet quasi vehementia fluminis revelationis et contem- 
plationis. 


Hoc praesertim verificatur in Communione eucharistica sanctorum, 
vel in eorum gratiarum actione, sicut legitur v. g. in vita sancta Ca- 
tharinæ Senensis scripta a suo directore spirituali B? Raymundo a Capua 
II* Pars c. VI: vere in hac sancta et in pluribus aliis, verificatum est 
id quod dicitur in textu sancti Chrysostomi citato in hoc articulo: 
accedendo nempe ad communionem, haec sancta abundanter ac summo 
gaudio bibit ab ipso vulnere sacratissimi Cordis Jesu. Hzc gratia pluries 
renovata est in vita sanctorum, ad ostendendum quinam sunt fructus 
cujuslibet communionis vere ferventis, quando anima sitit et esurit 
justitiam, et tunc quasi plene satiatur in hac vita, quamvis magis desi- 
deret vitam æternam. 


Cf. S. Thomam IV, dist. 8, q. 1, a. 2, sol. 2tt ad Ium: « Hoc sacra- 
mentum habet omnem suavitatem, in quantum continet fontem omnis 
gratie, quamvis non ordinetur ejus usus ad omnes effectus sacramen- 
talis gratize ». Id est: est perfectissimum omnium sacramentorum, sed 
non reddit alia superflua; quodlibet enim ordinatur ad effectum spe- 
cialem. 

Quoad tertiam rationem: In praedicatione ad salutem animarum 
evolvendum est tertium argumentum nostri articuli, ubi enuntiatur 
analogia inter cibum ordinarium et cibum eucharisticum. (Cf. Cate- 
chismum Concilii Tridentini). Ad explicationem hujusce analogiae no- 
tanda sunt non solum similitudines, sed etiam dissimilitudines. Princi- 
palis differentia, pluries notata a Patribus et a Thoma, q. 73, a. 3, 
ad 2, est quod nobis assimilamus panem ordinarium qui nobis est infe- 
rior, et qui fit caro nostra, dum e contrario assimilamur a Pane Eucha- 
ristico, seu a Christo qui nobis est superior, et non potest nobis assi- 
milari, sed nos sibi magis ac magis incorporat. Hoc egregie exprimitur 
presertim a S. Augustino, seu potius a Domino ad Augustinum lo- 
quente: Confession. |. VIL, c. 10: « Cibus sum grandium, cresce et man- 
ducabis me, nec tu me in te mutabis, sicut cibum camis tuae, sed tu 
mutaberis in me ». 

Sed hac differentia notata, sunt pulchræ similitudines express® in 
nostro argumento tertio et postea in Concilio Florentino (Denz. 698) 
scii. Eucharistia sicut cibus ordinarius 1? sustentat, 2° auget, 3? reparat, 
4? delectat. Quoad hos varios effectus principales textus sacra Scriptu- 
re et S. Thomæ notandi sunt breviter. 


1° Sustentat, id est conservat vitam gratie, impediendo deperdi- 
tionem virium animz, quz oritur ex peccato veniali, quo minuitur fervor 
caritatis, spiritus fidei, confidentiæ et zeli glorie Dei ac salutis ani- 
marum. Cf. Matth. IV, 4: « Non in solo pane vivit homo, sed in omni 
verbo quod procedit ex ore Dei », et a fortiori ex Eucharistia quæ ipsum 
Verbum incarnatum continet. 

2? Auget: Sicut augmentum corporale in puero usque ad aetatem 
adultam provenit a nutritione seu ab assimilatione alimenti, ita aug- 
mentum gratie provenit a communione ; sed est notabilis differentia scii, 
adolescens circa vigesimum annum pervenit ad ætatem adultam et non 
amplius crescit, dum Christianus viator semper debet spiritualiter cre- 
scere, see. illud ad Ephes. IV, 13: « donec occurramus omnes in unitatem 
fidei, et agnitionis Filii Dei, in virum perfectum, in mensuram ætatis 
plenitudinis Christi; ut jam non simus parvuli fluctuantes et circumfe- 
ramur omni vento doctrinz... Veritatem autem facientes in caritate, 
crescamus in illo per omnia qui est caput Christus ». Item Col. I, 10: 
«In omni opere bono fructificantes et crescentes in scientia» et in 
caritate. 

Sic Eucharistia, non solum debet sustentare, sed augere vitam 
gratiæ in nobis usque ad mortem, usque ad ultimam communionem. (Cf. 
S. Thomam in Ep. ad Ephes, et ad Coi. loc. cit.). 


Corollarium lum /mo /l0C augmentum gratie et caritatis non solum 
deberet esse uniforme, sed acceleratum, quia quo magis anima appro- 

pinquat ad Deum, eo magis trahitur ab eo. Hoc clare dicit S. Thomas 
in Epist. ad Hebr. X, 25, circa hec verba: « Consideremus invicem in pro- 
vocatione caritatis et bonorum operum... tanto magis quanto videritis 
appropinquantem diem ». Circa hoc dicit ibidem S. Thomas: « Posset 
aliquis dicere, quare debemus nos in fide (et in caritate) proficere? Quia 
motus naturalis (et non violentus) quanto plus accedit ad terminum, 
magis intenditur (motus naturalis in fine est intensior et velocior) l. 
Contrarium est de motu violento. Gratia autem inclinat in modum na- 
ture, ergo qui sunt in gratia, quanto plus accedunt ad finem PLUS 
DEBENT CRESCERE (non solum aequaliter crescere debent quasi motu 
uniformi, sed plus crescere debent, quasi motu accelerato). Unde dicitur 
ibidem « tanto magis quanto videritis appropinquantem diem ». Et in 1. 
Prov. legitur IV, 18: «Justorum semita, quasi lux splendens procedit, 
et crescit usque ad perfectum diem ». 

Hoc evolvimus alibi 2: sicut est acceleratio in motu naturali cor- 
porum, seu gravium, secundum legem attractionis universalis, ita debet 
esse acceleratio in motu connatural! caritatis ad Deum. Id est, lapis 
trahitur a terra, secundum motum non uniformem, sed uniformiter acce- 
leratum, ita anima justa trahitur normaliter a Deo secundum motum 
non uniformem, sed quasi uniformiter acceleratum, ut apparet in ultimis 
annis vite sanctorum, vg. vite S. Thoma quando in contemplatione 
absorptus non poterat amplius tractatum de Poenitentia dictare. Tunc 
multo citius ad Deum procedebat quam in primis annis vite suæ. Sic 
senectus Christiana accedit ad vitam perfectam. 

Deberet esse aliquid simile in vita cujuslibet boni Christiani, prae- 
sertim per communionem quotidianam. 


Corollarium Quaelibet communio, si non esset negligentia, esset 
substantialiter ferventior et fructuosior quam praecedens. 

Cum quaelibet communio debeat non solum conservare, sed augere 
caritatem in nobis, ut dicitur in nostro articulo et ut est de fide, ita 
quaelibet communio deberet disponere ad accipiendum corpus Domini in 
crastina die, non solum cum aequali fervore substantiali seu voluntatis, 
sed cum majori fervore substantiali, seu majori devotione, id est: 
promptitudine voluntatis ad Dei servitium, etiamsi sit minor fervor 
sensibilis, qui accidentalis est; (cf. II-H, q. 82, definitionem devotionis). 

Sed, ut infra dicetur a. 8, adveniente peccato veniali, potest fieri 
quod crastina die communio fiet cum minori devotione substantiali; imo 
si esset affectus progressivus ad peccatum veniale, communio fieret 
semper cum minori fervore, et tunc ascensio anima non similis esset 
motui uniformiter accelerato lapidis cadentis, sed motui uniformiter 
retardato lapidis sursum projecti. 


I Cf. I-IL, q. 36, a. 6, quia finis propinquior magis allicit. 
9 L'amour de Dieu et la Croix de Jésus, t. I, p. 150-163, 433-446. 


ll. gaubioou Laoranok, Ur  KucliaiMia- 

Hac sunt magni momenti. Quidam videntur in praxi existimare ut 
quid sufficiens quod communio sustentet, conservet vitam spiritualem, 
absque augmento ejus. Hoc autem non est verum. Si non datur augmen- 
tum, nec datur conveniens sustentatio, quia in via Dei non progredi est 
regredi, nam lex spiritualis viatoris, sicut vitæ corporalis adolescentis, 
est quod crescat, seu augeatur, alioquin adolescens non remanet adole- 
scens nec fit vir adultus, sed fit difformis homunculus. Ita pariter in- 
cipiens in ordine spirituali, si non proficit, non remanet incipiens, sed 
est anima retardata et tepida. 

Quoad augmentum gratie per Eucharistiam cf. S. Thomam in Of- 
ficio SS. Sacramenti, lect. sexta in fine: « Nullum sacramentum est isto 
salubrius, quo purgantur peccata, virtutes augentur et mens omnium 
spiritualium charismatum abundantius impinguatur ». Simul enim cum 
caritate augentur virtutes infusz et septem dona. 


3° Reparat. Quomodo intelligendum est hoc verbum. An in hoc sensu 
quod reparanda esset caritas quæ intrinsece minueretur per peccatum ve- 
niale? Non, nam, ut ostendit sanctus Thomas, II-II, q. 24, a. 10, caritas, 
cum sit virtus non acquisita per repetitionem actuum, sed infusa, non 
minuitur intrinsece per cessationem ab actu, sed solum tollitur totaliter 
per peccatum mortale. Attamen per peccatum veniale caritas minuitur 
extrinsece scii, minuitur ejus fervor, ejus irradiatio, et applicatio, 
ejus libertas actionis, nam per peccatum veniale praesertim reiteratum 
oriuntur inordinate inclinationes, quæ partialiter impediunt influxum 
caritatis et ad peccatum mortale disponunt. Sic, ait alicubi S. Thomas, 
in aliqua lucerna lux interior quandoque non intrinsece minuitur et 
tamen minus illuminat, quia vitrum lucernae obscuratur, sordescit 
propter pulverem et pluviam. 

Item fons aquæ salientis prius dabat aquam fortiter et abundanter, 
et postea multo minus quia egressus aquae impeditur a malis herbis, et 
in parte perditur aqua, quamvis fons in se non intrinsece minuatur. Item 
vas auri solidum, quamvis semper sit pretiosum, inquinatur quandoque 
et pulvere operitur. 

Unde agitur de reparatione hujusce diminutions extrinsecce cari- 
tatis seu fervoris ejus; ex hac diminutione extrinseca provenit quod 
sepe justus nonnisi actus remissos caritatis facit per aliquod tempus, 
scii, habens caritatem forte ut duo talenta, operatur ac si haberet solum 
unum talentum. Eucharistia autem restituit caritatis fervorem, et sic 
reparat. Cf. S. Bonaventuram IV, dist. 8, q. 1, dub. 2: « Hic est carbo 
ignitus, scii, caro Christi, que inflammat et beatificat, non tantum gra- 
tificat, sed multipliciter adjuvat ». Sic p.er communionem quotidianam 
homo disponitur ad perseverantiam finalem. Attamen Ecclesia damnavit 
hanc laxistarum (Denz. 1206): «frequens communio etiam in his 
qui gentiliter vivunt est nota prædestinationis » cf. a. 6. Consideranda 


Positivis et negativis 19° 


est relatio hujusce quæstionis cum perseverantia finali, seu cum conti- 
nuatione status gratiae in ipso articulo mortis; hæc gratia non potest 
esse objectum meriti, quia principium meriti (status gratiæ) non cadit 
sub merito, sed ad eam disponimur per frequentem et ferventem com- 
munionem. 


4° Delectat: Cf. litteram ad 2um: « Per hoc sacramentum... caritas 
excitatur in actum...; (sic) anima reficitur..., spiritualité). delectatur, 
et quodammodo inebriatur dulcedine bonitatis divine sec. illud Canticum 
V, 1: Comedite, amici et bibite et inebriamini carissimi ». Hic effectus 
suavis delectationis cum fortitudine conjunct® figurative exprimitur jam 
in Vet. Testamento cf. articulum 2, ad 1 ubi S. Thomas in memoriam 
revocat, quod Elias, fugiens Jesabel in deserto, a somno excitatus, 
panem divinitus missum comedit, « et ambulavit in fortitudine cibi 
illius quadraginta diebus et quadraginta noctibus, usque ad montem Dei 
Horeb » III, Reg. XIX, 8. Item in Officio SS. Sacramenti dicitur: « Bella 
premunt hostilia, da robur, fer auxilium » ex quo sequitur delectatio. 

Quoad delectationem spiritualem notandum est quod procedit ex 
exercitio amoris Dei; cf. II-II, q. 23, a. 2 et 3: « gaudium amorem conse- 
quitur.. nulla virtus habet tantam inclinationem ad suum actum sicut 
caritas nec aliqua ita delectabiliter operatur ». Hoc provenit ex defini- 
tione delectationis, quz, ut aiebat Aristoteles, sequitur actum perfectum 
sicut flos juventutem; caritas autem est altissima omnium virtutum. 

Unde non mirum est sacramento amoris ita cor nostrum urgeri, see. 
illud Pauli: caritas Christi urget nos, ut ad Deum majori generositate 
accedamus. 

Hunc effectum Eucharistia longius explicat S. Albertus Magnus 
de Eucharistia dist. I, cap. I | ubi dicitur quod justus in ferventi commu- 
nione quandoque experimentaliter cognoscit « dulcedinis divine in nos 
fluentis in hoc sacramento, abundans et inundans delectamentum ». 

Advertendum tamen est, ut notant omnes theologi, hanc delecta- 
tionem non semper contingere, sive propter indispositionem | hominis 
temporalibus curis etiam legitime occupati et quodammodo distracti, aut 
rerum temporalium nimio affectu præpediti, aut adversa corporis vale- 
tudine gravati; sive propter providentialem et salutarem exercitationem 
ad hominem castigandum et in ariditate purificandum. 

Sed normaliter summa delectatio spiritualis sequitur altissimum 
actum amoris Christi. 


» * » 


Quoad quartam rationem: Eucharistia, ut sacramentum unitatis et 
vinculum caritatis unit inter se diversa membra corporis mystici Christi. 


i Opera amnia, ed. Borgnet, t. XXXVIII. 

A) Unit intelligentias omnium Christianorum in eadem professione 
fidei, quia illi qui communionem accipiunt, eo ipso fide viva profitentur 
se credere præsentiæ reali; et hec fides praesupponit fidem de omnibus 
aliis mysteriis, scii. Redemptionis, Incarnationis Filii Dei, SS. Trini- 
tatis, peccati originalis, primæ elevationis hominis ad ordinem gratie 
quae est semen vite æternæ. Item fides de presentia reali præsupponit 
fidem de aliis sacramentis, speciatim de baptismo, de poenitentia seu 
absolutione sacramentali, de ordine quo constituitur sacerdos conse- 
crator, et proinde de validitate ordinationum in praeterito usque ad 
institutionem sacerdotii a Christo. Propterea dicitur quod unum mira- 
culum eucharisticum^seu confirmans veritatem Eucharistiæ eo ipso con- 
firmat totam fidem Christianam. In hoc apparet unitas doctrine et vitæ 
Ecclesie, et per oppositum disgregatio protestantismi, qui incepit negare 
veritatem sacrificii Misse, deinde praesentiam realem, et progressive 
alia mysteria supernaturalia, ita ut protestantismus liberalis fere iden- 
tificetur cum rationalismo. Eucharistia igitur profundissime unit omnes 
intelligentias catholicorum in eadem fide his omnibus mysteriis firmis- 
sime creditis. 

B) Eucharistia unit corda omnium fidelium in Christo, cum cari- 
tatis augmento. Hoc illustratur pulchro principio pluries a S. Augustino 
et a S. Thoma formulate, scii, dum eadem bona materialia v. g. eadem 
domus, idem ager, non possunt simul et integraliter a pluribus possideri, 
e contrario eadem bona spiritualia possunt simul et plene a pluribus 
possideri (I-H, q. 28, a. 4, ad 2; III, q. 23, a. 1, ad 3um). Sic eadem veri- 
tas, eadem virtus, idem Deus, idem Christus a pluribus simul possidetur, 
etiam idem corpus Christi quia ad modum spiritus per fidem et carita- 
tem accipitur. Insuper per communionem eucharisticam non solum fit 
unio cordium secundum caritatem  affectivam, sed effectivam, quia 
augmentum caritatis datur ad melius adimplenda Dei przcepta. 


C) Per communionem  eucharisticam  uniuntur omnia membra 
ejusdem families christiane, praesertim quibusdam diebus, die dominica, 
aut in festis; et si fuerint divisiones, cessare debent hoc momento, in 
quo unusquique quasi moraliter certus est quod alii, sic accedentes ad 
sacram mensam, sunt in statu gratie, et proficiunt in caritate. 


D) Per communionem eucharisticam uniuntur diversos classes so- 
cietatis prout ad eamdem sacram mensam accedunt illi qui nunquam 
ad eamdem mensam terrestrem coadunarentur, scii, pauperes et divites, 
inculti et sapientes. Sic valde commendatur institutio die dominica 
Missae pauperum post quam accipiunt eleemosynam pro necessitatibus 


vitæ. 


E) Sacrificio eucharistico denique sic participare debent omnes 
anime christiane diversarum gentium; et si gentes ad invicem oppo- 
nuntur terrestri conflictu aut etiam bello, animz credentes et ferventes 
horum populorum uniri debent in eadem oratione, sub intercessione 

Christi semper viventis ad interpellandum pro nobis », id est sub in- 
tercessione principalis sacerdotis sacrificii Missæ, ad veram concordiam 
obtinendam. Sic vere per communionem Eucharistia adimplet orationem 
Christi: «Pater... ut sint unum sicut et nos unum sumus» Joan., 
XVII, 22. 

Sic Eucharistia confert proprie augmentum fratemæ caritatis, 
prout est sacramentum unitatis et vinculum caritatis inter Christianos, 
qui ex eodem pane coelesti nutriuntur, et ad unum corpus mysticum 
rediguntur sicut panis ex multis granis in unum constat (cf. Augustinum 


tr. 26 in Joannem). 
S. Albertus Magnus eamdem considerationem pulchre evolvit in 


suo tractatu de Eucharistia | in quo ostendit (1* dist.) Eucharistiam cu- 
mulum gratiarum continere (4^ dist.) quomodo hoc sacramentum facit 
communicare passionibus mystici corporis, prout tristitiae. et gaudia 
unius membri per communionem redundant in alia membra, sicut in 
corpore nostro naturali, quodlibet organum beneficium accipit ex bona 
functione aliorum, et quodammodo dolet ex dolore aliorum. Ita est com- 
munio eucharistica sancti Pastoris animarum, qui intime cognoscit 
earum difficultates et dolores, earumque gaudia. 

In hoc sensu dicit sanctus Paulus: « Quis infirmatur et ego non in- 
firmor? ». II Cor., XI, 29. Item dicebat ad Romanos XII, 15: « Gaudere 
cum gaudentibus, et flere cum flentibus ». Hoc quodammodo verificiatur 
in ferventi communione prout Eucharistia est sacramentum unitatis, 
seu vinculum fraternz caritatis. Sic melius intelligitur dogma de com- 


munione sanctorum. 


Ad lum: Hoc sacramentum confert augmentum gratie, sed ex 
seipso habet virtutem conferendi etiam primam gratiam quam susce- 
pimus ex aliquo voto (implicito) ipsius, sive agatur de voto adulti, sive 
de voto Ecclesie pro parvulis, ut supra explicatum est, q. 75, a. 3. Ef- 
fectus enim Eucharistiz desideratur implicite dum homo accipit initium 
vitæ spiritualis, cujus consummatio habetur per communionem euchari- 
sticam. Sic Eucharistia est de necessitate salutis in voto implicito, prout 
est finis omnium sacramentorum. 


q. 79, a. 2. 


Art. 11. - UTRUM EFFECTUS EUCHARISTIÆ SIT ADEPTIO GLORÏÆ 


Status quaestionis: Videtur quod non, 1? quia competit viatoribus, 
2' quia multi accipiunt Eucharistiam qui nunquam perveniunt ad glo- 
riam ; 3? quia majus non efficitur a minori, adeptio autem gloria est quid 
majus quam communio eucharistica. 


i Cf. Omnia ejus opera, editio Borgnet, t. XXXVUI. Ibidem, p. 280-305 inve 
nltur quasi Integer tractatus de pretiosissimo sanguine. 

Rosponslo tamen est: Hoc sacramentum causal adeptionem gloriæ: 
1° Probatur auctoritate Domini apud Joannem, VI, 52: « Si quis 
manducaverit ex hoc pane, vivet in æternum ». Concilium Tridentinum 
dicit (Denz. 875) : « Pignus praeterea id esse voluit future nostre glorie 
et perpetue felicitatis ». 
Unde Ecclesia cantat in officio SS. Sacramenti: « O sacrum convi- 
vium... mens impletur gratia et future glorie nobis pignus datur». 


2° Probatur ratione theologica: 

Hoc sacramentum causát adeptionem glorie, in quo continetur 
Christus, glorie largitor, ut cibus nutriens et confortans animam ad 
perseverandum usque ad adeptionem gloriæ. 

Atqui talis est Eucharistia. Ergo. 

Sic sacerdos dicit his qui communionem accipiunt: « Corpus Do- 
mini nostri Jesu Christi custodiat te in vitam ætemam », vel « custodiat 
animam tuam in vitam æternam ». 


Ad llim: Eucharistia sicut Passio Domini est causa sufficiens gloriæ, 
non statim quidem nos introducit in gloriam (oportet ut prius cum 
Christo compatiamur), sed dat nobis virtutem perveniendi ad gloriam; 
sic dicitur viaticum, ut panis subcinericius a Deo missus quem Elias 
comedit ad ambulandum usque ad montem Dei Horeb. Vide litteram. 


Ad 2um respondetur difficultati: sed non omnes qui Eucharistiam 
accipiunt, ad gloriam perveniunt. Respondet S. Thomas: « Per hoc sacra- 
mentum, non adipiscuntur gloriam, qui indecenter ipsum suscipiunt », 
vel qui ejus effectum amittunt. Item Concilium Tridentinum (Denz. 809 
et 842) dicit quod «justus potest mereri vitam zternam ét ipsius vitee 
«terne (si tamen in gratia decesserit) consecutionem »; id est: justus 
potest mereri ipsam consecutionem glorie, si sua merita non amiserit 
per peccatum mortale. Non autem justus potest mereri perseverantiam 
finalem, seu quod sit in statu gratiæ in ipso mortis articulo, quia princi- 
pium meriti (scii, status gratiae) non cadit sub merito (I-II, q. 114 a. 9). 

Sed Eucharistia disponit ad gratiam preservantiz finalis susci- 
piendam, dupliciter: 1" prout nutrit et confortat animam, producendo 
augmentum gratie, et 2? prout præservat a peccatis futuris; non tamen 
infallibiliter ab eis præservat una communio, nec duae, nec tres, etc. 
In hoc invenitur prædestinationis mysterium, nam gratia perseverantiæ 
finalis non datur nisi electis. 


Ad 3um: Respondetur huic objectioni: adeptio glorie est quid 
majus quam communio eucharistica. 

«Nihil prohibet causam instrumentalem producere effectum potio- 
rem » quia agit in virtute agentis principalis, et Eucharistia operatur 
virtute Christi auctoris gratiæ et glorie. Quidam thorniste tenent quod 
Eucharistia producit in electis, non solum moraliter, sed physice, adep- 
tionem glorie, mediante gratia. 


Positivis et negativis 199 


q. 79 a. 3. 


Anr. 111. - UTRUM EFFECTUS HUJUS SACRAMENTI SIT REMISSIO 
PECCATI MORTALIS 


Status questionis: Videtur quod ita est: 1° quia dicitur: «sit hoc 
sacramentum ablutio scelerum »; 2? Item dicitur, de pretiosissimo san- 
guine: « qui pro multis effundetur in remissionem peccatorum »; 3? 
Eucharistia dat gratiam, per gratiam autem fit remissio peccati mortalis. 

Notandum est quod Lutherus posuit remissionem peccatorum mor- 
talium pro effectu principali et primario Eucharistiæ, per imputationem 
externam meritorum Christi. 


Responsio est: Eucharistia non causát per se primario primam gra- 
tiam remissivam peccati mortalis (nisi prout accipitur in voto) ; attamen 


per accidens producit eam, dum accipitur ab eo qui est inconsciente! 
in peccato mortali. 


1° Probatur |* pars auctoritate S. Pauli, Y Cor., XI, 29: «Qui 
manducat et bibit indigne, judicium sibi manducat et bibit »: manducare 
autem indigne est accipere Eucharistiam in peccato mortali. Ergo... 

Imo mala communio « accumulat peccatum », ut dicet ibidem S. Tho- 
mas, scii, producit caecitatem mentis, obdurationem cordis, augmentum 
concupiscentiae, odium Dei et impoenitentiam finalem. 

Concilium Tridentinum (Denz. 887) definit contra Lutherum: « Si 
quis dixerit, vel praecipuum fructum sanctissimz Eucharistia: esse remis- 
sionem peccatorum, vel ex ea non alios effectus provenire, a. s. ». 

Item n. 893: « Si quis dixerit, solam fidem esse sufficientem præ- 
parationem ad sumendum sanctissima Eucharistiæ sacramentum a. s. ». 
Ibidem Concilium Tridentinum declarat « illis, quos conscientia peccati 
mortalis gravat, quantumcumque etiam se contritos existiment, habita 
copia confessoris, necessario præmittendam esse confessionem sacramen- 
talem » ne tantum sacramentum indigne sumatur. 


Notandum est cum Prümmer, Theol. Moral. 1915, t. III p. 141: 


a) Non adest gravis obbligatio confessionis præmittendæ nisi 
peccatum est certo commissum et certo mortale. Ratio est, quia secus 
homo non est stricto sensu conscius sibi de peccato mortali, quoniam 
conscientia est certa notitia. Nihilominus nisi agatur de homine valde 
scrupuloso, etiam in casu peccati dubie mortalis et dubie commissi con- 
fessio valde suadenda est, ne Eucharistia suo effectu privetur. 

b) Quando peccatum fuit certo mortale et certo commissum, 
confessio communioni præmitti necesse est, quoties quis confiteri 
potest absque gravi incommodo, quod est ipsi confessioni extrin- 
secum. Sic explicantur verba « habita copia confessoris ». Hæc copia 
confessarii non censetur deficere, si solus desit confessarius consuetus 
aliusve cui facilius confessio fieri possit. Sed predictum incommodum 

adest v. g. si quis deberet facere iter duarum horarum ad confessionem 
instituendam; si ex confessione oriretur scandalum pro populo, ut si 
parochus jam paratus ad Missam deberet coram aliis confiteri, qui inde 
sinistras suspiciones caperent; si confessarius ex confessione cogno- 
sceret nomen complicis; si parochus deberet confiteri peccatum valde 
probrosum juveni suo vicario, et exinde merito timeret ne vicarius 
acciperet graves tentationes. 


c) Attamen per exceptionem, in tali casu, si non est copia con- 
fessarii, aliquis potest celebrare si adest necessitas communicandi. 

Est hzc necessitas: 1° quando consecranda est hostia pro mori- 
bundo; 2? quando communio non potest omitti sine scandalo v. g. si 
laicus jam sacre mensa accesserit, et sacerdos jam altare ascenderit, 
aut a fortiori jam inchoaverit sacrificium; 3U quando parochus, aut ejus 
vicarius debet celebrare ex officio in die festo, aut cantare Missam pro 
defunctis, presente cadavere. Sed sacerdos, qui, urgente necessitate, 
absque praevia confessione celebravit, debet confiteri quamprimum, id 
est, intra triduum, juxta communem interpretationem. (Cf. Denz. 1138 
sq. propositiones damnatas laxistarum). 


2° In corpore articuli S. Thomas dat rationem theologicam, pro 
utraque parte conclusionis, sciij quia Eucharistia est sacramentum 
viventium: 1? quicumgjie habet conscientiam peccati mortalis habet in 
se impedimentum percipiendi effectum hujus sacramenti, dupliciter: tum 
quia non vivit spiritualiter, sic non debet suscipere spirituale nutri- 
mentum, quod non est nisi viventis; tum quia non potest uniri Christo, 


dum est in affectu peccandi mortaliter. Alimentum non competit mortuo, 
cf. I Cor., XI, 29. 


Hac elementaris veritas vitæ christiane negata est a Luthero in 
suo praedicto errore. Sic adulteravit radicaliter doctrinam Christianam 
de Eucharistia sive ut sacramentum, sive ut sacrificium, sicut adulte- 
raverat doctrinam de justificatione, recurrendo ad solam imputationem 


externam meritorum Christi, et dicendo quod sola fides fiducialis etiam 
sine caritate justificat. 


2?-2a pars conclusionis, scii, per accidens Eucharistia remittit pec- 
catum mortale, facile probatur, quia non impeditur effectus sacramenti, 
si aliquis est inconscienter in peccato mortali, et cum bona fide ad 
sacram mensam accedit. 

Quomodo vero aliquis possit esse inconscienter in statu peccati 
mortalis, S. Thomas in fine corporis articuli explicat dicens: « forte 
enim primo non fuit sufficienter contritus, sed devote et reverenter 
accedens consequetur per hoc sacramentum gratiam caritatis, quæ con- 
tritionem perficiet, et remissionem peccati », 

Praesertim propter voluntarium indirectum, negligentiae seu omis- 
sionis, aliquis potest esse «in peccato mortali, cujus conscientiam et 
affectum non habet ». Sic S. Paulus dicit I Cor. IV, 4: « Nihil enim mihi 
conscius sum, sed non in hoc justificatus sum ». In commentario in hanc 
Epistolam S. Thomas dicit: « Id est: non habeo alicujus peccati mor- 
talis conscientiam... Sed non in hoc justificatus sum; id est, non suf- 
ficit ad hoc quod me justum pronunciem, quia possunt aliqua peccata in 
me latere, quz ignoro, see. illud: Ps. Delicta quis intelligit? et in libro 
Job, IX, dicitur: « Et si simplex fuero, hoc ipsum ignorabit anima 
mea ». Unde S. Paulus concludit ibidem: « Qui autem judicat me, Do- 
minus est » N 


Ad lum: Petimus ut hoc sacramentum sit « ablutio scelerum », scii, 
aut remissio peccatorum occultorum, aut augmentum contritionis et 


robur ad vitanda peccata. Insuper hoc est effectus sacrificii Missæ 
(Denz. 940). 


Ad 2um: rursus dicitur quod alimentum spirituale non competit 
mortuo. 


q. 79 a. 4. 


Art. IV. - UTRUM PER HOC SACRAMENTUM REMITTANTUR 
PECCATA VENIALIA 


Responsio est affirmativa, est de fide cf. Denz. 546, Concilium Tri- 
dentinum Denz. 875: « Hoc sacramentum datur ut antidotum quo libe- 
remur a culpis quotidianis et a peccatis mortalibus præservemur » et 
n. 940 de effectibus sacrificii missae, et n. 950. 


Probatur ratione theologica duplici: 


1° Eucharistia, ut cibus spiritualis, remittit peccata venialia, 
quae diminuunt, non intrinsece ipsam caritatem, sed fervorem caritatis, 
ejus irradiationem et libertatem actionis (II-II, q. 24, a. 10). Remittun- 
tur directe haec peccata per gratiam cibantem, qua auget caritatem. Cf. 
litteram et ad lum: sensus ipsius textus S. Thome videtur esse: Eucha- 


| Hzc doctrina speclatim de voluntario indirecto notanda est hodie contra 
eoe qui dicunt cum multis medicis et psychiatrie: in vita hominum actus per- 
fecte liber est valde rarus quia sepe homines operantur secundum dalormi- 
ntsmum consuetudinum et passionum. Ad hoc respondendum est: si homo 
operatur ex sola sensibilitate, non ex voluntate, et absque indifferentia judicii, 
concedo propter aliquid Impediens deliberationem; secus nego. Cf. I-II, q. 10, 
a. 3: utrum voluntas de necessitate moveatur ab inferiori appetitu: «Si tota- 
liter ratio ligatur, ita quod homo usum rationis non habet,.. tunc non est 
rationis motus et per consequens nec voluntatis. Si autem ratio non totaliter 
absorbetur a passione, sed remanet quantum ad aliquid judicium rationis libe- 
rum, secundum hoc remanet aliquid de motu voluntatis. In quantum ergo ratio 
manet libera, et passioni non subjecta, in tantum voluntatis motus, qui manet, 
non ex necessitate tendit ad hoc ad quod passio Inclinat ». 

ristiam remittere etiam directe et immediate peccata venialia, prout est 
cibus spiritualis. 

2' Eucharistia (mediate) peccata venialia remittit, prout non so- 
lum auget caritatem, sed excitat ejus actum, quo immediate remittuntur 
peccata venialia; ut dicitur etiam ad 3um: Peccatum veniale habituale 
est privatio habitualis fervoris caritatis seu promptitudinis, generosi- 
tatis ejus, et hec privatio tollitur per actum contrarium k 

Ibidem dicitur ad 3,lm major est virtus caritatis, quam venialium 
peccatorum, « quia caritatis actus tollit venialia peccata et non tota- 
liter ab eis impeditur ». 


q. 79 a. 5. 


Aht. V. - UTRUM PER HOC SACRAMENTUM TOTA POENA PECCATI 
REMITTATUR 


Status questionis: Videtur quod ita est: quia hoc facit baptismus 
et Eucharistia nos magis conjungit Christo quam baptismus. 


Besponsio est: Eucharistia remittit poenam peccati secundum quan- 
titatem devotionis, et ordinarie non totam poenam. 


1" Probatur ex aliqua declaratione Ecclesie, contra Armenos 
(Denz. 546). Et Concilium Tridentinum quoad effectus sacrificii Missæ 
n. 940 et 950, dicit: « Sacrificium Missae esse propitiarum, nec soli 
prodesse sumenti, sed pro vivis et defunctis, pro peccati?, poenis, sati- 
sfactionibus et aliis necessitatibus offerri debere ». Sed Concilium in- 
telligit secundum dispositionem recipientium. Hoc patet ex contextu. 


2? Probatur ratione theologica duplici: 


A) Eucharistia ut sacramentum, scii, prout sumitur, non directe 
remittit poenam, quia non est instituta ad satisfaciendum, sed ad nu- 
triendum per unionem ad Christum, attamen indirecte remittit poenam 
peccati prout excitat caritatis fervorem, et sic proportionaliter ad hunc 
fervorem. Unde ordinarie non tota paena remittitur. 


B) Eucharistia ut sacrificium, scii, prout offertur, habet vim 
satisfaciendi. Sed communiter « in satisfactione magis attenditur affectus 
offerentis, quam quantitas oblationis, ut constat ex verbo Domini circa 
oblationem vidue... Ergo quamvis hec oblatio sacrificii Missæ ex sui 
quantitate sufficiat (ut Passio Domini) ad satisfaciendum pro omni 
poena, tamen fit satisfactoria illis pro quibus offertur vel etiam offeren- 


I Quidam theologi dicunt Eucharistiam nonnisi indirecte remittere peccata 
venialia, scii, ex opere operantis, mediantibus actibus caritatis, quos elicimus 
ope gratie actualis vi sacramenti concessae. 

Sed thomiste, v. g. Billuart. dicunt Eucharistiam peccata venialia remit- 
tere etiam directe seu er opere operato, et hic videtur esse sensus prima 
rationis S. Thome In corpore articuli. 

tibus secundum quantitatem sus devotionis ». Sic ordinarie non tota 
pona remittitur. Notandum est: quando agitur de sacrificio Christi, 
prout distinguitur ab oblatione vidue, dicendum est potius « attenditur 
non solum quantitas oblationis, sed etiam affectus offerentis »; pro 
oblatione viduz autem dicitur: « magis in ea attenditur affectus offe- 
rentis ». Hoc aliquomodo exprimitur in littera S. Thomae. 

Ad lum respondetur huic objectioni: Eucharistia est perfectior 
baptismo quo remittitur tota poena; ergo pariter Eucharistia deberet 
totam poenam remittere. 

Respondet S. Thomas: « sacramentum baptismi directe ordinatur 
ad remissionem pone et culpe, non autem Eucharistia, quia baptismus 
datur homini quasi commorienti Christo, Eucharistia quasi nutriendo 
per Christum ». Hoc melius explicatur supra in tractatu de Baptismo 
q. 69, a. 2 et 3. Baptismus aperit baptizato januam regni coelestis in 
quantum incorporat eum passioni Christi; et baptizatus a Christo 
accipit hanc totalem remissionem pone, ut donum felicis adventus 
Christi in ejus anima. 

Aliquis objicere posset dicendo: Eucharistia ut sacrificium potest 
totam poenam remittere, non solum propter quantitatem oblationis scii, 
propter dignitatem victima, sed etiam propter affectum principalis of- 
ferentis, scii. Christi sacerdotis; ergo ad Missam non possunt applicari 


citata verba Domini dicta de oblatione viduae. Plus valet Missa a Christo 
oblata, quam dispositio nostra. 

Ad hoc respondendum est: Equidem sacrificium Missae habet ad 
satisfaciendum valorem infinitum, tum propter victimam oblatam, tum 
propter dignitatem principalis offerentis, sed nos non accipimus fructum 
hujusce sacrificii, nisi prout unimur vera devotione cum oblatione 
Christi principalis offerentis. Et igitur conveniens est quod aliquis 
sanctus sacerdos qui valde intime unitur oblationi Christi plus accipiat 
quoad remissionem poenae, quam ille qui celebrat sine magna devotione 
cf. ad 3um: « Hoc contingit non ex defectu virtutis Christi; sed ex de- 
fectu devotionis humanae ». Sic pro S. Thoma, effectus sacrificii Missæ 
in nobis limitatur solum ex imperfectione devotionis nostra. 


q. 79, a. 6. 


Art. VI. - UTRUM PER HOC SACRAMENTUM HOMO PR/ESERVETUR 
A PECCATIS FUTURIS 


Status questionis: Videtur quod non lv quia multi digne sumentes 
hoc sacramentum, postea in peccatum cadunt; 2? quia caritas potest 
amitti per peccatum; 3? quia remanet in nobis fomes peccati. 


Responsio famen est affirmativa. 

1" Probatur ex verbo Domini Joann. VI, 50: « Hic panis de celo de- 
scendit, ut si quis ex hoc pane manducaverit, non moriatur », id est 
morte spirituali. 


204 De Effectibus Eucharistiæ 


Concilium Tridentinum Denz. 875 declarat quod per Eucharistiam 
« a peccatis mortalibus præservamur ». 


2° Probatur ratione theologica duplici: 


Quia Eucharistia, ut cibus, roborat spiritualem vitam, quæ resistit 
tentationibus, et quia Eucharistia, ut signum Passionis, repellit impu- 
gnationem demonum, qui victi sunt a Passione Christi. S. Thomas citat 
pulchrum textum Chrysostomi, circa sumentes corpus Christi, qui fiunt 
terribiles demoni, prout Christum victorem in se portant. 

Usus frequentis communionis fundatur in hac doctrina: scii, 
oportet frequenter Eucharistiam accipere, ut nutriatur mens et ut 
habeat vim resistendi tentationibus; sed ex alia parte requiruntur suf- 
ficientes dispositiones, ut infra dicetur. 


Ad lum solvitur hec objectio: multi tamen digne sumunt hoc sacra- 
mentum et postea in peccatum cadunt. 


Respondet S. Thomas: quidquid recipitur ad modum recipientis 
recipitur. Atqui in viatore, liberum arbitrium potest flecti in bonum et 
in malum. Unde licet hoc sacramentum de se habeat virtutem præserva- 
tivam a peccato, non tamen aufert homini possibilitatem peccandi. 


Hac possibilitas peccandi plene tollitur per visionem beatificam, 
quando scii, voluntas humana non potest averti a Summo Bono clare 
viso, sed jam in purgatorio anima sunt confirmatæ in gratia. 


Confirmatio autem in bono in terra, ut fuit presertim in Beata 
Maria Virgine, explicatur per altum gradum caritatis, cum gratia actuali 
semper efficaci; sic Providentia specialis erga Beatam Mariam Virginem 
in ea nullum peccatum permisit. 


Ad 2uin. Pariter « caritas quantum est in se præservat hominem a 
peccato », sed amitti potest ratione subjecti, scii. « ex mutabilitate liberi 
arbitrii ». Hoc est dicere quod caritas, quantum est in se, est, ut gratia 
sanctificans, semen glorie, inchoatio vite æternæ, sic ex se semper du- 
rare debet, imo ex se magis incorruptibilis est quam ipsa anima spiri- 
tualis, quia est participatio divine nature, et modus ejus immateriali- 
tatis est altior quam modus immaterialitatis animae. Attamen ratione 
subjecti defectibilis, amitti potest. Sic caritas est sicut aqua purissima, 
quae semper pura conservaretur, si vas in quo est non frangeretur. 
« Habemus thesaurum istum in vasis fictilibus ». Item bona demon- 
stratio existentie Dei de se praebet certitudinem, sed intelligentia 
quaedam male disposita, veneno kantiano infecta, et ad scepticismum 
inclinata, hanc certitudinem non accipit, aut non retinet. 


Ad 3um: Eucharistia diminuit fomiten peccati prout auget cari- 
tatem. Directe confirmat cor hominis in bono, per quod præservatur 
homo a peccato. Id est: dum vita hominis viatoris ascendit ad Deum, 
non descendit ad infima bona commutabilia. 

Dubium: Quomodo explicandum est quod multi sacerdotes qui, a 
multis annis, hoc sacramentum quotidie et, ut videtur, non indigne 
sumunt, non videntur tamen multum proficere in virtutibus. 


Respondetur: Ad minus non peccant graviter, remanent in statu 
gratie, præservantur per Eucharistiam a peccatis mortalibus, et saltem 
aliquantulum quotidie augetur in eis caritas. Sed normaliter plus augeri 
deberet; quia, ut notavimus, quælibet communio, eo ipso quod producit 
non solum conservationem, sed augmentum caritatis, disponit ad fer- 
ventiorem communionem pro die sequenti, et de facto fieret haec com- 
munio substantialiter ferventior, si non esset notabilis negligentia ve- 
nialis cf. infra art. 8. 


q. 79 a. 7. 


Art. VII. - UTRUM HOC SACRAMENTUM PROSIT ALIIS QUAM 
SUMENTIBUS 


tatus questionis: idetur qu n, uia alia sacr ,u 
S q ioni Videt od non, 1° 1 acramenta, ut 


baptismus, confirmatio, non prosunt nisi sumentibus; 2° nec apparet 
effectus quem produceret in aliis. 


Responsio tamen est: 1° Eucharistia pro sumentibus prodest ut sa- 
cramentum et ut sacrificium, 2? pro aliis prodest ut sacrificium, in quan- 
tum pro salute eorum offertur. 


Hoc est de fide; Trid. 950: « Si quis dixerit, Missz sacrificium 
tantum esse laudis et gratiarum actionis, aut nudam commemorationem 
sacrificii in cruce peracti, non autem propitiatorium; vel soli prodesse 
sumenti, neque pro vivis et defunctis, pro peccatis, poenis, satisfactio- 
nibus et aliis necessitatibus, offerri debere, an. sit. ». 

Declaratur etiam in eodem Concilio, 940: « Hujus sacrificii oblatione 
placatus, Dominus gratiam et donum poenitentize concedens, crimina et 


peccata etiam ingentia dimittit ». Sic Missa est sacrificium non solum 
làtreuticum et eucharisticum, sed impetratorium et propitiatorium. Hoc 


sacrificio peccata (etiam gravia) remittuntur indirecte (scii, non dispen- 
sando, a confessione sacramentali); pons temporales poenitentibus 
contritis etiam directe remittuntur (940, 950); offerri potest pro fide- 
libus defunctis et sic prodest non soli sumenti, sed specialiter illi, cui 
fructus applicatur, cf. Denz. 1530: errorem synodi Pistoriensis de appli- 
catione fructus sacrificii; hic error erat negatio specialis fructus pro- 
venientis ex speciali applicatione. 


In corpore articuli datur ratio theologica pro utraque parte con- 
clusionis : 


l" pars est: Eucharistia pro sumentibus prodest ut sacramentum 

et ut sacrificium, quia pro omnibus sumentibus offertur. 
Unde non approbanda est consuetudo quorumdam fidelium qui, 
quamvis possent ad missam venire, ad Ecclesiam accedunt solum ad 

communionem recipiendam, et missam non audiunt. Per communionem 
participamus sacrificio, cui convenit assistere, nisi sit aliquod impedi- 
mentum. 

Certo certius nullum exercitium spirituale, nulla meditatio vel 
oratio, superat assistentiam sacrificio Missæ, cujus valor est infinitus, 
et in quo unimur Christo « semper viventi ad interpellandum pro nobis >. 


2' pars conclusionis est: Eucharistia prodest pro non sumentibus 
in quantum est sacrificium pro eis oblatum. Ratio est praecise quia pro 
salute eorum offertur hoc sacrificium, ut constat ex Canone Missz, hic 
citato. Et utrumque modum  proficiendi Dominus expressit, dicens 
(Matth. XXVI, Luc. XXII): « Qui pro vobis (scii, sumentibus) et pro 


multis, scii, pro aliis, effundetur in remissionem peccatorum »; cf. 
litteram. 


Ad lum: Hoc non verificatur in aliis sacramentis, quia nca sunt 
sacrificium. 


Ad 2um datur æquivalenter distinctio inter gratiam sufficientem et 
gratiam efficacem, dum dicitur: « Passio Christi prodest quidem omni- 
bus quoad sufficientiam, ad remissionem culpce et adeptionem gratiæ 
et glorie, sed effectum non habet nisi in illis qui passioni Christi 
conjunguntur per fidem et caritatem, ita et hoc sacrificium... Unde in 
canone Missz non oratur pro his qui sunt extra Ecclesiam: illis tamen 
prodest plus vel minus, secundum modum devotionis eorum ». Id est: 
prodest illis qui sunt extra corpus Ecclesie, et etiam illis qui sunt extra 
animam Ecclesie, scii, qui non conjunguntur Christo per fidem et cari- 
tatem, sed qui accipiunt tamen gratias actuales quibus excitantur ad 
faciendum quod in se est. Facienti autem quod in se est cum auxilio 
gratiæ actualis, Deus non denegat gratiam habitualem. 


Hac distintio inter gratiam sufficientem et gratiam efficacem, in 
hac responsione ad 2um zequivalenter^expressa, fundatur in distinctione 
inter divinam voluntatem antecedentem, et divinam voluntatem conse- 
quentem seu efficacem, quæ sola fertur circa bonum hic et nunc infalli- 
biliter producendum, ut exponitur P, q. 19, a. 6, ad Inm. 

Bonum enim non efficitur nisi hic et nunc. Sed per gratiam suffi- 


cientem adimpletio mandatorum est realiter possibilis, quamvis non sit 
actualis. 


Ad 3un (cf. litteram): Notanda sunt haec verba quoad sacrificium 
Missæ: « Ex hoc quod sacerdos plures hostia consecrat in una Missa, non 
multiplicatur effectus hujus sacramenti, quia non est nisi unum sacrifi- 
cium; nihil enim plus est virtutis in multis hostiis consecratis quam in 
una, cum sub omnibus et sub una non sit nisi totus Christus. Unde nec si 
aliquis simul in una Missa multas hostias consecratas sumat, participabit 
majorem effectum sacramenti. /n pluribus vero missis multiplicatur sa- 
crificii oblatio, et ideo multiplicatur effectus sacrificii et sacramenti ». 
Multiplicatur sacrificii oblatio, quamvis semper sit eadem hostia oblata et 

idem principalis offerens, sed multiplicatur immolatio incruenta, seu 
sacramentatis, sine qua non esset sacrificium proprie dictum. 

Initio hujusce responsionis ad 3um, S. Th. dicit quoad sacramentum 
prout differt a sacrificio: « Sumptio pertinet ad rationem sacramenti... 
Et ideo ex hoc quod aliquis sumit corpus Christi, vel etiam plures, non 
accrescit aliis aliquod juvamentum ». 

S. Thomas vult dicere quod effectus proprius communionis produ- 
citur ex opere operato solum in eo qui sacramentum sumit. Sed non 
excludit quod in corpore mystico progressus unius membri in caritate 
redundat quodammodo in alia membra, sicut analogice in corpore phy- 
sico sanitas unius organi redundat quodammodo in alia organa k Imo 
S. Thomas non negaret quod aliquis possit offerre communionem suam 
pro aliis; hoc potest fieri et fit, sicut unusquisque nostrum potest pro 
aliis offerre Deo aliquam orationem, satisfactionem, aliquem actum 
meritorium pro aliis et sic potest pro aliis mereri de congruo (I-II, 
q. 114, a. 6). Sic communio oblata pro aliis, potest prodesse eis, non 
ex opere operato, sed ex opere operantis, id est propter caritatem offe- 
rentis, cujus actus est ferventior in communione quam extra commu- 
nionem. 


Hoc bene notant Billuart et Faucher in sua editione, et dicunt: 
« merito itaque ex auctoritate apostolica, damnatus fuit liber Theophili 
Raynaud, qui communionem pro mortuis tanquam errorem popularem, 
piam fraudem et sordem non ferendam impugnabat ». 


S. Thomas non impugnat hanc consuetudinem piarum animarum 
nunc ab Ecclesia approbatam. Imo dicit obiter in art. V, in corp, aliquid 
pulchrum ad hanc rem pertinens, scii.: « sacramentum Eucharistiæ 
institutam est ad spiritualiter nutriendum per unionem ad Christum et 
ad membra ejus ». Eucharistia enim est sacramentum unitatis et vincu- 
lum caritatis, et nos unit non solum Christo, sed corpori ejus mystico, 
ut dictum est art. 1° hujusce quæstionis. Hoc evolvitur a S. Alberto, 
de Eucharistia, dist. IV, 4: imo,- inquit «passionibus mystici corporis 
communicamus per Eucharistiam ». Hoc praesertim considerandum est 
in praxi, si quamdam antipathiam velut naturalem habemus pro aliquo, 
convenit, presertim momento communionis, actum contrarium caritatis 
pro ista persona elicere ut tollatur hec naturalis aversio, qua inclinat 
ad injustitiam et discordiam. Imo plures sancti dixerunt: « non volumus 
quandoque affectum nostrum quibusdam dare, dum e contrario Christus 
eis seipsum dat et forte abundantius quam nobis ». Imo quando Christus 
nobis semetipsum dat in communione, quodammodo unimur diversis 
membris ejus corporis mystici, etiam animabus pro quibus nullam natu- 
ralem sympathiam experimur. Hoc consideraverunt sancti, contemplando 
mysterium communionis sanctorum. Secundum hoc mysterium, sunt 
quaedam animæ quae plures alias portant, ita fundatores Ordinum simul 

cum Christo spiritualité!" portant filios suos ad majorem generositatem 
et ad vitam aeternam. 

Scribendo vel praedicando de communione Eucharistica semper prae 
oculis habendum est mysterium communionis sanctorum ut S. Albertus, 
loc. cit. Hoc apparet praesertim legendo vitam Sanctorum qui magnam 
devotionem habuerunt erga Eucharistiam. Oportet igitur servare con- 
suetudinem legendi quasi quotidie vitam sanctorum, in ea inveniuntur 
facta concreta, in quibus realiter verificatur et egregie doctrina fidei 
et theologiae. 


q. 79 a. 8. 


Art. VIII. - UTRUM PER VENIALE PECCATUM IMPEDIATUR 
EFFECTUS HUJUS SACRAMENTI 


Status questionis: Hzc questio est difficilis, longe tractatur a plu- 
ribus commentatoribus, etiam a Billuart, sed in Tr. de Sacramentis in 
genere, dist. 3, a. 4, $ 2, quia est casus particularis hujusce quæstionis 
generalioris: utrum sacramenta in suspicientibus adultis æqualem cau- 
sent gratiam, et quanam dispositio requiritur ex parte suscipientis ad 
ejus consecutionem? Parvuli equalem gratiam baptismalem recipiunt, 
quia non inzqualiter disponuntur. 

In statu questionis S. Thomas ponit tres difficultates: 1?) videtur 
quod peccata venialia non impediunt effectum Eucharistiæ, quia ut ait 
Augustinus, hec peccata sunt quotidiana et non mortifera; 2?) quia 
peccatum veniale distinguitur a fictione que impedit principalem effectum 
baptismi, fictio enim impediens principalem effectum sacramenti, scii, 
gratiam, est quando quis simulat aut credit se habere dispositionem 
sufficientem ad sacramentum et ejus effectum et tamen eam non habet; 
3?) Eucharistia removet peccata venialia, ergo non impeditur ab illis. 

Sed ex alia parte Damascenus dicit quod debemus ad Eucharistiam 
accedere cum vivo desiderio, id est cum fervore caritatis; hic fervor 
autem impeditur a peccato veniali, v.g. negligentiæ in ipso momento 
communionis. 

Solutio S. Thomae, que communior est, sic exprimitur, cum di- 
stinctione : 


1° Peccata venialia praterita, seu habitu tantum remanentia, 
nullo modo impediunt effectum hujus sacramenti, imo per ipsum tol- 
luntur. 

2° Peccata venialia actu exercita, seu actu placentia, impediunt 
effectum secundarium, scii, refectionem dulcedinis spiritualis, prout 
minuunt fervorem caritatis, non vero impediunt effectum primarium, 
qui est augmentum habitualis gratiæ et caritatis. Cf. litteram. 


Item ad lum. — Ad 2um notatur quod baptismus non ordinatur ad 
fervorem caritatis producendum, sicut Eucharistia. 

Unde ut notatur ad 3um, tres objectiones initii articuli loquebantur 
de peccatis venialibus praeteritis, quæ non impediunt effectum Eucha- 
ristiæ. 

lum Dubium: Utrum ad recipiendum augmentum habitualis gratiæ 
per communionem requiratur necessario pia dispositio actualis vel sal- 
tem virtualis, an sufficiat habitualis scii, status gratie absque ullo inte- 
riori actu caritatis aut devotionis? 


In hoc dissentiunt thomistze. Cajetanus (Comm. primi articuli 
n. III) et Contenson ac quidam alii dicunt: non sufficit status gratie. E 
contrario Soto, Joannes a sancto Thoma, Serra, Gonet, Billuart et com- 
munius Thomistæ, dicunt sufficit status gratie. Unde pro his ultimis, 
etiam si aliquis in actuali susceptione Eucharistiz peccet venaliter, puta 
culpabili distractione vel aliter, nihilominus hunc effectum saltem in 
gradu infimo recipit, quia est in statu gratia. 

Videamus breviter rationes pro utraque sententia: 


Cajetanus, loc. cit., dicit circa responsionem ad l'Im presentis ar- 
ticuli, « Hzc verba Auctoris... ut sonant secundum superficiem, possunt 
intelligi ut augeatur intensive habitualis gratia tunc cum sumitur, etiam 
si nullus interior caritatis actus, ob mentis distractionem, interveniat... 
Et hic sensus favorabilis est et demulcens aures multitudinis innumera- 
bilium sacerdotum, quasi quotidie aut frequentissime celebrantium, 
qui tamen seipsis meliores non quotidie fiunt. 

« Mihi autem, hinc ordiendo, sensus iste verus non apparet. Si enim 
qualibet sumptione Eucharistiæ augeretur gratia infinitorum pene sa- 
cerdotum, quos credimus vere in gratia celebrare, caritas jam esset 
major intensive quam credi rationabile est: cum tanta magnitudo cari- 
tatis in tanta multitudine otiosa appareat et tamen certum est quod 
amor Dei non est otiosus, sed operatur magna, si est, ut ait S. Grego- 
rius ». Et Cajetanus concludit: potest esse tam parva devotio, momento 
communionis, « ut non sufficiat disponere ad augmentum gratie ». (Cf. 
ibidem n. V. Id est juxta ipsum, tunc non augetur gratia habitualis nec 
virtus infusa caritatis). 

Contenson similiter loquitur. Et etiam Schram O. S. B. Institu- 
tiones theol. mystica, t. H, $ CDXXX, p. 125 scripsit: « Celebrans non 
proficiens, de malo statu suo timere potest... Hoc timendum vel maxime 
est in recidivis in gravia, quibus dolor et propositum suum merito su- 
specta esse possunt. Deinde idem timendum est non modice de tepidis, 
qui ob venialium contemptum, facile in mortalia labuntur, dum minus 
putant ». Et hoc propter voluntarium indirectum, et negligentiam. 

Unde Schram videtur ad sententiam Cajetani inclinare, scii, si ali- 
quis in communione peccet venialiter per distractionem, quamvis sit ir 
statu gratie, non recipit augmentum gratiæ. 


Alii vero thomistæ, ut Soto, Joannes a S. Thoma, Serra, Gonet, 
Bilhiart et plures theologi extranei, tenent quod etiam in hoc casu, 

recipitur augmentum habitualis gratie, saltem tenuissimum, ad' hoc 
suffit status gratie etiam cum veniali distractione. 

Hoc probant 1" auctoritate S. Thoma, ex ejus responsione in præ- 
senti articulo 8, c. In corpore dicit: « peccata venialia actu exercita... 
impediunt refectionem spiritualis dulcedinis... non autem augmentum 
habitualis gratiæ vel caritatis ». Item ad lum. Sanctus Thomas dicit 
etiam in fine corporis articuli quod « refectio spiritualis dulcedinis im- 
peditur si aliquis accedat ad hoc sacramentum per peccata venialia 
mente distractus; non autem tollitur augmentum habitualis gratie et 
caritatis ». 

Difficile est dicere cum certitudine an sanctus Thomas intelligendus 
sit non solum de veniali distractione indirecte voluntaria ex negligentia 
aut tepiditate, sed etiam de ea qua est directe voluntaria, scii, quæsita 
aut admissa. 

Ipse non facit hic hanc distinctionem; unde loqui videtur de qua- 
libet distractione veniali, dummodo non sit ita plene deliberata, ut 
forte fieret mortalis, non ex objecto, sed ob reverentiam Eucharistiz 
debitam. 

Concedendum est Cajetano et Contenson, quod est debitum morale 
imo legale, sub peccato veniali, adhibendi actualem devotionem. Sed hoc 
peccatum veniale non videtur secundum S. Thomam, -impedire aug- 
mentum saltem minimum habitualis gratia. 


2° Sententia communior Thomistarum probatur duplici ratione 
theologica, directa et indirecta. 


a) Sacramenta nove legis conferunt gratiam non ponentibus 
obicem. Atqui solum peccatum mortale est obex, non vero veniale, com- 
patitur enim cum gratia. Ergo illi qui est in gratia quamvis sit venia- 
liter mente distractus, momento communionis, confertur gratia sacra- 
mentalis, scii, augmentum habitualis gratiæ et caritatis saltem tenuis- 
simum. 


b) Indirecte: si venialiter distractus momento communionis, 
nullum augmentum habitualis caritatis acciperet, redderet commu- 
nionem omnino infructuosam, seu nullam. Atqui hoc esset ponere obi- 
cem gratie, quod est peccare mortaliter secundum communem senten- 
tiam. Communio sic fieret sacrilega. Consequens autem istud rejicitur 
etiam a Cajetano et a Contenson. Unde antecedens ab eis admissum 
non valet. 


Confirmatur: Eucharistia quandoque confertur mente zgrotis, in 
articulo mortis, in quibus non est devotio actualis. Et tamen in eis 
causatur augmentum gratie; alioquin frustra hoc sacramentum con- 
fertur, imo nec liceret conferre, utique certo et scienter informe, scii, 
sine effectu. Item extrema-unctio sepe confertur moribundis usu ratio- 
nis privatis et confirmatio infantibus, in quibus non est dispositio actua- 
lis nec virtualis. 

Objicitur: S. Th., in IV, d. 12, q. 2, a. 1, qu. 3 dicit « Cum hoc 
sacramentum perficiat conjungendo fini, ad hoc quod effectum suum 
plene habeat in sumente, oportet quod adsit actualis devotio. Absque 
peccato mortali potest effectus hujus sacromenti impediri; ita quod 


aliquis augmentum gratie non consequatur, nec tamen reatum peccati 
mortalis incurrat ». 


Respondet Soto, S. Thomam seniorem et doctorem in Summa mu- 
tasse sententiam. — Serra dicit: non mutavit, sed magis explicite tra- 
didit, id quod brevius dixerat sub adverbio plene, per respectum ad quod 
intelligenda sunt subsequentia verba citata. 


Instantia: S. Thomas, infra q. 80, a. 8, ad 6, dicit: « Maxima de- 
votio requiritur in sumptione hujus sacramenti (Eucharistiæ) quia tunc 
percipitur sacramenti effectus ». Si autem maxima, ergo actualis. 


Responsio: Maxima devotio requiritur quidem secundum debitum 
decentiæ, aut etiam secundum debitum legale sub levi; vel ad effectum 
adaequatum hujus sacramenti. 


Instantia: S. Thomas dicit infra, q. 87, a. 2: « Habentibus usum 


liberi arbitrii non contingit esse infusionem gratiæ sine actuali motu 
liberi arbitrii in Deum, et contra peccatum ». 


Responsio: S. Thomas loquitur ibi de infusione gratie extra sacra- 
mentum, scii, ex opere operantis, non vero de infusione augmenti gra- 
tie By opere operato, de quo nunc loquimur. Et Cajetanus, ut videtur, 
non satis animadvertit hanc distinctionem. Insuper ille qui est venia- 
liter distractus momento communionis, voluit tamen, ut supponitur, ex 
bona intentione ad sacram mensam accedere. 


Instantia: Actus remissus caritatis sic est dispositio sufficiens ad 
augmentum caritatis in communicante; hoc autem videtur contrarium 
sententie S. Thome de dispositione requisita ad caritatis augmentum, 
cf. Il» Hæ, q. 24, a. 6 ad lum, et I» Hz, q. 114, a. 8, ad 3. 


Responsio: Non est oppositio, nam in casu praesenti, in commu- 
nione, gratia producitur, non ex opere operantis, sed ex opere operato. 
Unde Deus supplet partem dispositionis in adultis, sicut supplet totam 
in infantibus qui baptizantur. - Imo remanet doctrina de dispositione 
requisita, in hoc sensu quod sacramenta causant gratiam in adultis, 
juxta cujusque dispositionem proportionaliter non vero equaliter. Hoc 
constat ex C. Trident, sess. 6, c. 7. Eodem modo verificatur doctrina de 
dispositione requisita quoad reviviscentiam ipsius gradus caritatis per 
poenitentiam. (Cf. IIL, q. 89, a. 2). 

Quid igitur respondendum est ad argumentum Cajetani, sci!.: non 
verisimile est quod gratia habitualis quotidie augeatur in multis sacer- 
dotibus sic celebrantibus, quia non apparent meliores; et amor Dei 
tamen non est otiosus; manifestaretur si augeretur. 


Respondent alii Thomistæ dupliciter: 


1° Ipse Cajetanus admittit quod cum exigua devotione actuali 
habetur parvum.augmentum caritatis habitualis; atqui multi sacerdotes 
quotidie celebrant cum hac exigua devotione actuali, et tamen non ap- 
parent multo meliores etiam post plures annos. Hoc est signum quod 
augmentum quotidianum gratie non magnum est in eis sed tenuissi- 
mum, ut ait Billuart. Et sic una sola fervens communio fructuosior est 
quam multe communiones stricte sufficientes, ut non sint malae. Dicit 
S. Magdalena de Pazzi (Vita, c. 94): « una communio, facta cum vero 
spiritu et sensu, apta est ut faciat animam in magnam vitz perfectio- 
nem devenire, unde ergo miseri nos in tanta frequentia tàm parum aut 
nihil proficimus! ». 


2? In predictis sacerdotibus celebrantibus absque devotione ac- 
tuali, augmentum quotidianum gratia non est absolute sine fructu, et hic 
fructus in hoc apparet quod hi sacerdotes, ut supponitur, sese conservant 
in statu gratie contra continuo insurgentes tentationes. Quod autem 
actus ferventiores non faciant, hoc provenit ex quotidianis peccatis 
venialibus, quae fervorem caritatis impediunt. Cf. I. Lallemant, S. J. 
La Doctrine spirituelle, IVe Principe, ch. HI, a. 3, (hic liber est aureus). 


3* Alii vero per peccata mortalia amittunt gratiam, qua postea 
difficile ad eumdem gradum recuperatur, secundum doctrinam antiquo- 
rum theologorum et presertim S. Thome (cf. infra q. 89, a. 2, C) se- 
cundum quem, gradus caritatis per absolutionem conceditur secundum 
gradum dispositionis actualis. Sic junior sacerdos fervens potest habere 
gratiam ut tria talenta, postea cadit in peccato mortali reiterato, et 
forte per absolutionem cum attritione valde remissa receptam resurgit 
cum gradu caritatis æquivalenti uno talento. Unde non mirum est quod 
non appareant magni caritatis fructus. 


4? Denique notandum est cum Billuart, loc. cit., quod multi sunt 
sacerdotes quorum magna caritas, licet non se prodat exterius per in- 
signia opera, quae non semper occurrunt, se prodit tamen in officiis 
solito occurentibus ; ita ut non solum sese conservent in gratia, sed vere 
in ea proficiant. Unde ille qui per unum annum vitavit semper peccatum 
mortale, progressus est hoc anno. 

Ideoque commune effatum: in via Dei non progredi est regredi, 
potest recte considerari sub duplici aspectu: scii. 1" si anima non regre- 

ditur, tunc progreditur; 2" si non progreditur, regreditur. Cajetanus 
et Contenson considerant potius secundum aspectum, ut convenit quando 
agitur de tendentia ad perfectionem; alii considerant primum aspectum, 
ut convenit quando agitur de minima requisita dispositione ad tenuis- 
simum augmentum. Item dicit Dominus: « Qui non est mecum, contra 


me est», sed dicit Apostolis: «Qui non est adversus vos, pro vobis 
est » Marc., IX, 39. 


Ibi igitur est aliquod mysterium in vita cujuslibet sacerdotis quo- 
tidie celebrantis. Videtur certum quod augmentum caritatis in eo de- 
beret esse non solum uniforme, sed acceleratum, prout quaelibet com- 
munio, augens caritatem, deberet disponere pro die sequenti ad com- 
munionem non solum aeque sed magis ferventem, devotione substan- 
tiali, si non accidentali seu sensibili. Aliis verbis: animae deberent eo 
citius ad Deum accedere, quo magis ad Deum appropinquant, quia magis 
ab eo trahuntur. Sic motus naturalis in fine est intensior, et gratia nos 
perficit ad modum naturae, ut notat S. Thomas in Ep. ad Hebr., X, 25. 
Est lex gravitationis spiritualis, cujus gravitatio corporum est sym- 
bolum. 


Specialis opinio. P. L. Billot admittit communem opinionem 
thomistarum pro sacerdote etiam tepido, qui tamen non peccat morta- 
liter, sed particularem opinionem sustinuit, scii., pro sacerdote quotidie 
celebrante qui quandoque peccaret mortaliter; dicit: in eo non revivi- 
scit augmentum caritatis ab Eucharistia productum, quia reviviscentia 
gratie saeramentalis explicatur pro quibusdam sacramentis per cha- 
racterem, pro aliis per ornatum, qui se haberet ad modum characteris 
et esset res et sacramentum; sed Eucharistia non producit nec characte- 
rem nec ornatum, quia in ea res et sacramentum est corpus Christi 
significatum a speciebus sacramentalibus. 


Hzc opinio singularis est: non fundatur in textu S. Thomae, nam 
S. Thomas quamvis junior in Commentario in Sententias adhuc loqua- 
tur de antiqua theoria « ornatus », de ea non amplius loquitur in Summa 
Theologica. Et insuper mirum esset quod Eucharistia, quz est per- 
fectissimum omnium sacramentorum, produceret gratiam minus per- 
fectam in quantum scii, non posset reviviscere. Insuper supponitur sa- 
cerdotem hunc jam recipisse per Eucharistiam tenuissimum gratia 
augmentum, sufficit ergo dicere: si hic sacerdos celebrans est in statu 
gratie recipit saltem tenuissimum augmentum caritatis secundum gra- 
dum devotionis suz proportionaliter; postea si peccat mortaliter et 
recipit absolutionem cum attritione remissa sed adhuc sufficienti, revi- 
viscit in eo gratia habitualis amissa, sed proportionaliter ad gradum 
contritionis sue seu attritionis. 


Unde remanet opinio communior thomistarum. 

Momentum piacticum hujusce quoestionis 


Plura sunt notanda: 

Unusquisque sacerdos a multis annis celebrans potest igitur et 
debet seipsum examinare circa hunc punctum, sibi dicendo: « Certo 
bonum et malum facio, questio est: an plus bonum quam malum fa- 
ciam? Vita mea estne magis bona quam mala? Quando ex officio loquor, 
docendo, praedicando, exhortando, veritatem salutarem dico et aliquod 
bonum facio. Sed quando libere loquor extra officium meum, utrum 
loquar et agam ad zdificationem, an potius ad destructionem. Vita mea 
estne adhuc vera vita sacerdotalis, an sterilis propter pigritiam spiri- 
tualem, superbiam et alia vitia?». 

Hac quaestio practica ea est que ponitur in Evangelio dum agitur 
de ficu sterili, cf. Math. XXI, 19: «Jésus videns fici arborem unam 
secus viam, venit ad eam, et nihil invenit in ea nisi folia tantum, et 
ait illi: « Nunquam ex te fructus nascatur in sempiternum. Et are- 
facta est continuo ficulnea ». Circa hoc S. Thomas dicit in Matth. « Ita 
Christus visitavit Judæam (Jerusalem) quz habebat folia, scii, obser- 
vantias legales, sed non fructum. Sic aliqui quamdem speciem honesta- 
tis habent, licet interius mali et perversi sint... Tunc Christus exercuit 
ibi potestatem, ut ostenderet quod Judza sterilis futura esset. Sic ali- 
quando contingit quod aliqui mali interius, exterius autem virentes, 
siccantur a Domino ne alios corrumpant ». 

E contrario sacerdos quotidie celebrans, per communionem, deberet 
non solum equaliter quotidie, sed magis ac magis crescere in caritate, 
et igitur in eo verificari deberet id quod legitur apud Marcum IV, 8, 
in parabola seminantis: « Aliud cecidit in terram bonam et dabat 
fructum ascendentem, et crescentem, et afferebat unum triginta, unum 
sexaginta, et unum centum. Et dicebat Dominus: qui habet aures au- 
diendi, audiat ». 

Item apud Matth. XIII, 8. 

Hec questio practice ac per modum interrogationis tangenda est 
quando pradicantur clero exercitia spiritualia. Cf. de hac re apud san- 
ctam Catharinam Senensem in suo Dialogo c. 121, c. 162, de anima 
tepidi sacerdotis, qui ignorat tepiditatem suam et est quasi consopitus, 
obdormiens, absque ullo vivo desiderio perfectionis. Quandoque peccat 
mortaliter et tunc videre potest statum suum, et ex eo egredi per veram 
contritionem. 

Si vero non peccat mortaliter, quotidie accipitur per communionem 
tenuissimum caritatis augmentum, stricte sufficiens pro ipso, sed non 
satis ad pascendas animas quæ ei confiduntur, et sic sua tepiditate 
culpabilis est, quia non dat animabus id quod eis secundum suam voca- 
tionem dare deberet, et anima propter suam culpam seu spiritualem 
pigritiam non salvantur. E contrario sacerdos qui quotidie accipit per 
communionem majus ac majus caritatis augmentum, non solum nutri- 

lur ipse, sed potest suo apostolatu alias nutrire animas, et sic in eo 
vocatio sacerdotalis fructificat, et affert non solum triginta, sed quan- 


doque sexaginta, imo quandoque centum, ut in parabola seminantis 
dicitur. 


In hoc multum insistendum est praedicando exercitia spiritualia 
sacerdotibus et religiosis. 


Denique notandum est, quando agitur de peccato veniali, quod 
plures theologi moderni hoc peccatum etiam quando est deliberatum 
vocant peccatum leve, ita ut peccatum non sit grave nisi sit mortale; 
unde satis frequens est apud theologos modernos haec expressio: hoc 
obligat sub levi, non sub gravi. 

Ut notat autem P. Hurtaud (Dialogue de Sainte Catherine de 
Sienne, trad. fr. t. II, p. 312) Hic modus loquendi non adhibetur a 
sanctis, quia peccatum veniale deliberatum habet suam relativam gra- 
vitatem ut est Dei offensa (quamvis non univoce sicut peccatum mor- 
tale). Revera in hoc capite 164 hujusce Dialogi est sermo de aliqua 
culpa relative gravi contra obedientiam, qua tamen non est mortalis. 
Ut notat P. Hurtaud, in medio ævo theologi sicut sancti non vocabant 
peccatum veniale deliberatum peccatum leve, ut faciunt multi theologi 
moderni, et hec terminologia videtur denotare debilitatem sensus Chri- 
stiani et ad tepiditatem forte inclinat. Specialiter quedam peccata ve- 
nialia deliberata contra virtutes theologicas, quamvis remaneant venia- 
lia; possunt satis proxime disponere ad quid gravius, v. g. quedam 


temeritas in interpretatione S. Scripture, quamvis nondum sit in se 
mortalis. 


2mu Dubium: Quandonam Eucharistia causet gratiam? 

Respondent thomistæ: Eucharistia causát gratiam per modum 
manducationis et ideo quando verum est primo dicere: jam comestum 
est et applicatum, id est: in instanti extrinseco manducationis scii, in 
primo non esse comestionis. 


Et quandonam manducatio censeatur completa? Non quando cibus 
masticatur in ore, sed quando trajicitur per guttur. Quidam addunt 
non improbabiliter: « et stomachum attingit », sic completur mandu- 
catio corporalis, nam cibus non nutrit, nisi in stomacho. 


Corollarium: Hostia in ore consumpta, aut sumpta in ore et ejecta, 


non causát gratiam. Secus si jam deglutita et in stomachum recepta 
evomeretur. 


Objectio-. Cibus materialis non nutrit nisi sit corruptus; ergo pa- 
riter Eucharistia nisi species sacramentales sint corrupta. 


Respondetur: Disparitas est. quod cibus materialis nutrit prout 
a sumente assimilatur, dum cibus spiritualis convertit sumentem in se, 
et eum sibi assimilát.'Unde sufficit quod manducetur. 

3um Dubium: Utrum Eucharistia causet gratiam ex opere operato 
etiam post manducationem completam, scii, toto tempore quo species 
manent in stomacho? 


Disputatur: Cajetanus et plures alii, ut Suares et Uugo, respon- 
dent affirmative; Soto et alii negative. Utraque sententia probabilis est. 
Sed secunda videtur probabilior, quia effectus Eucharistiae promittitur 
manducanti: « Qui manducat me, vivet propter me », ergo cessante 
manducatione non amplius producitur. 

Insuper ex prima sententia sequeretur quod ampliorem gratiam 
consequeretur, ille qui lente digerit aut qui grandiorem hostiam vel 
plures sumeret. Inde daretur locus superstitioni sumendi grandiores et 
plures hostias, quod prohibuit Innocentius XI. 

Denique ex prima sententia sequeretur, quod qui peccatum mor- 
tale committeret antequam species sint corruptae, sacrilegium commit- 
teret; quod videtur falsum. Quidquid sit de oppositione harum senten- 
tiarum, maximi interest intra tempus gratiarum actionis ferventer 
orare. 

Imo ex ferventi gratiarum actione producitur saltem ex opere ope- 
rantis, et sic indirecte per communionem quz suscitavit hunc fervorem, 
novum et notabile augmentum caritatis. Propterea sancti semper valde 
commendaverunt gratiarum actionem post communionem eucharisti- 
cam. Imo, ut narratur, S. Philippus videns mulierem subito post com- 
munionem ex ecclesia egredientem, misit post illam duos acolythos cum 
cereis accensis, ut ipsa intelligeret quod sanctissimum sacramentum 
adhuc in ea præsens erat. 


Recapitulatio: Sic terminatur quæstio 79 de effectibus Eucha- 
ristiæ. Hac quæstio sic resumi potest, considerando solum effectus ejus 
ut est sacramentum ut indicantur in Concilio Tridentino: 

1° De fide est Eucharistiam non conferre per se primam gratiam 
seu remissionem peccatorum mortalium (Trid. Denz. 887); unde ut 
dicit S. Paulus ante Eucharistiz susceptionem « probet seipsum homo », 
1 Cor. XI, 29. 

2" Eucharistia confert gratiam secundam, id est augmentum 
ejus, per modum cibi spiritualis (Trid. Denz. 875) et unionem cum 
Christo ejusque corpore mystico. 

3* Hoc gratie augmentum consistit principaliter in majori gradu 
caritatis erga Christum et proximum. Et hoc diversimode secundum 
devotionem sumentis; sequitur augmentum proportionatum omnium 
virtutum infusarum et septem donorum. 

4! Eucharistia confert etiam ex opere operato gratiam actualem 
devotionis seu fervoris; st hic effectus impeditur si accedamus ad com- 
munionem cum veniali distractione. 

5" Eucharistia peccata venialia remittit, probabiliter directe et 
saltem indirecte mediante actu caritatis, quem elicimus ope gratia 
actualis vi sacramenti concessz. 

6° Eucharistia ut sacramentum remittit penam peccato debitam 
indirecte, mediantibus actibus caritatis quos sacramentum excitat, 
et ut sacrificium remittit etiam directe poenas temporales poeniten- 
tibus contritis. 

7 Eucharistia confert ex opere operato gratias actuales quibus 
a futuris peccatis praeservamur. 

8° Eucharistia aliquam efficaciam habet etiam in corpore et 
appetitu sensitivo, moderando scii, concupiscentiam, augetur enim cum 
caritate temperantia infusa. 

9' Eucharistia est pignus futurae gloriae, et jus confert ad glo- 
riosam corporis resurrectionem, secundum hzc verba Christi: « Qui 
manducat meam carnem et bibit meum sanguinem, habet vitam æter- 
nam; et ego resuscitabo eum in novissimo die ». Joann. VI, 55. 


* K» 


Nunc tractandum est de ipsa communione, ex parte nostra, nam 
post considerationem effectum Eucharistiæ agendum est de conditio- 
nibus requisitis ad ejus sumptionem ex parte sumentis. 


QUAESTIO LXXX 


DE USU, SEU SUMPTIONE 
HUJUS SACRAMENTI IN COMMUNI 


In hoc titulo dicitur «in communi », nam in quæstione sequenti 
quæritur quomodo Christus ipse usus est hoc sacramento: an ipse 
sumpserit corpus suum; an dederit illud Juda; an fuisset in hoc sacra- 
mento, si fuisset in triduo mortis reservatum aut consecratum. 

Nunc agitur de communione fidelium, seu de conditionibus requi- 
sitis ex parte sumentis ad sumptionem Eucharistiæ. 

In hac questione, sunt duodecim articuli, qui reduci possunt ad 
duas sectiones: 

1“ sectio considerat usum Eucharistiæ secundum se, quoad dispo- 
sitiones de necessitate requisitas ex ipsa natura sacramenti, usque ad 
art. 5 incl. 

2' sectio considerat usum Eucharistiæ in ordine ad praeceptum 
divinum et ad precepta Ecclesie ubi est sermo de jejunio eucharistico, 
de communione sub utraque specie vel sub una tantum. 


H*« 


Revocandum est in memoria id quod S. Thomas dixit supra q. 73, 
a. 3: Eucharistiam esse de necessitate salutis in voto implicito, prout 
de necessitate salutis est inchoatio vite spiritualis data per baptismum, 
et hec inchoatio vite spiritualis de se tendit ad ejus consummationem, 
qua confertur per Eucharistiam. 

Hoc semper pre oculis habendum est initio, quando est sermo de 
communione. Unde plures commentatores, ut Billuart, tractant de hac 
necessitate salutis immediate ante quæstiones de communione. 


q. 80, a. 1. 


Art. 1. — UTRUM DISTINGUI DEBEANT DUO MODI MANDUCANDI 
CORPUS CHRISTI 


Status quaestionis: In hoc articulo agitur de ipsa definitione 
communionis. Quæstio ponitur sub ista forma, quia, in traditione con- 
servata in Glossa ordinaria, citata in argumento « sed contra », distin- 

guuntur duo modi manducandi: unus sacramentalis et alter spiritualis. 
Hzc distinctio fit occasione communionis indignæ. 

An debeant distingui hi duo modi, et quare? 

Videtur quod non debeant distingui: 1? quia non fit similis distin- 
ctio pro baptismo; 2? quia sacramentalis manducatio non debet sepa- 
rari a spirituali manducatione ad quam ordinatur; 3“ nec etiam videtur 
quod communio spiritualis possit esse sine communione sacramentali, 
quia haec secunda esset frustra, si sine ea communio spiritualis esse 
posset. 


Responsio tamen est: Sacramentalis manducatio sine effectu 
recte dividitur contra spiritualem manducationem per quam quis per- 
cipit effectum hujus sacramenti. 

Ad intelligentiam hujusce responsionis notandum est id quod 
dicitur ad 2um: « sacramentalis manducatio, que pertingit ad spiritua- 
lem, non dividitur contra spiritualem, sed includitur ab ea ». 


In corpore articuli, S. Thomas dicit: distinguuntur manifeste duo 
modi manducandi corpus Christi, prout in uno recipitur sacramentum 
cum effectu ejus, et in alio recipitur sacramentum absque ejus effectu. 
(Cf. litteram r). 

His omnibus igitur consideratis communiter distinguitur triplex 
communio, cf. Concilium Tridentinum Denz. 881 et Catechismum Con- 
cilii Tridentini, ubi de communione. 


1° Communio sacramentalis tantum, id est sine statu gratiæ seu 
absque communione spirituali, etiam habituali et hoc est sacrilegium. 


2° Communio spiritualis tantum, quæ est, ut dicitur ad 3um, desi- 
derium ipsius effectus Eucharistiz. 
3? Communio sacramentalis simul et spiritualis, qua sumitur Eu- 


charistia cum debitis dispositionibus. 
Quoad lam manifeste distinguitur a duabus aliis, quia est sine 


effectu. 


Quoad communionem spiritualem tantum, S. Thomas notat, ad 3um, 
quod fit per desiderium Eucharistie jam institut», sed etiam potuit fieri 
in figura in Veteri Testamento. 


1 In corpore articuli S. Thomas dicit: «Contingit quandoque, sicut supra 
dictum est, qu. praeced. a. 3 et 8, quod aliquis impeditur a percipiendo effectu 
hujus sacramenti; et talis sumptio hujus sacramenti est imperfecta ». 

Cajetanus posset dicere ad defensionem suse interpretationis articuli 8 
quast. preced.: S. Thomas dicit nunc «imperfecta» non sacrilega; ergo com- 
munio sacramentalis potest privari totaliter suo effectu (si recipitur cum pec- 
cato veniali actuali) et tamen non esse sacrilega. 

Ad hoc dici potest, quod communio potest privari suo effectu aut partia- 
liter, aut totaliter; si totaliter, hoc videtur esse ex articulo 8 quæst. praeced. 
propter obicem, seu impedimentum totale, quod est peccatum mortale. Si par- 
tialiter, est communio imperfecta absque sacrilegio quando v. g. recipitur 
tenuissimum caritatis augmentum. 

De communione mere spirituali dicitur in fine responsionis ad 3un 
et in Catechismo Concilii Tridentini quod quamvis non tantum fructum 
producit ac si realiter sumeretur sacramentum, potest tamen uberrimos 
fructus producere, sit fiat cum magna devotione. Sic potest uberiores 
fructus producere quam tepida communio sacramentalis, qua fit cum 
devotione stricte sufficienti. 

Quoad communionem sacramentalem simul et spiritualem, Cate- 
chismus Concilii Tridentini notat quod illi qui faciunt communionem 
spiritualem tantum, quando etiam sacramentalem facere possent, pri- 
vantur pluribus bonis coelestibus. Sic apparet quod communio sacra- 
mentalis non est superflua. Unde sancti vivide desiderant communio- 
nem etiam sacramentalem, cf. Vitam sancte Catherin» Senensis. 


Ad lU notatur quod prædicta distinctio inter sumptionem sacra- 
mentalem et sumptionem spiritualem magis fit pro Eucharistia quam 
pro aliis sacramentis, quia alia sacramenta consistunt in usu materia, 
Eucharistia vero in consecratione materie et jam constitutum est sacra- 
mentum ante usum ejus. Insuper plura alia sacramenta producunt non 
solum gratiam, sed characterem, dum Eucharistia non producit cha- 
racterem. sic communio mere sacramentalis sine spirituali est nulla. 


q. 80, a. 2. 


Art. 11. — UTRUM SOLIUS HOMINIS SIT HOC SACRAMENTUM 
SPIRITUALITER SUMERE 


Id est: an angeli possint communionem spiritualem facere? Videtur 
quod sic, 1? quia in Glossa ordinaria corpus Christi vocatur cibus ange- 
lorum, panis angelicus; 2" quia ad corpus mysticum Christi pertinent 
etiam angeli; Christus est caput angelorum ; 3° manducare spiritualiter 
convenit sanctis angelis. 


Respondet S. Thomas: Angeli uniuntur Christo per visionem et 
fruitionem caritatis perfect», sic spiritualiter manducant Christum in 
sua specie, et non sub speciebus hujus sacramenti. 

Unde licet angeli spiritualiter manducent Christum, non tamen 
convenit eis spiritualiter manducare hoc sacramentum, et non amplius 
in illis augetur caritas. 


Ad lun Eucharistia dicitur panis angelorum, prout in via man- 
ducatio sacramentalis simul et spiritualis derivatur a manducatione spi- 
rituali patri», sicut media ad finem derivantur a fine. 


Ad 2um: Angeli pertinent ad societatem corporis mystici, non per 
fidem, sed per visionem. Sacramentum Eucharistiæ non remanebit in 
patria, in qua videbimus Christum immediate et non sub speciebus 
panis. 

Art. III. — UTRUM SOLUS HOMO JUSTUS POSSIT CHRISTUM 
SACRAMENTALITER MANDUCARE 


Hic articulus scribitur ad excludendos plures errores. Quidam dixe- 
runt: Corpus Christi non est presens in hostia que sumitur a pecca- 
tore, aut ab infideli, aut ab animali bruto, aut quz projicitur in locum 
immundum. 

Ad hec omnia S. Thomas respondet uno et eodem principio: 
« Christum manere sub speciebus panis, quamdiu species consecratae 
durant ». Ergo peccator sacramentaliter corpus Christi manducare po- 
test. 


Gregorius IX, an. 1371 damnavit similem errorem Joannis de La- 
tone (Denz. 578-580): « Quod si hostia consecrata cadat vel projiciatur 
in cloacam..., sub speciebus remanentibus esse desinit corpus Christi et 
redit substantia panis... Item si hostia consecrata a bruto sumatur... 
aut dentibus teritur a peccatore »... 


Responsio negativa fundatur in textu sancti Pauli I Cor. XI, 29: 
« Qui enim manducat et bibit indigne, reus erit corporis et sanguinis 
Domini... non dijudicans corpus Domini ». 


Ad 3um: « Nec hoc vergit in detrimentum dignitatis corporis Chri- 
sti, qui voluit a peccatoribus crucifigi, absque diminutione suæ digni- 
tatis, presertim cum mus aut canis (sumens sacramentum) non tangat 
ipsum corpus Christi secundum propriam speciem, sed solum secundum 
species sacramentales. Nec tamen dicendum est quod animal brutum 
sacramentaliter corpus Christi manducet, quia non est natum uti eo 
ut sacramento ». 


q. 80, a. 4. 


Art. IV. — UTRUM PECCATOR, SUMENS CORPUS CHRISTI 
SACRAMENTALITER, PECCET 


Status quaestionis: Videtur quod non 1? quia peccatores tangentes 
corpus Christi sub specie propria non peccabant, imo salvabantur; 2' 
quia hoc sacramentum est medicina, qua datur infirmis ad salutem; 
3" quia hoc sacramentum est de maximis bonis, quibus nemo male 
utitur; 4? peccator videndo et adorando Eucharistiam non peccat, quare 
peccaret eam manducando? 5? Insuper possumus esse in peccato mor- 
tali et hoc non scire, secundum illud Pauli: « Nihil mihi conscius sum, 
sed non in hoc justificatus sum ». Unde nemo vellet sese exponere peri- 
culo peccandi, sumendo Eucharistiam, si omnino ad communionem re- 
quireretur status gratia. 

Responsio tamen est affirmativa et est de fide: Qui, cum conscientia 
peccati mortalis, Eucharistiam recipit, grave peccatum sacrilegii com- 
mittit. 


1° Probatur hoc esse de fide ex testimonio S. Pauli, I Cor., XI, 29: 
« Qui manducat et bibit indigne, judicium sibi manducat et bibit »; id 
est condemnationem; scii, fit reus corporis Domini, ut ibidem dicitur, 
quasi ipsum rursus crucifigeret; unde addit S. Paulus: « Probet autem 
seipsum homo ». 


Cf. Concilium Tridentinum Denz. 893: « Si quis dixerit solam fidem 
esse sufficientem præparationem ad sumendum sanctissimas Eucharistiæ 
sacramentum, a. s. Et, ne tantum sacramentum indigne atque ideo in 
mortem et condemnationem sumatur, statuit atque declarat ipsa sancta 
Synodus, illis, quos conscientia peccati mortalis gravat, quantumcumque 
etiam se contritos existiment, habita copia confessoris necessario præ- 
mittendam esse confessionem sacramentalem ». 

« Si vero, urgente necessitate, sacerdos absque previa confessione 
celebraverit, quamprimum confiteatur ». Denz. 880. 

In capitulo correlative, concilium Tridentinum Denz. 880, citat 
verba S. Pauli: «Probet autem seipsum homo», et addit: «Ecclesia- 
stica autem consuetudo declarat, eam probationem necessariam esse, ut 
nullus sibi conscius mortalis peccati, quantumvis sibi contritus videatur, 
absque praemissa sacramentali confessione, ad sanctam Eucharistiam 
accedere debeat ». 


2° Probatur ratione theologica: Hzc ratio evolvit id quod dictum 
est supra q. 79, a. 3: « spiritualem cibum non debet sumere nisi vivens ». 

— Quicumque hoc sacramentum sumit, ex hoc ipso significat se 

esse unitum et incorporatum Christo. 

— Atqui hzc incorporatio fit per fidem vivam, quam nullus habet 

cum peccato mortali. 

— Ergo qui cum conscientia peccati mortalis hoc sacramentum 

sumit, falsitatem committit in re maxima et sacrilegium. 

Id est: non habens caritatem non potest recipere caritatis augmen- 
tum, et falsitatem committit, quia sese præbet ac si esset in statu gra- 
tiæ augendæ et est in statu mortis. (Cf. supra q. 79, a. 1 et 3). 

Hoc argumentum ostendit quod contritio exigitur per preceptum 
non solum ecclesiasticum, sed per praeceptum divinum. 

Insuper jus saltem ecclesiasticum expressum in Concilio Tridentino 
prescribit confessionem sacramentalem, ut servetur id quod exigitur a 
jure divino, scii, quia per absolutionem sacramentalem attritus fit con- 
tritus. 

Aliquis tamen posset objicere contra praedictum argumentum: Ad 
alia sacramenta vivorum suscipienda sufficit contritio sine confessione 
sacramentali, quare requiratur pro sumptione Eucharistiz? 

Respondetur: quia Eucharistia est perfectissimum omnium sacramen- 
torum continens non solum gratiam, sed gratiæ auctorem; ideo requirit 
digniorem dispositionem et majorem reverentiam. 


Dubium: Quare predictum peccatum mortale, sic commissum, sit 
proprie sacrilegium. 


Respondetur: Quia sacrilegium est profanatio seu violatio rei sacrae 
(II-II, q. 99, a. 1). Atqui finis communionis eucharistie» est major unio 
cum Christo per caritatis augmentum, quod non obtinetur nisi jam ha- 
beatur status gratiæ. Ergo ille qui conscius est peccati mortalis nequit 
obtinere effectum et finem communionis, eamque avertendo a suo fine, 
sacrilegium facit. 

Hic est sensus majoris argumenti S. Thoma: « Quicumque hoc sa- 
cramentum sumit, ex hoc ipso significat se esse Christo (jam) unitum » 
per caritatem nempe, et sacramentum sumit ad caritatis augmentum 
accipiendum. 


Ad lum: E contrario peccatores tangentes Christum in propria 
specie, durante ejus vita terrestri, non ex hoc ipso significabant se 
esse Christo jam unitos. Sed eum tangebant ad sanationem accipiendam. 


Ad 2um; Eucharistia est medicina confortativa danda convalescen- 
tibus, sic differt a baptismo et poenitentia quae dantur ægrotis, imo 
mortuis. 


Ad 3um: Explicatur quomodo possumus male uti maximis bonis, 
scii, non quasi principiis mali usus, sed quasi objectis mali usus, sic 
nemo male utitur virtute tanquam principio mali usus, sed potest super- 
bire de virtute, tanquam de objecto. 


Ad 4um: A visione corporis Christi non prohibentur peccatores, 
quia per visum non accipitur ipsum corpus Christi, sed solum per man- 
ducationem. 


Ad Sum: Solvitur difficultas que oritur ex hoc quod non possumus 
habere certitudinem absolutam quod sumus in statu gratie, sec. illud 
S. Pauli: « Nihil enim conscius sum, sed non in hoc justificatus sum ». 

S. Thomas respondet quod fidelis non sit sibi conscius peccati mor- 
talis potest dupliciter contingere: scii, aut culpabiliter saltem indirecte, 
sic est sacrilegium saltem indirectum, sicut est voluntarium saltem in- 
directum, aut inculpabiliter, et tunc non est sacrilegium. Cf. litteram. 

Sacrilegium indirectum potest provenire vel ex culpabili et gravi 
ignorantia legis quam homo deberet et posset cognoscere, vel ex gravi 
negligentia in examine conscientiae suce. Si vero negligentia ista est 
venialis, non est sacrilegium, nec impeditur saltem tenuissimum carita- 
tis augmentum, q. 79, a. 8. - Imo aliquis attritus potest inculpabiliter 
sese aestimare contritum. Unde, ut tutius accedat ad sacram mensam, 
Ecclesia exigit absolutionem sacramentalem. Sic per absolutionem sa- 
cramentalem attritus fit contritus. 


224 De sancta communione 


Dubium: Utrum obligatio confessionis sacramentalis in casu sit juris 
ecclesiastici, an juris divini. 

Respondetur: see. plures auctores, ut S. Alphonsum item Billuart et 
multos alios, haec obligatio est probabilius juris divini, prout quodam- 


modo exprimitur in verbis S. Pauli: « Probet autem seipsum homo», 
et magis explicite proponitur ab Ecclesia in C. Trid. 


Notandum est quod commentarium Cajetani in nostrum articulum 
non integraliter servatum est in editione S. Pii V, quia Cajetanus, qui 
scripsit ante C. Trid., non inclinabat ad opinionem eorum qui dicebant 
conscium peccati mortalis teneri sub gravi ad confessionem sacramen- 
talem ante communionem, quando adest copia confessoris. Cajetanus 
dicebat tunc confessio est de consilio, non de precepto sub gravi. 


q. 80, a. 5. 


Art. V. — UTRUM ACCEDERE AD HOC SACRAMENTUM CUM 
CONSCIENTIA PECCATI (MORTALIS) SIT GRAVISSIMUM OMNIUM 
PECCATORUM 


Status questionis: Videtur quod sic, 1? quia homo sic fit « reus cor- 
poris et sanguinis Domini »; 2? quia communio sacrilega est quasi oscu- 
lum Jude traditoris, sec. S. Hieronymum; 3? quia non est quid minus 


grave quam projicere Eucharistiam in lutum. 


Responsio tamen est: hoc peccatum secundum suam speciem est 
gravius multis aliis, sed non est gravissimum omnium. 
Probatur: 

— Peccatum aliquod est alio gravius per se seu see. suam speciem, 
ratione objecti. 

— Atqui ratione objecti, graviora sunt peccata quz sunt directe con- 
tra divinitatem, ut infidelitas, blasphemia; postea ea quae sunt 
directe contra humanitatem Christi in propria specie, ut pecca- 
tum occisorum Christi, et deinde peccata contra sacramentum con- 
tinens humanitatem Christi. - Ergo. 

Sed per accidens, vg. ratione contemptus, communio sacrilega est 
gravior quam blasphemia commissa ex infirmitate, absque certa malitia. 


Ad lum: Unde peccatum occidentium Christum fuit multo gravius, 
sed communio sacrilega quamdam similitudinem habet cum eo. 


Ad 2um: Item quamdam similitudinem habet cum peccato Jude 
traditoris sed quantum ad criminis quantitatem est quid minus grave, 
et quam infidelitas, « que funditus separat hominem ab Ecclesia ». 

Ad 3um: Projicere eucharistiam in lutum est peccatum multo gra- 

vius quam communio sacrilega, quia hoc fit ex intentione injuriam fa- 


ciendi huic sacramento, quod non intendit peccator indigne corpus Chri- 
sti accipiens. 


q. 80, a. 6. 


Art. VI. — UTRUM SACERDOS DEBEAT DENEGARE CORPUS 
CHRISTI PECCATORI PETENTI 


Status quæstionis: Videtur quod sic: 1? quia Dominus praecepit: « No- 
lite sanctum dare canibus », et non est transgrediendum Christi prae- 
ceptum ad vitandum scandalum vel diffamationem alicujus. - 2“ Minus 
malum quam sacrilega communio videtur esse haec infamatio peccatoris, 
aut etiam minus malum est dare huic peccatori petenti hostiam non 
consecratam. - 3° Quid putandum est de antiqua quadam consuetudine 
dandi corpus Christi suspectis de crimine ad criminis manifestationem? 


Responsio communis distinguit inter peccatores publicos et pecca- 
tores occultos. 


Sunt igitur tres conclusiones: 

1* Peccatoribus publicis evidentia facti vel juris (sive publice, 
sive occulte petant) deneganda est communio sacramentalis extra mor- 
tis articulum. Supponitur quod tunc in articulo mortis pæniteant ut 
dicitur in fine corp. art. 

Hoc explicatione indiget: peccatores dicuntur publici aut evi- 
dentia facti, v. g. publici usurarii, vel. publici raptores; aut evidentia 
juris, per aliquod judicium ecclesiasticum, vel saeculare. Ratio est data 
a S. Cypriano citato in corp, art.: esset profanatio sanctissimi sacra- 
menti see. illud Domini citatum in 1“ diff.: « Nolite sanctum dare cani- 
bus» (cf. ad lun). 

In Codice Juris Canonici, n? 855 legitur: « Arcendi sunt ab Eu- 
charistia publice indigni, quales sunt excommunicati, interdicti, mani- 
festoque infames, nisi de eorum poenitentia et emendatione constet et 
publico scandalo prius satisfacerint ». 

Sed attente considerandum est quid sit proprie peccator publicus 
cui deneganda est communio; sic dicitur, non is praecise cujus pec- 
catum est aut fuit publicum, sed alio duplici sensu, ut constat ex Co- 
dice Juris canonici et etiam ex textu S. Thome: 1° est is cujus status 
peccaminosus est publicus, ut publici usurarii, publici raptores, ut 
dicit S. Thomas, excommunicati, interdicti, manifesto infames, ut dicit 
Codex Juris; id est, ut ait Billuart, est peccator de quo moraliter no- 
torium est quod sit in statu peccati, puta, quia pergit in crimine, vel 
nulla apparet aut praesumitur poenitentia. - 2° modo dicitur peccator 
publicus, in ordine ad privationem communionis, is qui. licet legitime 
confessus et justificatus, nondum tamen sic vitam emendavit, ut scan- 

dalum publicum, ex enormitate et infamia criminum secutum, repa- 
raverit. Hi sunt qui referuntur in rituali romano: « Exeommunicati, 
interdicti, manifeste infames, ut meretrices, concubinarii, fœneratores, 
magi, sortelegi, blasphemi et alii ejus generis peccatores ». 

Propter alia igitur peccata communia, etsi publica, non deneganda 
est communio, saltem inconsulto episcopo; quia per confessionem et 
per ipsam communionem reparatur scandalum ex his peccatis com- 
munibus sequi natum. 


2* conci: Peccatoribus occultis publice petentibus danda est 
Eucharistia. 

Ratio est quia quilibet baptizatus jus habet ad accedendum ad 
dominicam mensam, et non potest ei jus suum tolli, nisi pro aliqua 
causa manifesta. Sic Christus non denegavit communionem Judz. (Sec. 
traditionalem opinionem Judas corpus Christi accepit sacramentaliter) 
cf. infra, q. 81, a. 2. 

Aliis verbis, ut dicit S. Thomas ad lum: « occulta non possunt 
publice puniri, sed sunt judicio divino reservanda ». 

Insuper hoc convenit propter tranquillitatem Ecclesie et socie- 
tatis civilis, ex impotentia probandi crimen occultum. - Codex Juris, 
can. 855, dicit: « Occultos peccatores minister non repellat, si publice 
petant et sine scandalo ipsos praeterire nequeat ». 


3* Potest tamen sacerdos qui crimen cognoscit, occulte monere 
peccatorem occultum, vel etiam in publico generaliter omnes, ne ad 
mensam Domini accedant, antequam de peccatis pœniteant et Ecclesie 
reconcilientur. 


Ad 2um: respondetur huic difficultati: minus malum quam sacri- 
lega communio est diffamatio peccatoris occulti; ergo melius est eum 
diffamare denegando ei communionem; vel dari potest ei hostia non 
consecrata. 


Respondet S. Th.: « nullus debet peccatum mortale committere, 
ut alium liberet a peccato ». Et in casu sacerdos denegans commu- 
nionem peccatori occulto, publice petenti, peccaret mortaliter. 

Insuper « hostia non consecrata nullo modo debet dari loco con- 
secratae, quia sacerdos hoc faciens, quantum in se est, facit idolola- 
trare illos qui credunt esse hostiam consecratam, sive alios presentes, 
sive etiam ipsum sumentem ». Ita Augustinus et decreta Ecclesie, spe- 
ciatim decretum Innocentii III, lib. HI, tit. 47, cap. 7 citatum a Faucher. 


Ad 3llm in fine, S. Thomas notat contra quamdam antiquam con- 
suetudinem: 

« Nullo modo corpus Christi debet dari alicui suspecto de crimine. 
quasi ad examinationem » scii, ut manifestet crimen suum occultum, 
potiusquam faciat communionem sacrilegam. Ratio ibidem datur im- 
mediate antea, scii: «Gravius videretur (quam occultatio criminis), 
si in hoc sacramento, quod est institutum ad remedium salutis, aliquis 

incurreret judicium mortis ». Unde ut dicit Stephanus papa, ibid, ci- 
tatus: « Occulta et incognita illi sunt relinquenda qui solus novit corda 
tiliorum hominum ». 


Dubium: An communio sit deneganda peccatoribus occultis, non 
publice sed occulte petentibus. 

Respondetur affirmative in Codicem Juris can., n" 855, $ 2: « Oc- 
cultos peccatores, si occulte petant et eos non emendatos agnoverit, 
minister repellat ». 


q. 80, a. 7. 


Art. VII. — UTR. NOCTURNA POLLUTIO ALIQUEM IMPEDIAT 
A SUMPTIONE HUJUS SACRAMENTI 


Status questionis: Nocturna pollutio nihil aliud est quam pollutio 
in se involuntaria in somno. Et ponitur quaestio quia hzc pollutio in 
se involuntaria, potest esse voluntaria in causa, aut saltem indirecte 
culpabilis venialiter, imo etiam quandoque mortaliter N His positis, 
duplex est conclusio: ' 


1* Pollutio nocturna que est sine peccato, aut cum peccato ve- 
niali, non ex necessitate impedit sumptionem Eucharistiæ. Quia ex præ- 
dictis constat, quod solum peccatum mortale eam sic impedit. Est cum 
peccato veniali, vg. si provenit ex lectione curiosa libri leviter turpis, 


aut ex immoderatione veniali in cibo. Tunc eliciendus est actus doloris 
ante communionem. 


2* Pollutio nocturna quae est cum peccato mortali impedit ex 
necessitate communionem, propter rationem datam. Et potest esse pec- 
catum mortale vg. si provenit ex lectione vel auditione voluntaria rerum 
valde turpium, qua fuit illicita causa proxima et directa pollutionis. 
E contrario si provenisset ex lectione necessaria vel utili alicujus ca- 
pitis theologie de sexto praecepto. 


Ad 2am: usus legitimus matrimonii non impedit communionem. Nec 
etiam si sit cum peccato veniali; impedit autem si sit cum peccato mor- 
tali, scii, contra generationem prolis. 


i Supponitur quod pollutio directe aut indirecte voluntaria est peccatum, 
quia nunquam licitum est provocare ejectionem seminis prater usum matri- 
monii, quia see. ordinem nature semen est propter generationem prolis, non 
propter conservationem nec delectationem individui. Sic pollutio voluntaria 
habet repugnantiam cum natura. Et insuper si pollutio directe voluntaria non 
esset graviter prohibita, propter proclivitatem in venerea ordo nature mox 
subverteretur. 

Hec sunt jura speciei conservanda!, cui per se subserviunt functiones 
generationis et amor ac delectatio concomitantes. Hoc firmissime tenendum 
est contra onanismum, et culpam pollutionis directe voluntarie. 

q. 80, a. 8. 


Art. VIII. — DE JEJUNIO EUCHARISTICO 


Cf. Codex n? 858. « Qui a media nocte jejunium naturale non 
servaverit nequit ad sanctissimam Eucharistiam admitti, nisi mortis 
urgeat periculum, aut necessitas impediendi irreverentiam in sacra- 
mentum ». 


« Infirmi tamen qui jam a mense decumbunt sine certa spe ut 
cito convalescant, de prudenti confessarii consilio sanctissimam Eu- 
charistiam sumere possunt semel aut bis in hebdomada, etsi aliquam 
medicinam vel aliquid per modum potus antea sumpserint ». 

Jejunium eucharisticum est igitur jejunium naturale quod con- 
sistit in abstinentia a quacumque re que sumitur per modum cibi aut 
potus, aut medicine, in quantumvis minima parte, post mediam noctem. 
Et hoc jejunium naturale requiritur ex praecepto ecclesiastico ad com- 
munionem. 

Sic statuunt antiqua Concilia: C. Cartaginense 3?, can. 3; C. Trul- 
lanum, can. 27; C. Toletanum 7, can. 2; C. Trid. sess. 13, cf. Denz. 626. 

S. Thomas in corpore articuli dat tres rationes convenientiæ hu- 
jusce praecepti ecclesiastici: 


1° propter reverentiam, tanti sacramenti, ut scii, in os hominis 
intret nondum aliquo cibo vel potu infectum. 


2? propter significationem; ut supremum caritatis convivium 
antecedat omne aliud convivium materiale. 


3° propter periculum vomitus et ebrietatis, que quandoque con- 
tingerent, ut notat S. Paulus, I Cor., XI, 21: « Alius quidem esurit, 
alius ebrius est ». 


Quidam objiciunt: Christus instituit et distribuit Eucharistiam 
post cenam. Ergo non convenit hoc jejunium. 


Resp.: Christus habuit speciales rationes instituendi et distri- 
buendi Eucharistiam post cenam: 1) hoc ultimum faciendo, voluit ar- 
ctius, infigere cordibus et memoriz discipulorum altitudinem hujusce 
mysterii; 2) voluit ut desineret vetus pascha, incipiente nova; 3) hoc 
fecit, ut memoriale passionis cum ipsa passione conjungeretur. 


Ad 4um: Reliquia cibi remanentes in ore, seu in dentibus, si ca- 
sualiter deglutiantur, non impediunt communionem. 


Ad 6um: Debet etiam esse aliqua mora inter sumptionem hujus 
sacramenti ed alios cibos. 

q. 80, a. 9. 


Art. IX. — UTRUM NON HABENTES USUM RATIONIS DEBEANT 
SUSCIPERE HOC SACRAMENTUM 


Status quæstionis: Ut dicitur in tribus difficultatibus initio articuli 
positis, dubium est: utrum conveniat non dare Eucharistiam parvulis 
ante usum rationis, et etiam amentibus et energumenis in intervallo 
lucido. Imo quaeritur non solum an sit conveniens, sed an sit neces- 
sarium illis dare Eucharistiam, propter praeceptum Domini: « Nisi man- 
ducaveritis carnem Filii hominis non habebitis vitam in vobis ». Joann. 
VI, 54. 

Fuit olim quarumdam Ecclesianim consuetudo qua viget adhuc 
tn pluribus ecclesiis orientalibus, praesertim schismaticis, pueris san- 
ctam communionem præbendi, ut confortarentur contra persecutionem, 
et ut abstraherentur ab idolorum sacrificiis. Parvuli sic accipiebant 
augmentum gratie habitualis, non devotionis actualis. Sed Ecclesia ro- 
mana propter reverentiam sacramenti et ob defectum probationis, pro- 
hibet communicare infantes; sic in Ecclesia occidentali cessavit haec 
consuetudo. Unde IV Cone. Lateranense (Denz. 437) precepit pueros 
communicare cum ad annos discretionis pervenerint. Item S. Trid.: 
Denz. 891. - Ibidem Denz. 933, dicitur: « Parvulos non obligari ad 
communionem sacramentalem ». Denz. 937: « Si quis dixerit, parvulis, 
antequam ad annos discretionis pervenerint, necessariam esse Eucha- 
ristie communionem, an. sit ». 

Nunc in Codice, n? 854, legitur: « 1" Pueri, qui propter ætatis 
imbecillitatem nondum hujus sacramenti cognitionem et gustum ha- 
bent, Eucharistia ne ministretur. - 2? In periculo mortis, ut sanctis- 
sima Eucharistia pueris ministrari possit ac debeat, satis est ut sciant 
corpus Christi a communi cibo discernere illudque reverenter adorare. 
- 3° Extra mortis periculum plenior cognitio doctrine christiane et 
accuratior præparatio merito exigitur, ea scii, qua ipsi fidei saltem 
mysteria necessaria necessitate medii ad salutem pro captu suo per- 
cipiant, et devote pro suæ ætatis modulo ad sanctissimam Eucharistiam 
accedant ». 


In corpore articuli S. Thomas respondet: 


1' Communio non deneganda est iis qui debilem usum rationis 
habent quia possunt aliquam devotionem hujus sacramenti concipere. 


2° Communio deneganda est iis qui nunquam habuerunt usum 
rationis, quia in eis nullo modo præcessit hujus sacramenti devotio. (Cf. 
ad 3'"n. Codex nü 88, 3. Vix enim infantes possunt Eucharistiam su- 


scipere sine periculo irreverentia, et perpetuo amentes assimilantur 
parvulis). » 

3° In articulo mortis non deneganda est his qui carent nunc usu 
rationis, sed. non semper caruerunt et habuerunt devotionem hujus sa- 
cramenti, nisi timeatur periculum evomitus vel expulsionis. Saltem hoc 
est probabilius. (Cf. IV Cone. Carthaginense, can. 7 et catechismum ro- 
manum). 


Item ad lum: przsertim illis danda est communio si habent in arti- 
culo mortis intervallum lucidum. Ita semifatuis, ita surdis et mutis a 
nativitate si per signa ostendant discretionem inter hunc cibum et pro- 
fanum. 


Ad 3uni in fine: « Quando jam pueri incipiunt aliqualem usum ratio- 
nis habere, ut possint devotionem concipere hujus sacramenti, tunc 
potest eis hoc sacramentum conferri ». 

Ad 2um: Energumenis, vexatis a demone, dum sunt sui compotes, 
exhibenda est communio, non solum in articulo mortis et in Paschate, 
sed etiam in aliis temporibus, juxta judicium prudentis confessarii. 
(Cf. ea que de hac re dicuntur in Rituali romano). 


Ut refert Soto, olim viguit in Hispania et in Gallia praxis dene- 
gandi Eucharistiam damnatis ad extremum supplicium; sed talis usus 
reprobatus fuit a Summis Pontificibus, et hodie nihil prohibet quin 
capite damnati communicent per modum viatici etiam ipso die exeeu- 
tionis, dummodo tamen communio per horam exeeutionem praecedat, ita 
ut periculum irreverentiæ absit. 

Cf. de his rebus: Hervé, Manuale theologie dogmalicæ, vol. IV, 
p. 255. 


q. 80, a. 10. 
Art.X. — UTRUM LICEAT QUOTIDIE HOC SACRAMENTUM SUMERE 


Status quœæstionis. Quæstio de communione quotidiana aut saltem 
frequenti id est pluries in hebdomada, sepe agitata est, presertim tem- 
pore Jansenismi. (Cf. de hac re: Diet. Theol. Cath. art. E. Dublanchy, 
Communion eucharistique [fréquente']. — P. Dudon S. J., Pour la com- 
munion fréquente, Paris, 1921. — Ferrerés, La communion fréquente et 
quotidienne, Paris, 1907). 

Cf. presertim decreta S. Sedis, Denzinger, 881, sq. 944, 955, 1147, 
1978, 1981, sq. 2137 sq., 2141, 2142. 


Codex Juris can. 595. $ 2, et 863. 

Ad modum status quaestionis videamus prius difficultates positas 
initio articuli; quasdam renovaverunt Jansenistæ in sua propria sen- 
tentia. Videtur quod non liceat quotidie sumere Eucharistiam, 1" quia 
repraesentat Passionem sicut baptismus, qui semel tantum recipitur; 
2" quia Eucharistia figurabatur per agnum paschalem, qui non mandu- 
cabatur nisi semel in anno, et semel in anno Ecclesia celebrat Passionem 
hebdomada sancta; 3? quia maxima reverentia debetur Eucharistiæ, et 

assueta vilescunt; hac objectio speciatim renovata est a Jansenistis; 
4" si quotidie sumenda esset, quare non pluries in eadem die; 5? denique 
ex statutis Ecclesie fideles tenentur solum semel in anno communicare. 

Schola Janseniana ad communionem frequentem ita eximias dispo- 
sitiones exigebat, ut hec vix possibilis evaderet fidelibus (cf. Antoine 
Arnauld in libro: De la fréquente communion, 1643). 

Verum est quod fuit etiam excessus contrarius; sic quidam, ut 
P. Pichon, S. J., L'esprit de Jésus Christ et de l'Eglise sur la commu- 
nion fréquente, 1745, quotidianam communionem indiscriminatim com- 
mendabant omnibus, qui in statu gratie versabantur, etsi nulla adhi- 
beretur praeparatio aut gratiarum actio. 

Imo Pinto et Vega dixerunt communionem quotidianam jure divino 
esse praescriptam. (Cf. Ferrerés, op. cit., n. 99 et 250). 


Doctrina Ecclesie est: (Denz., Index, p. 34): Communio frequens 
etiam quotidiana omnibus qui cum recta mente accedunt, commendatur. 

In Concilio Tridentino: Denz. 882 dicitur pro « omnibus et singulis 
qui Christiano nomine censentur»: « Haec sacra mysteria corporis et 
sanguinis Christi ea fidei constantia et firmitate, ea animi devotione, ea 
pietate et cultu credant et venerentur, ut panem illum supersubstan- 
tialem (Mt, VI, 11) frequenter suscipere possint, et is vere eis sit 
animae vita et perpetua sanitas mentis». Ibidem: Denz. 944: «Optaret 
quidem sancta Synodus, ut in singulis Missis fideles adstantes non solum 
spirituali affectu, sed sacramentali etiam Eucharistiæ perceptione com- 
municarent, quo ad eos sanctissimi hujus sacrificii fructus uberior pro- 
veniret ». 

Item Catechismus Concilii Tridentini. 

Innocentius XI, Denz. 1147, declarat quod ad judicium confessa- 
riorum pertinet decernere quid singulis permittendum est, et hoc docu- 
mentum insistit in bona dispositione ac pietate requisita ad quotidianam 
communionem et redarguit asserentes quotidianam comunionem esse 
de jure divino. 


Alexander VIII damnat de hac re duas propositiones Janseni- 
starum. Denz. 1312-1313. 


Leo XIII, Denz. 1978, commendat communionem frequentem. 


Pius X, Denz. 1981-1990, adhuc magis exhortát ad communionem 
frequentem, imo quotidianam, populum Christianum, id est omnes 
fideles cujuslibet conditionis, « ita ut nemo, qui in statu gratie sit 
et cum recta piaque mente ad sacram mensam accedat, impediri ab ea 
possit» (1985). 

Item 1986: « Recta autem mens in eo est, ut qui ad sacram men- 
sam accedit, non usui aut vanitati aut humanis rationibus indulgeat, 
sed Dei placito satisfacere velit, ei arctius caritate conjungi ac divino 
illo pharmaco suis infirmitatibus ac defectibus occurrere ». 

Item 1987: «Maxime expedit ut frequenti communione utentes 
venialibus peccatis, saltem plene deliberatis, eorumque affectu sint 
expertes; sufficit nihilominus, ut culpis mortalibus vacent, cum propo- 
sito, se nunquam in posterum peccaturos ». Commendatur praeparatio 
ad sacram communionem et gratiarum actio. 

Item Pius X (Denz. 2137-2144) declarat quod « ætas discretionis 
tum ad confessionem tum ad sacram communionem ea est, in qua puer 
incipit ratiocinari, hoc est circa septimum annum»; et n. 2142 dicit: 
«Post primam communionem iidem pueri ad sacram mensam saepius 
accedant, et si fieri possit, etiam quotidie, prout Christus Jesus et mater 
Ecclesia desiderant ». 

Item Codex juris, n. 863. 


S. Thomas in corpore nostri articuli dat rationes theologicas con- 
suetudinis Ecclesie, et inclinat ad communionem quotidianam commen- 
dandam omnibus qui sunt in statu gratie et accedunt ad sacram men- 
sam cum « recta et pia intentione » ut dicet Pius X. 

In hoc articulo sunt duæ conclusiones, ut vitetur omnis deviatio 
per excessum aut per defectum: 


I» conclusio: Ex parte ipsius sacramenti, utile est quotidie ipsum 
sumere, ut homo quotidie ejus fructum percipiat. Hoc corroboratur 
auctoritate Augustini (sed contra) qui dixit in libro de Verbis Domini 
serm. 28: «Iste panis quotidianus est, accipe quotidie, ut quotidie tibi 
prosit ». Item Pseudo-Ambrosius seu auctor libri de sacramentis citatus 
in corpore articuli: « qui semper pecco, debeo semper habere medici- 
nam ». In hoc insistit Pius X. 


2» conclusio: Ex parte sumentium, si aliquis se quotidie ad hoc 
paratum inveniat (judicio confessarii), laudabile est quod quotidie su- 
mat. Ita Augustinus: « Sic vive, ut quotidie merearis accipere ». Sed 
pr8 multis, propter indispositionem corporis vel anima, hoc non est 
utile. 

Hzc ultima verba explicantur in responsionibus ad difficultates: 


Ad llun: Dum baptismus semel tantum recipitur, prout ab eo acci- 
pitur character et nativitas spiritualis, quæ est janua omnium sacra- 
mentorum, Eucharistia, quz characterem non imprimit, laudabibiliter 
sumitur quotidie, quia « quotidie homo indiget salutifera Christi vir- 
tute »; et quia «est cibus spiritualis, unde, sicut cibus corporalis quo- 
tidie sumitur, ita et hoc sacramentum quotidie sumere laudabile est ». 

Ita dicet Pius X. 

Ad 2um: Agnus paschalis offerebatur semel in anno, quia præfi- 
gurabat cruentam passionem Christi, que semel evenit; «sed in hoc 
sacramento traditur nobis memoriale passionis Christi per modum cibi, 
qui quotidie sumitur ». 

Ad 3uin respondetur objectioni renovatæ postea a Jansenistis, scii. 
! propter reverentiam Eucharistiæ, non est quotidie sumenda » quia as- 
sueta vilescunt. 

Respondet sanctus Thomas: « Ex amore provocatur desiderium 
sumendi, ex timore filiali autem consurgit humilitas reverendi. Et ideo 
utrumque pertinet ad reverentiam hujus sacramenti, et quod quotidie 
sumatur et quod aliquando abstineatur... Amor tamen et spes praefe- 
runtur timori ». 


Ad 5***: S. Thomas notat quod «in primitiva Ecclesia, quando 
magna vigebat devotio fidei christiane, statutum fuit ut quotidie fideles 
communicarent, ut dicit papa Anacletus. Postmodum vero, diminuto 
fidei fervore, Fabianus papa praescripsit saltem ter in anno; et post- 
modum Innocentius III, saltem semel in anno... Consulitur tamen 
omnibus diebus dominicis esse communicandum ». 


Unde doctrina exposita a S. Thoma inclinat ad id quod statutum 
est a Pio X. S. Bonaventura videtur magis exigere quoad dispositiones 
requisitas ad communionem frequentem. 

Aliquis posset dicere, sed nunc non est major devotio, quam in 
praecedentibus sæculis: ergo non convenit tam commendare quotidianam 
communionem. 

Ad hoc respondetur: non est major devotio in massa hominum 
et etiam Christianorum, qui sepe nequidem missam die dominica 
audiunt.. Sed, in cœtu fidelium qui quotidie ad missam veniunt, est suf- 
ficiens devotio ut quotidie communionem accipiant. Et hic pusillus grex 
debet compensare iniquitatem multorum. 

Forsitan ita erit in fine temporum, quando, ut legitur apud Matth. 
XXIV, 12: «abundavit iniquitas, refrigescet caritas multorum». Tunc 
forte multi non amplius venient ad sacram mensam, sed illi qui ad 
eam venient, quotidie venient et cum magno fervore. 


Notandum est quod sancti generaliter commendaverunt commu- 
nionem quotidianam, exhortando fideles ut sese digne præparent ad 
eam see. verbum Augustini citatum: « Sic vive ut quotidie merearis 
accipere ». Ita auctor Imit. Christi 1. IV, c. 3: Quod utile est sepe com- 
municare, c. 10 quod sacra communio de facili non est reliquenda, et c. 
ll Legere c. 3, n. 2. 

Ita S. Vincentius a Paulo multum impugnavit doctrinam Janseni- 
starum de hac re; dum plures theologi venenum superbie hujusce 
doctrine non videbant, ipse S. Vincentius hoc vidit presertim ex hoc 
signo quod Jansenistæ avertebant fideles a pane eucharistico susci- 
piendo. 

Citari possunt ut testimonium traditionis contra Jansenismum, 
seculo XVIII regule formulate a S. Alphonso: Communio semel i» 

hebdomada consulitur his qui habitualiter vitant peccatum mortale. — 
Communio frequens consulitur iis qui vitant habitualiter peccata ve- 
nialia plene deliberata. — Communio quotidiana consulitur iis qui solum 
ex fragilitate peccant venialiter sine deliberatione. 

Quoad commentarium Cajetani in nostro articulo aliquid notandum 
est. Cajetanus sic explicat verba Augustini: « Sic vive, ut quotidie me- 
rearis accipere », id est, inquit, ut quotidiana communione vita spiri- 
tualis nostra semper augeatur... per augmentum gratie: « quoniam, 
inquit Cajetanus, per totum tempus pressentis vitæ, sumus in statu 
augmenti »; sumus enim viatores, velut pueri vel adolescentes qui non- 
dum pervenerunt ad staturam vel etatem perfectam, et qui proinde ali- 
mento specialiter indigent, non solum ad conservationem vite, sicut 
adulti, sed ad augmentum vitæ. 

Unde addit Cajetanus: « Propter quod crebro aut quotidie cele- 
brantes discutiant in seipsis fructum præteritæ celebrationis ». Ex se- 
quentibus verbis apparet quod Cajetanus retinet suam specialem opi- 
nionem enuntiatam q. 79 a. 1. Sed abstrahendo ab hac speciali opinione, 
verum est quod qualibet communio deberet augere in nobis caritatem. 
Imo qualibet communio deberet esse substantialiter ferventior quam 
præcedens. 


De conditionibus ferventis communionis. (Cf. Imitatio J. Christi, 
1. IV. c. 13, 14, 17). 

Conditiones istæ reduci possunt ad unam, nempe ad famem Eucha- 
ristias scii, ad vivum ejus desiderium, procedens simul a firma fide de 
presentia reali, a spe viva et ab ardente caritate, necnon a vera et so- 
lida pietate. Sic anima convenienter accedit ad sacrum convivium, 
« mens impletur gratia, et futures gloriae nobis pignus datur ». Etiam 
in hoc sensu dicitur: « Beati qui esuriunt et sitiunt justitiam, quoniam 
ipsi saturabuntur ». 

Sicut enim alimentum ordinarium eo magis suum effectum produci; 
quo magis esurimus, ita alimentum spirituale. Item, sicut fornax ignis 
eo magis nos calefacit, quo magis ad eam appropinquamus, ita Christus 
presens in Eucharistia est velut fornax ardens caritatis, et eo magis 
auget amorem Dei in animabus, quo magis generose ad eum accedunt. 


q. 80, a. 11. 


Art. XI.— UTRUM LICEAT CESSARE OMNINO A COMMUNIONE 


Respondetur negative: quia ut vidimus hoc sacramentum est de 
necessitate salutis, in quantum sine voto saltem implicito percipiendi 
hoc sacramentum, non potest homini esse salus. 

— Atqui frustra esset votum nisi impleretur quando opportunitas 
adest. Ergo etiam ex mandato Domini non licet cessare omnino a com- 


munione. 

Ex precepto autem Ecclesie debemus recipere Eucharistiam saltem 
semel in anno, scii, in Pascha. 


Responsio ad lu* potest afferri contra Jansenistas: « non potest 
esse laudabilis humilitas si contra praeceptum Domini et Ecclesiz ali- 
quis abstineat ». 


q. 80, a. 12. 


Art. XII.— UTRUM LICEAT SUMERE CORPUS DOMINI SINE 
SANGUINE 


Status questionis: Circa communionem sub utraque specie de qua 
agitur in hoc articulo, cf. opusculum Cajetani quod invenitur in edit, 
leonina post suum Commentarium; cf. etiam Billuart et Diet. Théol.: 
Communion eucharistiq. sous le deux espèces, c. 552-572. 


Initio S. Thomas ponit difficultates quz renovatæ sunt a Wicleff, 
a Joanne Hus, a Luthero et Carlostadio. 

Mirum est quod multi protestantes negent presentiam realem, sed 
volunt quod omnes etiam laici communicent sub utraque specie. 


Doctrina Ecclesias Concilium  Constantiense damnavit errorem 
J. Wicleff, Denz. 626 et errorem Joannis Hus, Denz. 668. Leo X dam- 
navit errorem Martini Luther, Denz. 756. 

C. Trid. (Denz. 934) definivit «Si quis dixerit ex Dei precepto 
vel necessitate salutis omnes et singulos Christi fideles utramque spe- 
ciem Sanctissimi Eucharistie sacramenti sumere debere, an. sit », quod 
explicatur in correspondent! capitulo n. 930. 


Labente seculo decimo quarto, Joannes Hus et discipuli ejus, sicut 
paulo antea Wicleff, usum communionis sub utraque specie jam anti- 
quatum, ut necessarium resuscitaverunt. 

Carlostadius eundem errorem propugnavit. Lutherus vero incon- 
stans fuit circa hanc materiam; primo usum calicis indifferentem dixit, 
postea sustinuit quemlibet sacerdotem teneri utramque speciem fidelibus 
offerre, fidelibus autem liberum esse utramque vel unam sumere. Tan- 
dem damnavit communionem sub una specie, tanquam Christi institu- 
tioni contrariam. 


Calvinus et Calviniste, quamvis praesentiam realem negent, con- 
tendunt Eucharistiam non posse suscipi nisi sub utraque specie. 

Ergo contra hæreticos dicendum est cum Concilio Trid.: fideles 
laici aut sacerdotes non consecrantes nullo precepto divino tenentur 
communicando, sumere utramque speciem. 


Hoc probatur quia tale praeceptum erui non potest ex Scriptura, 


neque ex antiqua praxi Ecclesie, neque ex sanctis Patribus, neque ex 
natura sacramenti. 

1° quidem tale preceptum erui non potest ex Scriptura; et hoc 
asseritur in Cap. I, sess. XXI, Cone. Trid., Denz. 930: « Etsi Christus 
Deus in ultima cœna venerabile hoc sacramentum in panis et vini spe- 
ciebus instituit et Apostolis tradidit, non tamen illa institutio et. traditio 
eo tendunt, ut omnes Christi fideles statuto Domini ad utramque spe- 
ciem accipiendam astringantur ». 


Objiciunt hæretici: Christus suis discipulis dedit communionem sub 
utraque specie, « comedite... et bibite ex eo omnes *; et non solum 
sunt verba invitantis sed praecipientis, nam postea dixit: «.Hoc facite 
in meam commemorationem ». Hzc ultima verba non tantum Apostolos 
sed omnes respiciunt. 

Respondendum est quod hzc ultima verba « Hoc facite... » leguntur 
quidem apud Lucam, XXII, 19 et in I Cor., XI, 25, et apud eos tantum: 
ac in his duobus textibus inveniuntur immediate post consecrationem, 
panis, ante consecrationem vini. Post consecrationem vini reiterantur 
conditionate tantum; scii, «hoc facite, quotiescumque bibetis, in meam 
commemorationem ». I Cor., XI, 25. 

Non ergo Dominus praecepit ut absolute bibatur, sed si bibatur, in 
ejus commemorationem hoc fit. Et hec responsio confirmatur ex hoc 
quod addit S. Paulus versiculo sequenti: « quicumque manducaverit 
panem hunc, vel biberit calicem Domini indigne, reus erit corporis et 
sanguinis Domini ». Dum dicit vel manifestat corpus et sanguinem posse 
seorsim sumi. 

Tandem dicendum est quod Christus non precepit OMNIBUS omnia 
quee ipse fecit in institutione hujus sacramenti, alioquin laid et mulieres 
possent et deberent consecrare. 


2? Objiciunt hæretici ex celebri loco Joannis, VI, 54: « Nisi man- 
ducaveritis carnem Filii hominis et biberitis ejus sanguinem non habe- 
bitis vitam in vobis ». 

Respondetur ex Trid.: hec verba praecipiunt sumptionem corporis 
et sanguinis, sed non modum sumendi. Atqui etiam sub ima specie, re- 
cipitur caro et sanguis Christi. Unde ut ostendit concilium Tridentinum 
Denz. 930: ipse Christus soli sumptioni unius tantum speciei totum 
effectum adseribit; (cf. Joannem, VI, 52, 59: « si quis manducaverit ex 
hoc pane, vivet in etemum ». Et qui dixit « Qui manducat meam carnem 
et bibit meum sanguinem habet vitam æternam » dixit etiam « Panis 
quem ego dabo, caro mea est pro mundi vita » Et denique qui dixit: 
« Qui manducat meam carnem et bibit meum sanguinem, in me manet 
et ego in illo » dicit nihilominus: « Qui manducat hunc panem vivet in 
atemum ». Ita Concilium Tridentinum loc. cit. Imo Christus in hoc ca- 
pitulo undecies mentionem fedt de hoc sacramento sub specie panis, 
quater autem tantum sub nomine camis et sanguinis. Ex quibus liquido 
patet ipsum intendisse non tam modum sumendi, quam rem sumendam et 
sub sola spede panis sufficere ad salutem. Ibi Christus praescribit me- 
dium vitæ conservanda, atqui medium conservanda vita spiritualis non 

consistit in modo sumendi sub una vel sub utraque specie, sed in re con- 
tenta sub istis; continetur autem sub una specie sicut sub utraque. De- 
nique non constat num particula ET in his verbis debeat sumi copula- 
tive an disjunctive, forsitan sumitur disjunctive sicut in S. Paulo 
disjunctive dicitur: « qui manducaverit panem hunc vel biberit ». 


2“ Nec ex antiqua praxi Ecclesie erui potest hoc praeceptum divi- 
num de communione sub utraque specie. Fateri quidem oportet, primis 
saeculis usque ad duodecimum, non infrequentem fuisse communionem 
sub utraque specie; at negandum est hanc consuetudinem fuisse usur- 
patam tanquam necessariam ad salutem aut ex praecepto divino. Nam 
in multibus casibus omittebatur et fiebat sub alterutra specie. 1? quidem 
tempore Apostolorum, primi fideles dicuntur in Actibus Apostolorum 
C. 2 « perseverantes in communicatione fractionis panis », ubi nulla 
mentio calicis. 2? in communione infirmorum historice constat speciem 
panis tantum porrectam fuisse; 3? ita etiam in communione infantium. 
4° in communione domestica, fideles tempore persecutionis et omnes 
qui eremiticam vitam agebant, asportabant secum eucharistiam, sub 
specie panis, ut tempore opportuno communionem sumerent. 5? tandem 
in communione publica aliquando porrectam fuisse solam speciem panis. 
Et si fuisset de hoc preceptum divinum nunquam ab hoc usu Ecclesia 
recessisset. Ad finem sæculi XIII usus calicis fere ubique abrogatus fuit 
nullo reclamante. (Cf. argumentum «sed contra» in articulo Divi 
Thom). 


3° Neque ex sanctis Patribus hoc preceptum erui potest. Dum 
de communione sub utraque specie sermonem habent, sancti Patres at- 
tendunt ad usum communem suis temporibus ex disciplina Ecclesiz 
receptum. Nunquam dixerunt id esse juris divini. Fuit tantum lex eccle- 
siastica de ejus modi communione, tempore S. Leonis et Gelasii occasione 
manichæorum, quia manichæi non communicabant sub specie vini, eo 
quod vinum esse fel draconis et a patre diabolo dicebant. Conse- 
quenter contra hunc errorem S. Leo præcepit omnibus utramque speciem 
sumere. Contra eumdem errorem loquitur Gelasius papa apud Gratianum 
(cf. lam objectionem Divi Thomae et 2*m objectionem) dum jubet ut 
omnes « integra sacramenta percipiant, aut ab integris arceantur, quia 
divisio unius ejusdem mysterii, sine grandi sacrilegio, non potest pro- 
venire ». 

Equidem manichæi cum sacrilegio hoc mysterium dividebant, qua- 
tenus non admittebant utramque speciem esse sacramentum; non sic 


autem dividunt fideles, qui sub una specie communicant, ut dicit S. Tho- 
mas ad 2um. 


Amplius juxta plures, inter quos divum Thomam, in responsione 
ad lum et 2um, istud decretum Gelasii damnat dumtaxat quosdam sa- 
cerdotes qui, ex quadam superstitione, post consecrationem sumebant 
tantum corpus non sanguinem. Idque videtur aperte colligi ex tituln 

hujusce canonis « corpus Christi sine ejus sanguine sacerdos non debet 
accipere ». 


4" Demum non ex natura sacramenti erui potest hoc praeceptum, 
quia totus Christus corpus ejus et sanguis est sub qualibet specie, si 
non vi verborum, saltem per concoinitantiam. Et hoc probatur a Concilio 
Tridentino dum dicit in 3° canone circa hanc materiam (Denz. 936): 
« si quis negaverit totum et integrum Christum, omnium gratiarum 
fontem et auctorem, sub una panis specie sumi: A. S.» et in capite 3 
(Denz. 932): « Quamvis Dominus noster... hoc sacramentum in duabus 
speciebus instituerit, tamen fatendum esse, etiam sub altera tantum 
specie totum atque integrum Christum verumque sacramentum sumi, 
ac propterea, quod ad fructum attinet, nulla gratia necessaria ad salutem 
eos defraudari, qui unam speciem solam accipiunt ». 


Theologi autem plures evolvunt hoc argumentum, dicendo quod 
tota ratio non sacrificii sed sacramenti, saltem ex parte rei contentes 
salvatur in una specie. Species enim panis totum Christum continet, 
quodammodo significat passionem ejus, quia corpus solum « vi verbo- 
rum » ponitur sub specie panis; significat refectionem spiritualem, quia 
proponitur ut cibus et in refectione spirituali non distinguitur inter 
cibum et potum, loquimur de gratia cibante tantum. Tandem species 
panis significat unionem fidelium inter se et in Christo, quatenus ex 
multis granis unus panis efficitur. 

Item quoad efficientiam tota ratio sacramenti salvatur in specie 
panis, quia signa sensibilia in sacramentis non causant gratiam ex 
seipsis, sed ex virtute sibi impressa; in hoc autem sacramento, loco 
virtutis impressae, est ipse Christus totius gratiæ fons et origo, qui 
totus sub una specie continetur. 

S. Thomas in corpore articuli ostendit duo: 1" quidem quod sacerdos 
consecrans debet communicare sub utraque specie; et 2Ù quod Ecclesia 
justis de causis prohibuit laicis usum calicis. 

1° Ostendit quod sacerdos consecrans debet communicare sub 
utraque specie, quia ex parte ipsius sacramenti convenit quod utrumque 
sumatur, scii, corpus et sanguis, quia in utroque consistit perfectio sa- 
cramenti. Et hoc clarum est, sanguis Christi enim nobis datur in hoc 
sacramento per modum potus, sicut corpus Christi per modum cibi; 
unde ex parte ipsius sacramenti convenit quod utrumque sumatur; aliis 
verbis, sanguis sub specie vini non tantum est adorandus, sed sumendus. 

2? Justis de causis Ecclesia prohibuit laicis usum calicis, ut pe- 
riculum effusionis vitaretur. Catechismus romanus addit alias rationes 
1° ne species vini acesceret, si diutius conservaretur; 2? quia multi a 
vino abhorrent aut repugnant ex eodem calice bibere post sordidos et 
foetidos. 3^ quia in pluribus provinciis est penuria vini; 4? quia denique 
convellenda erat hæresis protestant!um qua damnabat sacrilegii eos qui 
unam tantum speciem sumebant, et alia que negabat totum Christum 
contineri sub qualibet specie. 


Ejusque conditionibus 239 


Objectio: Passio Christi magis exprimitur in sanguine quam in 
corpore. Ergo potius esset abstinendum a sumptione corporis quam 
a sumptione calicis. 

Cf. ad 3um: respondetur « représentát!M passionis agitur in conse- 
cratione » quæ est immolatio mystica seu sacramentalis dum vi verbo- 
rum corpus Christi presens redditur sub una specie et sanguis sub altera. 
Ideo « corpus non debet sine sanguine consecrari » quia non esset sacri- 
ficium (seu immolatio incruenta) ut institutum est a Christo. 

Amplius « sacerdos in persona omnium sanguinem offert et sumit ». 

Sed fideles communicare possunt sub una specie tantum, quia 
totus Christus continetur sub utraque; et, ut dicit Billuart, in utraque 
salvatur ratio sacramenti quoad significationem et efficaciam; quamvis 
signicatio passionis non sit perfecta in una tantum specie, adest tamen, 
quia vi verborum sub specie panis corpus Christi tantum redditur præ- 
sens sine sanguine. 

Remanet tria dubia. 


Dubium 1^" Usus calicis est ne aliquando licitus laicis? Utique, 
quandoque hoc Ecclesia permittit: 1° si sit periculum profanationis; 
2° si sacerdote post sumptionem corporis defuncto, non adsit alter 
sacerdos; 3" si sanguinem effusum sacerdos lambere recuset; 4? ex pri- 
vilegio imperatores et reges Gallie dum inaugurabantur; similiter dia- 
conus et subdiaconus summo Pontifici solemniter celebranti assistentes. 


Dubium 2u»: An major gratia conferatur communicanti sub utraque 
species, quam communicanti sub una? De hac questione notanda est 
quaedam opinio Melchioris Cano, Antonii Uglio et quorumdam aliorum, 
quam intactam reliquit Concilium Tridentinum. Hi theologi concedunt 
id quod definivit Concilium Tridentinum, scii, omnem gratiam ad salu- 
tem necessariam conferri per unam speciem sicut per duas, conten- 
dunt tamen aliquam majorem gratiam conferri per utramque speciem 
quam per unam. 

Contra hos theologos communiter asseritur per se loquendo major 
gratia non confertur communicanti sub utraque specie quam sub una. 

Dicitur per se, quia per accidens, scii, ratione majoris dispositionis 
id est majoris fervoris, confertur major gratia. 

— Probatur: Per se non confertur major gratia, si non est major 
causa gratize sub utraque specie quam sub una. 

— Atqui species ex se non habet vim causativam gratie, sed causa 
gratie est Christus qui totus et integer est sub una specie. 

— Ergo per se non major confertur gratia communicanti sub bina 
specie quam sub una. 

Potest objici quod effectus sacramentalis attenditur secundum signi- 
ficationem, et expressior est significatio passionis quando utraque spe- 
cies sumitur. 

Respondetur: qualibet species significat concomitanter totum 
Christum quamvis non secundum eumdem modum significandi. Sed 
effectus sacramentalis attenditur secundum rem significatam et non 
secundum modum significanti. Alioquin majorem gratiam conferret 
trina immersio baptismalis quam simplex ablutio. 

Remanet tamen quaedam difficultas: si non major gratia in sump- 
tione utriusque speciei conferatur, communio sacerdotis sub specie vini 
superfluit, scii, nihil producit; si e contra gratia conferatur per hanc 
secundam communionem, prima erat similiter superflua et nihil produxit. 

Ad hoc respondent theologi: probabilius in communione sacerdotis 
celebrantis, gratia confertur ad sumptionem prima speciei; non videtur 
ratio cur differatur effectus in subjecto bene disposito. Neque tamen 
inutiliter sumitur secunda species, quia id exigit perfectio seu integritas 
sacrificii, et duæ sumptiones constituunt unum sacramentum, quod ad 
instar causz naturalis operatur per aliquid sui cum primum potest. — 
Aliunde per accidens communio sub utraque specie potest majorem 
gratiam causare, si subjectum sit melius dispositum. Ita illi qui magis 
appropinquant ad ignem, majorem calorem accipiunt. 

Remanet tamen difficultas, scii, videtur quod secunda communio 
celebrantis debeat aliquam gratiam producere, quam significat. Hoc con- 
ceditur a Salmanticensibus (disp. X, 52) et a Lugone, sed tenent quod 
privatio hujusce gratiæ compensatur per gratias similes quz frequenter 
conferuntur per communionem sub altera specie; sic simplices fideles 
non notabili gratia privantur per communionem sub una specie quam 
Ecclesia propter graves rationes ordinavit (cf. Diet. Theol. art. cit., 
c. 572). 


Sic terminatur quaestio de usu Eucharistiae in communi, quoad cop- 
ditiones requisitas corporis et anima. 


QUAESTIO LXXXI 


DE MODO QUO CHRISTUS USUS EST 
HOC SACRAMENTO 


1° An Christus sumpserit corpus suum et sanguinem; 2“ An Jude 
dederit; 3* Quale corpus sumpserit aut dederit, scii, passibile an impas- 
sibile; 4° quomodo Christus se habuisset sub hoc sacramento in triduo 
mortis. 


q. 81, a. 1. 


Aitr. I. — UTRUM CHRISTUS SUMPSERIT CORPUS SUUM 


Status queestionis: Videtur quod non: quia nihil potest esse in 
seipso et Christus non potest accipere gratiam. 

S. Thomas post S. Hieronymum, S. Chrysostomum et glossam ord. 
putat Christum sumpsisse corpus et sanguinem suum, « quia Christus 
ea quae ab aliis observanda instituit, ipse primitus observavit, unde et 
ipse prius baptizari voluit quam aliis baptismum imponeret. Sic dicitur 
in Actibus Apos., 1,1. « Cepit Jesus facere et docere ». 

Est argumentum probabile. 

Afferri etiam potest textus Ev. see. Lucam, XXII, 15, qui citatur 
ad 3um: « Desiderio desideravi manducare hoc pascha vobiscum »; se- 
cundum Tertullianum, Chrysostomum, Eusebium, « hoc pascha » in his 
verbis designat pascha novum quod in sacramento corporis Christi con- 
sistit. — Est argumentum adhuc probabile. 

In responsione ad 3ura dicit S. Thomas quod sacramentum Eucha- 
ristiae non poterat producere augmentum habitualis gratie in Christo 
sed produit actualem delectationem spiritualis dulcedinis, scii, effectum 
secundarium. Unde ipse dicebat: « Desiderio desideravi manducare hoc 
pascha vobiscum ». Hac delectatio spiritualis erat gaudium de insti- 
tutione communionis Christi cum membris sui corporis mystici, et emi- 
nenter continebat gaudium producendum a communione eucharistica in 
fidelibus, nam melius est amare quam amari et dare quam accipere ° 


| Hæ quaestiones pulchre tractantur modo spirituali in libro piissimo R.mi 
Mons. Pn Alberti Del Corona, O. P., Arcivescovo di Sardica: Elevazioni sui 
Mistero deli'Eucaristia. 58 ed., Milano 1927. ~- 

Cf. Terza Settimana. elevazione I, la comunione di Gesü: la comunione 
di Pietro, di Giovanni, di Giuda, ia comunione di Maria. 

Cf. etiam Visite al SS. Sacramento, S  Alrons! de Ligoort. 

Cf. etiam Bossuet, Méditations sur l Evangile- la Cène, lére Partie: la com- 
munion Indigne 440 jour; les effets de la communion: le sacrifice 57. jour. 


U Gaiiikiod LaoüaSoA Jit Kuctiarlilla. 

q. 81, a. 2. 
Art. 11. — UTRUM CHRISTUS JUDAE DÉDERIT CORPUS SUUM 


Status questionis. Videtur quod non, quia Jesus cognoscebat 
Judam esse peccatorem. 


Attamen respondetur affirmative, et hec responsio communis est 
apud scholasticos et apud Patres, excepto sancto Hilario. Affirmant 
quidem S. Chrysostomus (sed contra), sanctus Hieronymus, sanctus 
Augustinus (ad 3um), sanctus Cyrillus, sanctus Leo, Dionysius et alii. 
Cf. Vostè qui defendit exegetice hanc sententiam traditionalem | Colli- 
gitur ex sacra Scriptura (quamvis aliqui exegetæ dicant Judam egres- 
sum esse ante institutionem Eucharistiæ). Etenim juxta Matthaeum 
XXVI, 27, Jesus dixit discipulis: « accipite et bibite ex eo omnes », et 
sanctus Marcus addit (XIV, 23) «et biberunt ex eo omnes » Apud 
Lucam, XXII, 21, post consecrationem calicis dicitur: « Verumtamen 
ecce manus tradentis me mecum est in mensa ». Ergo tunc aderat Judas. 


Aliqui dixerunt quod agitur de Eucharistia quando dicitur apud 
Joannem XTTI 26: « Et cum Jesus intinxisset panem, dedit Juda Si- 
monis Iscariotæ. Et post buccelam, introivit in eum Satanas... et Judas 
continuo exivit ». Sed S. Thomas ad 3um post Augustinum dicit: « sine 
dubio Judas sub pane intincto corpus Christi non sumpsit sed sim- 
plicem panem ». Jam antea Dominus distribuerat omnibus discipulis suis 
sacramentum corporis et sanguinis sui, sicut Lucas narrat; ita S. Au- 
gustinus in Joannem, XIII, 26 (tract. 62). 


In corpore articuli S. Thomas ostendit quod conveniens fuit Chri- 
stum Jude dedisse suum corpus. 


S. Hilarius credidit hoc esse inconveniens propter malitiam Judæ 
quam Jesus non ignorabat. Ipse enim Jesus antea praecepit: Nolite 
sanctum dare canibus. 


S. Thomas hanc conclusionem sancti Hilarii negat, quia Judas erat 
adhuc peccator occultus. Conveniebat ergo quod Christus dederit Judæ 
corpus suum; Christus ut Deus potuisset quidem ei denegare sacra- 
mentum, sed tunc Christus agebat ut homo. 


Unde dicit S. Thomas: « sed quia Christus debuit nobis esse exem- 
plum justitiæ, non conveniebat ejus magisterio ut Judam occultum pec- 
catorem, sine accusatore et evidenti probatione, ab aliorum communione 
separaret; ne per hoc daretur exemplum prælatis Ecclesie similia fa- 
ciendi ». Ad lunl, ad 2UTn. 


^ J. M. Voste , Studia Joannea, p. 329-250, ed. 2, Romæ 1930 et De Passions 
et morte Jesu, 1937; App. p. 65-68. 

q. 81 art. 3. 


Art. 111. — UTRUM CHRISTUS SUMPSERIT ET DEDERIT DISCIPULIS 
CORPUS SUUM IMPASSIBILE 


Ut dicitur initio corporis articuli affirmative respondet Hugo a 
sancto Victore, dicens quod Christus ante passionem diversis tempo- 
ribus quatuor dotes corporis gloriosi assumpsit: subtilitatem quando 
exivit de clauso utero Virginis, agilitatem quando super aquas ambu- 
lavit, claritatem in transfiguratione, et impassibilitatem in Cena quando 
corpus suum dedit discipulis suis ad manducandum; ideo per come- 
stionem corpus Christi non fuit alteratum. 

S. Thomas rejicit hanc interpretationem et ostendit 1° quod Corpus 
Christi quod in specie sacramenti dabatur passibile erat. Quia idem 
erat corpus sub speciebus sacramentalibus, quod existebat in propria 
specie; erat autem passibile in propria specie. Si in transfiguratione 
habuit claritatem gloriosam, hoc fuit ut explicatum est III, q. 45, a. 2, 
per modum franseuntis et non permanentis, sicut in corpore glorioso. 
2°) ostendit quod erat sub specie impassibili modo, sicut invisibili modo. 
Ut vidimus enim, corpus Christi est in hoc sacramento per modum sub- 
stantie, dimensiones ejus non ibi sunt secundum proprium modum 
extensionis ad locum, unde non possunt pati a corporibus exterioribus. 
Id quod patitur in manducatione et comestione non est, nec erat corpus 
Christi, sed tantum species pani seu vini. 


Art. IV. — UTRUM SI HOC SACRAMENTUM TEMPORE MORTIS 
CHRISTI FUISSET SERVATUM AUT CONSECRATUM, CHRISTUS IBI 
MORERETUR 


Respondetur affirmative quia mori sicut et vivere pertinet ad sub- 
stantiam corporis Christi. Corpus Christi quod est in sacramento per 
modum substantie poterat ergo mori, seu fieri inanimatum, et postea 
tempore resurrectionis animatum fieri. Sed non poterat flagellari, cru- 
cifigi, occidi, quia hec non pertinent ad substantiam secundum se, sed 
ad substantiam prout est sub quantitate extensa in ordine ad locum, 
ut dictum est articulo praecedenti. 


Responsio ad 2um legenda est ad distinguendam immolationem sacra- 
mentalem a cruenta. Si triduo mortis « fuisset hoc sacramentum conse- 
cratum, sub specie panis fuisset solum corpus et sub specie vini fuisset 
solus sanguis ». Nunc concomitanter sanguis est sub specie panis et 
corpus sub specie vini. 


QUAESTIO LXXXH 


DE MINISTRO HUJUS SACRAMENTI 


In hac quæstione S. Thomas indirecte incipit tractare de sacrificio 
Missa, sed de hoc sacrificio directe tractat in q. 83 de ritu seu de cele- 
bratione hujus sacramenti: a. 1 utrum in hac celebratione Christus 
immoletur. 


Hic incipit tractare de sacrificio Missæ, non secundum se, sed per 
respectum ad ministrum in decem articulis, sive quoad validitatem sive 
quoad liceitatem, tum in consecratione Eucharistiæ, tum in ejus dispen- 
satione. : 

Agitur: 1° de ministro consecrationis, art. 1 et 2; 

2? de ministro dispensationis, art. 3. 

3? de relatione communionis ipsius sacerdotis cum conse- 
cratione. a. 4. 

4? de obligatione celebrandi pro quolibet sacerdote, a. 5. 

5" de conditionibus requisitis in sacerdote ad liceitatem 
consecrationis: status gratie, fides, carentia excom- 
municationis, art. 6-9. 

6? quaeritur utrum peccent a ministris indignis commu- 
nionem recipientes. 

7^ Denique utrum liceat sacerdoti omnino a celebratione 

abstinere. 


q. 82, a. 1. 


Art. i. — UTRUM CONSECRATIO HUJUS SACRAMENTI PROPRIE 
SIT SACERDOTIS 


Status questionis: Quare laicus presertim sanctus non posset 
valide proferre verba consecrationis in persona Christi, sicut potest 
baptizare ? 

In seculo II et etiam IU fuerunt haeretici qui, ut referunt Ter- 
tullianus et S. Ireneus, laicis et etiam mulieribus potestatem conficiendi 
Eucharistiam tribuebant. 


Seculo XIII, Waldenses eamdem potestatem agnoscebant in quo- 
libet laico, modo esset vir probus. 

Seculo XV, Lutherus cuivis laico eamdem facultatem concedebat, 
non tamen usum nisi ex delegatione Ecclesie, ita etiam Hugo Grotius. 

Item a fortiori Calviniste, quia non admittunt presentiam realem, sed 
tantum figuratam; et dignitatem consecrationis totaliter auferunt, ideo 
consecratio ab omnibus fieri potest. 

Contra hos errores Concilia definierunt quod soli sacerdotes rite 
ordinati et habentes debitam intentionem conficiendi valide consecrant. 

Concilium Arelatense (can. 15, Denz. 53) sancivit contra diaconos 
qui præsumebant Eucharistiam dare sacerdotibus: « neque regula, neque 
consuetudo tradidit ut hi qui offerendi sacrificium non habent pote- 
statem, his qui offerunt corpus Christi porrigant ». Item Concilium Lao- 
dicense. 

Contra Waldenses IVum Concilium Lateranense sub Innocentio III 
sic definivit (Denz. 430): «.Hoc Eucharistiæ sacramentum nemo potest 
conficere, nisi sacerdos, qui rite fuerit ordinatus, secundum claves 
Ecclesie, quas ipse concessit Apostolis eorumque successoribus Jesus 
Christus ». 

Item dixerat paulo antea Innocentius III in professione fidei Wal- 
densibus prescripta (Denz. 424): « Quantumcumque quilibet honestus, 
religiosus, sanctus et prudens sit, non potest nec debet Eucharistiam 
consecrare nec altaris sacrificium conficere, nisi sit presbyter, a visibili 
et tangibili episcopo regulariter ordinatus... Ideoque firmiter credimus 
et fatemur, quod quicumque sine præcedenti ordinatione episcopali, 
credit et contendit se posse sacrificium Eucharistiæ facere, haereticus 
est et perditionis Chore et suorum complicum est particeps atque con- 
sors et ab omni sancta Romana Ecclesia segregandus ». 

Concilium Florentinum in Decreto unionis (Denz. 715) dicit quod 
verba consecrationis proferri debent « a sacerdote cum intentione con- 
ficiendi». Item declaratio Clementis VI contra Armenos (Denz. 3024). 

Tandem Concilium Tridentinum (Denz. 949) definivit: «Si quis 
dixerit illis verbis: « Hoc facite in meam commemorationem » (Luc. 
XXII, 19; I Cor., XI, 24) Christum non instituisse Apostolos sacerdotes, 
aut non ordinasse ut ipsi aliique sacerdotes offerrent corpus et sangui- 
nem suum, a. s. ». 

In capitulo correspondente (938) Concilium explicat hunc textum 
per ea qua dicta sunt in Epist. ad Hebraeos de sacerdotio Christi. Dixit: 
« Christus, qui est sacerdos in ceternum see. ordinem Melchisedech, ut 
dicitur ad Hebreos, etsi semel se ipsum in ara crucis, morte interce- 
dente, Deo Patri oblaturus erat, ... quia tamen per mortem sacerdotium 
ejus extinguendum non erat (Hebr., VII, 24) in cena novissima qua 
nocte tradebatur, ut dilecte sponse suæ Ecclesiæ visibile [sicut homi- 
num natura exigit) relinqueret sacrificium, … corpus et sanguinem 
suum sub speciebus panis et vini Deo Patri obtulit, ac tradidit Apostolis 
quos tunc Novi Testamenti sacerdotes constituebat ut sumerent, et 
eisdem eorumque in sacerdotio successoribus, ut offerrent, precepit per 
hec verba: « Hoc facite in meam commemorationem » uti semper Ec- 
clesia catholica intellexit et docuit ». 

Insuper declaratur quod ad liceitatem consecrationis requiritur 
status gratie, cf. Denz. 418 et 880. (Cf. etiam Codicem Juris can. n. 802, 
807). 

Hzc doctrina probari potest ex Scriptura et Traditione expressa 
in praxi Ecclesie et in Patrum operibus. 


Ex Scriptura: Dicitur apud Lucam, XXII, 19, et I ad Cor. XI, 24: 
« Hoc facite in meam commemorationem ». 

Hac verba prout referuntur ad sumptionem corporis et sanguinis 
Domini possunt intelligi de omnibus fidelibus, sed prout referuntur ad 
consecrationem, non nisi de Apostolis et eorum in sacerdotio successo- 
ribus possunt intelligi; alioquin sequeretur quod laici et mulieres non 
solum possent, sed etiam praecepto tenerentur consecrare, quod nor, 
admittunt hzretici. 

Unde non mirandum est si Cone. Trid. dicit quod « semper Ecclesia 
catholica intellexit et docuit » in his verbis institutionem sacerdotii. 


Objiciunt heretici: Hec verba: «Hoc facite in meam comme- 
morationem » dicta sunt omnibus, ideoque ex his probatur preceptum 
communionis. 

Ad hoc rursus dicendum est quod dicta sunt omnibus quoad sum- 
ptionem, non vero secundum totam suam amplitudinem, scii, quoad 
sumptionem et consecrationem. Alioquin omnes fideles tenerentur con- 
secrare; et tunc non esset sacrificium publicum pro populo, sed tantum 
privata sacrificia quod est certo certius contra Scripturam et Traditio- 
nem. Hec igitur verba Scripture interpretari debent secundum fidei ana- 
logiam ut fecit C. Tridentinum. Probatur enim in tractatibus Herme- 
neuticz catholice | et affirmatur a Leone XIII in Encyc. Providentis- 
simus, quod duplex est influxus analogice fidei in interpretationem 
Scripture : 

1“ influxus negativus, scii.: sensus Scripture non potest esse 
contrarius Traditioni divine seu doctrinz fidei quam docet Ecclesia; 


2° influxus positivus, scii.: obscurum e clariori interpretandum 
est, et pars illustratur toto; sic quod obscurum est in imo loco Scrip- 
turz illustratur per id quod clarum est in alio. 

Ita intelligimus hunc textum juxta analogiam fidei: 1? sensus esset 
contrarius doctrinz fidei si intelligeretur pro omnibus, secundum totam 
suam amplitudinem, quia omnes tenerentur consecrare; 2° hic sensus 
explicatur positive per doctrinam de sacrificio publico et de Christo 
sacerdote, quæ invenitur in Ep. ad Hebr. et sic obscurum e clariori 
interpretamur, et pars illustratur toto. 

Amplius hzc interpretatio roboratur auctoritate Patrum et docto- 


rum. 


| Cf. Zaflktal, O. P., Uermencutica bibHca, 1908, p. 121. 

Objiciunt hæretici: In Scriptura, omnes fideles dicuntur sacer- 
dotes: I Petri, II, 5: « Accedendum est ad Christum lapidem vivum, et 
ipsi tanquam lapides vivi superædificamini, domus spiritualis, sacerdo- 
tium sanctum, offerre spirituales hostias, acceptabiles Deo per Jesum 
Christum ». Ita etiam in Apoc., V, 10: « Christus fecit nos Deo nostro 
regnum, et sacerdotes, et regnabimus super terram ». Item Apoc. I, 6. 

Resp. cum S. Thoma ad 2um, quod fideles in S. Scriptura vocantur 
sacerdotes eo modo quo ibidem vocantur reges. Sunt autem reges non 
proprie, non enim habent dominium publicum super gentes, sed im- 
proprie prout habent dominium privatum et spirituale super passiones 
carnis, super mundum et diabolum per gratiam Christi; ideo dicitur: 
« Servire Deo regnare est ». - Ita etiam dicuntur sacerdotes improprie 
et late, quatenus offerunt Deo sacrificium laudis, orationum et bonorum 
operum per Christum. Unde dicit Petrus: « Sacerdotium sanctum, of- 
ferre spirituales hostias, acceptabiles Deo per Jesum Christum ». Sic 
omnes fideles per characterem baptismi et confirmationis habent quam- 
dam participationem sacerdotii Domini nostri Jesu Christi: et sic pos- 
sunt ordinare ad cultum Christianum suas orationes et bona opera, quae 
ideo sunt sacrificium laudis Deo acceptabile per Jesum Christum. Non 
tamen possunt offerre sacrificium publicum pro populo, scii, sacrificium 
altaris incruentum. Unde Ecclesia non approbavit pro B. Maria Vir- 
gine titulum « Virgo sacerdos », ad vitandam confusionem inter sacer- 
dotium proprie dictum et sacerdotium /ate dictum. B. Maria Virgo non 
accepit characterem sacerdotalem, sic non poterat consecrare, sed 
habuit sub Christo plenitudinem spiritus sacerdotii, spiritus Christi 
sacerdotis, et est regina cleri (cf. Dominum Olier). Insuper eminens 
dignitas Matemitatis divine superat sacerdotium nostrum, quia per- 
fectius est dare Verbo naturam humanam, quam praesentiam realem in 
altare, et perfectius est offerre cum eo ejus immolationem cruentam in 
Calvario, quam ejus incruentam immolationem in Missa. 


2° Hzc doctrina probatur ex Traditione expressa in Patribus et i) 
praxi Ecclesia. 

Tertullianus de Præscriptione c. 41 et in libro de Corona militis 
exprobrat haereticis quod munia sacerdotalia laicis injungerent. S. Ju- 
stinus, sanctus Epiphanius, sanctus Hieronymus eodem modo loquun- 
tur. lidem patres asserunt Eucharistiam olim missam fuisse ad absen- 
tes, peregrinos, anachoretas; ergo anachoretæ laici non poterant con- 
secrare. In persecutionibus presbyteri, etiam cum magno vita periculo, 
in carceribus martyrum celebrabant, ergo hi martyres non poterant 
consecrare. Cf. R. de Journel, Enchir. patrist. Index theol. n. 499. 


Tandem hoc confirmatur ex Veteri Testamento: In veteri Testa- 
mento, Deus elegit solos filios Levi ad officium sacerdotii, ita ut Ozam, 
qui ministeria Levitarum usurpaverat, percusserit. (Cf. II Reg. VI, 6: 
« Extendit Oza manum ad arcam Dei... Iratusque est indignatione Do- 
minus contra Ozam et percussit eum super temeritate »). Unde similiter 

et a fortiori Deus debuit sacrificium praestantissimum Novi Testamenti 
solis præsbyteris ad hoc specialiter electis committere. 
Hec omnia magis evolvuntur in tractatu de Ordine. 


*O y 


S. Thomas dat rationem theologicam ex natura hujusce sacra- 
menti. Ut sepe S. Thomas prius enuntiat minorem, sic: 

— Hoc sacramentum tantae est dignitatis quod non conficitur nisi 
in persona Christi. 

— Atqui quicumque agit in persona alterius oportet, hoc fieri per 
potestatem ab illo concessam. 

— Ergo consecrare hoc sacramentum non potest pertinere nisi 
ad sacerdotem qui specialiter ad hoc recipit potestatem. 


Minor, que prius enuntiatur, probatur ex praedictis, q. 78 in quæ- 
tione de forma hujusce sacramenti que proferri debet in persona Chri- 
ti, quia corpus de quo agitur in hac forma non est nisi corpus Christi, 

et dicitur: « Hoc est corpus meum ». 


Major probata est in quest. de charactere q. 63 ubi ostensum est 
1? quod quicumque ad aliquid certum deputatur, consuevit ad illud con- 
signari, sicut milites. 2? quod signum deputans ad spiritualia debet esse 
spirituale, et ad supernaturalia debet esse potestas, quia homo non 
habet in se potestatem ad supernaturalia. Ex quo deductum est quod 
character est spiritualis potestas. Denique dictum est quod character, 
sicut et cultus ad quem ordinatur, derivatur a sacerdotio Christi et 
est quedam participatio hujusce ceterni sacerdotii. Et hoc maxime ap- 
paret in charactere sacerdotali, ratione cujus sacerdos potest conse- 
crare in persona Christi dicens: « hoc est enim corpus meum ». 

Ergo soli sacerdotes possunt conficere hoc sacramentum. Addi 
etiam deben 2' et 3“ ratio articuli tertii quæ dantur pro dispensa- 
tione seu distributione hujusce sacramenti et a fortiori valent pro ejus 
consecratione. 


Ad lum notat S. Thomas in ordinatione dicitur ab episcopo: « Acci- 
pite potestatem offerendi in Ecclesia sacrificium tam pro vivis quam pro 
mortuis ». Et secundum S. Thomam est ipsa forma ordinationis cujus 
materia secundum ipsum est porrectio calicis; probabile est etiam ma- 
teriam esse impositionem manuum; sed quoad praesentem quaestionem 
parum refert. 

Ad 3um: perceptio hujus sacramenti Eucharistia non est tanta 
necessitatis, sicut perceptio baptismi et ideo licet, in necessitatis arti- 
culo, laicus possit baptizare, non tamen potest hoc sacramentum conficere. 

Ad Aum: S. Thomas ostendit qua ratione Episcopus solus potest 
consecrare chrisma, et oleum sanctum quæ sunt minoris dignitatis quam 

Eucharistia. Ratio est quia episcopus accipit potestatem supra corpus 
mysticum; sacerdotes supra corpus physicum relate ad sacramentum 
Eucharistiæ, et non habent potestatem in corpus mysticum in sacra- 
mento pœnitentiæ nisi accepta jurisdictione ab episcopo; sine hac juris- 
dictione absolutio est invalida. Ideo cum episcopus habeat potestatem 
supra corpus mysticum, pertinet ad eum non solum tradere populo, sed 
etiam sacerdotibus, ea quibus sacerdotes in propriis officiis utuntur. 
Unde sicut episcopus solus potest ordinare sacerdotes, ita etiam solus 
potest consecrare altaria, ecclesias, chrisma, oleum sanctum, quibus 
utuntur sacerdotes in suis officii. Hæ consecrationes ei reservantur 
sicut principi totius ecclesiastici ordinis. 


q. 82, a. 2. 


Art. II. — UTRUM PLURES SACERDOTES POSSINT UNAM EANDEM- 
QUE HOSTIAM CONSECRARE 


Ut notatur in argumento « sed contra », hzc est praxis recepta in 
Ecclesia die ordinationis. 


In corpore articuli S. Thomas dat rationem hujusce praxis: 1? novi 
ordinati habent potestatem consecrandi, et ideo possunt concelebrare 
episcopo, sicut apostoli Christo concenaverunt. 2? non iteratur conse- 
cratio supra eandem hostiam, quia omnium intentio fertur ad idem 
instans consecrationis, ut dicit Innocent. IU, et dicitur in pontificali 
romano: « monetur episcopus ut bene advertat quod secretas morose 
dicat, et aliquantulum alte, ita ut ordinati sacerdotes possint secum 
omnia dicere, et presertim verba consecrationis, que dici debent eodem 
momento per ordinatos quo dicuntur per pontificem ». 


Ad 2um ostenditur quod non superfluunt alii celebrantes, quia 
omnes non consecrant nisi in persona Christi, multi autem sunt unum 


in Christo. Et in hoc casu est unum sacrificium, una numerice immo- 
latio incruenta. 


Pro praxi notandum est quod novi ordinati debent habere inten- 
tionem consecrandi meliori modo quo facere debent. Unde si formam 
finiant ante vel post episcopum nihil efficiunt defectu intentionis; nam 
ut dictum est omnium intentio fertur ad idem instans. 


q. 82, a. 3. 
Art. 111. — UTRUM PERTINEAT SOLUM AD SACERDOTEM 
DISPENSATIO HUJUS SACRAMENTI 


Agitur tantum de liceitate, quia, cum Eucharistia consistat in re 
permanenti a quocumque etiam laico valide potest dispensari, et ita 
quandoque fit ex necessitate, vg. tempore persecutionis. 

S. Thomas respondet in corpore articuli quod dispensatio Eucha- 
ristie pertinet ad solum sacerdotem sicut ad ministrum ordinarium et 
ox officio, quod declaratum est ab Ecclesia. 

Cf. Concilium Tridentinum, sess. 13, c. 8 (Denz. 881) «In sacra- 
mental) autem sumptione semper in Ecclesia Dei mos fuit, ut laid a 
sacerdotibus communionem acciperent, sacerdotes autem seipsos com- 
municarent, qui mos tanquam ex traditione apostolica descendens jure 
ac merito retineri debet ». 

Et hoc debet fieri proptei- tria ut dicit S. Thomas: 

1° quia sacerdos consecrat in persona Christi, qui ipse dedit 
corpus suum discipulis. 2? quia sacerdos constituitur medius inter Deum 
et populum, duplici mediatione, mediatione ascendenti prout offert Deo 
sacrificium et orationes populi, et mediatione descendenti, sic est sacra 
dans. 3? hoc convenit in reverentia hujus sacramenti. 


Ad lum: S. Thomas loquitur de potestate diaconi, et dicit: « Dia- 
coni possunt dispensare sanguinem Christi, non vero corpus nisi ex 
necessitate jubente episcopo vel presbytero ». 

Hoc correspondet ad praxim quamdam antiquam quie remanebat 


tempore S. Thoma. 
Nunc in Codice n. 845 dicitur quod Diaconus est sacrae commu- 


nionis minister extraordinarius de Ordinarii loci vel parochi licentia, 
gravi de causa concedenda, que in casu necessitatis legitime praesu- 


mitur ». 
Et hoc constat 1" ex praxi priorum sæculorum, in quibus diaconi 


universe Eucharistiam (praesertim divinum sanguinem) ministrabant, 
2? ex variis conciliis v. g. Concilio Nicæno T generali: et Concilio Car- 
thaginensi TV*. 

Quando dicitur ex gravi causa non significatur extrema necessitas 
tantum, et licentia concedi potest pro casibus qui aliquod commodum præ 
se ferunt, ut si parochus esset occupatus in die magne festivitatis, aut 


numerus communicantium esset magnus. In extrema necessitate, 


absente sacerdote, non solum diaconus potest sed tenetur viaticum mi- 
nistrare, etiam sine commissione expressa, unde sanctus Thomas videtur 
nimis restringere hanc potestatem, non sufficienter distinguendo inter 
varios necessitatis gradus. In aliis autem casibus prater extremam 
necessitatem, non potest absque commissione Episcopi vel parochi legi- 
time concessa, Eucharistiam dispensare. (Cf. Mare. Theol. moralis. 


ed. 18», 1928, n. 1535. 


q. 82, a. 4. 


Aut. IV. — UTRUM SACERDOS CONSECRANS TENEATUR SUMERE 
HOC SACRAMENTUM 


Status quæstionis' Videtur quod non, ex tribus difficultatibus, præser- 
tim ex ista quod in aliis sacramentis minister non præbeat sacramentum 
sibi ipsi. 

Hic articulus pertinet ad quæstionem de sacrificio de qua agitur pro- 


prie in quaestione sequenti. 

Notantum est quod secundum S. Thomam sacrificium Missæ, ut 
videbimus, perficitur per consecrationem separatam panis et vini; alii 
dicunt quod sacrificium perficitur per consecrationem et communionem 
sacerdotis et secundum hanc opinionem, sine communione sacerdotis, 
ncii esset sacrificium. 


Secundum S. Thomam adhuc esset sacrificium sine communione 
celebrantis, sed tamen communio omitti non potest sicut dicit Conci- 
lium Toletanum cit. in argum. « sed contra ». Item in Officio SS. Sacra- 
menti dicitur: « Cujus officium (consecrandi) committi voluit solis pre- 
sbyteris, quibus sic congruit ut sumant et dent caeteris ». 

Lutherus dixit e contra consecrantem non debere communicare, 
sed aliis solum communionem dare. 

Legendum est corpus articuli: sunt duae rationes breviter evolven- 
dæ: 1“ pertinet ad mediationem ascendentem; 2^ pertinet ad media- 
nionem descendentem. 


Is ratio enim sumitur ex nexu sacrificii exterioris et sacrificii 
interioris. 

Sacrificium exterius est signum sensibile sacrificii interioris quo 
nosmetipsos Deo subjicimus et offerimus. Ut videbimus, sacrificium ex- 
terius Misse commemorando sacrificium crucis directe significat sacri- 
ficium interius Christi quo Christus interius se obtulit, et nunc, semper 
vivens ad interpellandum pro nobis, semetipsum adhuc pro nobis offert 
Deo, oblatione adorationis. 

Et ideo missa mali sacerdotis est adhuc sacrificium validum, quia 
agit in persona Christi, principalis offerentis. Sed tamen minister ani- 
matus et liber debet quoad liceitatem actus libere semetipsum unire 
principali offerenti et proinde cum eo interius offerre sacrificium. Et 
hec oblatio interior ministri debet exterius manifestari et manifestatur 
quidem per hoc quod minister sacrificio participat per communionem. 
Sic, ut ait S. Thomas « ostendit ad se sacrificium interius pertinere ». 
Et haec ratio pertinet ad sacerdotem per respectum ad Deum ad quem 
offert sacrificium, secundum mediationem ascendentem. Cf. Imit. Chri- 
Sti, l. IV, c. 9: sacerdos debet seipsum offerre, ut victimam, portando 
crucem suam quotidie; hoc jam debent facere fideles, a fortiori sacerdos. 


2» ratio sumitur ex officio sacerdotis per respectum ad populum, 
cui debet divina dispensare, see. mediationem descendentem: 

— Ipse sacerdos dispensator divinorum primo debet esse particeps 

sacrificii, 

-- Atqui per hoc fit particeps quod de sacrificio sumit. 

— Ergo necesse est quod sacerdos quotiescumque consecrat, 
sumat hoc sacramentum integre. 

Pro ipso sacerdote S. Thomas dicit: « Panis angelicus fit panis 
hominum... O res mirabilis! manducat Dominum, pauper servus et hu- 
milis ». 

Imo qualibet die communio sacerdotis celebrantis deberet esse sub- 
stantialiter ferventior. Dispositio autem ad ferventem communionem est 
fames Eucharistiæ, scii, vivum ejus desiderium procedens a majori spi- 
ritu fidei, confidentia et amoris Dei, necnon religionis seu pietatis. Cf. 
Imit. J. Christi, L. IV, c. 13, 14, 17. Sic melius ac melius intelligitur 
oratio: « O sacrum convivium... mens impletur gratia et futurz gloria' 
nobis pignus datur ». 

Ex hoc articulo jam apparet quod communio sacerdotis secundum 
S. Thomam non ert de essentia sacrificii, ut aliqui volunt, sed est tantum 
ejus complementum; hoc magis explicite videbimus quzst. seq. Per 
communionem enim, secundum S. Thomam, sacerdos participat sacri- 
ficio, prius essentialiter constituto. Sed quia altera opinio non caret 
probabilitate, in praxi oportet eligere tutiorem partem in sacramentis 
et sacrificium sine communione celebrantis debet considerari ut dubium. 

Quare sacerdos non tendatur sibi administrare alia sacramenta ? 

Ad lum notat S. Thomas, consecrans chrisma aut quamcunque 
alteram materiam non tenetur postea ea materia consecrata uti; quia 
confirmatio et alia sacramenta prceter Eucharistiam non habent ratio- 
nem sacrificii ex qua sumitur pro sacerdote obligatio communicandi. 


Ad 2um: Pro aliis sacramentis non solum ministrans non tenetur 
sibimetipsi ministrare sacramentum, sed etiam non potest, quia alia 
sacramenta non existunt nisi quando adminisirantur, vg. baptismus 
dum baptizatus abluitur, et in sacramentis idem non potest esse agens 
et patiens. Eucharistia e contrario existit independenter ab usu seu 
independenter a communione: unde idem scii, ipse sacerdos potest 
1? consecrare et 2? sibimetipsi Eucharistiam ministrare, non est simul 
patiens et agens quia sunt duo actus. Id quod patitur in la actione est 
nanis, in 2* est ipse sacerdos, sed jam non operatur ut causa instru- 
mentalis. 

Ad 3un: Exceptionaliter tamen sacerdos non tenetur sumere sacra- 
mentum et etiam non debet, scii, quando miraculose corpus Christi sub 
specie carnis aut sanguinis apparet. Quia ea quz miraculose fiunt, legi- 
bus non subduntur. Consulendum tamen esset sacerdoti quod iterato 
corpus et sanguinem Domini consecraret et sumeret, sed non tenetur 
tamen ad hoc, ut notat Caj. quoniam Auctor miraculi sacerdotem a lege 


sumendi absolvit. 


q. 82, a. 5. 
Art. V. - UTRUM MALUS SACERDOS EUCHARISTIAM CONSECRARE 
POSSIT 


Status questionis: Malus sacerdos hic est sacerdos in statu peccati 


mortalis. 
Ad liceitatem consecrationis requiritur status gratie, Denz. 418, 
880, et etiam, ut vidimus, post peccatum mortale, absolutio, nam con- 


tritio non sufficit ut sancivit Concilium Tridentinum 880. 

Sed nunc agitur de validitate consecrationis, et circa hoc, ut dictum 
est in tractatu de sacramentis in communi, q. 64, a. 5 erraverunt Wi- 
cleff, Joannes Hus, Hieronymus de Praga, dicentes quod malus sacerdos 
etiam cum debita materia et forma et cum intentione faciendi quod 
facit Ecclesia, non vere conficit, non vere absolvit, non vere baptizat, 
non vere confert alia sacramenta. Concilium Constantiense hunc errorem 
damnavit, Denz. 672 (cf. etiam n. 169, 297, 424, 488, 545, 584). 

Et Concilium Tridentinum (Denz. 855) definivit « Si quis dixerit, 
ministrum in peccato mortali existentem, modo omnia essentialia, quz 
ad sacramentum conficiendum aut conferendum pertinent servaverit, 
non conficere aut conferre sacramentum, an. s. » Ergo responsio affir- 
mativa est de fide. 

Exponitur in tractatu de Sacramentis in communi argumentum 
Traditionis, sufficit pro nunc textus Paschasii, olim S. Augustino attri- 
butus. in arg. « sed contra », in hoc textu non tantum asseritur factum, 
sed datur ratio facti, scii, quia adhuc malus sacerdos est minister Chri- 


sti. Et hanc rationem exponit S. Thomas in corpore art. ad hoc redu- 
citur: 


— Sacerdos consecrat hoc sacramentum non -in virtute propria, 
sed sicut minister Christi, in virtute et in persona Christi. 


— Atqui minister Christi non desinit esse minister ejus ex hoc 
quod fit malus. 


— Ergo malus sacerdos potest valide consecrare Eucharistiam. 


Major probatur quia effectus penitus supernaturalis omnino super- 
excedit virtutem propriam sacerdotis. 


Minor probata est supra, HI", q. 64, a. 5: « accidit instrumento, in 
quantum est instrumentum, qualemcumque formam, vel virtutem ha- 
beat, prater id quod exigitur ad rationem instrumenti, sicut quod corpus 
medici, quod est instrumentum animae habentis artem, sit sanum vel 
infirmum ». Et dictum est IIl, q. 64, a. 8, c. et ad lum: «in ministro, 
ut in instrumento libero requiritur et sufficit quod habeat intentionem 
faciendi quod facit Ecclesia ». Secus fideles multoties dubitarent de va- 
liditate sacramentorum, et etiam ministrantes quia, ut hic dicit S. Tho- 
mas, minister Christi certus est se esse ministrum Christi, non tamen 
certus est se esse justum. - Unde S. Paulus affirmat se esse ministrum 
Christi (I Cor. IV, 4) et postea subdit: « Nihil mihi conscius sum, sed 
non in hoc justificatus sum ». Ergo see. auctoritatem S. Pauli minister 
Christi non desinit esse minister ex hoc quod est malus. 

Hac doctrina connectitur cum distinctione inter characterem et 
gratiam sacramentalem (cf. supra IU, q. 63, a. 2, 3 et 5). Character non 
est habitus, sed potentia spiritualis, quia nemo male utitur bono habitu. 
Potentia autem bene vel male utimur. Malus sacerdos male utitur suo 
charactere, non sancte consecrat, sed consecrat valide et ea qua conse- 
crantur sunt sancta. Imo quivis sacerdos, quantumvis peccator, hære- 

ticus, excommunicatus, suspensus, depositus aut degradatus, non amit- 
tit characterem et potestatem ordinis. 


In fine corporis articuli, animadvertit S. Thomas quod « hoc per- 
tinet ad excellentiam Christi, cui, sicut vero Deo, serviunt non solum 


bona, sed etiam mala, qua per ipsius providentiam in ejus gloriam ordi- 
nantur ». 


Speciatim notandum est quod in hoc art., c. initio, S. Thomas dicit: 
« minister Christi in persona Christi consecrat ». Thomas non dicit « in 
persona Ecclesie », e contra dicet in art. seq. quod in Missa sunt ora- 
tiones quas dicit sacerdos in persona totius Ecclesie. Ex hoc clare ap- 
paret quod pro S. Thoma principalis offerens in sacrificio Christi non 
est Ecclesia, sed est Christus ipse. Inter eos qui recenter scripserunt 
de S. Missa quidam hoc non satis servaverunt. Propterea melius vocatur 
Missa sacrificium | Eucharisticum | Christi, quam sacrificium eccle- 
siasticum. 

Altissima quaestiones de essentia sacrificii Missz quandoque po- 
nuntur pro nobis hominibus occasione peccati mali sacerdotis. 


Prædicatio verbi divini plus producit quando procedit ex majori 
fide et caritate. 


q. 82, a. 6. 


Art. VI. — UTRUM MISSA SACERDOTIS MALI MINUS VALEAT 
QUAM MISSA SACERDOTIS BONI 


Status queestionis: Videtur quod non, sicut non melior Baptismus 
datur a meliori ministro. Attamen in Decreto Gratiani cit. in arg. « sed 
contra » dicitur contrarium. 

Sunt tres conclusiones: 


Conclusio Iv Missa mali sacerdotis idem valet quantum ad sacra- 
mentum quod est simul sacrificium. Hoc est corollarium articuli prae- 
cedentis. - Idem est enim sacrificium quia eadem victima, et idem prin- 
cipalis offerens, scii. Christus; atqui effectus instrumenti assimilatur 
causae principali. Id est etiam malus sacerdos, volens consecrare, con- 
secrat in persona Christi. 


Conclusio 2-: Missa mali sacerdotis idem valet quantum ad oratio- 
nes prout proferuntur in persona totius Ecclesie, cujus Sacerdos est 
minister. Et eadem est ratio sicut de ministerio Christi: quia sicut 
peccatum mali sacerdotis non impedit actionem instrumentalem quae 
derivatur a Christo, ita etiam nec impedit quod hic sacerdos remaneat 
minister Ecclesise. 

Addit S. Thomas quod omnes alie orationes quas facit malus sa- 
cerdos in ecclesiasticis officiis, vg. dicendo breviarium, similiter sunt 
fructuose, quia fiunt in persona Ecclesie, et omnium sanctorum coli 
et terra. 

Conclusio 3»: Missa mali sacerdotis minus valet quantum ad oratio- 
nes quas profert ut persona privata. 

Dicit S. Thomas in fine c. « orationes ejus privata non sunt fru- 
ctuosae ». Hoc explicatione indiget: 

Oratio non requirit gratiam habitualem; in hoc differt a merito; 
sic oratio peccatoris potest habere vim impetratoriam, sed de facto 
nullam efficaciam habet oratio si fiat in ipso actu peccandi; atqui ita 
est in praesenti casu; quia malus sacerdos sacrilege peccat celebrando, 
et igitur ejus oratio privata non solum non est meritoria, sed non habet 
vim impetratoriam, imo dicitur: « execrabilis » (Prov. XXVIII, 9), prout 


execratio contrarie opponitur consecrationi (cf. IL-II, q. 83, a. 16, 
ad lu:» et 2»). 


Concludit in fine S. Thomas quod missa mali sacerdotis minus 
valet, quia res considerari solent secundum omnes suas circumstantias. 

Id est omnibus consideratis minus valet. 

Notandum est quod inter haec tria 1“ sacrificium, 2? orationem ut 
est in persona Ecclesiz et 3? orationem ut ex devotione personali, id quod 
est minimum est tertium. Sacerdos enim quantumvis sit sanctus, parum 
est si comparetur cum Christo principali offerenti et etiam dum com- 
paratur cum tota Ecclesia que omnes sanctos comprehendit. 


Ad 3um notatur quomodo bonum privatum boni sacerdotis cum 
devotione celebrantis fructuosum est aliis; hoc est propter « virtutem 
Spiritus Sancti qui per unitatem caritatis communicat invicem bona 
membrorum Christi ». « Malum autem privatum unius hominis non po- 
test alteri nocere, nisi per aliqualem consensum ». 


q. 82, a. 7. 


Art. VII. UTRUM HÆRETICI ET SCHISMATICI ET EXCOMMU- 
NICATI CONSECRARE POSSINT 


Status quaestionis: Videtur quod non, quia sunt ab Ecclesia separati 
non solum ab anima Ecclesie ut malus sacerdos, sed etiam a corpore 
Ecclesie. Ergo videtur quod non possunt agere in persona Ecclesie ut 
dicitur in difficultatibus initio articuli positis. In 1* citatur verbum 
sancti Prosperi: « Extra Ecclesiam catholicam non est locus veri sacri- 
ficii ». Sed Augustinus citatus in argumento « sed contra » dicit quod 
in hereticis « ordinatio manet integra ». 

Hugo a sancto Victore et quidam alii dixerunt quod hæretici non 
possunt conficere hoc sacramentum. 

Sed, ut dicitur in corpore articuli Aoc est contra praxim Ecclesiae, 
quia haeretici ordinati non reordinantur quando redeunt ad unitatem 
Ecclesiae, habent enim characterem. 

Ut dicit Augustinus citatus in corpore articuli aliud est aliquid 


omnino non habere, aliud autem non recte habere; seu aliud non dare 
et aliud non recte dare. 

Unde tota responsio fundatur in doctrina de charactere. 
Hic articulus reduci potest gratia claritatis ad duas conclusiones: 


Conclusio 1*: Quia character non amittitur cum gratia, sed inde- 
lebilis est, sacerdos ordinatus in Ecclesia qui postmodum separatur ab 
Ecclesia per hæresim, schisma, vel excommunicationem, conservat pote- 
statem consecrandi, sed non recte consecrat et peccat consecrando. 


Conclusio 2. Quia character recipi potest sine gratia, potest esse 
ordinatio valida extra Ecclesiam, et tunc sacerdos sic ordinatus extra 
Ecclesiam habet sed non recte potestatem consecrandi et consecrando 
peccat, nisi sit in bona fide. Vide Denz. Index p. (38) n. 169, 249, 358, 
1087 ordinationes ab episcopis haereticis vel schismaticis rite collata 
servata debita forma valide sunt. Anglicanz autem invalida ob de- 
fectum forma n. 1963 sqq. 


Ad lum notat S. Thomas quod tunc est verum sacrificium veritate 
sacramenti, non autem est spirituale sacrificium, sicut quando peccator 
recipit communionem manducat sacramentaliter, quia sacramentum 
existit independenter ab usu seu a communione, sed non manducat spi- 
ritualitei. 

ip. remanet difficultas quia videtur quod in hoc casu est tantum 
sacrificium exterius; atqui sacrificium exterius non est nisi interioris 
sacrificii signum, et valorem non habet nisi dependenter ab hoc inte- 
riori sacrificio. Ad hanc objectionem oportet respondere quod sacrifi- 
cium exterius semper est signum interioris sacrificii ipsius Christi qui 
est semper principalis offerens. Id ergo quod deficit, est tantum spiri- 
tuale sacrificium privatum quod refertur ad virtutem propriam mini- 
stri. Insuper adhuc hic minister vult sacrificare et in ministro schisma- 
tico potest esse bona fides seu invincibilis ignorantia. 


Ad 2um: nunquam licite possunt haeretici Eucharistiam conficere; 
possunt tantum licite baptizare in articulo necessitatis. 


Ad 3um responsio legenda est cum attentione: S. Thomas ponit 
differentiam inter valorem sacrificii et valorem orationum que fiunt 


in persona Ecclesia. 

Valor sacrificii idem est ratione characteris indelebilis; excotamu- 
nicatus, sicut sacerdos non excommunicatus, loquitur in persona Christi 
consecrando. 


Orationes vero que fiunt in persona Ecclesie, in Missa sacerdotis 
excommunicati, nullam efficaciam habent, quia hic sacerdos separatus 
est ab Ecclesia, Ecclesia non potest orare per eum; remanet tamen, 
ratione characteris, minister Christi, et remanebit in seternum, etiam 
in inferno. 

Hec responsio ad 3"m est magni momenti ad distinguendum in 
Missa id quod fit in persona Christi et id quod fit in persona Ecclesie. 

q. 82, a. 8. 


Art. VIII. — UTRUM SACERDOS DEGRADATUS POSSIT HOC SA- 
CRAMENTUM CONFICERE 


Cf. Codicem juris canonici n. 2305: Degradatio est poena vindica- 
tive continet in se depositionem et perpetuam privationem omnium titu- 
lorum, habitus ecclesiastici, privilegiorum et honorum ecclesiasti- 
corum: ita ut degradatus, solo remanente indelebili charactere, 
ad conditionem laicalem reducatur et curie saeculari subdatur. Unde, 
si quis in talem manus violentas injiceret non incurreret excommuni- 
cationem. Degradatio fieri potest a solo Episcopo pro criminibus gra- 
vissimis, qualia sunt haeresis manifesta, falsificatio litterarum apostoli- 
carum, sodomia frequentata etc. Tenetur degradatus ad votum casti- 
tatis et ad horas canonicas eo quod Ordinem retinet. 


Ad quaestionem hujus articuli respondetur: 
Degradatus potest valide consecrare, quia character seu potestas 


spiritualis consecrandi indelebilis est. Ita S. Augustinus hoc æquivalen- 
ter jam dixerat in 1. II contra Parmenianum c. 13. 


Objoctio 2»; Episcopus ordinando dat potestatem consecrandi, ergo 
potest eam auferre degradando. 


Responsio: Non, quia ordinando dedit eam non propria virtute, sed 
ut minister Dei, cujus effectus per hominem tolli non potest; remanet 
character sacerdotalis sicut baptismalis indelebiliter. 


Ad 3um: excommunicatio est poena medicinalis et ideo ad tempus 
usque ad emendationem; degradatio est etiam pcena vindicativa et ideo 
in perpetuum ita codex 2298, n. 12. Solus Papa in hac gravissima poena 
dispensat et hzc dispensatio non est absolutio, absolutio datur excom- 
municato post emendationem; degradatus vero non absolvitur sed in 
gratia recipitur quandoque, sicut damnatis ad mortem aut in perpetuum 
quandoque remittitur poena. Et tunc ut dicitur in argumento sed con- 
tra: « degradatus, si reconcilietur, non est iterum ordinandus » ut no- 
taverat Augustinus contra Parmenianum II, c. 13. 


q. 82, a. 9. 


Art. IX. — UTRUM ALIQUIS LICITE POSSIT COMMUNIONEM 
RECIPERE A SACERDOTIBUS H/ERETICIS, VEL EXCOMMUNICATIS. 
VEL ETIAM PECCATORIBUS, ET AB EIS MISSAM AUDIRE 


Esi quæstlo disciplinaria et leges particulares magis explicite for- 
mulantur in Codice (cf. Codicem: communicatio in divinis cum acatho- 
licis: 1258, cum excommunicatis, 2259, $ 2). ‘l 

S. Thomas in argumento « sed contra » ostendit per auctoritatem 
Decreti Gratiani (Gratianus est monachus XII sseculi qui decretales 
pontificales collegit; postea opus Gratiani perfecit S. Raymundus de 
Pennafort) quod « nullus debet audire Missam sacerdotis quem indubi- 
tanter concubinam novit habere ». 


Et ex auctoritate S. Gregorii habetur quod non debemus audire 
Missam haereticorum; filius patris perfidi de quo loquitur Gregorius 
papa in hoc Dialogo est S. Hermenegildus, martyr, ad quem pater per- 
fidus misit episcopum hæreticum. In secundo nocturno hujus festi, XV 
Aprilis, legitur: Hermenegildus episcopo ariano venienti exprobravit 
ut debuit et propterea pater iratus statim misit suos apparitores ut eum 
occiderent, quod et factum est. Sed statim post mortem martyris, 
« coepit in nocturno silentio psalmodiæ cantus ad corpus ejusdem regis 
et martyris audiri, atque ideo veraciter regis quia et martyris ». 


In corpore articuli 1" ponitur principium generale: non licet a 
praedictis sacerdotibus communionem accipere aut Missam audire; quia 
hoc esset communicare eis in peccato et particeps peccati effici. Unde 
in II" Joannis, v. 11, dicitur: « qui dixerit Ave ei (scii, hæretico) com- 
municat operibus illius malignis ». 


2? ponitur distinctio inter haereticos, schismaticos et excommuni- 
cates ex una parte, et sacerdotes qui sunt solum peccatores occulti ex 
altera parte. Quantum ad priores, quicumque eorum Missam audit vel 
ab eis sacramenta recipit peccat, quia predicti sacerdotes sunt per sen- 
tentiam Ecclesie executione consecrationis privati. Quantum ad alios, 
scii, sacerdotes qui sunt solum peccatores occulti, usque ad sententiam 
Ecclesie, licet ab eis communionem accipere et eorum Missam audire 
quia minister præsumitur dignus, nisi constet de opposito cf. ad 3um. 


Hec conclusio S. Thoma adhuc nunc vera est quoad notarié haere- 
ticos, et quoad malos sacerdotes occultos. Sed nunc quoad excommuni- 
catos oportet distinguere inter vitandos et toleratos. 


Nunc sunt tres animadversiones faciende 1" quoad excommuni- 
cates; 2° quoad haereticos; 3° quoad, malos sacerdotes: sufficit legere 
codicem 1258, 2259, $ 2, 2251, $2 et 3. 


1° Notantum est cum Cajetano et Billuart quod tempore sancti 
Thome, omnes excommunicati, suspensi, degradati, erant vitandi, sed 
nunc a tempore Concilii Constantiensis in bulla Martini V « Ad evitanda 
scandala » permissum fuit fidelibus communicare (etiam in divinis, ut 
communius docetur) cum reis quacumque censura innodatis, nisi fuis- 
sent vel nominatim excommunicati suspensi, interdicti, vel notorii 
percussores clericorum cf. Mare. Theol. mor. 1290, 1295, 1296, 1297, et 
quantum ad notorios percussores clericorum oportet quod « crimen non 
possit aliqua tergiversatione celari, nec aliquo suffragio excusari »; 
secundum Const. Martini V. 

Concilium Basileense (Bále; 1435, sess. 20, declarat esse etiam vi- 
tandos omnes notorie excommunicates, quacumque de causa sint excom- 
municati, et hoc decretum refertur in V Concilium Lateranensi sess. 11. 
His tamen non obstantibus, « more et usu Ecclesie receptissimum est; 
inquit Soto, ut non vitemus nisi illas duas excommunicationum species, 
quas prædictum concilium (Constantiense) jussit. Et ita absque ullo metu 
tenendum est ». Et revera omnes notorie hæretici, quales sunt Lutheran! 
Calvinistæ etc. sunt notorie excommunicati, nemo tamen censet illos 
esse vitandos. Ita Billuart. Ergo non omnes excommunicati sunt vitandi. 


2? omnes et singuli hæretici et schismatici excommunicati sunt, 
excommunicatione latæ sententie (Marc. 1314); sed non omnes sunt 
vitandi saltem civiliter; id est non omnibus tenemur negare colloquium, 
salutationem, societatem negotii aut habitationis, aut in mensa. Commu- 
nicatio civilis cum hæreticis non est illicita per se, vetatur tamen lege 
naturali et divina, si sit periculosa (Mare. 447, 449). 

Sed nunquam debemus cum haereticis in sacris communicare (Mare. 
432, 433) et hec communicatio in sacris prohibetur jure divino et eccle- 
siastico quatenus est cooperatio ad peccatum infidelitatis et hec com- 
municatio in sacris (vg. recipiendo communionem, contrahendo matri- 
monium coram sacerdote hæretico) est peccatum mortale contra fidem. 

Etiam disputatio publica cum hereticis fieri nequit absque licentia 
S. Pontificis, aut si periculum, sit in mora absque licentia Ordinarii loci. 


3? quoad indignos sacerdotes (Mare. 1438, 1439) distinguendum est: 


d) si sit indignus ob aliquam censuram vel inhabilitatem, licet 
ab eo petere sacramenta, etiam sine gravi causa, si sif toleratus, non 
licet vero si sit vitandus, vel haereticus aut schismaticus. 


b) si sit certe indignus ob peccatum mortale, non licet sine gravi 
causa, petere ab eo sacramenta; quia ex lege caritatis tenemur impe- 
dire peccatum proximi, cum illud sine gravi incommodo impedire pos- 
sumus. 


Sed minister praesumitur dignus, nisi constet de opposito. 


Hac omnia quoad excommunicatos vitandos, haereticos et indignos 
sunt vera prater articulum mortis si toleratus absit. In hac extrema 
necessitate /icitum est petere et recipere saltem quzdam sacramenta. 
Certe licet ab eis (scii, non toleratis) recipere Poenitentiam et baptismum 
(cf. Tridentinum sess. 14, c. 7): probabiliter etiam eucharistiam et 
extremam unctionem, casu nempe quo infirmus alia sacramenta recipere 
non possit, modo vitetur scandalum aut suspicio communicationis cum 
hæreticis. (Cf. Codicem Juris Can. 2259, 2261, 2267, 1258). 

q. 82, a. 10. 


Art. X. — UTRUM LICEAT SACERDOTI OMNINO 
A CONSECRATIONE CESSARE 


Status qucBstionis: Ut dicitur in la difficultate enuntiata initio 
articuli. Videtur quod non tenetur Missam celebrare, si curam non 
habeat animarum ; sicut non tenetur baptismum et alia sacra ministrare. 

Ut notat S. Thomas in principio articuli quidam dixerunt quod 
sacerdos potest omnino licite a consecratione abstinere, nisi teneatur ex 
cura animarum; addunt tamen secluso scandalo, quod facile haberi 
dicunt si sacerdos per diuturnum tempus, puta per sex vel octo menses 
a celebrando abstineat. Ideo, saltem ratione hujus periculi, ea sententia 
vix practice probabilis dicenda est ut ait Mare. n. 1603. 


Sententia longe communior et probabilior affirmat singulos sacer- 
dotes, ratione sacerdotii teneri sub gravi aliquando celebrare; tum jure 
divino, tum jure ecclesiastico. 

Preceptum divinum colligitur ex verbis Christi: « hoc facite in 
meam commemorationem V; hzc verba non tantum respiciunt commu- 
nionem et communicantes, sed et maxime consecrationem et consecran- 
tes; Christus enim, ut ait Concilium Tridentinum sess. 22, cap. 1 « eis ut 
consecrarent precepit per hec verba: « hoc facite.... », uti semper Ec- 
clesia catholica intellexit et docuit ». Item in Epistola ad Hebraeos, c. 5, 
dicitur: « omnis pontifex constituitur ut offerat dona et sacrificia pro 
peccatis ». 

Praeceptum autem ecclesiasticum probatur ex decreto Innocentii III 
de celebratione Missae (Mare. 1603) ubi vehementer reprehendit sacer- 
dotes « qui missarum solemnia vix celebrant quater in anno ». 

Cf. Mare. op. cit. obligatio celebrandi, ratione sacerdotii, n. 1602; 
an simpli sacerdotes obligentur 1603, q. 1, quoties in anno, q. 2; ratione 
officii 1604 quinam pastores obligentur 1605, 1606, q. 2. 3; ratione sti- 
pendii 1607. 

Hac sunt argumenta auctoritatis in favorem communioris sen- 
tentiae. Addi etiam possunt testes traditionis ut vg. S. Ambrosius cujus 
testimonium affertur in argumento sed contra. 

In corpore articuli S. Thomas dat rationem hujusce sententiae: et 
hæc ratio ad hoc reducitur: 


— Unusquisque tenetur uti gratia sibi data cum fuerit opportunum. 

— Atqui opportunitas sacrificium offerendi non solum attenditur 
per comparationem ad fideles Christi, quibus oportet sacramenta mini- 
strari. sed principaliter per comparationem ad Deum cui offertur sacri- 
ficium. 

— Ergo sacerdoti, etiamsi non habeat curam animarum, non licet 
omnino a celebratione cessare. 

Major probatur ex auctoritate S. Pauli II Cor., VI, 1. « Hortamur 
vos ne in vacuum gratiam Dei recipiatis »; probari etiam posset ex pa- 
rabola talentorum, Matth. XXV, 14: « Inutilem servum ejicite in tene- 
bras exteriores, illic erit fletus et stridor dentium ». 


Minor probatur ex ipsa definitione sacrificii; dum sacramenta sunt 
propter homines, scii, dona Dei hominibus, sacrificium e contra Deo 
offertur ab hominibus; unde opportunitas offerendi sacrificium atten- 


ditur principaliter per comparationem ad Deum, non vero per compara- 
tionem ad fideles. 


Et ut dicit Billuart unusquisque etiam laurus tenetur jure nature 
offerre Deo sacrificium; laici offerunt quidem per sacerdotes, ergo 
sacerdotes debent offerre et pro seipsis et pro populo, quia vi ordina- 


tionis ex officio sunt deputati, ut pro populo intercedant ac sacrificia 
offerent (Hebr. c. V). 


Per hanc rationem respondetur ad argumentum læ sententie ut 
facit. S. Thomas ad lum: sacerdos non habens curam animarum non 
tenetur quidem baptizare et alia sacramenta ministrare, quia alia sacra- 
menta prater Eucharistiam sunt sacramenta tantum et non sunt sacri- 
ficium. Sacramenta enim sunt propter homines et ea ministrare non 
tenetur nisi ille qui super fideles suscipit curam. 


Quoties in anno quisque sacerdos celebrare tenetur? 


Respondet S. Thomas in fine articuli « si non habeat curam ani- 
marum, saltem videtur quod celebrare tenetur in praecipuis festis et 
maxime in illis quibus fideles communicare consueverunt ». Sententia 
longe communior (Mare. 1603) affirmat, unumquemque sacerdotem sub 
gravi celebrare teneri ter vel quater in anno; in Festis nempe solemnio- 
ribus. Decretum e S. Congregatione Concilii editum nov. 1696 dicit, « qui, 
sine justa causa, ter vel quater in anno non celebravit peccat mortaliter 
et potest ab Episcopo puniri ». Alii, minus probabiliter, dicunt omnes 
sacerdotes celebrare teneri singulis Dominicis et Festis. 


Sub levi tenentur sacerdotes celebrare saltem diebus Dominicis et 
festis solemnioribus, prout in Cod. 805 dicitur: « curent episcopi ut 
sacerdotes saltem diebus Dominicis et festis 
operentur ». 


de praecepto divinis 


Cf. Mare. n. 1604-1606: de obligatione celebrandi ratione officii: 


1° omnes pastores animarum tenentur et sub gravi celebrare Mis- 


sam singulis diebus Dominicis et festis de precepto (Concilium Triden- 
tinum. 


2" omnes pastores animarum tenentur et sub gravi applicare Mis- 
sam pro populo singulis diebus Dominicis et festis de præcepto. Legi- 
time impediti tenentur per alios celebrare. 

Pastores sunt: episcopi, abbates, parochi, vice-parochi curati —- 
non vero capellani. Cf. Prummer, Manuale theol. moralis, t. TIT, 
n. 258 ss. 

Mare. n. 1607: De obligatione celebrandi ratione stipendii. 

Ex stipendii acceptatione oritur obligatio stricta justitia tot cele- 
brandi Missas, quot, pro ratione acceptez eleemosynae, promissæ fuerint; 
et hoc est sub gravi *. 

Hac obligatio potest per alium sacerdotem impleri, ea tamen lege 
ut huic integrum stipendium tradatur, nisi majus stipendium detur, non 
tam intuitu Missæ quam amicitiz, paupertatis, gratitudinis etc. 

N. 1613: Quæstum facere ex missarum stipendiis, quæ ad alios 
transmittuntur, prohibetur sub gravibus poenis cf. Can. 2324. 


Quoad celebrationem Missæ est gradatio ascendens, quam pluries 
notaverunt auctores spirituales, absque mentione Missæ sacrilega, sci- 
licet: 1° Missa celerrime expedita cum scandalo fidelium, circa quam 
S. Alphonsus optimum scripsit opusculum, 2" Missa correcta quoad 
rubricas, sed quasi sine devotione actuali; 3? Missa digne celebrata, 
cum spiritu fidei, 4" Missa Sanctorum, ut celebrabatur v.g. a S, Dominico, 
a S. Philippo, a Sancto parocho d'Ars; cf. Imitationem Jesu Christi, 
|. TV, c. 8. 9, 13. 14, 17. 


| Videbimus in quaestione sequenti quando agemus de valore sacrificii 
Missæ quod non licet per unam Missam satisfacere pluribus stipendiis, etiamsi 
Missa valorem Infinitum habeat, stipendium enim non datur ut pretium fructus 
Missæ, sed pro sustentatione ministri; unde cum sacerdos ex uno stipendio 
sustentationem jam habeat, deficit titulus, cur aliud recipiat (cf. Mare. 1595). 

Cf. Corbblet, Histoire dogmatique, liturgique, achéologique du Sacrement 
de TEucharistie (1886), L. 417, de la Fréquente communion des prêtres: hec 
notat: «Il y a toujours eu des messes privées en dehors de la messe solem- 
nelle que célébrait l'évéque dés les premiers siécles et à laquelle communiaient 
les prétres présents, mais dans la plupart des monastéres d'Orient et d'Occident 
la messe ne se disait jadis que les dimanches et fétes. Les Chartreux ont long- 
temps conservé cet usage, de méme au XIHe s. dans l'ordre de Saint François 
une seule messe était dite dans chaque monastére, les autres prétres se conten- 
taient d'y assister. Les historiens du XVIe s. signalent comme une marque de 
piété, l'habitude qu'avait tel ou tel prétre de dire la messe tous les jours; mais 
sil y eut des prétres, qui par humilité ou tiédeur, ne célébraient que le 
dimanche. l| y en eut d'autres qui par dévotion, à certains jours du moins 
disaient plusieurs messes. 

Ad tractandum de sacrificio Missz, erit sermo: 
Cap. I. De sacrificio in genere et de finibus ejus. 
Cap. II. De Missa ut est verum sacrificium. 

Cap. m. De effectibus et de valore sacrificii Missa. 


CAPUT I 


DE SACRIFICIO IN GENERE 
ET DE FINIBUS EJUS 


Art. I. De notione sacrificii in genere. - Art. 2. De diversis formis 
ejus ac de quatuor ejus finibus. - Art. 3. Quare oblatio sit principalis 
pars sacrificii, quamvis non specifica, ex: sacrificium Abel, sacrificium 
Caini sine valore, sacrificium Abrahae, in quo oblatio interior tam per- 
fecta est et heroica, ut dispensetur patriarcha, ab immolatione filii sui 
Isaac. 


Art. 1. — DE NOTIONE SACRIFICII IN GENERE 


Cfr. S. Thomam Il»-II** q. 85; I«-II*« q. 101, 102; C. G., 1. III, c. 119, 
Lepin, op. cit, Grimai, op. cit., 3-25. Dicet. Theol. Cathol. art. Sa- 
crifice (Gaudel). 


Communiter theologi distinguunt sacrificium in sensu lato et sacri- 
ficium in sensu proprio. In sensu lato sacrificium est omne opus bonum 
propter reverentiam divinam factum, et potest esse actus mere interior, 
sic dicitur in Ps. 50: «sacrificium Deo spiritus contribulatus», vel 
etiam exterior, sic dicitur.in Ps. 140, 2: « elevatio manuum mearum 
sacrificium vespertinum», et Eccli, 35, 4: «qui facit misericordiam, 
offert sacrificium ». Item quilibet fidelis est in sensu lato sacerdos, see. 
illud I Petri II, 5: « Domus spiritualis, sacerdotium sanctum offerre spi- 
rituales hostias, acceptabiies Deo per Jesum Christum ». 

Lutherani confuderunt sacerdotium proprie dictum cum sacerdotio 
late dicto, dicendo: omnes fideles sunt sacerdotes; et ex alia parte di- 
xerunt missam non esse sacrificium proprie dictum. 


Sacrificium proprie dictum definitur a S. Thoma H-I, q. 85, a. 
1-2-3-4: oblatio rei sensibilis (art. 1) soli Deo facta ad testandum ejus 
supremum dominium nostramque subjectionem (art. 2) per quamdam 
immutationem circa rem- oblatam (art. 3 ad 3um) et facta a legitimo 
ministro qui est proprie sacerdos (art. 4). Explicantur termini per ipsa 
verba S. Thoma loc. cit. 

Facile sic discernuntur quatuor causz sacrificii in genere. 


1) Dicitur oblatio. Hoc est genus commune sacrificio et aliis acti- 
bus quibus offertur Deo vel aliquid interius ut bona voluntas, vel aliquid 

exterius. Sic non omnis oblatio est sacrificium, ut dicit S. Thomas, a. 3, 
ad 3, sed videbimus tamen infra quod oblatio interior est quid princi- 
palius in sacrificio quam id quod fit exterius, nam hoc signum exterius 
esset sine valore religioso si fieret sine oblatione interna. 


2) Dicitur rei sensibilis, nam ut ait S. Thomas, a. 1, « est modus 
conveniens homini, ut sensibilibus signis utatur ad aliqua exprimenda, 
quia ex sensibilibus cognitionem accipit. Et ideo ex naturali ratione 
procedit, quod homo quibusdam sensibilibus rebus utatur offerens eas 
Deo in signum debitæ subjectionis et honoris, see. similitudinem eorum 
qui dominis suis aliqua offerunt in recognitionem dominii ». Haec est 
fundamentalis significatio in qua invenitur adoratio et gratiarum actio. 

Imo in hoc art. I, S. Thomas dicit: « oblatio sacrificii pertinet ad jus 
naturale » nam «ratio naturalis dictat homini quod alicui superiori 
subdatur propter defectus quos in seipso sentit, in quibus ab aliquo 
superiore indiget adjuvari et dirigi, et quidquid illud sit, hoc est quod 
apud omnes vocatur Deus ». Hic indicatur ut finis, postulatio auxilii. 
Sic sacrificium invenitur in omnibus religionibus. (Cfr. 11-11, q. 81, a. 7 
de cultu externo in genere). 

Ex hoc apparet, et est magni momenti, quod sacrificium externum, 
ut externum, est in genere signi, dum sacrificium internum est in ge- 
nere actionis moralis, procedentis a virtute religionis, ut bene ostendit 
Joannes a S. Thoma, De Euch., disp. 32, a. 1. Notanda sunt verba 
S. Augustini, De Civit. Dei. c. 5, pluries citata a S. Thoma, v. g. 111", 
q. 22, a. 2: « Omne sacrificium visibile invisibilis sacrificii sacramentum, 
id est sacrum signum est ». 

Unde signum externum non valet, nisi ad actum internum signi- 
ficandum; et si defectu spiritus fidei et orationis sistimus in his signis 
externis est formalismus pharisaicus, id est sola apparentia externa 
religionis sine realitate, unde dicitur in Evangelio « cavete a fermento 
pharisæorum » Matth. XVI, 6. et in I Cor., V, 8: < Itaque epulemur non 


in fermento veteri, neque in fermento malitiæ et nequitiæ, sed in azimis 
sinceritatis et veritatis ». 


3) Dicitur: soli Deo facta (art. 2) quia sacrificium est actus, non 
duliæ aut hyperduliæ, sed latriæ seu adorationis soli Deo debite. Dicit 
enim S. Thomas l. c.: « Significat autem sacrificium quod offertur exte- 
rius interius spirituale sacrificium, quo anima seipsam offert Deo, see. 
illud Ps. 50, « sacrificium Deo spiritus contribulatus » quia sicut supra 
dictum est, q. 81, a. 7 et q. 84, a. 2, exteriores actus religionis ordinantur 
ad interiores (qui sunt igitur principaliores). Anima autem se offert 
Deo in sacrificium, sicut principio suæ creationis et sicut fini suæ beati- 
ficationis. Secundum autem veram fidem solus Deus est creator ani- 
marum nostrarum. In solo etiam Deo animae nostrae beatitudo consistit. 
Et ideo sicut soli Deo summo debemus sacrificium spirituale offerre, ita 
etiam ei soli debemus offerre exteriora sacrificia ». Ibid, ad 2um: 
« in oblatione sacrificii non pensatur pretium occisi pecoris, sed signifi- 

catio, quia hoc fit in honore summi rectoris totius universi ». Honor enim 
proportionari debet excellentia agnoscendæ, et igitur supremz excel- 
lentiæ Dei debetur specialis honor adorationis, qui manifestatur per 
sacrificium. 

Propterea Apostoli et Angeli noluerunt adorari, Act. Ap. X, 25; 
XIV, 14; Apoc., XIX, 10; XXII, 8, dum e contrario daemon dixit Christo 
(Mt. IV, 9): « Hec omnia tibi dabo, si cadens adoraveris me ». Ad quod 
Christus respondit: « Dominum Deum tuum adorabis et illi soli servies ». 

Sacrificium est ergo actus religionis seu latriæ, ut dicitur art. 
3 corp. 


4) Dicitur: per quamdam | immutationem circa rem oblatam. 
Quidam auctores dixerunt: per destructionem realem rei oblatae, et hoc 
non possunt invenire in sacrificio Missæ, quia corpus Christi est incor- 
ruptibile. Alii auctores, ut Suarez, Lugo, Lessius, dixerunt per realem 
immutationem rei oblatae, sed pariter eam invenire nequeunt in sacrificio 
Missæ, nam in eo corpus Christi non realiter immutatur, sed solum 
substantia panis et vini, quae non est proprie res oblata. 


Cum magna attentione definiendum est genus, ut in hac definitione, 
non ponatur jam species hujusce generis, v. g. ut non ponatur in defi- 
nitione vitæ id quod pertinet ad sensitivum et non est in plantis. S. Tho- 
mas attente usus est verbis voluntarie indeterminatis et generalioribus, 
ut applicari possint omni sacrificio etiam incruento. Etenim a. 3, ad 3um, 
ad ostendendum quod sacrificium est specialis actus religionis, distinctus 
a devotione, ab oratione, a simplici oblatione, dicit: « sacrificia proprie 
dicuntur, quando circa res Deo oblatas aliquid fit, sicut quod animalia 
occidebantur et comburebantur, quod panis frangitur et comeditur, et 
benedicitur. Et hoc ipsum nomen sonat, nam sacrificium dicitur ex hoc 
quod homo facit aliquid sacrum. Oblatio autem directe dicitur, cum 
Deo aliquid offertur, etiamsi nihil circa ipsum fiat, sicut dicuntur offerri 
denarii et panes in altari, circa quos nihil fit. Unde omne sacrificium 
est oblatio, sed non convertitur » scii, non omnis oblatio est sacrificium, 
v. g. primitiz erant oblationes tantum. Item I-I, q. 86. a. 1. 


Notandum est quod S. Thomas agendo de sacrificio in genere et 
nondum de speciebus ejus, ut sunt sacrificium cruentum et incruentum 
ex intentione utitur terminis omnino communibus scii. « circa res Deo 
oblatas aliquid fit » et aliquid quod sit expressio adorationis, repara- 
tionis et aliorum finium sacrificii. Non dicit quod ad sacrificium requi- 
ritur destructio rei oblatæ, nequidem realis ejus immutatio. 

Revera ad sacrificium in genere suflicit quæ.dam immutatio circa 
rem oblatam, etiamsi non sit realis et physica immolatio victima, re- 
quisita ad sacrificium cruentum ut cruentum est. Et de facto in Missa 
erit solum sacramentalis immolatio corporis Christi, id est immolatio 
in genere signi, non vero realis et physica, sed sacramentalis quz fiet 
per realem et duplicem transsbstantiationem qua terminatur ad corpus 

et ad sanguinem Christi. Sic aliquid fit circa rem oblatam, scii, per con- 
secrationem fit duplex transsubstantiatio panis et vini quæ realiter ter- 
minatur ad corpus et ad sanguinem Christi, prout solum corpus ejus 
est realiter ex pane, et solus sanguis ejus est realiter ex vino. Vere 
aliquid fit circa rem oblatam. Et sufficit immolatio non physica, sed sa- 
cramentalis, scii, in genere signi, nam pro sacrificio in genere, id quod 
fit exterius circa rem oblatam est proprie in genere signi, ut dixit 
S. Thomas 1. c. a. 2: « Oblatio sacrificii fit ad aliquid significandum. Si- 
gnificat autem sacrificium quod offertur exterius, interius spirituale 
sacrificium, quo anima seipsam offert Deo ». Propterea sacrificium Caini 
non fuit acceptatum a Deo, quia erat solum externum. 

Sic explicatur definitio traditionalis sacrificii in genere scii.: sacri- 
ficium proprie dictum est oblatio rei sensibilis soli Deo facta ad testan- 
dum supremum ejus dominium nostramque subjectionem, per quandam 
immutationem circa rem oblatam, et facta a legitimo ministro qui pro- 
prie est sacerdos. Non requiritur realis destructio rei oblate, quamvis 
pluries inveniatur, nec requiritur realis immutatio hujus rei, sufficit 
quod aliquid fiat circa rem oblatam et aliquid expressivum adorationis, 
reparationis, postulationis aut gratiarum actionis. Sic in Missa dicemus 
aliquid fit circa rem oblatam, scii, duplex consecratio et transsubstan- 
tiatio, que terminatur ad corpus et sanguinem Christi, ut sit in altari 
in statu mortis, sed sub speciebus panis et vini. 


Dubium: Quando est destructio rei oblate, ut occisio victime, aut 
totalis ejus combustio, quid significatur per eam? 

Hoc explicatur a S. Thoma I-II, q. 102, a. 3, ad Sun. Assignat 
triplicem symbolismum, scii.: « animalia in sacrificio oblata occide- 
bantur, quia veniunt in usum hominis occisa, secundum quod dantur 
homini ad esum (in hoc est gratiarum actio pro beneficiis a Deo acceptis, 
et speciatim offerebantur animalia munda, ut columba, agnus)... Simi- 
liter etiam per occisionem animalium significatur destructio peccato- 
rum, et quod homines erant digni occisione pro peccatis suis, ac si illa 
animalia loco eorum occiderentur, ad significandam expiationem pec- 
catorum. Per occisionem etiam hujusmodi animalium significabatur 
occisio Christi ». 

Circa hoc dicendum est quod Deus vult quidem destructionem pec- 
cati sed non peccatoris, imo vult vitam ejus. Ut dicitur in Sap., I, 13: 
« Deus mortem non fecit, nec lætatur in perditione viventium ». Unde id 
quod principaliter postulat Deus, etiam in sacrificio expiationis, non 
tam est mors victima oblate, quam contritio cordis humiliati et pœni- 
tentis. Sic etiam communiter dicitur quod passio Domini habet suum 
valorem ex ipso heroico amore Salvatoris pro Deo et animabus; summus 
dolor et mors nullum valorem haberent sine amore Dei 1. 


i Cfr. de hac re: Lepin, op. cit., p. 720; M. de Là Taille, Myst. fidei, 3" ed. 
1831, p. 1-17, Esquisse, p. 7-65. 

Pariter S. Thomas I-Il, 102, a. 3, ad 8ura ostendit symbolismum 
holocausti dicendo: «In holocausto totum comburebatur, ut sicut 
totum animal resolutum in vaporem sursum ascendebat, ita etiam signi- 
ficaretur totum hominem et omnia qua ipsius sunt. Dei dominio esse 
subjecta et ei esse offerenda ». 

Unde immutatio externa facta circa rem oblatam significat obla- 
tionem internam animae Deo creatori, oblationem nempe adorationis, 
nec non gratiarum actionis, sepe etiam supplicationis et reparationis 
pro peccato commisso. Sed semper praevalet idea conversionis animæ 
ad Deum supra ideam destructionis, non enim destruitur peccator, sed 
peccatum: ut homo ad Deum conversus, propter Deum vivat. 


5) Denique in definitione sacrificii dicitur a legitimo Dei ministro 
(II-Il, q. 85, a. 4), quia sacrificium est specialis actus religionis non 
solum simul externus et internus, sed publicus, id est offertur, non pro 
solo offerente sed pro populo, ergo debet offerri per publicum et depu- 
tatum ministrum, qui nomine omnium agat. Unde dicitur ad Hebr. V, 
1: « Omnis pontifex ex hominibus assumptus pro hominibus consti- 
tuitur in his que sunt ad Deum, ut offerat dona et sacrificia pro pec- 
catis ». Sed omnes fideles tenentur ad offerendum sacrificium internum, 
et fideles tenentur etiam ad offerendum sacrificium externum cum sa- 
cerdote. 
Sic sufficienter explicatur traditionalis definitio sacrificii proprie 
dicti, ut formulata est ad S. Thoma. 


Corollarium. Sacrificium est altissimus actus virtutis religionis, 
quia simul est internus, externus et publicus, sic est actus totius populi 
et fines ejus sunt altissimi, scii, adorationis, petitionis, reparationis, 
gratiarum actionis. Proinde culmen vite interioris manifestatur in illo. 
Et quasi omnes alii actus virtutis religionis ad illud concurrunt, ut 
devotio, simplex oratio, oblatio interna sacrificii improprie dicti etc... 


Animadversio. Sacrificium proprie dictum sæpe est rituale, ut Coena, 
Missa, sed potest esse eminenter rituale ut sacrificium Crucis, quamvis 
in eo nullus ritus liturgicus appareat. 

Hoc est contra P. de la Taille (Esquisse p. 8) et Myst. fidei, 2* ed., 
p. 29 et etiam contra M. Lepin. Prior tenet quod sacrificium crucis non 
fuisset verum et perfectum sacrificium si antea non fuisset oblatio ejus 
ritualis in Cena; tunc videtur quod sacrificium crucis sit solum pars 
sacrificii et non sacrificium perfectissimum omnium, ut dicit tota tra- 
ditio. 

M. Lepin op. cit, p. 740 dicit sacrificium Crucis fuisse sacrificium 
personale non rituale, quod dici posset de quolibet martyrio. 

Dicendum est: sacrificium crucis est eminenter rituale; 1) quia est 
maximum sacrificium figuratum ab omnibus sacrificiis ritualibus V. T. 
nec non a Cena, et commemoratum a Missa; 2) quia victima oblata in 
sacrificio Crucis fuit ab atemo electa a Deo; 3) quia fuit oblata a su- 

premo sacerdote, et igitur est plus quam simplex martyrium, quod de 
se non est sacrificium proprie dictum, sicut non ommis martyr est sa- 
cerdos proprie dictus >. 


Art. 11. — DE DIVISIONE SACRIFICII 


Hac divisio proponi potest secundum quatuor causae, sic magis 
apparebit valor definitionis sacrificii in communi et quare debeat fieri 
terminis voluntarie indeterminatis, sicut non debet poni in definitione 
vitæ id quod est proprium vite sensitive et non invenitur in vegetativa. 


1) Ratione agentis instituentis habetur: a) sacrificium legis naturae 
sine positiva determinatione Dei, ut sacrificium Abel, Melchisedech; 
b) sacrificia Veteris Legis seu legis mosaice qua erant figura sacrificii 
Crucis; c) sacrificium Nove Legis, quod offertur modo cruento in Cruce, 


modo incruento ante mortem Christi, in Cena, et in Missa post mortem 
Christi. 


2) Quoad finem, sacrificium dividitur see. quatuoi- fines ejus, scii.: 
a) sacrificium adorationis, in V. T. presertim holocaustum quo expri- 
mebatur elevatio totius mentis ad Deum et unio cum Deo, sic convenit 
perfectis; b) sacrificium impetrationis postulat gratias necessarias ad 
salutem; c) sacrificium propitiationis, seu expiationis vel reparationis, 
offertur ad remissionem culpe et poene; d) sacrificium gratiarum actio- 
nis, ut hostia pacifica in V. T. est signum gratitudinis pro Dei beneficiis. 

S. Thomas notat IIP, q. 22, a. 2, quod sacrificium Crucis, ut per- 
fectissimum omnium et ab aliis figuratum, ordinatur ad hos quatuor 
fines, et pariter Missa, prout est idem sacrificium quoad substantiam ac 
sacrificium Crucis. 

Hac divisio quatuor finium sacrificii est maximi momenti in ordine 


spirituali et ideo B. P. Eymard szpe, durante hora sancta, considerabat 
per modum meditationis hos quatuor fines. 


3) Ex parte formo sacrificii seu actionis sacrificii in V. T. di- 
stinguebantur ut explicat S. Thomas LII, q. 102, a. 3: oblatio pro 
peccato cujus una pars comburebatur, alia dabatur in usum sacer- 
dotum: hostia pacifica ad conservationem animae, dividebatur in tres 
partes, una incendebatur in honorem Dei, secunda dabatur sacerdotibus, 
tertia fidelibus; holocaustum, ad elevationem mentis ad Deum, tota 
victima comburebatur. 

Item ex parte formz sacrificium dividitur in cruentum scii., cum 
immolatione reali seu physica victime, et incruentum scii., sine reali 
effusione sanguinis, ut sacrificium Melchisedech, Cena et Missa. 


i Cf. Diet, théol. cath.: art. « Messe », col. 1244 ss. 

Notandum est etiam quod sacrificium cruentum potest esse active 
cruentum, ut occisio et oblatio agni paschalis, aut solum est passive 
cruentum ut sacrificium Crucis, in quo Christus sese obtulit morte in- 
tercedente, sed occisio ejus fuit magnum sacrilegium, non quidem re- 
novandum in Missa. Cfr. S. Thomas III, q. 48, a. 3, ad 3u,n: « Passio 
Christi ex parte occidentium ipsum fuit maleficium, sed ex parte ipsius ex 
caritate patientis fuit sacrificium. Unde hoc sacrificium ipse Christus 
obtulisse dicitur, non autem illi qui eum occiderunt ». Cf. ma, q. 22, 
a. 2, ad 1: « Christus non se occidit, sed seipsum voluntarie morti 


exposuit ». 


4) Quoad materiam oblatam sacrificia proprie dicta in V. T. divide- 
bantur prout offerebantur animalia, aut fructus terre, frumentum, 
panis, sal, thus ardens, aut libamina, scii, vinum aut oleum. Cf. S. Th. 
I-II, q. 102, a. 3, ad 13m, 14>". 


Animadversio. Definitio logica sacrificii est quid logice univocum; 
sed si consideratur causalitas seu valor realis sacrificiorum, tunc cau- 
salitas omnium sacrificiorum V. T. et etiam valor Cone ac Missæ de- 
pendet ex valore sacrificii Crucis, quod in hoc ordine causalitatis est, 
ut aiunt Scholastici, primum analogatum, a quo omnia sacrificia alia 


dependent. 
Ita pariter quamvis definitio virtutis moralis sit quid logice univo- 


cum, tamen quoad causalitatem omnes virtutes morales dependent a 
suprema earum, quae est prudentia, auriga virtutum. Ita generaliter 
Thomistæ et specialiter Joannes a S. Thema ubi de virtutibus moralibus. 
Sic sufficienter constat de diversis finibus sacrificii etiam in omnibus 


' 


religionibus 


Coroll.. Altissimum omnium sacrificiorum est igitur sacrificium 
crucis, cuius omnia sacrificia antecedentia erant figura et cujus Missa 
est commemoratio, velut continuatio modo sacramentali et applicatio 
usque ad finem mundi. 


| Cf. J. Grimai, Le Sacerdoce et le sacrifice de N. S. Jésus Christ, 4» ed. 
1926, I. P. ch. I, « Universalité du sacrifice »: 

«Dans toute l'antiquité paienne ou juive, au centre de la vie religieuse 
apparait le sacrifice, l'acte supréme du culte, consistant dans l'offrande et la 
destruction d'une victime en l'honneur de la divinité». — Ch. II: «L'idée de 
la substitution »: «Le trait le plus saillant du sacrifice antique parait étre la 
substitution d'une victime, offerte et immolée au nom de l'homme, soit parfois 
pour racheter savie. soit du moins pour exprimer ses sentiments d'adoration 
et d'expiation ». — Ch. III, L'idée d'alliance: « L'effet principal du sacrifice 
antique paraít avoir été de créer ou d'entretenir une sorte d'alliance, par la 
quelle la divinité s'unissait, par une espéce de lien de famille aux membres de 
la société religieuse et les admettait en participation à ses biens ». — Ch. IV, 
La communion: « Elle terminait ordinairement le sacrifice antique; en man- 
geant lhostie, qui lui est substituée, l'homme s'identifie, s'offre et s'immole 
davantage avec elle; en mangeant l'hostie devenue chose divine et sacrée, 
l'homme, assis comme un ami à la table de Dieu, se sanctifice et se divinise 


en quelque sorte ». 

Communiter tenetur sacrificium Crucis etiam independenter a 
Cena esse perfectissimum sacrificium, in quo, quamvis dissentiat P. 
de la Taille, est non solum cruenta immolatio, sed etiam oblatio clare 
expressa sensibiliter in actibus externis Christi patientis et in ultimis 
verbis ejus, speciatim in his: « Pater, in manus tuas commendo spi- 
ritum meum (Luc. XXIII, 46) et « Consummatum est» (Jo. XIX, 30), 
cf. m, q. 48, a. 3. Finis ejus est reconciliatio nostra cum Deo ut quadam 
spirituali societate inhaereamus illi in aeternum x. 


Art. 111. — QUARE OBLATIO SIT ID QUOD PRINCIPALE EST IN 
SACRIFICIO, VELUT ANIMA SACRIFICII 


Responsio satis facilis est, quia id quod fit exterius scii, immolatio 
externa, aut immutatio circa rem oblatam, est solum signum internae 
oblationis qua anima se offert Deo; et manifestum est quod sacrificium 
spirituale et internum altius est quam sacrificium externum. Dicit enim 
Aug. (Civ. Dei, 1. 10, c. 5) pluries citatus a S. Thoma: « Sacrificium 
exterius est signum interioris sacrificii, quo quis seipsum offert Deo » 
cf. ma, q. 48. à. 3, et q. 82, a. 4 c. 

Sine oblatione interna sacrificium externum nullum valorem reli- 
giosum haberet; nequidem dolorissima passio Christi valorem moralem 
et religiosum haberet si Christus eam non obtulisset ex amore Dei et 
animarum. Unde in sacrificio Crucis et Misse valor magis sumitur ex 
oblatione interna Christi quam ex dignitate victima 2. 

Attamen oblatio est solum genus sacrificii et immolatio vel immu- 
tatio facta circa rem oblatam est ejus differentia specifica, plusquam 
conditio ritualis, quidquid dicant quidam auctores, qui non quærunt 
differentiam specificam. Dicit enim S. Thomas II-II, q. 85, a. 3, ad 3um 
« Omne sacrificium est oblatio, sed non omnis oblatio est sacrificium; 
nam sacrificium significat quod homo aliquid sacrum facit circa rem 
oblatam ». 


Dubium. Quomodo vero genus alicuius rei possit esse quid princi- 
palius quam ejus differentia specifica, dum in homine differentia speci- 
fica est perfectior quam genus animalitatis? 


Respondetur: genus est quid minus perfectum quando sumitur ex 
materia, ut animalitas, dum rationalitas sumitur in homine ex spiritu. 
Sed quandoque genus sumitur ex.alto; ita in sacrificio, oblatio spi- 
ritualis et interna est quid altius quam immolatio externa victima. 
Genus intellectus humani, scii, ipsa intellectualitas creata est quid altius 


t Cf. Dici, théol. cath., art. « Messe », .coi. 1245; et Lbpin, op. cit., p. 689-697. 

2 Quando B. Maria Virgo obtulit Filium suum in Calvario. oblatio ejus erat 
valoris liniti ex parte personæ offerentis, et valoris infiniti ex parte victima 
oblatæ. Sed ipsa oblatio personalis Christi erat actus theandricus. 

quam rationalitas, nam intellectualitas est perfectio simpliciter simplex, 
non vero rationalitas; intellectualitas restringitur in rationalitate. Pari- 
ter vita est perfectio simpliciter simplex et est perfectior in se quam 
vegetativum et sensitivum, quia coarctatur, limitatur in illis. Item vita 
Christiana consistens presertim in adimpletione duorum praeceptorum 
amoris et in exercitio virtutum theologicarum, est quid altius quam vita 
religiosa consistens in adimpletione trium consiliorum, quæ subordi- 
nantur supremis preceptis; item tres virtutes paupertatis, castitatis et 
obedientie subordinantur virtutibus theologicis. Vita religiosa denique 
propter eamdem rationem est de se quid magis principale quam species 
ejus, v. g. vita benedictina, dominicana, carmelitana, see. talem vel 
talem regulam determinata. Unde quandoque genus, si sumitur ex alto, 
ex spiritu, ex relatione ad finem ultimum, est quid magis elevatum quam 
differentia specifica. 

Sic in sacrificio oblatio spiritualis interna est quid altius quam im- 
molatio externa victima. 

Ex hoc apparet quod realimus sacrificii magis sumendus est ex 
parte oblationis internes, quæ est res significata, quam ex parte signi 
externi. Ita generaliter realismus alicuius significationis magis sumitur 
ex parte rei significatce quam ex parte signi significantis. 

Unde realismus Missa: magis inquirendus est ex parte oblationis 
intemæ perdurantis in mente Christi principalis sacerdotis quam in im- 
molatione sacramentali quz est in genere signi. 

Hoc clarius constat in exemplis sacrificiorum Caini, Abel et Abrahæ 
(cf. Gen. TV, 3, 5; XXII, 13, 16, 17; Ps. L, 18, 19). 

In Gen. IV legitur: «Factum est ut Cain offerret de fructibus 
terre munera Domino. Abel quoque obtulit de primogenitis gregis sui et 
de adipibus eorum; et respexit Dominus ad Abel et ad munera ejus. Ad 
Cain vero et ad munera illius non respexit, iratusque est Cain vehe- 
menter, et concidit vultus eius... Dixit Dominus ad eum: Quare iratus 
es? Nonne si bene egeris, recipies... ». Et statim postea narratur quod 
impius Cain Abel fratrem suum occidit, et a Deo punitur. Est prima 
manifestatio mysterii prædestinationis (cf. Grimai, op. cit., p. 68). 

In Ep. ad Hebr. XI, 4, dicitur: « Fide plurimam (pretiosiorem) ho- 
stiam Abel quam Cain Deo obtulit, per quam testimonium consecutus 
est esse iustum... et per illam (fidem) defunctus Abel adhuc loquitur ». 
Ibid. XH, 24 dicitur de Jesu: « est testamenti novi mediator » et sanguis 
ejus melius loquitur quam sanguis Abel. Unde Patres dixerunt quod 
iustus Abel, occisus ab impio Cain fratre suo, erat iam figura Christi 
innocentis occisi a Judæis. Inde dicitur in Apoc. XIII, 8: « Dignus est 
Agnus qui occisus est (in figura) ab origine mundi ». 

Abel occisus est a Cain quia sacrificium suum fuit acceptatum, scii, 
quia obtulerat cum fide et pietate sacrificium quod acceptatum est a 
Deo, qui non respexit ad munera Caini sine vera pietate oblata. Sed 
mors Abelis est ejus gloria, quia per eam figurat Salvatorem, qui erit 
sacerdos et victima. 

In hoc clarissime apparet quod pia oblatio interna est velut anima 
sacrificii et quod sine ea non habetur nisi cadaver sacrificii, ut sacri- 
ficium Cain a Deo non acceptatum. 

Eadem veritas apparet in sacrificio Abrahæ de quo agitur in Ge- 
nesi, XXII, ubi narratur quod fides et obedientia Abrahæ probatur a Deo 
per preceptum immolandi filium suum Isaac, sed ab ipsius immolatione 
externa prohibetur Abraham ab Angelo, promissionesque ei denuo ob 
hanc insignem obedientiam confirmantur. Id est oblatio interna Abrahz, 
et etiam filii sui mortem heroice acceptantis, fuit ita generosa, ut suffi- 
ceret sine immolatione externa, unde v. 12 Angelus dicit Abrahae in 
nomine Dei: « Aon extendas manum tuam super puerum, neque facias 
UU quidquam; nunc cognovi quod times Deum et non pepercisti uni- 
genito tuo propter me. Levavit Abraham oculos suos et vidit post tergum 
arietem inter vepres harentem cornibus, quem assumens obtulit holo- 
caustum pro filio ». Id est: in substitutione pro filio. Isaac autem ligatus 
in altare erat figura Christi crucifigendi. 

Unde in Canone Missæ revocantur in memoriam hzc duo sacrificia 
Abel et Abrahæ ad significandum quod sacrificium valet secundum spi- 
ritum fidei et pietatis quocum offertur Deo. 

S. Thomas dicit I-II, q. 20, a. 1 et sq., agendo de bonitate actuum 
exteriorum : « Cum finis sit proprium objectum voluntatis, manifestum 
est quod ratio boni vel mali quam habet actus exterior ex ordine ad 
finem, per prius invenitur in actu voluntatis, et ex eo derivatur ad actum 
exteriorem ». Ibid. a. 2: Attamen actus exterior aliquid addit, nam 
« non est perfecta voluntas nisi sit talis, que opportunitate data ope- 
retur ». Ergo, ut notat Billuart, actus exterior addit actui interiori boni- 
tatem, vel malitiam non simpliciter, seu distinctam a bonitate vel ma- 
litia interiori, sed sec. quid, id est eamdem extensam et consummatam. 
Confirmatur: De communi sensu Theologorum post S. Thomam, illi qui 
voluntate tantum sunt martyres, licet æquale premium essentiale me- 
reantur, non tamen merentur premium accidentale, quod dicitur aureola 
quam obtinent illi qui reipsa pro Christo sanguinem fuderunt. 

CAPUT II 


DE MISSA UT EST VERUM SACRIFICIUM 


Art. I. — In quonam sensu Missa est verum Sacrificium sed in- 
cruentum, secundum Cone. Trid. 

Art. II. — Classificatio approximativa sententiarum de essentia 
sacrificii Missa. 

Art. III. — Quomodo theologice probatur Missam esse verum sa- 
crificium. 

Art. IV. — An Christus ut principalis Sacerdos non solum virtua- 


liter sed actualiter offerat Missas quæ quotidie celebrantur. 


Art l. — IN QUONAM SENSU MISSA EST VERUM SACRIFICIUM 
SED INCRUENTUM SECUNDUM CONCILIUM TRIDENTINUM 


Status questionis: — Non eodem modo ponebatur hæc quæstio 
ante apparitionem protestantissimi. Tempore enim S. Thome et antea 
usque ad sec. XV, sic ponebatur problema ut in IIT, q. 83, a. 1: Utrum 
in hoc Sacramento Christus immoletur. Et respondebatur cum S. August, 
citato in arg. « Sed contra »: « Semel immolatus est in seipso Christus, 
et tamen quotidie immolatur in sacramento» 1. Quod sic explicabatur: 
Immolatur sacramentaliter et incruente, prout per duplicem consecra- 
tionem et duplicem transsubstantiationem Christus ponitur in altari 
quasi in statu mortis, et hec sacramentalis immolatio est repræsentatio 
cruentæ immolationis Calvarii et applicatio meritorum Passionis. 

Legendus est corpus art. S. Thome 2. 


Protestantes autem dixerunt: Tunc Missa est solum memoriale 
prateriti Sacrificii Crucis et non est verum Sacrificium. Unde ab isto 
tempore sic ponitur quæstio: An Missa sit vere et proprie dictum Sa- 
crificium. 


| Bpist. 98 ad Bonifacium. 

2 Quoad necessitatem utriusque speciei, cf. S. Thomam IU, q. 74, a. 1l, 
q. 76, a. 2, q. 80, a. 12, ad 3. 

Et sepe affirmat S. Doctor quod celebrans offert Missam in persona Christi 
III, q. 22, a. 3, ad 2; q. 78, a. 3, 4; q. 82, a. 4, 5, c. 2*5, 38. a. 6, a. 7. ad 3, a. 8. 
Item quod Eucharistia continet Christum passum MI, q. 73, a. 4, ad 3: a. 5, 
ad 2; q. 75, a. 1; q. 78, a. 6, ad 1'5 

Principalis obiectio Protestantium quae presertim a Zwinglio | et 
Calvino proponitur, est ista: 

Omne verum sacrificium exigit realem destructionem seu immola- 
tionem victimæ oblatae. Atqui in Missa non invenitur hzc realis destruc- 
tio seu immolatio victimae oblatae, sc. corporis Christi gloriosi. Ergo 
Missa non est verum et proprie dictum Sacrificium 2. 

Hzc difficultas non nova erat, sepe formulata est a scholasticis, 
v. g. a S. Alberto Magno in IV Sent. dist. 13, a. 23, et a S. Thoma HI, 
83, a. 1: 2a obiectio, scii. « Immolatio Christi facta est in cruce, in qua 
tradidit semetipsum oblationem et hostiam Deo in odorem suavitatis 
(Eph., V, 2). Sed in celebratione hujus mysterii Christus non crucifi- 
gitur: Ergo nec immolatur ». — Respondebat S. Thomas ad 2um: « Sicut 
celebratio hujus sacramenti est imago representative passionis Christi, 
ita altare est representativum crucis ipsius, in qua Christus in propria 
specie immolatus est », i. e.: Quotidie Christus immolatur non realiter 
seu physice, sed sacramentaliter, in genere signi, sub speciebus panis et 
vini et non in seipso 3. Hæc sufficiunt quoad statum questionis. 


12... Quid definivit Concilium Tridentinum contra  protestante.? 
Principalis responsio C. Trid. ad protestantes est quod Missa est 
verum sacrificium, sed incruentum, ad quod non requiritur immolatio 
realis seu physica victima. 


Definivit sess. XXII, can. 1 (Denz. 948): « Si quis dixerit in Missa 
non offerri Deo verum et proprium Sacrificium, aut quod offerri non sit 
aliud quam nobis Christum ad manducandum dari: A. S. » 

Hoc quidem sic explicatur in capitulo correlativo (Denz. 938): 

1) Explicatur Sacrificium Christi per ejus Sacerdotium: declaratur 
sec. S. Paulum quod Christus constitutus est ut Sacerdos see. ordinem 
Melchisedech, qui obtulit vero Deo panem et vinum: «Quoniam sub 


| Opera Zwinglii, t. H, fol. 200. 

2 Dicit Zwingllua. 1. c., « Christus illic tantum offertur ubi patitur, sangui- 
nem fundit, moritur... Christus autem non potest ultra mori, pati, sanguinem 
fundere. Ergo Christus ultra offerri non potest». Item Calvin, Institutions. l. IV. 
c. 18, n. 5: « Si Jésus Christ à chaque Messe est sacrifié, il faut qu'en chacun 
moment, en mille lieux, il soit cruellement tué et occis. Il y a effusion de sang 
requise en tout sacrifice ». Differentia inter Lutherum ex una parte et Zwinglium 
et Calvinum ex altera, est quod hi duo ultimi contra Lutherum negabant etiam 
presentiam realem. Cf. Diet, théol. cath., art. « Sacramentalre » (Controverse), 
col. 451 et Enders. Luthersbriefwechsel, V, p. 262, 267, 294. 

3 Objectiones protestantium contra sacrificium Missae, sunt iam quasi ad 
litteram apud S. Albertum Magnum ad modum diffic. solvende in IV Sent, 
dist. XIII, a. 23: « Si Christus dicitur immolari, quia fit repræsentatio immo- 
lationis facte, dicetur crucifigi et tradi, quia fit reproeesentatio crucifixionis et 
occisionis facte (scii, in pictura), quod falsum est»: i. e.: Missa non est sacri- 
ficium, sed solum repræsentatio sacrificii præterlti. 

Ibidem S. Albertus sibi objicit: «In Sacramento nulli facienda est iniuria: 
sed Christus, semel oblatus, hominum peccata tulit sufficienter ». 

Resp. S. Albertus. In Missa non renovanda est occisio Christi, qua fuit actus 
iniquus Judæorum; sed in Missa fit oblatio victimz ollm occlse. Nec fit iniuria 
sacrificio crucis, quia est eadem victima qua semper offertur et non quæritur 
alia ad redemptionem nostram 

| Cf. Diet, thàol. oath., art. « Messe : La Messe dans l'Eglise latine à la 
veille de la Réforme, col 1081-1085. — La Messe durant la période de la Réforme 
et du Concile de Trente, col. 1085-1142. 

priori Testamento (teste Apost. Paulo) propter Levitici sacerdotii imbe- 
cillitatem consummatio non erat, oportuit (Deo Patre misericordiarum 
ita ordinante), sacerdotem alium secundum ordinem | Melchisedech 
(Gen. 14,18; Ps. 109, 4; Hebr. 7, 11) surgere, Dominum nostrum, lesum 
Christum, qui possetomnes, quotquot sanctificandi essent consummare 
(Hebr. 10, 14) et ad perfectum adducere ». 

Non potest magis ex alto considerari sacrificium Christi, scii, ex 
altitudine sui Summi Sacerdotii, quod revelatum est simul ut Sacer- 
dotium aeternum et ut sacerdotium secundum ordinem Melchisedech, qui 
olim vero Deo obtulit panem et vinum. Concilium prius considerat finem 
ultimum redemptionis generis humani primo intentum a Providentia 
divina, et ex consideratione summi sacerdotii Redemptoris pervenit ad 
duas formas ejus sacrificii, scii, ad formam cruentam et ad incruentam. 

Hoc illustrat declarationes sequentes Concilii Tridentini: prius qui- 
dem quoad Conam, quia Sacrificium incruentum illustratur per Sacer- 
dotium correlativum et deinde illustratur Missa per Cœnam, ad colli- 
genda omnia testimonia S. Scripturae. 


2) Declaratur ergo quod Christus, sacerdos see. ordinem Melchi- 
sedech in Caena, instituit incruentum Sacrificium Missae offerendum sub 
speciebus panis et vini, ad commemorandum cruentum Sacrificium crucis 
et ad ejus fructus usque ad finem mundi applicandos. Dicitur enim: 
« Is igitur (Christus), Deus et Dominus noster, etsi semel seipsum in ara 
Crucis, morte intercedente, Deo Patri oblaturus erat, ut æternam illis 
redemptionem operaretur 1: quia tamen per mortem, sacerdotium ejus 
exstinguendum non erat (Hebr. 7. 24), in cena novissima, qua nocte 
tradebatur, ut dilectæ sponsæ suæ Ecclesiae visibile (sicut hominum na- 
tura exigit) relinqueret sacrificium (can. 1), quo cruentum illud semel in 
cruce peragendum repraesentaretur ejusque memoria in finem usque 
saeculi permaneret (I Cor. 11, 24 sq., hoc facite in meam commemora- 
tionem), atque illius salutaris virtus in remissionem eorum, quæ a nobis 
quotidie committuntur, peccatorum applicaretur: Sacerdotem see. or- 
dinem Melchisedech se in æternum (Ps. 109, 4) constitutum declarans, 
corpus et sanguinem suum sub speciebus panis et vini Deo Patri obtulit, 
ac sub earundem rerum symbolis Apostolis (quos tunc Novi Testamenti 
sacerdotes constituebat), ut sumerent, tradidit, et eisdem eorumque in 
sacerdotio successoribus ut offerrent, precepit per hec verba: Hoc facite 
in meam commemorationem (Luc. 22, 19; I ad Cor. 11, 24) uti semper 
catholica Ecclesia intellexit et docuit (Can. 2) ». 


3) Præcedens declaratio confirmatur ibidem per comparationem 
Missz cum sacrificio Agni Paschalis: « Nam celebrato veteri Pascha, 
quod in memoriam exitus de Ægypto multitudo filiorum Israel immola- 
bat (Ex. 12, 1) novum instituit Pascha, se ipsum ab Ecclesia per sa- 


I Sic de Sacrificio Crucis interpretantur verba Hebr. 9, 28: «Christus semel 
oblatus est ad multorum exhaurienda peccata ». 

cerdotes sub signis visibilibus immolandum (immolatione sacramental!) 
in memoriam transitus sui ex hoc mundo ad Patrem, quando per sui 
sanguinis effusionem nos redemit eripuitque de potestate tenebrarum 
et in regnum suum transtulit (Col. 1, 13) ». 

Rursus in hoc affirmatur sacramentalis et incruenta immolatio sub 
speciebus panis et vini, ad commemorandam cruentam crucis immola- 
tionem. 


4) Secunda confirmatio sumitur ex prophetia Malachiæ qui «in 
omni loco mundam oblationem offerendam » prædixit (Mal. 1, 11), et 
dicit Concilium: « hec quidem illa munda oblatio est, quae nulla indi- 
gnate aut malitia offerentium inquinari potest ». 


5) Tertia confirmatio datur ex I Cor. 10, 21, ubi S. Paulus dicit 
non posse eos qui participatione mensa damoniorum polluti sunt, mensa 
Domini participes fieri, per mensam altare utrobique intelligens. 


6) (In Cap. 2 et can. 3). Declaratur Missam non solum esse Sa- 
crificium laudis et gratiarum actionis, sed propitiatorium pro vivis ac 
defunctis, pro peccatis, poenis, satisfactionibus et aliis necessitatibus 
offerendum. Ad hoc manifestandum in Cap. 2, declaratur quod in Missa 
est eadem victima incruente immolata, ef idem sacerdos principalis ac 
in sacrificio Crucis. Dicitur enim: « Et quoniam in divino hoc sacrificio, 
quod in Missa peragitur, idem ille Christus continetur et incruente 
immolatur, qui in ara crucis semel sevpsum cruente obtulit (Hebr. 9, 28), 
docet Sancta Synodus, sacrificium istud vere propitiatorium esse 
(can. 3), per ipsumque fieri, ut, si cum vero corde et recta fide, cum 
metu ac reverentia, contriti ac poenitentes ad Deum accedamus miseri- 
cordiam consequamur, et gratiam inveniamus in auxilio opportuno 
(Hebr. 4, 16) Hujus quippe oblatione placatus Dominus, gratiam et 
donum pænitentiæ concedens, crimina et peccata etiam ingentia dimit- 
tit. Una enim eademque est hostia, idem nunc offerens sacerdotum mini- 
sterio qui seipsum tunc in cruce obtulit, sola offerendi ratione diversa ». 
Id est nunc offertur non cruente et dolorose, nec ad nova merita acqui- 
renda, sed ad applicanda præterita Passionis merita. Hzc applicatio sic 
explicatur ibid.: « Cujus quidem oblationis (cruentæ inquam) fructus 
per hanc incruentam uberrime percipiuntur: Tantum abest, ut illi per 
hanc quovis modo derogetur. (Can. 4) ». 


I). — De testimoniis Sacrae Scriptures. 


Conc. Tridentinum attulit omnia principalia S. Scripture testi- 
monia ad ostendendum quod Missa est verum Sacrificium i. 


1) Verba institutionis Eucharistie ostendunt Christum in ccena 
fecisse aliquid sacrum, et post duplicem consecrationem nobis dixisse: 


| Cf. Diet, thiol. cath., art. «Messe»: La Messe d’après la S.te Ecriture, 
c. 79C-863 (Mgr. C. Ruch). 

« Hoc facite in meam commemorationem » Luc. XX, 19; I Cor. XI, 25. 
Insuper Christus iam se tradidit in statu victimae, dicendo: « Hoc est 
corpus meum, quod pro vobis datur ». « Hic est calix sanguinis mei, 
qui pro vobis effundetur... ». 

Denique circumstanti» indicant Eucharistiam institutam esse ut 
substitueretur sacrificio agni paschalis. 


2» Ex Verbis S.'Pauli constat quod mensa Domini de qua loqui- 
tur est altare in quo offertur sacrificium, sicut mensa daemoniorum est 
altare idololatriae. Dicit enim I Cor. X, 16, 22: « Calix benedictionis cui 
benedicimus, nonne communicatio sanguinis Christi est? et panis quem 
frangimus, nonne participatio corporis Domini est?... Non potestis ca- 
licem Domini bibere et calicem dcemoniorum. Non potestis mensae Do- 
mini participes esse et mensae daemoniorum, (nam ut ibid. v.20 dicitur, 
« quae immolant gentes, daemoniis immolant et nam Deo ». Unde mensa 
Domini est altare. Huic textui similis est id quod legitur ad Hebr. XIII, 
10: « Habemus altare de quo edere non habent potestatem qui taber- 
naculo (levitico seu legali) deserviunt ». 

Si autem habemus altare, ita et sacrificium, scii, commemorationem 
cruenti sacrificii Crucis, sic est « communicatio sanguinis Christi ». 


3) Cone. Tridentinum citavit textus S. Scripturae ex quibus con- 
stat Christum esse sacerdotem see. ordinem Melchisedech qui obtulit 
vero Deo panem et vinum. (Cf. Gen. XIV, 18; Ps. CIX, 4; Hebr. VII, 14). 
Insuper ut dicitur ad Hebr. VII, Christus habet sacerdotium perpetuum, 
quod non remanet otiosum, sed manifestatur in terris in sacrificio 
eucharistico, in quo sub speciebus panis et vini offertur a suis ministris. 
Cf. Hebr. XIIL 10 i. 


4) Concilium citavit prophetiam Malachite (I, 11): « Non est 
mihi voluntas in vobis, dicit Dominus exercituum: et munus non susci- 
piam de manu vestra. Ab ortu enim solis usque ad occasum magnum est 
nomen meum in gentibus, ef in omni loco sacrificatur et offertur tto- 
mini meo oblatio munda ». 

Hic annuntiatur sacrificium proprie dictum, ut constat ex verbo 
« sacrificatur ». 
Insuper hoc sacrificium erit: 

1) Novum, cum sit iudaicis sacrificiis subrogandum, et inter 
Gentes offerendum; 

2) Universale, ab ortu sohs usque ad occasum... in omni loco ». 

3) Mundum seu Deo gratum. 

4) et ut videtur incruentum, nam vox hebraica minchah, quse 
latine sic vertitur « oblatio munda », designat sacrificium constans 


I Cf. J. M. VostÉ, Studia paulina, 1928, Romz. p. 104-134; 176-179. — p. 134: 
Varie prærogativæ Christi sacerdotii « secundum ordinem Melchisedech ». — 
ZEterna virtus Christi sacrifleii. p. 176-178. 

farina et polenta. Hi autem characteres simul sumpti non conveniunt 
sacrificiis iudaicis, neque sacrificio crucis (quod oblatum est in uno loco, 
non in omni loco), sed solum sacrificio Missæ, quod vere est novum, 
universale, mundum et incruentum. 

Sic sufficienter sacrificium Missæ exprimitur in S. Scriptura, expli- 
cite in N. T. et annuntiatur in V. T. 


HI. — Testimonium traditionis. 


Hoc testimonium de Missa, ut est verum sacrificium, ita clarum est 
ut ipsi Protestantes concedant Patres admisisse sacrificium euchari- 
sticum; sed pseudoreformatores reiiciunt Traditionem et ad solam 
Scripturam instinctu privato et libero recurrunt. 

Quoad progressum intelligentiæ dogmatis notandum est quod per 
tria priora secula Missa habetur ut sacrificium verum, a sacrificiis 
antiquæ legis distinctum, eaque complens ac perficiens k Ita auctor 
doctrine duodecim Apostolorum (Didache), S. lustinus, S. Irenæus, 
qui Missæ applicant vaticinium Malachiæ, et S. Cyprianus in Epist. ad 
Caecilium. Cf. Journel. Enchirid. Patrist. (index Theologicus, p. 866, 
n. 512, 517, 520. 


S. Cyprianus, Ep. 63, 14 (Journel, 584) dicit: « Si Christus Jesus 
Dominus et Deus noster ipse est summus sacerdos Dei Patris, et sacri- 
ficium Patri seipsum obtulit, et hoc fieri in sui commemorationem præ- 
oepit, utique ille sacerdos vice Christi vere fungitur, qui id quod 
Christus fecit imitatur et sacrificium verum et plenum tunc offert in 
Ecclesia Deo Patri, si sic incipiat offerre secundum quod ipsum Christum 
videat obtulisse ». 

S. Gregorius Nyss. In Christi resurr., or. l. Journel, 1063, ait: 
« Christus seipsum pro nobis hostiam offert et victimam immolat, sacer- 
dos simul existens et agnus Dei, ille qui mundi peccatum tollit ». 


S. J. Chysost.: « mutato sacrificio, pro brutorum mactatione, seip- 
sum (Christus) jussit offerri ». In 1 ad Cor., hom. 24, 2; Journel, 1193. 
— « Hoc quod in calice est, illud ipsum est quod ex latere fluxit, et illius 
sumus participes » ibid., Journel, 1192. — « Oblatio eadem est, quisquis 
offerat, sive Paulus, sive Petrus; eadem est quam Christus dedit disci- 
pulis, et quam nunc sacerdotes faciunt ». In H ad Timoth., hom. 2, 4, 
Journel, 1207. 


S. Augustinus: Quamvis « semel immolatus fuerit Christus in 
seipso, tamen in sacramento non solum per omnes Paschae solemnitates, 


| Cf. Diet, théol. cath., art. «Mesae»: La Messe dans les Péres anténicéens, 
La Didaché, St. Clément, St. Ignace, S. Polycarpe, St. Justin, St. Irénée, Clé- 
ment d'Alex.. Orlgéne, St. Hyppolyte, Tertullien, St. Cyprien, col. 864-947 (Mgr. 


C. Ruch). — La Messe dans l'Eglise latine jusqu'à la veille de la Réforme, 
ool. 965-1085 (A. Gauuec). 

sed omni die populis immolatur ». Ep. 98, c. 9. Journel 1424. Item 
S. Fulgentius (Journel, 2270). 


S. Gregor. M.: « Hinc ergo pensemus quale sit pro nobis hoc sacri- 
ficium, quod pro absolutione nostra, passionem Unigeniti Filii imitatur ». 
Dialog., 1. IV, c. 38; Journel, 2323. 

A sæc. TV ad VI, Patres ostendunt intimam esse connexionem inter 
Sacrificium Eucharisticum et Sacrificium Crucis, cuius Missa est conti- 
nuatio prout in utroque idem est principalis offerens et eadem victima. 

Ita S. Cyr. Hierosolimitanus, cateches., 23, S. Joannes Chysost., 
qui scribit in homil. in Epist. ad Hebr. XVII, 3: « Offerimus quidem 
(Christum), sed ejus mortem revocamus in memoriam » Hic textus cita- 
tus est a S. Thoma III, 83, a. 1, sub nomine Ambrosii. 

Apud S. August, invenitur apparens paradoxum, prout tenet: 1) 
Missam esse verum sacrificium; 2) In ea immolationem esse solum re- 
presentative. Hzc difficultas solvitur ex ejus definitione sacrificii in ge- 
nere, scii, de Civitate Dei 1. 10, c. 5: « Sacrificium visibile est invisibilis 
sacrificii sacramentum, id est sacrum signum » Si autem ita est, scii, si 
sacrificium externum sit in genere signi, potest dari verum sacrificium 
sacramentale, in quo scii, immolatio sacramentalis et incruenta sit si- 
gnum tum oblationis internz Christi, tum præteritæ immolationis cruen- 
tæ crucis. Unde dicit Aug. contra Faustum 1. XX, c. 21 (Journel 1604) 
« Hujus sacrificii caro et sanguis ante adventum Christi per victimas 
similitudinum promittebatur, in passione Christi per ipsam veritatem 
reddebatur, post ascensum Christi per sacramentum memorie cele- 
bratur ». Semper est eadem doctrina ac in Epistola S. Augustini ad 
Bonifacium, citata a S. Thoma in arg. « sed contra: « Semel immolatus 
est in semetipso Christus, et tamen quotidie immolatur in sacramento » 
seu sacramentaliter immolatur. Hic textus communiter citatur a theo- 
logis, a Petro Lombardo et ab ejus commentatoribus. 

Item a sæculo IV ad VI liturgi» omnes, licet in multis ritibus discre- 
pantes, disertis vocibus testantur Missam esse plenum et verum sacri- 
ficium, oblationem, et immolationem (scii, sacramentalem). 

A sæculo VI ad XIII non solum natura, sed et effectus sacrificii 
Missæ describuntur, qui iidem esse dicuntur ac sacrificium crucis. Ita 
S. Gregorius Magnus (Dial. 1. TV, 55) narrat quomodo Justus monachus 
a purgatorio liberatus fuerit post triginta Missas pro eo celebratas. Pa- 
schasius Radbertus in suo libro « De Corpore et Sanguine Christi » te- 
statur Redemptorem quotidie in altari peragere quod tempore pas- 
sionis gesserat, ideoque fideles a peccatis quotidianis vi Eucharistiz 
liberari, cf. P. L. 1.120, c. 1294, 1328. Item S. Thomas in nostro articulo. 

Denique Patres et theologi sepe notaverunt quod religio non potest 
esse sine sacerdotio et sacrificio, nam ipsa ratio dictat supremum Dei 
dominium agnoscendum esse aliquo exteriori actu soli Deo exhibendo. 
Sublato autem sacrificio misse nullum esset nunc sacrificium in religione 
Christiana, nam sacrificium crucis, consistens, ut cruentum, in actu 

transitorio, non amplius existit ut cruentum, imo Christus nunc est 
impassibilis et gloriosus. Si igitur non existeret sacrificium incruentum 
Missz, nullum esset nunc sacrificium in Ecclesia. Deesset perfectissimus 
actus religionis. 

Recenter Dom A. Vonier O. S. B. optime evolvit traditionalem 
doctrinam Patrum et theologorum de sacrificio sacramentdli Missæ, 
ostendendo plenam significationem hujusce adjectivi « sacramentalis » 
prout distinguitur a sacrificio physico ac cruento crucis, et prout simul 
refertur ad illud. Ad hoc plene intelligendum oportet perlegere opus 
hujusce auctoris A Key to the Doctrine of the Eucharist., La clef de 
la doctrine eucharistique, trad. Roguet. Lyon, 1942, cf. p. 113, 118, 
124-130. 142-143; speciatim: cap. X, Le sacrifice de la Messe n'est 
pas un sacrifice naturel (par immolation physique ou sanglante) — 
cap. XI: Le sacrifice de la Messe est un sacrifice sacramentel. — Cap. 
XU: L'essence du sacrifice de la Messe; — cap. XIII: Le Christ mort est 
rendu présent, appliqué et immolé (sacramentellement) dans le sacri- 
fice eucharistique; — Cap. XIV: L'unité du sacrifice chrétien». Sic 
optime intelliguntur traditionis documenta. 


Art. 1l. —  CLASSIFICATIO APPROXIMATIVA SENTENTIARUM 
DE ESSENTIA SACRIFICII MISS/E 


Hæ varie sententie longe exponuntur modo historico in opere M. 
Lepin, L'idée du Sacrifice de la Messe 1926, in quo facile inveniuntur 
referentiæ ad opera auctorum quos statim citabimus. 

Sunt presertim due categorie sententiarum; prima categoria 
admittit immutationem realem rei oblatæ in essentia sacrificii Missae, 
altera autem eam negat, et admittit immolationem non proprie realem 
seu physicam, sed sacramentalem seu mysticam. 


l» Categoric sententiarum. Secundum hos auctores in sacrificio 
Missæ est realis aut saltem virtualis immutatio corporis Christi. Sic sub- 
dividuntur hæ sententiz: 


A - Est immutatio realis corporis Christi in ipsa consecratione 
prout corpus Christi ponitur in statu decliviori, privatur naturali exer- 
citio sensuum, non videt, non audit; est quasi exinanitio, æquivalens de- 
structioni (Ita Card, de Lugo, Hessel etc.). 


Respondetur: Christus vere vivens est in Eucharistia, et elicit 
actus vitales naturales et supernaturales; imo ibi est ut immortalis et 
gloriosus; non in se physice immutatur, nequidem realem relationem ad 
species sacramentales accipit, sed sunt species que realiter referuntur 
ad ipsum. Christus non patitur a corporibus circumstantibus, quia in 
Eucharistia est per modum substantiae, sed conservat visionem intel- 
lectualem personarum circumstantium quam habet in celo, prout om- 
nia videt in Verbo. 

B - Est immutatio realis corporis Christi in communione sacerdotis, 
qua destruitur victima (Bellarminus et plures alii). 


282 De sacrificio Missæ 


Respondetur: Communio sacerdotis non destruit realiter corpus 
Christi, sed solum species sacramentales, et hec destructio non fit in 
altari, ut fieri debet sacrificium, sed in stomacho. Insuper communio 
sacerdotis est participatio sacrificio et praesupponit sacrificium jam 
constitutum. 

Nec invenitur destructio realis Corporis Christi simul in conse- 
cratione et in communione; destruuntur solum species sacramentales. 


C - Est immolatio saltem virtualis corporis Christi in consecratione 
prout vi verborum deberet esse realis seu physica separatio corporis 
Christi a sanguine, si non esset lex concomitantia. Ita Lessius, Gonet, 
Billuart, Hugon, Lamiroy. 

Respondetur: Hæc separatio nequidem virtualiter renovanda est, 
quia fuit actus occisorum Christi, et ut dicit S. Thomas IIP, q. 48, 
a. 3, ad 3um: « Passio Christi ex parte occidentium fuit maleficium, 
sed ex parte ipsius ex caritate patientis fuit sacrificium. Unde hoc 
sacrificium ipse Christus obtulisse dicitur, non autem illi qui eum occi- 
derunt ». Hoc maleficium nequidem virtualiter renovandum est. Ita 
pariter S. Albertus magnus in IV Sent. d. 13, a. 23. Insuper immolatio 
virtualis non est realis, est velut vanum tentamen immolationis realis, 
ut ait Card. Billot. Denique verba consecrationis immutant substantiam 
panis, non corpus Christi, et de se non tendunt ad realem separationem; 
in triduo mortis fuisset quidem hzc separatio, non tamen vi ver- 
borum, sed ratione status in quo tunc erat corpus Christi, ut bene 
notat Hervé. 


D - Est immutatio realis saltem substantie panis, que destruitur 
ut producatur corpus Christi; hec realis transformatio in melius est 
verum sacrificium. Ita Suarez. 


Respondetur: 1° - Panis non est ipsa materia oblata in sacrificio 
Missæ; 2? Transsubstantiatio non producit corpus Christi, sed con- 
vertit panem in ipsum ; 3? - Res non sacrificatur ex hoc quod producitur. 

Prædicti auctores non potuerunt igitur probare quod in Missa est 
immutatio realis victima oblatæ. 


Il» Categoria sententiarum: Secundam hos auctores in sacrificio 
Missæ non est realis immutatio corporis Christi, sed solum immolatio 
ejus sacramentalis cum oblatione. 

Hoc tamen diversimode concipitur. 


A - Secundum Vasquez (in niam. p. d. 222, c. 7 et sqq.) Missa est 
sacrificium mere relativum et crucis reprasentativum seu commemo- 
rativum, in quo non verificatur, inquit Vasquez, definitio generalis 
sacrificii absoluti, que importat, juxta ipsum, realem immutationem 
victima. 

Respondetur: repræsentatio alterius sacrificii, quatenus præcise est 
repraesentatio, ut fieri potest in pictura, non sufficit ad peragendum 
actuale sacrificium. In Missa autem « aliquid reale fit circa rem obla- 
tam » scii, transsubstantiatio que terminatur ad ipsam. Insuper in hac 
sententia definitio sacrificii in communi importat, juxta Vasquez, 
realem immutationem victima, ergo deberet dicere: hzc definitio non 
verificatur in Missa. Notandum e contra quod in sacrificio in communi 
immolatio victime est «in genere signi », requiritur ut signum exter- 
num interne adorationis et reparationis. Cf. Diet. Theol. art. « Messe », 
c. 1149, ss. et Lepin, op. cit. p. 405-410. cf. infra art. seq. 


B - Secundum M. de la Taille N in Missa Christus neque denuo 
physice immolatur, neque seipsum actualiter offert; sed ministerio 
sacerdotum, ab Ecclesia per immolationem mysticam (sacramentalem) 
offertur Christus proprietate vietimali in aeternum indutus. Hzc sen- 
tentia supponit quod sacrificium est oblatio hostiæ aut nunc, aut olim 
immolate, aut posterius immolanda. In coena Christus se obtulit ad 
crucis immolationem, in cruce physice immolatus est, et in æternum 
servat suum statum victimalem; unde Missa est oblatio ritualis facta 
ab Ecclesia victimz olim physice immolatæ. 


Responsum est a pluribus: 1? - Secundum hanc sententiam mors 
voluntaria Christi in cruce non fuisset verum sacrificium, sed solum pars 
sacrificii, nam oblatio ad sacrificium necessaria facta fuisset antea, 
scii, in Cena; et hoc dissonare videtur a tota traditione, secundum 
quam mors voluntaria Christi in Cruce est perfectum sacrificium etiam 
independenter a Cena, prout perduravit ejus oblatio in Cruce et diversi- 
mode expressa est verbis et factis . - 2? - Christus, ut infra dicemus, 
actualiter semetipsum offert in qualibet Missa, ut principalis offerens, 
non caret enim actu sacerdotali, « semper est vivens ad interpellandum 
pro nobis » Hebr. VU, 25. - 3? - Videtur quod in hac ultima theoria M. 
de la Taille, « immolatio incruenta » de qua loquitur Cone. Trid. sit inu- 
tilis, nam secundum præsupposita hujusce sententiæ sufficit « immolatio 
cruenta » olim facta in cruce; sufficit, si sacrificium est simplex oblatio 
victimæ olim immolatz s. 


C - Ultima sententia scii, antiqua ad quam multi hodierni redeunt: 
Missae sacrificium non importat realem immutationem corporis Christi, 
sed solum immolationem ejus sacramentalem in genere signi, prout 
Christus immolatur « sub signis visibilibus » (c. Trid., Denz. 938) sub 
aliena specie; et simul est oblatio actualiter facta a Christo, sacerdote 
principali, ministerio sacerdotum. 


I Mysterium Fidei, ed 2*. 1924, p. 35. 101. 103. 132. 151. 295. 303 sqq. 

S Cf. S. Thomam III" q. 48. a 3. 

8 Cf. Hugun, Revue Thomiste juil. sept. 1922. - Barrois, Revue des sciences 
philosophiques et théologiques, avril 1925. du Clergé. 1923. p. 65 sq — 
Diet. thiol., ait. « Messe», c. 1237-1246, 1282, 1283. - Ci. Lepin, op. cil., p. 675-721. 

Hac sententia plus minusve explicite admittitur, ut ostendit M. 
Lepin, <, ab Alex. Halensi, a S. Alberto Magno, a S. Bonaventura, a 
S. Thoma (II, q. 83, a. 1), Capreolo, Cajetano, S. Antonino, Joanne 
a S. Thoma, Contenson, Cano, Soto, Natalis Alexandro, Card. Gotti, 
etiam a Salmeron, Maldonat, a pluribus Patribus et theologis Cone. 
Tridentini, a Bossuet, ab Oratorianis seculi XVII ut P. de Condren, 
a Sulpicianis, recenter ab A. Tanquerey, nec non a Card. Billot, Card. 
Lepicier, a Scheeben, Grimai, Don Vonier, Van Noort, Héris etc. 

Hzc sententia nobis videtur traditionalis et servat optime ut statim 
videbimus, ea omnia qua dicuntur a Concilio Tridenfino; imo sufficiunt 
verba ipsius Concilii, ut sunt vera expressio totius traditionis, ac doctri- 
næ priorum Conciliorum, Patrum et theologorum qui ante apparitionem 
Protestantismi scripserunt. 


Aut ili.— QUOMODO THEOLOGICE PROBATUR MISSAM ESSE 
VERUM SACRIFICIUM 
1° Respondetur: 


Quia in ea verificatur notio sacrificii in genere. Missa enim est sa- 
crificium nove legis, in quo Christus offertur et sacramentaliter seu in- 
cruente et mystice immolatur, non sub specie propria, sed sub speciebus 
panis et vini, per Sacerdotem principalem Christum ipsum, et per mini- 
strum eius, ad agnoscendum Dei dominium supremum, nobisque appli- 
canda satisfactiones et merita suc passionis. Brevius: Missa est verum 
sacrificium incruentum, in quo Christus sacramentaliter immolatur ad 
commemorationem sacrificii crucis et ad applicationem fructuum ejus. 

Objectio protestantium non vera est nisi de sacrificio cruento, ad 
illud solum requiritur immolatio physica victima. Missa autem est sa- 
crificium incruentum et sacramentale. Ita tota traditio. Unde objectio 
protestantium ruit omnino, quia in falsa suppositione fundatur. 


2° In quonam actione consistat saciiGcium misse. 


Sententia longe communior docet: essentiam sacrificii eucharistici 
consistere in sola consecratione duplici, ita ut communio sacerdotis 
pertineat solum ad integritatem sacrificii, prout victima quæ est sub 
speciebus panis et vini dicit ordinem ad sumptionem. 

Hoc est contra Bellarminum et Lugonem, qui essentiam Missæ 
reponunt tum in consecratione tum in communione celebrantis. 


Ratio est quia essentia sacrificii Missæ invenitur in eo quo repree- 
sentat cruentum Crucis sacrificium, see. doctrinam Cone. Trid. cap. I. 
In duplici autem consecratione eucharistica invenitur memoriale et 


i Up. cit. ubi refert textus horum auctorum. 

imago passionis Christi, prout repraesentatur in altari in statu mortis, 
non vero in communione sacerdotis; hec enim sumptio non est apta 
ad representandum sacrificium crucis, sed est participatio celebrantis 
sacrificio Missæ iam essentialiter constituto. 

Unde communior sententia est: essentia sacrificii Missæ consistit 
in consecratione corporis et sanguinis Christi, cum ordine ad sumptio- 
nem tamquam ad partem integrantem. 

Non consistit igitur in offertorio ante consecrationem, nec in eleva- 
tione hostiz, nec in fractione et mixtione specierum, neque in distribu- 
tione. 

lum Coroll.: Et iam apparet ex hoc ex parte victima oblatz quod 
sacrificium Missæ est idem quoad substantiam ac sacrificium Crucis, 
quia eadem est numerice victima, quamvis nunc offeratur modo in- 
cruento. Ita humanitas Christi est eadem quoad substantiam, sed nunc 
existit modo impassibili, et non passibili sicut olim. 

Attamen, quamvis hoc sacrificium eucharisticum sit idem quoad 
substantiam ac sacrificium Crucis, non est idem quoad modum, quia 
Christus immolatur nunc modo .sacramentali et non modo cruento, im- 
molatur etiam absque novo merito et nova satisfactione dolorosa, sed 
cum applicatione praeteritorum Passionis meritorum. 

2um Coroll.: Multiplicantur insuper sacrificia Missæ sicut mul- 
tiplicatur duplex consecratio utriusque speciei, scilicet sicut multipli- 
cantur ipse species sacramentales in diversis Missis. 


3° Sub quonam formali respectu In consecratione adsit ratio sacrificii. 


Secundum communem sententiam theologorum usque ad appari- 
tionem Protestantismi, ut merito dicit Card. Billot, duplex consecratio 
est formaliter sacrificium, quatenus sacramentaliter separat (in genere 
signi) corpus a sanguine Christi, ponendo seorsum sacramentum cor- 
poris et sacramentum sanguinis. Sic per sacramentalem separationem 
vivide representatur realis seu physica separatio olim in cruce per ef- 
fusionem sanguinis peracta. (Cf. S. Thomam, HIS, q. 74, a. 1; q. 83, 
a. 1, 5, 6). 

Hoc constat directe ex positivis rationibus, et indirecte ex insuffi- 
cientia aliarum sententiarum. 


Directe ex verbis Cone. Trident., cap. I, et H. Concilium ter loqui- 
tur de incruenta immolatione sub speciebus panis et vini (i. e. sub spe- 
ciebus sacramentalibus), qua commemoratur cruenta crucis immolatio 
et applicantur fructus eius. Hzc autem commemorativa immolatio sacra- 
mentalis fit per duplicem consecrationem et transsubstantiationem, se- 
cundum quam soluih corpus Christi est terminus realis conversionis 
panis, et solus sanguis est terminus realis conversionis vini, quamvis 
concomitanter utrumque sit sub utraque specie. Sic Christus est in 

externo habitu mortis, prout offertur non in propria specie, sed in 
aliena specie, scii, sub speciebus panis et vini. 


Cf. S. Thomam, III, q. 74, a. 1; q. 76, a. 2; q. 80, a. 12. ad 3. 

Est ipsa sententia P. Lombardi, Halensis, S. Bonaventure, 
S. Thoma, S. Alberti Magni, Capreoli, Cajetani, S. Antonini, Soto, Joan- 
nis a S. Thoma, Gotti, Bossuet. Est communis sententia theologorum 
antiquorum qui referunt verba S. Augustini Epist. 98 (alias 23) ad Bo- 
nifacium coepiscopum, citata in argumento « sed contra » III, q. 83, 
a. 1: « Quotidie Christus immolatur in sacramento bh seu sacramenta- 
liter; (cf. Lepin, op. cit., p. 315 ss., cf. inter recentiores Card. Billot). 

Legendus est articulus primus S. Thoma. 

Ex alia parte sufficienter sic verificatur in Missa definitio sacrificii 
in genere, et solvitur obiectio protestantium, dummodo duo notentur: 
1) quod sacrificium externum est in genere signi; sufficit ergo immolatio 
sacramentalis quz est in genere signi. Et est quidem signum rei altis- 
sime, scii, oblationis interioris Christi principalis sacerdotis, et simul 
memoriale cruenti sacrificii crucis, valoris infiniti. Sic hac immolatio 
sacramentalis plus valet quam physica immolatio omnium victimarum 
Veteris Testamenti. 

Contra protestantes, quamvis sacrificium cruentum requirat immo- 
lationem realem victimæ, hoc non requiritur a sacrificio incruento, quo 
commemoratur sacrificii" Crucis et quo applicantur fructus eius. Haec 
est responsio ipsius concilii Tridentini ad protestantes l. 

2) Nec potest dici quod Missa sic concepta est simplex oblatio, nam 
aliquid fit circa rem oblatam ut postulat S. Thomas M-I, q. 85, a. 3, 
a. 3, scii, fit consecratio et duplex transsubstantiatio quæ non est quidem 
immutatio realis corporis Christi, sed est relativa ad illud et realiter 
terminatur ad illud; aliquid fit circa corpus Christi et sanguinem eius, 
ita ut solum corpus Christi sit realis terminus conversionis panis et 
solus sanguis sit realis terminus conversionis vini. 

Non tamen dici debet, cum Vasquez 2 quod Missa est sacrificium 
solum relativum, sacrificii absoluti crucis commemorativum, in quo 
non verificaretur definitio sacrificii absoluti, qua exigit, iuxta Vasquez, 
immutationem realem victima. Sic Vasquez minuit valorem responsio- 
nis traditionalis, postulando cum multis modernis pro sacrificio absoluto 
realem immutationem imo destructionem victima. Hoc requiritur solum 
a sacrificio cruento. 

Revera in sacrificio etiam absoluto sufficit quod aliquid fiat circa 
rem oblatam, aliquid terminatum ad eam, et in Missa, absque reali 
immutatione corporis Christi, aliquid reale fit circa rem oblatam., scii, 
transsubstantiatio quæ est fundamentum reale immolationis sacramen- 
talis, prout solum corpus Christi est realiter terminus conversionis panis 


| Cf. Lepin op. cit, p. 315. ss. 
9 In Il«ui a 222. c. 7 sq Cf. Lepin. op. cit.. p. 403 410. 

ct solus sanguis est realis terminus conversionis vini. Card. Billot videtur 
nimis inclinare ad sententiam Vasquez de sacrificio relativo. 

Sic Missa non est solum oblatio, sed verum sacrificium, non tamen 
cruentum, sed incruentum et sacramentale sub speciebus pani et vini 
see. ordinem et ritum Melchisedech ut dicit Cone. Tridentinum. 


Indirecte probatur hec sententia communis antiquorum per insuffi- 
cientiam sententiarum theologorum modernorum, qui ad respondendum 
protestantibus voluerunt invenire in Missa quamdam destructionem 
realem corporis Christi. 

A. Ratio sacrificii non consistit ut vult Suarez | in destructione 
substantie panis et vini ut producatur Christi corpus. Etenim panis non 
est res proprie oblata in Missa; victima qua offertur est ipsum corpus 
Christi, quod non destruitur, sed solum sacramentaliter immolatur. 
Insuper transsubstantiatio panis non est ejus destructio, sed conversio. 

B. Nec ratio sacrificii est in eo quod corpus et sanguis Christi sub 
speciebus panis et vini ponuntur in statu decliviori prout reducuntur ad 
statum cibi et potus, ut volunt Lugo 2, et Franzelin 3 et prout per com- 
munionem et digestionem celebrantis destruuntur. Etenim corpus Christi 
in sacramento non mutatur, id quod per communionem et digestionem 
destruitur non est corpus Christi, sed solum species sacramentales, et 
non quidem in altare, sed in stomacho. Insuper in hac explicatione nulla 
apparet similitudo cum sacrificio crucis; commemoratio crucis non est 
per hoc quod Christus nobis præsentatur ut cibus et potus, sed in hoc 
quod corpus et sanguis ejus sacramentaliter separantur in genere signi. 

C. Nec ratio sacrificii est in immolatione virtuali Christi, quz ten- 
deret ad veram et realem ejus occisionem impeditam per legem conco- 
mitantis, ut excogitaverunt Lessius, Gonet, Billuart, Hugon. Quia hec 
occisio fuit actus non Christi sed occisorum ejus. Fuit non sacrificium 
sed maleficium, dicit S. Thomas 4 et igitur non renovandum est nequi- 
dem virtualiter. 

Unde dicit Card. Billot: « Lessius et sequaces posuerunt essentiam 
sacrificii Missæ in irrito conatu ad occidendum Dominum ». 

D. Nec dicere sufficeret quod immolatio sacramentalis est solum- 
modo conditio sacrificii Missæ, ut dicunt diversimode M. Lepin et M. de 
la Taille, conditio scii, ut Missa sit sacrificium rituale. Revera immolatio 
sacramentalis est differentia specifica hujusce sacrificii incruenti et sa- 
cramentalis. 

Pro M. de la Taille, Missa est oblatio ritualis facta per Ecclesiam 
victimz olim immolatæ in Calvario, et sic videtur quod sacrificium præ- 
teritum crucis et sacrificium actuale Missae sint dus partes alicuius 


| Ue Euch., disp. 75. sect. 5. 

2 De Eueh. disp. 19, sect. 5. n. 65 ss. 
3 De Euch. Thes. 16 

4 Ill», q. 47, a. I; 48, a. 3 ad 3. 

sacrificii, potiusquam duo sacrificia quorum unum est commemoratio 
alterius. Pro M. Lepin, Missa est sacrificium oblatum a Christo, semper 
vivente tanquam a Sacerdote principali, sed non videtur satis agnoscere 
necessitatem immolationis sacramentalis, quz tam expresse notatur ut 
incruenta a C. Tridentino. Ut notavimus supra, immolatio victimæ 
(sive cruenta sive incruenta) potest esse differentia specifica sacrificii, 
quin sit elementum ejus principale. Revera est externum signum rei 
principalioris, scii, internæ oblationis sacerdotis et fidelium, et præ- 
sertim sacerdotis principalis. 


Corollarium lum.. Consecratio utriusque speciei requiritur ad essen- 
tiam sacrificii Missæ, ut institutum est a Christo. 

Quia hoc sacrificium est essentialiter repræsentativum passionis 
Christi et est secundum ordinem Melchisedech; atqui neutrum potest 
esse sine consecratione utriusque speciei. In consecratione enim unius 
speciei tantum, non repræsentaretur cruenta corporis a sanguine sepa- 
ratio, qua facta est in cruce. 


Corollarium 2«m; in Missa immolatio dicitur proprie « sacramen- 
talis » quia non est realis, scii, quoad rem, sic deberet esse physica. Agitur 
enim de separatione duorum elementorum physicorum, scii, corporis et 
sanguinis Christi, et hec elementa physica non possunt realiter separari 
quin physice separentur ut in Calvario. E contra Corpus mysticum 
Christi quamvis mysticum est reale, quia constituitur presertim, non 
ex corporibus nostris, sed ex animabus iustorum coniunctis cum Christo. 

Remanet igitur communis sententia theologorum qui scripserunt 
ante apparitionem protestantismi; remanet doctrina corporis articuli 
S. Thomæ, scii, ratio sacrificii externi invenitur in sacramentali immo- 
latione, quæ vivide repraesentat realem separationem olim in cruce per- 
actam per physicam sanguinis Christi effusionem. Nunc in Missa sanguis 
solum « sacramentaliter » effunditur, et non physice x. 


Recapitulatio. Ad terminandam quzstionem de Sacrificio Missæ in 
se considerato insistendum est in tribus veritatibus quæ post discus- 
siones recentiores circa opus P. M. de la Taille « Mysterium fidei » magis 
ac magis elucent. 


1) Sacrificium Crucis est per se Sacrificium completum et per- 
fectissimum etiam independenter a Cana. Non est solum pars sacrificii 
(scii, immolatio) cuius alia pars (oblatio) prius facta fuisset in Coena. 
Continet simul et immolationem cruentam et oblationem sufficienter 
manifestatam per actus et verba Salvatoris, per eius passionem et mor- 
tem summo amore acceptatam et oblatam, ut constat ex suis ultimis 


| Cf. circa hanc quaestionem E. Masure, Le sacrifice du Chef, 1938 4' éd. 
Paris, p. 283-287, 330-333; et V. Heris, O. P, Le Mystére du Christ, 1927, 
p. 332-368. 

verbis Hoc Sacrificium Crucis, secundum. P. M. de la Taille, non esset 
completum sine Cena, quia non est liturgicum. Revera est eminenter 
liturgicum sicut anima spiritualis est eminenter ac formaliter sensitiva. 
Sacrificium Crucis est enim magna realitas figurata a sacrificiis rituali- 
bus præcedentibns et commemoratur in celebratione Missæ. Unde hoc 
altissimum Sacrificium Calvarii valet ex se solo. E contrario alia, scii. 
Sacrificium Cone et Sacrificium Missæ non valent nisi per ipsum, et 
sunt cum ipso idem Sacrificium quoad substantiam, quamvis ab eo 
distinguantur quoad modum oblationis extemæ; est idem sacerdos sal- 
tem principalis et eadem hostia oblata, sed oblatio in eis non fit cruente, 
sed incruente, et in Missa oblatio non est amplius meritoria, nec do- 
lorosa, sed nobis applicat Passionis merita. 

2) Verba Concilii Tridentini, sess. XXII, cap. 2: « in divino hoc 
sacrificio quod in Missa peragitur, idem ille Christus continetur et in- 
cruente immolatur, qui in ara Crucis semel seipsum cruente obtulit 
(Hebr. IX, 28) », Denz. 940 et etiam 938), hec verba manifeste ostendunt 
ad Missam requiri immolationem incruentam et sacramentalem 2. Non 
videtur sufficiens dicere: Ecclesia nunc liturgice offert cruentam immo- 
lationem  Calvarii; oportet admittere praesentem  immolationem in- 
cruentam, quz est signum externum et præteritæ immolationis cruenta 
et oblationis interioris que perdurat in mente Christi, sacerdotis prin- 
cipalis sacrificii eucharistici. Insuper vox « immolatio victime » non 
omnino idem significat ac « occisio victime », qua quandoque antea 
fiebat a ministris inferioribus sacerdotis levitici: immolatio de se postu- 
lat solum quod victima ponatur in altari in statu mortis 5. Et occisio 
Christi non renovanda est nequidem mystice, quia, ut occisio active 
sumpta, non fuit sacrificium, sed maleficium, ut notavit S. Thomas. 


3) Christus, sacerdos principalis sacrificii Missæ, offert illud etiam 
actualiter, scii, non solum virtualiter prout olim Missam instituit, sed 
oblatione actuali, que perdurat in eius sanctissima anima, quaque non 
indiget renovari, quia non est interrupta, sed permanet, sicut visio 
beatifica Christi et amor ejus erga Patrem suum et animas salvan- 
das 4. Ideoque hac oblatio in corde Christi semper viventis ad interpel- 
landum pro nobis, mensuratur, sicut ejus visio beatifica, non tempore 
fluenti, sed unico instanti immobilis æternitatis participate. (Cfr. I, q. 10, 
a. 3. Hoc clarius patebit ex articulo sequenti). 

Sic remanet quod anima sacrificii Missæ sicut sacrificii Cœnæ et 
Crucis est oblatio interior semper vivens in Corde Christi, inspirata 
ab ejus immenso amore pro Patre suo et pro salvandis animabus. Sic 
celebrando Missam aut ei assistendo, debemus huic oblationi Sacerdotis 
principalis nostram personalem oblationem unire, in spiritu adora- 
tionis, reparationis, humilis et fiducialis petitionis ac gratiarum actio- 


I Cf. Oict. théol. oath., art. « Messe », coi 1245, ss. et Lepin, op. cit.. p. 689-697. 
S Cf. Diet. £Mol oath. ibid, col 1130-1138. 1245. 


Immolatio dicitur non univoce sed analogice de immolatione cruenta e» 
In< luenta. 
4 Cf. Diet. Mol oath., art. * Messe », col. 1283. 

nis; itaque a Christo Salvatore accipiemus auxilia quotidie ad sancti- 
ficationem et salutem necessaria. Sed hoc speciali consideratione indiget. 


Anr. IV - AN CHRISTUS NON SOLUM VIRTUALITER SED ACTUA- 
LITER OFFERAT MISSAS QU/E QUOTIDIE CELEBRANTUR 


Status quoeestionistHis autem ultimis annis rursus posita est 
quæstio olim a scholasticis examinata, scii, an et quomodo Christus of- 
ferat missas qua quotidie celebrantur. 

Haec quaestio quoad sacrificium Missæ est maximi momenti, nam 
in sacrificio in genere oblatio interior, que exprimitur ab immolatione 
externa victima, est pars principalis sacrificii, scii, id unde sumitur eius 
valor religiosus et eius realismus. Sacrificium enim exterius est in genere 
signi, dum oblatio interior cum adoratione réparatrice et oratione, est 
res significata, et, sine ea, id quod fit exterius esset actus sine valore ut 
sacrificium Caini aut velut ritus pharisaicus. 

Insuper quando agitur de sacrificio Missæ, plus valet, ut patet 
oblatio interior principalis offerentis, sensibiliter expressa in verbis con- 
secrationis et in sacramentali immolatione corporis Christi, quam inte- 
rior oblatio ministri celebrantis et ipsius populi assistentis. Unde in 
nostra questione agitur de interiori Christi hominis actu, qui est velut 
anima sacrificii Missæ. Ex hoc eius momentum est manifestissimum. 

Omnes quidem theologi catholici semper tenuerunt et tenent Chri- 
stum esse principalem offerentem, ad minus quia instituit sacrificium 
Missæ et iussit quod illud in suo nomine conficeretur et offerretur. Hoc 
est quidem de Fide, imo ut explicite affirmatum in S. Scriptura et in 
Traditione ac expressum in Conciliis, speciatim in Concilio Tridentino, 
ubi comparatur Missa cum sacrificio Crucis: « Una enim eademque est 
hostia, idem nunc offerens sacerdotum ministerio, qui se ipsum tunc 
in cruce obtulit, sola offerendi ratione diversa ». (Denz. 940). 

Unde ad minus Christus est principalis sacerdos huiusce sacrificii 
Misse, prout illud instituit et moraliter in nomine eius Missa nunc a 
celebrante offertur. Sic Christus saltem virtualiter offert Missas quz 
quotidie celebrantur. Hoc absque ulla discussione ab omnibus theologicis 
admittitur. 

Quando vero posita est quæstio: An Christus offerat non solum 
virtualiter, sed actualiter quotidianas Missas, Scotus Gabriel Biel 23 
plures nominaliste, deinde Vasquez 5 responderunt negative, et re- 
center eorum argumenta rursus et pluries proposita sunt 4. 

luxta hos auctores, Christus est principalis offerens prout ipse insti- 
tuit hoc sacrificium et iussit illud offerri in nomine suo, sed negant 


| Quodlib 20, n. 22 (ed. Vivés. XXVI. 321). 

2 In Can. Missis. lect 26 27. 

3 Disp. 225 cap. 3. 

1 M. ou la Taille, Mysterium fidei, 1921. L 11, c. I, III, p. 196. 299, et 
Esquisse du mystère de la Foi, 1924, p. 22, 68. Item P W. Lampen. O. F. M. in 

Christum illud nunc actualiter offerre. luxta hanc sententiam, est ipsa 
Ecclesia, non Christus, quæ nunc offert Missam, qua proinde videtur 
esse sacrificium ecclesiasticum potiusquam sacrificium Christi. 

Quaenam sunt principales horum theologorum rationes? 


1° Dicunt: Christus nunc in celo non actualiter nec proprie orat 
Patrem, sed solum virtualiter et interpretative, manifestando Patri sua 
vulnera et representando præterita Passionis sue merita et præteritas 
orationes suas. In hoc insistit Vasquez et concludit ergo similiter 
Christus non actualiter offert Missae sacrificium, nec rogat ut sit ac- 
ceptum Patri. 


2° Addunt hi theologi: Non sunt multiplicandi actus oblationis 
in mente Christi gloriosi, qui semel tantum se obtulit 1. Ad quoad iam 
pluries responsum est: Christus potest actualiter Missas quotidianas 
offerre, absque multiplicatione actuum, sufficit quod perduret in mente 
ejus oblatio interior, sicut perdurant in eo visio beatificata, amor subse- 
quens, adoratio et gratiarum actio. 


3° Denique recenter dictum est: si Christus actualiter Missas 
quotidianas offerret, hic actus oblationis sic perdurans non subordina- 
retur, sed coordinaretur oblationi sacrificii Crucis, in quo igitur non 
consummatum fuisset opus redemptionis nostre, contra ipsa verba 
Christi morientis: «consummatum est» 2. 
Ita quidem esset, si daretur nunc in Christo novum meritum ; secus 
autem, si perdurat ejus oblatio ad applicationem praeteritorum Passionis 
meritorum. 


4? Imo his ultimis annis scriptum est: Christus, ut homo, nunc 
sedens ad dexteram Patris, non actualiter et proprie adorat Patrem, sed 
solum adoratur s. 

Si ita esset, tunc Christus nec adoraret in Eucharistia in qua vivit 
sicut in calo. 


periodico " Antonianum " Oct. 1942, p. 253 ss. defendit probabilitatem opi- 
nionis Scoti. 

De opinione Scoti ut renovatur a P. de La Taille, cf. M. Lepin, L'idée du 
sacrifice de la Messe, 1926, p. 238 sq.. 713-721, cf. ibid, textus Patrum, prse- 
sertim S. Ambrosii, p. 714 

| Cf. M. de la Taille, Esquisse, p. 69 «Ne nous étonnons pas... que cette 
opinion qui multiplie les offrandes personnelles du Christ de Messe en Messe, 
ait à peine paru tolérable: au point d'étre taxée durement». — p. 68: «Le 
Sacerdoce du Christ est si parfait qu'il n'a pas à s'y reprendre à deux fois pour 
assurer les fruits que s'étaient proposés son activité médiatrice ». 

2 Cf. M. de la Taille, Esquisse, p. 68. 

3 Ibidem, p. 72, note: «La personne du Verbe put jadis adorer en raison 
de sa nature créée, parce que dans cette nature créée elle n'était pas encore 
en possession de la gloire propre et héréditaire du Fils unique de Dieu... mais 
maintenant les temps sont changés... maintenant... (dans la gloire) il n'y a plus 
de place dans le Christ à la condition ni à l'attitude d'un serviteur, ni donc 
d'un adorateur n. 

Ad quod respondet optime J. Grimai, S. M., Le Sacerdoce et le sacrifice 
de N. 8, Jésus-Christ, 1926, p. 192 ss,: «Alors l'humanité du Christ au ciel ne 

Notandum est denique quod hi theologi negant valorem infinitum 
Missae ex parte offerentis; hunc valorem admittunt solum ex parte victi- 
ma oblata. 


Responsio: His non obstantibus, longe certiorem et communiorem 
censemus sententiam contrariam iuxta quam Christus ut homo est 
etiam actualiter principalis sacerdos sacrificii Missæ, prout cognoscit 
actualiter omnia et singula sacrificia eucharistica, eaque actualiter vult 
et offert, ac instrumentalitei ad omnes et singulas transsubstantiationes 
concurrit. Imo iam in terris Christus per visionem beatificam, et etiam 
alio modo per scientiam infusam prævidit omnia et singula Missæ sa- 
crificia, que per suos ministros offerenda erant usque ad finem mundi; 
eaque iam in terris voluit et Patri suo obtulit. Hec autem volitio ac 
oblatio, sicut visio beatifica et amor beatificus, perdurat in eo absque 
interruptione, ideo absque multiplicatione actuum, et nunc absque ullo 
dolore et ullo merito, quia Christus non est amplius viator, sed solum 
conprehensor. 

Haec communior sententia docetur a multis ut certa, defenditur a 
pluribus thomistis speciatim a Cajetano, a Joanne a S. Thoma, a Sal- 
manticensibus a Gonet, a Carmelitanis Gabriele et Francisco, a Sua- 


rezio Rellarmino, Coninck, Castro Palao, Tannero, Miranda, Molina 
carthusiano ', necnon a schola qua dicitur gallica, scii. Bérulle °’, Con- 
dren !, Olier, Thomassin, Bossuet 6, recenter a M. Lepin 7, Grimai 8, 


Hervé 9. Michel 10, G. Petazzi S, J. 11 et multis aliis. Hanc sententiam 
certissimam vocavit Leander (t. 8, disp. 1, q. 28). 

Minus explicite, sed vere quoad rem, invenitur hec doctrina apud 
S. Thomam ut mox patebit, imo ea sola videtur servare plenum sensum 
Concilii Tridentini: «idem, nunc offerens ministerio sacerdotum, qui 
seipsum tunc in cruce obtulit », scii, idem nunc actualitei se offerens; 
ita intellexit magna majoritas Patrum Concilii Tridentini 12. Recenter 


serait plus ni créée ni dépendante par nature? Alors il n'adorerait plus dans 
LU Eucharistie où il est et vit comme au ciel? Même après les explications de 
VEsquisse 1924, p. 72, je ne comprends pas le ciel sans cette vie de religion 
adoratrice présidée par Jésus ». 

t De Eucharistia disp. XIII dub. Ill, $ 1. 

2 Disp. 77, sect. 1. 

8 Istrueione dei Sacerdoti tradotta dallo spagnuolo, 1727, tr. III, p. 208-225. 

( Discours de l'état et des grandeurs de Jésus dise. Xle. n. 4 et Vie de 
Jésus c. 26. 

5 L'Idée du Sacerdoce et du Sacrifice de Jésus Christ, 1677, II* P., n. 17. 
p. 86 ss. 

e Lxplic. de quelques difficultés sur les prières de la Messe, Œuvres, Ver- 
sailles 1816, t. XXIV p. 513, et Médit, sur l'Evang., La Cène, Ie P.. 59" jour. 

7 L'Idée du Sacrifice de la Messe 1926, p. 675 ss. 713, 745-749 

8 Le Sacerdoce et le Sacrifice de N. Seigneur Jésus Christ. 4e ed., 1926, p. 206. 

9 Manuale. De Eucharistia, n 147. 

to Diet, théol. cath. art. « Messe», col. 1245, 1279 ss., 1282 ss. 

ll Z'essenzo del Sacricifio della Messa 10, 11 et sgg. 

12 Lupin, op. cit., p. 317-326. 

Pius XI in Encyclica Quas primas de Christe rege scripsit: « Christus 
sacerdos se pro peccatis hostiam obtulit perpetuoque offert » (Denz. 
1206), 


Ad probationem autem hujusce communioris et longe certioris sen- 
tentia afferam duo principalia argumenta quae sunt fere explicite apud 
S. Thomam; postea examinabimus breviter adversariorum rationes et 
denique videbimus consequentias hujusce communioris sententie quoad 
valorem infinitum cujuslibet Missæ, quoad vitam spiritualem et unionem 
celebrantis ac fidelium cum Christo principali sacerdote actualiter 
offerente. 

Primum argumentum fundamentale quod invenitur partira in 
S. Scriptura, partira in tota traditione ad hoc reducitur: 

Christus est semper vivens ad interpellandum pro nobis (ut dicitur 
ad Hebr., VTI. 25, et ad Rom., VII, 34) et, ut communiter docetur 
a Patribus, est sacerdos principalis sacrificii Missæ et cujuslibet Missa. 

Ho/ autem sacerdotium principale non solum olim exercuit, quando 
Missam instituit, sed ut est « sacerdos tn æternum secundum ordinem 
Melchisedech » ac « sempei vivens ad interpellandum pro nobis » actua- 
liter illud exercet, quod non potest esse nisi actualiter velit et offerat 
quamlibet Missam; non potest enim in perpetuum a munere praecipui 
offerentis vacare. 

Ergo Christus ut principalis sacerdos sacrificii Misse, quamlibet 
Missam actualiter vult et offert, et in hoc praesertim apparet eminentis- 
sima dignitas sacrificii nostri, non solum ex parte victim: oblatae, sed 
ex parte principalis offerentis et actionis ejus theandricæ. 

Hoc argumentum, ut patet, fundatur, tn traditional) interpretatione 
verborum Epist. ad Hebr., VII, 25, « Christus sempei vivens ad inter- 
pellandum pro nobis » et ad Rom., VIII, 34: « Christus mortuus... resur- 
rexit; qui etiam interpellat pro nobis». 

Sub luce horum verborum Sacre Scripture S. Irenæus dicit: «Per 
lesum Christum, offert Ecclesia» S. Cyprianus: «Sacerdos in altari 
vice Christi fungitur et sacrificium verum ac plenum Deo Patri offert » D; 

S. 1. Chrysostomus: « Qui tunc in illa caena confecit, ipse nunc 
quoque operatur » 3 et alibi: « Cum videris sacerdotem prabentem, ne 
ipsum consideres hoc facientem, sed Christi manum invisibiliter exten- 
sam 4; 

Pro. Chrysost. si Christus actualiter se praebet nobis in commu- 
nione, ita actualiter se offert Patri in consecratione. Dicit: « Cum videris 


| Contra haeres. 1. IV, c. 32 et 34. 

f Epist. 63. 

3 Bomil 82 in Mattii, n. 5. 

« Bomil. L. 3 in Matth. Item Bomil. 2 in II ad Tim. c. I, Hom.il. XIII in 
Ep. ad Hebi. Vn, 26. 

Dominum immolatum et jacentem, et summum sacerdotem sacrificio 
incumbentem ac precantem, omnesque pretioso illo sanguine rubentes, 
an putas te adhuc cum hominibus in terra esse, an non potius in calos 
translatum » (De Sacerdotio III, 4, cf. Journel, 1118). — « Oblatio 
eadem est, quisquis offerat, sive Paulus, sive Petrus; eadem est quam 
Christus dedit discipulis et quam nunc sacerdotes faciunt... Sicut enim 
verba quae Deus locutus est eadem sunt quae nunc sacerdos dicit, sic 
oblatio eadem ipsa est... Qui vero putat hoc minus illo esse, is nescit 
Christum etiam nunc adesse et operari ». (In Ep. 11 ad Timoth., hom. 
2, n. ff, Journel, 1207). 

S. Gregor. Nyss.: « Christus seipsum pro nobis hostiam offert, et 
victimam immolat, sacerdos simul existens et agnus Dei, ille qui mundi 
peccatum tollit ».. (In Christi resurr., or. 1, Journel, 1063). 

S. Ambrosius: « Ipse offerre manifestatur in nobis, cujus sermo 
sanctificat sacrificium, quod offertur. Et ipse quidem nobis apud Patrem 
advocatus assistit; sed nunc eum non videmus; tunc videbimus, cum 
imago transierit, veritas venerit. Ascende ergo in calum... videbis aeter- 
num atque perpetuum sacerdotem | ». Item « Christus offert se ipse quasi 
sacerdos, ut peccata nostra dimittat: hic in imagine, ibi in veritate, ubi 
apud Patrem pro nobis quasi advocatus intervenit » 2; et alibi: « Christus 
resurgens, semper causas nostras agit apud Patrem, cujus postulatio 
contemni non potest: quia in dextera Dei est » 3. 

S. Augustinus: « Christus ipse offerens, ipse est oblatio, cujus rei 
sacramentum, quotidianum esse voluit Ecclesie sacrificium » 4. 

Adhuc magis explicite Augustinus ait in Enarratione in Ps. 85: 
« Unus et ipse Salvato-' noster orat pro nobis, et orat in nobis, et oratur 
a nobis. Orat pro nobis, ut sacerdos noster; orat in nobis, ut caput no- 
strum; oratur a nobis, ut Deus noster ». 

Item S. Gregorius Magnus: « Quotidie Christus orat pro Ecclesia, 
de quo testatur Apostolus Paulus Hebr. VIL, 25 » 5. 

Item inter Scholasticos S. Albertus Magnus 6; S. Thomas ipse 
dicit in Summa Theol. III, 83, a. 1, ad 3): « (In Missa) sacerdos gerit 
imaginem Christi, in cujus persona et virtute verba pronuntiat ad con- 
secrandum (q. 82, a. 1, et 3). Et ita quodammodo (etiam in Missa) 
idem est sacerdos et victima » scii, idem est sacerdos principalis et 
victima. 

Quod autem Christus nunc actualiter intercedat ut sacerdos prin- 
cipalis, S. Thomas hoc explicite dicit in suo Commentario in Ep. ad 
Hebr., VII, 25: « Christus semper vivens interpellat pro nobis, primo 
humanitatem suam, quam pro nobis assumpsit, representando. Item 


| In Ps. 38, n. 25-26, cf. Lepin, op. cit., p. 714. 

2 De Offic., 1. I, c. 48. 

3In Ep. ad Rom VIII, 34 (comm. qui attributus est S. Ambrosio). 
4 De Civit. Dei. |. X, c. 20. item de Trinit. 1. IV, c. 7 et 14. 

s In 5» Ps pænit. 

f De Eucharistia, 1. I, c. 5. 

sanctissimæ animæ suz desiderium, quod de salute nostra habuit, expri- 
mendo, cum quo, interpellat pro nobis ». Pariter in suo Commentario 
in Ep. ad Rom. VII, 34; sanctus Doctor ait: «Qui etiam interpellat 
pro nobis, quasi advocatus noster existens, ut dicitur I Ioan, II, 1, 
« Advocatum habemus apud Patrem lesum Christum.. Dicitur interpel- 
lare pro nobis dupliciter: Uno modo pro nobis orando... Nunc autem 
ejus interpellatio pro nobis est voluntas ipsius de nostra salute (Ioan. 
XVII, 24) : Volo ut ubi sum ego, et illi sint mecum. Alio modo interpellat 
pro nobis, humanitatem pro nobis assumptam et mysteria in ea cele- 
brata conspectui paterno repræsentando ». Item in Ep. ad Hebr., IX, 11, 
circa haec verba: Christus assistens pontifex futurorum bonorum: 
«Ipse, ut Mediator, assistit Patri ad interpellandum pro nobis... Item 
assistens nobis ad auxiliandum ». 

Item in I-I, q. 83, a. 11, Utrum sancti, qui sunt in patria, orent 
pro nobis, dicit: « Cum oratio pro aliis facta, ex caritate proveniat, 
quanto sancti, qui sunt in patria, sunt perfectionis caritatis, tanto magis 
orant pro viatoribus, qui orationibus iuvari possunt, et quanto sunt 
Deo conjunctiores, tanto eorum orationes sunt magis efficaces; habet 
enim hoc divinus ordo, ut ex superiorum excellentia in inferiora refun- 
datur, sicut ex claritate solis in aerem. Unde et de Christo, dicitur ad 
Hebr. VH, 25: Semper vivens ad interpellandum pro nobis». 

Si vero in litaniis non dicitur: « Christe, ora pro nobis », sed Christe 
exaudi nos, vel miserere nobis, hoc est « quia Christus supponit suppo- 
situm æternum, cujus non est orare sed adjuvare, et in hoc etiam evi- 
tamus haeresim Arii et Nestorii » ita S. Thomas in IV Sent., d. 15, q. 4, 
a. 6, q. 2", ad Im. Idest: Christus, ut Deus, nos exaudit; sed ut homo, 
intercedit pro nobis. 

Remanet, ut notant Gonet, Salmanticenses, Suarez, Tolet, Estius 1, 
J. Vosté 2, quod secundum S. Thomam, Christus etiam nunc in cælo 
existens, vere et proprie orat, nobis beneficia divina postulando, et actua- 
liter exercet virtutem religionis ut supremus sacerdos in æternum 3. 

Verum quidem est quod Christus non amplius supplicat cum lacri- 
mis et dolore, nec amplius meretur, sed orat, oratione intercessionis, ut 
præterita sua satisfactio et praeterita sua merita nobis applicentur 
tempore opportuno, v. g. in articulo mortis. Imo ejus intercessio habet 
aliquid specialissimum quoad efficaciam, quia jam meruit et quidem de 
condigno quidquid absolute et non solum conditionaliter pro nobis po- 
stulat, et quidquid per ipsum obtinemus et obtinebimus 4. 


I in Hebr., VII 17: « Ex seterno Christi sacerdotio recte sequitur eum in 
perpetuum salvare posse; quia non otiosum gerit sacerdotium. Est enim sa- 
cerdos semper vivens, ut semper agat sacerdotis officium, id est, semper pro 
nobis apud Deum interpellet » 

? Studia paulina 1928. p. 130. in Hebr., VII. 2&. 

3 Cf. Diet, thénl. cath. art «Messe» (A. Michel), col. 1283. 

4 Cf. S. Thomam, lll», q. 21, a. 4. 

Sic juxta S. Thomam et plerosque theologos, Christus exercet 
actualiter suum sacerdotium principale in Missa. Imo sanctus Doctor 
optime distinguit in Summa Theologica, orationes quas celebrans dicit 
in proprio nomine, ut Confiteor, orationes quas dicit in nomine Eccle- 
sie: Oremus, et verba consecrationis que profert proprie in nomine 
Christi (IT* p. 82, a. 1 et 3). Immo sacerdos non dicit: « ego consecro 
in nomine Christi », sicut dicit: « Ego te baptizo », « Ego te absolvo », 
sed celebraris profert ipsa Christi verba: « Hoc est enim Corpus 
meum »; eaque profert non solum recitative, sed practice, ad produ- 
cendam hic et nunc transsubstantiationem  propriissime in nomine 
Christi 1. 

Unde non est solum Ecclesia quæ actualiter offert Missam, sed ipse 
Christus ut sacerdos principalis. Proinde dicitur in Conc. Trid.: « idem 
nunc offerens sacerdotum ministerio, qui se ipsum tunc in cruce obtu- 
lit »; id est: idem nunc actualiter se offerens, nam non solum olim 
exercuit suum sacerdotium principale instituendo Missam, sed illud nunc 
actualiter exercet. Hoc est primum et fundamentale argumentum pro 
hac sententia. 


Secundum argumentum sumitur pariter ex his quæ explicite dicta 
sunt a S. Thoma. 

Certum est enim iuxta ipsum 2 et plerosque theologos quod huma- 
nitas Christi est instrumentum conjunctum divinitati et quasi præci- 
puum divinitatis organum concurrens ad omnes effectus supernaturales 
et miraculosos, qui per alia subordinata instrumenta fiunt. Ideoque 
Christus, ut homo, instrumentaliter etiam concurrit ad omnes et sin- 
gulas transsubstantiationes quz in quotidiana celebratione Missæ con- 
tingunt, sunt enim opus supernaturale et miraculum absconditum. 

Christus autem ad eas concurrit certo ut instrumentum sui con- 
scium ac per intellectum et voluntatem. Ergo actualiter vult concurrere 
ad omnes praedictas transsubstantiationes et ad quamlibet in singulari. 
Sic actualiter vult offerre omnia et singula sacrificia in quibus ille fiunt. 

Fundamentum hujusce argumenti est explicite apud Sanctum 
Thomam HT', p. 62, a. 5: « principalis causa efficiens gratiæ (et ef- 
fectuum supernaturalium) est Deus, ad quem comparatur humanitas 
Christi, sicut instrumentum coniunctum, sacramentum autem sicut in- 
strumentum separatum ». Hzc doctrina admittitur non solum a thomi- 
stis omnibus, sed a multis aliis theologis ut Salmeron, Vega, Valencia, 


| Cf. S. Thom., HL, q. 78. a. 1 et 4; q. 82. a. | a. 5 et 7, ad 3; q. 81 a. 1, ad 3. 

2 Cf. IIIs, q. 43 a. 2; q. 48. a. 6; q. 62. a. 5. Ita omnes thomistæ. — Cf. de hac 
re Salmanticenses. De potentia Christi tr. XXI. de Incarnatione, disp. 23. dub IV. 
— Cf. ibid., n. 31. solutionem objectionum Durandi. Scoti, Vasquez. — Cf. 
Huoon La causant' instrumentale en théologie, Téqui. c. 3. p. 73 sq.; Heris, 
Le Mystére du Christ, p..140 sq. 

Suarez, Tannerus, et suo modo a Billot, Hervé, Michel etc., quamvis 
negetur a Scoto et a Vasquez i. 

Et certum est quod Christus est instrumentum sui conscium et vult 
concurrere ad effectus quos instrumentaliter producit. Si autem non 
interveniret actualiter in consecratione eucharistica, celebrans esset 
immediatum Dei instrumentum, et Christus non actualiter exerceret 
suam mediationem universalem, in Missa, id est in altis&imo actu cultus 
Christiani. 

Hac duo argumenta sunt non solum valde probabilia, sed certa, 
saltem ex se, vi principiorum in quibus fundantur, quamvis quidam de 
eorum certitudine dubitaverint. 

Ergo Christus ut sacerdos principalis sacrificii Misse non solum 
illud virtualiter offert, prout olim illud instituit, sed nunc actualiter 
offert omnes et singulas Missas; nec solum moraliter influit, sed physice 
instrumentaliter, ut instrumentum intelligens et liberum , ac multo 
melius quam celebrans, Christus actualiter vult quamlibet Missam, 
absque ulla distractione, actu quidem non remisso, sed perfectissimo, 
jugiter perverante absque interruptione. 

Rex quandoque non actualiter vult in quod exprimitur a legato 
suo: sed non ita est in Christo glorioso, ejus intentio non interrumpitur 
per somnum, distractionem aut ex alia causa. Celebrans quandoque, 
momento consecrationis, propter aliquam distractionem, habet solum 
intentionem virtualem consecrandi; si ita esset in Christo sacerdote 
principali, tunc nulla esset actualis oblatio interior. E contrario in 
Christo oblatio interior semper durat actualiter, ut visio ejus beatifica, 
ut ejus amor Dei et animarum, ut ejus adoratio et gratiarum actio. 
Sic etiam ipse Christus, ut homo, videt in Verbo et vult omnes 
effectus cujuslibet Misse, qui de facto producuntur sive in celebrante, 
sive in fidelibus assistentibus, sive in fidelibus distantibus, sive in ani- 
mabus purgatorii. Pariter optime, clare cognoscit et vult omnes missz 
effectus per respectum ad Deum adorandum et glorificandum. Sic aetua- 
liter plene cognoscit et vult valorem, irradiationem et fecunditatem 
cujuslibet Missæ, ut convenit principali et supremo sacerdoti. 


Bationes adversariorum facile solvuntur. 


1. Non ex hoc sequitur quod Christi intercessio et interior oblatio 
sit nunc meritoria. Certum est quod sancti pro nobis orant in cælo, 
sed non amplius merentur, quia non sunt amplius viatores, sed in ter- 
nino vie. Impetratio non limitatur ad statum viatoris, et sicut potest 
esse in peccatore infra meritum, potest esse in beato supra meritum. 
Christus intercedit ut nobis applicentur præterita sua merita tempore 
opportuno. 


I Cf. Sal mant, De Incarnatione, tr. XXI, disp. 23, dub. IV. 

2. Neque sequitur ullo modo quod interni actus oblationis debeant 
in Christo glorioso multiplicari, sed perdurat unicus actus oblationis 
absque interruptione et reiteratione; et hic actus, sicut visio beatifica 
Christi et ejus amor beatificus, mensuratur non tempore continuo solis, 
nec tempore discreto quo mensurantur successive cogitationes ange- 
lorum, sed aeternitate participata; nam in hoc actu interno perma- 
nentis oblationis non est innovatio nec successio; Christus enim, absque 
mutatione in seipso, videt in Verbo, ea qua successive fiunt in tempore >. 


3. Nec etiam dicendum est quod haec actualis oblatio sic perdurans 
non subordinaretur, sed coordinaretur oblationi sacrificii Crucis. Ei su- 
bordinatur prout in hac actuali oblatione non est novum meritum, nec 
nova satisfactio, sed per eam nobis applicantur praeterita crucis satis- 
factio, et praeterita passionis merita ?8 


4. Denique non potest dici quod Christus, ut homo, nunc ex hoc 
quod sedet ad dexteram Patris, non amplius adoret. Certo exercetur in 
eo virtus infusa religionis et donum pietatis, per adorationem et gra- 
tiarum actionem, sicut per intercessionem; item adorat in Eucharistia, 
ut communiter dicitur. S. Thomas in Epistolam ad Hebr. VII 25 ait, 
de Christo sedente ad dexteram Patris: « licet sit ita potens, ita altus; 
tamen cum hoc est pius, quia interpellat pro nobis ». 

Hzc igitur communior doctrina videtur non solum probabilissima, 
scii, quamlibet Missam habere valorem infinitum non solum ex parte 
victima oblatæ, sed etiam ex parte principalis offerentis; et proinde 
Missam oblatam pro mille personis equaliter proficere singulis secun- 
dum earum devotionem, ac si pro una tantum celebraretur. Hoc autem 
negatur ab aliis qui tenent Missam offerri solum virtualiter a Christo, 
prout eam olim instituit s. 


Consectaria spiritualia. 


Consequentie predicte doctrine in ordine spirituali sunt plurimæ 
et magni momenti. Indicande sunt solum principales pro celebrante 
et pro fidelibus. 


i Id quod mensuratur æternitate participata inccepit, ut visio beatifica, et 
posset absolute loquendo cessare, ut visio beata per modum transeuntis; sed 
quamdiu durat est absque intrinseca successione. Sic in mente Christi gloriosi 
permanet ejus intercessio usque ad diem iudicii; tunc cessabit quidem, quia 
nihil erit amplius postulandum sed semper manebit in eo et in omnibus beatis 
adoratio et gratiarum actio. 

imo probabilius oblatio interior quæ nunc perseverat est eadem ac oblatio 
interior sacrificii crucis, absque modalitate meriti. Sed hoc non est omnino 
certum nam oblatio interior sacrificii crucis pertinebat ad Christum ut via- 
torum et quamvis fuerit sub luce visionis beatiticæ.regulabatur forte imme- 
diate a scientia infusa Nunc abstrahimus ab hac difficili quæst.ione. qua est 
minoris momenti et dicimus solum quod oblatio nunc perseverans «nubor(it 
natur » oblationi sacrificii crucis saltem quoad effectum prout, absque novo 
merito, nobis applicat præterita Passionis merita. 

S Cf. Sai.manticbnsks, Oc Eucharistia disp. XII, dub VI. 

Pro celebrante. Sequitur quod celebrans aspirare debet ad unionem 
magis ac magis actualem et intimam cum Christo, prout Christus non 
solum olim Missam instituit, sed nunc quamlibet actualiter offert et 
modo perfectissimo, summa sua contemplatione, ardentissima caritate, 
perfectissima religione et pietate. 

Celebrans sic magis intime participat supremo sacerdotio Christi. 
Debet animadvertere quod, si Christus non amplius dolet, nec meretur, 
semper actualiter adorat Patrem, actu theandrico valoris infiniti, semper 
intercedit pro nobis ut advocatus noster, semper gratias agit, ac offert 
actualiter nostras adorationes, supplicationes, reparationes, gratiarum 
actiones, easque omnium fidelium. Celebrans inclinatur etiam ex hoc ad 
cogitandum quod Christus est non solum sacerdos, sed victima, quod 
olim maxime doluit, et nunc offert Patri dolores nostros, ut magis va- 
leant ad salutem animarum. 

Si, momento consecrationis, celebrans est aliquantulum distractus 
propter quedam cultus particularia quai deesse possunt, certo certius 
sacerdos principalis, Christus ipse, non est distractus, sed in Verbo videt 
et vult hanc consecrationem, ejus valorem et efficaciam. Immo hoc 
totum iam in terris videbat in Verbo. Dicit enim S. Thomas in tractatu 
de Incarnatione IIP, q. 10, a 2: « Nulli intellectui beato deest, quin 
cognoscat in Verbo omnia quæ ad ipsum spectant. Ad Christum autem 
et ad ejus dignitatem spectant quodammodo omnia, in quantum èi 
subjecta sunt omnia. Ipse etiam est omnium iudex. Et ideo anima 
Christi in Verbo cognoscit omnia existentia », etiam secreta cordium, 
prout est « iudex vivorum et mortuorum ». Hoc iam quidem verum erat 
de Christo durante ejus vita terrestri. A fortiori nunc in calo, in ipso 
« nunc stanti » immobilis æternitatis. Christus, ut homo clarissime videt 
in Verbo totum mysterium missae, cujuslibet misse, et omnes ejus ef- 
fectus actualiter vult et producit. Hoc considerare debet celebrans. 

Pro fidelibus consectaria predicte doctrinz sunt pariter evidentia. 
Ex ea sequitur quod fideles considerare debent celebrantem esse solum 
Christi ministrum, et maiorem attentionem habere debent ad Sacer- 
dotem principalem actualiter offerentem. Sic melius ac melius cogno- 
scent valorem infinitum Missæ, non solum ex parte victim: oblatæ, sed 
praesertim ex parte offerentis principalis. Quando B. Maria Virgo, offe- 
rebat Filium suum in cruce, haec oblatio erat infiniti valoris objective ex 
parte victimæ oblatæ, non autem subjective ex parte Beate Mariæ offe- 
rentis; e contrario si agitur de ipsa oblatione Christi quae est actus 
theandricus. 

Sic melius fideles intelligunt quod sacrificium Missae et sacrificium 
crucis sunt idem quoad substantiam, quamvis differant quoad modum 
oblationis, que olim fuit cruenta, dolorosa ac meritoria, queque nunc 
est incruenta, sacramentalis, non amplius dolorosa nec meritoria, sed 
nobis applicat ex opere operato satisfactionem et merita Passionis, et 
uberrimos fructus producit in animabus nostris secundum mensuram 
dispositionis nostrz. 

Unde non mirum est quod plures sancti, assistendo sacrificio Missa, 
momento consecrationis et elevationis non amplius viderunt celebran- 
tem, sed ipsum Christum principalem sacerdotem, actualiter semetipsum 
offerentem. 

Speciatim hodie, tempore belli, consideranda est hec doctrina per 
respectum ad Missas qua quotidie celebrantur pro pacificatione mundi, 
presertim quando celebratur ad hanc intentionem a Summo Pontifice. 
Tunc, si, in diversis populis ad invicem oppositis in bello, multi fideles 
firmiter credentes ferventer uniuntur his Missis, non possunt magis 
intime et magis efficaciter uniri cum oblatione perpetua qua perdurat 
in Corde Christi semper viventis; non possunt igitur melius orare se- 
cundum ipsas intentiones Providentiæ divine; nam Christus supremus 
sacerdos eas optime ac plene cognoscit, et evidentissime videt maius 
bonum propter quod Deus permittit omnia mala hujusce belli mundialis. 

Magnam igitur fiduciam habere debemus, dum celebramus Missam 
ad altiores et universaliores intentiones Ecclesie, qua certo sunt con- 
formes cum intentionibus divinis, scii, ut ex gravi malo presenti Deus 
majus bonum eliciat, ut etiam mereamur hoc superius bonum aliqua- 
tenus prospicere et ad illud cooperari. 

Confidentia maxima habenda est in Christo supremo sacerdote, qui 
dixit Apostolis: « Confidite ego vici mundum » (Ioan. XVI, 33). Retulit 
victoriam ex demone, ex peccato et ex morte. Missa autem hujusce 
victoriæ uberrimos fructus nobis quotidie applicat. Dicendum est ergo 
semper cum majori fiducia, id quod legitur ad Hebr. IV, 14: « Habemus 
pontificem magnum qui penetravit coelos, lesum, Filium Dei... Adeamus 
ergo cum fiducia ad thronum gratiae ut misericordiam consequamur, et 
gratiam inveniamus in auxilio opportuno ». « Sempiternum | Christus 
habet sacerdotium, unde et salvare in perpetuum potest accedentes per 
semetipsum ad Deum, semper vivens ad interpellandum pro nobis » 
(Hebr., VII, 25). 


Caput TI] 


DE EFFECTIBUS ET DE VALORE 
SACRIFICII MISS/E 


In hoc capite sunt tres sectiones: 1) Quinam sint effectus sacrificii. 
2) Quomodo producantur; 3) An valor sacrificii Missae sit infinitus. 


Art.1,— QUINAM SINT EFFECTUS SACRIFICII MISS/E 


Status questionis: Protestantes non directe negaverunt Euchari- 
stiam esse sacrificium adorationis et gratiarum actionis, sed negaverunt 
eam esse sacrificium propitiatorium ad Deum placandum et ad expianda 
peccata, et sacrificium impetratorium ad obtinenda bona ad salutem 
spectantia. 

De pluribus effectibus Missæ relate ad nos locutus est S. Thomas in 
q. 79 de effectibus Eucharistiæ, v. g. a. 7: utrum prosit aliis quam su- 
mentibus, et q. 82. 


Responsio de fide habetur in C. Trid. (Denz. 950): « Si quis dixe- 
rit Misse sacrificium tantum esse laudis et gratiarum actionis aut 
nudam commemorationem sacrificii in cruce peracti, non autem propi- 
tiatorium; vel soli prodesse sumenti, nec pro vivis et defunctis, pro pec- 
catis, poenis, satisfactionibus et aliis necessitatibus offerri debere, 
an sit ». 


Unde responsio est: sacrificium Missæ non solum esse sacrificium 
adorationis et gratiarum actionis, sed sacrificium impetratorium et pro- 
pitiatorium pro vivis et defunctis. Dicitur impetratorium, prout offertur 
ad nova beneficia obtinenda, quae tamen iam olim meruit Christus, et 
dicitur propitiatorium, prout offertur pro peccatis remittendis, aut pro 
solvenda poena peccato debita, non quidem per novam Christi satisfactio- 
nem, sed per applicationem praeteritorum meritorum et satisfactionum 
Christi in cruce immolati. 


Ratio hujus assertionis indicatur in ipso Cone. Trid. (Denz. 940): 
« quoniam in divino hoc sacrificio, quod in Missa peragitur, idem ille 
Christus continetur et incruente immolatur, qui in ara crucis semel 
seipsum cruente obtulit, docet Sancta Synodus sacrificium istud vere 

propitiatorium esse (can. 3), per ipsumque fieri, ut, si cum vero corde 
et recta fide, cum metu ac reverentia, contriti ac pænitentes ad Deum 
« accedamus, misericordiam consequamur et gratiam inveniamus in 
auxilio opportuno» (Hebr. IV, 16). Hujus quippe oblatione placatus 
Dominus, gratiam et donum pænitentiæ concedens, crimina et peccata 
etiam ingentia dimittit ». Ita fecit Christus in cruce pro bono latrone. 
Brevius, ratio est quia sacrificium Missæ est quoad substantiam nume- 
rice idem (ex parte victima et principalis offerentis) ac sacrificium 
Crucis. Atqui sacrificium Crucis habuit quadruplicem effectum: latreu- 
ticum seu adorationis, eucharisticum seu gratiarum actionis, propitia- 
torium et impetratorium. Ergo pariter sacrificium Misse non quidem 
quoad acquisitionem novi meriti et novae satisfactionis, sed quoad appli- 
cationem meritorum et satisfactionum Passionis. 


Non requiritur nova satisfactio, quia satisfactio Calvarii fuit super- 
abundans, et nunc sufficit quod Missa sit quoad substantiam idem nume- 
rice sacrificium ac sacrificium Crucis, sed modo incruento. 


Brevius: Christus non potest sic offerri in Eucharistia quin Deus 
inclinetur ad donum pænitentiæ aliaque beneficia ad salutem spectantia 
concedenda. 


]' Confirmatio: Sacrificium Missæ est longe praestantius sacrificiis 
Veteris Testamenti. Hzc autem hunc quadruplicem effectum obtinue- 
runt, prout quzdam erant sacrificia adorationis et gratiarum actionis, 
alia impetratoria, alia satisfactoria seu propitiatoria. 


2* Confirmatio: Ex diversis liturgiis apparet Missam offerri pro 
omnibus beneficiis spiritualibus et temporalibus. Cf. S. Cyrillum Hieros., 
Catechesi 5, n. 8 (R. de Journel, n. 851). Item S. August. Enchiridon, 
c. 110. 


Inter effectus sacrificii Missæ, numeratur gratia habitualis remis- 
siva peccatorum mortalium, augmentum hujusce gratie, remissio pecca- 
torum venialium, relaxatio poenarum peccatis quoad culpam remissis 
debitarum, ac tandem alia bona tam spiritualia quam temporalia ad 
salutem spectantia. 


Art. ll - QUOMODO PRODUCANTUR EFFECTUS MISSÆ 


Status questionis: quæstio est 1) utrum sacrificium Missæ producat 
effectus suos ex opere operato, seu ex dignitate rei oblatæ et principalis 
offerentis, an ex opere operantis Ecclesie, scii, ex precibus universalis 
Ecclesie, an ex opere operantis simpliciter, scii, ex merito et oratione 
sacerdotis et fidelium. — 2) quæritur utrum sacrificium Missæ producat 
effectus suos infallibiliter, scii, semper et in omni casu, an sub quibus- 
dam conditionibus qua deficere possunt. — 3) queritur utrum sacri- 

ficium Missæ producat effectus suos immediate, scii, per ipsam oblatio- 
nem, an mediate, seu mediante alio effectu. 


Responsio: Plures sunt conclusiones quasi communiter recepte a 
tempore Cone. Tridentini quæ sic exprimi possunt synoptice, distin- 
guendo effectus per respectum ad Deum qui sunt infallibiles, et effectus 
per respectum ad nos, qui supponunt conditiones quz deficere possunt. 


adorationem et gratiarum 
actionem valoris infiniti 


per respectum ad Deum. 
infallibiliter 


remissionem p o en œ pro 
peccatis iam remissis, sed 


| . non semper ex integro. 
immediate 


bona spiritualia et tempo- 
fallibiliter ralia sub quibusdam con- 


ex opere AER 
P ditionibus. 


operato 


remissionem peccatorum 
Sacrifi- mediate et fallibiliter mortalium et venialium, 
cium prout impetrat gratiam 
Missæ contritionis. 
producit 


ex opere operantis: omnes effectus prædictos, scii, ex precibus 
tam universalis Ecclesiæ, quam ipsius celebrantis et adstan- 
tium. 


Explicatur per partes: 


1) Certum est sacrificium Missæ offerre Deo, ex opere operato 
immediate et infallibiliter adorationem reparatricem et gratiarum 
actionem valoris infiniti. Hoc enim immediate et infallibiliter sequitur 
ex dignitate rei oblatæ et principalis offerentis, independenter a preci- 
bus Ecclesiæ universalis et celebrantis. Impossibile est enim melius 
agnoscere supremum Dei dominium super omnia et jus Dei imprescrip- 
tibile ut super omnia diligatur. Unde quoad adorationem dicitur in 
Gloria in excelsis: « Tu solus Sanctus, tu solus Dominus, tu solus Al- 
tissimus ». Hæc adoratio valoris infiniti de se reparatrix est, nec potest 
applicari maior virtus « in remissionem peccatorum quæ a nobis quo- 
tidie committuntur » ut dicit Cone. Trid. (Denz. 938). 

Notandum est quod gloria Dei seu manifestatio bonitatis suæ est 
finis universi; unde ex hoc maxime apparet altitudo hujusce sacrificii. 

Valor infinitus hujus adorationis reparatricis et gratiarum actionis 
provenit ex actibus theandricis Christi, sic perdurat reparatio valoris 

infiniti oblata in sacrificio Crucis, quamvis non sit nunc novum meritum 


in Christo glorioso. 
Huic oblationi, que semper vivens est in Corde Christi, sacerdos 


minister et fideles sese unire debent secundum quatuor fines sacrificii. 
Sic dicitur: «Quid retribuam Domino pro omnibus quæ retribuit mihi" 
Calicem salutaris accipiam, et nomen Domini invocabo ». 

Auctor Imitationis Christi hoc pulchre exponit i. IV. c. 8, ubi Do- 
minus. ait: ! Sicut ego me ipsum... in cruce pro peccatis tuis Deo Patri 
sponte obtuli,.. ita debes et tu temetipsum mihi voluntarie in obla- 
tionem puram et sanctam, quotidie in Missa... quanto intimius vales, 
offerre... Quidquid prater te ipsum das, nihil curo, quia non quaero 
datum tuum, sed te. Offer te mihi et da te totum pro Deo et erit accepta 
oblatio ». Hoc pulchre evolvitur in capitulo sequenti, scii, in respon- 
sione discipuli: « Offero tibi omnia peccata mea, ut ea deleas, et omnia 
bona mea et desideria mea, ut ea perficias ». 

Notandum est quod reparatio iniuriæ facta Deo non omnino idem 
est ac peccatorum remissio ex parte nostra: haec enim remissio est appli- 
catio ad nos sacrificii Christi, sed ipsum sacrificium substantialiter per- 
durans in Missa, offerendo Deo infallibiliter adorationem, simul ex se 
reparat, sicui sacrificium crucis, antequam fiat applicatio per remis- 
sionem peccatorum in tali ve) tali individuo 


2) Peccata sive mortalia, sive venialia, remittuntur quidem ex 
opere operato (scii, ex meritis Christi non intuitu meriti operantis), sed 
solum mediate (scii, impetrando auxilium ad actum pænitentiæ). et 
non infallibiliter, quia non constat de promissione Dei et potest esse 
obex; ait Cone. Trid. (Denz. 940): « Hujus oblatione placatus Dominus 
gratiam et donum pænitentiæ concedens, peccata etiam ingentia di- 
mittit ». 

S. Thomas IV Sent. dist. 12, q. 2, a 2 ait: Sacrificium Missa « gra- 
tiam contritionis impetrat, et mediante hac gratia reatus culpe dele- 
tur», ut in Calvario evenit pro bono latrone. 

Hzc gratia contritionis quandoque est efficax, tunc sequitur contri- 
tio; quandoque est solum sufficiens et peccator ei resistit, sed ad minus 
confertur gratia sufficiens. 

Ut notat Billuart, disp. VIII, a. 2: « Infallibiliter conferuntur pei 
sacrificium Missæ gratias sufficientes ad remissionem peccatorum tam 
mortalium quam venialium, ad augmentum gratie habitualis, ad donum 
perseverantiæ et ad virtutes; quia cum Deus nemini deneget gratias 
sufficientes, non est dubium quin maxime intuitu hujus sacrificii, in 
quo dilectissimi Filii passio repraesentatur, eas conferat. At vero ipsa 
remissio peccatorum, gratie augmentum, donum perseverantiæ et vir- 
tutes non causantur infallibiliter proptei obicem ex parte subiecti ». 
(Cf. Catechismum Cone. Trid.). 

Ex hac conclusione sequitur corollarium pro non ponentibus 
obicem, scii, infallibiliter confertur a sacrificio Misse gratia penitentie 
peccatoribus qui ei assistunt cum sincero desiderio conversionis, et 
tunc simul accipiunt, si prius illam non habuerunt, inspirationem ac- 
cedendi ad sacramentum pænitentiæ. Sic verificantur verba dicta in 
Missa: « Agnus Dei qui tollis peccata mundi, miserere nobis 


Confirmatur: Ita sacrificium crucis sanctificavit peccatores mediate, 
efficaciter pro quibusdam, sufficienter pro aliis; scii, impetravit donum 
penitentie efficax pro multis, sufficiens pro omnibus. 

Ex hoc sequitur quod hos effectus sacrificium Missæ producit ex 
opere operato non physice ut sacramenta, sed moraliter per modum 
impetrationis. Attamen adhuc ex opere operato, scii., ut aiunt Salman- 
ticenses, non intuitu meriti operantis, sed ex meritis Christi qui insti- 
tuit hoc sacrificium. 

Ex hoc sequitur etiam quod quamvis Eucharistia ut sacramentum 
non possit dari nisi iis qui iam sunt in statu gratie, sacrificium Missæ 
potest offerri pro peccatoribus etiam obduratis et impznitentibus et 
eis obtinere saltem gratias sufficientes. Imo potest offerri, ut sacrificium 
crucis, pro omnibus hominibus viventibus, etiam infidelibus, haereticis, 
schismaticis et excommunicatis, modo pro his non offeratur tanquam 
pro membris Ecclesie, ut recte ait Billuart loc. cit. Sicut enim licet 
pro omnibus orare, ita et sacrificium offerre. Ita plures missionarii in 
Africa celebrant Missam pro conversione mahometanorum, quos nondum 
possunt evangelizare, ut paulatim mens eorum aperiatur verbo divino 
et ut removeantur falsa Islamismi præjudicia. Item sepe celebrantur 
Misse ad obtinendam conversionem, saltem in articulo mortis, pecca- 
torum etiam obduratorum, speciatim eorum qui, regnum Dei impe- 
diendo, ad perditionem animarum laborant. 


3) Pena temporalis pro peccatis jam remissis, per sacrificium 
misse ex opere operato immediate et infallibiliter remittitur. 

Hoc constat ex Trid. a quo definitur Missam offerri « pro vivis 
atque defunctis, pro poenis et satisfactionibus ». Atqui pœnæ nequeunt 
nisi ex opere operato remitti defunctis qui jam sunt incapaces meriti et 
satisfactionis activae i. Item applicatur missa vivis, quos nulla ratio 
prohibet his defunctis saltem æquiparare. Insuper vivis ac defunctis 
poena temporalis remittitur immediate, scii, per meram condonationem 
extrinsecaon propter Christi merita et satisfactiones, quia agitur de 
poena pro peccatis jam remissis. Denique eis remittitur infallibiliter, 


cum nulla alia conditio prærequiratur prater remissionem culpae. At- 
tamen non remittitur semper ex integro, sed juxta divmæ Providentiæ 


I In purgatorio animz non sunt capaces satisfactionis activa. Alioquin pos 
sent seipsas a purgatirlo Uberare; in purgatorio sunt solum capaces satispas- 
sionls seu satisfactionis passlvæ. 


tK)  gaühiuuU Laoimmh . Dc  suchiirutia. 

dispositionem: Sic verificantur verba: «Agnus Dei, qui tollis peccata 
mundi, dona nobis pacem ». 

Billuart recte notat ibidem per respectum ad defunctos: « Non 
tamen sequitur quod ditiores pro quibus offeruntur plura sacrificia ci- 
tius liberentur a purgatorio quam pauperes; quia pauperes vel forte 
habent minores poenas luendas, vel forte fuerunt sanctiores in vita 
sicque plus participant de sacrificiis oblatis generaliter pro omnibus 
defunctis, vel de portione Ecclesie in quolibet sacrificio. Participant 
enim de hoc sacrificio defuncti « qui, ut ait Aug. Enchir. c. 110, cum 
viverent meruerunt ut hec sibi postea prodesse possent ». Probabiliter 
igitur defuncti accipiunt hos fructos secundum dispositionem plus 
minusve perfectam quam habuerunt in morte et qua perseverat in illis. 


4" Bona spiritualia et temporalia obtinentur quidem ex opere ope- 
rato, sed per modum impetrationis et non infallibiliter. 
Agitur de bonis temporalibus ad salutem spectantibus. 


Quod obtineantur ex opere operato satis clare constat ex C. Trid. 
dum declarat Missam offerri non solum pro peccatis, poenis et sati- 
sfactionibus, sed etiam pro «aliis necessitatibus ». Ratio est quia 
Christus, seipsum offerendo, rogat Patrem, ut propter merita sua, gratiæ 
nobis tribuantur, et preces ejus non possunt non exaudiri. 

Attamen hæ gratie de facto non recipiuntur nisi adsint requisitæ 
conditiones. Saltem requiritur ex parte objecti quod bonum postulatum 
expediat ad salutem vel sit secundum dispositiones Providentiæ. Et 
insuper propter obicem deest effectus, si peccator assistens vult rema- 
nere in peccato, ut pharisæi quibus non profuit sacrificium Crucis. Cf. 
Card. Bona: De Sacrificio Misse tractatus asceticus, c. I, 3. 


Art. III. — DE VALORE MISSÆ 


Status quæstionis: Valor sacrificii distinguendus est ab effectibus 
seu fructibus ejus. Valor enim est dignitas quam habet sacrificium tam 
ex parte rei oblatæ, quam ex parte offerentis principalis. Fructus autem 
seu effectus est id quod de facto confertur intuitu hujus dignitatis. 

Unde sunt duæ conclusiones communiter recepte et theologice 


certa. 


1* Conclusio: Sacrificium misse quantum est ex se et quoad suffi- 
centiam habet valorem infinitum intensive et extensive, id est producere 
potest effectus semper magis extensos et magis intensos. 


2“ Conclusio: Attamen effectus impetratorius et propitiatorius ex 
parte nostra est semper finitus. 

Modo magis explicite enuntiantur sic ha conclusiones: 


Intensive: propter infinitam dignita- 
tem  victimz oblatæ et 
principalis offerentis. 


In se in actu primo est in- 


S R Extensive: scii, sufficiens ad expianda 
finitus quoad sufficientiam 


omnia peccata et impe- 
tranda omnia bona ad sa- 
lutem spectantia. 


Adorationem re- 
paratricem. 
Infinitus quoad 
Gratiarum actio- 
Quoad efficaciam in actu nem. 
secundo et effectum est 


Valor cuiuslibet Missæ 


Impetrationem: non 
nisi bona finita im- 
petrantur. 


Satisfactionem: Re- 

Finitus quoad mittitur poena non 
infinita, iuxta men- 
suram devotionis et 
dispositionis Provi- 
dentia. 


Ratio primas conclusionis clara est: 


Nam sacrificium Missæ est numerice idem quoad substantiam ac 
sacrificium Crucis, quod in se fuit valoris infiniti intensive et extensive 
ratione inflnitæ dignitatis victimæ et offerentis. Et ideo sicut sacrifi- 
cium Crucis fuit valoris infiniti quoad acquisitionem meriti et satisfac- 
tionis, ita sacrificium Missæ est valoris infiniti quoad eorum a/pplica- 
tionem diversis generationibus hominum et in diversis locis. Sic sacri- 
ficium Crucis superat sacrificium Missæ in quo applicatur. 

Ratio secundce conclusionis est quia Missa semper habet effectum 
finitum ex parte nostra, pro limitatione creaturæ rationalis et pro limi- 
tibus dispositionum nostrarum. Insuper hoc congruit ordini Providen- 
ti», juxta quam gratiæ successive et non simul tribuuntur, sic convenit 
quod Missæ multiplicentur et ideo sacerdotes tot celebrant Missas, quot 
personis se obligaverunt. 


Controversia de hac re est ista: sunt duæ quæstiones: 
Dubium I. — Utrum hæc limitatio effectus sacrificii in nobis pro- 


veniat unice ex dispositionibus nostris, an etiam aliunde scii, a volun- 
tate Christi. 

Dubium Il. — Utrum fructus generalis cujus omnes fideles par- 
tecipes sunt et fructus specialis quem sacerdos determinatis personis 
applicat, minuantur ex hoc quod Missa offertur pro numerosioribus 
personis; an equales remaneant ac si Missa offerretur pro una persona 
tantum. Non ponitur quaestio de fructu specialissimo, qui proprius es 
sacerdoti digne celebranti. 

Controversia est presertim de fructu speciali, sed indirecte est 
etiam de fructu generali, nam si fructus Missæ esset limitatus a volun- 
tate Christi, etiam per generalem oblationem aliquid tolleretur ei pro 
quo specialiter offertur. 

Pro prima questione, quidam dicunt quod hec limitatio provenit 
ex voluntate Christi, ac proinde solvunt secundam quæstionem dicendo: 
Sacrificium oblatum pro decem personis minus singulis prodest quam 
si pro una sola offerretur. Ita Scotus, Paludanus, Soto, ac multi re- 
centiores. 

Alii vero theologi inter quos S. Thomas (satis clare IH“, q. 79, a. 5), 
multi thomiste ut Cajetanus, Ioann, a S. Thoma, Gonet, Salmanti- 
censes, ad quos inclinat Billuart, et firmius Hugon, docent: Hec limi- 
tatio non est ex voluntate Christi, sed pendet solum ex devotione eorum 
pro quibus offertur. 

Unde ad secundam quæstionem respondent: Sacrificium oblatum 
pro pluribus etiam numerosissimis æque prodest singulis, cœteris pa- 
ribus, ac si pro uno solo offerretur. Infinitum enim est inexhauribile. Cfr. 
Hugon, Tract. Dogmatici III, 495 et etiam Hervé, Manuale theol. dog- 
maticae, de valore Missz, n. 136-143). 


Rationes prioris sententiae, scii. Scoti, sunt sequentes: Si limitatio 
fructus Misse non proveniret ex voluntate Christi, superflua esset ite- 
ratio sacrificii pro eadem persona et pro eodem obiecto. 

Resp.: Non, quia persona ista potest carere dispositionibus requi- 
sitis ut subito fotum fructum ab ea desideratum accipiat. Insuper hec 
persona debet praesertim desiderare vitam æternam quam non potest 
nimis postulare. 

Addunt secundam rationem, scii, alioquin sacerdos posset uno sacri- 
ficio pro pluribus stipendiis satisfacere, quod non licet. 

Resp.: Hoc non probat, quia stipendium non est Missz pretium, sed 
ad sustentationem ministrorum ab Ecclesia permittitur. Unde quamvis 
una Missa æqualiter omnibus prosit, potest Ecclesia prohibere ne sa- 
cerdos plura stipendia recipiat. Unde rationes pro ista opinione non 
sunt fortes. 


Validiores et multo altiores sunt rationes pro opposita sententia 
qua est communior inter thomistas. 

Prima ratio: scii, influxus causæ universalis, v. g. solis illuminantis, 
non limitatur nisi a capacitate recipientium. Atqui sacrificium Missa, 

prout est numerice idem quoad substantiam ac sacrificium Crucis, est 
causa universalis quoad propitiationem et impetrationem. Ergo ejus 
influxus non limitatur nisi a capacitate recipientium, et ideo, sicut sa- 
crificium Crucis, tam prodest unicuique ac si fuisset pro eo solo oblatum, 
sicut sol tam illuminat et calefacit mille personas in aliquo loco ac unam 
tantum. Cfr. Billuart, loc. cit. 

Generaliter dicunt thomiste, v. g. Billuart ibid.: « Sacrificium 
spectat ad genus moris; est enim actio qua Christus ut principalis offe- 
rens se offert Patri, se illi ut superiori subiicendo; et ideo hæc actio est 
theandrica et valoris intrinsece infiniti... Sicut ergo sacrificium Crucis 
fuit intrinsece valoris infiniti ad merendum et satisfaciendum, nunc, cum 
Christus non possit amplius mereri nec satisfacere, sacrificium altaris, 
quod est idem quoad substantiam, est infiniti valoris ad applicanda ista 
merita et istas satisfactiones ». 


Confirmatur: ut ostendit Caietanus, ex praxi Ecclesie quz offert 
Missas pro salute totius mundi, pro omnibus fidelibus vivis et defunctis, 
pro summo Pontifice, rege, episcopo etc. Ergo intelligit nihil per hoc 
tolli ab eo cui Missa specialiter applicatur. Item Missa parochialis die 
dominica non minus proficit fidelibus numerosissimis immensae parc- 
cie quam paucis fidelibus parvissimz paroecia. 

Hac secunda sententia est probabilior; est corollarium definitionis 
Missæ ut est idem quoad substantiam sacrificium ac sacrificium Crucis. 

Satis communiter admittitur fructum specialem, quatenus impe- 
tratorium, non minui in singulis, sive ad unum tantum, sive ad plures 
referatur. Vis enim impetrationis fundatur, non in speciali promissione, 
sed in intrinseca sacrificii dignitate. Ita Hervé 1. cit. n. 142. Sic redu- 
citur controversia ad fructum specialem propitiatorium. 


In praxi celebrans offerat specialiter pro quibus tenetur ex iustitia, 
et deinde offerat quantum potest pro omnibus quibus vult ex caritate, 
amicitia, pietate, aut alio titulo gratuito. Ita communiter theologi. 


Comparatio motivorum harum duarum sententiarum. 

Haec motiva referuntur a Billuart, Disp. VHI, art. 5. Et ut notat 
Gonet, valde prevalent motiva quibus defenditur valor infinitus Missæ. 
Imo hec propositio est iam certa et communiter docetur, scilicet: 
« Sacrificium Misse quantum est ex se et quoad sufficientiam est valoris 
infiniti intensive et extensive », quia quoad substantiam est idem cum 
sacrificio Crucis, est enim eadem victima et idem principalis offerens, 
unde, sicut sacrificium Crucis, habet valorem infinitum extensive pro 
quibus offertur sine limitatione, et intensive scii, ad fructus in illis 
semper maiores iuxta eorum dispositiones sine limitatione. Missa hoc 


producere potest quoad applicationem, sicut sacrificium Crucis quoad 
acquisitionem meriti et satisfactionis. 

Item certa est hec propositio: Attamen effectus Missæ in his pro 
quibus offertur est semper finitus, proportionatus nempe dispositioni 
subiecti que semper est limitata. Hoc ab omnibus admittitur. 

Sic plura sacrificia merito celebrantur pro uno et eodem. Hac sun' 
principia communiter admissa ab omnibus retinenda. 

Sed quæstio agitata est, ut notavimus, precise ista: Utrum /imitatio 
effectus Missæ proveniat unice ex dispositione subtectorum, an etiam 
aliunde, scii, ex quadam voluntate Christi. 

Manifestum est quod hæc limitatio non potest provenire ab inten- 
tione sacerdotis offerentis, quia licet ab eo pendeat ut illi vel isti sacri- 
ficium applicetur, applicatione tamen semel facta, non pendet ab ipso 
determinatio quantitatis fructus, quia causa semel applicata agit secun- 
dum virtutem sibi inditam. Alioquin celebrans foret sicut Summus 
pontifex determinans certam quantitatem indulgentiarum, modo plena- 
riam, modo quadraginta annorum aut dierum; et hoc a nullo theologo 
admittitur pro sacrificio Missa. 

Sed quoad primam sententiam cf. Caietan. in IIT*. q. 79, a. 5 et 
Opusc. II, tr. 3, q. 2, Ioan, a S. Thoma: III, Disp. 32, a. 3, Gonet: 
Clypeus, Disp. XI, a. 5, n. 99, Manuale tr. IV, De Euch., c. 12, 2. — Sal- 
manticenses, Disp. XIII, Dub. 6, longe hanc questionem tractant, 
integraliter legendi sunt; Hugon: La Sainte Eucharistie, p. 340 et ss. 
bene hanc doctrinam defendit, firmius quam Billuart, qui dicit: utraque 
sententia est probabilis. In Diet. Theol. Cath. art. « Messe » coi. 1927, 
A. Michel non satis vidit valorem fundamentorum thesis thomisticæ et 
loquitur ac si utraque sententia esset eque probabilis. E contra Gonet 
dicit: obiectiones adversariorum sunt levissima. Ostendit quod /imitatio 
effectus Misse pendet unice ex devotione eorum pro quibus offertur aut 
offerentium; quia causa universalis quale est sacrificium Missæ, agit 
secundum dispositionem subiecti; unde sacrificium Misse quod est ex 
se valoris infiniti, si pro pluribus offertur, æque prodest singulis, cœteris 
paribus, ac si pro uno tantum offerretur. Cfr. S. Thom. IIl, q. 79, a. 5. 
ita sol æque illuminat mille personas, sicut quamlibet in aliquo loco. 


Unde fundamentum hujusce sententie est dogmaticum et sumitur ex 
infinita dignitate, non solum rei oblate, sed maxime principalis offe- 
rentis Christi, que limitari non potest ex oblatione finita celebrantis. 
Hoc fundamentum dogmaticum est ex se certum. Manifestum est enim 
quod valor sacrificii non attenditur secundum conditiones ministri, 
sed secundum dignitatem principalis agentis, sicut donum regis non 
secundum conditionem legati. Et sicut sacrificium Missæ oblatum a 
malo sacerdote non inquinatur ex ejus malitia, ergo nec limitatur ab 
ejus finitate. Actio autem Christi sacerdotis est theandrica et valoris 
infiniti olim in Cruce ad merendum et satisfaciendum, nunc ad appli- 
canda Passionis merita. 

Ecclesia favet huic sententie prout offert Missas pro salute totius 

mundi, pro omnibus fidelibus vivis et defunctis, et intelligit nihil per 
hoc tolli ab eo pro quo specialiter offertur. 

Si autem fructus Missz esset limitatus a voluntate Christi, etiam 
per generalem oblationem aliquid tolleretur ei pro quo specialiter of- 
fertur. Hec fundamenta sunt igitur ordinis dogmatici et sunt ex se certa. 
E contrario fundamenta oppositae sententiae non sunt dogmatica, nec su- 
muntur ex natura sacrificii Missæ, nec ex parte victima, nec ex parte 
sacerdotis principalis, sed ex parte celebrantis et arguunt ex inconve- 
nientibus practicis qua orirentur ex priori sententia male intellecta. 
Dicunt enim hi theologi: limitatio effectuum Missæ provenit non solum 
ex dispositionibus nostris, sed ex voluntate Christi. Hoc autem nullo 
modo probant, sed hoc volunt inferre ex sequentibus: 


I. — Quia Christus instituit hoc sacrificium ut reiteraretur, ergo 
effectum ejus limitavit. 


Resp.: Christus voluit quod reiteraretur ad applicandos fructus 
Passionis diversis generationibus et diversis locis, et ut in quolibet loco 
Christiani haberent jugiter sacrificium offerendum et etiam quia hoc 
sacrificium habet semper effectum limitatum secundum devotionem 
recipientis. 


IIl. — Dicunt: Licet res oblata et principalis offerens sint valoris 
infiniti, oblatio tamen ipsius sacerdotis celebrantis est finita. 


Resp.: Hoc nullo modo limitat effectum productum ex opere ope- 
rato; nam sicut Missa a malo sacerdote celebrata non inquinatur ab ejus 
malitia, nec limitatur ab ejus finitate. 


HI. — Dicunt: Alias per unum sacrificium posset satisfieri plu- 
ribus stipendiis, quod est damnatum ab Alexandro VH. 


Resp.: Per unum sacrificium non potest satisfieri pluribus stipendiis, 
quia stipendium non est pretium Missae, sed eleemosyna ad sustenta- 
tionem vitæ celebrantis, et secundum hunc titulum celebrans non jus 
habet pro una Missa nisi ad unum stipendium. Hzc ratio igitur nullo 
modo est dogmatica, sed mere disciplinaris, practica, et prohibitio disci- 
plinaris male intelligitur ac si stipendium esset Missæ pretium. Insuper 
in Ecclesia græca quilibet ex concelebrantibus, v.g. ex 16 aut 20, accipit 
stipendium et tamen est unica Missa, nam est una sola hostia conse- 
crata et unus calix. 

Remanet etiam quod Missa paroecialis celebrata pro immensa pa- 
roecia non minus prodest singulis fidelibus, quam si paroecia parva esset 
et contineret paucos fideles. 

Dicunt adversarii: Non minus prodest pro multis audientibus quam 
pro paucis, quia isti audientes offerunt cum sacerdote et time unusqui- 
sque illorum offert ac si esset solus. Ita Suarez. 


Resp.: Transeat, ita est quoad fructus ex opere operantis, non ex 
opere operato. Insuper hzc Missa parcecialis dicitur non solum pro 
audientibus, sed etiam pro fidelibus paroeciae qui non sunt præsentes, 

nee offerunt; et tamen non minus prodest illis si sunt valde numerosi ac 
si essent pauci. Quoad solutionem aliarum objectionum, cf. Cajetanum, 
opusc. cit. In ejus sententia remanet quod conveniens est applicare 
fructum specialem uni vel quibusdam determinate, sic in eis suscitatur 
specialis devotio et proportionaliter ad eam accipiunt diversos effectus 
Missae. 

Unde fundamenta sententie affirmantis valorem infinitum Missæ 
et quod Missa oblata pro multis, eque prodest unoquoque eorum ac si 
pro illo solo offerretur, hec fundamenta valde pravdlent supra rationes 
sententie negative. Sunt enim ordinis dogmatici, derivantur ex ipsa 
natura Missae, ex dignitate principalis offerentis, ex dignitate victima 
oblatæ. E contra sententia negativa arguit solum ex inconvenientibus 
practicis, quae revera non existunt. Mirum est quod Billuart non firmius 
defendat sententiam Caietani, loannis a S. Thoma, Salmanticensium, 
Gonet et plurium aliorum thomistarum. Hugon bene eam defendit. 


Aliud dubium: Utrum sit magis proficuum pro vivo ut postulet 
Missam pro seipso celebrandam, ante mortem suam, an post mortem. 


Respondetur: Magis proficuum est ut Missa celebretur pro vivo ante 
mortem ejus: 1* quia si vivus sit in bona dispositione, participat omnibus 
fructibus Misse et sic se disponit ad accipiendam pretiosissimam 
omnium gratiarum scilicet perseverantia finalis, que non potest esse 
obiectum meriti, sed obiectum impetrationis et suprema impetrationis 
qua ad sacrificium Missæ pertinet. Melius est autem obtinere gratiam 
bone mortis, quam, remanendo in incertitudine salutis, sperare citius 
liberari a purgatorio. Illi qui intrant in purgatorium, certo ex eo exeunt; 
sed ad ingrediendum in purgatorium prærequitur gratia bonæ mortis. 
Unde dictum est: « En un sens, le principal n'est pas d'en sortir, mais 
d'y entrer ». II0 Celebratio Missæ pro vivis est certior quam pro mortuis, 
sive propter iniustas dispositiones legis civilis, sive propter incuriam 
heredum. (Cf. Diet, théol., art. Messe, col. 1297). 


Consectaria spiritualia. 
Hec consectaria bene exprimuntur in libro IV De Imitat. Christi, 


c. 9: « Quod nos et omnia nostra Deo debemus offerre et pro omnibus 
orare » (speciatim celebrando Missam aut ei assistendo): ibi dicitur: 
« Domine omnia tua sunt qua in coelo sunt et qua in terra. Desidero 
me ipsum tibi offerre, et tuus perpetuo permanere. Domine, in simplici- 
tate cordis mei offero me ipsum tibi hodie in servum sempiternum, in 
obsequium et in sacrificium laudis perpetue. Suscipe me cum hac sancta 
oblatione tui pretiosi corporis, quam tibi hodie in praesentia Angelorum 
invisibiliter assistentium offero, ut sit pro me et pro cuncto populo tuo 
in salutem ». 

« Domine offero tibi omnia peccata mea... ut tu omnia incendas et 
comburas igne caritatis tuæ, et deleas universas maculas peccatorum 
meorum, et conscientiam meam ab omni delicto emundes... ». 

« Offerro etiam tibi omnia bona mea, quamvis valde pauca et imper- 
fecta, ut tu ea emendes et sanctifices; ut ea grata habeas et accepta 
tibi facias et semper ad meliora trahas... ». 

« Offerro quoque tibi omnia pia desideria devotorum, necessitates 
parentum, amicorum, fratrum, sororum, omnium carorum meorum... 
Offero etiam tibi preces et hostias placationis pro illis specialiter qui 
me in aliquo læserunt, contristaverunt aut vituperaverunt; … pro his 
quoque omnibus quos aliquando contristavi, conturbavi, gravavi, et 
scandalizavi verbis, factis, scienter vel ignoranter: ut nobis omnibus 
pariter indulgeas peccata nostra et mutuas offensiones.. Aufer, Do- 
mine, a cordibus nostris.. quidquid potest caritatem ledere et frater- 
nam dilectionem minuere... et fac nos tales existere ut simus digni 
gratia perfrui et ad vitam proficiamus æternam. Amen ». 

Ille qui sic quotidie magis ac magis se uniret Christo principali 
Sacerdoti et Victims sacrificii Misse, semper intimius participaret vitæ 
Christi ut est simul sacerdos et hostia, et multum laboraret ad anima- 
rum salutem. 

INTRODUCTIO 


DIVISIO MATERI/E 
PRÆNOTAMINA DE VIRTUTE PÆNITENTIÆ 


Caput I: DE EXISTENTIA SACRAMENTI PÆNITENTIÆ. 


Art. 1: De ipsa potestate clavium Ecclesie a Christo concessa ut 
constat ex Sacra Scriptura et Traditione - q. 84 et Suppl, q. 17-20. 

Art. 2: De existentia et denominatione sacramenti penitentie, de 
ejus necessitate et iterabilitate. 

Art. 3: De ministro potestatis clavium, de potestate ordinis et de 
potestate jurisdictionis. Suppl. 19, 20. 


Caput Il: DE ESSENTIA SACRAMENTI PÆNITENTIÆ. 
Art. 1: An essentia sacramenti vere salvetur in poenitentia, q. 84. 
Art. 2: De ejus materia. 
Art. 3: De forma hujusce sacramenti. 


Caput III: DE CONTRITIONE. Suppl, q. 1-5. 
qu. 1: quid sit. 
qu. 2: de ejus objecto. 
qu. 3: de ejus quantitate. 


Caput IV: DE CONFESSIONE. Suppi, q. 6, 11. 
Caput V: DE SATISFACTIONE. Suppi, q. 12, 15. 


Caput VI: DE EFFECTIBUS HUJUS SACRAMENTI: IIT*, q. 86-89. 
Art. 1: De remissione peccatorum mortalium: q. 86; venialium: 
q. 87. 
Art. 2: De remissione pena peccato debite: q. 86, a. 4 et 5. 
Art. 3: De meritorum reviviscentia, q. 89. 


Notandum est quod S. Thomas, procedendo secundum id quod jam 
declaraverat Ecclesia suo tempore, incepit agere de paenitentia ut est 
sacramentum antequam de polestate clavium de qua volebat tractare 
agendo de ministro (Suppi. 19). E contrario plerique theologi moderni 
contra protestantes merito incipiunt tractare de potestate clavium, quia 
ex ipso Evangelio constat quod Christus contulit Ecclesie potestatem 
clavium ad remissionem peccatorum, dum paenitentia non generaliter 
nominatur sacramentum nisi seculo XI, quamvis pluries S. Augustinus 

et S. Gregorius Magnus vocent eam sacramentum *. Ipsa definitio sacra- 
menti per genus et differentiam nondum erat praecise determinata in 
duobus prioribus saeculis; erant res sine titulo praecise determinato. 

Sic apparet evolutio theologiae, sicut pro quaestione de sacrificio 
Missae. 

Duo attente notanda sunt in his quaestionibus: 

1° Aliquod sacramentum potest etiam longo tempore existere ut 
ritus externus productivus gratie a Christo institutus, antequam com- 
muniter vocetur sacramentum in universali Ecclesia, sed potest aliis 
nominibus vocari, ut vg. nomine confessionis. Sic est res sine dubio 
existens. sed sine titulo praeciso universaliter recepto. 


2? Ut aliquod sacramentum instituatur ab ipso Christo, sufficit quod 
Christus dixerit se velle effectum proprium hujusce sacramenti, etiamsi 
non determinaverit explicite nec formulam sacramentalem, nec materiam 
propriam. Ratio est quia actus specificantur ab objecto formali et 
actio practica ab effectu producendo, ut ars constructionis ab aedificio 
construendo. 

In sacramento autem id quod est principale est ipsa actio sacra- 
mentalis, quz exprimitur his verbis; «ego te baptizo; te absolvo; signo 
te, et confirmo te »; haec actio sacramentalis fuit volita et instituta a 
Christo, si dixit se velle effectum proprium hujusce actionis. 


DIVISIO TRACTATUS S. THOM/E DE P/ENITENTIA 


Tractatus S. Thomæ de paenitentia dividitur in sex partes: 


1" Pars est: De ipsa penitentia ut est sacramentum et ut est virtus. 

Sic q. 84 agitur de institutione hujusce sacramenti, de ejus 
materia et forma. 

q. 85 agitur de virtute panitentic quæ est pars potentialis justi- 

tie, ut religio, sed infra religionem prout pænitentia supponit peccatum. 


2" Pars est: De effectu pœnitentiæ, ubi sunt quatuor questiones. 

q. 86: de remissione peccatorum mortalium; q. 87: venialium. 

q. 88: de peccatorum dimissorum reditu per sequens peccatum, 
ubi S. Thomas ostendit quod non redeunt formaliter et in se, sed vir- 
tualiter quia tunc est aggravatio per ingratitudinem contra beneficium 
remissionis. 

q. 89: de recuperatione gratie virtutum et meritorum, ubi 
ostendit quod quandoque homo tepidius resurgit per pznitentiam, quam 
fuerat antea dispositus. Ibid, ostenditur quod hona opera per peccatum 
mortificata reviviscunt, non vero opera mortua, scii, opera ethice bona 
facta extra statum gratie, et ad vitam æternam non ordinata. 


| Patres etiam antiquiores agnoverunt ritum panitentic esse productivum 
gratie a baptismo distinctum. 

3" Pars est: De partibus panitentie, que sunt contritio, confessio 
et satisfactio; scii, actus pænitentis qui sunt materia vel quasi materia 
hujus sacramenti. S. Thomas non potuit dictare nisi primam quæstionem 
hujusce sectionis, morte felicissima praeventus opus suum non termi- 
navit. Sed Supplementum Summz compositum est secundum ordinem 
ab eo praepositum, et ex suo libro IV Sententiarum ad litteram ex- 
cerptum est. 

q. 90 est de partibus panitentie in genere, est ultima quæstio 
dictata a S. Thoma. 
Supplementum agit: 1° de contritione per quinque quaestiones. 
2? de confessione per sex quaestiones. 
3° de satisfactione per quatuor quaestiones. 


4* Pars est: de suscipientibus sacramentum pænitentiæ, q. 16 Suppi. 


5* Pars est: de potestate clavium, seu de ministro, per quatuor 
quaestiones et de annexis potestati clavium, scii, de excommunicatione 
et de indulgentiis, q. 17-27. 


6a Pars est: de penitentia publica, q. 28 propter peccatum publicum 
gravissimum, per modum exempli. Hzc scripta sunt juxta disciplinam 
que adhuc tempore S. Thome vigebat, sed hodie non amplius sunt 
in usu. 

Sic in isto tractatu de penitentia sunt 36 quaestiones. Sola princi- 
palia explicari possunt et non considerando articulum per articulum. 


DE PRINCIPALIBUS DEFINITIONIBUS ET DECLARATIONIBUS 
ECCLESIE CIRCA SACRAMENTUM  P/ENITENTI/E 


Principales definitiones sunt in Concilio Tridentino, contra Prote- 
stantes, Denz. 911-925. Sunt sequentes: 


1° Penitentia est verum Nove Legis sacramentum, a baptismo 
diversum et iterabile, a Christo institutum secundum illud Joan. XX, 23 
dictum Apostolis a Domino post resurrectionem: « Accipite Spiritum 
Sanctum, quorum remiseritis peccata, remittuntur eis; et quorum 
retinueritis, retenta sunt». Cf. Concilium Tridentinum, 913 et 894. 
Secundum Concilium Tridentinum tunc concessa est potestas non tantum 
declarandi peccata esse remissa, ut volunt Protestantes, sed vere re- 
mittendi peccata, et hoc per modum judicii, ut infra explicabitur. 
Trid. 902. 


2“ Definitum est in C. Tridentino, 896: « formam sacramenti 
penitentie, in qua precipue ipsius vis sita est, in illis ministri verbis 
positam esse: Dgo te absolvo etc. ». 

3? C. Flor, et Trid., 896, 914, declarant: quasi materiam esse 


actus pænitentis, scii, contritionem, confessionem, satisfactionem, quæ 
etiam partes poenitentiz appellantur. 

Et plura definita vel declarata sunt de his actibus pænitentis in 
particulari. 


4? In C. Trid. 897-898 definiuntur contritio et attritio: « Contritio 
est animi dolor ac detestatio de peccato commisso, cum proposito non 
peccandi de coetero ». Debet esse supernaturalis. Alia est perfecta (seu 
contritio proprie dicta) quæ procedit ex caritate, quaeque cum voto 
(saltem implicito) sacramenti semper justificat, sed non reddit confes- 
sionem superfluam (587). 

Alia est imperfecta (scii, attritio) procedens « ex consideratione 
turpitudinis peccati vel ex gehennae et pznarum metu » 898, 1305; hec 
etiam debet esse supernaturalis Denz. 699, 751, sq. 897, 1536. 

In Deer. S. Off. 1667, n. 1146, dicitur quod Ecclesia noluit judicare 
utrum attritio includat necessario aliqualem dilectionem Dei; sententia 
negans est communior inter theologos ut refert hoc documentum. 

Id quod est definitum est quod attritio sine sacramento non justi- 
ficat, sed cum sacramento disponit ad justificationem Denz. Trid. 838. 


5? Circa confessionem definitum est quod complecti debet peccata 
gravia post baptismum commissa, que manifestari debent integre, se- 
cundum speciem infimam et circumstantias speciem mutantes. Cf. Trid. 
900, 917. Requiritur integritas saltem formalis, sed non semper mate- 
rialis, scii, necessarium est confiteri omnia et singula peccata mortalia 
post baptismum commissa, quorum memoria, post diligens examen, 
habetur; «alia inclusa esse in confessione intelliguntur » Trid. 900 
et 1111. 


6* Circa satisfactionem definitum est quod satisfactio salutaris 
et conveniens imponenda est (Denz. Trid. 904, 925). Consistit in bonis 
operibus, quibus Deus vere colitur, queque vim sacramentalem habent 
ex meritis Christi (904, 1535). 


7° Quoad effectus sacramenti, sunt plures definitiones et decla- 
rationes. Hi effectus sunt: 1? remissio peccatorum post baptismum 
commissorum (896); 2" remissio penz imprimis æternæ (806, 840); non 
vero semper totius pense temporalis (535); 3? reviviscentia gratiæ 
amissæ et meritorum mortificatorum (2193); 4“ liberatio a censuris 
1144. Codex 2247. 


8? De ministro paenitentia definitum est quod est, non homo 
laicus, sed solus sacerdos, qui debet habere jurisdictionem (902, 903, 
921). Sigillum sacramentale stricte servandum esse, et nomen complicis 
minime exquirendum. (Cf. Codicem 888 sq.). 


9° Denique quoad subjectum definitum est quod est homo bapti- 
zatus lapsus (807), qui præsens esse debet, non deneganda est pæni- 
tentibus etiam relapsis et recidivis; sed consuetudinariis et occasio- 
nariis indispositis est neganda vel differenda quia nullo modo apparet 
quod sint vere attriti (cf. Denz. 1210 sq.; 1538). 

Tandem confessio facienda est saltem semel in anno (cf. IV Con- 
cilium Lateranense 437 et Tridentinum 900, 918). 

Item de Indulgentis plura declarata sunt, presertim in Concilio 
Tridentino 989; scii, indulgentiæ non sunt pie fraudes fidelium, sed 
applicatio thesauri meritorum Christi et Sanctorum, vivis per modum 
absolutionis, defunctis per modum suffragii, facta per Romanum Pon- 
tificem, presertim tempore jubilæi, vel per episcopos pro suis subditis, 
ex causis rationalibus. Per ipsas delentur pœnæ temporales etiam pro 
peccatis occultis debite. Effectus pendet a recta dispositione, a statu 
gratie et ab impletione operis prescripti (cf. Codicem 925). 


Quaenam sunt sub aspectu dogmatico, principales quaestiones con- 
siderandæ ? 


Distinguenda est pars dogmatica et pars practica tractatus. 

Doctrina practica de pænitentia respicit præsentim dispositiones 
subjecti seu officia pænitentis quoad attritionem, confessionem et sati- 
sfactionem et officia confessarii erga vanas classes pænitentium ut sunt 
Occasionarii, consuetudinarii, recidivi, necnon rationem agendi erga 
moribundos. 

In parte dogmatica tractatus de Pænitentia, post quzdam præno- 
tanda de penitentia ut virtute (q. 85 s. Th.), principales quæstiones 
sunt sequentes: 

1° de existentia sacramenti Pænitentiæ, 2? de ejus essentia, quoad 
formam et materiam, 3? de actibus pænitentis: contritio, confessio, sa- 
tisfactio, 4° de effectibus hujusce sacramenti. 


PRÆNOTAMINA 


DE VIRTUTE PÆNITENTIÆ 
Cf. IIT, q. 85. 


Recolligenda sunt principalia ex articulis S. Thoma, simul osten- 
dendo eorum fundamentum in sacra Scriptura. Virtus infusa pæni- 
tentiæ existebat in justis Veteris Testamenti antequam institueretur 
sacramentum paenitentia. 

Sepe in Sacra Scriptura commendatur paenitentia; presertim præ- 
dicatio S. Joannis Baptistae est praedicatio penitentie \ et post ipsum 
Jesus ait, Marc. I., 15: «Impletum est tempus et appropinquavit 


regnum Dei, pænitemini et credite evangelio » - Saepius Christus locutus 
est de paenitentia, v. g. « Non veni vocare justos sed peccatores ad 
paenitentiam » Luc., V, 32. - «Si penitentiam non egeritis, omnes 
similiter peribitis » Luc., XIII, 5. - « Væ tibi Corozain, væ tibi Betsaida, 


quia si in Tyro et Sidone facte fuissent virtutes quæ facte sunt in vobis, 
olim in cilicio et cinere sedentes pæniterent » Luc. X, 13. 


Art. 1. — PENITENTIA EST VIRTUS 


Ex praedictis textibus constat, ut dicit S. Thomas, q. 85, a. 1, quod 
panitentia est virtus vel actus ejus, non est passio, importat enim in suo 
actu dolorem voluntatis de peccato commisso et rectam electionem emen- 
dationis. Est igitur habitus electivus secundum rectam rationem. Ut 
omnis virtus, cognoscitur ex suis actibus. 


De actibus hujusce virtutis. Inductive constat quod sunt plures 
actus penitentie, nam secundum Evangelium, homo vere paenitens 
propria peccata commissa detestatur, retractat, ad ea per satisfactionem 
expianda paratus est, et insuper qualibet peccata in futurum devitare 
proponit. Jam ex hoc apparet quod sunt tres praecipui actus pænitentiæ, 
scii. 1? contntio cordis; prius cor erat plus minusve obduratum in mala 
intentione, nunc frangitur hec mala intentio qua avertebat a Deo, cor 
attritum et contritum venit ad detestationem peccati et sese convertit 
ad Deum (metanoia est conversio ejus qui prius erat aversus); 2? se- 


| Matth. III 2 « Pænitentiam agite: appropinquavit enim regnum coelorum ». 
Pænitentia, metanoia. est conversio cordis, quod prius erat aversus a Deo. 

eundus actus est firmum propositum pro futuro, et 3° tertius actus est 
satisfactio pro praeterito. 

Ut autem hi actus sint salutares, penitentia debet respicere pec- 
catum in ordine ad Deum et ex supernatural! gratia ac motivo illud 
retractare. Alioquin paenitentia esset solum quid ethice bonum sicut in 
ordine humano aliquis paenitet de malo quod dixit de suo amico. Ut 
paenitentia sit salutaris debet esse apta ad reconciliandam animam cum 
Deo auctore gratie et salutis, sic debet esse ex motivo supernatural!. 


Art. II. — P/ENITENTIA EST VIRTUS SPECIALIS 


Ut ostendit S. Thomas penitentia est virtus specialis, nam species 
habituum distinguuntur secundum species actuum; et ideo ubi occurrit 
specialis actus laudabilis, ibi necesse est ponere specialem habitum vir- 
tutis. Sic « penitentia est virtus specialis que operatur ad destructio- 
nem peccati prateriti, in quantum est Dei offensa, quod non pertinet 
ad rationem alterius virtutis ». Ad 3unl « qualibet virtus specialis for- 
maliter expellit habitum vitii oppositi (ut temperantia intemperantiam) 
sed paenitentia expellit omne peccatum effective, in quantum operatur 
ad destructionem peccati prout est remissibile ex divina gratia, homine 
coopérante ». 

Sic penitentia est virtus speu alis, nam habet materiam generalem, 
sub ratione speciali, scii, omnia peccata, ut emundabilia per actus ho- 
minis. Agitur de virtute infusa quia respicit Deum auctorem gratie et 
salutis. 

Hzc virtus non est theologica (art. 3 ad lum) quia objectum ejus 
non est Deus, sed est peccatum destruendum ad Deum placandum; sic 
Deus est finis hujusce virtutis, non vero ejus objectum nec materiale 
nec formale. 

Unde paenitentia est virtus moralis, cujus objectum materiale est 
peccatum, objectum formale quod est peccatum ut reparandum, offensa 
Dei expiabilis, seu ipsa reparatio, et objectum formale quo seu motivum 
est honestas hujus reparationis. 

Ad intelligentiam hujusce reparationis, dicendum est quod importat 
detestationem propriorum peccatorum commissorum, ut clarius infra 
dicetur, et non solum ut contendit Lutherus et plerique Protestantes 
propositum novz vite (cf. Billuart). 


Ad lum. — Quomodo penitentia distinguitur a caritate. 


Difficultas est quia eadem virtute gaudemus de bonis et dolemus 
de malis perpetratis; atqui caritas gaudet de bono propter Deum facto 
ergo dolet de peccatis. 


Respondetur ad lum in fine: « Si in actu pænitentis consideratur 
sola displicentia peccati praeteriti, hoc immediate ad caritatem pertinet, 
sicut et gaudere de bonis praeteritis; sed intentio operandi ad deletionem 

peccati praeteriti requirit specialem virtutem sub caritate ». Et in justo 
actus pænitentiæ imperatur a caritate. 


Objectio. Actus contritionis est praecipuus pænitentiæ actus. Atqui 
contritio est a caritate. Ergo pænitentia non est virtus distincta a 
caritate. 


Responsio. Distinguo minorem. Actus contritionis est a caritate 
imperative, concedo; elicitive, nego. Nam contritio formaliter est, non 
solum displicentia peccati que remanet in Christo etiam glorioso, sed 
est de peccato proprio propter jus divinum lesum, ac reparabili per sa- 
tisfactionem. Unde contritio importat propositum reparationis fa- 
ciendæ. 


Instantia: Sed contritio differt ab attritione, prout procedit a cari- 
tate, ergo remanet difficultas. 

Responsio: Contritio differt ab attritione prout procedit impera- 
tive a caritate, seu ab amore efficaci Dei super omnia, concedo; prout 
procedit elicitive ab ea, nego. 

Revera objectum pænitentiæ non est Deus, sed satisfactio deter- 
minanda secundum regulas prudentie christiane. Sic penitentia non 
est virtus theologica, sed est infra eas, ut religio. 


Dubium. An virtus penitentie specie distinguatur a religione. 

Respondetur communiter affirmative, quia habent distincta objecta 
formalia, Religio enim respicit cultum debitum Deo tanquam excellenti 
Domino et benefactori. Pænitentia respicit id quod est reddendum Deo 
ut offenso. Sic, ut docet'S. Thomas, religio fuit in Christo, non vero 
penitentia, quia nunquam peccavit. Cajetanus autem vult reducere 
paenitentiam ad religionem. 


Art. 111. AD QUAMNAM VIRTUTEM CARDINALEM ANNECTITUR 
PENITENTIA 


Ut ostendit S. Thomas, q. 85, art. 3, annectitur ad justitiam 
commutativam, quia pænitentia est ad alterum per reparationem pro 
peccato, que in justitia debetur Deo offenso. Sed quia pænitentia, ut 
religio, non potest reddere Deo ad æqualitatem, est imperfecta justitia, 
quamvis sit perfectior quam justitia perfecta quæ reddit hominibus 
ad æqualitatem id quod eis debetur. Ita filius prodigus fecit actum 
justitiae erga Patrem suum dicens ei, revertendo ad ipsum « Pater, pec- 
cavi in celum et coram te. Jam non sum dignus vocari filius tuus ». 
Luc. XV, 19-21. Pænitentia venit infra religionem, quæ non praesupponit 
proprium peccatum, sic religio fuit in Christo non paenitentia. Sic pæni- 
tentia definitur: virtus moralis inclinans ad reparandam injuriam Deo 
illatam per peccatum. 

Ad 4um: Actus penitentie ad ceteras virtutes refertur prout sup- 
ponit fidem de valore Passionis Domini, spem beatitudinis credentibus 
repromissæ, saltem tendit ad caritatem recuperandam aut in justo ab 
ea imperatur. Est etiam sub directione prudentiæ Christians, sub in- 
fluxu religionis et potest ipsa imperare actus fortitudinis, patientiæ vel 
temperantiae in mortificationibus ordinatis ad reparationem peccati et 
ad tollendas peccati reliquias. 


Ad 2um: Pænitentia ponit medium, in quantum infert debitam 
penam proportionatam pro qualibet culpa, secundum acceptationem 
Dei. - Videbimus quod quamvis virtus pænitentiæ esset necessaria etiamsi 
non esset sacramentum, tamen pro hoc statu novae legis non est virtus 
nisi includat votum sacramenti. 


Art. IV. — QUODNAM EST PROPRIUM SUBJECTUM P/ENITENTUE? 


Ut ostendit S. Thomas, art. 4, est voluntas, nam proprius ejus 
actus est voluntatis propositum emendandi; sed est redundantia in 
sensibilitate, que quandoque manifestatur lacrimis, minus tamen in iis 
qui sunt duri sensus, aut temperamenti hilaris. 

Quodnam est subjectum remotum pænitentiæ? Est quilibet homo 
peccati reus aut saltem peccati capax; nam etiam ille qui non commisit 
peccatum sed potest committere, potest esse promptus ad dolendum de 
peccato, casu quo committat illud. 

Proinde paenitentia quoad habitum fuit in Adamo innocenti, est 
in parvulis baptizatis, infunditur simul cum gratia, remanet in beatis, 
non solum quoad ornatum, sed etiam quoad actum, non quidem doloris, 
sed displicenti& de peccato et gaudii de satisfactione olim peracta. Ita 
Billuart. Non fuit vero penitentia in Christo impeccabili, nec proba- 
bilius in Beata Maria Virgine. 


Art. V. — QUÆNAM EST RELATIO ACTUS P/ENITENTI/E 
CUM TIMORE DEI 


Questio est tum de timore servili seu pænæ, tum de timore filiali 
seu peccati, et timor filialis est donum Spiritus Sancti. Insuper agitur 
non de virtute infusa paenitentia quae infunditur cum gratia habituali 
et caritate, sed de actu penitentia. 

S. Thomas respondet: actus pænitentiæ procedit a timore servili 
sicut a principio remoto, saltem communius, et a timore filiali sicut a 
principio proximo. 

Hoc potest male intelligi, Contenson putavit ex hoc quod pro 
S. Thoma virtus infusa pænitentiæ non distinguitur a dono timoris. 
Hoc autem non verum est, quia in tota hac questione loquitur de 
penitentia ut est virtus specialis, ut religio, et S. Thomas distinguit 
virtutes a donis, v. g. religionem a dono pietatis. 

Insuper pænitentia et donum timoris distinguuntur secundum 
objectum formale, nam objectum timoris etiam filialis est Deus, ut potens 
infligere privationem sui, seu saltem est peccatum imminens propter 
Dei reverentiam evitandum, dum objectum penitentie est reparatio 
pro peccato commisso. Sic actus doni timoris potest esse ante quodlibet 
peccatum, ut in Christo, non vero actus pænitentiæ. 

Unde Thomiste generaliter tenent quod S. Thomas in præsenti 
articulo, non vult dicere quod donum timoris sit principium elicitivum 
actus pænitentiæ. Sed vult dicere quod ut in pluribus peccatores mo- 
ventur ad paenitentiam ex metu pænarum, tanquam a principio remoto; 
et justus, ex hoc quod revereatur Deum ut Patrem et timeat ipsum 
offendere, movetur ut pro peccatis commissis ipsi offerat aliquam sa- 
tisfactionem. Sic inspiratio doni timoris adjuvat inter tentationes, vir- 
tutem penitentie, secundum illud: « Confige timore tuo, Domine, 
carnes meas », sicut inspiratio doni pietatis adjuvat, inter ariditates, 
virtutem religionis. 

Imo in ipso instanti justificationis sunt, saltem virtualiter, plures 
actus enumerati in hoc art. 5, scii, sub influxu Dei convertentis cor 
peccatoris sunt actus fidei in Salvatorem, actus timoris poene a Deo 
infligendæ, actus spei veniæ consequendæ, actus caritatis (initialis), seu 
displicentiæ peccati, prout displicet Deo summe dilecto, denique actus 
timoris filialis, quo propter reverentiam Dei aliquis satisfactionem Deo 
vult offerre. Et hic actus timoris filialis movet ad actum pænitentiæ, qui 
elicitur a virtute infusa pænitentiæ. Sic magne mortificationes sancto- 
rum, quz medium, prudentiæ superant,'inspirantur a dono timoris. 

Hoc explicaverat S. Thomas supra in Tractatu de gratia, I-II, 
q. 113, a. 8, ubi dicitur, in ipso instanti justificationis, secundum ordinem 
nature, primum est gratie infusio, secundum est motus liberi arbitrii 
in Deum (actus caritatis initialis); tertium vero est motus liberi arbitrii 
in peccatum; propter hoc enim ille, qui justificatur, detestatur peccatum, 
quia est contra Deum; quartum est; remissio culpe. Hoc est secundum 
ordinem cause efficientis et etiam cause formalis. 

Sed ut ibidem dicitur ad lum ex parte hominis justificati, in hoc 
eodem instanti est e converso secundum ordinem causz materialis, scii, 
prius est liberatio a culpa quam consecutio gratie justificantis quamvis 
ex parte agentis prior sit gratiae infusio, quam culpæ remissio. 

Cause enim ad invicem sunt cause sed in diverso genere, sic est 
mutua prioritas absque circulo vitioso. Ita S. Thomas nunc loquitur, 
art. 6 ad 2u“. 

Notandum est quod Concilium Tridentinum sess. 6, cap. 6 (Denz. 
798) pariter enumeravit actus qui concurrunt ad justificationem adulti; 
scii, actus fidei, spei, caritatis (initialis), timoris filialis et pænitentiæ. 

Licet hi actus non semper producantur explicite, saltem implicite 
habentur, ita ut nulla sit vera pænitentia quz non procedat saltem vir- 
tualiter a fide, timore, spe, et Dei dilectione. Difficultates quz fieri 

possunt de timore servili discutientur infra agendo de attritione, ut est 
actus pænitentiæ antecedens infusionem virtutis pænitentiæ quz datur 
simul cum caritate. Manifestum est quod in his omnibus articulis agitur 
de virtute infusa penitentie ut clare dicitur initio corporis art. 5. Ratio 
est quia hec virtus, de qua est sermo, respicit ut finem Deum non solum 
ut auctorem naturae, sed ut auctorem gratiæ et salutis. 

Attamen aliqua paenitentia de peccato potest ex naturae viribus 
elici, et ex pluribus hujusmodi actibus potest generari habitus, sed hzc 
penitentia acquisita non est ea de qua nos Christiani loquimur. 


Art VI. — UTRUM PÆNITENTIA SIT PRIMA VIRTUTUM 


Respondet S. Thomas per plures conclusiones; principales sunt 
duae priores. 


1“ — Secundum ordinem nature simpliciter praecedunt ipsam 
virtutes theologicae, quia immediate respiciunt Deum. 


2° — Sed quantum ad aliquid penitentia ordine temporis est 
prima inter cœteras virtutes, quantum ad ejus actum, qui primo occurrit 
in justificatione impii. 
Hic actus est contritio perfecta nam attritio, ut infra dicetur, Suppi., 
q. 1, art. 2 ad 2um et a. 3, non est actus virtutis penitentie quæ nondum 
infunditur. Sic continentia non est actus virtutis castitatis. 


3" — Etiam alie virtutes, ut prudentia, religio, humilitas, quæ 
fuerunt in Christo, sunt altiores quam pænitentia quz non fuit in eo. 


4? — Virtus infusa penitentie simul infunditur cum caritate 
in instanti justificationis, et in justificatione adulti actus et habitus 
caritatis simul sunt tempore cum actu et habitu pænitentiæ. Ratio est 
quia virtutes sunt connexa (1-11, q. 65, art. 1 et 3) et sic omnes simul 
incipiunt esse in anima. 

5? — Secundum prioritatem temporis quidam actus laudabiles 
possunt praecedere actum pænitentiæ, scii, actus fidei et spei informium 
et actus timoris servilis. Legendus est hic pulcher articulus, difficile 
erat eum tam clare et exacte scribere (cf. ad 3u,n). 

Billuart instituit digressionem historicam de paenitentia Salo- 
monis: Utrum Salomon egerit paenitentiam. Respondet: Incertum est, 
inter Patres quidam negant ut Augustinus, alii affirmant, ut Hiero- 
nymus. 


DE NECESSITATE PÆNITENTIÆ aliquid addendum est, ex 
q. 86, a. 2, per modum introductionis ad quaestionem de insti- 
tutione sacramenti penitentie. ut fecit Concilium Tridentinum sess. 14, 
c. 1: de necessitate et institutione sacramenti pænitentiæ. (Denz. 894). 
Dicit ibi Concilium: « Fuit quidem penitentia universis hominibus, 
qui se mortali aliquo peccato inquinassent, quovis tempore ad gratiam 

et justitiam assequendam necessaria » illis etiam qui post baptismum 
peccatum mortale commiserunt. 

Comuniter tenetur hunc actum pænitentiæ, supposito peccato mor- 
tali, necessarium esse tum necessitate medii, tum necessitate praecepti. 
(Cf. S. Th., q. 86, art. 2: Utrum sine paenitentia peccatum remitti 
possit?). 

Necessitas medii constat ex locis Sacre Scripture, ibidem a Con- 
cilio Tridentino citatis scii.: Ezech. XVIII, 30: «Convertimini et agite 
penitentiam ab omnibus iniquitatibus vestris, et non erit vobis in 
ruinam iniquitas». Item Luc. XII, 3: «Nisi penitentiam egeretis, 
omnes similiter peribitis ». (cf. infra, p. 341 sq.). 

Ratione theologica etiam constat hec necessitas medii; nam sine 
paenitentia Deus peccata remittere nequit; Hoc esset contra diversa Dei 
attributa: 1? justitia enim prohibet ne offensa remittatur sine aliqua 
reparatione, saltem imperfecta; unde etiam si non fuisset Incarnatio ad 
peccatum adæquate reparandum, Deus postulasset saltem imperfectam 
reparationem, cujus homo capax est cum gratie auxilio, id est pæni- 
tentiam. 2? Hoc esset contra efficaciam amoris Dei erga nos, nam ut 
ostendit S. Thomas IIP, q. 86, art. 2, Deus remittit offensam peccatori 
prout efficaciter diligit eum, et hec dilectio Dei non praesupponit sed 
ponit amabilitatem in homine, et eum gratum facit per gratiam qua 
homo convertitur ad Deum, cum aversione a peccato et detestatione 
peccati. 3° Contra Dei sapientiam esset remittere offensam impænitenti. 
4? Contra'Dei sanctitatem esset sibi unire peccatorem pertinacem. 


OBJICITUR: Major est misericordia Dei quam miseria hominis. 
Sed homo interdum remittit offensam homini etiam non pænitenti, se- 
cundum illud: « Diligite inimicos vestros, benefacite his qui oderunt 
vos. » Matth. V, 44. Ergo multo magis Deus dimittit offensam homini- 
bus non pænitentibus. 


Respondet profunde S. Thomas (q. 86, art. 2, ad 3llm): « Miseri- 
cordia Dei est majoris virtutis quam misericordia hominis in hoc quod 
immutat voluntatem hominis ad poenitendum, quod misericordia ho- 
minis facere non potest ». Et ibidem in corp. art. S. Thomas dicit: 
« Potest contingere quod homo remittat offensam, qua offensus est, 
alicui, absque aliqua immutatione voluntatis ejus; non autem contin- 
gere potest quod Deus remittat offensam alicui absque immutatione 
voluntatis ejus. (Nam) requiritur ad remissionem divine offense quod 
voluntas hominis (a Deo aversa) immutetur xit convertatur ad Deum 
cum detestationem peccati et proposito emendandi; quod pertinet ad 
rationem pænitentiæ, secundum quod est virtus ». Hoc jam verum erat 
in Veteri Testamento ante institutionem sacramenti pænitentiæ. EI 
communiter admittitur a catholis contra protestantes Cf. infra, p. 341. 


CONTROVERSIA tamen est inter theologos catholicos de aliquo 
.puncto secundario, scii, utrum ad peccati remissionem requiratur for- 

malis actus pænitentiæ an sufficiat virtualis, qualis continetur in actu 
caritatis seu dilectionis efficacis Dei super omnia. 

Scotistæ tenent virtualem actum penitentie sufficere. Multi tho- 
mista dicunt requiri actum formalem penitentie, saltem per se loquen- 
do. Billuart videtur recte concludere dicendo: Per se requiritur formalis 
actus pænitentiæ; sed per accidens sufficit actus virtualis contentus in 
actu caritatis, quando scii, aliquis, ex oblivione, de peccatis suis non 
cogitat. 

Denique necessitas præcepti pænitentiæ apparet ex ipsis primis 
verbis Domini, secundum Matth. IV, 17: « Coepit Jesus praedicare et 
dicere: Pænitentiam agite». Insuper pænitentia est specialis virtus, 
ergo sub praecepto cadit; item quisque tenetur, vi justitie, reparare 
injuriam alteri illatam; et tandem cuique praecipitur, vi caritatis erga 
seipsum, suam salutem per pznitentiam curare. Unde incuria salutis 
est via que perducit ad damnationem. Unde communiter dicunt prædi- 
catores praesertim tempore Quadragesimæ: Pænitentia que ad mortem 
differtur est rarissima et difficilissima, propter longam resistentiam 
grati; sufficienti. 


Complementum: De errore protestantium circa virtutem et actum 
penitentie. 


Secundum priores Protestantes, natura hominis nunc est essentia- 
liter corrupta et mala, et justificatio impii fit per imputationem extrinse- 
cam meritorum Christi, sine infusione gratie. Proinde, juxta eos, pæni- 
tentia nequit esse detestatio de peccato, quod semper et necessario com- 
mittitur. Quid sit igitur pro illis? Pro Luthero pænitentia est « mutatio 
mentis et consilii » qua aliquis, agnito peccato, fidit in Deo. (Sermo de 
pœnit. 1518). Pro Calvino paenitentia est vifa nova ex fiducia in Deum 
orta. (Institutiones L. IIL, c. 3, n. 4). Quidam moderni protestantes ut 
Bovon (Morale chrétienne, Lausanne, 1917, t. L p. 224) concedunt 
paenitentiam amplecti confessionem delicti coram Deo cum vitz emen- 


datione, sed nulla satisfactio Deo debetur, quia jam abundantius sa- 
tisfecit Christus. 


E contrario Concilium Tridentinum (Denz. 897) definit: « Contri- 
fio, que primum locum inter dictos pænitentiæ actus habet, animi dolor 
ac detestatio est de peccato commisso, cum proposito non peccandi de 
catero » scii, cum gratiæ Dei auxilio, quod non denegatur nisi propter 
obicem. Item Concilium Tridentinum (807) definit necessitatem sa- 
tisfactionis ab ipso pænitente implendæ pro poena temporali peccato 
debite, ut nobis fiat applicatio satisfactionis Christi et cooperemur ad 
nostram salutem, et non mere passive eam recipiamus, secundum illud 
Domini: « Pænitentiam agite », « Facite fructus dignos penitentie ». 
Mt. m, 2. 8, IV. I7. 

Ex his omnibus pertinentibus ad virtutem paenitentiae et ad actus 
ejus, qui necessarii fuerunt ante institutionem sacramenti, paratur 

via ad intelligentiam hujusce institutionis. Jamquidem S. Thomas osten- 
dit convenientiam hujus sacramenti HT, q. 65, a. 1. Utrum debeant 
esse septem sacramenta Ecclesie: « Sacramenta Ecclesie ordinantur ad 
duo, scii, ad perficiendum hominem in his que pertinent ad cultum Dei 
secundum religionem Christian» vite, et etiam in remedium contra de- 
fectum peccati ». 


Sic habetur spiritualis regeneratio per baptismum, augmentum et 
robur per confirmationem, nutritio per Eucharistiam. « Sed quia homo 
incurrit interdum et corporalem infirmitatem et spiritualem scii, pec- 
catum, ideo necessaria est homini curatio ab infirmitate, que quidem 
est duplex. Una quidem sanatio, qua sanitatem restituit, et loco ejus 
in spirituali vita et poenitentia. Alia est ad removendas peccati reli- 
quas, scii. Extrema unctio ». 

Ln ordine vero ad totam communitatem habetur Ordo et Matri- 
monium. 

Et sicut fuit matrimonium ante sacramentum matrimonii, ita fuit 
penitentia ante sacramentum pænitentiæ. Sed sicut valde convenit 
sacramentum matrimonii ad conferendam gratiam pro actibus matri- 
monii christiane implendis, ita sacramentum pænitentiæ ad conferendam 
gratiam pænitentiæ ut homo ex attrito fiat contritus. Brevius ad dele- 
tionem peccati mortalis requiritur infusio gratiae, et maxime conve- 
niens est quod existát signum practicum hujus infusionis, valide susei- 
piendæ, cum debita conditione attritionis. Cf. EUll, q. 65, a. 1, 2, 3, 4. - 
IIT, q. 84, a. 5 utrum hoc sacramentum sit de necessitate salutis; art. 6, 
utrum sit secunda tabula nost naufragium; art. 7 alioquin homo dubi- 
taret an esset non solum attritus, sed contritus, et cum Deo reconcilia- 
tus. E contra, dicendum est protestantibus, magna fiducia habetur si 
peccator audiat sacerdotem in nomini Christi dicentem « Ego te absolvo 
ab omnibus peccatis tuis », et si credat hec absolutionis verba producere 
id quod significant, scii, gratiam contritionis qua homo attritus fiat 
contritus. 


CAPUT I 


DE EXISTENTIA SACRAMENTI P/ENITENTI/E 


Art. I. De ipsa potestate clavium. Art. II. De existentia hujusce 
sacramenti. Art. HI. De ejus ministro. 


Art. l. — DE IPSA POTESTATE CLAVIUM ECCLESIÆ 
A CHRISTO CONCESSA 


Cf. S. Thomam, IIT q. 84, a. 7, et Suppi., q. 17-20. 


1° Status quaestionis: Quid intelligitur per potestatem clavium? 

Intelligitur potestas aperiendi et claudendi regnum celorum. Ut 
explicatur in Suppi., q. 17, a. 1, clausio enim cælorum duplex est, quoad 
totam naturam per peccatum originale et quoad personam per peccatum 
actuale (cf. 111“, q. 49, a. 5, c.; q. 52, a. 5). Ipse autem Christus habuit 
certo claves regni caelorum, scii, potestatem  aperiendi et claudendi 
regnum caelorum; et ut dicit S. Thomas II“, q. 49, a. 5, Christus sua 
passione aperuit nobis januam coeli, sufficienter pro omnibus, efficaciter 
pro his quibus applicatur Passio, v. g. per baptismum et alia sacra- 
menta. Pro adultis autem celum aperitur aut clauditur, juxta eorum 
dignitatem vel indignitatem, et sic clavis dicitur potestas ligandi (seu 
claudendi) et solvendi (seu aperiendi) cf. Suppi., q. 17, a. 2. Sic Christus 
aperuit regnum caelorum bono latroni, non alteri. Questio est igitur an 
Christus, qui certo claves regni celorum habuerit, dederit eas Ecclesiz, 
et quomodo. 


Hec potestas clavium, si sumitur in sua plenitudine, significat 
igitur potestatem a Christo concessam ad regendos fideles in ordine ad 
vitam æternam. Et est triplex: 


I? potestas ferendi leges, 2? potestas judicandi ad normam legum, 
3' potestas exsequendi judicia per coactionem seu coercitionem. 


Ita in rebus humanis distinguitur triplex potestas: legislativa, 
judiciaria, et exsecutiva. 

Denique potestas judicandi exerceri potest tum in foro externo seu 
directe ad utilitatem societatis fidelium, tum in foro interno, seu di- 
recte ad utilitatem singulorum fidelium, et haec ultima est proprie po- 
testas remittendi et retinendi peccata. 

leges ferendi 

judicandi secundum leges 

in foro et interno et externo 
exequendi per coercitionem. 


Potestas clavium 


2° Quinam negaverunt hanc potestatem clavium Ecclesiae a Christo 
concessam fuisse? 


Omnes qui negant hierarchiam Ecclesie a Christo institutam 
esse. Ita olim aliqualiter saltem Montanistæ, qui saltem restringebant 
hanc potestatem ad certa peccata, dicendo alia graviora non ab Ecclesia 
sed solum a Deo remitti posse in altera vita, ità quodammodo Tertul- 
lianus. Item | Novatiani volebant «lapsos» tempore persecutionis, 
excludi pro semper ab omni communione ecclesiastica, nec veniam spe- 
rare posse nisi a Deo post mortem. Ita adhuc loquuntur plures hodierni 
acatholici, dicentes potestatem, si qua fuerit Ecclesiæ concessa, ad pec- 
cata pauca, et leviora omnino restringi. 

Waldenses et presertim Protestantes, secundum eorum placita de 
justificatione per solam fidem seu fiduciam, contenderunt Ecclesiam non 
habere potestatim judicandi nec ligandi ac solvendi, sed solum pote- 
statem  declarandi peccata fuisse remissa per fidem fiducialem, ita 
Lutherus. - Juxta Calvinum; paenitentia non vere a baptismo vel baptismi 
memoria distinguitur, qua renovatur peccati displicentia, novæque vite 
propositum. Anglicani admittunt utilitatem potestatis clavium, non vero 
ejus necessitatem. Ritualistæ agnoscunt Pænitentiam esse unum e mi- 
noribus sacramentis. 

Plures acatholici hodierni dicunt: initio spirituales seu charis- 
matic! omnia regebant in Ecclesia, et si opus erat, nomine Dei sub 
impulsu Spiritus Sancti, non remittebant sed declarabant peccata esse 
a Deo remissa. Postea vero, crescente numero peccatorum, et crescente 
auctoritate episcoporum, paulatim episcopi disciplinam ecclesiasticam 
instituerunt, qua peccata a solis sacerdotibus absolverentur. 


3. Quid definitum est ab Ecclesia circa potestatem remittendi et re- 
tinendi peccata. 


In concilium Tridentinum quatuor principalia de hac re definiuntur, 
scii.: 

1“ Poenitentiam esse vere et proprie sacramentum a Christo insti- 
tutum, a baptismo distinctum. 

Denz. 911. — « Si quis dixerit, in catholica Ecclesia pænitentiam 
non esse vere et proprie sacramentum pro fidelibus, quoties post bap- 
tismum in peccata labuntur, ipsi Deo reconciliandis, a Christo Domino 
nostro institutum: anathema sit». 

Denz. 912. — « Si quis sacramenta confundens, ipsum baptismum 
pænitentiæ sacramentum esse dixerit, quasi hæc duo sacramenta 
distincta non sint, atque ideo pænitentiam non recte secundam post 
naufragium tabulam appellari: A. S. ». 

2* Verba Domini apud. Jo. XX, 22, esse intelligenda de potestate 
remittendi et retinendi peccata: 


Denz. 913. — « Si quis dixerit, verba illa Domini Salvatoris: « Ac- 
cipite Spiritum Sanctum; quorum remiseritis peccata, remittuntur eis; 
et quorum retinueritis, retenta sunt » (Jo. XX, 22) non esse intelligenda 
de potestate remittendi et retinendi peccata in sacramento pænitentiæ, 
sicut Ecclesia catholica ab initio semper intellexit; detorserit autem, 
contra institutionem hujus sacramenti, ad auctoritatem praedicandi 
Evangelium: A. S.» (cf. caput correlativum n. 894). 


3° Hec potestas clavium se extendit ad omnia peccata. 

Denz. 911. — « Si quis dixerit in catholica Ecclesia paenitentiam 
non esse vere et proprie sacramentum pro fidelibus, quoties post Bap- 
tismum in peccatum labuntur, ipsi Deo reconciliandis, a Christo Domino 
nostro institutum, A. S. ». 


4° Haec potestas exercetur per actum judicialem. 


Denz. 919. — « Si quis dixerit, absolutionem sacramentalem sacer- 
dotis non esse actum judicialem, sed nudum ministerium pronuntiandi et 
declarandi, remissa esse peccata confitenti, modo tantum credat se esse 
absolutum, aut (etiamsi) sacerdos non serio sed joco absolvat; aut 


dixerit non requiri confessiohem pænitentis, ut sacerdos ipsum absolvere 
possit. A. S. ». 


Hoc autem sic explicatur in capite correlativo. Denz. 899: « Do- 
minus noster Jesus Christus, e terris ascensurus ad caelos, sacerdotes 
sui ipsius vicarios reliquit (Mt. XVI, 19, XVIII, 18; Jo. XX, 23) tanquam 
præsides et judices, ad quos omnia mortalia crimina deferantur, in que 
Christi fideles ceciderint, qui pro potestate clavium remissionis aut re- 
tentionis peccatorum sentenntiam pronuntient. Constat enim, sacerdotes 
judicium hoc incognita causa exercere non posse... Ex his colligitur, 
oportere a pænitentibus omnia peccata mortalia quorum post diligentem 
sui discussionem conscientiam habent, in confessione recenseri » 
(cf. 902). 

Concilium igitur docet potestatem remittendi et retinendi peccata 
actu judiciali fuisse collatam Apostolis eorumque successoribus et nullum 
peccatum esse irremissibile. 


Inquirendum est an hoc dogma inveniatur saltem implicite in 
deposito Revelationis scii, in Sacra Scriptura et Traditione. 


Jam certum est secundum fidem ex ipso Concilio Tridentino quod 
in eo continetur. Videamus an hoc etiam constet secundum regulas 
theologie positive, quae utitur historia, sed altior est quam historia 
nam i edit non solum secundum methodum hermeneuticæ rationalis, 
sed hermeneuticæ christiane et catholice qux considerat Scripturam non 

solum ut librum historicum, sed ut librum inspiratum et Ecclesie tra- 
ditum secundum Traditionem interpretandum. 


Quid de potestate clavium doceat Sacra Scriptura. 


Progressive procedendum est exponendo testimonium Christi se- 
cundum ordinem chronologicum. 


1* — In primis notandum est quod Christus, dum in terris viveret 
exercuit potestatem remittendi peccata, v. g. paralytico, mulieri adul- 
tera et Magdalenae. Insuper certum est quod contulit Apostolis omnem 
potestatem necessariam et convenientem ad salutem animarum promo- 
vendam. Improbabile est autem ab hac generali delegatione exceptam 
fuisse potestatem remittendi peccata, quæ maxime obstant saluti. 


2° — De facto secundum Sacram Scripturam, Christus prius pro- 
misit Petro claves regni coelorum cf. Matth. XVI, 18-19: « Et ego dico 
tibi quia tu es Petrus et super hanc petram aedificabo ecclesiam meam, 
et tibi dabo claves regni celorum, ef quodcumque ligaveris super terram 
erit ligatum et in celis, et quodcumque solveris super terram erit solu- 
tum et in calis ». Sic Christus nondum dat Sed promittit soli Petro et 
successoribus ejus claves regni celorum, seu supremam auctoritatem 
in Ecclesia, scii, primatum jurisdictionis ita ut omnia facere possit quz 
requiruntur ad salutem animarum promovendam in Ecclesia, sive uni- 
verse, sive in singulis fidelibus spectata. 

Et simul Christus explicat sensum metaphoræ clavium per verba 
« quodcumque ligaveris etc, et quodcumque solveris etc. ». Principale 
autem obstaculum ad salutem est peccatum, quod satis jam clare desi- 
gnatur per verbum solvere, scii, vinculum peccati k 

3° — Aliis Apostolis Christus promisit aliquid simile, cum sub- 
ordination tamen suprema auctoritati vicarii sui, cf. Matth. XVIII, 18: 
« Arnen dico vobis, quzcumque alligaveritis super terram erunt ligata 
et in celo, et quecumque solveritis super terram erunt soluta et in 
caelo ». In hoc textu non amplius agitur de suprema auctoritate in Ec- 
clesia, sed sub ea proprie adhuc est sermo de potestate clavium; sunt 
enim eadem verba « alligaveritis » « solveritis ». 

Hac potestas manifeste ordinatur ad finem vite Ecclesie obti- 
nendum, scii, ad salutem animarum, cujus precipuum obstaculum est 
peccatum, quo anima a Deo avertuntur. Ergo Apostolis, sub Petro, inter 
alia munia, promissa est potestas solvendi vincula quæ salutem seu in- 
gressum in regnum caelorum impediunt, presertim peccata. 


Imo in hoc utroque textu agitur de potestate in ipsam Ecclesiam 
exercenda, non autem in eos qui foris sunt: « Ædificabo Ecclesiam et 


1 Cf. Eccli. III, 17: « Sicut glacies solventur peccata tua». Ibid. XXVIII, 2: 
« Relinque proximo tuo nocenti te: et tunc, deprecanti tibi, peccata solventur ». 
— II Mac. XII, 46: «Sancta... salubris est cogitatio pro defunctis exorare, ut 
a peccatis solvantur » seu a reatu pænæ, qui ex peccato sequitur. 

tibi dabo claves ». Unde haec potestas non improbabiliter distinguitur a 
potestate baptizandi, quz exercetur in eos qui foris sunt, ut in Ecclesiam 
introducantur. De fidelibus peccatoribus qui nolunt Ecclesiam audire 
dicitur Matth. XVII, 17, statim ante promissionem factam Apo- 
stolis: « Si autem ecclesiam non audierit, sit tibi sicut ethnicus et pu- 
blicanus ». 

4° — Deinde, scii, post resurrectionem, Christus contulit Apo- 
stolis hanc potestatem quam prius promiserat. Cf. Jo, XX, 21-23, est 
textus citatus a Concilio Tridentino, sess. XTV, can. 3, Denz. 913 et 
894. « Dixit ergo eis iterum (Christus redivivus): Pax vobis. Sicut misit 
me Pater et ego mitto vos. Hac cum dixisset, insufflavit: et dixit eis: 
Accipite Spiritum Sanctum: Quorum remiseritis peccata, remittuntur 
eis: et quorum retinueritis, retenta sunt ». 

Hac verba non sunt solum promissio sed communicant actualiter 
Apostolis potestatem clavium, quae nunc adhuc clarius exprimitur ut 
potestas remittendi peccata, qua impediunt ingressum in regnum 
cælorum. 

Potestas hic concessa non est solum potestas declarandi peccata 
esse remissa, ut volunt Protestantes, sed vere remittendi peccata. Hoc 
tripliciter constat: 1° Verbum remiseritis (àpñte) est activum et talem 
remissionem significat, quz fiat per actionem positivam, et efficacem, 
sine qua peccatum non remitteretur, nam dicitur statim postea « quorum, 
retinueritis (kparrjre) retenta sunt»; non agitur ergo de simplici decla- 
ratione remissionis jam factae L 

2° — Protestantes concedunt quod in hoc textu, verba « remit- 
tuntur eis » significant vere remittuntur, item verba « retenta sunt » 
scii, vere retenta sunt. Ergo pariter, vi parallelism!, priora verba « re- 
miseritis et retinueritis » significant vere remiseritis, vere retinueritis, 
scii, plus quam simplicem declarationem remissionis jam adimplete. 

3° — Christus statim antea dixit: « Sicut misit me Pater, et ego 
mitto vos », scii, sicut me misit Pater ad remissionem peccatorum et 
non solum ad declarationem hujusce remissionis jam facte, ef ego mitto 
vos ad veram remissionem peccatorum, quz salutem impediunt et clau- 
dunt januam regni caelorum. Venerat enim Christus in mundum ut pec- 
catum destrueret (Matth. TX, 2-8, Luc. V, 20, VII, 47, Apoc. 1, 5) 2. 


| Sic Christus dixit paralytico: « Remittuntur tibi peccata tua » Mt. IX, 23; 
et mulieri peccatrici: « Remittuntur ei peccata multa» Luc. VII 47. — « Di- 
mitte üpe nobis debita nostra sicut et nos dimittimus(apñkauev) debitoribus 
nostris ». 

2 Christus aperte affirmavit curando paralyticum (Luc. V, 20) se vere ha- 
bere potestatem remittendi peccata, Deo propriam. Nam ut ibidem dicitur 
dum pharissei dixerunt: Quis est hic, qui loquitur blasphemias? Quis potest 
dimittere peccata, nisi solus Deus? Respondit Jesus: «Ut autem sciatis quia 
filius hominis habet potestatem in terra dimittendi peccata, ait paralytico: 
Tibi dico surge, tolle lectum tuum et vade in domum tuam. Et confestim con- 


surgens coram illis, tulit lectum in quo jacebat et abiit in domum suam, 
magnificans Deum ». 

Nec solum agitur de remissione pane, nam Christus dicit « quorum 
remiseritis peccata » GñTE rà  auapria ; his verbis antea usus erat ad 
significandam remissionem peccatorum quoad culpam. (Mc. II, 17, Mt. 
XVIII, 11, Luc. XIX, 10. cf. Rom. V, 10, 18, 19) i. 

Deinde in hoc textu hæc potestas se extendit ad omnia peccata, 
nam nulla limitatio apponitur « quorum remiseritis peccata, remittuntur 
eis »; sicut in promissione dictum fuerat: « qucecumque solveritis super 
terram, erunt soluta et in calis ». 

Denique hec potestas exerceri debet actu judiciali, quia est duplex 
potestas, scii, tam peccata remittendi quam retinendi; judicandum est 
igitur secundum dispositiones pænitentis, an ejus peccata sint remit- 
tenda aut retinenda. Sic solum exerceri potest aut potestas ligandi, aut 
potestas solvendi. Nec potest dici haec verba intelligenda esse de pec- 
catis per baptismum remittendis quia alibi Christus contulit Apostolis 
potestatem baptizandi Mt. XXVIII, 19. Insuper tunc sola peccata præce- 
dentia baptismum essent remissibilia. 


Confirmatur. ex ratione agendi Apostolorum. Videmus enim Apo- 
stolos exercuisse potestatem ligandi seu panas imponendi ad correp- 
tionem et emendationem peccatorum, v. g. in casu incestuosi Corinthii, 
cf. I Cor. V. 3-5, et in casibus similibus de quibus agitur in II Thess. 
III, 14-15, Tit. III, 10. 

Si autem Apostoli exercuerunt potestatem ligandi seu pænas medi- 
cinales imponendi, ita etiam potestatem solvendi, nam ut dicitur pro 
incestuoso Corinthii « Spiritus (ejus) salvus sit in die Domini nostri 
Jesu Christi », I Cor. V, 5. 

Unde Concilium Tridentinum (Denz. 894) potuit definire: « Domi- 
nus sacramentum pænitentiæ tunc praecipue instituit, cum a mortuis 
excitatus insufflavit in discipulos suos dicens: «Accipite Spiritum 
Sanctum : quorum remiseritis peccata, remittuntur eis, et quorum reti- 
nueritis retenta sunt ». Jo. XX, 22. seq. Quo tam insigni facto et 
verbis tam perspicuis potestatem remittendi et retinendi peccata, ad 
reconciliandos fideles post baptismum lapsos, Apostolis et eorum legi- 
timis successoribus fuisse communicatam, universorum Patrum con- 
sensus semper intellexit ». 

Item in decreto « Lamentabili » damnatæ sunt he modernistarum 
propositiones, 46* (Denz. 2046). « Non adfuit in primitiva Ecclesia 
conceptus .de Christiano peccatore auctoritate Ecclesie reconciliato sed 
Ecclesia nonnisi admodum lente hujusmodi conceptui assuevit. Immo 


j | Hzc expressio remissio peccati significat non solum quod Deus condonat 
offensam, sed ipsam peccati maculam tollit per infusionem gratie. Nam aliunde 
revelatum est quod non datur, in presenti ordine medium inter statum peccati 
et statum gratie. « De plenitudine ejus omnes nos accepimus et gratiam pro 
gratia » Jo. I. 16. — «Unicuique nostrum data est gratia secundum mensuram 
donationis Christi» Eph. IV. 7. — «Caritas Dei diffusa est in cordibus nostris 
per Spiritum Sanctum, qui datus est nobis» Rom. V, 5. 

etiam postquam pænitentia tanquam Ecclesie institutio agnita fuit, 
non appellabatur sacramenti nomine, eo quod haberetur uti sacra- 
mentum probrosum ». Item damnata est propositio 47 (Denz. 2047): 
« Verba Domini: Accipite Spiritum Sanctum, quorum remiseritis pec- 
cata, remittuntur eis, et quorum retinueritis, retenta sunt ». Jo. XX, 
23, minime referuntur ad sacramentum pænitentiæ, quidquid Patribus 
Tridentinis asserere placuit ». 


In hoc igitur modernist& fuerunt hæretici, scii, loquendo contra 
canonem 3 Trid. de sacramento Pænitentiæ. Olim damnata est hec 
propositio Abælardi: « Potestas ligandi et solvendi Apostolis tantum 
data est, non successoribus ». Denz. 379. 


Principalis objectio facta a Montanistis et a Novatianis est ea que 
sumitur ex hoc loco. Mt. XII, 31: « Omne peccatum et blasphemia re- 
mittetur hominibus; Spiritus autem blasphemia non remittetur». Ergo, 
ut aiunt, non omnia peccata sunt remissibilia. 


S. Thomas examinavit hanc objectionem agendo de peccato contra 
Spiritum Sanctum II-II, q. 14, a. 3 fine. Respondet: « Peccatum in Spi- 
ritum Sanctum dicitur irremissibile see. suam naturam, in quantum 
excludit ea per quæ fit remissio peccatorum. Per hoc tamen non præ- 
cluditur via remittendi et sanandi omnipotentiæ et misericordiz Dei, per 
quam aliquando tales quasi miraculose spiritualiter sanantur ». 

Est sicut morbus qui dicitur de se incurabilis prout v. g. inducit 
fastidium cibi et medicine, licet talem morbum Deus possit curare. 

Unde peccatum contra Spiritum Sanctum, ut impugnatio veritatis 
agnite, ut fuit in pharisæis, dicitur irremissibile non quia nunquam di- 
mittitur nec dimitti potest, sed quia ex se nullam excusationem habet, 
et quia manente voluntate sic obstinata contra veritatem et gratiam, 
nulla datur via ad remissionem obtinendam. 

Eodem modo solvuntur similes objectiones dessumptæ ex Ep. ad 
Hebr. VI, 4-6, X, 26-27, I Jo. V, 16, ubi agitur de peccatis quae diffi- 
cillime remittuntur, quia sunt velut directe contra gratiam remissionis. 
(Cf. Billuart). 


De Sacramento penitentie secundum Traditionem. 


De hac re recenter scripserunt P. Galtier s. j. de Pænitentia 
(Tractatus dogmatico-historicus, Paris, Beauchesne, 1923) et ejusdem 
auctoris art. Pénitence, Dictionnaire Apologétique. Item A. D'Alés, « De 
sacramento Pænitentiæ, 1926, nec non « La Théologie de Tertullien », 
« L'édit de Calliste », « Novatien ». - Cf. etiam Rouet de Journel, « En- 
chiridion patristicum », Index theol. p. 867. Tixeront, « Le sacrement de 
la pénitence dans l'antiquité chrétienne », Paris, Bloud, 1914 et Histoire 
des dogmes. - Vacandard. « La confession sacramentelle dans la primi- 
tive Eglise », Paris, Bloud, 1903 et Diet, de Théol. cath. art. Confession 

et Absolution, Pénitence. - Rauschen, « L'Eucharistie et la Pénitence 
durant les six premiers siécles », 1910. 


Status et difiicultas quostionis. Hzc quaestio, cum pertineat proprie 
ad historiam dogmatum seu ad Theologiam positivam, non potest hic 
exponi nisi quoad capitalia nunc considerata ut certa. 

Difficultas est triplex: 1° An Ecclesia semper sibi attribuerit hanc 
potestatem remittendi peccata? — 2? An semper hac potestate usa 
fuerit et circa omnia peccata etiam graviora. — 3° An haec potestas 
etiam in primis szculis actu judiciali (et non solum declarativo) exer- 
cita fuerit, cum confessione peccatorum sine qua non potest esse. 

Ex recentioribus laboribus, quibus corroborate sunt positiones 
theologie positive S. R. Bellarmini et aliorum, habentur sequentes con- 


clusiones. 


1° Ex testimoniis finis sco culi piimi et Patrum secundi sceculi satis 
clare apparet Ecclesiam habere potestatem imponendi penitentiam et 
peccatores coram Deo reconciliandi remittendo omnia peccata. 

Hoc in quibusdam textibus dixerunt Patres Apostolici, contra 
quosdam rigoristas, docendo peccata posi baptismum commissa per 
penitentiam deleri posse. — In Didaché seu Doctrina Duodecim Apo- 
stolorum 90-100 (R. de Journel, n. 3) legitur: «In eccelsia confiteberis 
peccata tua, neque accedes ad orationem tuam in conscientia mala ». — 
Ibid. (Journel, n. 8): «Die dominica autem convenientes frangite 
panem et gratias agite, postquam peccata vestra confessi estis, ut sit 
mundum sacrificium vestrum ». In his textibus confessio peccatorum 
seu exomologesis exhibetur ut medium quo peccata tolluntur. 

Item Epistola Barnabz, 96-8 (Journel, n. 37): « Non facies dissi- 
dium, sed pacem conciliabis contendentes associans. Confiteberis pec- 
cata tua. Non accedes ad orationem in conscientia mala ». 

Ita S. Ignatius martyr ad Philadelphios n. 3, ante an. 107, Journel 
n. 59 scribit: « Omnibus pænitentibus remittit Deus, si se convertant 
ad unionem cum Deo et ad communionem cum episcopo ». 

Ita S. Polycarpus Ep. ad Philippenses, an. 107 (Journel, n. 73): 
« Presbyteri sint ad commiserationem proni, misericordes erga cunctos,... 
non severi nimium in judicio, scientes nos omnes debitores esse pec- 
cati ». Ex hoc apparet jam quod minister sacramenti pænitentiæ est 
sacerdos. 

Item Hermas in suo libro Pastoris, 140-155 (Journel, n. 90): 
« Quotquot ex toto corde suo, paenitentiam egerint et se purificaverint 
ab iniquitatibus suis predictis neque amplius quidquam adjecerint pec- 
catis suis, remedium peccatorum priorum a Domino accipient, si non 

dubitaverint de mandatis istis, et vivent Deo ». Sic Hermas agnoscit 
post baptismus pænitentiam esse qua omnia peccata, etiam apostasia 
et adulterium, remittuntur, hanc autem pænitentiam fieri duce et auspice 
Ecclesia, et per eam vitam haberi. In quibusdam tamen textibus Hermas 
videtur dicere quod hzc paenitentia semel tantum in vita concedebatur 
(cf. Journel, n. 87), sed etiam in his textibus videtur loqui solum de 
difficultate conversionis post primam paenitentiam, nam dicit ibid.: « sin 
autem subinde peccat et paenitentiam agit, non prodest homini ejus- 
modi; difficile enim vivet ». 


Unde ex his testimoniis finis seculi primi et seculi secundi satis 
apparet quod Ecclesia jam sibi attribuebat potestatem remittendi pec- 
cata omnia, et sic reconciliandi peccatores cum Deo; imo jam apparet 
quod haec potestas exercebatur actu judiciali, praesertim ex hoc quod 


S. Polycarpus paulo post annum 107 dicit: «Presbyteri sint ad com- 
miserationem proni... etc. ». 


2° Ex testimoniis Patrum sœculi tertii, hoc clarius apparet. Præ- 
sertim citatur Tertullianus, tractatus De penitentia, quem adhuc 
catholicus composuit (an. 202-206), commendat secundam paenitentiam, 
et eam expresse dicit constare tum confessione qua determinatur satis- 
factio (unde per modum judicii) tum satisfactione quas tunc valde rigo- 
rosa erat. Confessio autem peccatorum supponit dolorem, detestationem 
de illis et propositum emendationis. Pariter in hoc libro Tertullianus 
longanimem indulgentiam ostendit erga quoslibet paenitentes (cf. A. 
d'Alés, La théologie de Tertullien, p. 345 et Journel, n. 312, 313, 314 
initio). 

Postea vero Tertullianus jam factus Montanista scripsit tractatus 
de Pudicitia (an. 217-222) in quo quzdam peccata dicit esse irremis- 
sibilia; sed simul agnoscit, cum Montanistis, Ecclesiam habere potesta- 
tem remittendi omnia peccata, hujus tamen potestatis exercitium non 
expedire. Nunquam vero in Ecclesia universali invaluit usus denegandi 
absolutionem pro peccatis capitalibus, unde in hoc Tertullianus tradi- 
tionem ecclesiasticam pervertebat. 

S. Callistus I (217-222) cf. Denz. 43, contra Tertullianum declarat 
« Ego et mæçhiæ et fornicationis delicta paenitentia functis dimitto ». 
(Cf. d'Alès, VEdit de Calliste, 1914, p. 137-171). 


Confirmatur: Origenes, De Oratione n. 28 P. G. t. IX, 527, clare 
agnoscit episcopis et sacerdotibus inesse potestatem dimittendi peccata 
etiam graviora, et quidem coram Deo; sed exercitium hujus potestatis 
videtur limitare quoad graviora iterum commissa post primam poeni- 
tentiam, scribit enim in Levitic. XV, 2 (Journel, n. 497): «In gravio- 
ribus criminibus semel tantum poenitentia conceditur locus; ista vero 


communia, qui frequenter incurrimus, semper paenitentiam recipiunt, 
et sine intermissione redimuntur ». 


24 — GmiGov-LAotUNot, ne KuchaHittii. 

Alia confirmatio habetur ex liturgicis libris hujus temporis, ex qui- 
bus constat potestatem dimittendi peccata episcopis in ipsa ordinatione 
fuisse concessam (cf. Dom Cabrol, Monumenta Ecclesie liturgica Y, p. 
XXXI). 

Item confirmatur ex damnatione Novatianorum cf. Denz. 55, 88, 
94, 97, scii, declaratur quod etiam lapsi in apostasiam tempore perse- 
cutionis Decianæ absolvi possunt. Cf. Concilium Carthaginense an. 251. 


Hoc clarius apparet postea apud S. Ambrosium, in lib. de Poeni- 
tentia ubi probat Christum contulisse Ecclesiæ potestatem dimittendi 
omnia peccata et quidem coram Deo; nulla autem peccata esse irremis- 
sibilia (Journel 1292-1300). Item S. Pacianus, Epist. I et III, Journel, 
1244). 


Denique multi alii Patres saeculi quarti hanc absolvendi potestatem 
tanquam veritatem inconcussam tradunt, ut S. Ghrysostomus, S. Gre- 
gorius Naz., S. Ephrem, S. Hilarius. Et protestantes agnoscunt quod 
jam a sæculo quinto potestas clavium ab Ecclesia exercita fuerit. 


Cf. S. Ghrysostomus de Sacerdotio, L. III, c. 5 (Journel, 1119): 
« Sacerdotes... ad ea qua in cælis sunt dispensanda commissi sunt, pote- 
statem acceperunt quam neque angelis neque archangelis dedit Deus. 
Neque enim illis dictum est: Quaecumque ligaveritis in terra erunt ligata 
et in celo, et quaecumque solveritis in terra erunt soluta.... Servorum 
sententiam ipse Dominus ratam facit ». 


S. Hieronymus, Ep. 14, c. 8 (Journel, 1345): Sacerdotes « claves 
regni caelorum habentes quodammodo ante diem judicii judicant ». 


S. Augustinus, Sermo 351, 4, 9 (Journel, 1530): « Nec eos audiamus 
qui negant Ecclesiam Dei omnia peccata posse dimittere. Itaque miseri, 
dum in Petro petram non intelligunt, et nolunt credere datas Ecclesie 
claves regni caelorum, ipsi eas de manibus amiserunt ». 


Conclusio: Ex factis et testimoniis allatis historice constat contra 
Protestantes, Ecclesiam per priora saecula non solum in foro ecclesia- 
stico reconciliasse peccatores, sed coram Deo (cum infusione gratiæ). 
Hoc explicite affirmatur in textibus Patrum quarti et tertii saeculi. 

Insuper hoc implicite constat ex modo quo progressive nata est 
haeresis contraria: primum enim Tertullianus cum Montanistis negat 
solum opportunitatem exercendi praedictam potestatem; postea Nova- 
tiani eam coarctant ad peccata quæ non sunt ad mortem, denique Pro- 
testantes seculi XVI primi sunt qui potestatem clavium penitus reji- 
ciunt. Ideoque doctrina catholica non est nova, sed id quod novum est 
est negatio Protestantium, antiquis Patribus penitus ignota. 

Sic sufficienter apparet quod potestas clavium ad remissionem 
omnium peccatorum post baptismum commissorum concessa est Eccle- 
siæ a Christo. 

Restat quaestio de existentia ipsius sacramenti, ut sacramentum est. 

Art. 11. — DE EXISTENTIA ET DENOMINATIONE SACRAMENTI 
P/ENITENTI/E. UT SACRAMENTUM EST 


1° An ritus quo in Ecclesia remittuntur peccata post baptismum com- 
missa sit verum Novæœæ Legis sacramentum, a baptismo realiter distinctum. 


Cf. S. Thomam HP, q. 84, art. 1 Gonet, Gotti, Billuart. 

Responsio affirmativa est de fide, secundum Concilium Tridentinum 
911, 912, contra priores protestantes, qui dicebant hunc ritum non esse 
sacramentum sed baptismi memoriam. 

Explicatur autem hzc doctrina fidei, prout in hoc ritu invenitur 
quidquid requiritur ad sacramentum proprie dictum. 

Revera nihil deest huic ritui ut sit sacramentum, ut ostendit S. Tho- 
mas IIT, q. 84, art. 1. Etenim sacramentum novz legis est signum sensi- 
bile a Christo institutum ad productionem gratie. 

Atqui potestas clavium Ecclesie tradita debet sensibiliter exerceri, 
ut exigit natura hominum, per externam judicis sententiam remissivam 
peccati, que supponit confessionem peccatorum. Quod autem hoc fuit a 
Christo institutum constat, ut dicit Concilium Tridentinum, ex verbis 
Domini ad Apostolos supra explicatis (Jo. XX, 21). 

Insuper peccata mortalia remitti nequeunt sine infusione gratiæ 
ut exponitur in tractatu de Gratia, c. de Justificatione. Pænitens deni- 
que non posset scire se esse solutum, si sacerdos id exterius non signi- 
ficaret; sicut judex non posset ferre sententiam nisi pænitens accusaret 
sua peccata. 

Ergo nihil deest absolutioni peccatorum ut sit sacramentum. 


Constat etiam quod est sacramentum a baptismo distinctum. 

Nam ritus, minister, subjectum et significatio manifeste sunt di- 
versa. Etenim in baptismo, ritus non habet fonnam judicii; minister 
baptismi non est judex, imo potest esse quilibet de populo, etiam infi- 
delis; subjectum baptismi nondum ad Ecclesiam pertinet; baptismus 
significat et producit gratiam regenerativam, non autem remissivam 
peccati post baptismum commissi. 

1- Confirmatio: Baptismus fit per ablutionem aqua, non per verba 
absolutionis, et insuper semel tantum confertur, dum pænitentia pluries 
repeti potest et debet. 

2“ Confirmatio: Ecclesia certo habet potestatem remittendi peccata 
fidelibus, ut supra ostensum est; si autem paenitentia non est vere sacra- 
mentum et sacramentum gratie productivum, haec potestas vere deest 
in Ecclesia, cum fideles rursus baptizari non possint. Hzc inadmissibilis 
consequentia admittitur a protestantibus, qui simul duas theses negant, 
prout connectuntur. 

Dubium: An Patres etiam antiquiores admiserint Pænitentiam esse 
sacramentum ? 


Respondetur: Vox « sacramentum » de Pænitentia apud Augustinum 
sepe legitur, cf. Galtier de Pænitentia, n. 321, quamvis Pourrat « La 
Théologie sacramentaire », p. 239, 3, dicat quod S. Gregorius Magnus 
(t 604) primus applicavit Pænitentiæ nomen sacramenti, sed hec appel- 
latio non fit generalis nisi tempore Sancti Petri Damiani, sec. XI; in 
primis enim seculis nondum erat præcise determinata definitio sacra- 
menti. Erat res sine titulo precise determinato. 

Attamen certum est quod Patres etiam antiquiores agnoverunt 
ritum penitentie esse productivum gratiæ et a baptismo distinctum. Hoc 
apparet ex textibus Tertulliani supra citatis, de Pænitentia, c. 8 et 9 
(Journel, 325) ubi loquitur de peccatorum confessione (exomologesi) 
facienda presbyteris, et de absolutione pænitentis. Item in suo Tractatu 
de Pudicitia, c. 2 et c. 18. Item Origenes in Levit, hom. 2, n. 4 (Journel, 
493) et clara sunt testimonia S. Cypriani, S. Athanasii, S. Hilarii, S. Am- 
brosii, S. Chrysostomi et S. Augustini (Journel, 1295, 1864). Item lo- 
quitur S. Aphraates (Journel, 685). Hi Patres sepe æquiparant Pæni- 
tentiam Baptismo, quoad remissionem peccatorum et infusionem gratia. 

Ex his satis clare constat Ecclesiam considerasse sæculo III pæni- 
tentiam ut verum sacramentum novz legis. Atqui consensus totius Ec- 
clesie in re dogmatica tanti momenti est argumentum seu signum certum 
divine veritatis (trac, de locis theol); ergo hoc erat in deposito fidei. 
Denique si talis innovatio facta fuisset initio sæculi III, non deessent 
signa novitatis in vivis controversiis hujusce temporis. 


Antequam nomen sacramentum penitentie esset generaliter in usu, 
penitentia variis nominibus vocabatur ut refert S. Hieronymus in Isaiam 
c. 13, et Trid. sess. 6, can. 29, sess. 14, c. 2; item S. Thomas III', 84, a. 
6. Vocabatur enim secunda post naufragium tabula, respectu baptismi, 
qui habetur ut integra navis, prout remittit integre omnia peccata quoad 
culpam et poenam. Vocabatur manus impositio a quadam exteriori cæ- 
remonia quz olim observabatur et que nunc etiam aliquatenus observa- 
tur, dum sacerdos dando absolutionem manum extendit versus pœniten- 
tem. Vocabatur baptimus laboriosus, propter dolorem et rigorem satis- 
factionis, mysterium reconciliationis propter remissionem peccatorum 
quam confert. Apud Græcos vocatur exomologesis id est latine confessio 
et metanoia, id est latine Resipiscentia. 


Ex omnibus ritualibus novis et antiquis omnium ecclesiarum tam 
orientalium quam occidentalium, constat paenitentiam qua in Ecclesia 
agitur esse verum sacramentum, etiamsi sub alio nomine designetur. 
Nec potest assignari primus qui hoc sacramentum in Ecclesia invexerit. 
Ipse Lutherus in 1. de Civit. Babylonica et in Parvo Catechismo recenset 
paenitentiam inter sacramenta. 

Confirmatur ex rationibus convenientiæ. Cf. S. Thomam III, 84, 
a. 1, 6, 7. Principalis ratio convenientie sumitur ex misericordia divina, 
scii: Decebat divinam misericordiam instituere sacramentum in reme- 
dium non tantum peccati originalis, sed etiam peccati actualis post bapti- 


smum commissi; nam homo etiam regeneratus remanet multis tentatio- 
nibus obnoxius et facile labitur. 


Addenda est ratio ex utilitate tribunalis pro foro interno. 

Christus enim concessit Ecclesie potestatem judicandi in foro ex- 
terno; atqui ad salutem immediatius et efficacius utilis est potestas 
judicandi in foro interno, ut pænitens attritus audiat etiam sensibiliter 
hanc absolutionem, gratie productivam. Hanc magnam consolationem 
anima poenitentis abstulerunt Protestantes, negando Pænitentiam esse 
sacramentum, ac si verba absolutionis essent solum declarativa conver- 
sionis jam factæ per fidem fiducialem, et non essent gratiz sanctifican*is 
productiva. 


Codex Juris, can. 870, continet pulchram et brevem definitionem 
hujusce sacramenti: scii: «In pænitentiæ sacramento, per judicialem 
absolutionem a legitimo ministro impertitam, fideli rite disposito remit- 
tuntur peccata post baptismum commissa ». 


Hæ rationes convenienti: adhuc valde confirmantur agendo de ne- 
cessitate hujus sacramenti. 


2" De necessitate sacramenti penitentia. 


Jam supra locuti sumus de necessitate penitentie ut est actus vir- 
tutis, nunc agendo de necessitate hujus sacramenti, quæritur: estne ne- 
cessarium necessitate medii (cf. S. Th. TIP. 84, a. 5). 


Videtur quod non, quia sufficit ad salutem habere contritionem ex 
caritate. - Insuper hoc sacramentum non existebat in V. T. in quo tamen 
salus possibilis erat. 

Responsio de fide enuntiatur in Trid. (Denz. 895) «Est autem hoc 
sacramentum Pænitentiæ lapsis post baptismum, ad salutem necessarium, 
ut nondum regeneratis ipse baptimus ». Secundum hzc verba, agitur non 
solum de necessitate praecepti, sed etiam de necessitate medii, praesertim 
propter comparationem cum Baptismo. 

Sed paulo postea Cone. Trid. (Dens. 897) explicat quod agitur de 
necessitate medii in voto saltem implicito si non in re: « Reconciliatio 
(peccatoris cum Deo) ipsi contritioni, sine sacramenti voto, quod in illa 
includitur, non est adseribenda ». 

Unde ipsum sacramentum Pænitentiæ est medium in re vel in voto 
necessarium pro fidelibus lapsis, sicut baptismus pro nondum regene- 
ratis. Sufficit votum implicitum, dum aliquis elicit actum perfecte con- 


tritionis, absque eo quod cogitet de confessione, sive ex inadvertentia, 
aut oblivione aut ex invincibili ignorantia. 

Hoc confirmatur ex praxi Ecclesie, sec. quam post contritionem 
perfectam obligatur fidelis graviter lapsus ad se subjiciendum clavibus 
Ecclesie, sicut post baptismum flaminis (contritionem) manet obligatio 
suscipiendi baptismum aqua. 

Ratio theologica: 

— Salus haberi nequit sine remissione peccatorum. 

— Atqui peccata remitti non possunt nisi medio a Christo instituto, 
quod est sacramentum paenitentia. 

— Ergo. 

S. Thomas dicit IIIa, 84, a. 5 c. (Pro fidelibus post baptismum lapsis) 
« necessarium est ad salutem quod peccatum removeatur ab eis, quod 
quidem non potest fieri sine penitentie sacramento, in quo operatur 
virtus passionis Christi per absolutionem sacerdotis, cum opere pæni- 
tentis, qui cooperatur gratiæ ad destructionem peccati ». 

Confirmatur: Alia sacramenta, ut Eucharistia, quamvis per acci- 
dens remittant peccata post baptismum commissa, ad id tamen non sunt 
per se instituta. 

Objectio: Sed in V. T. non existebat hoc sacramentum, et tamen 
salus possibilis erat, ergo non videtur necessarium ad salutem necessi- 
tate medii, sed solum præcepti. 

Resp. Sacramentum penitentie non est necessarium necessitate 
medii ex ipsa natura rei, ut gratia sanctificans, ut contritio post pecca- 
tum, sed ex libera institutione Dei auctoris novce legis, sicut baptimus 
accipiendus vel in re vel in voto. 

Et ut explicat S. Thomas, IIT, q. 84, art. 7 ad 2um, in Veteri Testa- 
mento erat signum imperfectum pænitentiæ. Pluries prophetz dixerunt 
quod penitentia magis debet esse in corde quam in exterioribus signis: 
« Scindite corda vestra et non vestimenta vestra » (Joel, II, 13). Sed ali- 
quando fideles peccata sua saltem in generali confitebantur ministris 
Dei, offerendo oblationem pro peccato (cf. Levit. V, 17, Prov. XXVIII, 
13). Nondum vero erat instituta potestas clavium, qua a passione Chri- 
sti derivatur. Ad 4uin Ipse Christus in vita sua præbebat effectum hujus 
sacramenti sine sacramento (vg. paralytico). 


Corollarium. Pro statu nove legis, penitentia non est virtus nisi 
includat votum sacramenti. Et ideo S. Thomas de ea tractavit in tractatu 
de sacramento penitentia. 


3° Utrum sacramentum pænitentiæ sit pluries iterabile? 
S. Thomas q. 84, a. 10. 

Fuerunt haeretici qui dixerunt post baptismum esse utilem pæni- 
tentiam; sed semel tantum, ac si peccatum post veniam reiteratum esset 
irremissibile ! 

E contrario Concilium Tridentinum (Denz. 911) definit quod « quo- 
ties post baptismum in peccata labuntur fideles, ipsi Deo reconciliari pos- 
Sunt ». 

1° (argum. sed contra) Hoc fundatur in verbis Domini: Luc. VI, 
31 « Estote misericordes, sicut et Pater vester misericors est» - et 
Matth. XVm, 22: « Non dico tibi usque septies (dimittere fratri tuo) 
sed usque septuagies septies ». Ergo etiam Deus sæpius per paenitentiam 
veniam peccantibus praebet, præsertim cum doceat nos petere: « Dimitte 
nobis debita nostra, sicut et nos dimittimus debitoribus nostris ». 


2" (in corpore articuli). Hoc probatur, evertendo fundamentum hae- 
reticorum; falsum est quod peccatum post veniam reiteratum sit irre- 
missibile. Peccatum quidem est gravius in relapso ratione ingratitudinis, 
sed potest ante impetratam veniam alia ratione esse gravius, sic primum 
peccatum homicidii est gravius quam secundum peccatum furti. Insuper 
et presertim infinita Dei misericordia superat omnem numerum et ma- 
gnitudinem peccatorum, secundum illud Ps. 50 « Miserere mei, Deus, se- 
cundum magnam misericordiam tuam et secundum multitudinem mise- 
rationum tuarum, dele iniquitatem meam ». Rex David, qui sic veniam 
postulabat, post magnas gratias commiserat duplex grave peccatum 
adulterii et homicidii, quia ordinaverat occisionem Uriae cujus uxor erat 
Betsabe. Item reprobatur verbum Cain dicentis. (Gen. IV, 13) « Major 
est iniquitas mea, quam ut veniam merear ». 

Passio Domini ratione amoris Christi patientis plus placet Deo quam 
ei displicent omnia peccata simul sumpta. 

Sunt quidam textus obscuri S. Ambrosii qui videntur dicere pæni- 
tentiam non posse iterari, sed ex contextu apparet, ut dicitur ad 2um 
quod hic agitur de pænitentia publica et solemni qua non iterabatur. 


Ad 4urà: Quod homo postquam poenituit relabatur, non excludit quin 
paenitentia praeterita fuit vera. Potest vere pœnituisse qui postea peccat, 
veritas prioris actus non excluditur per sequentem contrarium. 


Attamen frequens.relapsus est quoddam indicium propositum non 
fuisse verum et firmum. 


Ad terminandam quaestionem de potestate clavium convenit tractare 
de ministro hujus potestatis. 


Art. Ill — DE MINISTRO POTESTATIS CLAVIUM 
Cf. Suppl, q. XIX-XX. 


In q. 19 Supplementi, quæritur progressive de sacerdote legali ve- 
teris Testamenti, de Christo, de sacerdote novæ legis sive sit bonus, sive 
sit malus. Q. 20 agitur de potestate jurisdictionis. 


Art. l. - Sacerdotes Veteris Testamenti non habebant claves, sed In 


eis figura clavium praecessit. 


Ratio est qui sacramenta veteris legis gratiam non conferebant ex 
opere operato active, et potestas hujus sacerdotii non se extendebat ad 
cæleslia, sed ad figuras celestium. Christus post Passionem descendendo 

in inferos aperuit januam regni cælestis. Attamen figura clavium erat 
in sacerdotio levitico prout imponebat poenam pro delictis et praebebat 
purificationes legales. 


Art. 2. - Christus habuit claves eminentissime, per auctoritatem ut 
Deus, et per meritum ut homo. 


Art. 3. - Utrum soli sacerdotes claves habeant? 


Montanistæ potestatem clavium tribuebant solis pneumaticis seu 
spiritualibus, id est iis qui Spiritui Sancto inspirabantur (hunc errorem 
quasi renoverunt Protestantes liberales). Waldenses et Wicleffitce bonis 
sive laicis sive sacerdotibus potestatem clavium concedebant. 

Contra hos de fide est definita in Concilio Tridentino (Denz. 920; 
quod soZi sacerdotes (id est episcopi et presbyteri), sunt ministri cla- 
vium, seu valide possunt a peccatis absolvere. Dicit Concilium Triden- 
tinum, loc. cit.: « Si quis dixerit, sacerdotes, qui in peccato mortali sunt, 
potestatem ligandi et solvendi non habere; aut non solos sacerdotes esse 
ministros absolutionis, sed omnibus et singulis Christifidelibus esse 
dictum: « quecumque... solveritis super terram erunt soluta et in cæ- 
lis... ». An. sit. 

Hec veritas fidei enuntiatur saltem implicite in verbis Domini (Jo. 
XX, 21-23) citatis a Concilio ibid. n. 920. 


Ratio est quia hec potestas clavium, seu ligandi ac solvendi, est 
modo judiciali exercenda. Atqui auctoritate judiciali non gaudent omnes 
fideles, sed solum ii qui Ecclesie præsunt; ut Christi instrumenta (cf. 
Suppi, q. 19, art. 3 et 4). 


Confirmatur. Alioquin confunderetur sacerdotium proprie dictum 
cum sacerdotio late dicto, et proinde sacrificium proprie dictum cum 
sacrificio late dicto. 

Hzc fidei doctrina satis clare exprimitur in Traditione. Cf. S. Igna- 
tium martyrem (Journel 56); scripsit ad Philadelphios 3, 2, quod pec- 
catores non recipiunt remissionem peccatorum nisi redeant ad episco- 
pum. Item Tertullianus (Journel, 315) adhuc catholicus exomologesim 
describens, dicit peccatores « presbyteris absolvi » de Pænitentia, n. 9. 

Item 8. Cyprianus (Journel, 553) « de lapsis » c. 28, peccatores ad 
paenitentiam hortatur « dum satisfactio et remissio facta per sacerdotes 
apud Dominum grata est ». 

Item S. Ambrosius (Journel, 1297) dicit apostolis et sacerdotibus 
in esse potestatem remittendi peccata. 

Notandum est quod per quatuor priora szcula potestas clavium fere 
exclusive ab episcopis exercebatur; quarto autem sæculo, potestas cla- 
vium a presbyteris quibusdam, nempe pænitentiariis exercebatur, a 
V seculo ad VIII exercitium hujusce facultatis extensum est ad plures 
alios, et a seculo VIH communiter ad omnes. 

De potestate jurisdictionis. 


In Suppl. q. 19, in corpore art. 3 distinguitur duplex clavis seu 
potestas scii.; ordinis et jurisdictionis. 

Potestas ordinis immediate se extendit ad remissionem peccati, et 
hanc soli sacerdotes et omnes sacerdotes habent. 

Potestas jurisdictionis immediate se extendit non ad remissionem 
peccati sed ad admittendum vel excludendum ad consortium Ecclesia 
militantis. 

Et hanc potestatem habent episcopi et eam habere possunt archi- 
diaconi qui non sunt sacerdotes. Imo, ut dicitur in art. 4, et q. 20, art. 1, 
sacerdos non potest exercere potestatem ordinis per absolutionem nisi 
in subditum ex commissione superioris hujusce subditi, scii. Episcopi, aut 
Ordinarii 1 (cf. art. 4, a. 5, a. 6 conclusiones et q. 20, art. 1, 2, 3). 

Ergo omnis sacerdos habet potestatem ordinis, sed non habet pote- 
statem jurisdictionis vi solius ordinationis, sed superiorum ecclesiasti- 
corum concessione, (cf. Concilium Tridentinum 903 et Decretum ad Ar- 
menos Den. 699 et 1537). 


Quid sit potestas jurisdictionis. 


Prius delinenda est jurisdictio ecclesiastica in genere. Est potestas 
regendi subditos ad finem supernaturalem. Est triplex 


legislativa 
ad legesferendas 
paenitentialis: solum in 
in foro interno confessione sacramentali 
ad utilitatem 


WFISdicHO! eds cujuslibet extrapanitentialis, | quae 
Jurisaic!to. iudiciaria PENA re | 
Seu fidelis extra confessionem sacra- 
potestas Sd sentent mentalem exerceri potest, 
regendi auctortatiye v. g. dispensando in voto, 
8 ferendas 


tollendo censuram 


in foro externo: ad utilitatem societatis 
ecclesiastica 
coactiva: ad pænas infligendas 


Unde juridictio confessarii definiri potest, secundum Concilium Tri- 
dentinum 903, explicando ejus verba: potestas supernaturalis, externo 


i Cod. 873, 2: Superiores religiosi exempti jurisdictione ordinaria gaudent 
pro suis subditis. 


346 De Pænitentia 


superioris actu collata, qua sacerdos judicium exercere potest erga sub- 
ditos in foro interno ac panitentiali. 

Cf. Cone. Flor. Decr. ad Armenos, Denz. 699: « Minister hujus sa- 
cramenti est sacerdos habens auctoritatem absolvendi, vel ordinariam, 
vel ex commissione superioris » id est jurisdictionem ordinariam aut 
delegatam. Item C. Trid. Denz. 903; et errores Synodi Pistoriensis, 
Denz. 1537. 


Ratio theologica hujus assertionis datur in Supplemento, q. 19, 
a. 6: « Usus potestatis clavium impeditur ex defectu materia, et propria 
materia in quam exercetur est homo subditus ». Sic potestas clavium 
quoad essentiam remanet in sacerdote malo, etiam in sacerdote hæretico 
vel schismatico, et Ecclesia secundum suam hierarchiam potest sub- 
trahere subditos his sacerdotibus, ita ut eorum absolutio sit invalida. 
Unde absolutio non est valida sine jurisdictione aut ordinaria aut dele- 
gata. Ita Trid. Denz. 903. Brevius: Potestas remittendi vel retinendi 
peccata est potestas judicialis. Atqui potestas judicialis valida exerceri 
nequit nisi in subditum, qui scii, subjicitur jurisdictioni legitimi supe- 
rioris. 

lum Corollarium: Jurisdictio ad confessiones audiendas confertur 
non vi solius ordinationis, sed superiorium concessione. Alioquim C. Trid. 
903 non declararet absolutionem sacerdotis jurisdictione carentis esse 
invalidam, seu nullis valoris. Si jurisdictio vi solium ordinationis habe- 
retur, amitti non posset. 


2um Corollarium: Jurisdictio variis modis limitari potest a superio- 
ribus presertim a R. Pontifice. Qui enim concedere possunt jurisdictio- 
nem, possunt pariter eam limitare quoad homines, quoad locum, tempus, 
et quoad peccata. Sic sunt peccata reservata, cf. Trid. 903: « Magnopere 
ad Christiani populi disciplinam pertinere sanctissimis Patribus nostris 
visum est, ut atrociora quadam et graviora crimina non a quibusvis, 
sed a summis dumtaxat sacerdotibus absolverentur » (cf. Codicem juris 
n. 872, 873). 


lum Dubium: An jurisdictio requiratur etiam ad absolutionem pecca- 
torum venialum. Respondetur nunc affirmative. Hoc negaverunt multi 
antiqui theologi, etiam S. Thomas in IV, dist. 18, q. 2, a. 3, sol. I ad 3 
et Scotus, quia venialia remittuntur etiam ab aliis sacramentis, in quibus 
non requiritur jurisdictio. Sed Innocentus XI (Denz. 1150) injunxit 
episcopis non permittere « ut venialium confessio fiat simplici sacerdoti 
non approbato ab episcopo aut ordinario ». Hec sufficiunt quoad pote- 
statem jurisdictionis; nam sub aspectu practico hoc traditur sive in 
theol. morali practica sive in jure canonico. 


Quoad jurisdictionem delegatam dicitur in Codice juris can. n. 874 
n. 1l: «Jurisdictionem delegatam ad recipiendas confessiones quorumli- 
bet sive secularium sive religiosorum confert sacerdotibus tum sæcula- 

ribus tum religiosis etiam exemptis Ordinarius loci in quo confessiones 
excipiuntur: sacerdotes autem religiosi eadem ne utantur sine licentia 
saltem præsumpta sui Superioris, firmo tamen praescripto can. 519 ». 

Ibidem can. 875: « In religione clericali exempta ad recipiendas con- 
fessiones professorum, novitiorum aliorumve de quibus in can. 514 n. 1, 
jurisdictionem delegatam confert quoque proprius eorumdem Superior, 
ad normam constitutionum; cui fas est eam concedere etiam sacerdo- 
tibus e clero sæculari aut alius religionis ». 


CAPUT II 


DE ESSENTIA SACRAMENTI P/ENITENTI/E 


Post considerationem existenti: hujusce sacramenti seu potestatis 
clavium, cum jurisdictione necessaria ad ejus validum exercitium, agen- 
dum est de essentia hujus sacramenti, scii, de ejus materia et forma 
(cf. S. Thomam, III", q. 84, art. 1, 2, 3). 


Art. 1. — ESSENTIA SACRAMENTI VERE SALVATUR 
IN P/ENITENTIA 


S. Thomas in hac q. 84 art. 1 ostendit prius quod paenitentia vere 
est sacramentum, quia in ea aliquid sanctum significatur tam ex parte 
peccatoris pænitentis, quam ex parte sacerdotis absolventis: « nam pec. 
cator paenitens per ea quæ facit et dicit, ostendit cor suum a peccato 
recessisse; similiter etiam sacerdos per ea quz agit et dicit circa pæni- 
tentem, significat opus Dei remittentis peccata. Unde manifestum est 
quod paenitentia qua in Ecclesia agitur, est sacramentum ». 


Objectio: Sed in pænitentia non est materia, ut est aqua in bapti- 
smo, chrisma in confirmatione, species sacramentales in eucharistia. 

Respondet S. Thomas ad lum quod in penitentia et in matrimonio 
actus humani qui tunc eliciuntur et manifestantur, non solum disposi- 
tive se habent ad hec duo sacramenta, sicut in aliis sacramentis, sed 
sunt de essentia horum duorum sacramentorum. Ratio est quia hzc sacra- 
menta habent effectum correspondentem humanis actibus hoc momento 
exercendis. Legere ad lum. Ita in ordine naturali ad sanitatem corpora- 
lem medici præscribunt quandoque remedia^ ut potiones, et quandoque 
exercitium quodam, ut ambulationem. 


Instantia: Sed interna penitentia inspiratur a Deo et non adhi- 
betur a ministris Christi, ut alia sacramenta. 


Responsio ad 2uin Hi actus humani, qui sunt materia pænitentiæ, 
proveniunt ex inspiratione divina, sed complementum sacramenti exhibet 
minister, dum pænitentem absolvit. 


+ 3“ difficultas: In paenitentia non invenitur sicut in aliis sacra- 
mentis: 1° id quod est sacramentum tantum, 2° id quod est res tantum, 
et 3? id quod est res et sacramentum. 

Ad 3um respondetur: In pænitentia id quod est signum tantum, sunt 
actus exteriores tum pænitentis, tum absolventis; res et sacramentum 
est interior pænitentia peccatoris; res tantum est remissio peccati. 

Insuper praedicta distinctio inter haec tria non videtur esse ita neces- 
saria, ut salvari debeat in omnibus sacramentis, scii, etiam in iis qui 


characterem non imprimunt. Est praesertim character qui vocatur res 
et sacramentum. 


Art. Il. — DE MATERIA SACRAMENTI PÆNITENTIÆ 


S. Thomas q. 84, a. 2 respondet: peccata sunt remota materia hujus 
sacramenti, ut materia non acceptanda, sed detestanda et destruenda. 

Materia autem proxima sunt actus pænitentis quorum materia sunt 
peccata de quibus dolet, quæ confitetur, et pro quibus satisfacit. 

Hec terminologia sumitur analogice ex rebus physicis in quibus 
v. g. dicitur materia proxima statu: est metallum, et materia remota est 
elementum ex quo componitur metallum. 


Ad lum materia remota principalis et necessaria sunt peccata mor- 
talia post baptismum commissa et nondum accusata et absoluta; secun- 
dario peccatum veniale ad materiam remotam pænitentiæ pertinet. - Sic 
venialia et mortalia jam accusata sunt materia sufficiens et libera, id 
est quz potest, sed non necessario debet potestati clavium subjici. 


Conclusio principalis hujusce articuli S. Thome est igitur: Tres 
pænitentis actus, contritio, confessio et satisfactio sunt materia proxima 
sacramenti penitentie. Est sententia communius admissa, qua corro- 
borata est declaratione Concilii Tridentini (Denz. 896) dicentis: «Sunt 
autem quasi materia hujus sacramenti ipsius pænitentis actus, nempe 
contritio, confessio et satisfactio. Qui (actus) quatenus in pænitente ad 
integritatem sacramenti, ad plenamque et perfectam peccatorum remis- 
sionem ex Dei institutione requiruntur, hac ratione Pænitentiæ partes 
dicuntur ». Item antea Concilium Florentinum in Decreto ad Armenos, 
Denz. 699. 


Ratio theologica est quod Christus hoc sacramentum instituit per 
modum judicii (necessarii ad solvendum vel ligandum). Judicium autem 
judicis, ut recte feratur sententia, necessario supponit materiam de qua 
judicetur. 

Insuper judicium quod fertur in hoc sacramento est judicium tum 
misericordi& erga peccatorem, tum justitiae quoad reparationem Deo 
debitam pro peccatis commissis. Ergo hoc judicium supponit peccatorum 
confessionem, quam sincera contritio comitatur et satisfactio sequatur. 
Proinde hujusmodi actus sunt vera proxima materia sacramenti. Confir- 
matur ex q. 90, art. 1. Ad penitentiam ut est pars justitiae requiritur 
quod offendens recompense! secundum voluntatem ejus quem offendit. 
Et hoc fit per tres actus predictos (cf. de hac re Billuart). 

Olim nonnulli antiquiores aliam opinionem proposuerunt, cf. art. 4. 
Alexander Halensis putavit cum Gullielmo Antissiodor. materiam proxi- 
mam sitam esse in impositione manus a sacerdote facta, dum pæniten- 
tem absolvit. Sed hec opinio communiter a theologis rejicitur. 


Scotistæ quibus assentiunt Ballerini et Berardi, dicunt totam essen- 
tiam sacramenti consistere in sola absolutione, que, quatenus est cære- 
monia externa, est materia, quoad autem significationem, est forma. 
Juxta Scotum et veteres ejus discipulos tres actus pænitentis sunt dispo- 
sitiones prerequisite ad validam receptionem sacramenti, et conditio 
sine qua non judicii a confessario ferendi. Juxta recentiores Scotistas, 
hi tres actus pænitentis sunt tantum dispositiones, quas non necesse est 
ad validitatem manifestare. 

Ad hanc sententiam probandam, Scotistæ tres afferunt rationes: 


1“ Ratio Scotistarum: In textu Concilii Tridentini, actus pæni- 
tentis vocantur quasi materia et dicuntur requiri ad integritatem sacra- 
menti. Ergo, ut aiunt, non ad essentiam. 


Responsio: Concilium Tridentinum sicut Concilium Florentinum, 
quae distincte commemoraverunt materiam et formam aliorum sacra- 
mentorum, nullam aliam materiam pænitentiæ designarunt nisi tres 
actus pænitentis. Ergo illi actus sunt materia proxima hujus sacramenti. 
Insuper Catechismus Concilii Tridentini, de penitentia, n. 12, explicat 
quare hec Concilia dixerint « quasi materia »; dicit: « Neque vero hi 
actus quasi materia a Sancta Synodo appellantur, quia veræ materiæ 
rationem non habeant, sed quia ejus generis materie non sunt, quae 
extrinsecus adhibeatur, ut aqua in baptismo, et chrisma in confirma- 
tione ». 


2* Ratio Scotistarum est quod sola absolutio sacerdotis significat 
gratiam, et ideo sola eam producit. 

Respondetur: In hoc sacramento, sicut in aliis, forma est quidem 
principalis causa gratiae, sed non unica. Materia enim vi formæ est etiam 
efficax. Sic paenitens aliquo modo cooperatur ad suam justificationem. 


3* Ratio Scotistarum est quod in Ecclesia absolutio datur iis etiam 
qui in articulo mortis nullum exterius signum contritionis præbent. 


Respondetur: Tunc quidem, in casu extremæ necessitatis, etiamsi 
externa attritionis signa desint, absolutio danda est, sed sub conditione. 
Et tunc supponitur ad validitatem absolutionis confessio virtualis et im- 
plicita. Ita Billuart. 


Instantia: Saltem satisfactio non potest esse materia hujus sacra- 
menti, nam materia præsupponitur formz et satisfactio non præsuppo- 
nitur formæ, scii, absolutioni, sed eam sequitur. 


Respondetur: Satisfactio actualis est materia pænitentiæ, non ut 
pars essentialis que præsupponitur forma, sed ut pars integrantis, vir- 

tualiter tamen contenta in confessione et contritione. Suoque modo enim 
informatur ab absolutione, prout ex ea recipit, ut infra dicetur, vim 
remittendi penas ex opere operato. Ita analogia in ordine physico v. g. 
in nutritione, partes integrantes corporis humani, ut dentes, capilli, cre- 
scunt et informantur eadem anima que illis præsupponitur. 


Ultima objectio: Omnes partes totius constitutive debent esse 
simul. Atqui contritio aliquando praecedit confessionem, confessio abso- 
lutionem et satisfactio aliquando diu postea adimpletur. Ergo non sunt 
partes constitutiva alicujus totius. 


Resp.: Non sunt partes constitutivæ alicujus totius permanentis 
et physici, concedo; sed alicujus totius successivi et moralis, ut est pro- 
cessus judicialis ad quem requiruntur successive accusatio rei, ejus de- 
fensio, sententia judicis et sententie executio, ex quibus integratur 
actus moraliter unus. 

De his tribus partibus pænitentiæ tractabimus seorsim infra quæ- 
stionem de forma. 


Art. Ill. — DE FORMA SACRAMENTI P/ENITENTI/E 
Cf. S. Thomas, q. 84, a. 3. 


Status questionis. Hæc forma est « Ego te absolvo, etc... ». Diffi- 
cultas est quod non legitur Christum hanc formam instituisse. Imo in 
Ecclesia orientali et etiam in Ecclesia latina, per decem priora szcula, 
forma absolutionis fuit deprecativa, nempe: « Deus ei condona, eum ab- 
solve », non autem indicativa: «Ego te absolvo». Nunc etiam apud 
quasdam ecclesias orientales remanet forma deprecativa. Vestigium ejus 
remanet etiam in officio secundum ritum romanum, dum in Prima et in 
Completorio, sacerdos dicit: «Absolutionem et remissionem tribuat vo- 
bis omnipotens Deus », ut notat S. Thomas ibid, in prima difficultate. 
Dicit etiam in 3' difficultate: videretur magis conveniens forma depre- 
cativa, quia solus Deus peccatum remittit, non minister ejus. Imo Apo- 
stoli sanando infirmos in nomine Domini, non dicebant: « Ego te sano », 
sed «sanet te Dominus Jesus Christus » sicut Petrus dixit paralytico. 
(Act. Apost. IX, 34). Attamen, ut dicitur ad 4um Petrus dicit claudo: « In 
nomine Jesu Christi Nazareni surge et ambula» (Act. Apost. III, 6). 
Denique sacerdos deberet habere revelationem specialem ad cognoscen-. 
dum quod peccatum est vere pænitenti remissum, ut cum veritate et cer- 
titudine dicat « Ego te absolvo ». Hzc est quinta difficultas posita a 
S. Thomas initio art. 3. 


Besponsio data est a Concilio Tridentino (Denz. 896): «Sacra- 
menti penitentie formam, in qua precipue ipsius vis sita est, in illis 
ministri verbis positam esse: Ego te absolvo etc. quibus quidem de Ec- 
clesie sancte more preces quedam laudabiliter adjunguntur, ad ipsius 

tamen formæ essentiam nequaquam spectant, neque ad ipsius sacramenti 
administrationem sunt necessariae ». 

Item in Cone. Flor. (Denz. 699), cf. Denz. 807, 914, 1088 sq. 

Revera hec forma indicativa adhibetur in Ecclesia latina a sæculo 
XII'. Et Sanctus Thomas in argumento « sed contra » ostendit quod fun- 
datur in verbis Domini ad Petrum: « Quodcumque solveris super terram, 
etc. ». Sacerdos enim, auctoritate illorum verborum Christi fretus, dicit: 
Ego te absolvo; sicut dicit: Ego te baptizo, secundum alia verba Do- 
mini: « Euntes, docete omnes gentes, baptizantes eos, etc. ». 

Historice tamen certum est quod in Ecclesia latina et greca per 
decem priora sæcula, forma absolutionis fuit deprecativa: « Deus, eum 
absolve, etc ». Hoc constat ex sacramentariis et Pænitentialibus, v. g. ex 
Sacramentario Gelasiano (Migüe, P. L. t. 74, p. 1097) et ex Pæniten- 
tiali Halitgari (P. L. t. 105, p. 697, 704) ubi nonnisi formula depreca- 
tiva inveniuntur. Attamen sæculis octavo et nono, inveniuntur etiam 
formule imperatives deprecativis conjunct»: v. g. « Sis absolutus a Deo, 
etc. ». A seculo XI in Ecclesia latina incipit transitus a formulis depre- 
cativis ad indicativas. Et seculo XII forma indicativa communiter in 
Ecclesia latina recepta est. Attamen, antequam pronuntietur, recitantur 
preces « Misereatur, Indulgentiam, Dominus noster Jesus Christus te 
absolvat » que sunt quasi vestigium antiquæ discipline. In Ecclesia 
orientali forma deprecativa apud quosdam manet. 


Dubium. An forma deprecativa fuerit olim valida, et esset nunc 
valida in Ecclesia latina. Cf. Billuart. 


Respondetur affirmative ad primam partem |; hec forma depre- 
cativa fuit valida saltem ubicumque modo generali przvaluit; non enim 
putandum est absolutiones datas per plura szcula fuisse invalidas. In- 
super hzc forma deprecativa, cum intentione absolvendi et attentis cir- 
cumstanstiis, ostendit sacerdotem esse Dei ministrum et absolvere, quam- 
vis minus clare ostendatur sacerdotem esse judicem ministerialiter absol- 
ventem. 


Ad secundam partem dubii, respondendum est quod hodie si quis 
in Ecclesia latina uteretur hac formula deprecativa, merito dubitaretur 
de validitate absolutionis, nam a pluribus seculis Ecclesia latina usum 
formule indicative praescripsit 2. Cf. ad lum. Billuart dicit: « Proba- 
bilius est formam simpliciter deprecatoriam in sacramento pænitentiæ 


1 Ita Hurter, Tanquerey, alii. 

2 Attamen, ut videtur, fieri potest distinctio. Etenim sl quis uteretur hac 
formula deprecativa cum bona fide, aliam obliviscens, et presertim per respec- 
tum ad moribundum, tunc ut videtur absolutio esset valida, ut olim, tanquam 
œquivalens formulae indicative. Si vero aliquis scienter contra preceptum 
Ecclesie hodie uteretur formula deprecativa. nolens indicativa uti, tunc, ut 
diximus, valor absolutionis esset dubius, nam non clare constat an forma depro- 
cativa satis œquivaleat forma indicative, imo ille qui sic scienter et voluit- 

non posse esse validam ». Sed Billuart non satis agnoscit hanc formam 
olim fuisse sufficientem ad absolutionem, quamvis minus clare ostendat 
sacerdotem esse judicem ministerialiter absolventem. Non necesse est 
quod forma sacramenti, quz non fuerit data explicite a Christo, semper 
omnino invariabilis maneat. Sufficit quod eadem maneat quoad sensum; 
Ecclesia potest ad majorem claritatem adjungere aliquod verbum, sic 
in ipsa consecratione calicis adjunxit: « Mysterium fidei ». Cf. S. Thomam 
opusc. 22 de forma absolutionis, et Dictionnaire de Théol. cath. art. Abso- 
lution, col. 224 sq.; Galtier « de Poenitentia », th. 35. Hervé, p. 377. 

In corpore nostri articuli 3, S. Thomas ostendit convenientiam for- 
mule indicativæ, sic: 

Forma sacramenti debet significare id quod per illud efficitur pro- 
portionaliter ad materiam. 

Atqui hec forma: Absolvo te etc. significat id quod efficitur per 
hoc sacramentum, proportionaliter ad materiam: nam tunc removentur 
peccata que sunt materia remota et destruenda hujus sacramenti, seu 
vincula solvenda. 

Ergo convenit hzc forma « ad instar actus judicialis, quo pronun- 
tiatur sententia » ut dicitur in Concilio Tridentino 902. 919. 


Major constat ex hoc quod sacramenta nova legis efficiunt id quod 
significant; et manifestum est quod forma debet habere significationem 
determinatam proportionaliter ad materiam. Sic forma baptismi est Ego 
te baptizo et forma confirmationis est: Consigno te signo crucis et con- 
firmo te chrismate salutis, eo quod hujusmodi sacramenta perficiuntur 
in usu materiæ. In sacramento Eucharistia, quod consistit in consecra- 
tione materie, exprimitur veritas consecrationis, cum dicitur: Hoc est 
corpus meum. 

Sacramentum autem pænitentiæ non consistit in consecratione ali- 
cujus materie, nec in usu alicujus materie sanctificatæ, sed magis in 
remotione cujusdam materiae, scii, peccati, seu vinculi (cf. S. Thomam 
ibidem). v 


Ad 3um. Solus Deus auctoritative absolvit a peccato, sed hoc facit 
etiam sacerdos ministerialiter, « in quantum verba sacerdotis in hoc 
sacramento instrumentaliter operantur in virtute divina, sicut etiam in 
aliis sacramentis». 


tarie ea utitur potius quam alia, videtur aliter judicare quam Ecclesia de vero 
sensu formulæ adhibendæ et videtur non admittere quod absolutio fleri debeat 
per modum judicii. Hervé dicit, n. -118 ss.: «Est theologice certum quod abso- 
lutio debet esse quoad sensum indicativa, ut sit in forma judicii, sed potest 
esse materialiter deprecativa ut in vetustissimis Ritualibus. Hinc, niai obstet 
Ecclesie preceptum, forma deprecativa potest aliquando æquipollere sen- 
tentiæ indicativæ. At in praxi omnino sequenda est forma ab Ecclesia prae- 
scripta, quæ apud Latinos est sola forma indicativa ». 


Cf. Hkrvb, p. 374-379, de forma Indicativa et de forma materialiter de- 
precativa. 


VU - C.AMHUUV-LAORAJtOE, Dr bucharUtla 

S. Thomas dicit in fine hujusce responsionis ad 3"m et in hoc com- 
muniter conveniunt theologi, quod verba in nomine Patris et Filii et Spi- 
ritus Sancti, amen, non sunt necessaria, quia hoc non eruitur nec ex 
Sacra Scriptura, nec ex Traditione, nec ex sensu communi Ecclesie. A 
fortiori pronomen ego non est essentiale, sufficienter enim exprimitur in 
voce absolvo. 


Dubium l«ra An haec sola verba Absolvo te, omissis a peccatis, sint 
essentialia. 


Respondetur affirmative (cf. Billuart) quia significant effectum 
principalem sacramenti, scii, absolutionem a peccatis; et hoc ipso quod 
proferuntur super pænitentem qui peccata sua confessus est, satis con- 
stat quod agitur de absolutione a peccatis et non a censuris. Attamen 
esset graviter illicitum omittere a peccatis tuis. 

Valida sed illicita esset forma æquivalens: «Remitto, condono 
tibi peccata tua, vel absolvatur talis a peccatis ». - Debet forma exprimi 
verbis, non solum nutu aut alio signo, secundum unanimem sensum Ec- 
clesie. Nec absolutio dari potest scripto et a sacerdote absente. Cle- 
mens VIII declaravit non licere absolutionem absenti dare (cf. Denz. 


1088) ‘. 


Ad Sun: Quisnam est sensu exactus verborum: Ego te absolvo. 

Respondetur: Sacerdos per hec verba non solum declarat seu 
ostendit peccata esse remissa, sed ea vere remittit. Ad quod non requi- 
ritur revelatio specialis, sed revelatio communis efficacie hujus sacra- 
menti pro sufficienter dispositis. 


Dubium 2"^5, An impositio manus sit materia sacramenti pæni- 
tentis. 

S. Thomas respondet negative IIT, q. 84, a. 4. Nunquam reputata 
est ut materia hujus sacramenti, sed ut mera ceremonia. Et Concilium 
Tridentinum post acuratum examen partium pænitentiæ, de manus im- 
positione silet. 


i Ut dicit Hervé, p. 379: «Nisi aliud judicaverit Ecclesia, absolutio per 
telephonium data videtur illicita simul et invalida ». 


caput m 
DE CONTRITIONE ET ATTRITIONE 


Nunc agitur de actibus pænitentis, scilicet. 
1. — De contritione imperfecta et de perfecta, Suppl., q. 1 ad 5am. 
2. — De confessione, Suppi., q. 6 ad 11. 
3. — De satisfactione, Suppi., q. 12 ad 15. 


S. Thomas in ultima q. 90 quam dictavit, art. 3 ostendit quod sunt 
partes integrates penitentie, quia totum est in omnibus simul et non 
singulis. 

Quinque priores quæstiones Supplementi, que sunt de contritione 
sic dividuntur: 


l. q. — Quid sit contritio tum imperfecta seu attritio, tum 
perfecta. 
2“ q. — De ejus objecto: an debeat esse de omni peccato et de 


singulis mortalibus. 


3 q. — De quantitate contritionis, utrum sit major dolor qui 
possit esse in natura; utrum possit.esse nimis magnus, et debeat esse 
major de uno peccato quam de alio. 


4? q. — De tempore seu duratione contritionis, utrum tota ista 
vita sit tempus contritionis, et expediat continue conteri de peccato, ac 
utrum anima separate contristentur de peccatis. 


5' q. — De effectu contritionis, utrum remissio peccatorum sit 
effectus contritionis, utrum possit totaliter auferre reatum pænæ; 
utrum parva contritio sufficiat ad deletionem magnorum pecca- 
torum, et respondetur affirmative, dummodo ad rationem contri- 
tionis perfecte pertingat id est ex caritate procedat; sed attritio sine 
sacramento non sufficeret. 


Quaestio I. — QUID SIT CONTRITIO 


Praesertim explicanda est prima quæstio, scii. Quid sit contritio. 
Hzc prima quæstio continet tres articulos: 1° Utrum convenienter de- 
finiatur: dolor de peccatis cum proposito confitendi et satisfaciendi; 
2“ Utrum contritio sit actus virtutis; 3° Utrum attritio possit fieri con- 
tritio, et responsio erit negativa, sed attritus potest fieri contritus. 

Ordo procedendi: In hac quaestione melius est procedere secundum 
ordinem chronologicum ipsius progressus dogmatici: considerando: 
1° doctrinam S. Thome; 2? distinctionem Concilii Tridentini inter contri- 
tionem perfectam et attritionem; 3? controversiam de hac re ortam 
post Concilium Tridentinum. 


Art. I — UTRUM CONTRITIO SIT DOLOR PRO PECCATIS 
CUM PROPOSITO CONFITENDI ET SATISFACIENDI 


Status questionis: Hec definitio proposita erat a pluribus theo- 
logis ante S. Thomam et ab eo admissa est et explicata. In hac expli- 
catione secundum suam consuetam methodum S. Thomas transit a defi- 
nitione nominali ex etymologia manifestata ad definitionem realem, et, 
ut statim videbimus, omnino eadem requirit ad definitionem contritionis 
quie requisita sunt postea a Concilio Tridentino (Denz. 897), a quo con- 
tritio definitur: « Animi dolor ac detestatio de peccato commisso cum 
proposito non peccandi de cetero ». Agitur de contritione ut ubstrahit 
a perfecta et ab imperfecta contritione, quae est attritio. 

Cf. Suppl., q. 1, a. 1. 

In corpore articuli, 1° explicatur origo nominis contritio. 
«Initium omnis peccati est superbia » Eccli. X, 15 per quam homo 
sensui suo inhaerens a mandatis divinis recedit... Ille autem qui in suo 
sensu perseverat, rigidus et durus per similitudinem vocatur...; undg et 
frangi dicitur aliquis quando a suo sensu divellitur;... et aliquid non 
solum frangitur sed conteritur quando non solum dividitur in magnas 
partes, sed reducitur ad minimas ». Sic in Sacra Scriptura dicitur quod 
cor peccatoris, quod prius erat durum, postea contritum est: v. g. Ps. L, 
19. « Cor contritum et humiliatum, Deus non despicies ». Isai., LXI, 1: 
« Misit me, ut mederer contritis corde ». Ps. CXLVI, 3: « Qui sanat 
contritos corde et alligat contritiones eorum ». (Seu vulnera eorum). 
Luc. IV, 18: « Spiritus Domini... misit me, sanare contritos corde ». 


2? Post originem nominis S. Thomas considerat substantiam actus, 
modum agendi, principium et effectum, nam secundum hzc quatuor in- 
veniuntur diverse definitiones tradite. 

Quoad substantiam actus dicitur: « Dolor pro peccatis assumptus, 
cum proposito confitendi et satisfaciendi ». Sic enim contritio apparet 
ut actus virtutis pænitentiæ, et simul ut pars sacramenti, prout ordi- 
natur ad alias partes. 

Alie date sunt definitiones, prout contritio procedit ex humilitate, 
ex timore et ex spe, et prout destruit peccatum. Sic Augustinus, super 
psalmos 46 dicit: « Contritio est dolor remittens peccatum » et Gre- 
gorius Magnus, Hom. 22 in Ezech. « Contritio est humilitas spiritus, 
annihilans peccatum, inter spem et timorem ». 


Ad 2um notatur quod contritio est a Deo inspirante, sed etiam a 
libero arbitrio coopérante. 

Melius apparet quod S. Thomas eadem omnino requirit ad contri- 
tionem qua requiruntur a Concilio Tridentino, breviter recoligendo ea 
quæ dixit de dolore et detestatione peccati in IUI, q. 85 et 90; - q. 85, 


a. 3 dicit: « Pænitentia est virtus specialis ex eo quod pænitens dolet 
de peccato commisso, in quantum est offensa Dei, cum emendationis 
proposito ». Ibid. art. 4: « proprius pænitentiæ virtutis actus est pro- 


positum emendandi illud quod contra Deum commissum est ». q. 90, 
a. 4: « Pertinet ad paenitentiam ut detestentur peccata preterita, cum 
proposito mutandi vitam in melius ». Item in opusc. 5. 


Ex his manifestum est S. Thomam omnino eadem requirere ac Con- 
cilium Tridentinum a quo definita est contritio « Animi dolor ac dete- 
statio de peccato commisso cum proposito non peccandi de cetero ». Sic 
definitur contritio ut abstrahit a statu veteris et nove legis, nec non a 
perfecta et imperfecta contritione. 


1° Dicitur animi dolor, prout peccator, sincere ad Deum revertens, 
non potest non tristari de delictis quibus aversus fuit a Deo. Agitur de 
dolore voluntatis non partis sensitiva. 


2° Dicitur detestatio, seu odium peccati, procedens ex cognitione 
ejus malitie, malorumque effectuum, et hoc odium conjungitur cum re- 
tractatione pravae voluntatis, ita ut peccator sincere dicat: Si res non 
esset peracta, non facerem, vellem non peccasse. Detestatio peccati non 
est omnimo idem ac dolor, prius enuntiatus, sic in Deo est detestatio 
peccati quod ei displicet, sed in Deo non est dolor. Dolor nascitur ex 
odio in subjecto doloris capaci. 


3° Dicitur de peccato non de pæna peccati et de peccato ut offensa 
Dei. 


4? Dicitur: Cum proposito non peccandi de cetero, subintelligitur 
cum Dei auxilio; nemo enim vere peccata commissa detestatur quin eo 
ipso velit hec peccata saltem mortalia vitare in futurum. Hasc omnia 
requiruntur ad contritionem prout importat conversionem voluntatis. 


Notandum est quod Concilium Tridentinum sic voluit definire con- 
tritionem prout fuit omni tempore necessaria etiam ante institutionem 
hujusce sacramenti, dum S. Thomas in nostro art. 1 explicat defini- 
tionem contritionis in ordine ad confessionem sacramentalem, propterea 
dicit: « cum proposito confitendi ». 

Et hoc zquivalenter dicitur in Concilio Tridentino (Denz. 897) 
subito post praedictam definitionem dum dicit: « Fuit autem quovis 
tempore ad impetrandam veniam peccatorum hic contritionis motus 
necessarius, et in homine (nunc) post baptismum lapso ita demum 
praeparat ad remissionem peccatorum, si cum fiducia divinae miseri- 
cordie ef voto praestandi reliqua conjunctus sit, quz ad rite suscipien- 
dum hoc sacramentum requiruntur ». 

Dubium: Utrum contritio consistat essentialiter in tribus predictis, 
scii, dolore, detestatione et proposito, an in aliquo tantum. 


Respondet Billuart cum pluribus aliis: Essentia contritionis est 
formaliter in solo dolore (voluntatis) de peccato, sed præsuppositive in 
odio seu detestatione peccati, et consecutive in proposito. Hoc videtur 
verum, prout actus primarius virtutis specialis debet esse unus et non 
aggregatum ex pluribus actibus. Contritio sic est formaliter dolor de 
peccatis commissis, ut dicit S. Thomas art. 1. Si e contra formaliter 
esset in odio peccati, inveniretur etiam in beatis. Et ad dolorem de pec- 
cato sequitur, ut proprietas, propositum non peccandi in futurum saltem 
mortaliter. 

Addendum est quod contritio debet esse supernaturalis. Cf. Conci- 
lium Tridentinum N. 813 et antea Concilium Arausicanum (Denz. 177) 
Concilium Tridentinum definit: « Si quis dixerit, sine praeveniente Spi- 
ritus Sancti inspiratione atque adjutorio, hominem credere, sperare, et 
diligere aut pænitere posse, sicut oportet, ut ei justificationis gratia con- 
feratur, an. sit. ». Item n. 797. 

Unde Innocentius XI (Denz. 1207) damnavit hanc: « Probabile est 
sufficere attritionem naturalem modo honestam » scii, ethice bonam. 
Item Denz. 699, 751, seq. 897, 1536. Ratio est quia nulla est relatio seu 
connexio ordinis naturalis cum supernaturali, ad quem spectat justi- 
ficatio. 


Corollarium. Insufficienter attritus est qui dolet de peccato quia 
repugnat rationi, vel convictui humano, vel quia ex eo sequitur dispen- 
dium famæ aut bonorum temporalium. 


E contra jam vere attritus est qui dolet de peccato ut est contra 
legem divinam, vel ut est inductivum penarum purgatorii, inferni, amis- 
sionis gratiz, glorie, etc. hec enim pertinent ad ordinem supernaturalem 
nec nisi fide supernaturali cognosci possunt. Attamen plures ut Billuart 
tenent quod talis attritio qua disponit ad justificationem, non sufficit 
ad justificationem etiam cum sacramento nisi interveniat aliquis amor 
Dei benevolus (cf. de hoc infra). 

Necessitas contritionis sic enuntiatæ a Concilio Tridentino pluries 
expressa est in Sacra Scriptura v. g. Act. Apost. IIl, 19: « Pænitemini 
igitur et convertimini, ut deleantui peccata vestra » ait S. Petrus ad 
Judæos. Cf. III", q. 84, a. 7 ad lum. Ratio est: quia homo etiam jure na- 
turali tenetur compensare injuriam Deo illatam, et hoc nequit esse sine 
contritione. 

Subito post praedictam definitionem contritionis explicari posset 
divisio contritionis in perfectam et imperfectam, ut datur in Concilio 
Tridentino cf. Denz. n. 897. Sed melius est hoc dicere in explicatione 
art. 2 et 3 ubi S. Thomas ex professe distinguit attritionem a contri- 
tione. Melius est, ut diximus, sequi ordinem chronologicum scii, pro- 

gressus dogmatici. Unde primo videamus textum S. Thomæ, postea 
distinctionem Concilii Tridentini inter contritionem et attritionem, et 


denique controversias de hac re ortas post Concilium Tridentinum. 


Art Il. — UTRUM CONTRITIO SIT ACTUS VIRTUTIS 


Status questionis. Hec quæstio ponitur ad majorem explicationem 
predicte definitionis et etiam ad recte distinguendum inter contritionem 
et attritionem. Hoc constat ex duabus difficultatibus initio articuli po- 
sitis. l' est: videtur quod contritio non sit actus virtutis, quia definita 
est dolor; dolor autem est passio, non actus virtutis. 2“ attritio qua 
antecedit justificationem non est actus virtutis, virtus enim infusa pæni- 
tentiæ non infunditur nisi cum caritate; imo sine caritate virtutes 
morales acquisite non sunt in statu virtutis, scii, difficile mobilis. 


Attamen S. Thomas (Suppl, q. 1, a. 2) respondet: contritio est actus 
virtutis penitentie. Agitur hic de contritione perfecta, qua procedit ex 


caritate et ex paenitentia; est actus non solum salutaris, sed meritorius, 
ut dicitur in arg. « sed contra ». 


Ratio propter quam contritio est actus virtutis pænitentiæ, est quia 
importat aliquam rectitudinem voluntatis, cum detestatione et de- 
structione peccati. 

Ad lum: Dum contritio definitur dolor de peccato, agitur de dolore 
voluntatis; non raro tamen ex vera contritione oritur in appetitu sensi- 
tivo ea passio, quz dicitur dolor, et est laudabilis, quatenus imperatur 
a voluntate. Non est tamen quid necessarium ad veram contritionem, 
nec est proprie in potestate hominis. 


Restat 2" difficultas posita initio articuli, scii. « attritio non est 
actus virtutis, ut ab omnibus dicitur. Ergo neque contritio ». 

Ad 2um: S. Thomas respondet in fine: « Significat attritio in spi- 
ritualibus quandam displicentiam de peccatis commissis, sed non 
perfectam; contritio autem perfectam». Hac omnia sunt ad litteram 
in Comm. S. Thomæ in TV Sent., dist. 17, q. 2, a. 1. Unde S. Thomas 
concedit quod attritio non est actus virtutis, non enim procedit a vir- 
tute infusa penitentie qua infunditur simul cum caritate; attritio pro- 
ducitur ante justificationem etiam secundum prioritatem temporis, id 
est dum homo adhuc est in statu peccati mortalis. Et non omnis attri- 
tus fit contritus. Attritus quandoque habet virtutem acquisitam pæni- 
tentiz in statu dispositionis et quandoque non habet eam. Unde attritio 
non est secundum se actus virtutis, sed disponit ad justificationem 
et est actus salutaris quamvis non meritorius, pariter actus fidei 
informis et spei informis sunt salutares quamvis non meritorii. 
Hzc sunt certa pro S. Thoma, et generaliter admissa etiam ante Con- 
cilium Tridentinum. 

Dubium: Utrum contritio differat essentialiter ab attritione, an ac- 
cidentaliter tantum et ex principio extrinseco. 

Responsio: Cf. Gonet, De Pænit., disp. VIL a. 2, Billuart. De Penit., 
diss. II, a. 1. Quidem negant differentiam essentialem, ita Contenson. 
Alii et communius thomistz eam affirmant ut Joannes a S. Thomas, et 
merito ut magis apparet ex his qua dicuntur in art. seq. 

Sed alia quastio poni potest scii: utrum contritio in communi 
dicatur de attritione et de contritione univoce ut genus, an analogice. 

Certo per prius dicitur de contritione perfecta, quæ retinet nomen 
contritionis, prout est contritio proprie dicta. Ex hac parte satis clare 
constat quod potius analogice dicitur. 

In memoriam revocandum est quod peccatum dicitur analogice 
de mortali et de veniali. 


Art. 111. — UTRUM ATTRITIO POSSIT FIERI CONTRITIO 


Cf. Suppl., q. 1, a. 3. 

status questionis: Communiter dicitur quod pænitens, virtute sa- 
cramenti pænitentiæ, fit ex attrito contritus. Sed quomodo hoc est intel- 
ligendum? Quæritur an ipsa attritio possit fieri contritio, ita scii, ut 
idem actus perficiatur, ac si dolor qui prius erat informis fiat formata, 
Hoc quidam dixerunt, in edit, leonina citantur in margine S. Albertus, 
Halens, S. Bonaventura, B. Innocentius V. Sanctus Thomas respondet: 
Nullo modo attritio potest fieri contritio. Dupliciter probatur, Hzc duo 
argumenta ad litteram sumuntur ex IV Sent., dist. 17, q. 2, a. 1, sed ibi 
argumentum « sed contra » scribitur ante solutionem prima quæstionis 
et non clare constat quod sit proprie argumentum, potiusquam objectio 
opposita. 


1" in arg. « sed contra » ex diverso principio; quia principium attri- 
tionis est timor servilis, seu pene, dum principium contritionis est 
timor filialis seu peccati. S. Thomas non dicit quod principium attri- 
tionis sit timor serviliter servilis, qui est malus, prout retinet affectum 
peccandi ut explicatur IL-II, q. 19, art. 4; timor serviliter servilis est 
malus prout poena timetur tanquam principale malum, majus quam 
culpa. E contra timor servilis, prout de eo nunc loquimur, est timor 
pænæ a Deo infligendæ, ob quam evitandam homo ad Deum convertitur 
et non retinet affectum peccandi. Attamen hic timor servilis seu pene 
realiter distinguitur a timore filiali seu culpa (cf. IL-II, q. 19, a. 5). 
Si ergo aliquis convertatur ad Deum propter timorem pene, erit timor 
servilis; si autem propter timorem culpz, erit timor filialis, nam filiorum 
est timere offensam Patris. Sunt duo principia distincta, et timor filialis 
est donum Spiritus Sancti cum caritate connexum, non vero timor ser- 
vilis (II-II, q. 19, a. 9). 

Propterea sanctus Thomas ostendit supra H-II. q. 19, a. 10, quod 
crescente caritate, crescit timor filialis, et minuitur timor servilis. Ibi- 

dem a. 8: Timor autem initialis non differt secundum substantiam a 
timore filiali, sed habet timorem servilem adjunctum. 


2? Probatur conclusio in corpore articuli, magis directe; sic: 

Quamvis idem habitus prius informis fiat formatus, nunquam actus 
informis fit formatus, nam ille actus informis transit et non manet, 
veniente caritate. Atqui attritio et contritio non dicunt habitum, sed 
actum tantum. Ergo. 

Imo virtutes morales infusæ inter quas est pænitentia, non possunt 
esse informes, ut fides et spes, quia non antecedunt caritatem, sed eam 
consequuntur (III Sent., d. 27, q. 2, art. ult. qca 3“), prout rectificatio 
circa media praesupponit rectificationem circa finem. 

« Unde antequam gratia infundatur, non est habitus (pænitentiæ 
infusæ) a quo actus contritionis postea elicitur». Sic actus attritionis 
non elicitur a virtute infusa pænitentiæ et proinde nullo modo attritio 
potest fieri contritio; dum e contra habitus fidei informis fieri potest 
formatus, quia idem manet. Contenson bene defendit hanc conclusionem 


contra Soto et Sylvium qui putant eam non esse universaliter veram 
(cf. Billuart). 


Ad 2"m: «Dolor ille qui erat informis, non manet, caritate adve- 
niente, et ideo formari non potest ». 

Cajetanus | hanc quaestionem longe examinavit et tenet quod 
I? attritio impoenitentium non potest fieri contritio, quia hzc attritio est 
displicentia peccati sub ratione non summe odibilis, contritio autem sub 
ratione summe odibilis. 


2° Attritio imperfectorum non fit contritio, quia est displicentia 
confusa quae distinguitur a displicentia distincta, qua est contritio. Præ- 
eligo rationem S. Thoma. 


3° Contritio informis et acquisita potest fieri contritio formata, 
prout est ultima dispositio ad caritatem cf. IIP, q. 89, a. 1 ad 2. Et in 
hoc Cajetanus non videtur omnino servare doctrinam S Thome 2. 


Quoad hoc ultimum dictum Cajetani notandum est: si contritio de 
qua est sermo est ultima et non penultima dispositio ad caritatem, tunc 
elicitur in ipso instanti infusionis caritatis, et igitur est contritio non 
amplius informis, sed formata, et non acquisita, saltem in hoc sensu 


| Notandum est quod Cajetanus scripsit opusculum de Contritione, quod 
est in editione Leonina operum S. Thome in tine IXIæ Partis ante supple- 
mentum, p. 341.. In hoc opusculo evolvit quæstionem praesentem: an attritio 
possit fleri contritio (cf. ibidem p. 341, 342 n. IV). 

| Unde Gonkt, de Penit., disp. Vil. a. 2, n. 29. dicit: « Ex dictis inferes 
contra Cajetanum, attritionem nunquam posse fleri contritionem formaliter, 
quia cum differat essentialiter .. non potest una fleri altera per accessionem 


novi gradus, aut quid simile, sed opus esset mutatione essentie, qua impos- 
sibilis est ». 

quod procedit a caritate et a pænitentia infusa in ipso instanti earum 
infusionis. 

Hac ultima quaestio eadem est ac ea quæ ponitur a thomistis, in 
tractatu de gratia, ubi est sermo de justificatione impii, scii.: A quonam 
principio effective procedant actus contritionis et caritatis, qui ultimo 
disponunt ad gratiam habitualem. (Cf. Joannem a S. Thoma, Gonet, 
Billuart in tractatu de gratia, q. de justificatione: de ultima dispositione 
ad eam). 


Non consentiunt omnino thomistæ: 

Quidam dicunt hi actus sic ultimo disponentes procedunt effective 
ab auxilio actuali transeunter communicato, ita Cajetanus loc. cit. n. V 
fine, Joannes a S. Thoma, Contenson, Sylvius. 

Alii ut Gonet, Serra, Goudin, dicunt hi actus ultimo disponentes 
ad justificationem sunt effective a virtute infusa caritatis et pæniten- 
tie, in ipso instanti infusionis. 

Haec secunda opinio videtur probabilior, quia generaliter: ultima 
dispositio est in eodem instanti ac forma, eamque praecedit solum in 
genere cause materialis, sed eam sequitur in genere causz formalis et 
efficientis, virtute principii: cause ad invicem sunt cause (cf. S. Tho- 
mam III*. q. 7 a. 7, a. 13, ad 2; q. 9, a. 3, ad 2; Ia, q. 76, a. 4, ad 1). 


Et insuper S. Thomas dicit quod contritio est meritoria l“ H«, 
q. 112, a. 2, ad 1; 113, a. 6, 7, 8 et Suppl., q. 1, a. 2, sed contra: si autem 
est meritoria et non solum salutaris ut attritio, tunc supponit statum 
gratiæ, et in eodem instanti indivisibili producitur ac gratia habitualis. 
Hoc non videtur satis considerare Cajetanus in presenti. 

Sic melius apparet quare S. Thomas dixerit simpliciter: « nullo 
modo attritio potest fieri contritio » scii, nunquam attritio potest fieri 
contritio, sed attritus fit contritus, dum infunditur gratia habitualis et 
caritas. 


Nunc videamus quomodo Concilium Tridentinum distinxit inter 
attritionem et contritionem, et quænam fuerit de hac re controversia 
post hoc Concilium. 


De distinctione infer contritionem perfectam et attritionem secun- 
dum Concilium Tridentinum (Denz. 896). 

Cf. J. Périnelle, O. P. L’attrition d'après le Concile de Trente et 
d'aprés S. Thomas d'Aquin. Bibliothéque thomiste, 1927. - Fr. Diekamp, 
Theol. dogm. de Pænitentia, 1934, p. 283, 296. 303 sqq., 311 sqq. 

Concilium post definitionem contritionis: « animi dolor ac detestatio 
de peccato commisso, cum proposito non peccandi de cetero », dat divi- 

sionem ejus sic: « Docet praterea sancta Synodus, efsi contritionem 
hanc (prius definitam) aliquando caritate perfectam esse contingat ho- 
minemque Deo reconciliare, priusquam hoc sacramentum actu suscipia- 
tur, ipsam nihilominus reconciliationem ipsi contritioni sine sacramenti 
voto, quod in illa includitur, non esse adscribendam. Illam vero contri- 
tionem imperfectam (can. 5) quæ attritio dicitur, quoniam vel ex furpi- 
tudinis peccati consideratione vel ex gehennæ et penarum metu com- 
muniter concipitur, si voluntatem peccandi excludat cum spe venias, de- 
clarat non solum non facere hominem hypocritam et magis peccatorem, 
verum etiam donum Dei esse et Spiritus Sancti impulsum, non adhuc 
quidem inhabitantis, sed tantum moventis, quo pænitens adjutus viam 
sibi ad justitiam parat. Et quamvis sine sacramento penitentie per se 
ad justificationem perducere peccatorem nequeat, tamen eum ad Dei 
gratiam in sacramento pænitentiæ impetrandam disponit. (Sic Ninivi- 
te utiliter timore concussi post praedicationem Jonas penitentiam ege- 
runt et misericordiam a Deo impetrarunt). Quamobrem, addit Conci- 
lium, falso quidam calumniantur catholicos scriptores, quasi tradiderint, 
sacramentum pænitentiæ absque bono motu suscipientium gratiam con- 
ferre, quod nunquam Ecclesia Dei docuit nec sensit ». 

Ex isto capite ad minimum habentur hzc sequentia, scii, contritio 
perfecta procedit ex caritate, et cum voto sacramenti justificat ante 
receptionem ipsius. Contritio imperfecta seu attritio non procedit ex 
caritate, nec justificat, sed disponit ad gratiam per sacramentum susci- 
piendam, disponit in quantum est motus bonus, actus liber voluntatis ac 
salutaris, ab impulsu Spiritus Sancti moventis et nondum habitantis 
procedens. 


Insuper quoad motivum objectivum attritionis Concilium Tridenti- 
;um clare notat tria: 


I? Attritio « communiter concipitur vel ex turpitudinis peccati con- 
sideratione, vel ex gehennæ et penarum metu »; in quo textu distingui- 
tur peccatum a pana. Sic sunt gradus in attritione, et altior est ea quae 
concipitur ex consideratione turpitudinis peccati, ut peccatum est scii, 
ut est Dei offensa seu injuria, quam ea qua conciperetur solum ex metu 
poenarum, ex timore servili. Tunc non verificaretur definitio prius data 
ab ipso Concilio de contritione in communi, qua debet esse « dolor et 
detestatio de peccato ». Imo timor pœnæ esset serviliter servilis et malus, 
si retineretur affectus peccandi, ut ad omnibus conceditur. 


2° Juxta Concilium, attritio debet excludere voluntatem peccandi, 
et satis clare constat quod non excluditur voluntas mali sine desiderio 
boni. Hoc apparet przsertim ex definitione prius data a Concilio de con- 
tritione in communi scii.: « animi dolor ac detestatio de peccato com- 


misso (non solum de pana peccati) cum proposito non peccandi de 
cetero ». 

3? Juxta Concilium attritio debet esse cum spe venite, id est inclu- 
dit actum supernaturalem spei informis, et a fortiori (idei informis. Ad 
actum autem fidei etiam informis requiritur juxta Concilium Arausica- 
num (Denz. 178) pius credulitatis affectus, seu appetitus boni creden- 
tibus repromissi. Et per actum spei, qui ad amorem concupiscentis per- 
tinet, desidero Deum mihi, sed jam finaliter propter Deum, ut bene osten- 
dit Cajetanus in H-I, q. 17, a. 5, n. VI, id est finis ultimus actus 
spei etiam informis non potest esse creatura, sic hic actus esset pec- 
catum mortale, sed est Deus auctor gratiz inefficaciter dilectus super 
omnia. Deus enim non efficaciter diligitur super omnia nisi adveniente 
caritate, qua diligimus Deum non solum finaliter, sed formaliter propter 
Deum. 


Satis clare constat igitur ex Concilio Tridentino quod arttritio ex 
una parte non procedit ex caritate, scii, ex amore efficaci Dei super 
omnia, nec ex altera parte sufficit timor serviliter servilis, qui est malus 
prout retinet affectum peccandi. 

Sed attritio supponit actum fidei informis et spei informis, procedit 
ex consideratione turpitudinis peccati vel ex metu gehennæ, ac excludit 
voluntatem peccandi. 


Difficultas: Id quod difficile explicatur est quomodo attritio possit 
excludere voluntatem peccandi, dum homo nondum diligit efficaciter 
Deum super omnia, imo dum adhuc est in statu peccati mortalis, et igi- 
tur cum voluntate directe aversa a Deo fine ultimo supernatural! et indi- 
recte a fine ultimo naturali. In hoc est mirabilis effectus gratiæ actualis 
prævenientis. Semper difficile est explicare modum intimum secundum 
quem fit'transitus ab uno statu ad alium vel ab uno ordine ad alium, 
v. g. ab ordine materie brute ad vitam vegetativam, ab ista ad vitam 
sensitivam (quomodo producitur vitalis species impressa sensuum a cor- 
poribus externis quae ad inferiorem ordinem pertinent) vel etiam quo- 
modo fit transitus ab ordine vite sensitiva ad intellectivam. Ibi semper 
in modo intimo est mysterium jam in ipso ordine naturali, a fortiori in 
ordine supernatural! gratiæ de quo loquimur nunc. 


Dubium: Unde post Concilium Tridentinum orta est quaestio: Utrum 
attritio concepta ex solo metu gehennae (sine ullo Dei amore benevolo) 
sit non solum bona et utilis (et sic distincta a timore serviliter servili), 
sed excludat omnem peccandi voluntatem, ut ipsum Concilium postulat. 

Cf. Billuart, Curs. theol. de Pænitentia, diss. IV, a. 5, 7 et 8. 

Insuper posita est quæstio infra solvenda: utrum ad justificationem 
cum sacramento sufficiat attritio pure formidolosa, an e contra requi- 
ratur aliquis Dei amor benevolus inferior caritate. 

In hoc dissentiunt theologi, et Ecclesia noluit solvere quæstionem. 
Denz. 1146. 

Ad has difficultates solvendas, videamus alia loca Concilii Tridentini 
quibus magis illustratur natura intima attritionis. 

Dicitur in canone de attritione (Denz. 915) «Si quis dixerit, cam 
contritionem, quæ paratur per discussionem, collectionem et detestatio- 
nem peccatorum, qua quis recogitat annos suos in amaritudine animz 
sue (Is. XXXVHI, 15) ponderando peccatorum suorum gravitatem, mul- 
titudinem, fæditatem, amissionem eterna beatitudinis et eterna damna- 
tionis incursum cum proposito melioris vite, non esse verum et utilem 
dolorem, nec preparare ad gratiam, sed facere hominem hypocritam et 
magis peccatorem; demum illam esse dolorem coactum et non liberum 
ac volontarium, an. sit ». Hic fuit error Lutheri, jam damnatus a Leone X 
(Denz. 746). 

Cf. etiam Concilium Tridentinum, sess. 6, cap. 6 (Denz. 798), ubi 
est sermo de praeparatione ad justificationem adulti ante baptismum: 

« Disponuntur ad ipsam justitiam (can. 7 et 9) dum excitati divina 
gratia et adjuti, fidem ex auditu concipientes, libere moventur in Deum, 
credentes vera esse, quai divinitus revelata et promissa sunt (can. 12, 
14)... a divine justitiae timore, quo utiliter concutiuntur (can. 8) ad 
considerandam Dei misericordiam se convertendo, in spem  eriguntur 
fidentes, Deum sibi propter Christum propitium fore, illumque tanquam 
omnis justit'ae fontem diligere incipiunt (1) ac propterea moventur ad- 
versus peccata per odium aliquod et detestationem (can. 9), hoc est, 
per eam paenitentiam, quam ante baptismum agi oportet (Act. II, 38); 
denique dum proponunt suscipere baptismum ». 

In hoc textu notantur plures actus: 1 actus fidei, 2° actus timoris 
pene (est metus gehennae, ut dicitur, in can. 8 correlative); 3° actus 
spei, 4“ amor Dei ut est fons omnis justitiae (quamvis non omnino constet 
quod distinguatur a desiderio summi boni incluso in actu spei), 5? at- 
tritio, et denique susceptio baptismi, quo justificatur hic adultus. Bil- 
luart, loc. cit, a. 7, notat: «His verbis Concilium requirit tres condi- 
tiones ad penitentiam quæ agi debet ante baptismum (pro adulto) scii. 
fidem, cui conjungitur timor, spem et inchoatam dilectionem; atqui non 
minor, imo major requiritur paenitentia ad sacramentum pænitentiæ 
quam ad baptismum ». 


Sed adversarii dicunt: Concilium esse intelligendum de amore spei 
seu concupiscenti& (cf. Billuart, ibid.; de hoc infra). 


Ad intelligentiam harum definitionum et declarationum Concilii tri- 
dentini de hac re, notandum est quod sunt praesertim contra doctrinam 
Lutheri, jam damnatam a Leone X (Denz 746), secundum quam « con- 
tritio que fit... ponderando peccatorum gravitatem... amissionem æter- 
næ beatitudinis ac æternæ damnationis acquisitionem, hzc contritio (seu 


i In hoc insistunt illi qui tenent ad attritionem necessarium esse amorem 
Dei benevolum. 

attritio) facit hypocritam, immo magis peccatorem ». Ratio est pro Lu- 
thero quia justificatio fit per solam fidem fiducialem etiam sine bonis 
operibus. Unde legitur in sua 11“ propositione. (Denz. 751): « Crede 
fortiter te absolutum (a Christo) et absolutus vere eris, quidquid sit 
de contritione », et in 14? propositione: « Nullus debet sacerdoti respon- 
dere, se esse contritum, nec sacerdos requirere ». Hæ propositiones non 
sunt sine affinitate cum ista: « pecca fortiter et crede fortius » re- 
demptionem per Christum et applicationem ejus ad te, per imputationem 
externam meritorum Christi. 


Notandum est etiam quod Petrus Lombardus aliquo modo, sed 
indirecte, præludit errori Protestantium, prout docuit « absolutione 
authentice ostendi peccata dimissa esse » | ac si absolutio esset solum 
declarativa et non per modum judicii instrumentaliter remittentis pec- 
catum. Sed hoc dixit Lombardus, non propter eamdem rationem ac 
postea protestantes, imo propter rationem oppositam, quia tenebat 
hominem teneri accedere ad paenitentiam cum caritate habituali proba- 
biliter existimata, fere sicut tenemur ad sacram accedere mensam. Pa- 
riter S. Bonaventura, IV Sent., dist. XVII, q. 2, a. 3 et dist. XVIII P. I, 
q. 2, a. 1. Hzc sufficiunt quoad damnationem erroris protestantium de 
hac re. 


De errore Jansenistarum Circa attritionem, et de controversia occa- 
sione hujus erroris orta. 

Post Protestantismi apparitionem, quzstio de attritione agitata est 
a Jansenistis. Vi principii de duplici amore formulât! a Baio, sub influxu 
protestantismi, omnia quz facit homo procedunt aut ex caritate, et sic 
bona sunt, aut ex cupiditate dominante, et sic mala sunt. - Proinde 
Baiani 2, Jansenistæ, Pistorienses tenuerunt timorem gehennae esse 
malum et requiri pro admittendis pænitentibus ad reconciliationem 
non modo contritionem caritate formatam sed et fervorem caritatis 
dominantis. 


Cf. Errores Jansenistarum. Denz. 1305: Damnatur hec propo- 
sitio: « Attritio, quæ ex gehennæ et poenarum metu concipitur sine 
dilectione benevolentia; Dei propter se, non est bonus motus ac super- 
naturalis ». 


Haec propositio damnatur prout est contra quedam verba Sacre 
Scripture et contra doctrinam communiter receptam quod timor servilis 
non est malus, nisi sit serviliter servilis, scii, nisi retineat affectum 
peccandi, et timeat penam ut summum malum, ut dixerat S. Thomas 
I-II, q. 19, a. 4. Sed Ecclesia damnans hanc propositionem Janseni- 
starum non affirmat quod attritio procedens ex solo timore servili, sine 


| IV Sent, dist. XVIII. n. 6. 
2 Denz. 1023, 1025, 1036. 

dilectione benevolentie Dei propter se, sufficiat cum sacramento ad 
justificationem. Ecclesia noluit solvere hanc quæstionem. (Denz. 1146). 

Cf. propositiones damnatas Paschasii Quesnel (Denz. 1410): « Si 
solus supplicii timor animat paenitentiam, quo haec est magis violenta, eo 
magis ducit ad desperationem ». - Item inter errores pseudo synodi 
Pistoriensis (Denz. 1536) est iste: « pastorem animarum debere insi- 
stere signis non æquivocis caritatis dominantis, antequam admittat suos 
paenitentes ad sacramenta... Fervor caritatis dominantis debet præce- 
dere absolutionem ». Item Denz. 1523, 1524, 1525. 

Contra Jansenistas afferuntur verba Evangelii ex quibus apparet 
timorem etiam servilem esse utilem ad salutem: Matth. III, 7: prædi- 
catio S. Joannis Baptiste: « Progenies viperarum, quis demonstravit 
vobis fugere a ventura ira? Facite ergo fructum dignum pænitentiæ ». 
Et ipse Christus dixit: « Sed potius timete eum qui potest et animam 
et corpus perdere in gehennam ». Mt. X, 28. 

In sensu Jansenistis contrario erraverunt /axista, dicentes: Denz. 
1207, « Probabile est sufficere attritionem naturalem, modo honestam ». 
Haec propositio damnata est, ut minimum tanquam scandalosa et in 
praxi perniciosa. 

Inter hos errores ad invicem oppositos non mirum est quod szculo 
XVII et XVIII quaestio de attritione novo modo instaurata sit. Sic 
quidam augustiniani ut Berti, item Juenin, Morinus, dixerunt: ad attri- 
tionem cum sacramento necessariam, requiritur actus caritatis remissus, 
qui vi sui non justificaret. Hoc non videtur satis recedere a Janse- 
nismo et non intelligitur actus caritatis ita remissus qui non justifi- 
caret. Communior autem sententia etiam illo tempore tenet non requiri 
actus caritatis remissas; sed aliunde persistit controversia utrum suf- 
ficiat amor Dei initialis qui in actu spei continetur an requiratur aliquis 
amor benevolus qui tamen nondum est caritas. Billuart et plures alii 
responderunt affirmative, ita adhuc nostro tempore E. Hugon, Z. Sabo, 
J. Périnelle *. Alii negative. 

Ecclesia, ut dicimus, noluit hanc controversiam dirimere (Denz. 
1146). 


Brevis classlflcotio errorum et opinionum prcedictarum. 


Possumus ad inveniendum culmen veritatis, quod debet esse inter 
ac supra errores ad invicem oppositos, hos errores damnatos classificare, 
et simul notare opiniones theologorum catholicorum secundum eorum 
tendentias. Hz diverse sententie scribi possunt secundum figuram 
trianguli, cujus extremitates baseos repræsentarent Jansenismum et 
Laxismum, et cujus culmen figuraret Doctrinam Ecclesia. 


i L'attrition d'aprés le Concile de Trente et d'aprés St. Thomas d'Aquin. 
Bibliothéque Thomiste, 1927, p. 96-105. 


368 De Pinitentia 


Ad attritionem quz ad justificationem 
cum sacramento sufficit 


requiritur pro sequentibus: sufficit pro sequentibus: 
amor Dei benevolus Detestatio peccati, quæ 
a caritate distinctus excludit voluntatem peccandi 
(Billuart, Hugon, etc.) etiam contra preceptum supremum 
(Communius scholastici ante 
actus caritatis remissus sec. XVII) 


(Juenin, Morinus, Berti) 
amor supernaturalis spei 


caritas habitualis probabilis et timoris servilis seu 

(P. Lombardus et alii) attritio formidolosa 

fervor caritatis dominantis Attritio naturalis. 
(Jansenistæ) (Laxistæ) 


Videamus prius sententias quæ nimis requirunt ad attritionem et 
non satis agnoscunt vim sacramenti. 


1“ Secundum Jansenistas, ad attritionem requiritur fervor caritatis 
dominantis; 2? Juxta P. Lombardum et S. Bonaventuram requiritur 
caritas habitualis probabiliter existimata et jam  justificans; 3? se- 
cundum Juenin, Morinum et Berti requiritur actus caritatis remissus 
qui vi sui non justificaret. Sic homo jam justificaretur sine sacramento. 


Hac omnes sententiæ rejiciuntur a Thomistis qui cum Billuart ac 
recenter Hugon, Perinelle, tenent tamen ad attritionem qua cum sacra- 
mento justificat, requiri amor Dei benevolus a caritate distinctus. 
Cf. Hugon de Pznitentia (de attritione). 


Per oppositum sunt sententie quae non satis requirunt aut videntur 
requirere ad attritionem qua est sufficiens dispositio ad sacramentum. 
Sic 1° Juxta laxistes probabilius sufficiebat attritio naturalis, dummodo 
honesta; 2? alii dixerunt sufficit ad attritionem actus supernaturalis 
spei et timoris servilis, sed non videntur satis admittere in ea exclu- 
sionem voluntatis peccandi; 3? Communius scholastici ante saec. XVII 
dixerunt: sufficit attritio dummodo voluntatem peccandi excludat i. 


Principalis difficultas que remanet secundum hanc tendentiam, ista 
est quinam amor Dei requiritur ad excludendam voluntatem peccandi. 
Sufficit ne cum timore pænarum actus spei informis qui remanet in 
peccatore etiam antequam serio cogitet de necessitate conversionis sue 


I Ita, ut ait P. Hugon loc. clt.. ante sec. XVII communius scholastici, etiam 
Scotus et Durandus, contra Lombardum et S. Bonaventuram postulantes cari- 
tatem habitualem probabiliter existimatam. Cf. Salmanticenseb, Ue pamit. 
disp. VIL, n. 50. 

hic et nunc. Ut notat Chr. Pesch (Theol. t. VIL, p. 88) « homo vere at- 
tritus detestatur offensam Dei, vult sibi reddere Deum propitium, et 
vult servare totam legem divinam, ergo etiam praeceptum diligendi 
Deum super omnia; et ita habet caritatem in voto ». Hæc autem sententia 
ut ait P. Hugon, 1. c., p. 600, videtur esse quasi eadem ac sententia a 
Billuart admissa; id est si attritus nondum habet amorem Dei benevolum, 
saltem firmiter vult illum habere. 


Ad ultimam solutionem hujusce quaestionis, sequentes conclusiones 
statuendæ sunt, la de vi sacramenti; 24 et 3* de timore gehennæ; 4*, 
5* et 6* de aliquo amore initiali Dei (cf. Billuart et Hugon). 

I' Conclusio: Remissio culpæ principaliter producitur a sacramento 
pænitentiæ, et secundario a virtute penitentia. 

2' Conclusio: Attritio ex metu gehennæ concepta, dummodo non 
sit serviliter servilis, est actus bonus, imo salutaris. 

3a Conclusio: Nihil obstat quod metus gehennae, si sit efficax, ex se 
solo excludat privative voluntatem peccandi. Billuart, a. 6. 

4' Conclusio: Ad attritionem quæ cum sacramento justificat non 
requiritur amor caritatis quantumvis remissus. Billuart, a. 7. 

5* Conclusio: Ad eam requiritur supernaturalis actus spei, qui ad 
amorem concupiscenti» pertinet. 

6" Conclusio: Probabilius ad eam requiritur aliquis amor Dei bene- 
volus ab actu spei et ab actu caritatis distinctus, et sic non sufficit at- 
tritio pure formidolosa. 


la Conclusio est S. Thomz, HI“, a. 6, q. 86: « Remissio culpe est ef- 
fectus penitentie secundum quod est virtus, principalius tamen secun- 
dum quod est sacramentum ». Ratio est quia omne sacramentum pro- 
ducit effectum suum principalius virtute forme (qua hic est absolutio), 
sed etiam virtute materie (qua hic constituitur per actus pænitentis ad 
virtutem pænitentiæ pertinentes), qui sunt contritio jam perfecta, et 
satisfactio; confessio, quz in peccatore antecedit absolutionem, nondum 
est actus virtutis. 

Hoc est notandum ad non minuendum valorem sacramenti et non 
nimis postulandum pro ipsa attritione, quæ ut dixit S. Thomas, Suppi., 
q. 1, a. 2, ad 2um non est actus virtutis penitentie que nondum 
infunditur. 

In memoriam etiam revocandum est quod pro S. Thoma, Suppi., 
q. 1, a. 3 « nullo modo attritio potest fieri contritio » contra S. Albertum, 
Al. Halensem, S. Bonaventuram, B. Innocentium V (ut dicitur in edi- 
tione leonina Supplementi). Ex hoc apparet quod S. Thomas minus re- 
quirebat pro attritione quam isti doctores. 


2a Conclusio (Hugon, 1. c., 595): Attritio ex metu gehenne con- 
cepta, dummodo non sit timor serviliter servilis, est actus bonus et utilis 
ad salutem. Non tamen ex hoc affirmatur quod sufficiat cum sacramento 
ad justificationem. 


1 GAWQOU-LAOIUNOM. De EucliaritUu 

Hoc est de fide, nam Sacra Scriptura sepe hortatur homines ad ti- 
morem, ut fugiant a ventura ira (cf. verba præcursoris, Mt. III, 7) et ut 
« timeant eum qui potest et animam et corpus perdere in gehennam » 
ut ait ipse Dominus, Mt. X, 28. Proinde Patres dicunt: timor pene a 
Deo infligendæ est utilis ad salutem, ducit ad caritatem. Ita Clemens 
Alex. Ambrosius, Chrysostomus, Augustinus (cf. Journel, Index theol. : 
534). 

Insuper hoc declaratum est ab Ecclesia in Concilio Tridentino 898, 
915 et contra Jansenistas (Denz. 1305, 1410, ss. 1525). 

Ratio theologica datur a S. Thoma II-II, q. 19, a. 4; est quæstio 
speculative difficilis ad vitandam confusionem inter bonum delectabile 
et bonum honestum, et præsentim subordinationem illicitam boni honesti 
bono delectabili. Profunde dicit S. Thomas ibid.: « Objectum timoris 
servilis est pæna, cui accidit quod bonum (delectabile) cui contrariatur 
pena ametur tanquam finis ultimis,... vel quod ordinetur ad Deum ». 
Unde « servilitas non pertinet ad speciem timoris pena, sicut nec infor- 
mitas ad speciem fidei informis », ut ibidem dicit Sanctus Doctor. 

Ad hujus intelligentiam, primo notanda sunt duo quas clara seu 
evidentia sunt, antequam ad punctum obscurum veniamus: 

1° Evidens est quod fugere gehennam, prout ipsa est homini 
nociva, est quid naturaliter bonum, salem ut utile ad beatitudinem 
saltem naturalem aut etiam in communi habendam. Et insuper fugere 
gehennam non est quid inhonestum. Imo dicit Dominus: «Timete eum 
qui potest corpus et animam perdere in gehennam ». Mt. X, 28. Sed hec 
fuga gehennæ jam existit in timore serviliter servili illius qui retinet 
affectum peccati, et peccaret effective si non esset infernus. 

2" Evidens etiam est quod dolor et detestatio peccati est quid 
moralitei bonum, seu honestum et non solum utile. Hzc detestatio pec- 
cati non est in timore serviliter servili, in quo retinetur affectus peccati 
quamvis non actus. 

3? Punctus difficilis est: Estne moraliter bonum ordinare dolorem 
ac detestationem peccati ad vitandam gehennam? 


Respondetur: Hic laudabile est, imo et salutare, dummodo non 
excludatur, ut in timore serviliter servili, conversio interior peccatoris 
ad Deum, et hoc juvet ad hanc conversionem. Sic non est indebita ordi- 
natio boni honesti ad bonum utile et delectabile. 

Ita pariter, non immorale est quod artifex ordinet artem suam ad 
pecuniam, dummodo non excludatur nobilior finis et hoc juvet ad ho- 
nestam vitam familiæ. 

Hac quaestio non est absque similitudine cum quæstione de motivo 
Incarnationis. Secundum S. Thomam et thomistas, non perversum est 
ordinare nobilius (scii. Incarnationem) ad minus perfectum (nempe ad 
redemptionem nostram), dum modo non sit tanquam ad finem ultimum, 
ita ut excludatur altior finis glorie Dei, et dummodo Incarnatio ordi- 

netur ad nos tanquam ad aliquid perfectibile et non tanquam ad aliquid 
perfectivum. Ita in nostra quaestione detestatio peccati ordinatur ad 
vitandam gehennam, et ad beatitudinem, ita ut sic adjuvetur deside- 
rium beatitudinis non solum naturalis sed etiam supernaturalis (cf. 
Billuart, 1. c., art. 5). 


Objectio: Malum est ordinare detestationem peccati ad fugam 
pænae, quia peccatum est majus malum quam infernus. Ergo. 


Responsio: distinguo antecedens: Si excludetur ordinatio ad ulti- 
mum finem, seu ad salutem consequendam, quod est desiderium spei, 
concedo; secus nego. Proinde malum non est pænitenti ordinare detesta- 
tionem peccati ad fugam pænæ, quia id non impedit ordinationem ad 
ultimum finem consequendum, sed potius juvat. Brevius: timor servilis, 
qui non est serviliter servilis, non tendit ad fugam pænæ tanquam ad 
ultimum finem. E contra timor serviliter servilis sic exprimitur, reti- 
nendo affectum peccandi: Peccarem si non esset infernus. lta artifex 
non potest ordinare artem suam ad pecuniam summo modo dilectam et 
hoc est malum; sed non est malum quod ordinet artem ad pecuniam 
non excludendo finem nobiliorem. 


Instantia: Juxta S. Augustinus Enchir., c. 117, non datur medium 
inter cupiditatem et caritatem; et cupiditas est caritati contraria. Atqui 
timor gehennæ non procedit ex caritate. Ergo procedit ex cupiditate, 
sic est malus. Est objectio Baii et Jansenistarum, fundata in principio 
de duplici amore. 


Respondetur: Distinguo majorem: Inter cupiditatem et caritatem 
non datur medium, ex parte præœvalentiæ in subjecto, concedo: ex parte 
ipsius actus, nego. Etenim verum est effatum Augustini ex parte 
subjecti, prout omnis homo est vel injustus vel justus; si justus, in eo 
regnat caritas; si injustus, in eo regnat cupiditas. Sed ex parte actus 
non est idem, nam justus quandoque venialiter peccat, sic non omne 
quod facit procedit ex caritate. Et pariter non omne quod facit injustus 
procedit ex cupiditate inordinata, sed vel ex bono nature (ex naturali 
desiderio beatitudinis in communi) vel ex bono habitu remanente, v. g. ex 
spe informi (cf. Billuart, 1. c., a. 5). 


Sed fatemur timorem penas, quamvis sit actus bonus, non esse 
actum virtutis, quia, ut continentia, non facit hominem simpliciter bo- 
num, nec est quid perfectum in suo genere scii, timoris et doloris. Sed 
inducit peccatorem ut se convertat ad Deum. 


Dubium: Utrum metus gehennae inducens peccatorem. ut se con- 
vertat ad Deum, sit non solum ethice bonus, sed etiam supernaturalis ac 
salutaris, quamvis non meritorius. 


Respondetur affirmative, contra Lutherum et Jansenistas (cf. Bil- 
luart, 1. c., art. 3 et Hugon, 1. c., 598). Ratio est quia inducit peccatorem 

ut se convertat ad Deum finem ultimum supernaturalem, ac proinde 
provenire debet a gratia actuali, quia ordo agentium debet correspon- 
dere ordini finium. Insuper timor gehennae non est in nobis nisi per 
fidem. Unde Concilium Tridentinum, sess. 6, cap. 6, dicit: « Divine justi- 
tie timor, quo utiliter concutiuntur peccatores »; scii, utiliter ad sa- 
lutem. Et pluries in Sacra Scriptura dicitur quod timor Domini est ini- 
tium sapientie Prov. 1; Ps. 110; quod verum est et de timore servili et 
aliter de timore filiali, ut explicat S. Thomas II-II, q. 19, a. 7: « Timor 
servilis est sicut principium extra disponens ad sapientiam, in quantum 
aliquis timore pene discedit a peccato, et habilitatur per hoc ad sa- 
pientiæ effectum secundum illum Eccli. I: « Timor Domini expellit pec- 
catum ». Timor autem castus, vel filialis, est initium sapientiae, sicut 
primus sapiente effectus... scii, ut homo Deo revereatur et se ei 
subjiciat ». 


Profunde dixerat S. Thomas IL-II, q. 19, a. 4: «Objectum timoris 
servilis est paena, cui accidit, quod bonum (delectabile) cui contrariatur 
paena ametur tanquam finis ultimus... vel quod ordinetur in Deum ». 


3a Conclusio: Nihil obstat quominus metus inferni, si sit efficax, 
excludat privative ex se solo voluntatem actualem peccandi. - Billuart, 
l. c. art. 6. 

Agitur de exclusione voluntatis actualis non vero habitualis pec- 
candi, quia voluntas habitualis peccandi est status peccati, qui non 
excluditur ante justificationem. - Agitur insuper de exclusione privativa 
non contraria. Exclusio contraria jam esset detestatio peccati ut offensa 
Dei est, et hoc probabilius supponit amorem Dei benevolum, ut infra 
dicetur. Exclusio privativa voluntatis actualis peccandi sic exprimi po- 
test: depono omnem voluntatem actualem iterum peccandi. 


1) In hoc sensu hæc conclusio probatur 1? ex Concilio Tridentino, 
aess. 6, can. 8 (Denz. 818): « Si quis dixerit gehenne metum, per quem 
ad misericordiam Dei de peccatis dolendo confugimus, vel a peccando 
abstinemus, peccatum esse aut peccatores pejores facere, an. sit. ». 

Ergo juxta Concilium potest dari metus gehennæ efficax, vi cujus 
a peccato abstinemus, sic excludit privative voluntatem actualem pec- 
candi antequam sit detestatio de peccato. 

Respondent Jansenistæ: Hic metus gehennæ cohibet solum actum 
exteriorem peccati, non voluntatem actualem internam. 


Respondetur: Ecclesia non admisit hanc responsionem, et damnavit 
hanc 61 prop. Quesnelli: « Timor non nisi manum cohibet, cor autem 
tamdiu peccato addicitur, quamdiu ab amore justitiæ non ducitur ». 
Denz. 1411 (cf. Augustinum, Enarrationes in Ps. 127: «cum homines 
continent se a peccato, fit consuetudo justitiæ »). 


2) Ratione probatur: Timor efficax supplicii temporalis excludit 
positive omne id quod conducit ad supplicium; ergo a pari timor efficax 

supplicii aeterni. Atqui non solum peccatum exterius, sed omnis actualia 
affectus aut voluntas peccandi conducit ad supplicium æternum. Ergo. 


4a Conclusio: Ad attritionem que cum sacramento justificat non 
requiritur amor caritatis quantumvis remissus seu debilis. Contra 
magistrum Sententiarum et quorumdam antiquorum: qua opinio es* 
obsoleta. 


Probatur. Non potest requiri ad justificationem cum sacramento 
actus qui jam ante sacramentum infallibiliter annexam habet justifi- 
cationem, secus sacramentum pænitentiæ non esset sacramentum mor- 
tuorum, quod hominem transfert de morte ad vitam et Deo reconciliat, 
secundum Concilium Tridentinum; sic valde minueretur momentum, 
hujusce sacramenti quoad remissionem peccatorum. 

Actus autem caritatis quantumvis remissus est vera cum Deo ami- 
citia, secundum quam homo est Deo gratus, seu in statu gratiæ. Plus 
et minus enim non diversificant speciem, in casu speciem caritatis. 
Hec opinio igitur admitti nequit, et si quidam eam tenuerunt, proba- 
bile est quia nescierunt facere distinctionem inter hunc remissum cari- 
tatis actum et amorem Dei benevolum, distinctum a caritate et a spe. 
ut infra dicemus. 


Attamen in instanti quo fit justificatio per sacramentum, paenitens 
elicit verum caritatis actum, et actum perfecte contritionis, prout in 
hoc indivisibili instanti infunduntur caritas et pænitentia ut actualiter 
et libere operantes, non modo quasi mortuo (cf. S. Thomas I-II, q. 113, 
art. 8) de naturali ordine eorum qua ad justificationem concurrunt. 

Nunc autem loquimur de his qua antecedunt justificationem prio- 
ritate etiam temporis, et si non requiritur actus caritatis quantumvis 
remissus, nec caritas habitualis probabiliter existimata ut putavit 
Lombardus. 


5a Conclusio: Ad attritionem que cum sacramento justificat, requi- 
ritur actus supernaturalis spei, qui ad amorem concupiscentiae pertinet. 


Hoc probatur ex Concilio Tridentino (Denz. 798): « Disponuntur ad 
ipsam justitiam (adulti peccatores baptizandi) dum excitati divina 
gratia et adjuti, fidem ex auditu concipientes,... a divine justitiæ timore, 
quo utiliter concutiuntur, ad considerandam Dei misericordiam se con- 
vertendo, in spem eriguntur, fidentes, Deum sibi propter Christum pro- 
pitium fore ». 


In hoc textu agitur, ut patet, post actum supernaturalem fidei, de 
actu supernatural! spei. Hoc eo magis intelligitur quod multi peccatores 
conservant, amissa caritate, fidem infusam informem et spem infusam 
informem. 


Sed speciatim hic notandum est quod « spes pertinet ad amorem 
concupiscentiz » ut ait S. Thomas II-II, q. 17, a. 8, « quia ille qui sperat, 
aliquid sibi obtinere intendit ». 

Sed amor concupiscentie erga Deum obtinendum differt ab amore 
concupiscenti» erga res nobis inferiores, nam desidero panem mihi et 
propter me, prout subordino panem mihi; dum desidero Deum mihi, non 
tamen propter me, scii, subordinando Deum mihi, sed jam ordinando 
actum meum spei ad Deum tanquam ad finem ultimum saltem ineffi- 
caciter dilectum super omnia; scii, quem vellem super omnia amare. 
Insuper, ut ait S. Thomas «spes introducit ad caritatem in quantum 
aliquis sperans remunerari a Deo accenditur ad amandum Deum et ser- 
vanda ejus præcepta », nam homo tunc considerat quod Deus benefactor 
non solum bonus est propter beneficia promissa, sed in se ipso. 


Attente dixit S. Thomas «spes pertinet ad amorem concupiscen- 
tiæ » non dixit: est amor concupiscentiæ ; nam amor concupiscentiz est 
quid generalius et præsuppositum, sicut, inter passiones spes ut passio 
praesupponit amorem et desiderium boni, sic non speramus scii, exspec- 
tamus nisi id quod amamus et desideramus; spes habendi doctoratum 
dicit quandam firmam exspectationem, qua non est in simplici desi- 
derio doctoratus. 


In ordine supernatural! amor concupiscentiæ erga Deum, jam inclu- 
ditur initialiter in actu fidei sub forma pii credulitatis affectus, seu 
appetitus boni credentibus repromissi, secundum hzc verba Petri: « Do- 
mine, ad quem ibimus, verba vite æternæ habes ». 


6a Conclusio: Probabilius ad attritionem que cum sacramento justi- 
ficat requiritur amor Dei benevolus ab actu spei et ab actu caritatis 
distinctus, sic non sufficit attritio pure formidolosa. Billuart, 1. c., art. 7, 
Hugon, 1. c., p. 600 (cf. etiam Joan, a S. Thoma De pænit. d. 33, a. 4). 


Probatur ex Concilio Tridentino, sess. 6, Denz. 798: « Disponuntur 
(adulti ad baptismum) dum excitati divina gratia ... libere moventur in 
Deum, credentes vera esse quz divinitus revelata et promissa sunt … 
in spem eriguntur, fidentes Deum sibi propter Christum propitium fore, 
iliumque tanquam omnis justitiæ fontem diligere incipiunt, ac propterea 
moventur adversus peccata per detestationem, hoc est, per eam pzni- 
tentiam quam ante baptismum (igi oportet ». 

His verbis Concilium Tridentinum requirit tres conditiones ad 
paenitentiam qua esse debet ante baptismum, scii, fidem cui conjungitur 
timor, spem et inchoatam dilectionem. Atqui non minor, imo major 
requiritur penitentia ad sacramentum pænitentiæ, quam ad baptismum. 


Obijciunt adversarii: Concilium intelligendum est de amore spei 
seu concupiscentia. 


Respondetur: Concilium requirit inchoatam Dei dilectionem, di- 
stinctam a spe prius enuntiata et a fortiori ab amore concupiscentiz 
præsupposito ab actu spei. Ut dicit enim S. Thomas I-II, q. 62, art. 4, 
ad 3um: «Semper amor concupiscentiæ praecedit spem, nunquam enim 

speratur aliquod bonum nisi desideratum et amatum ». Item I-II, q. 40, 
art. 7. — Insuper diligere Deum tanquam omnis justitiæ fontem., 
ut ait Concilium, non est ipsum diligere amore concupiscentiæ, sed 
amore benevolentiae; nam hoc est non solum desiderare Deum sibi, sed 
velle Deo regnum justitiæ quod ei convenit. Et hoc fatentur Suarez et 


Tanner, citati a Billuart, 1. c., art. 7, quamvis attritionem formidolo- 
sam defendant. 


Instant adversarii: Concilium debet intelligi non de actuali amore 
benevolentiae, sed de principio extrinseco hujus dilectionis, quod est pro- 
positum servandi mandata. Ita hodie Chr. Pesch, t. VH, p. 88. 


Respondet bene Billuart, l. c., art. 7: Concilium exigit dilectionem 
actualem distinctam a proposito, quod eam non praecedit, sed sequitur et 
enuntiatur a Concilio, dum dicit deinde: « Denique dum proponunt susci- 
pere baptismum, inchoare novam vitam et servare divina mandata ». Si- 
cut enim, juxta Concilium, ex initiali amore Dei benevolo oritur dete- 
statio peccati, ut est Dei offensa, ita ex detestatione peccati nascitur 
propositum non amplius peccandi, et servandi mandata. 

Si autem ageretur de simplici proposito antequam quemlibet amorem 
Dei benevolum, Concilium improprie dixisset: « Deum tamquam omnis 
justitia fontem diligere incipiunt », nam habere propositum aliquid fa- 
ciendi nondum est illud incipere, vg. habere propositum scribendi librum 
nondum est illum incipere, nisi omnino improprie. 

Item simplex propositum servandi mandata Dei in futuro, nondum 
est ipsum diligere de facto. 


Instant adhuc adversarii: Concilium, agendo de amore Dei bene- 
volo, loquitur de dispositione congrua tantum, non necessaria; nam inter 
praedictas dispositiones loquitur etiam de timore divinae justitiæ, sine 
quo obtineri potest justificatio per sacramentum. 


Respondetur: negatur antecedens, propter connexionem positam a 
Concilio inter hunc amorem Dei benevolum et detestationem peccati. 
Dicit enim: « Deum tanquam omnis justitiae. fontem diligere incipiunt, 
ac propterea moventur adversus peccata per odium seu detestationem, 
hoc est, per eam paenitentiam quam ante baptismum agi oportet ». 

Unde amor Dei benevolus est necessarius sicut actus fidei, et spes 
veniz. Imo juxta Pallavicinum L. 8, Hist, cap. 23, actus amoris huic 
capiti 6, sess. VI, insertus est a Patribus Concilii tanquam necessarius; 
« Visum est, inquit eminentissimus historicus Concilii, cum fide et spe 
jungere aliquem dilectionis actum, quia si penitentia tota esset ex timore 
sine amore justitiæ, et dolor esset propter penam tantum, et non propter 
Dei offensam, infructuosa esset ». 

Timor non est absolute necessarius, sed solent peccatores concuti 
timore divine justitiae antequam veniant ad amorem Dei initialem. 

Si autem amor Dei benevolus requiritur in adulto ad susceptionem 
fructuosam baptismi, non minor, imo major requiritur dispositio ad sa- 

cramentum pænitentiæ. Non enim major est efficacia sacramenti pæni- 
tentia quam baptismi, imo minor; et est post baptismum major obli- 
gatio amandi Deum et ingratitudinem reparandi. Imo Concilium Triden- 
tinum in procmio sess. XIV de Pænitentia, revocat in memoriam ea quz 
prius dixerat sess. VI de dispositione adulti ad justificationem per bapti- 
smum, unde nullum discrimen admittit quoad dispositiones utrique ne- 
cessarias. 

Prater praedictum testimonium Concilii Tridentini datur ne ratio 
theologica in favorem amoris Dei benevoli ad attritionem requisiti? 


Ratio theologica principalis sic exponitur (Billuart, 1. c., a. 7): 
Sine dolore et detestatione peccati, ut est Dei offensa nulla attritio suf- 
ficit ad justificationem cum sacramento. Atqui non potest esse dolor et 
detestatio peccati, ut est Dei offensa, sine amore Dei benevolo. Ergo. 


Major: probatur ex Concilio Tridentino sess. 14, cap. 4 (Denz. 897), 
ubi contritio in communi (ante distinctionem in perfectam et imper- 
fectam) definitur: « Animi dolor et detestatio de peccato »; non dicit 
Concilium de poena peccati, sed proprie de peccato ipso. Peccatum autem 
theologice loquendo definitur offensa Dei. Cf. S. Thomam LII, q. 71, 
art. 6, ad 5um: « A theologis consideratur peccatum praecipue secundum 
quod est offensa contra Deum; a philosopho autem morali, secundum 
quod contrahatur rationi; et ideo S. Augustinus convenientius definit 
peccatum ex hoc quod est contra legem æternam, quam ex hoc quod est 
contra rationem ». 

Item dicit S. Thomas IIT, q. 85, art. 2 et 3; q. 86, art. 3, ad rationem 
pænitentiæ requiri quod sit de peccato ut est Dei offensa. Revera hac 


ratione offense sublata, non habetur amplius peccatum theologice, sed 
habentur tantum ejus proprietates et effectus, ut quod sit contrarium 
rationi et nocivum peccatori. Cf. Denz. 1290 prop, damnata de peccato 


philosophico. 
Propterea damnata est haec propositio laxistarum (Denz. 1207): 


« Probabile est sufficere attritionem naturalem, dummodo honestam » ut 
esset dolor de peccato ut rationi contrario et peccatori nocivo. Sed hic 
actus ethice bonus nullam relationem seu proportionem haberet ad su- 
pernaturalem justificationem. Attritio, ut diximus, debet esse superna- 
turalis et salutaris, et igitur est de peccato non solum philosophice con- 
cepto, sed de peccato ut est Dei offensa, secundum ejus definitionem. 


Minor autem est: non potest esse dolor et detestatio peccati, ut est 
Dei offensa, sine amore Dei benevolo. 

Hoc est certum, nam ut dicit S. Thomas II-II, q. 25, art. 6, ad Ium: 
« Ejusdem rationis est odire malum alicujus et diligere bonum ejus ». 
Item I-IL q. 34, art. 4, odium enim alicujus mali nascitur ex amore 
boni oppositi; sic odio mortem, quia diligo vitam; doleo de malo Petri, 
quia amo bonum illius. 

Proinde doleo de peccato ut est offensa contra Deum, prout, ut dicit 
Concilium Tridentinum « incipio diligere Deum tanquam fontem omnis 

justitiae». Ideo ibid, dixit Concilium: « propterea movetur (peccator) 
adversus peccata, per detestationem ». Hoc argumentum videtur etiam 
non solum probabile, sed certum. Non possum habere detestationem inju- 
stitiae quin prius habeam amorem justitiae, nec habere detestationem 
injuriae Deo factae, quin prius habeam amorem Dei ut est fons omnis 
justitia; quia inter diversos motus appetitus, primus omnium est amor. 
Nec amor Dei, ut est fons omnis justitiæ, est amor concupiscentia, sed 
benevolentiae. Nam per amorem concupiscentiæ desidero Deum mihi, dum 
per hunc amorem diligo fontem justitiæ, in se objective, et volo quod 
justitia Dei ac jura ejus serventur. 

Nondum tamen est caritas, quia nondum est convivere cum Deo, in 
communitate vitz supernaturalis habitualis. 


Confirmatur: Ut quis doleat de peccato sufficienter ad justificatio- 
nem cum sacramento, debet magis dolere de majori malo scii, de offensa 
Dei et minus de minori malo, scii, de nocumento proprio, alioquin nequi- 
dem esset secundum rectam rationem. Atqui formidolose attritus sine 
amore Dei benevolo, doleret de peccato solum ut est malum hominis, 
non ut est offensa Dei. 


Objiciunt: Ad attritionem non requiritur actus caritatis nequidem 
remissus. Atqui amor Dei benevolus jam esset actus caritatis saltem 
remissus. Ergo non requiritur. 


Respondetur: Concedo majorem, distinguo minorem: Si jam Deus 
diligeretur ut amicus, concedo; secus, nego. Sic possum habere bene- 
volentiam erga multos homines qui non sunt amici mei, nam ut dicit 
S. Thomas II-II, q. 23, art. 1, « Nec benevolentia sufficit ad rationem 
amicitie, sed requiritur mutua amatio, quia amicus est amico amicus. 
Talis enim mutua benevolentia fundatur super aliqua communicatione », 
super aliquam vitam communem, quæ exprimitur verbo convivere. Sic 
habeo benevolentiam erga plures philosophos et theologos qui non sunt 
amici mei, volo eis bonum, sed non habeo cum illis ipsum convivere ad 
amicitiam requisitum. Pariter peccator dum nondum est justificatus, sed 
solum dispositus ad justificationem dispositione non ultima, sed tempore 
praevia (cf. Billuart, 1. c., a. 7). 


Instantia: Sed non possum habere amorem Dei benevolum, quin 
ipsum accipiam a gratia actuali Dei, et ideo jam habetur mutuus amor 
inter Deum et hominem, imo Deus ipse prior dilexit me. 


Respondetur: Nondum tamen est convivere seu communicatio for- 
malis, in eadem vita supernatural! a Deo effective communicata, ut prin- 
cipium vitæ æternæ, seu beatitudinis, et ut ostendit S. Thomas II-II, 
q. 23, art. 1, ad amicitiam requiruntur tria: 1° quod sit amor benevo- 
lentiæ, 2? quod sit mutuus, 3? quod amor ille mutuus fundetur in com- 
municatione ejusdem vitæ, ac beatitudinis, scii, in gratia habituali, ut 
est participatio divinz naturae, semen glorie, qua scii, constituimur filii 
Dei atque hæredes beatitudinis caelestis. Peccator autem attritus etiam 

cum amore Dei benevolo nondum est filius Dei, sed est solum objectum 
ejus benevolentie, qua disponit ad amicitiam. Item habeo benevolen- 
tiam pro aliquo theologo alterius regionis longinqua qui scripsit bonum 
articulum in aliquo periodico, et ille pro me, sed non est alia relatio 
inter nos, non est amicus meus. Transitoria autem benevolentia disponit 
ad convictum habitualem praesidentis. 

Convivere seu communicatio in bonis est quid requisitum ad ami- 
citiam ita quod non sit actus caritatis nisi Deus diligatur ut amicus. 

Sic objectum formale caritatis est Deus non solum in se bonus et 
propter se diligendus, sed ut amicus, alioquin caritas non esse amicitia. 
Si non ut amicus diligitur Deus, non amore caritatis diligitur, est quid 
requisitum, sicut si objectum divinum non est obscurum, non est 
objectum fidei; si aliquod bonum non est praecognitum nec dilectum est. 

Ultima objectio: Talis conversio ad Deum per amorem benevolum 
super omnia tolleret in peccatore aversionem a Deo et proinde peccatum. 

Respondetur: Tolleret aversionem actualem concedo: habitualem, 
nego. Attritus est sicut ille qui ex navicula periclitante insilit versus 
terram firmam sed adhuc est in navicula. 

Ut animadvertit oretenus optimus revisor hujusce libri, facilius 
admittitur praesens thesis si consideratur id quod dicit S. Thomas II-I1, 
q. 27, a. 2: « Benevolentia proprie dicitur actus voluntatis quo alteri 
bonum volumus. Hic autem voluntatis actus differt ab actuali amore, 
tam secundum quod est in appetitu sensitivo, quam etiam secundum quod 
est in appetitu intellectivo. Amor enim qui est in appetitu sensitivo, 
quidam passio est.. Sed amor, qui est in appetitu intellectivo etiam 
differt a benevolentia: importat enim quamdam unionem secundum af- 
fectum amantis ad amatum; in quantum scii, amans æstimat amatum 
quodammodo ut unum sibi, vel ad se pertinens; et sic movetur in ipsum ; 
sed benevolentia est simplex actus voluntatis, quo volumus alicui bonum, 
etiam non præsupposita pradicta unione affectus ad ipsum. Sic ergo in 
dilectione, secundum quod est actus caritatis, includitur quidem benevo- 
lentia; sed dilectio sive amor addit unionem affectus. Et propterea Phi- 
losophus in 1. IX Eth., c. 5, dicit quod benevolentia est principium ami- 


citiae » Notandum est denique quod attritio vel contritio prout est ma- 
teria sacramenti debet esse explicita et formalis, nec sufficit virtualis, 
quia materia seu pars intrinseca sacramenti non suppletur in alio; ita 
communiter theologi (cf. Galtier, op. cit., thesis XXVI). 

Cf. Joannem a S. Thoma de pznitentia, disp. 33, a. 4, si attritio su- 
pernaturalis cum spe veniæ et efficaci proposito emendationis abest, etiam 
in ignoranti bona fide, fit sacramentum informe. Juxta thomistas gratia 
efficax ad attritionem supernaturalem, est sufficiens ad contritionem, 
et si homo post attritionem non poneret obicem, acciperet gratiam effi- 
cacem ad contritionem. Ponere autem obicem est malum unice prove- 
niens a causa defectibili; non ponere obicem jam est aliquod bonum, 
proveniens a fonte omnium bonorum. Haec quoad attritionem sufficiunt, 
nunc agendum est de contritione. 

Quæstio II. - Supplementi. — DE OBJECTO CONTRITIONIS 


Art. 1: De malis pane potest esse dolor, non contritio; quia durities 
male voluntatis que tollitur per contritionem est in malo culpe, non 
poena. Imo poena est justa. 

Art. 2: De peccato originali potest esse displicentia, non contritio, 
quia non provenit ex duritia nostre voluntatis, sed ex vitiatæ nature 
origine contractum est. 

Art. 3: De omni peccato actuali seu personali conteri debemus, nam 
in omni actuali peccato, etiam omissionis, est quzdam duritia volunta- 
tis. Unde contritio debet esse de omni peccato actuali. 

Art. lf: An debeat esse de peccatis futuris? Non, quia peccatum 
nondum commissum non est expiabile. Sed qui dolet de peccato przte- 
rito, cavet futurum; et de eo non est contritio, sed cautio. 

Art. 5: De alienis peccatis non est contritio, sed solum displicentia 
et dolor, quia peccata aliena non proveniunt ex duritia nostra volun- 
tatis, nisi sit influxus v. g. per modum exempli, aut ex voluntario indi- 
recto. 

Art. 6: An de singulis peccatis mortalibus requiratur contritio? 
Affirmative dummodo de eis memoriam habeamus, de aliis de quibus 
non est memoria implicite sic habemus contritionem. 


Quæstio IN. — DE QUANTITATE CONTRITIONIS 


Quantitas contritionis potest esse appretiativa, intensiva et exten- 
siva. 

Appretiativa spectat objectum plus cestimatum quam quodvis aliud, 
etsi non toto animi conatu id fiat. 

Intensiva spectat subjectum in quo magis radicatur et per gradus 
augetur. 

Exstensiva spectat multitudinem peccatorum, de quibus habetur 
memoria. 

Art. 1: Utrum contritio sit major dolor qui esse possit in natura. 

Hoc articulo illustrari potest dolor Passionis qui fuit de peccato. 

Conclusio D: Dolor de peccato mortali, quod a fine ultimo avertit, 
debet esse omnium dolorum maximus appretiative. Ratio est quia sicut 
debemus diligere appretiative super omnia Deum, finem ultimum, ita 
summe dolere de peccato. Et hic fuit praecipuus dolor Christi in passione, 
qui tamen in eo non erat contritio, quia erat dolor de peccatis alienis. 
Sic communiter dicitur quod peccator debet sic detestari peccata ut pro 
nulla re mundi velit illa committere. Sic etiam dicitur in Lib. Joelis II: 
« Convertimini ad me in toto corde vestro » quod debet intelligi saltem 
de contritione appretiativa super omnia. 

Confirmatur: De majori malo debet esse secundum rectam rationem 
major dolor, saltem appretiative. Atqui peccatum, ut Dei offensa et ut 
nos avertens a fine ultimo, est omnium malorum maximum. Ergo de pec- 
cato mortali debet esse maximus dolor saltem appretiative. Attamen, 
ut notant theologi cum S. Thoma hic ad 4tin', collationes malorum in 

particulari cum peccato non sunt faciendæ a pænitentibus praesertim 
ignorantibus, quia nesciunt satis distinguere inter appretiativum dolo- 
rem voluntatis et intensivum dolorem sensibilitatis. Unde confessarii 
non debent ab eis postulare an mallent hic et nunc mortem atrocissimam, 
jacturam honoris, vel omnium bonorum, etc. pati potius quam Deum 
offendere. Ut dicit S. Thomas hic ad 4“M « affectus suos homo non 
de facili mensurare potest, et quandoque illud quod minus displicet, vi- 
detur magis displicere, quia est propinquius nocumento sensibili, quod 
magis est nobis notum ». Item dicit in Quodl., I, art. 9: « Sicut delectabilia 
plus movent in particulari considerata, quam in communi, ita terribilia 
plus terrent si in particulari considerentur... Et ideo descendere in talibus 
ad singula est inducere hominem in tentationem et praebere occasionem 
peccandi ». 

Ita pariter mater Christiana quamvis plus intensive diligat parvulum 
suum quem videt et tenet in manibus suis, quam Deum quem non videt; 
tamen, si vere est Christiana, plus appfetiative diligit Deum quam par- 
vulum suum. 

Conclusio: Dolor de peccatis, qui est in parte sensitiva, non debet 
necessario esse maximus qui in ea esse potest, neque ex redundantia, nec 
ex electione, ut ait S. Thomas. Ratio est quia: « Vires inferiores mo- 
ventur vehementius ab objectis propriis, quam ex redundantia superio- 
rum virium ». Similter nec requiritur summus dolor sensitivus qui est ex 
electione voluntarie assumptus, quia « affectus inferior non ad nutum 
obedit superiori affectui »; et « quia passiones a ratione sumuntur in 
actibus virtutum, secundum mensuram quamdam, quam quandoque dolor 
qui est sine virtute, non servat, sed excedit ». Sic sine peccato plures 
magis sensitive dolent de jactura bonorum temporalium quam de pec- 
catis suis. 

Sic excusandi sunt illi qui amarius et intensius sensibiliter deflent 
mortem parentum vel amicorum, quam Dei offensam et amissionem, dum- 
modo magis appretiative Deum diligant quam parentes. 


Dubia: Sunt plura dubia solvenda, ad ostendendam connexionem 
hujusce quæstionis de dolore confessionis eum aliis de tractatu carita- 
tis et etiam cum dolore passionis Domini N. J. C., in quo non fuit quidem 
contritio quz non potest esse de peccatis alienis, sed in quo fuit maxime 
dolor et displicentia seu detestatio de peccatis nostris. Nunc autem cum 
Christus non sit amplius Viator non est amplius in eo dolor de peccatis 
nostris, sed displicentia et detestatio de peccatis, quz remanet in beatis 
et etiam est in Deo. Notandum est quod dolor seu tristitia addit supra 
displicentiam et detestationem privationem et molestiam quamdam quz 
non potest esse simul cum perfecta beatitudine czlesti. 


Dubium !“o: An dolor ac detestatio ipsius voluntatis de peccato 
debeat necessario esse maximus omnium dolorum intensive, ut fuit in 
Christo dolor moralis in voluntate de peccatis nostris? 

Respondetur negative: Hoc non est materia praecepti, sed finis ad 
quem tendere debemus. Nam intentio actus voluntatis provenit ex vehe- 
mentia objecti ipsam moventis. Atqui peccatum in statu praesenti non 
est objectum vehementius movens voluntatem ad dolorem, quam quodvis 
aliud malum; nam objectum sensibile, ut est propinquius pro hoc statu, 
vehementius movet non solum partem sensitivam sed voluntatem no- 
stram quam objectum spirituale. Sensibilia enim sunt immediate pro- 
posita sensibus, et volunta nostra in presenti statu operatur, prout ab 
ipsis aliqualiter dependet sicut cognitio nostra intellectualis. Pariter, ut 
dicitur II-II, q. 24, art. 8, non requiritur in statu presenti quod amor 
caritatis sit in voluntate omnium maximus infensive, sed ad hoc tendit 
sanctitas, et ita est in cælo. 


Confirmatur: Si ad contritionem requireretur dolor voluntatis in- 
tensive maximus omnium, ille qui hunc gradum doloris non haberet non 
justificaretur, dum alter quandoque cum dolore eque intenso justifica- 
retur, v. g.: non justificaretur ille qui intensius doleret de morte patris 
quam de peccato, et alter justificaretur qui æque intense doleret de pec- 
cato, sed minus intense de morte patris sui. Unde non necesse est quod 
dolor ipsius voluntatis de peccato sit intensive omnium maximus. Con- 
venit tamen ut pænitentes saltem conentur intensius dolere de peccatis 
quam de alia re mundi; sic magna gratia conceditur nobis quando ma- 
gnum dolorem habemus de peccatis nostris. Imo inordinatum esset et 
illicitum si eligeremus intensius dolere de alio malo quam de peccato, 
quia hoc esset judicare esse aliquod majus malum quam peccatum, ideo- 
que de ipso magis appretiative dolere. Non est idem quando major inten- 
tio doloris sequitur ex Conditione naturæ. 


Objectio: Deus est summum bonum, et peccatum mortale est sum- 
mum malum. Ergo Deus est summe etiam intensive diligendus, et pec- 
catum summe intensive detestandum. 


Respondetur: Concedo antecedens; distinguo consequentiam: et hoc 
est materia praecepti, attenta conditione status presentis, nego; et hoc 
est finis precepti, ad quem tendere debemus et ad quem pertingimus in 
patria, concedo. Sic S. Thomas ostendit II-II, q. 184, art. 3, c. et ad 
2um, quod perfectio caritatis etiam patrie cadit sub precepto supremo 
non ut materia (scii, non ut res statim facienda), sed ut finis ad quem 
omnes tendere debent, unusquisque secundum conditionem et vocationem 
suam. 


2um Dubium: An gaudium quod paenitens habet de dolore, nec non 
de spe veniæ et de liberatione a peccato minuat displicentiam de peccato. 
Respondetur negative « quia ei non contrariatur, sed eam auget, secun- 
dum quod omnis operatio augetur per propriam delectationem, ut dicitur 
in X Ethicorum, c. 5; sicut qui delectatur in addiscendo aliquam scien- 
tiam, melius addiscit, et similiter qui gaudet de displicentia, vehemen- 
tiorem displicentiam habet. Sed bene potest esse quod illud gaudium 

(spirituale et sanctum) temperet dolorem ex ratione in partem sensi- 
tivam resultantem ». Ita S. Th, Suppi., q. 3, a. 1, ad 3um. Hoc tamen 
ultimum non permittebat Christus durante passione, ut plenius sese 
dolori traderet. 

Hoc melius explicatur III*, q. 84, art. 9 ad 2um « utrum paenitentia 
possit esse continua ». Augustinus dicit: « semper doleat pænitens et de 
dolore gaudeat ». 


3um Dubium: An detestatio et dolor de peccato in Christo durante 
passione fuerit in voluntate ejus omnium intensive maximus? 


Respondet S. Thomas IIT, q. 46, art. 6 ad 4um: « Christus non solum 
doluit pro amissione vitæ corporalis proprie, sed etiam pro peccatis 
omnium aliorum, qui dolor in Christo excessit omnem dolorem cujus- 
cumque contriti, tum quia ex majori sapientia (seu cognitione gravitatis 
peccati et multitudinis peccatorum) et ex majori caritate processii, ex 
quibus dolor contritionis augetur (qui enim magis Deum diligit magis 
dolet de offensa Deo facta), tum etiam quia pro omnibus peccatis simul 
doluit Christus, secundum illud Isaiæ LAIL 4: « Vere dolores nostros 
ipse portavit ». Insuper ut dicitur ibid. q. 46, art. 8 « dum Christus 
erat viator non fiebat redundantia glorie a superiori parte anima ad 
inferiorem » et libere noluit hanc redundantiam fieri ut plenius se dolori 
traderet ad perfectissimum holocaustum. 


4D» Dubium: Ad justificationem cum sacramento requiritur ne ali- 
quis gradus intentionis in attritione. 

Resoondetur negative: nullus requiritur intentionis gradus attri- 
tionis, dummodo habeat aliunde conditiones requisitas. Hoc constat ex 
usu et praxi Ecclesie, et alioquin esset perpetua occasio scrupuli, nam 
hic gradus discerni non posset. 

In q. 3 Suppi, articuli sequentes sunt sine difficultate. 

Art. 2: Dolor spiritualis de peccato non potest esse nimius, bene 
tamen dolor sensibilis. Ratio primz partis est, quia amor caritatis non 
potest esse nimius, et cum eo augetur dolor spiritualis de peccato. 

Art. S: Dolor spiritualis debet esse major appretiative de peccato 
graviori quam de alio; v. g. major de blasphemia quam de furto quamvis 
furtum magis adversatur humanæ æstimationi. Denique contritio debet 
esse de omnibus et singulis peccatis, saltem de his mortalibus de quibus 
habetur, post examen, memoria. 

Contritio est necessaria non solum necessitatem medii sed przcepti 
et preceptum contritionis per se obligat in morali periculo mortis. Di- 
citur in 1. Eccli, V. « Ne tardes converti ad Dominum et ne differas de 
die in diem ». Hoc przceptum obligat per accidens toties quoties requi- 
ritur status grati: ad aliquod aliud preceptum adimplendum. 

De effectibus contritionis de quibus est sermo q. 5* Supplementi 
agemus infra tractando de effectibus sacramenti postquam de confes- 
sione et de satisfactione. 


caput rv 


DE CONFESSIONE 


Breviter de ea solum agendum est notando ea qua necessaria sunt 
quoad partem dogmaticam hujusce tractatus (cf. Suppi., q. 6, art. 11, 
Concilium Tridentinum, Denz. 899, 901, 916 sq.). 


Confessio sacramentalis definitur (ex Concilio Tridentino 916, 917; 
accusatio propriorum peccatorum, post baptismum commissorum, legi- 
timo sacerdoti facta, ad veniam per potestatem clavium consequendam. 

Necessitatem confessionis negaverunt Wicleff (Denz. 587) et Pro- 
testantes. Lutherus tamen quandoque scripsit confessionem esse « af- 
flictis conscientiis optimum remedium», sed alibi dixit: «Est cruentis- 
sima carnificina ». Calvinus contendit auriculam confessionem fuisse 
institutam ab Innocentio III in Concilio Lateranensi. Plures protestantes 
moderni, ut Ritualistæ, ejus utilitatem agnoscunt, sed ejus necessitatem 
rejiciunt. 

Gratia claritatis, melius prius est agere de ipsa confessione in se 
et post ea de modo confitendi secreto, seu de confessione auriculari. 
Hec distinctio fit ab ipso Concilio Tridentino N. 916 ut statim di- 
cendum est. 


Art. 1. - Utrum confessio sacramentalis omnium et singulorum pecca- 


torum mortalium post baptismum commissorum sit jure divino necessaria. 
Cf. Suppi., q. 6, art. 1 et 2. 


Responsio affirmativa est de fide. Concilium Tridentinum 916-917. 
« Si quis negaverit confessionem sacramentalem vel institutam vel ad 
salutem necessariam esse jure divino, aut dixerit, modum secrete con- 
fitendi soli sacerdoti quem Ecclesia Catholica ad initio semper obser- 
vavit et observat, alienum esse ab institutione et mandato Christi et 
inventum esse humanum; an. sit ». In hoc canone agitur de ipsa con- 
fessione; in sequenti de ejus objecto. «Si quis dixerit in sacramento 
penitentie ad remissionem peccatorum necessarium non esse jure 
divino confiteri omnia et singula peccata mortalia quorum memoria cum 
debita et diligenti præmeditatione habeatur, etiam occulta..., an. sit ». 


Explicatur: In his definitionibus 1? agitur de jure divino positivo 
secundum quod confessio sacramentalis est necessaria et quidem stricte 


sub pæna damnationis. Haec necessitas oritur non jure naturali, sed ex 
institutione positiva Dei per Christum; ideoque quasdam patitur exce- 

ptiones, pro his scil. qui invincibiliter ignorant hanc institutionem divi- 
nam; vel non habent copiam confessarii, hi justificari possunt, ut dictum 
est, per contritionem perfectam prout continet votum implicitum con- 
fessionis sacramentalis, seu votum faciendi quidquid est obligatorium 
ad salutem. 

2* Agitur de peccatis mortalibus nam venialia possunt absque con- 
fessione remitti. 

3“ Agitur de omnibus peccatis mortalibus et de singulis distincte; 
scii, accusari debent, in quantum fieri potest. 

Hec veritas fidei sic definita a Concilio Tridentino antea declarata 
est pluries,glocis indicatis in Denz. 145, 146 a Leone I, an. 459, 430, 437 
(IV Cone. Later.), 699 (Cone. Florent.). 

In deposito revelationis invenitur ne hzc veritas fidei saltem forma- 
liter implicite. 

Affirmative. Sic invenitur et in Sacra Scriptura et in Traditione. 

T in Sacra Scriptura: Ex qua constat quod Christus contulit Apo- 
stolis et eorum successoribus potestatem remittendi et retinendi peccata, 
secundum illud Jo. XX, 21-23: « Pax vobis... sicut misit me Pater, et ego 
mitto vos. Hæc cum dixisset insufflavit et dixit eis: accipite Spiritum 
Sanctum: quorum remiseritis peccata, remittuntur eis et quorum reti- 
nueritis retenta sunt — agitur de omnibus peccatis que salutem impe- 
diunt, sine restrictione. 

Ut autem peccata possint aut remitti aut retineri debent cognosci 
sigillatim seu distincte, et quidem per confessionem pznitentis, qui solus 
peccata sua secreta revelare potest, aut externorum peccatorum veram 
malitiam, qua ex interno voluntatis actu dependet (1). 

Alioquin, causa ignota, judicium equum et sapiens ferri non potest. 
Notandum est quod hic discursus circa hunc textum Sacrae Scripture 
est solum explicativus, vel ad plus subjective illativus, quia solum expli- 
cat quid omnino requiritur ut peccata possint juste et sapienter aut re- 
mitti, aut retineri. Non agitur de nova veritate a revelatione deducenda 
per discursum objective illativum. 


Confirmatur:  Illusoria esset potestas Apostolis et eorum successo- 
ribus concessa si Christus, sacrum tribunal instituendo, non præcepisset 
peccatoribus ad hoc recurrere, per confessionem qua peccata jurisdictioni 
pænitentiali subjiciuntur. Unde merito dicit Concilium Tridentinum 916: 
« Si quis negaverit confessionem sacramentalem vel institutam vel ad 
salutem necessariam esse jure divino, an. sit ». 

Sic sufficientef hzc definita veritas fidei invenitur in Sacra Scriptura, 
scii, plusquam virtualiter-connexive, ut esset conclusio theologica tan- 
quam nova veritas deducta ex revelatis, id est formaliter-implicite. Hic 


t Hac propositio, ad modum minoris formulata, est potius major præsup- 
posita a Christo, tanquam veritas sensus communis omnibus nota, scii, non 
potest ferri judicium de re Ignota. 

discursus explicativus pulchre enuntiatur a Concilio Tridentino in cap. 5 
de Confessione (Denz. 899). 


2" In Traditione pariter exprimitur hec fidei veritas, sed initio 
modo potius practico ac concreto, quam speculativo et abstracto. Praxis 
enim et obligatio confitendi peccata mortalia omni tempore in Ecclesia 
viguit, cum aliqua tamen modificatione accidentali, in modo confitendi 
sive publice sive privatim. 

Etenim quatuor prioribus szculis praevaluit penitentia publica, 
cujus pars erat confessio peccatorum sive publica sive occulta. A quinto 
seculo ad XlILim paenitentia minus rigorosa evadit et confessio privata 


fit frequentior; a sec. XII denique sola remanet privata confessio et 
sastisfactio. 


Cf. de hac re R. de Journel, Enchir. Patrist. in fine: index theologi- 
cus, p. 867, n. 536 sq. « Confessio aliqua non soli Deo facta sed externa 
(sacerdoti) requiritur ad remissionem peccatorum nonobstantibus ali- 
quibus Chrysostomi locis et Nectarii historia... Requiritur etiam distincta 
accusatio peccatorum. Haec confessio potuit esse aut publica aut privata, 
et in hoc casu sacerdos non debet accusata peccata publicare...» (cf. 


Galtier, De Penitentia, ubi de Confessione, et Diet. théol.: Confession, 
c. 838-894). 


In prima periodo: 

Per quatuor priora szcula, existentia confessionis sacramentalis 
constat 1° ex ipsa pænitentiali disciplina, secundum quam episcopus 
imponit satisfactionem peccatis proportionatam et deinde prudenter 
absolutionem confert; hoc supponit necessario aliquam peccatoris con- 
fessionem factam episcopo. 

Principalia testimonia a R. de Journel citata sunt: II sec. S. Ire- 
næi, qui loquitur de confessione ut necessaria ad gratiam recuperandam, 
III seculo S. Cypriani qui agit de Confessione sacramentali facta sacer- 
dotibus, Origenis, S. Petri Alexandrini; IV sec. S. Ambrosii qui hor- 
tatur ad confessionem et repraesentat sacerdotes ut judices, S. Paciani. 
Item citatur ibid. N. 685, Aphraates, sapiens Persa dictus. 


In secunda periodo (scii, a sec. V ad XII). 

Mitigatur disciplina pænitentialis et frequentior fit confessio. Hoc 
constat ex pluribus locis citatis a R. de Journel praesertim S. Augustini, 
qui praedicat duplicem paenitentiam, unam strictiorem, alteram mitio- 
rem pro peccatis occultis (cf. Journel 1434, 1435. Cf. etiam Denz., 
n. 95, 145). 

Ex hac immutatione discipline pænitentialis, inter IXum XHum sæc. 
orta sunt quedam dubia in mente fidelium saltem in quibusdam regio- 
nibus, circa necessitatem confessionis sacerdotibus factam; cum enim 
haec esset veluti praeparatio ad opera satisfactoria, quibusdam vide- 
batur ejus obligationem cessare, jam abolita publica pænitentia. Prop- 

terea Ecclesia non desiit prædicare necessitatem confessionis certis tem- 
poribus faciendae, v, g. ante communionem paschalem; hoc constat ex 
libris pænitentialibus. 

Jam quidem a szc. V, S. Leo I (Denz. 145,146) declaraverat: « Suf- 
ficit solis sacerdotibus indicari (singula peccata) confessione secreta ». 


Concludendum est igitur: Ecclesia fota sua agendi ratione profi 
tetur a primis seculis, confessionem sacramentalem esse medium divi- 
nitus institutum, et quidem necessarium, iis omnibus qui post baptismum 
graviter peccaverunt. Hoc apparet prius indirecte ex eo quod confessio 
habetur ut conditio previa ad publicam satisfactionem et absolutionem 
peccatorum necessaria; et postea magis directe, quando, mitigata pæni- 
tentiali disciplina, Ecclesia confessionem habet tanquam conditionem 
necessariam ad privatam pænitentiam et absolutionem. Imo habetur 
aliquod argumentum a fortiori ex hoc quod quatuor prioribus sæculis 
prevaluit paenitentia publica; quis enim humili confessione, cum hac 
paenitentia publica annexa, se submisisset, si aliud fuit medium minus 
laboriosum prater confessionem? Unde possumus dicere non solum Ec- 
clesia prioribus szculis admisit confessionem sacramentalem episcopo 
factam, sed etiam prævaluit hoc tempore pænitentia publica. 

Sic necessitas juris divini confessionis sacramentalis est veritas 
fidei qua sufficienter continetur in deposito revelationis, simul in 
Scriptura et in Traditione, dum absolute loquendo sufficeret Traditio ex 
praxi Ecclesie expressa. 

Remanet specialis quaestio de modo secreto confitendi. An con- 
fessio secreta seu auricularis qua hodie sola prævalet, etiam ab initio 
in usu fuerit. 

Responsio est affirmativa et certa secundum Concilium Tridentinum 
(Denz. 916): «Si quis dixerit modum secrete confitendi soli sacerdoti 
quem Ecclesia catholica ab initio semper observavit et observat, alienum 
esse ab institutione et mandato Christi et inventum esse humanum, 
an. sit ». 

Hoc etiam historice constat, methodo regressiva, nam a sæculo V 
res est historice certa, et ab hoc saeculo ad tempora apostolica regre- 
dimur secundum diversa testimonia, quie referuntur a R. de Journel 
praesertim n. 685, 553. 


Sæculo V: S. Leo magnus (Denz. 145) declarat: «Reatus con- 
scientiarum sufficit solis sacerdotibus indicari confessione secreta ». 

Sæculo IV: S. Aphraates (Journel 685) inter alios testatur secretam 
viguisse confessionem, nam loquendo ad sacerdotes, eis precipit ne aliis 
manifestent peccata in confessione revelata. Item S. Ambrosius (Vita, 
P. L, XIV, 40). 

III sæc., idem constat ex variis testimoniis. Ita Origenes testatur 
suo tempore publicam et privatam confessionem fuisse in usu (Kirch, 
216) Pariter S. Cyprianus (Journel 553). 

Il sec. non invenitur quidem explicitum testimonium, sed cum 
jam TIT seculo privata confessio in usu esset apud Græcos et Latinos 
legitime infertur eam usque ad apostolica tempora ascendere, prout 
revera docet S. Leo (Denz. 145) et Concilium Tridentinum (Denz. 916). 

Concludendum est igitur quod privata confessio ab initio fuit in 
usu, sed propter impositionem publice pænitentiæ, plures peccatores a 
frequentatione sacramenti deterrebantur. Unde Ecclesia eam abolevit. 
Cf. Fr. Diekamp, Theol. dogm., de P«nit. 1934, p. 321 ss., 327 sqq.; 
J. M. Hervé, Manuale theol. dogm., de Pænit. 1926, p. 342-354. 


Art. II. - De convenientia et utilitate confessionis. 


Supplem., q. 7, art. 3, q. 9, art. 3 et 4. 


Convenientia confessionis manifestatur tum ex parte Dei tum ex 
parte hominis. 


1° Ex parte Dei: Confessio valde convenit prout est actus pæni- 
tentie, quae est quedam justitia erga Deum offensum. Etenim pro 
offensa debetur Deo reparatio; atqui in omni peccato est inobedientia- 
et superbia, initium omnis peccati. Ergo convenientissime reparatio fit 
per humilem confessionem. 

Objiciunt Protestantes: sufficit quod hac humilis confessio fiat soli 
Deo, non sacerdoti. 

Respondetur: conveniens reparatio multo magis fit per humilem 
confessionem et obedientiam erga confessarium cui revelantui- peccata, 
ab eo prius ignota. Multi faciliter sese humiliarent coram solo Deo, cui 
jam omnia cognita sunt, et nolunt se humiliare coram Dei ministro; 


hæc humilis contritio esset vera reparatio peccati superbiae et inobe- 
dientiæ. 


2° Ex parte hominis convenit pariter confessio et hoc tripliciter. 

1° Ad securitatem habendam de remissione peccatorum, nam abso- 
lutio sacramentalis est authenticum pignus divinæ condonationis invisi- 
bilis, post rectum judicium aequi judicis, qui est Dei minister. 

2? Confessio utilis est ad nos avertendos a peccato, nam obligatio 
omnia peccata etiam secretissima aperiendi facit hominem vigilantiorem 
ut occasiones peccandi fugiat. 

3° Confessio valde utilis est ut incitamentum seu stimulus ad vir- 
tutem sub directione confessarii, qui simul est dux spiritualis modo non 
solum generali sed particulari, amicus et adjutor nos impellens ad vitia 
expellenda et ad virtutes colendas. 

Ex his omnibus sequitur utilitas confessionis pro ipsa societate 
domestica et civili, scii, ad dissidia componenda, ad inimicos reconci- 
liandos, ad justam restitutionem faciendam, ad scandala vitanda aut 
reparanda. Et cum lex confitendi omnes afficiat, scii, divites et pau- 
peres, superiores et inferiores, in memoriam omnibus revocat quod, 

omnes sumus ut dicitur in Evangelic «servi inutiles» qui non debent 
in seipsis gloriari, sed solum in Domino. 

In Supplemento, q. 9, art. 4, explicantur conditiones bonae confes- 
sionis ut hos diversos effectus producat, et eo magis quo accuratius lit 
et cum majori contritione. S. Thomas in hoc loco explicat sexdecim 
conditiones ferventis confessionis qua sic enuntiantur in quatuor 
versibus: 

Sit simplex, humilis confessio, pura, fidelis. 
Atque frequens, nuda, discreta, libens, verecunda, 
Integra, secreta, lacrymabilis, accelerata, 

Fortis, et accusans et sit parere parata. 


S. Thomas explicat quod dictarum conditionum pleræque sunt de 
necessitate confessionis, duæ sunt de bene esse ipsius scii, quod sit 
frequens et accelerata. Hoc prædicandum est in exercitiis spiritualibus. 


Notandum est denique quod convenientia confessionis quodam- 
modo apparet rationi naturali si rectitudinem suam servat. Hoc con- 
stat præsertim ex aliquo dialogo Platonis, cui titulus est Gorgias, est 
inter pulchriores dialogos Platonis. Non licet ignorare hunc dialogum, 
sicut nec licet ignorare finem Convivii, de amore Summi Boni. 

Cf. Platonis Opera, ed. Didot, volumen III, p. 24, Argumentum 
seu compendium hujusce dialogi. In eo ostenditur quod turpius est inju- 
riam facere quam pati, et felicius est poenam debitam portare quam eam 
effugere. Unde, post crimen a se commissum, homo nefarius, suam cul- 
pabilitatem agnoscens, deberet ipse ad judices ire, suam culpabilitatem 
aperte declarare, et postulare etiam quod sibi debita infligatur pana, 
ut rursus justitiæ statuetur ordo, ut ipse sceleratus, crimen suum sic 
reparando, in ordinem justitiæ rursus ingrediatur. Hic dialogus sic pro- 
ponit in ordine naturali quamdam ideam justificationis per reparatio- 
nem criminis, in justa acceptatione pænæ infligendæ. Conclusio dialogi 
deducitur ex hac propositione prius a sophistis concessa et quam postea 
Callicles voluit retractare: « pejus est injuriam facere, quam pati ». Si 
enim ita est: felicius est penam pro crimine debitam subire, quam eam 
effugere. Ergo auctor criminis deberet potius ire ad judices ad penam 
debitam subeundam, quam crimen suum abscondere ad pænam effu- 
giendam. 

Insuper in hoc dialogo, Socrates loquitur secundum traditiones 
religiosas de remuneratione bonorum et de poenis malorum post mortem: 
Has autem panas post mortem nullus malus poterit effugere. 

Ergo oporteret in presenti vita potius subire penam, quam eam 
vitare. 

Hec autem veritas servatur in revelatione Christiana, scii, in sacra- 
mento pænitentiæ, ubi etiam atrocia crimina sincere et secreto decla- 
rantur, et remittuntur cum pana debita, sed propter infinita Salvatoris 
merita. 


CAPUT V 


DE SATISFACTIONE 


Cf. Suppi., q. 12a ad IO3!'«, Concilium Tridentinum, Denz. 904-906, 
et 922-9024. 


Art. 1.- Quomodo definienda est satisfactio ut est pars sacramenti? 


Ex ipso Concilio Tridentino eruitur hec definitio: Satisfactio est 
voluntaria acceptatio seu toleratio pænæ a confessario impositae, ad com- 
pensandam injuriam Deo illatam, et solvendam penam temporalem etiam 
post remissum peccatum ordinarie debitam. 

In quo erraverunt Protestantes circa satisfactionem? Dixerunt pec- 
catum non posse a Deo condonari quin simul sit plena remissio pene 
peccato debite: sic tollunt necessitatem purgatorii. Quare? Quia juxta 
eos ad justificationem plene sufficit sola fides fiduciatis de remissione 
peccatorum nostrorum per infinitam Christi satisfactionem, qui omnia 
debita nostra solvit. 

Hec protestantium doctrina damnata est in Concilio Tridentino, 
Denz. 922 : « Si quis dixerit totam penam simul cum culpa remitti semper 
a Deo, satisfactionemque pænitentium non esse aliam quam fidem, qua 
apprehendunt Christum pro eis satisfecisse, an. sit ». 

Hzc doctrina jam formulata est antea a S. Leone I (Denz. 146) et 
a Concilio Florentino, n. 699. 

In capite correlativo, Concilium Trid. (Denz. 904) ait: « Sane et 
divine justitiæ ratio exigere videtur, ut aliter ab eo in gratiam reci- 
piantur qui ante baptismum per ignorantiam deliquerint; aliter vero, qui 
semel a peccati et daemonis servitute liberati, et accepto Spiritus Sancti 
doiio scientes templum Dei violare (1 Cor. III, 17) et Spiritum Sanctum 
contristare (Eph., IV, 30) non formidaverint. Et divinam clementiam 
decet, ne ita nobis absque ulla satisfactione peccata dimittantur, ut, oc- 
casione accepta... in graviora peccata labamur... Hæ satisfactorie pænæ, 
cautiores et vigilantiores in futurum paenitentes efficiunt... Sic conformes 
efficimur Christo qui pro peccatis nostris satisfecit, certissimam quoque 
inde arrham habentes quod, si compatimur et conglorificabimur (Rom. 
Vin, 17). Neque vero ita nostra est satisfactio haec, quam pro peccatis 
nostris exsolvimus, ut non sit per Christum Jesum; nam qui ex nobis 
tanquam ex nobis nihil possumus, eo coopérante qui nos confortat, omnia 
possumus (Phil. IV. 13) ». Unde satisfactio consistit in bonis operibus, 

quibus Deus vere colitur et que vim habeant ex meritis Christi. Denz 
904 sq. 923. 

Notandum est quod Janseniste erraverunt in sensu opposito, con- 
tendentes pænitentes non debere absolvi nisi prius peracta laboriosa diu- 
turnaque pænitentia ipsis injuncta (cf. Denz. 1306, 1308, 1437, 1535). 


Art. Il. - An veritas fidei definita a Concilio Tridentino circa satis- 


factionem sufficienter inveniatur in deposito Revelationis formaliter - implicite? 


Respondetur. Ex Sacra Scriptura constat, tum factis, tum dictis 
non totam penam semper condonari cum culpa. 

In Veteri Testamento videmus Adamum in statum gratie restitu- 
tum, penas temporales subire (Sap. X, 1-2): « Deus eduxit illum a de- 
licto suo, et dedit illi virtutem continendi omnia », remanserunt tamen 
pænalitates vitæ, dolor et mors, ut penz peccati. Item Moyses postquam 
veniam peccati incredulitatis obtinuerit, in terram promissam in penam 
peccati intrare non potuit (Num. XX, 12). David, in penam peccati re- 
missi, morte filii sui afflictus est (II Reg. XII, 13-14). - Protestantes 
objiciunt: hæ paene fuerunt solum in emendationem. - Respondetur.. 
Fuerunt inflictæ et in emendationem et in castigationem peccati, ut ex 
contextu patet; et ex eo quod non solum adulti sed etiam infantes in 
penam peccati moriuntur. 

Insuper sepe in prophetis sunt exhortationes non solum ad conver- 
sionem cordis sed ad opera satisfactoria. Cf. Joelis II, 12: « Nunc ergo, 
dicit Dominus, convertimini ad me in toto corde vestro, in jejunio, et in 
fletu et in planctu ». Daniel IV, 24: « Peccata tua eleemosynis redime, 
et iniquitates tuas misericordiis pauperum ». Apud Luc. III, 8: « Præ- 
cursor dicit: « Facite ergo fructus dignos paenitentiae ». 

Denique ipse Christus dixit Mt. X, 38: « Qui non accipit crucem 
suam et sequitur me non est me dignus ». Item Mt. XVI, 24; Mc. VII, 
34; Luc. EX, 33 et XIV, 27. Item pluries S. Paulus ait nos salvari non 
posse, nisi cum Christo patiamur et « adimpleamus ea quz desunt pas- 
sionum Christi in carne nostra, pro corpore ejus, quod est ecclesia ». 
Col. I, 24. 

Ex his textibus colligitur Dominum non ita pro nobis satisfecisse, 
ut ab omni obligatione satisfaciendi liberemur, sed ut cum eo magis 
efficaciter peccata expiare valeamus. Sicut enim causa prima non reddit 
causam secundum inutilem, sed facit eam agere, communicando ei digni- 
tatem causalitatis, ita Christus per respectum ad membra ejus corporis 
mystici. 

Pariter in Traditione, Patres unanimiter opera pænitentiæ seu satis- 
factoria commendaverunt, ita Tertullianus, Cyprianus, Ambrosius, Au- 
gustinus. Protestantes debuerunt hoc factum clare agnoscere. 

Unde Concilium Tridentinum merito hanc veritatem ut veritatem 
fidei deposito revelationis contentam definivit. Et addidit (Denz. 906): 
quod satisfacere possumus pro pana peccatis nostris debita non solum 

per satisfactionem sacerdotis arbitrio impositam aut a nobis sponte obla- 
tam, sed per temporalia flagella a Deo inflicta et patienter a nobis to- 
lerata. 

Cf. circa flagella et castigationes hujus vitæ, Suppi., q. 15, art. 2. 


Art. III. - Ratio convenientio hujusce satisfactionis apparet tam 
ex parte Dei, quam ex parte nostra, ut exponitur in Suppi., q. 13, art. 1, 2; 
q. 14, art. 1, 2; q. 15, art. 1, 2, 3 et in indice Summa Theol. ad Verbum 
Satisfactio, n. 18-29. 

Ex parte Dei convenientissima est satisfactio, ut jura justitia di- 
vine ut fieri potest salventur; non possumus quidem offerre Deo satis- 
factionem zqualem, quam solus Christus offerre potuit, sed cum Christo 
imperfectam. Sic etiam leges melius servantur in futurum a pænitente, 
alii etiam a malo avertuntur, et bonum societatis promovetur. 

Ex parte penitentis pariter convenientissima est satisfactio, quia 
ut dicit Concilium Tridentinum (Denz. 904) sic « magis a peccato revo- 
catur, cautior et vigilantior efficitur ». Etiam ut ibid, dicit Concilium, 
sic affertur remedium pro reliquiis peccati, et vitiosi habitus paulatim 
tolluntur per exercitium virtutis opposita. 

Contra Jansenistas, certum est quod paenitentes, qui votum satis- 
faciendi habent possunt absolvi antequam impleverint sacramentalem sa- 
tisfactionem. Hoc constat ex praxi etiam antiqua Ecclesie. Denz. 1306. 

Ratio convenienti» est quod Ecclesia erga pænitentes imitatur 
Deum, qui perfecte contritis statim peccata remittit, etiam ante adim- 
pletionem satisfactionis, ut constat in exemplo Davidis et testimonio 
Ezechielis XXXIII, 12: « Impietas impii non nocebit ei in quacumque 
die conversus fuerit ab impietate sua ». Deus perfecte contritis statim 
peccata remittit per infusionem gratiae, sic remittitur simul cum culpa 
pena æterna, non tamen semper tota temporalis pena, ut dictum est. 

Sic sufficienter exposita sunt ea quæ pertinent ad actus pænitentis 
qua sunt materia hujusce sacramenti scii, ad contritionem imperfectam 
et perfectam, ad confessionem et ad satisfactionem sacramentalem. 


CAPUT VI 


DE EFFECTIBUS HUJUS SACRAMENTI 


In hoc capite sunt quatuor sectiones: 

1“ De remissione peccatorum mortalium, III q. 86. 

2? De remissione peccatorum venialium, q. 87. 

31 De remissione pænæ peccato debitae, q. 86, art. 4 et 5. 
4a De reviviscentia meritorum, q. 89. 


Quoad hos effectus oportet distinguere prout paenitens aut in pec- 
cato mortali versatur, aut jam est in statu gratia. 

Si est in peccato mortali, 1" accipit gratiam peccati remissivam, 
qua dicitur gratia resurrectionis, aut sanationis, aut reconciliationis, 
2° accipit eo ipso jus ad gratias actuales tempore opportuno recipiendas, 
quibus pro peccatis præteritis pænitens satisfacere valeat et futura in 
posterum vitare; 3? accipit remissionem paene ætemæ et minuitur pena 
temporalis peccato debita; 4? denique reviviscunt merita per peccatum 
mortificata. 

Si autem paenitens jam est in statu gratiæ accipit 1° augmentum 
gratie habitualis cum jure ad gratias actuales contra peccatum; 2? re- 
missionem peccatorum venialium quae cum contritione confessus est; 
3° partialem saltem condonationem pene temporalis. 


Quæstio Il. — DE REMISSIONE PECCATORUM MORTALIUM 


Cf. m-, q. 86. 


Art. 1. - Nullum peccatum est irremissibile in via. S. Thomas osten- 
dit quod omnia peccata post baptismum commissa possunt per sacra- 
mentum pænitentiæ remitti dummodo cum sufficienti attritione recipitur 

Hoc est de fide ut diximus Cf. Concilium Tridentinum n. 896 et 
antea Edictum S. Callisti et S. Gelasii, Denz. 43, 167. 

Ratio est quia peccatum hominis viatoris cujus liberum arbitrium 
flexibile est ad bonum et malum, est semper remissibile, quantumvis sit 
grave. Sic differt peccatum viatoris a peccato demonum et damnatorum 
quorum affectus est confirmatus in malo, ita quod non potest eis displi- 
cere peccatum, in quantum est culpa, sed eis solum displicet pæna, ra- 
tione cujus aliquam pænitentiam sed omnino infructuosam habent. 

Unde negare predictam veritatem fidei esset negare liberum arbi- 
trium viatoris, vel virtutem gratiæ. 

Hac virtus gratie pulcherrime exprimitur in hoc art. 1°, q. 86, 


inter ultimos quos dictavit S. Thomas. Dicit enim: « Per hoc deroga- 
retur virtuti gratie, per quam moveri potest cor cujuscumque pecca- 
toris ad paenitentiam, secundum illud Prov. XXI, 1: « Cor regis in 


manu Dei, et quocumque voluerit, vertet illud ». 
Unde omnis viator, quantumvis culpabilis, pænitere potest. Et vera 
penitentia potest omne peccatum remittere. 


Hoc negare esset limitare infinitam Dei misericordiam, et valorem 
Passionis Salvatoris, ut pulchre dicitur in ultima parte corporis articuli. 

Ad 3,m peccatum contra Spiritum Sanctum est irremissibile, si 
est finalis impznitentia; antea vero difficile remittitur, quia non habet 
excusationem, et directe opponitur grati: qua remitteretur; sed tamen 
per specialem misericordiam aliquibus remittitur de facto. 


Art. 2. - Impossibile est quod peccatum alicui remittatur sine poeni- 
tentia ut est virtus, scii, sine immutatione et conversione voluntatis que 
prius erat aversa a Deo. Sed cum contritione perfecta, sufficit votum im- 
plicitum sacramenti pænitentiæ in his qui non possunt hoc sacramentum 
recipere. 

Ad lum notanda est magna differentia inter justificationem pueri 
et adulti. In parvulo dum baptisatur sufficit habitualis immutatio vo- 
luntatis per infusionem gratiæ, in adulto debet esse actualis. 


Art. 3. - impossibile est per peenitentiam unum peccatum sine alio 
rem itti. 

Principalis ratio est quia omne peccatum mortale contrariatur gra- 
tie, et excluditur per infusionem gratie habitualis. Agitur solum de 
peccatis mortalibus. Dicitur enim infra q. 87, art. 3, ad 2um, quod 
unum veniale potest dimitti sine alio. Ad 3um omnia peccata mortalia 
non sunt connexa quantum ad conversionem ad bonum commutabile, 
sed sunt connexa quantum ad aversionem a Deo. 

Secunda ratio est quod peccatum non potest remitti sine vera pæ- 
nitentia ad quam pertinet peccatum detestari quatenus est offensa Dei. 
Atqui omnia peccata quibus homo avertitur a Deo, Deum offendunt; 
ergo non potest aliquis vere de uno peccato mortali paenitens esse quin 
de omnibus aliis doleat, saltem virtualiter imo formaliter si de eis actu 
cogitat. 


Questio I. _ de REMISSIONE PECCATORUM VENIALIUM 
q. 87. 
Art. l. - Utrum peccatum veniale remitti possit sine poenitentia. 


Non requiritur sacramentum pænitentiæ, sed requiritur quedam 
virtualis displicentia. 

Ratio est quia manente causa manet effectus, unde quamdiu volun- 
tas adheret peccato veniali hoc peccatum manet. 

Ut autem voluntas non amplius adhæreat peccato veniali, requi- 
ritur quedam virtualis displicentia, que est quid medium inter habi- 

tualem displicentiam, quz habetur per habitum caritatis et qua non 
excludit peccatum veniale, et actualem displicentiam, qua requiritur ut 
adultus transeat a statu peccati mortalis ad justificationem. 

Quare pro remissione peccati venialis non requiritur actualis dis- 
plicentia? Quia jam homo justus est, et sufficit quod feratur secundum 
affectum in Deum, sic virtualiter ei displicet quidquid retardat hunc 
motum ad Deum (cf. ad SM). 

Ad lum justus potest vitare singula peccata venialia, sed non omnia. 
Debet habere propositum se præparandi ad peccata venialia minuenda. 

Ad 2um: Baptismus sanguinis purgat ab omni culpa et veniali et 
mortali. 


Art. 2. - Ad hoc quod peccatum veniale tollatui in justo, non requi- 
ritur quod infundatur gratia habitualis, quia jam in eo est gratia habi- 
tualis, sufficit motus caritatis in Deum. Sed quandocumque homo 
justificatur, remittuntur ei etiam peccata venialia, quia non justificatur 
sine actuali motu libero in Deum. 

Ad 2um: Quando peccatum veniale remittitur per sacramentum 
penitentie, habetur augmentum gratie habitualis, et tunc remittitur 
ex opere operato saltem mediate. 

Ad 3tnn: Ad tollendam maculam peccati mortalis requiritur infusio 
gratiæ: sed ad tollendam maculam peccati venialis sufficit aliquis actus 
caritatis erga Deum, per quem removetur inordinata adhæsio ad rem 
temporalem. 


Art. 3. - Utrum peccata venialia remittantur per sacramentalia. 

Utique prout sunt cum aliquo motu reverentia in Deum. Ad 2"m 
potest tamen impediri remissio quantum ad aliqua peccata venialta, 
quibus mens actualiter inhaeret. Sic unum veniale potest dimitti sine 
alio (cf. q. præced., art. 3 et art. 4, ad 3um). 


Art. 4. - Veniale peccatum non potest remitti sine mortali peccato. 
Quia non potest remitti nisi per virtutem gratiæ seu motum cari- 
tatis, qui non possunt esse cum peccato mortali (cf. ad 2um). 


Quæstio IN. — DE REMISSIONE P/EN/E PECCATO DEBITÆ 
q. 86, art. 4. 


Sacramentum pænitentiæ semper remittit penam æternam cum 
culpa. Hoc est fide sec. Concilium Trid. (Denz. 807). Ratio est quia 
remissio peccati mortalis fit per infusionem gratiae habitualis qua tollit 
aversionem a Deo et nos facit filios Dei adoptivos cum jure ad eternam 
beatitudinem; ergo excludit penam aeternam qua debetur peccato mor- 
tali, ut est aversio a Deo fine ultimo. 

Hoc est exemplum conclusionis theologice quz procedit ex duabus 
praemissis revelatis et que potest definiri ut dogma, ut generaliter tenent 
theologi (cf. Salmantic. de Fide, disp. 1, dub. IV, n. 127). 

Attamen sacramentum pænitentiæ non semper tollit totam pænam 
temporalem, sed eam minuit. 

Hoc etiam est de fide see. Tridentinum 896 contra Protestantes 
juxta quos remissa culpa non remanet reatus pænæ temporalis, ex quo 
inferunt non esse purgatorium. 

Ratio est, ut dicit S. Thomas ibid, quia pæna temporalis debetur 
peccato ut est conversio inordinata ad bonum commutabile. 

Atqui hzc conversio quæ est sive in peccato mortali, sive in ve- 
niali, tollitur per oppositum motum liberum conversionis ad Deum, et 
secundum intensitatem ejus. Sic per contritionem intensissimam  tolli- 
tur etiam tota pena temporalis, ita fuit in conversione S. Pauli et mu- 
lieris peccatricis. 


Ad 2um: Remissio reatus pænæ temporalis pertinet ad gratiam 
cooperantem, in quantum homo cum ejus auxilio patienter panas hu- 
jusce vite tolerat. 


Ad 3um: Notanda est differentia inter baptismum et pænitentiam. 
« In baptismo homo participat totaliter virtutem passionis Christi et sic 
consequitur remissionem reatus totius pena, est donum primi adventus 
Domini in anima. In paenitentia vero consequitur virtutem passionis 
Christi secundum modum propriorum actuum, qui sunt materia pæni- 
tentia... ». 

Protestantes negando quod post remissionem culpe sepe remaneat 
reatus pena temporalis, negaverant pariter purgatorium, opera satis- 
factoria et indulgentias. 


Art. 5. - Utrum remissa culpa mortali, tollantur omnes reliquiae peccati. 


Cf. Suppi., q. 30, art. 1 ad 2um. 

Hac expressione «reliquie peccati » intelliguntur satis generali- 
ter et debilitas spiritualis a peccato proveniens et quidam pravi habitus 
acquisiti, in via corruptionis, qui quamvis non sint amplius quid mora- 
liter culpabile remanent ut dispositiones in esse physico, causatæ ex 
precedentibus actibus peccaminosis. Sic ex praeteritis peccatis quamvis 
remissis voluntas remanet proclivior ad peccandum, et intellectus quod- 
ammodo adhuc cecus saltem obnubilatus. 

S. Thomas dicit: « Nihil prohibet quin, remissa culpa remaneant 
dispositiones ex precedentibus actibus causatis, sed debilitatae ». 


Ratio est quia hæ dispositiones sequuntur peccatum ut est con- 
versio ad bonum commutabile que non totaliter tollitur dum tollitur 
aversio a Deo, nam aliqualis conversio ad bonum commutabile potest 
esse simul cum gratia habituali, ut patet in peccato veniali. 

Quandoque tamen, ut in ferventissima conversione Pauli vel Mag- 
dalene tolli possunt omnes reliquie peccati. 


Corollarium: Requiritur mortificatio ad tollendas progressive reli- 
auias peccati, que disponerent ad rursus eodem modo peccandum. 

Art. 6. - Remissio culpe est eifectus pœnitentiæ secundum quod est 
virtus, sed principalius secundum quod est sacramentum. 

Nam sacramentum operatur principalius per formam scii, per abso- 
lutionem, quam per materiam, scii, quam per actus pænitentis qui pro- 
cedunt a virtute paenitentia. 


Quæstio IV. — DE REVIVISCENTIA VIRTUTUM ET MERITORUM 
PER P/ENITENTIAM 
Cf. S. Th., q. 89. Cf. Cajetanum, Joannem a S. Thoma, Gonet, 
Billuart. 


I« Certum est quod peccata semel per paenitentiam remissa non 
reddeunt simpliciter per subsequens peccatum. Cf. S. Thomas, q. 88 
a. 1: dicit Micheas, VII, 19: «Projiciet Dominus in profundum 
maris omnia peccata nostra ». Sed peccatum sequens est gravius propter 
ingratitudinem. 

Id est peccata per paenitentiam prorsus in se abolentur et de- 
struuntur: ita nihil eorum dicitur remanere in Dei memoria. E contra, 
ut statim dicendum est, et in hoc est magna consolatio, bona opera per 
peccatum mortificata non prorsus abolentur; sed ita manent semper 
in memoria et acceptatione Dei, ut, sublato peccato, reviviscant. 


2" - Certum est quod virtutes infusce per peccatum amissæ resti- 
tuuntur per penitentiam, q. 89, art. 1; quia remissio peccatorum mor- 
talium fit per infusionem gratie sanctificantis, ex qua sequuntur vir- 
tutes infuse velut ejus proprietates (cf. Cone. Trid., Denz. n. 799). 


Objectio: multi pænitentes post conversionem suam adhuc patiun- 
tur difficultatem in operando actus virtutum. Hoc est signum quod non 
restituuntur virtutes infusæ quae faciliter operantur. 


Respondetur, secundum S. Thomam, q. 89, art. 1 ad 3um, remanet 
difficultas extrinseca, concedo propter reliquias peccati, ex parte sub- 
jecti; remanet difficultas intrinseca, nego; quia ipsa virtus infusa dat 
facilitatem intrinsecam ad actum suum. 


S. Thomas quærit q. 89, art. 2: Utrum post penitentiam resurgat 
homo in œquaii virtute; v. g. si cadit a caritate proficientis, resurgitne 
semper in caritate proficientis, an quandoque in caritate incipientis. 


Respondet S. Thomas. — « Pænitens resurgit quandoque in majori 
gratia, quandoque in equaii, quandoque in minori ». Hoc innuit Concilium 
Trid. Denz. 799; agendo de justificatione adulti: «Unusquisque recipit 
justitiam secundum mensuram quam Spiritus Sanctus partitur singulis 
prout vult et secundum propriam eujusque dispositionem ». 

Hic textus Concil. Trid. non favet opinioni Suarezii et plurium 
modernorum secundum quam post paenitentiam resurgit homo in æquali 
virtute, quantumvis sit remissa ejus contritio. Generaliter antiqui theo- 
logi loquuntur sicut S. Thomas. 

Ratio est quia pænitens consequitur majorem vel minorem gratiam 
prout contritio ejus est intensior vel remissior; nam motus liberi ar- 
bitrii, qui est in justificatione impii, est ultima dispositio ad gratiam, 
et secundum majorem dispositionem datur major gratia. 

Cf. ad lum etiam electi non semper resurgunt in maiori gratia, sed 
in permanentiori gratia, quae dicitur permanentior non in se (si non 
est major) sed ratione subjecti, seu hominis, qui fit cautior et humilior. 
Item S. Th. in Ep. ad Rom., VIII, 28. 

Virtutes autem infuse resurgunt in eodem gradu ac gratia habi- 
tualis cujus sunt proprietates. (Cf. Cajetanum). 

Sic homo recuperat dignitatem filii Dei, non vero innocentiam (a. 3). 


4° - Utrum opera bona seu merita mortificato per poenitentiam revivi- 
scant. art. 5. 


In hac quaestione est aliquid communiter admissum a theologis, 
scii, quod hzc opera reviviscunt, sed disputatur de modo et gradu quo 
reviviscunt merita. 

Ad intelligentiam quaestionis, notandum est prius quod theologi 
communiter distinguunt opera quadruplicis generis quae homo ordi- 
natus ad ordinem supernaturalem elicere potest; scii, opera viva, 
mortua, mortifera et mortificata. 

Hac divisio sic proponi potest ut fiat per membra ad invicem 
opposita : 


et non impediuntur a suo effectu 


meritorio 
qua facta sunt opera viva 
in statu gratiæ 
boni et impediuntur a suo effectu: 


opera mortificata 
Opera 
quae fiunt in i opera | etiam si sint salutares, ut actus 
statu peccati ] mortua | fidei et spei, sed non meritorii. 


non bona, imo mala, quando sunt peccata mortalia dicun tui 
opera mortifera quibus destruitur vitæ gratiæ. 


S. Thomas in art. 6 ostendit quod bona opera mortua per pæniten- 
tiam non vivificantur, quia transierunt et non remanent in acceptatione 
Dei, quia processerunt ut mortua, sed forte, ut ibid, dicitur ad 3um, ra- 
tione eorum tolerabilior erit pena in die judicii. 


Nunc quæstio est: an opera seu merita mortificata reviviscant, id 


est, an recuperent vim et efficaciam perducendi hominem, qui ea fecit, 
in vitam æternam. 


I» Conclusio est: merita per peccatum mortificata reviviscunt per 
penitentiam, q. 89, a. 5. Hæc conclusio quamvis non sit de fide est tamen 

certa et unanimiter asserta ab omnibus theologis ut dicit Billuart. De 
pænit., diss. Ill, a. 5. 

Patres utuntur duobus Sacre Scripture textibus ad hoc proban- 
dum: In Heb. VI, 10, legitur « Non injustus est Deus ut obliviscatur 
operis vestri et dilectionis, quam ostendistis ». Atqui, ut arguunt Patres 
et theologi post S. Epiphanium | hic agitur de operibus in gratia factis 
et mortificatis, nam S. Paulus scribit ad Hebraeos quorum nonnulli in 
peccatum lapsi fuerant. Ergo reviviscunt merita mortificata, quasi re- 
manserunt in Dei memoria. Et ea Deus remunerat. 

Hic textus ad Heb. VI, 10, citatur a Concilio Tridentino (Denz. 
809) agendo de merito bonorum operum. Insuper ad Gal. III, 4, S. Pau- 
lus, loquens de iis qui, post plura pro Christo tolerata, lapsi erant in 
Judaismum, dicit: « Tanta passi estis sine causa! si tamen sine causa ». 
Et circa hoc dicit S. Hieronymus: « Quicumque ob Christi fidem labo- 
raverit et postea lapsus fuerit in peccatum sicut priora sine causa 
passus fuisse dicitur dum peccat, sic rursum non perdit ea, si ad 
pristinam fidem revertatur ». 

Ita etiam S. Ambrosius et S. Chrysostomus citati a Billuart. l. c. - 
Suadetur etiam hæc conclusio ex Concilio Tridentino (Denz. 842) nam 
declarat bona opera justi « vere mereri augmentum gratie et vite 
æternæ consecutionem, si famen in gratia decesserit ». Atqui ibi non 
exigitur ut a prima justificatione quis usque ad mortem sine interrup- 
tione perseveret, sed solum dicitur si in gratia decesserit. Ergo si quis 
mortaliter peccaverit et postea paeniteat, ejus merita reviviscunt. 


Ratio theologica datur a S. Thoma, q. 89, a. 5, c.: hzc ratio suadet: 
Causa aliquomodo remanens, sed carens suo effectu propter impedi- 
mentum, eo ablato, debet, secundum quod remanet, effectum suum 
producere. Atqui merita mortificata, licet actu transierint, remanent in 
acceptatione divina, et per paenitentiam tollitur impedimentum peccati. 
Ergo merita mortificata reviviscunt, seu rursus effectum suum produ- 
cere possunt. 

Minor constat ex locis citatis Sacre Scripture et Patrum scii, 
quod Deus de facto ex bonitate sua libere voluit acceptare merita ad 
premium pro semper et non solum sub conditione perseverantiæ sine 
interruptione. Sic Deus, ut communiter dicitur, est proclivior ad præ- 
miandum quam ad puniendum; et propterea non reviviscunt peccata, 
sed reviviscunt merita. 

Insuper hoc ipso quod bona opera Deo semel placuerunt, nunquam 
illi displicent. Ita etiam sese gerunt sancti erga amicos qui eos offende- 
runt, restituta amicitia, sancti servant in memoriam non peccata 
praterita horum amicorum, sed eorum praeterita merita. 

Denique non plus valet culpa quam gratia; atqui culpa mortificat 
bona opera, ergo gratia ea rursus vivificat. 


| Hæres. 59. n. 2 P. G. Xbl, 1019. 


De reviviscentia meritorum 399- 


In quo gradu reviviscant merita? 


Questio est: si aliquis habuerit v. g. quinque talenta et peccat 
mortaliter, resurgit ne semper cum quinque talentis, etiamsi habeat 
contritionem valde remissam? Sunt plures opiniones, presertim tres. 


1° - Suarez et multi recentiores tenent merita mortificata revivi- 
scere quoad omnes gradus, quantumvis sit remissa poenitentia. lta ut 
qui habuit merita ut quinque talenta, si resurgat cum contritione ut 
duo, habebit merita iit septem. - Hzc opinio non considerat quod quæli- 
bet perfectio recipitur in subjecto secundum ejus dispositionem et ideo 
in altiori gradu secundum meliorem dispositionem ut jam dictum est 
art. 2. 


2" - S. Thomas, communiter Thomistæ et plures extranei, tenent 
merita reviviscere secundum quantitatem pressentis dispositionis seu 


pænitentiæ (cf. q. 89, a. 2 et 5, c. et ad 3um). Sed inter se dividuntur 
thomiste ad hoc explicandum. 


A. — Bannez, Sylvius, Contenson tenet quod, si contritio sit remissa 
(quamvis sufficiens), resurgens nihil recuperat de jure ad premium es- 
sentiale praecedentibus meritis debito, sed tantum ad praemium acci- 
dentale, v. g.: qui habuit olim quinque talenta et habet contritionem ut 
duo, habet merita ut duo quoad praemium essentiale. Idem autem 
premium essentiale confertur duplici titulo scii, meritorum præce- 
dentium et dispositionis actualis. - Hzc opinio, qua radicaliter oppo- 
nitur opinioni Suarezii, videtur negare ipsam reviviscentiam meritorum, 
nam meritum definitur primo ut jus ad premium essentiale. 


B. — Sententia probabilior est: Reviviscunt merita etiam ad præ- 
mium essentiale, non semper aequaliter ut erant, sed proportionaliter ad 
fervorem contritionis 1. 

Est sententia proposita a Soto, Alvarez, Gonet, Billuart; dum sen- 
tentia Suarezii videtur peccare per excessum et sententia Bannez per 
defectum restringendo assertionem S. Thoma (cf. Salmant. De gratia: 
de merito, disp. 5; Joannem ad. Thoma, De Panit., disp. 36, a. 2; Bil- 
luart, de Panit., diss. III, a. 5). 


I. — Probatur quod merita non semper reviviscunt in eodem gradu, 
quantumvis remissa sit contritio. Hoc est contra Suarez et plures mo- 
dernos. Ratio jam data est art. 2: scil. causa non producit effectum in 
aliquo subjecto nisi secundum dispositionem subjecti. Atqui contritio 
non solum est remotio impedimenti, sed dispositio ad reviviscentiam 
meritorum. Ergo hec fit proportionaliter ad eam. 


1 V. g. juxta D. Soto: Si contritio est summa seu perfectissima, recuperat 
integraliter antiquam gratiam (ut evenit pro Petro durante passione Domini); si 
contritio est media, restituitur medietas gratiæ; si est quarta pars summe, seu 
valde remisa, restituitur quarta pars gratie pristinæ. 

Confirmatur. 1° - Quia ubi non est specialis revelatio de aliquo 
puncto, debemus loqui de supernaturalibus proportione servata sicut do 
naturalibus, nam suavis Providentia disponit de supernaturalibus ad 
modum rerum naturalium. In ordine naturali, si aliquis habens optimum 
amicum, graviter ab eo offenditur, non restituitur in tota intimitate 
hzc amicitia si offendens non nisi remisse condonationem postulat. 


2? - Sic salvantur jura tum misericordie tum justitiæ. 3° - Si merita 


semper reviviscerent in summo gradu, daretur occasio teporis; e contra 
presens sententia inducit ad eliciendos actus ferventiores contritionis. 


II. — Suadetur contra Bannez quod merita reviviscunt etiam ad 
praemium essentiale proportionaliter ad praesentem dispositionem, hoc 
sensu quod ultra jus ad gloriam essentialem correspondentem præsenti 
dispositioni, conferatur proportionaliter ad eam aliquid de jure ad 
praemium essentiale correspondens meritis reviviscentibus. Sed difficile 
est dicere przcise quid sit proprie hzc proportio gradus meritorum revi- 
viscentium ad praesentem dispositionem. 


Ratio hujus opinionis est quia alioquin reviviscentia meritorum 
non salvatur cum proprietate; debet esse reviviscentia propria, si non 
aequalis, ad minus proportionalis. Merita autem proprie reviviscere nihil 
Liliud est quam ea iterum acceptari ad gloriam essentialem quam mere- 
bantur. Unde, si daretur solum æqualis gloria ac si merita non præces- 
sissent, hec merita non iterum acceptarentur ad gloriam essentialem, 
et igitur non proprie reviviscerent neque æqualiter ut erant, neque pro- 
portionaliter ad dispositionem praesentem. V. g. aliquis octoginta annis 
sancte vixit et in fine vitæ suæ peccat mortaliter, dum alter per idem 
tempus in luxuria vixit, uterque autem resurgit in eodem contritionis 
gradu ad quatuor; secundum Bannez sequeretur quod uterque acciperet 
eumdem gradum glorie essentialis. Hoc videtur inadmissibile. 


Confirmatur: ex declaratione Pii XI in bulla Jubilei 1924 (Denz. 
2193): «quicumque enim pænitendo Apostolice Sedis salutaria jussa, 
Jubilæo magno vertente, perficiunt; iidem tum eam, quam peccando 
amiserant, meritorum donorumque copiam ex integro reparant ac reci- 
piunt, tum de asperrimo Satanz dominatu sic eximuntur, ut libertatem 
repetant, qua Christus nos liberavit (Gal., IV, 31) tum denique panis 
omnibus, quas pro culpis vitiisque suis luere debuerant, ob cumulatis- 
sima Christi Jesu, Beate Mariæ Virginis Sanctorumque merita plene 
exsolvuntur » x. 


I Haec verba Pii XI non sunt in favorem opinionis Suarezil, quia si ut vult 
Suaiez semper merita ex integro reviviscerent, quantumvis remissa sit con- 
tritio. Pius XI non hoc citaiet ut beneficium Jubilæi Et hec verba non favent 
opinioni Bannezii. quia ille qui facit bene quod faciendum est tempore Jubilæi 
etiam sine intensa devotione voluntatis, videtur, juxta hac verba, recuperar- 
secundum suam devotionem, omnia merita mortiflcata etiam quoad præmlum 
essentiale, alioquin non diceretur «ex integro ». 

Ex hac declaratione per penitentiam, saltem cum indulgentia jubi- 
lei, reviviscunt merita ex integro, seu perfecte. 

Sic proportionaliter ad devotionem actualem, reviviscunt merita 
etiam ad premium essentiale. Alioquin non proprie reviviscerent. 

Alioquin, ut dictum est, in homine qui per octoginta annos sancte 
vixit, et postea mortaliter peccavit, nulla haberetur ratio precedentium 
meritorum, et proinde non proprie reviviscerent. Sic misericordia Dei 
non proprie restitueret annos sanctitatis præteritos. 

Nec sufficit dicere quod hic homo habebit majus praemium acci- 
dentale, quia merita per se primo respiciunt vitam æternam seu præ- 
mium essentiale, et ideo si illis non respondet speciale premium essen- 
tiale, non proprie reviviscunt. Hoc videtur certum et si in hac quæstione 
de se valde obscura, negligitur id quod certum videtur, non possumus 
ad seriam probabilitatem pervenire. 

Sic sententia proposita vitat nimium rigorem Bannezii et nimiam 
indulgentiam Suarezii. Per praedictum rigorem minuitur spes, et per 
nimiam indulgentiam peccatores fiunt præsumptuosi et bona opera ne- 
gligunt. - Sic probabilius homo pænitens resurgit secundum fervorem 
dispositionis præsentis ad aliquem gradum præmii essentialis distinctum 
ab illo qui respondet praesenti dispositioni. 


Objicit Bannez: S. Thomas dicit III3, q. 89, a. 5, ad 3um: «Ille 
qui per paenitentiam resurgit in minori caritate consequitur quidem 
premium essentiale, secundum quantitatem caritatis in qua invenitur; 
habebit tamen gaudium majus de operibus in prima caritate factis quam 
de operibus quz in secunda caritate fecit, quod pertinet ad praemium 
accidentale ». 


Respondetur: Hic textus potest interpretari in favorem utriusque 
opinionis, quamvis videatur favere opinioni Bannez. Sed potest sic in- 
telligi: « ille qui per penitentiam resurgit in minori caritate consequitur 
quidem premium essentiale (correspondens scii, meritis antiquis de quo 
procedebat argumentum) secundum quantitatem caritatis in qua nunc 
invenietur ». Alioquin S. Thomas concederet quod merita non proprie 
reviviscunt. Dicit e contra in corpore art. « reviviscunt quia remanent 
in acceptatione divina » et remanent ut erant per respectum etiam ad 
premium essentiale. Sed verum est quod hic pænitens resurgens in 
minori caritate de gradu majori non recuperato non habebit nisi gau- 
dium accidentale. 

Sic terminatur tractatus de Pænitentia. 


Cf. infra p. 422 de reviviscentia sacramentorum. 


* x x 


Quoad Indulgentias cf. Suppi., q. 25-27, ut videatur quamnam doc- 
trinam tenebant theologi ante errorem Lutheri de hac re. Potestatem 
conferendi indulgentias negaverunt Waldeneses, Wicleffiste, et Prote- 

stantes. Concilium Tridentinum (Denz. 989) definivit hanc potestatem 
fuisse Ecclesie a Christo concessam. - Et indulgentia definitur: rem.s- 
sio pene temporalis peccato debite, coram Deo valida, per applica- 
tionem thesauri Ecclesie, a Superiore legitimo extra sacramentum 
facta. 

Hzc potestas fluit per modum corollarii ex tribus dogmatibus scii, 
ex superabundant! satisfactione Christi, ex potestate clavium et ex 
communione Sanctorum. 

A sæculo secundo ad IVum concessio indulgentiarum apparet sub 
forma mitigationis penitentie publica intuitu intercessionis martyrum 
vel quoad moribundos, quo citius hi celum ingredi possent. Sic jam 
condonabatur pars pene, ideoque satisfactionis peccato debite, in fa- 
vorem eorum qui ferventem vitam agebant. 

A seculo VIT ad IXum conceduntur indulgentiæ prout pænitentia 
canonica commutatur in alia opera mitiora, v. g. in visitationes basili- 
carum. 

A seculo XI* jam conceduntur indulgentie proprie dicte seu re- 
missio totalis aut partialis pena peccato debite, precipue ad promo- 
vendas expeditiones in terram Sanctam, aut ad debellandum contra 
Albigenses. 

Initio seculi XIV jubilæum institutum est cum plenaria indulgen- 
tia; mox statutum est ut Jubilæum celebraretur quolibet quinquagesimo 
anno; postea quolibet vigesimo quinto anno; tandem jubilaea extraor- 
dinaria concessa sunt. Est praxis salutaris et Concilium Tridentinum 
prohibuit quidquid superstitioni favere potest. S. Thomas Suppl, q. XXV, 
art. 1, ostendit quod indulgentiæ valent ad absolutionem non solum a 
poenis canonicis, sed a poenis purgatorii, et prosunt solum contritis et 
confessis (cf. Denz. 2193 de Indulgentia jubilæi, et Diet, théol. art. In- 
dulgences) 1. 

Plura de hac re S. Thomas ostendit ibidem q. XXV, XXVI, XXVII, 
scii. Est in Ecclesia potestates dispensandi indulgentias ex thesauro Ec- 
clesie, scii, ex thesauro satisfactionum Christi et sanctorum. Hzc pote- 
stas conferendi indulgentias primario competit Summo Pontifici, et per 
ipsum in episcopos derivatur; non requiritur tamen potestas ordinis. In- 
dulgentia dividitur in totalem seu plenariam, quæ sufficit ad tollendam 
tota poenam restantem post culpam dimissam , et in partialem. Ut indul- 
gentia sit valida et rata requiruntur quatuor: auctoritas in concedente, 
caritas in suscipiente, causa legitima, quz sit scii, ad honorem Dei et Ec- 


I S. Thomas, loc. cit. dicit contra eos qui docuerunt indulgentias valere 
solum ad absolutionem a pænis canonicis: «Hzc opinio non videtur vera. 
Primo, quia est expresse contra privilegium Petro datum, cui dictum est 
(Mt XVI. 19) ut quod in ferra remitteret, in coelo remitteretur... Et praterea 
Ecclesia hujusmodi indulgentias faciens magis damnificaret, quam adjuvaret: 
quia remitteret ad graviores panas, scii, purgatorii, absolvendo a pænlitentiis 
publicis. Et ideo dicendum est quod indulgentiæ valent quantum etiam ad 
judicium Dei». 

clesie utilitatem, et adimpletio operis injuncti. Unde indulgentia sine 
causa pia et rationalis est illicita et non est rata quantum ad remissionem 
coram Deo pænæ, in hac vel altera vita luendæ (cf. Suppl, q. XXV, a 1 
et 2). S. Thomas ostendit, Suppl, q. XXV, a. 3, quod licet pro tempo- 
rali subsidio ad spiritualia ordinato indulgentias conferre, non autem 
pro temporali simpliciter. — Indulgentiæ possunt applicari et prodesse 
defunctis, per modum suffragii. 

Gratuito ergo et misericorditer Deus acceptat indulgentias appli- 
catas defunctis; ea tamen acceptatione posita, intervenit justitia, quia 
satisfactiones de thesauro Ecclesie sunt justa compensatio et de con- 
digno poenarum quas defuncti pati debent in purgatorio. Cum autem 
Deus ex misericordia has indulgentias acceptat, non constat eum illas 
semper acceptare sive in toto sive in parte. 


Dubium: In quonam sensu conceduntur pro defunctis indulgentiæ 
partiales v. g. septem annorum. 


Respondetur communiter: Non in hoc sensu quod tot relaxentur 
anni de purgatorio quot remittuntur anni poenitentiarum antiquorum ca- 
nonum; acerbitas enim pænæ unius diei in purgatorio, potest superare 
poenas plurium dierum in hac vita, et incertum est quanto tempore qui 
lucratur indulgentias deberet pati in purgatorio. 

Sed sensus est, quod remittatur tanta pana peccatis debita coram 
Deo et in purgatorio luenda, quanta remitteretur per poenitentiam unius 
vel plurium dierum, vel annorum, secundum antiquos' canones imponi 
solitam. Quanta autem remitteretur, solus Deus novit. 


DE EXTREMA UNCTIONE 


SPECIATIM DE EJUS EFFECTIBUS 
(Suppi, q. 30). 


In C. Trid. (Denz. 926) definitum est contra protestantes quod ex- 
trema unctio infirmorum « est vere et proprie sacramentum a Christo 
D.no institutum et a B. Jacobo Apostolo promulgatum ». 

Legitur enim in Epist. Jacobi, V, 14-15: 

«Infirmatur quis in vobis? Inducat (seu vocet) presbyteros ec- 
clesie et orent super eum, ungentes eum oleo in nomine Domini, et 
oratio fidei salvabit infirmum, et alternabit eum Dominus: et si in pec- 
catis sit, remittentur ei ». 

Si infirmatur, scii, graviter, voce presbyteros scii, sacerdotes rite 
ordinatos, ut constat ex locis parallelis (Act. XIV, 22; XV, 2; I. Tim. 
IV, 14; V, 17, 19). Orent super eum, ungentes eum oleo (hoc est si- 
gnum sacramentale) et oratio fidei, scii, sacerdotis, salvabit infirmum, 
hoc intelligi potest a sanitate corporis; sed sequentia intelligi debent de 
gratia producta a predicta unctione cum oleo scii.: « alleviabit eum 
Dominus, et, si in peccatis sit, remittuntur ei ». 

Non agitur de gratia gratis data curationum, quia si de ea esset 
sermo, non presbyteri vocandi essent, sed qui donum curationum ha- 
bebant; nec deberet præscribi determinata materia, quia hoc relinque- 
batur divine inspirationi. Insuper qui donum miraculorum exercebant 
nullo modo peccata remittebant per exercitium hujus potestatis. 

Denique agitur de ritu in futurum servando, nam hec verba S. Ja- 
cobi quibus promulgatur hoc sacramentum sunt generalia et naturaliter 
ad omnia tempora sese extendunt et insuper hoc traditione probatur. 

Quoad traditionem cf. R. de Journel, Index Theol. n. 552. 

Per quatuor priora secula, nonnisi obiter Patres de hoc sacramento 
loquuntur, non enim est sacramentum necessarium ad salutem, sed 
solum utile. Sunt tamen testimonia S. Chrysost. et Euchologion S. Se- 
rapionis IV sec. Saeculo V, celebre est testimonium Innocenti I, de 
sancto oleo pro infirmis, quod est « genus sacramenti » (Denz. n. 99). 
Item in liturgia mozarabica, liber Ordinum de eo loquitur (cf. Diet. 
Theol. art. Extreme Onction). 

Insuper est consensus utriusque Ecclesie, latinæ et grece, etiam 
schismatic» et sectarum orientalium; ex hoc manifestatur antiquissi- 
mam esse administrationem hujus sacramenti. 


De effectibus Extreme Unctionis 40r» 


Convenientia denique Extrema Unctionis ostenditur a S. Th. Suppi., 
q. 29, a. 1, 2, 3, scii. Christus instituit sacramenta ut fidelibus subve- 
niret in praecipuis vitz circumstantiis et praecipuis difficultatibus. 

Atqui in mortis articulo speciales sunt difficultates, in primis anxie- 
tates propter peccata præterita, pugna acriores contra tentationes dia- 
boli, timor judicii divini, torpor mentis aut vivus dolor. Ergo si con- 
veniens est baptismus, confirmatio, matrimonium, pænitentia, ita 
extrema unctio. 


De materia et forma hujus sacramenti cf. S. Th. Suppi., q. 29. 

Materia remota est oleum olivae (c. Flor., Denz. 700) ab Episcopo 
benedictum (c. Flor. ibid). Haec benedictio requiritur ad validitatem 
(Denz. 1628). Materia proxima est unctio olei ab Episcopo benedicti; 
ex rituali sunt septem unctiones. Forma est deprecatoria juxta rituale 
Romanum, verba essentialia sunt: « per istam unctionem indulgeat tibi 
Dominus quidquid deliquisti, Arnen », Denz. 1996. 


DE EFFECTIBUS EXTREM/E UNCTIONIS 


Cf. Suppi., q. 30, a. 1 et 2. Sec. S. Thomam et communiorem sen- 
tentiam « principalis effectus hujus sacramenti est remissio peccatorum 
quoad reliquias peccati et ex consequenti quoad culpam si eam inveniat ». 
Imo tertio « sequitur corporalis sanatio quando hzc expedit ad spiri- 
tualem sanationem, dummodo non sit impedimentum ex parte reci- 
pientis ». 

Sic enumerantur tres effectus: 1) tollere reliquias peccati et eo ipso 
confortare animam contra difficultates urgentes in articulo mortis; 
hic est effectus primarius; 2) remittere culpam etiam mortalem «si 
infirmus sit in peccatis » ut dicitur in Ep. Jacobi, V, 15, et hic effectus, 
cum sit conditionatus, non est primarius sed secundarius; nam effectus 
primarius modo absoluto producitur, dummodo non sit obex. Insuper 
extrema unctio est sacramentum vivorum, per se supponens statum 
gratie. Nec ordinatum est per se ad remittenda peccata venialia, quibus 
remittendis sacramentum pænitentiæ institutum fuit et plane sufficit; 
3) tertius effectus est sanitas corporis, si animæ expediat, ex testimonio 
S. Jacobi et ex C. Flor. (Denz. 700) ac Trid. (Denz. 909). Hic effectus, 
ut conditionalis, est etiam secundarius et producitur see. quod expedit 
ad principalem. 

Hac sententia que communior est, magis fundatur, ut patet quam 
opininio Scoti juxta quam effectus primarius est remissio peccatorum 
venialium, et quam opininio S. Bellarmini et Tournely, see. quam effectus 
primarius esset remissio non solum venialium sed etiam mortalium, 
quae per accidena non fuerunt antea remissa. 

Spc?ia‘im explicandus est effectus qui est primarius sec. S. Th. et 
communiorem sententiam cf. Suppi., q. 30, a. 1, legere corpus art. cf. Bil- 
luart, De Extrema Unctione, diss, unica, art. IV. 

Quid intelligendum est hic, sec. S. Th., per reliquias peccati. S. Th. 
hoc dicit in corp. art. in fine prima sectionis: est debilitas spiritualis 
ex peccato proveniens, dicit: «est quadam debilitas et ineptitude, quz 
in nobis relinquitur ex peccato actuali vel originali et contra hanc 
debilitatem homo roboratur per hoc sacramentum ». 

Item ad 2unl in finem: « Reliquiae peccati non dicuntur hic disposi- 
tiones ex actibus relictae, que sunt quidam habitus inchoati, sed quæ- 
dam debilitas spiritualis in ipsa mente existens, qua sublata, etiam 
eisdem habitibus vel dispositionibus manentibus (qua in purgatorio 
postea tolluntur si remanent) non ita potest inclinari mens ad peccatum 
(inter tentationes in articulo mortis) ». 


lum Coroll. indicatum ad 2um: « Extrema unctio peccatum tollit..., 
similiter diminuit reatum pana temporalis, sed ex consequenti, in 
quantum debilitatem tollit, quia eamdem poenam levius portat fortis 
quam debilis ». 


2um Coroll. (ibid.): « Unde non oportet quod propter hoc minuatur 
satisfactionis mensura». Billuart 1. c. dicit: «Si remissio reatus pene 
temporalis foret effectus principalis ac primarius extrema unctionis, se- 
queretur quod infirmus recipiens hoc sacramentum cum debita dispo- 
sitione, nihil amplius haberet luendum, sacramentum enim infaillibiliter 
operatur suum effectum primarium in subjecto bene disposito ». 


lum Dubium; An extrema unctio tollat pravos habitus ex peccato 
relictos, qui vocantur etiam quandoque reliquie peccati. 


Resp.: see. communiorem sententiam Extrema unctio minuit tan- 
tum hos pravos habitus sic in esse physico remanentes in mente, et 
minuit eos per gratias actüales in hoc sacramento collatas. Quidam 
tamen affirmant hos pravos habitus tolli ab Extrema unctione. — 
S. Th. ad 2um in fine videtur admittere quod non tolluntur sicut tota 
pana temporalis nisi per intensum amoris actum qui quandoque hoc 
momento elicitur. 


Dubium secundum: an fidelis propter intensum fervorem cum quo 
recipit extremam unctionem possit totaliter liberari a purgatorio? 

Affirmative, et hoc notandum est: in articulo mortis, ratione 
intensi fervoris, actus caritatis potest liberare a tota pana purgatorii, 
presertim si moribundus cum magno spiritu fidei et amore, seipsum 
intime unit cum missis quz tunc celebrantur, scii, cum oblatione et sa- 
crificio Christi, quod continuatur numerice idem quoad substantiam, 
modo incruento, in missis. 

Ut autem hoc recte et profunde fiat convenit exhortari moribun- 
dum, ut faciat, in unione cum perpetua Christi oblatione, sacrificium 
vitæ sue secundum quatuor fines sacrificii, scii, ut det cum Christo vitam 
suam in sacrificium adorationis, reparationis, supplicationis, ad obti- 
nendam gratiam perseveranti® finalis, et gratiarum actionis pro omnibus 

beneficiis acceptis. Sic ratione intensi amoris Dei posset liberari a toto 
purgatorio, see. illud Trid. (Denz. 940 e 950), « Sacrificium missæ non 
soli prodere sumenti, et pro vivis et defunctis, pro peccatis, poenis, satis- 
factionibus et aliis necessitatibus offertur». Ait etiam C. Trid. 799 (de 
justif. adulti) « unusquisque recipit justitiam see. mensuram, quam 
Spiritus Sanctus partitur singulis prout vult et see. propriam cujusque 
dispositionem et cooperationem ». Hoc verum est etiam pro remissione 
pænæ temporalis. 

S. Th. a. 1 ad 3 dicit quod gratia sacramentalis producitur per ul- 
timam unctionem. — Minister est sacerdos et solus ille. Subjectum est 
homo graviter ægrotans Hoc sacramentum, non imprimens characterem, 
potest reiterari quoties etiam, post reconvalescentiam, fidelis reincidit in 
periculum vite (Denz. 910). 


DE ORDINE 


Cf. S. Th., Suppl., q. 34, a. 1, 2; q. 35, a. 1, 2; q. 38, a. 1; q. 40, 
a. 4 et 5. 


Ordo est sacramentum a Christo institutum, characterem impri- 
mens, cujus complementum ultimum est gradus episcopalis, ita ut ad 
episcopum tamquam ad ministrum proprium pertineat hoc sacramen- 
tum conferre. 

Ordo in genere est dispositio see. prius et posterius per respectum 
ad aliquod principium; sic loquimur de ordine numerorum, dierum, 
saeculorum, de ordine causarum, de ordine civitatis aut regni, et etiam 
totius universi. Et ordo dicitur per prius de subordinatione quam de 
coordinatione, nam ut dicit S. Th. 1a-II*, q. 100, a. 6 « primum est quod 
miles subdatur duci.. secundum vero, ut aliis coordinetur ». Sic in ali- 
qua diocesi, sacerdotes subordinantur Episcopo, et coordinantur inter 
se. Subordinatio ista sacra vocatur hierarchia quæ ex variis gradibus 
constat ad unum finem tendentibus, scii, ad sanctificationem animarum 
(Suppi., q. 34, a. 2, ad 4). 

Ordo est notio analogica, quz applicatur in diversis generibus re- 
rum. Imo in rebus sacris ordo dicitur analogice proprie de tribus: 1) de 
ipsa sacra hierarchia; 2) de potestate sanctificandi et cultum ex officio 
exercendi; 3) de ordinatione seu ritu quo confertur potestas ordinis. 
Sic nomen effectus transfertur ad causam scii, ad ordinationem qua 
conferuntur diversi gradus ordinis clericalis. Agitur nunc de ordine ut 
idem sonat ac ordinatio. C. Trid. contra protestantes (Denz. 959, 963, 
966) definivit quod Ordo est verum sacramentum a Christo institutum 
quo producitur character seu spiritualis potestas et gratia ad confi- 
ciendam Eucharistiam et ad alia sacramenta ministranda vel munia 
sacra rite obeunda. 


Existentiam Ordinis negant generatim Protestantes, exceptis ritua- 
listis. Contendunt enim omnes fideles vi baptismi sacerdotio instructos 
esse, nec egere nisi publica deputatione ut sacerdotale officium exer- 
ceant. Ita etiam moderniste dixerunt sacerdotium esse institutionem 
mere ecclesiasticam (Denz. 2050,2054, seq.). Hæc est hæresis proprie 
dicta, contra definitionem C. Trid. (Denz. 963) et Conciliorum praece- 


dentium v. g. Florentini. 

QUANDONAM ORDO INSTITUTUS EST A CHRISTO? 


1) Apostoli fuerunt speciatim a Christo electi his verbis: Marc. I, 
16-20: «Venite post me, faciam vos fieri piscatorem hominum». 


2) Postea Apostoli speciali ritu consecrati sunt et ad specialia 
deputati, dum Christus in ultima cena dedit eis et eorum successoribus 
potestatem consecrandi Eucharistiam : « Hoc facite in meam commemo- 
rationem» (Luc. XXII, 19; I Cor. XI, 24). Hic textus citatur a C. Trid. 
(Denz. 949) ut continens ipsa institutionis verba et hoc est de fide (cf. 
Denz. 957 seq. et 963). His verbis Christus Apostolos instituit sacer- 
dotes. — Postea eis dedit potestatem remittendi peccata, ut refertur 
in Evang. Jo. XX, 22: «Accipite Spiritum Sanctum quorum remiseritis 
peccata, remittuntur eis, et quorum retinueritis retenta sunt ». 

Insuper sacerdotium sic institutum debet esse, see. voluntatem 
Christi, perpetuum, ut perpetuo offeratur sacrificium Eucharisticum, et 
ut remitti possint peccata pænitentibus. — Denique ipsi Apostoli alios 
ministros instituerunt ritu quodam externo et visibili, scii, impositione 
manuum (Act. VI, 6; XIII, 3; XIV, 22; I Tim. TV, 14; II Tim. I, 6) ; sic 
sacerdotes a ceteris fidelibus discernebantur et his solis competebat 
officium regendi Ecclesiam Dei (Act. XX, 28) dispensandi mysteria Dei 
(I Cor. IV, 1) et offerendi dona et sacrificia (Hebr. V, 1). 

An constet ritum, quo conferebatur haec spiritualis potestas, esse 
vere et proprie sacramentum? 

Utique, quia erat: 1? signum sensibile (impositio manuum) ; 2? pro- 
ductivum gratie; 3? a Christo institutum. 

Quod hoc signum sensibile fuerit productivum gratiæ hoc constat 
presertim ex duobus textibus S. Pauli (I Tim. IV, 14) : « Noli negligere 
gratiam qua in te est, quae data est tibi per prophetiam, cum imposi- 
tione manuum presbyterii ». Dicit etiam S. Paulus (II Tim. I, 6) : « Ad- 
moneo te ut ressuscites gratiam Dei, quae est in te per impositionem 
manuum mearum ». Addit S. Paulus (I Tim. V, 22) quod hec impositio 
paucis tantum et caute danda est. Sic jam ex S. Scriptura constat quod 
duplex potestas confertur sacerdoti in ordinatione: una in verum 
Corpus Christi ad illud consecrandum; altera in Corpus Christi mysti- 
cum ad illud pascendum et judicandum in foro interno. — Unde, ut 
ait Billuart, quamvis sacerdos ut sic, sit tantum ad sacrificandum, sa- 
cerdos tamen nova legis et prout est a Christo institutus est ad sacri- 
ficandum et judicandum, sic est simul sacrificator et judex. 


Unde Ecclesia distinguit sacerdotium proprie dictum a sacerdotio 
late dicto. 


Quoad Traditionem R. de Journel Ench. patr., Index theol. n. 553 
seq. ostendit ex variis documentis Patrum quo ordo est verum sacra- 
mentum quo distinguuntur clerici a laicis; - quod Episcopatus, presby- 

teratus et diaconatus constituunt ordines majores; — subdiaconi sunt 
adjutores diaconorum, tardius tantum ab Ecclesia instituti. 

Jam sæculo IIo et III? Patres clare dicunt aut supponunt ordinem 
sacerdotalem, seu sacram hierachiam, a laicis jure divino distingui, et ad 
sacram hierarchiam pertinere episcopatum, presbyteratum et diaco- 
natum. 

Sunt præsertim testimonia S. Clementis Romani, S. Ignatii, Tertul- 
liani (cf. Journel). S. Ignatius ad Trallianos, II, 3 (Journel 48) vocat 
diaconos ministros mysteriorum Jesu Christi. Ex his text, constat sa- 
cerdotes habere potestatem consecrandi Eucharistiam. 

Sæculo IV et V, diserte affirmatur impositione manuum conferri non 
solum potestatem consecrandi, sed et gratiam, cf. presertim S. Chrysost. 
de Sacerdotio, III, 4, S. Aug. Contra epistolam Parmeniani, 1. II, c. 13. 
Innocentius I aperte docet in ordinatione conferri « plenitudinem Spi- 
ritus sancti » Ep. 24 ad Alex. n. 4, P. L., t. 20, c. 550. 

Hoc constat etiam ex universali Ecclesi: praxi, que consignatur 
in libris liturgicis etiam antiquissimis utriusque Ecclesie grece et la- 
tinæ. 


Convenientia hujus sacramenti explicatur a S. Th. Suppi., q. 34, a. 1. 
Ad divinam providentiam pertinet ut in societate ecclesiastica sint 
duces spirituales qui populum Christianum regant, et qui ritu sacro et 
speciali ad hoc deputentur, accipiendo specialem potestatem et gratiam. 

Estne de fide episcopatum et presbyteratum ad sacram hierarchiam 
pertinere? Est de fide definita in C. Trid. (Denz. 966): « Si quis dixerit in 
Ecclesia catholica non esse hierarchiam divina ordinatione institutam 
qua constat ex episcopis, presbyteris et ministris, an. s. ». 

Ex hac definitione sequitur etiam ut quid theologice certum quod 
diaconatus sit sacramentum, quia inter ministros ad minus numerandi 
sunt diaconi. 

Constat etiam ex pluribus aliis declarationibus antiquioribus quod 
Episcopatus, presbyteratus et diaconatus sunt divine institutionis 
(cf. Denz. 42, 305, 356, 958, 966) et quod subdiaconatus est etiam ordo 
major 45, 153, 305, 958. — Hierarchia continet etiam ordines minores 
45,153, 305, 958. 

Certum est etiam (licet a quibusdam olim.negatum, ut a Dutando),: 
diaconatum esse sacramentum. Hoc constat S. Scriptura (Act. VI, 17; 
I Tim. HI, 8-13), nam per impositionem manuum ordinabantur; hoc ap- 
paret etiam ex praxi Ecclesie semper usitata ordinandi diaconos per 
manuum impositionem, et denique in Trid. ut dictum est. 


Controvertitur num subdiaconatus et minores ordines habeant ratio- 
nem sacramenti, et producant ex opere operato gratiam et characterem. 

Multi, presertim inter modernos, negant quia, ut aiunt, hi ordines 
instituti sunt ab Ecclesia in medio sæculi III tanquam partiones dia- 
conatus. Hoc constat ex Epistola S. Cornelii pape ad Fabium (Denz. 45 
et longius P. G. XX, 622). 

Alii tamen cum S. Th. (Suppl., q. 37, a. 2 ad 2um) putant hos ordi- 
nes in fonte suo, seu in diaconatu, esse institutionis divinae, et Christum 
reliquisse Ecclesi: potestatem dividendi diaconatum in varios ordines 
inferiores quibus gratia conferri potest. Hzc opinio adhuc a pluribus 
consideratur ut probabilior. Illustratur a S. Thoma, Suppi, q. 37, a. 2, 
ad 2, et S. Doctor hos ordines considerat ut partes potentiales sacra- 
menti Ordinis (cf. Billuart, de Ordine, diss. I, a. 3) sicut dantur partes 
potentiales animæ, scii, nutritivum, sensitivum sunt partes animz in- 
tellectiva. Ita etiam sunt pariter partes potentiales alicujus virtutis, 
scii, virtutes adjunctæ, quiz ordinantur ad aliquos actus secundarios, 
vel materias, quasi non habentes totam potentiam principalis virtutis, 
sic veracitas ets pars potentialis justitize, cf. IIa-IIae, q. 48, a. 1. Sic 


explicata hac opinio vere probabilior videtur et longius defenditur a 
Billuart, loc. cit. 


Alia controversia fuit circa episcopatum, scii. An episcopatus et pre- 
sbyteratus sint duo ordines et duo sacramenta vere distincta; cf. Suppi, 
q. 40, a. 5 et Billuart, de Ordine d. IV, a. 2. — Quidam affirmant dicentes 
ab utroque producitur distinctus character. Ita S. Bellarminus, Tour- 
nely et recentius Perrone, Hurter. Alii vero scii. S. Th., cum quo citantur 
S. Alb., S. Bonav. Scotus, Soto, etc. negant cum aliqua distinctione. 

S. Th. Suppi, q. 40, a. 5 dat duas conclusiones: 


1" Episcopatus non est ordo, see. quod ordo est sacramentum. 
Quia sacramentum ordinis ad Eucharistiam ordinatur (q. 37, a. 2 et 4). 
Atqui quoad consecrationem Eucharistiæ, Episcopus non habet potesta- 
tem superiorem sacerdote, ergo: 


2' Episcopatus est ordo see. quod ordo est officium respectu 
quarumdam actionum sacrarum. Sic enim Episcopus habet potestatem 
in actionibus hierarchicis respectu corporis mystici, supra sacerdotem, 
ita ut simplex sacerdos non possit in aliqua dioecesi audire confessiones 
nisi accipiat facultates ab Episcopo. 

Sequitur ex prima conclusione quod consecratio episcopalis non im- 
primit characterem. 

Thomiste, ut Billuart, hanc opinionem sic explicant: ordo dupli- 
citer accipitur: 1? stricte ut sacramentum ordinatum ad Eucharistiam; 
2? late, communius, see. quod est officium respectu quarumdam actio- 
num sacrarum. Item Episcopatus potest sumi dupliciter: 1“ adequate 
sec. omnem potestatem quam importat, scii, consecrandi, absolvendi, 
ordinandi, confirmandi et gubernandi; 2? inadequate pro eo quod addit 
simplici sacerdotio, scii, pro potestate tantum ordinandi, confirmandi 
et gubernandi. 


Et concludunt: 


l' Episcopatus adequate sumptus vere est ordo stricte sumptus 
seu sacramentum ordinis, quia essentialiter importat sac rdotium 

quod est certe sacramentum. Hoc ab omnibus admittitur et sic C. Trid. 
dicit quod Episcopatus et presbyteratus ad sacram liierarchiam per- 
tinent. 

2° Episcopatus inadequate sumptus pro eo quod addit simplici 
sacerdotio probabilius non est ordo stricte sumptus seu sacramentum 
ordinis, nec proinde ordo distinctus a sacerdotio, sed est ejus extensio 


et perfectissimum complementum. 


Ratio hujus secundae conclusionis est: 


1? quod C. Trid. (Denz. 958) recensendo ordines, septem tantum 
numerat, omisso episcopatu. Atqui si episcopatus esset ordo distinctus 
a sacerdotio non essent solum septem ordines, sed octo. 

2° ratiotheologicaea est que jam data a S. Th. Suppi., q. 37, a. 2: 
Episcopatus non dicit specialem habitudinem ad Eucharistiam conse- 
crandam, non enim potest Episcopus magis consecrare quam simplex 
sacerdos. Distinctio autem ordinum accipitur see. habitudinem ad 
Eucharistiam consecrandam aut ad aliquod ministerium ordinatum ad 
sacramentum Eucharistie, qua est finis cœterorum et sacramentum 
sacramentorum. 

Unde Episcopatus non potest esse nisi complementum sacerdotii, 
quo scii, fit potens alios ad Eucharistiæ ministerium ordinare. 

Confirm. Alioquin si Episcopatus esset ordo proprie dictus, distinc- 
tus a sacerdotio, esset illi inferior, nam potestas consecrandi Corpus 
Christi est longe excellentior quam potestas consecrandi sacerdotes et 
calices. Potestas in Corpus Christi naturale, quam confert sacerdotium 
longe præstat potestati in Corpus Christi mysticum quam confert 
Episcopatus. 

Objicitur. Episcopatus continet sacerdotium, sicut sacerdotium dia- 
conatum. Atqui hi duo ultimi ordines sunt distincti. Ergo pariter. 


Resp. nego paritatem, episcopatus enim continet sacerdotium non 
solum eminenter virtualiter, sed eminenter formaliter ita ut non possit 
esse episcopus sine sacerdotio; sic ille qui non est sacerdos non potest 
valide fieri Episcopus, dum ille qui non est diaconus (sed solum sub- 
diaconus) potest valide fieri sacerdos. 


Alia obj. Consecratio episcopalis confert characterem specialem, 
quia dat specialem spiritualem potestatem ad ordinandum et confir- 
mandum. 


Respondetur: Ad hoc sufficit quod episcopatus sit complementum 
intrinsecum sacramenti ordinis; sic per consecrationem episcopalem non 
confertur specialis character, sed extenditur character sacerdotalis, per 
realem et physicum modum ad ministeria ulteriora, sicut in ordinatione 
presbyteri character sacerdotalis ad consecrandum extenditur ad absol- 
vendum, quando dicitur: « Accipe Spiritum sanctum, quorum remiseris 

peccata, etc... ». — Et sufficit quod episcopatus sit complementum intrin- 
secum sacerdotii, ut conferat gratiam, sicut satisfactio sacramentalis 
post absolutionem. 

Unde probabilius episcopatus non est ordo stricte dictus nec sacra- 
mentum distinctum a sacerdotio, sed ejus extensio et perfectissimum 
complementum. 


DE MATERIA ET FORMA SACRAMENTI ORDINIS 


Cf. S. Thomam Suppi., q. 34, a. 4 et 5, et q. 37, a. 5. 


Status questionis. Non sine difficultate est hec quæstio, que fuit 
disputata seculo XIII, et etiam nunc remanet controversia. In S. Scrip- 
tura II Tim. I, 6, non alia materia Ordinis datur nisi manuum impositio 
et per novem priora secula sola manuum impositio fuit adhibita ut 
materia in utraque Ecclesia. A sæculo decimo, porrectio intrument.orum, 
scii, calicis et patenæ pro sacerdotibus, traditio Evangelii pro diaconis, 
in Ecclesia Latina, non autem in Graeca, usurpata fuit. Quaeritur ergo: 
quinam est materia essentialis? 


Varice sententice. Sunt tres precipue: dus extremæ aa invicem 
opposite et inter eas tertia quz illustratur a superiori principio: 


L? Sententia: Sola impositio manuum est materia essentialis. quia 
ipsa sola fuit adhibita per novem ssecula tum in Oriente tum in Occi- 
dente; proinde porrectio instrumentorum est solum ritus ecclesiasticus, 
seculo X? introductus ad clarius designandam potestatem ordinatione 
collatam. 

Ita docuerunt S. Bonaventura, Durandus, S. Alphonsus, Franzelin, 
Palmieri, Pesch, Gasparri, fere omnes recentes theologi, canonistæ et li- 
turgistæ. 

Sed pro ista sententia magna difficultas est, quæ oritur ex ejus 
oppositione ad Decretum Concilii Florentini pro Armenis, ut statim 
dicendum est. 


2? Sententia: Sola traditio vel porrectio instrumentorum est materia 
essentialis Ordinis. Ita Capreolus, Dominicus Soto, Vasquez, Gonet etc. 
Hi invocant Concilium Florentinum (Denz. 701) in quo dicitur, in De- 
creto pro Armenis: « Sextum Sacramentum est ordinis, cujus materia 
est illud, per cujus traditionem confertur ordo: sicut presbyteratus tra- 
ditur per calicis cum vino et patenæ cum pane porrectionem ». 

Defensores hujusce secundæ sententiæ dicunt contra præcedentes: 
in hoc textu non agitur de materia accessoria vel accidentali, quia ibidem 
C. Florentinum assignat essentialem materiam et formam aliorum sacra- 
mentorum. 


414 De Ordine 


Recenter defensores prima sententie responderunt: hoc Decretum 
ad Armenos in Cone. Flor, est solum instructio practica accessoria, alio- 
quin esset error historicus in ipso Concilio k 

E contrario plures ostenderunt hoc Decretum Cone. Flor, esse pro- 
prie actum Concilii œcumenici et habere auctoritatem non solum disci- 
plinarem, sed vere dogmaticam 2. Hoc patet ex ipsis verbis initii 
hujusce decreti: «Ecclesiasticorum sacramentorum veritatem pro ipso- 
rum Armenorum tam praesentium quam futurorum faciliore doctrina 
sub hac brevissima redigimus formula ». 

Unde proponitur doctrina vera pro omni tempore, quamvis non sit 
solemnis definitio. 

Hoc non satis consideraverunt defensores prima sententie; pro- 
blema enim considerandum est non solum sub aspectu historico, sed 
etiam sub aspectu dogmatico, de valore decreti dogmatici alicujus 
Concilii œcumenici. 

Sed remanet magna difficultas pro secunda sententia, scii, sola im- 
positio manuum fuit in usu per novem priora secula et sola adhibetur 
nunc in Ecclesia græca et de ea loquuntur S. Scriptura et C. Trid. 
(Denz. 910). 


3.2Sententia: In sacramento Ordinis est, in Ecclesia latina, duplex 
materia partialis, scii, porrectio instrumentorum et tertia impositio 
manuum, et duplex- forma partialis correlativa, sicut per ordinationem 
sacerdotalem confertur duplex potestas, scii, consecrandi et absolvendi; - 
apud Graecos tamen materia et forma presbyteratus est sola impositio 
manuum cum his verbis: « divina gratia etc. ». 

Ita Petrus Soto, Estius, Bellarminus, Lugo, Billuart. Citatur 
S. Thomas in favorem hujusce sententie, comparando diversos ejus 
textus. In Suppi., q. 37, a. 5, dicit: « quia principalis actus sacerdotis 
est consecrare corpus et sanguinem Christi, ideo in ipsa datione calicis 
sub forma verborum determinata character sacerdotalis imprimitur ». 
Et in IIT, q. 84, a. 4, S. Thomas ait: « Impositio manuum in sacramentis 
Ecclesiæ fit ad significandum aliquem copiosum gratie effectum.... et ideo 
fit in sacramento ordinis in quo confertur quedam excellentia potestatis 
in divinis mysteriis, unde et II Tim., I, 6, dicitur: « Resuscites gratiam 
Dei, que est in te per impositionem manuum mearum ». - Secundum 
plures defensores hujusce tertiæ sententiz per porrectionem instrumento- 
rum confertur potestas consecrandi corpus Christi verum, et per impo- 
sitionem manuum potestas absolvendi. 


| Card. Van Rossum, De essentia sacramenti Ordinis. Friburgi Bresg.. 1914. 
n. 459 ss., 481. 

2 Ita J. de Guibert. Bulletin de littérature ecclésiastique, 1919, p. 81-95, 
150-162, 195-215. — Galtiek, Diet, théol. cath., art. Imposition des mains, col. 


1408-1424. — E. Hucon, Tr. dogm. de Pænitentia, 1927, p. 701. — Herve de Poe- 
nitentia, n. 506. 

Haec tertia sententia videtur probabillior, quia Scriptura requirit 
impositionem manuum, ita etiam C. Trid. (Denz. 910, 959), et C. Flor, 
videtur assignare porrectionem instrumentorum ut etiam necessariam 
apud Latinos. Remanet tamen difficultas ex hoc quod in Ecclesia graeca 
non adhibetur traditio instrumentorum, nec olim fuit adhibita in Ec- 
clesia latina. 


Principium solutionis, ut explicant Billuart, et recentius Card. 
Billot, Hugon, Hervé, est quod Christus non instituit materiam hujus 
sacramenti determinando quasi In specie hanc vel illam rem esse mate- 
riam, sed determinando tantum quasi in genere conferendum esse per 
aliquod signum sensibile quod foret significativum potestatis tradita. 
Hoc sufficit ad institutionem sacramenti a Christo, nam quodlibet sacra- 
mentum proprie « specificatur » per effectum ad quem essentialiter or- 
dinatur. Unde Christus reliquit Ecclesie, sicut pro confirmatione, ulti- 
mam determinationem materiæ sacramenti Ordinis. 

Sic Ecclesia determinavit pro Latinis quod porrectio instrumento- 
rum cum forma correlativa esset signum legitimum potestatis conse- 
crandi, et impositio manuum cum forma correspondente signum legi- 
timum potestatis absolvendi. Determinavit etiam quod pro Graecis impo- 
sitio manuum cum forma correlativa esset signum legitimum utriusque 
potestatis. Consequenter Græcus ordinatus ritu Latinorum, aut Latinus 
ritu Græcorum sine dispensatione Summi Pontificis, invalide ordinaretur. 

Ad difficultatem autem quod materia essentialis sacramenti debet 
esse semper et ubique eadem respondetur: Debet esse eadem formaliter 
in ratione signi sensibilis, ut a Christo instituta ad talem effectum pro- 
ducendum, conc.; eadem materialiteer, in ratione rei, nego. Unde sufficit 
quod Christus voluerit instituere aliquod signum ad talem effectum spe- 
cificum producendum, et reliquit Ecclesiæ potestatem determinandi ma- 
terialiter hoc signum ad prædictum effectum significandum et efficiendum. 


DE EFFECTIBUS SACRAMENTI ORDINIS 


Sunt duo effectus (Suppi, q. 35). 


1" Augmentum gratie habitualis, cum quo connectitur jus ad 
gratias actuales suo tempore concedendas ad sanctam celebrationem 
misse, et ad digne ac sancte exercendum ministerium animarum, imo 
ad sanctius semper exercenda omnia opera vitæ sacerdotalis; quia hic 
etiam debet esse progressus, prout, praesertim pro sacerdote, perfectio 
caritatis cadit sub supremo praecepto ut finis ad quem omnes tendere 
debent, unusquisque see. suam conditionem, et ideo magis sacerdos 
quam alii. 

Unde S. Th. dicit Suppi., q. 35, a. 1, ad 3: « ad idoneam exeeutionem 
ordinum non sufficit bonitas qualiscumque, sed requiritur bonitas 
excellens... » cf. S. Paulum, II Tim., I, 6 et C. Trid. (Denz. 960). 

Item S. Th. dicit IIa-IIae, q. 184, a. 8 c. in fine: sacerdos etiam non 
religiosus debet habere majorem sanctitatem quam religiosus conversus, 
« quia per sacrum ordinem deputatur ad dignissima ministeria, quibus 
ipsi Christo servitur in sacramento altaris, ad quod requiritur major 
sanctitas interior quam requirat etiam status religiosus ». Item Suppi., 
q. 36, a. 1. 

Unde anima sacerdotalis debet crescere de die in diem in sanctitate 
ut sanctius exerceat omnia opera vitæ sacerdotalis. In exordio Eccle- 
siæ gratie gratis date saepe sacram ordinationem comitabantur, v. g. 
donum linguarum, donum miraculorum, spiritus prophetiæ ut constat 
ex Act. Ap. et I Tim. IV, 14: « noli negligere gratiam quae in te est, 
quae data est tibi per prophetiam, cum impositione manuum  presby- 
terii ». 

Hodie autem raro hec privilegia conceduntur, dantur tamen, ut 
constat ex precibus quæ in Pontificali reperiuntur, auxilia quibus ordi- 
nati magis idonei efficiantur acquisitioni sacre doctrine et administra- 
tion! rerum spiritualium, dummodo faciant quod in se est. 

Alius effectus est character (Suppi., q. 35, a. 2) Est de fide sec. C. 
Trid. (Denz. 964) « per sacram ordinationem imprimi characterem ». 
Hujusmodi character saltem in duobus ordinibus imprimitur scii, in 
presbyteratu et diaconatu; de aliis autem controvertitur, cum dubitetur 
num ordines infra diaconatum sint sacramenta, et de episcopatu an sit 
ordo distinctus a sacerdotio. 

Juxta probabiliorem sententiam character sacerdotalis non est aliud 
quam ipsa potestas ordinis anima intime et indelibiliter inhaerens, circa 
Corpus Christi in Eucharistia, et circa Corpus mysticum, per sacramen- 
torum administrationem et verbi divini prædicationem. Propter cha- 
racterem ordinatio nequit reiterari. 

Quisnam est minister ordinarius sacramenti Ordinis? — De fide 
est see. Trid. (Denz. 967) quod est Episcopus. — Sic nullibi legitur quod 
in Ecclesia olim, etiam tempore persecutionis, cum urgeret necessitas, 
simplices presbyteri ordinaverint alios sacerdotes. 

Hinc colligitur Episcopum, vi suz ordinationis episcopalis, etiamsi 
fuerit hareticus aut schismaticus, potestatem habere omnes ordines 
valide conferendi, dum modo servet essentialia sacramenti et habeat 
intentionem faciendi id quod facit Ecclesia. 

Ut S. Thomas ostendit (Suppi., q. 38, a. 2), etiam ordinatio facta ab 
Episcopo hæretico vel simoniaco est valida, dum serventur essentialia 
formae et materie et adhuc velit facere id quod facit Ecclesia. Ita 
S. Bonav. contra antiquum errorem. 

Ideo ordinationes anglicanz, non ex defectu potestatis in ministris 
declaratæ sunt nulle, sed ex defectu formae et intentionis (Denz. 
1963 sq.). 

Notandum est quod presbyteri, cum delegatione S. Pontificis, pos- 
sunt esse ministri extraordinarii ordinum minorum et subdiaconatus. 
Ita abbates regulares sui subditis ordines minores conferunt. 

Subjectum sacramenti Ordinis non potest esse, jure divino, nisi 
homo viator, baptizatus, sexus masculini. Mulieres sunt prorsus inca- 
paces, see. illud S. Pauli: I Tim. II, 11-12: «Mulier in silentio discat 
cum omni subjectione. Docere autem mulieri non permitto ». S. Magda- 
lena annuntiavit quidem Apostolis factum resurrectionis, sed non doctri- 


nam. Sacerdotium femineum semper habitum est in Ecclesia ut pagana 
impietas. 


De altitudine sacerdotii, cf. presertim S. Chrysostomum de Sacer- 
dotio. Secreta cordis, abscondita pro ipsis angelis, sacerdoti revelantur 
in confessione, ad absolutionem accipiendam; sic sacerdos vere est alter 
Christus sive celebrando missam sive exercendo ministerium animarum. 

DE MATRIMONIO 


BREVISSIMUM COMPENDIUM DOCTRIN/E DOGMATIC/E 


1° De essentia matrimonii, ut est contractus et ut est sacramentum; 
2? De origine seu institutione matrimonii; 3? De ejus indissolubilitate. 


1." De essentia matrimonii: Matrimonium est essentialiter conso- 
ciatio viri et mulieris, que a Christo elevata est ad dignitatem veri sa- 
cramenti. Ipse contractus matrimonialis elevatus est a Christo ad digni- 
tatem sacramenti inter baptizatos, ita ut ipse contractus sit sacra- 
mentum. Hzc est doctrina Ecclesie cf. Denz. 144, 702, 969, 971, 1854. 

Matrimonium igitur potest considerari 1? ut contractus, sicut fuit 
ab initio, 2? ut sacramentum, sicut in nova lege. 


A. Matrimonium ut contractus. Secundum Codicem Juris can. (can. 
1081, n. 2): « consensus matrimonialis est actus voluntatis quo utraque 
pars tradit et acceptat jus in corpus, perpetuum et exclusivum, in ordine 
ad actus per se aptos ad prolis generationem » et consequenter ad ejus 
educationem et ad vitæ communis consortium. Hzc est definitio matri- 
monii ut est contractus. Ideo matrimonium est impossibile inter per- 
sonas qui non sunt apta ad generandum. 

Unde, ut dicitur in Codice, can. 1013: « Matrimonii finis primarius 
est procreatio atque educatio prolis; secundarius mutuum adjutorium 
et remedium concupiscentiz. - Essentiales autem matrimonii proprietates 
sunt unitas et indissolubilitas, quæ in matrimonio Christiano obtinent 
peculiarem firmitatem ratione sacramenti » cf. S. Thomam Ia-Ha« q. 102, 
5, ad 3 et Ha Hæ q. 154, 2: Matrimonium jam de lege naturz est indis- 
solubile !. 

B. Matrimonium ut sacramentum definitur: Sacramentum nove 
legis, in ipso consensu reciproco contrahentium legitime przstito con- 


| Dicit S. Thomas Ia-Ilæ. q. 102, a. 5, ad 3um: «Matrimonium fuit quidem 
in veteri lege, prout erat in officium naturae, non autem prout est sacramentum 
conjunctionis Christi et Ecclesie, qua nondum erat facta. Unde et in veteri 
lege dabatur libellus repudii, quod est contra rationem sacramenti », Et Il'-Il», 
q. 154, a. 2: «Manifestum est quod ad educationem hominis non solum requi- 
ritur cura'matris, a qua nutritur, sed multo magis cura patris, a quo est 
instruendus et defendendus et in bonis tam interioribus quam exterioribus pro- 
movendus. Et ideo contra naturam hominis est quod utatur vago concubitu... 
Ideo matrimonium dicitur esse de jure naturali ». Sed ut apparet ex his quae 
dicta sunt I*-II®, q. 102, a. 5, ad 3, indissolubilitas est de prima intentione ma- 
trimonii ut est sacramentum, et de secunda intentione matrimonii ut est in 
officium naturae; haec enim indissolubilitae non est de primariis conclusionibus 


juris nature, sed de secundariis. 

sistens, quo gratia conjugibus confertur ad matrimonii officia rite 
adimplenda. 

Unde invalidatur matrimonium conditione contra ejus substantiam 
adjecta, v. g. « contraho tecum si generationem prolis evites, vel donec 
inveniam aliam honore vel facultatibus digniorem, aut si pro quaestu 
adulterandam te tradas » (Denz. 146; Codex, can. 1092). 


Forma hujus sacramenti non est benedictio nuptialis (Denz. 1766) 
sed est ipse et solus consensus expressus, qui regulariter fit verbis de 
presenti, sed potest fieri signis (Denz. 334, 397, 404, 702, 1766, Codex., 
can. 1081, 1086 n. 1, 1088, n. 2 verso. 

Materia sacramenti matrimonii est etiam ipse consensus, quatenus 
reciprocam corporum traditionem exprimit. 

Ministri hujus sacramenti sunt ipsi contrahentes, cf. S. Thomam 
Suppi, q. 45, a. 5: « Consensus expressus per: verba de presenti, inter 
personas legitimas ad contrahendum, matrimonium facit...; alia autem 
omnia sunt de solemnitate sacramenti... Et ideo sacerdotis benedictio 
non requiritur in matrimonio, quasi de essentia sacramenti ». Idem do- 
cuerunt S. Bonaventura IV Sent., d. 28, q. 5, aliique theologi usque ad 
seculum XVI. Et Cone. Trid. (Denz. 990) declaravit rata et vera fuisse 
matrimonia clandestina, id est absque praesentia sacerdotis contracta, 
quamdiu Ecclesia ea irrita non fecit. Ratio est quia ipse contractus ma- 
trimonialis inter Christianos elevatus est ad dignitatem sacramenti. 

Matrimonium Christianum est vel ratum, vel consummatum (Denz. 
976). Effectus hujusce sacramenti est gratia unionem maritalem sancti- 
ficans (Denz. 969 sqq.) — Sic enim ad procreationem et educationem 
prolis uniuntur conjuges vinculo indissolubili; obligationes eorum sunt 
adeo graves ut non raro requirant non communem, sed heroicam vir- 
tutem ad quam requiritur gratia. 


2" De origine matrimonii. Matrimonium ut contractus institutum est 
tum a jure naturali ad' propagationem generis humani, tum a voluntate 
positiva Dei expressa in Genesi, L 27: « Masculum et feminam creavit 
eos Dominus. Benediaitque illis et ait: Crescite et multiplicamini et 
replete terram ». 

Item legitur in Genesi, II, 18 : « Dixit Dominus Deus: Non est 
bonum esse hominem solum: Faciamus ei adjutorium simile sibi... 
Diadique A.dam: Hoc nunc, os ex ossibus meis et caro ex came mea... 
Quamobrem relinquet homo patrem suum et matrem, et adhaerebit 
uxori sua, et erunt duo in came una ». 

Matrimonium autem uf sacramentum est a Jesu Christo institutum 
et confert gratiam, ut declaratur et explicatur a Cone. Trid. (Denz. 
969-971). Concilium citat verba Domini Math., XIX, 4-9, dum respondit 
ad pharisæos dicentes: Si licet homini dimittere uxorem suam, qua- 
cumque ex causa? Respondens Jesus ait eis: « Non legistis quia qui fecit 
hominem ab initio, masculum et feminam fecit eos, et dixit: Propter 
hoc dimittet homo patrem et matrem et adhærebit uxori suæ, et erunt 

duo in carne una? Itaque jam non sunt duo, sed una caro. Quod ergo 
Deus conjunxit home non separet. Dicunt illi: Quid ergo Moyses man- 
davit dare libellum repudii et dimittere? Ait illis: Quoniam Moyses ad 
duritiam cordis vestri permisit vobis dimittere uxores vestras; db initio 
autem non fuit sic ». 

Cone. Trid. ibid citat etiam verba S. Pauli: « Viri diligite uxores 
vestras, sicut Christus dilexit Ecclesiam et se ipsum tradidit pro ea. 
.. Sacramentum hoc magnum est; ego autem dico in Christo et in Ec- 
clesia ». Ephes., V, 25-33. 

Ex hoc sequuntu. essentiales proprietates matrimonii: unitas ex 
lege divina excludens tum polyandriam, tum polygyniam (Denz. 408, 
465, 969, 972), et indissolubilitas. Denz. 250, 395, 424, 702, 969 sq. 975. 


3." De indissolubilitate vinculi matrimonialis. Hoc vinculum inter co- 
njuges enascitur ex valido matrimonio et est ex natura sua perpetuum 
et exclusivum, ita ut in matrimonio rato et consumato inter bap- 
tizatos nullo modo solvi possit (Denz. 406, 702, 969, 975, 977, 1470, 
Codex 1118); nulla humana potestate, nullaque causa prater quam morte 
dissolvitur (Codex, ibid.). 

Attamen matrimonium ratum, sed non consummatum, inter bapti- 
zatos, vel inter partem baptizatam et partem non baptizatam, dissolvitur 
per sollemnem professionem religiosam et dissolvi potest per dispensa- 
tionem Sedis Apostolice. Codex, 1119. 

Legitimum denique inter non baptizatos matrimonium, licet con- 
summatum, solvitur in favorem fidei ex privilegio Paulino (I Cor., VH 
12-15) cum conjux conversus, renuente altero pacifice cohabitare, novum 
init matrimonium (cf. Cod. 1120). 

Doctrina de indissolubilitate matrimonii sic definitur a Cone. Trid. 
(Denz. 853) « Si quis dixerit Ecclesiam errare, cum docuit et docet, juxta 
evangelicam et apostolicam doctrinam, propter adulterium alterius co- 
njugum matrimonii vinculum non posse dissolvi; et utrumque, vel etiam 
innocentem, qui causam adulterio non dedit, non posse, altero conjuge 
vivente, aliud matrimonium contrahere; mcecharique eum qui, dimissa 
adultera, aliam duxerit, et eam qua, dimisso adultero, alii nupserit; 
A. S. ». 

Hec doctrina fundatur in his verbis Domini: « Omnis qui dimittit 
uxorem suam, et alteram ducit, moechatur; et qui dimissam a viro ducit, 
moechatur » Luc. XVI, 18; Item Marc., X, 11-12, cf. Matth., V 32. - Item 
S. Paulus I Cor., VH, 10, dicit: « Iis autem qui matrimonio juncti sunt, 
precipio non ego, sed Dominus, uxorem a viro non discedere; quod si 
discesserit, manere innuptam, aut viro suo reconciliari. Et vir uxorem 
non dimittat ». 

Certum est insuper Patres, tribus proribus seculis, ore unanimi do- 
cere matrimonium Christianum esse indissolubile, etiam in casu adulterii. 
Ita Hermas, S. Justinus, Athenagoras, Clemens Alexandrinus et alii 
multi i. 


i Cf. Roubt db Journel, Enchiridion Patristicum, in fine, index theologicus, 
«. 572, 573, 514. 

Objiuciuntur verba Domini apud Matth., XIX, 8: « Quicumque dimi- 
serit uxorem suam nisi ob fornicationem et aliam duxerit, mcechatur: 
et qui dimissam duxerit, mcechatur », Ex his verbis protestantes inferre 
volunt in casu adulterii matrimoniale vinculum solvi posse. 


Respondet sanctus Thomas ad hanc difficultatem in Suppi., q. 62, 
a. 5, ad 4um: « exceptio illa, que est in verbis Domini, refertur ad dimis- 
sionem uxoris. Et ideo objectio ex falso intellectu procedit », scii, male 
infertur: « si causa fornicationis dimissa uxore, (vir) aliam duxerit, non 
mcechatur, et ita erit verum matrimonium ». Id est: verba « nisi ob for- 
nicationem » referuntur ad praecedentia verba « dimiserit uxorem » non 
autem ad sequentia; nam statim postea dicitur «et qui dimissam duxerit, 
mcechatur »; id est, etiam pro uxore ob fornicationem dimissa seu sepa- 
rata vel repudiata remanet vinculum matrimonii, est separata, sed non 
Ubera. Pariter dicit S. Thomas in Matth., V, 32:« Quod si (vir) ipsam 
dimittat ob causam fornicationis, ut dicit Augustinus, ipse non facit eam 
moechani, sed ipsa cujus est reatus. Nec dimittens sic potest illa vivente 
aliam ducere, ut tangitur I Cor. VIL, 10» (cf. S. Thomam in Matth., 
XIX, 9). 

Ita communiter exegete catholici dicunt: Pharisæi Christum in- 
terrogaverunt de sola dimissione, nam inter se disputabant utrum liceret 
dimittere uxorem propter quamlibet causam, an propter adulterium 
tantum. Christus autem respondet ob solam fornicationem seu adulte- 
rium uxorem dimitti posse, et insuper quia volebat divortium a vinculo 
abolere (quod Moyses ad duritiam cordis permiserat, sed ab initio non 
fuit sic, ut dicitur Matth. XIX, 8), addit non licere etiam in hoc casu for- 
nicationis, dimissam uxorem ducere, sub poena adulterii. Dicitur enim « et 
qui dimissam duxerit, mcechatur » 

In hoc apparet altitudo matrimonii Christiani, de quo dicit S. Paulus, 
Ephes. V, 32: « Sacramentum hoc magnum est, ego autem dico in 
Christo et in Ecclesia ». Imo dicit ibidem: « Viri diligite uxores vestras, 
sicut et Christus dilexit Ecclesiam et seipsum tradidit pro ea ». Circa 
quod dicit S. Thomas (in Ep. ad Eph., V, 25): « certe ex amore quem 
habet vir ad uxorem magis caste vivit et pacifice uterque se habet », sic 
sese diligunt propter Deum, et sese mutuo adjuvant in tempore ut ad 
æternam beatitudinem perveniant. 


| Cf. Fillion, Evangile selon St. Mattieu, XIX, 9. M. J. Lagrange, Ev. 
selon St. Matthieu, 1923, p. 103-106, 366-370; Diet, théol. oath. art. Mariage, 
col. 2058, ubi dicitur: «1* Les passages parallèles affirment l'indissolubilité sans 
restriction et il sont formels... 22 Mais méme dans le texte de Saint Matthieu, 
lindissolubilité absolue s'impose... si l'on voit l'ensemble et le contexte... Jésus 
veut supprimer la tolérance accordée par Moise à cause de la dureté de coeur 
des Juifs, il abolit le libellum repudii... 3° C'est d'ailleurs dans ce sens qu'on a 
compris la pensée de Jésus. Saint Paul, qui attribue «au Seigneur» la loi du 
mariage indissoluble, ne connait pas de restriction (I Cor., VU. 10) et de méme 
l'Egliso primitive ». 


COMPLEMENTUM : 
DE REVIVISCENTIA SACRAMENTORUM 


An sacramentum valide susceptum, sed propter indispositionem 
subjecti infructuosum quoad gratiam, (vg. deficiente attritioni super- 
natural!) reviviscat quoad gratiam, recedente obice. Respondetur affir- 
mative pro sacramentis quz non possunt reiterari et quae producunt 
characterem: remanent enim aliquo modo ea charactere, quem Deus 
elevat ut, recedente fictione, producant gratiam. Cf. S. Thoman pro 
Baptismo. III" q. 69, a 10 - et Commentatores ejus. 

Certum est quod baptismus valide susceptus ab adulto cum fictione 
(v. g. quia deest attritio supernaturalis, quam hic adultus existimat 
habere) reviviscit recedente fictione. Dicit S. Augustinus, De baptismo, 
1. HL, c. 13: « Tunc incipit valere baptismus ad dimittenda peccata, 
cum ad Ecclesie pacem venerint, ut vere dimissa non retineantur » 
Item S. Thomas IIIA q. 69, a 10. 

Ratio Theologica est, quia peccatum originale non potest remitti 
nisi per bantismum aut ejus votum. Atqui non per novum baptismum, 
aut novi baptismi votum, quia baptismus, semel valide susceptus, re- 
novari nequit. Ergo baptismus reviviscit quoad gratiam, charactere 
valide suscepto. Alioquin non satis esset provisum humanæ fragilitati. 


Conditio requisita ad reviviscentiam est attritio, vel si fuerit pec- 
catum mortale, attritio simul cum sacramento poenitentiae. Tunc pec- 
catum originale et peccata commissa ante baptismum remittuntur per 
hanc reviviscentiam baptismi, et peccata commissa post baptismum, 
aut in ipsa susceptione baptismi, remittuntur per veram poenitentiam. 

Modus quo reviviscit baptimus quoad gratiam est per characterem 
jam valide susceptum, quem Deus elevat ut, recedente fictione, gra- 
tiam producat. 

De Ordine et Confirmatione communiter admittitur reviviscentia, 
ne privetur homo gratiis sacramentalibus quae tantum valent ad obbli- 
gationes proprii status adimplendas. - Conditio requisita ad revivi- 
scentiam est attritio, si fuerit obex mere negativus seu involuntarius, 
vel contritio aul attritio cum sacramento poenitentiae, si fuerit obex 
positivus. 

Modus autem reviviscentia est per characterem, sicut pro baptismo. 


Matrimonium et Extrema | Unctio probabilius reviviscunt, juxta 
multos theologos, quia gratia horum sacramentorum est magni mo- 
menti in salutis negotio, nec potest aliter recuperari, scilicet pro ma- 
trimonio cum eadem persona, et pro extrema unctione in eadem aegri- 
tudine. 

Conditio autem est attritio vel contritio prout jam explicatum est. 
Modus, juxta plures theologos, ut Joannem a S. Thoma, Hugon, etc. 
sic explicatur: « probabile est quod hzc sacramenta, que non impri- 
munt characterem, relinquunt in voluntate determinationem qua vo- 
luntas se subjecit sacramento, et recedente fictione, Deus elevat hanc 
determinationem ad producendam gratiam (quam sacramentum produ- 
ceret), et hoc physice aut saltem moraliter. 


De Pænitentia, non videtur ponenda questio, et minus probabile 
est quod reviviscat, quia gratia potest recuperari per novam absolutio- 
nem. Insuper rarissime evenit ut valide et non fructuose recipiatur. 

Quoad Eucharistiam, juxta communem sententiam, non reviviscit; 
quia nulla est specialis necessitas reviviscentie, cum hoc sacramen- 
tum iterum recipi possit. Insuper inconveniens videtur quod ille qui 
sacrilege communionem suscipit, postea fructus hujus communionis 
recipiat, nisi forte removeatur obex antequam sacra species consu- 
mantur. Attamen Cajetanus admittit reviviscentiam Eucharistiæ. 

De gradu quo confertur gratia, quando sacramenta reviviscunt, di- 
sputatur, sed juxta principia thomistica, proportionatur gratia gradui 


dispositionis qua removetur obex. Cf. Salmanticences, Disp. IV, 
dub. vm. 


EPII.OGUS 


DE GRATIIS SACRAMENTALIBUS 
ET DE PERFECTIONE CHRISTIANA. 


Perfectio Christiana specialiter consistit in caritate et principa- 
liter est in adimpletione praeceptorum dilectionis Dei et proximi 1. Ita 
perfectio caritatis cadit sub praecepto supremo, non quidem ut materia, 
seu ut res statim adimplenda, sed ut finis ad quem omnes tendere 
debent, unusquisque secundum suam conditionem, hic in statu matri- 
monii, alter in statu religioso, tertius in vita sacerdotali in saeculo. 
Unusquisque quidem aspirare debet ad perfecte diligendum Deum «ex 
toto corde, ex tota anima, ex omnibus viribus, ex tota mente, et proxi- 
mum sicut seipsum ». Hoc est praeceptum, et omnes debent etiam ten- 
dere ad vitam æternam, seu ad perfectionem patriae 2. Viator enim debet 
progredi usque ad itineris terminum. 

Grati: autem sacramentales septem sacramentorum valde juvant 
ad hanc perfectionem consequendam. Gratia sacramentalis, ut supra 
dictum est, addit gratiæ habituali seu « gratie virtutum et donorum » 
modalitatem quamdam, qua est velut lineamentum nostrae physionomiz 
spiritualis et que augetur simul cum gratia habituali cujus est modus s. 
Dum enim character sacramentalis, ordinatus ad validitatem actuum 
correlativorum, non augetur, gratia sacramentalis ordinata ad hoc quod 
actus correlativi sancte, imo semper sanctius adimpleantur, ut convenit 
viatori qui ad Deum appropinquat, hec gratia sacramentalis, inquam, 
augetur cum gratia habituali, cum caritate, aliisque virtutibus et donis. 
Item hzc gratia simul dat quoddam jus ad gratias actuales semper 
novas, imo semper altiores accipiendas ad perveniendum ad perfectionem, 
qua cadit ut finis sub supremo praecepto. « Deus enim impossibilia non 
jubet, sed jubendo monet facere quod possis et postulare quod non 
possis» ut dicit S. Augustinus et affirmatur in Concilio Tridentino 
(Denz. 804). 

Si autem Christianus non resistit gratiæ actuali sufficienti, accipit 
gratiam actualem efficacem, quá effective ad praedictam perfectionem 
tendit. 

Hoc melius apparet considerando gradationem gratiarum sacra- 
mentalium septem sacramentorum. 


| IP-II», q. 184, a. 1, 2, 3. 
2 Ibid., a. 3, ad 2. 
3 IU*, q. 62, a. 2. 

Baptismus enim est spiritualis regeneratio contra carentiam vitæ 
spiritualis. Tunc baptizatus incorporatur Christo ut membrum ejus et 
accipit cum gratia sanctificante omnes virtutes infusas et dona, cum 
modalitate grati: baptismalis quz est proprie Christiana, scii, depen- 
dens proprie a meritis Christi redemptoris, quod non verificabatur in 
gratia habituali Ada innocentis aut Angelorum qui non fuerunt re- 
dempti. — Sic « de plenitudine Christi non omnes accepimus ». Baptizati 
illuminantur a Christo ad cognitionem veritatis et fecundantur ab eo 
ad bona opera exercenda. 


Confirmatio deinde datur ad robur contra infirmitatem animæ, sic 
promovetur Christianus spiritualiter ad ætatem perfectam, ut vere sit 
miles Christi. 


Penitentia, post peccatum, restituit sanitatem spiritualem amis- 
sam; ex prima sui institutione respicit præteritum, sed ex consequenti, 
ut medicina præservans, respicit futurum; quandoque pænitens resurgit 


cum minori gradu caritatis, quandoque in equali et quandoque in majori, 
secundum fervorem sua contritionis x. 


Matrimonium juvat ad familiam constituendam et sanctificandam, 
confert gratiam adjuvantem ad actus vite conjugalis Christiane adim- 
plendos, scii, ad debitam procreationem et educationem puerorum se- 
cundum legem Christianam et ad consortium conjugale inviolabiliter 


servandum usque ad mortem, ut vere disponat ad consecutionem vitz 
æternæ. 


Ordo autem constituit sacerdotem ad sacrificium publicum offe- 
rendum et ad absolvendos peccatores. Hoc sacramentum dat gratiam 
sacerdotalem ad sancte et semper sanctius celebrandam missam, ad 
absolvendas animas easque melius ac melius dirigendas in via Dei. 


Extrema Unctio confertur ad tollendas reliquias peccati, que non 


sufficienter a paenitentia sublatæ sunt; sic corroborat animam ad ago- 
nem, seu ad ultimum certamen. 


Eucharistia denique est altissimum omnium sacramentorum, con- 
tinens non solum virtutem causativam gratie, sed Auctorem gratia; 
confert gratiam cibantem quz nutrit animam, seu conservat et auget 
in ea vitam gratie; proinde, secundum hoc augmentum, quælibet com- 
munio deberet esse ferventior quam communio antecedens, usque ad 
ultimam in articulo mortis, ut homo optime præparetur ad gloriam. 

Ut dicit S. Thomas IIT, q. 65, a. 3: « omnia alia sacramenta ordi- 
nari videntur ad sacramentum Eucharistiæ, sicut ad finem. Manifestum 
est enim, quod sacramentum Ordinis ordinatur ad Eucharistiæ conse- 
crationem; sacramentum vero Baptismi ordinatur ad Eucharistiæ re- 
ceptionem, in quo etiam perficitur aliquis per Confirmationem, ut non 

vereatur se subtrahere a tali sacramento; per Pænitentiam etiam et 
Extremam Unctionem praparatur homo ad digne sumendum corpus 
Christi; Matrimonium etiam saltem sua significatione attingit hoc sacra- 
mentum, in quantum significat conjunctionem Christi et Ecclesie, cujus 
unitas per sacramentum Eucharistiz figuratur... Ita fere omnia sacra- 
menta in Eucharistia consummuntur ». 

Sic melius apparet quod effectus sacramentorum, scii, gratia, est 
semen glorie et sub influxu sacramentorum in vita boni Christiani est 
velut continua germinatio vitæ æternæ, secundum illud Domini, Joan. 
VI, 55: «Qui manducat meam carnem et bibit meum sanguinem, habet 
vitam æternam, et ego ressuscitabo eum in novissimo die ». 


INDEX ALPHABETICUS 


(Referuntur 


Absolutio sacramentalis, ut actus ju- 
dicialis, 331, 338, 352; forma abso- 
lutionis, 351; debet esse indicative, 
352; ejus objectum sunt etiam pec- 
cata venialia et peccata jam re- 
missa. 392, ss. 

Accidentia eucharistica realiter per- 
manent, cum aptitudine ad inhae- 
rendum substantiæ, sed sine inhae- 


rentia actuali, 157; explicationes 
cartesianorum, 156; remanent se- 
cundum agere et pati, 163-169; 


quomodo ex eis aliquid generari 
possit, 165; an possint nutrire, 168. 

Actio proprie sacriflcativa in Missa, 
281-287. 

Actus pænitentis sunt materia sacra- 
menti Pænitentiæ, 340, ss. 

Adductio non explicat transsubstan- 
tiationem, nec servat proprietatem 
verborum Conciliorum, 89-93. 

Adorat Christus in Eucharistia, 291. 

Adulterium non solvit Matrimonium, 
420, ss. 

Ægroti quandoque possunt non jejuni 
communicare, 228. 

Ætas quoad primani 
232. 

Agere et pati specierum sacramenta- 
lium, 163-169; corporis Christi in 
Eucharistia, 150. 

Amentes quoad communionem, 229, 
ss. 

Amor initialis in attritione, 

Apparitiones Christi 
152-154. 

Aqua vino miscenda, 56. 


communionem. 


374-378. 
in Eucharistia, 


Attritio pertinet ad materiam sacra- 
menti Pænitentiæ, 349. Attritio 
communiter concipitur vel ex tur- 
pitudinis peccati consideratione, vel 
ex gehennæ et poenarum metu, 363. 
Debet excludere voluntatem pec- 
candi, 363. Debet esse cum spe 
venio, id est includit actum super- 
naturalem spei informis, 364, 373. 
De errore jansenistarum circa at- 
tritionem, 366. Brevis classificatio 
opinionum circa attritionem, 367. 

Attritio seu dolor de peccatis ex 
solo gehennae metu, sine ullo Dei 
amore benevolo, quae tamen non 
est serviliter servilis, est actus bo- 


nus, honestus, salutaris, 369. In 
attritione salutari et sufficiente ad 
justificationem cum sacramento, 


non requiritur aliquis actus cari- 
tatis quantumvis remissus, 373; sed 
ad eam non sufficit dolor ex metu 
conceptus etiam cum amore spei 
seu concupiscentiae, requiritur pro- 
babilius amor Dei benevolus initia- 
lis, 374. Nulla enim est attritio 
sufficiens ad justificationem cum 
sacramento nisi sit de peccato ut 
est offensa Dei, ideo non potest 
esse sine aliquo amore Dei, 376. 
Attritio ex amore benevolo non 
potest fieri contritio, sed paenitens 
per sacramentum ex attrito fit con- 
tritus, 360, ss. 

Azymus panis est materia valida 
Eucharistiæ, non tamen essentialis, 
sed necessaria pro Latinis, 54-55. 

Baptismus notio, et necessitas, 11; 
subjectum, 11-12; effectus, 12. 

Berengarii error de Eucharistia, 59. 

Billot de transsubstantiatione, 106; 
de essentia sacrificii Missae, 284. 

Cajetanus de transsubstantiatione, 91, 
105; de Communione, 209-212; de 
sacrificio Missae, 284, 292, 308. 

Calvinistæ de præsentia reali, 61; de 
sacrificio Missa, 275. 

Caritatis augmentum effectus Eucha- 
ristiæ, 192-197. 

Causalitas sacramentorum, 3; doctri- 
na catholica, ex opere operato, non 
ponentibus obicem, 3; causalitas 
instrumentalis physica clare doce- 
tur a S. Thoma, 3-4. 

Character netura et indelebilitas, 6. 

Christus realiter presens in Eucha- 
ristia, 62-82; per transsubstantia- 
tionem ita ut ipse non moveatur, 
nec desinat esse in coelo, 88-94. 
Totus est sub qualibet specie, 133; 
sub singulis partibus specierum, 

135; quomodo vi verborum et vi 
concomitanti», 131-134; presens ad 
modum substantie, 136-150; quid 
agere et pati potest in Eucharistia, 
150; permanet donec species cor- 
rumpuntur, 153. Quomodo est prin- 
cipalis sacerdos Missæ et actualiter 
offert Missas qua quotidie cele- 
brantur, 290-297. Instituit sacra- 
menta Eucharistiæ, 34-42; Pæni- 
tentiæ, 330, ss.; Ordinis, quando- 
nam, 409. 

Circumscriptiva praesentia, Christus 
non est circumscriptive praesens in 
Eucharistia, 83-86, 130-135, 138-150. 

Claves, potestas clavium, 329-335. 

Communio eucharistica in voto est 
necessaria necessitate medii ad sa- 
lutem, 27-31; necessaria praecepto 
divino, 234, ss.; et ecclesiastico, 
‘ibid. De effectibus ejus, 188-216. 
De communione sacrilega, 221-225; 
de tepida, 208-215. De conditioni- 
bus bonae communionis, 231-233; 
ferventis communis, 234; quare 
qualibet communio deberet nor- 
maliter esse, si non esset venialis 
negligentia, substantialiter ferven- 
tior et fructuosior quam praecedens, 
192-193, De communione spirituali, 
219, ss. De communione frequenti, 
230-234. De communione sub una 
specie, 235-239. 

Confessio sacramentalis. An confes- 
sio omnium et singulorum pecca- 
torum mortalium post baptismum 
commissorum sit jure divino ne- 
cessaria, 383. De convenientia et 
utilitate confessionis, 387. 

Confirmatio in se, ejus effectus, sub- 
jectum et minister, 14, ss. 

Conjunctio fidelium cum Christo et 
inter se, primus Eucharistiæ ef- 
fectus, 189-191, 196-197. 

Consecratio sola constituit essentiam 
sacrificii Missæ, 284; duarum spe- 
cierum requiritur ad rationem sa- 
crificii, 288; est actio vere sacri- 
ficalis dum producit immolationem 
sacramentalem, quia sacrificium 
externum est in genere signi, 
285-287. 

Consensus mutuus est essentia Ma- 
trimonii, 418. 

Contractus matrimonialis inter Chri- 
stianos est ipsum sacramentum, 
419; perficitur per verba de præ- 
senti, Ibid.; est materia et forma 
sacramenti, 419.  Indissolubilités 
contractus, 420, ss. 


Fructus sacrificii 


Institutio 


Intentio 


Judex, 

Contritio, quid sit, 356, ss.; est actus 
virtutis infusæ penitentie sic dif- 
fert ab attritione, 359. Attritio non 
potest fieri contritio, sed attritus fit 
contritus, 360, ss. De distinctione 
inter contritionem perfectam et at- 
tritionem sec. Cone. Trid., 362-366, 


cf. 368, ss., 377; De objecto con- 
tritionis, 379. De ejus quantitate 
appretiativa, intensiva, extensiva, 
379, ss. 


Copia confessorii, quandonam adest, 
199, ss. 

Corpus Christi realiter præsens in 
Eucharistia, 59, ss. Quomodo? non 
circumscriptive, nec definitive, sed 
sacramentaliter, ad modum sub- 
stantia, 83-86, 130-149; non potest 
videri ab oculo corporeo etiam glo- 
rioso, 151; nec naturaliter ab in- 
tellectu creato, 152. 


Forma sacramenti Eucharistiæ. Quæ- 


nam est, 172-177. De ejus conve- 

nientia, 177, ss. In quo sensu sit 

vera, 185, ss. An in verbis utrlusque 
formae sit aliqua vis creata effec- 
tiva consecrationis, 188, ss. 

Missæ, secundum 
quatuor fines ejus. Quomodo pro- 
ducantur effectus Missae, quidam 
infallibiliter, alii non, 301-306. 

Gratia sacramentalis, 4, ss. Gratia sa- 
cramentalis Eucharistize, 188-203. 
Num utraque species confert majo- 
rem gratiam quam singulae seor- 
sim, 239. 

sacramentorum a Christo 
non semper requirit quod Christus 
ipse fecerit ultimam determinatio- 
nem materiz et formoe sacramenti, 
sufficit quod determinaverit effec- 
tum specificum, scii, a quo speci- 
ficatur quodlibet sacramentum, 2, 
7, 415. Institutio sacramenti Eu- 
charistiæ, 31-38; sacrificii Missae, 
277-279; sacramenti Pænitentiæ, 
330-340. Extremæ Unctionis, 404. 

Instrumentorum traditio, num ma- 
teria Ordinis, 413, ss. 

in ministro sacramentorum 

et in subjecto, 7, 8, 9. 

sacerdos est judex in sacra- 
mento Pænitentiæ, 331, 338, 351, ss. 

Jurisdictio quoad confessionem, 345, 
ss. 

Lepin M., De sacrificio Missæ, 281, 
283, 284. 

L/utherus, De praesentia reali, 60; de 
transsubstantiatione, ibid.; de sacri- 
ficio Missæ, 275; de sacramento 
Paenitentiae, 330. 

Materia Eucharistiæ, 45-54. Materia stize, 138-148. De diversis sententiis 


sacramenti Pænitentiæ, 349, ss. quoad quantitatem, 141. De appli- 
Merita mortiflcata reviviscunt per catione sententiæ thomisticæ ad 
pænitentiam et quomodo, 399, ss. Eucharistiam, 145. Dubia, 147. 
Missa est verum sacrificium, sed in- Reliquiae peccati, quaenam tolluntur 
cruentum, 274. Quid definivit Cone. ab Extrema Unctione, et quænam 
Trid., 275; testimonium S Scriptu- 


sepe remanent tollendæ in purga- 
re, 277; traditionis, 279. Classifi- torio, 405, ss. 
catio approximativa sententiarum Reviviscentia mentorum per pæniten- 


de essentia sacrificii Missæ, 281, ss. tiam; an reviviscant merita et quo- 
In quanam actione consistat sacri- modo?, 396-400. 


ficium Missæ, 284. Sub quonam for- 
mali respectu in consecratione adsit 
ratio sacrificii, 285. Quid sit immo- mæ Unctionis, 404. 

latio sacramentalis secundum sen- č Sacramentum. Quid sit sacramen- 
tentiam magis tradltlonalem, 285. 


h i tum, 1. Necessitas sacramento- 
Examen aliarum sententiarum, 287. s 
rum, 2. De causalitate sacramen- 


torum, 3; S. Thomas admittit cau- 


Sacerdos minister Missæ, 244-249; sa- 
cramenti Pænitentiæ, 344; Extre- 


Consecratio utriusque speciei requi- 
ritur ad essentiam sacrificii Missæ, 


; ae : salitatem hysicam instrumenta- 
288. Christus est principalis offe- pay : : 
2 li ff Mi lem, 3-4. De gratia sacramentali, 
rens. cham actuator ottrert 15949 4-5. De charactere sacramentali. 6. 
quæ quotidie celebrantur, 290-297. NP 
F ificii Mi d De causa et institutione sacramen- 
Tuctus sacrmmen IS RS CRU torum, 6. De ministro eorum, 7. De 
quatuor ejus fines, 301-306. Valor corum mineros Ù 
sacrificii Missæ, 306. Controversia z DEA 
Sacramentum Eucharistiæ. Errores, 
de hac re, 307-312. Y : : 
ris 20. A Christo institutum, 32-40. 
Ordo definitio, 408; est sacramentum, Fe a E A ; 
s Consistit in speciebus consecratis, 
408; quo tempore Institutum, 409. 


25. Est unum specie sacramen- 
y 410. Eni tum, 25. In quo sensu effectus ejus 
nores sint Sacramentum, $ xm est de necessitate salutis, 27; voto 
COPAS SSE n dap 155 saltem implicito hic effectus desi- 
unc a pres yteratu, X derandus est, 27-31. Materia hujus 

Pænitentia, ut virtus, 320-325. De sacramenti, 47-56. Ejus forma, 174- 
existentia sacramenti pænitentiæ, 187. De epiclesi, 173, ss. De effecti- 
329, ss., 339, ss.; de ipsa potestate bus hujus sacramenti, 188-216. De 
clavium Ecclesiz concessa, 330, ss.; sancta communione et conditiones 
de denominatione sacramenti Pæ- ejus, 218-234. 

BHentues 339. SS: An Patres enam Sacrificium in genere. Ejus notio, 264. 
antiquiores admiserint Pænitentiam Quando est destructio rei oblatæ 
COSE CM 340. ; o de quid significat. 267. Sacrificium pro- 
state hujus sacramenti; i S prie rituale et sacrificium eminen- 
ministro potestatis clavium. 343. ter rituale. 268. De. divisione sa- 
De essent sacramenti Pæniten crificii ex parte agentis instituen- 
tiæ, 348; de ejus materia proxima üs. 260. finis. form. ibid ma- 
(actus pænitentis), 349; de ejus terim oblatz 2«0 ? i 
forma, 351, ss. m M VE — 

: ? s n H acrificium | crucis est altissimum 

Potestas clavium, an sit, 329; quid 5 ifi 


Num subdiaconatus et ordines mi- 


: à RO omnium, et est sacrificium comple- 
sit, 330; ejus minister, 343, ss. : d 
à g tum etiam independenter a Cæna, 
Præsentia realis. Errores, 59. Doc- 270 


trina catholica, 62. Testimonium S Su Mi f Mi 
S. Scripture, 63-73. Testimonium acrificium FRAME. Ie 1894s 


traditionis, 74-79. Rationes conve- Sacrilega communio, ejus gravitas, 
nientiæ, 80. ss. Solvuntur objectio- 215-219; | en EK 
nes, 82. De modo præsentiæ realis Satisfactio. An veritas fidei definita 
130. An totus Christus sit sub utra- a Cone. Trid. circa satisfactionem 
que specie et sub qualibet parte formaliter-implicite sit in  depo- 
specierum, 133, ss. Quomodo? per sito revelationis, 390. Convenientia 
modum substantiæ, non localiter, hujus satisfactionis, 391. 
133-151. Species sacramentales, cf. Accidentia. 
Olumlitas dimension corporis Christi Taille tde la). De essentia Missæ, 283, 


est ne in sacramento  Euchari- 287-289. Quare pro illo Christus 

non actuallter offerat Missas quae 
quotidie celebrantur, 291. 
Transsubstantiatio. De necessitate 
transsubstantiationis conversivæ ad 
præsentiam realem, 88. Juxta S. 
Thomam, corpus Christi in se im- 
mutatum non potest fieri realiter 
præsens in E. nisi per conversio- 
nem panis in ipsum, 88-94. Non 
sufficit transsubstantiatio adducti- 


va, ibid.; nec admittenda trans- 
substantiatio productiva corporis 
Christi, quia præexistit corpus 


Christi. Terminus transsubstantia- 
tionis est: id quod erat panis nunc 
est corpus Christi, ibid. Dubia, 101- 
103. Examen difficultatum Scoti et 

aliorum, 108-111. Corollaria, 111. 
An transsubstantiatio sit instanta- 
nea, 122. De modo loquendi de ea. 
124-128. 

Valor Misses. Ex se et quoad sufficien- 
tiam habet valorem Infinitum in- 
tensive et extensive, 306. Contro- 
versia de hac re: 1* Utrum limi- 
tatio effectus sacrificii in nobis 
proveniat unice ex dispositionibus 
nostris, an etiam aliunde, scii, a 
voluntate Christi, 2» Utrum Missa 
oblata pro pluribus etiam numero- 
sissimis oeque prosit singulis, coete- 
ris paribus, ac si pro uno solo offer- 
retur, 308. Comparantur sententia 
opposita, 309-312. 

QU/ESTIONUM ET ARTICULORUM 


(Referuntur paginz) 


INTRODUCTIO 


Brevis conspectus tractatus de sacramentis in communi. 


Quid sit sacramentum, 1l. — Necessitas sacramentorum, 2. — De 
causalitate sacramentorum, 3. — De gratia sacramentali, 4. — De 
charactere, 5. — De causa sacramentorum, 6. — De ministro 
eorum, 7. — De intentione subjecti recipientis, 8. — De numero 
et ordine sacramentorum, 9. — De baptismo, 11. — De Sacramento 
confirmationis, 14. 

Divisio tractatus S. Thome de Eucharistia . . . Pag. 


Principales errores circa Eucharistiam 


I* PARS 


DE EUCHARISTIA UT EST SACRAMENTUM 


Q. LXXIII. — De sacramento Eucharistiæ secundum se. 
Art. L — Utrum Eucharistia sit sacramentum ; À Pag. 
Art. H. — Utrum sit unum sacramentum an piaro. ; 
Art. III. — Utrum sit de necessitate salutis — — — — 
Art. IV. — De nominibus ejus ss 
Art. V. — De institutione ipsius Le P LM cu yum 
De hac institutione sec. S. Scripturam, 34. — De convenientia hujusce 
institutionis, 39. 
Art. VI. — De figuris ejus uu. Duda LE nn (ul 
Q. LXXIV. — De materia Eucharistiz. 
Art. I. — Utrum materia hujus sacramenti sit panis et vinum Pag. 
An una ex his duabus materiis possit consecrari sine altera, 50. 
Art. II. — Utrum requiratur determinata quantitas panis 
Art. HI. — Utrum requiratur panis triticeus — — — — 
Art. IV. — Utrum hoc sacramentum debeat confici ex pane azimo 
Art. V. — Utrum vinum de vite sit propria materia Eucharistiæ 
Art. VL — De aqua vino permiscenda — — — — — 
Art. VII. — Utrum permixtio aque sit de necessitate hujus 


sacramenti = — n SE 
Art. VIII. — De quantitate aque que debet apponi — — — 

Q. LXXV. — De præsentia reali et transsubstantiatione. 


Art. I. — De yrcesentia reci... Pag. 59 

Errores, 59. — Doctrina catholica, 62. — Testimonium S. Scriptu- 
re, 63. — Secundum verba promissionis Joan. VI, 63. — Sec. 
verba institutionis, 68. — See. verba S. Pauli de usu Eucha- 
ristiæ, 73. — Traditionis argumentum circa præsentiam realem, 74. 
— Rationes convenientie, 80. — Solvuntur objectiones, 82. 

Art. IL. — Utrum in hoc sacramento remaneat substantia panis 
et vini post consecrationem "OE. 


Prima ratio S. Thoma: de necessitate transsubstantiationis conver- 
sivæ ad praesentiam realem, 88. —Juxta thomistas, corpus Christi 
in se immutatum non potest fieri realiter praesens in E. nisi per 
conversionem substantie panis in ipsum, 90. — Recapitulatio et 
confirmatio. 92. — Secunda ratio S. Thomae, 94. — Confirmatio. 
94. — AJiæ rationes, 96. 
Art. III. — Utrum substantia panis et vini post consecrationem 
annihiletur Es MEA T Lee tue eU) eer ATA 96 
Art. IV. — Utrum panis possit converti in corpus Christi . . 99 


Tria dubia, 101-103. — Solvuntur objectiones, 103. — Tria alia dubia, 
105-108. — Examen dlflicultatum Scoti et aliorum, 108-111. 
Corollaria, 111. — Dubium, 112. 


Art. V. — Utrum in hoc sacramento remaneant panis et vini 
dcCIdentid iraa a tse ERR ERR miennes 113 


Appendix: Responsio ad phaenomenismum, 116. — In quonam sensu 
substantia dicitur sensibilis per accidens, 118. 


Art. VI. — Utrum remaneat forma substantialis panis  . ; 120 
Art. VIL — Utrum ista conversio fiat in instanti , -122 
Art. Vm. — Utrum hæc sit falsa: ex pane fit corpus Christi 124 
Corollaria, 126-128. 





Q. LXXVI. — De modo quo Christus est in hoc sacramento. 
Art. L — Utrum totus Christus sit sub hoc sacramento . Pag. 130 
Art. I. — Utrum totus Christus sit sub utraque specie ; 133 
Art. III. — Utrum totus Christus sit sub qualibet parte specierum 135 
Art. IV. — Utrum tota quantitas dimensiva corporis Christi sit 

in hoc sacramento ir pi Et ne sb — 138 
De diversis sententiis circa quantitatem, 141. — De applicatione sen- 

tentiæ thomisticæ ad Eucharistiam, 145. — Dubia, 147. 
Art. V. — Utrum corpus Christi sit in hoc sacramento localiter 148 
Art. VI. — Utrum coipus Christi sit mobiliter in hoc sacramento 150 
Art. VH. — Utrum possit videri ab oculo saltem glorificato 151 
Art. VH!. — Utrum quando in hoc sacramento apparet miracu- 

lose caro vel puer, sit ibi vere corpus Christi — . ; | 152 


Quomodo S. Thomas in hoc tractatu egregie servat principium 
œconomiæ, 154. 
Q. LXXVn. — De accidentibus eucharisticis. 


Art. I. — Utrum accidentia panis et vini remaneant sine 
subjecto r : : T $ : ; Pag. 157 

Art. D. — Utrum quantitas dimensiva panis sit subjectum 
aliorum accidentium — — — — — — — Pag. 161 
Art. IL — Utrum species sacramentales possint immutare ali- 
quid extrinsecum aala dic i E qnx tij. ax tal 163 
Art. IV. — Utrum possint corrumpi m Lum e Wu — 164 
Art. V. — Utrum ex eis aliquid possit generari 165 
Art. VI. — Utrum possint nutrire =. ie, mS = 168 
Art. VIL. — Utrum frangantur in hoc sacramento 169 
Art. vm. — Utrum aliquis liquor possit vino consecrato com- 
misceri | : : i . ; : : : .170 
Q. LXXV lll. — De forma sacramenti Eucharistiae. 
Art. I. — Utrum hec sit ejus forma: «hoc est corpus 
meum etc. — — LL Ll Il Ll oll Pag. 174 
Art. I. — Utrum sit conveniens forma consecrationis panis 177 
Art. III. — Utrum sit conveniens forma consecrationis sanguinis 179 
Art. IV. — Utrum in verbis dictarum formarum sit aliqua vis 
creata effectiva consecrationis —Ó— rem 182 
Art. V. — In quonam sensu pradicta formulae sit verc 185 
Art. VI. — De comparatione unius forme ad aliam 186 
Q. LXXIX. — De effectibus hujus sacramenti. 
Art. I. — Utrum hoc sacramentum conferat gratiam : Pag. 188 
Coroll. Im: augmentum gratiæ non solum deberet esse uniforme, sed 
acceleratum, 192. — Coroll. 2m; quaelibet communio, si non esset 
negligentia, esset substantialiter ferventior et fructuosior quam 
praecedens, 193. 
Eucharistia, ut sacramentum unitatis et vinculum caritatis, unit inter 
se diversa membra corporis mystici Christi, 196. 
Art. II. — Utrum effectus Eucharistiae sit adeptio gloriæ 197 
Art. m. — Utrum effectus hujus sacramenti sit remissio 
peccati mortalis COH Se 199 
Art. IV. — Utrum per hoc sacramentum remittatur peccatum 
veniale RA ume. euet Muy aen Much iue MEE) queso rem 201 
Art. V. — Utrum per hoc sacramentum remittatur tota pana 
peccati ALME 202 
Art. VI. — Utrum hoc sacramentum praeservet a peccatis futuris 203 
Art. VIL — Utrum hoc sacramentum prosit aliis quam sumen- 
tibus zu mE. EE, à glo E l2. at use 4209 
Art. Vm. — Utrum per peccatum veniale impediatur effectus 
hujus sacramenti y Cp et. LES =) =) +, = 208 
lum Dubium, 209. — 2um Dubium, 215. — Recapitulatio, 213. 
Q. LXXX. — De sancia communione. 
Art. I. — De duobus modis manducandi corpus Christi — . Pag. 218 
Art. II. — Utrum solius hominis sit hoc sacramentum spiri- 
tualiler manducare — — — — — — — - 220 

Art. III. — Utrum solius hominis justi sit manducare sacra- 
mentaliter SNS =, d Pag. 221 
Art. IV. — Utrum peccator manducans sacramentaliter, peccet 221 
Art. V. — Utrum hoc sit gravissimum omnium peccatorum . 224 
Art. VI. — Utrum peccator accedens ad hoc sacramentum sit 
repellendus en se mt ee muse 225 
Art. VIL — Utrum nocturna pollutio impediat hominem a 
sumptione hujus sacramenti e Anio xl. cll 422] 
Art. Vili. — De jejunio eucharistico ——— = ee 228 
Art. IX. — Utrum hoc sacramentum sit recipiendum a non ha- 
bentibus usum rationis -— T DRE 
Art. X. — Utrum sit quotidie sumendum — — — — — 230 
De conditionibus bonae communionis. 231; et ferventis commu- 
nionis, 234. 
Art. XI — Utrum liceat cessare omnino a communione . . 234 
Art. XI. — Utrum liceat sumere corpus Christi sine sanguine 235 
Objectiones et dubia, 239. 

Q. LXXXI. — De modo quo Christus usus est hoc sacramento. 
Art. I. — Utrum Christus sumpserit corpus suum  . : Pag. 241 
Art. II. — Utrum Christus Jude dederit corpus suum ; . 242 
Art. III. — Utrum dederit et sumpserit corpus passibile . 243 
Art. IV. — Quomodo se habuisset Christus sub hoc sacramento 

si fuisset in triduo mortis reservatum aut consecratum 243 
Q. LXXXII. — De ministro hujus sacramenti. 
Art. I. — Utrum consecrare hoc sacramentum sit proprium 
SdcCerdaotis.wissessvee reri doeet Pag. 244 
De sacerdotio Christiano a Christo instituto, 245-248. 
Art. II. — Utrum plures sacerdotes possint eandem hostiam 
CONSECTARÉ: oe eI neo a Tee. 249 
Ar t. III. — Utrum dispensatio hujus sacramenti pertineat ad so- 
lum sacerdotem —— ———— C —— — 249 
Art. IV. — Utrum liceat sacerdoti consecranti a communione 
dbsiiheke -© ayaan ri aKa ir iE REEK ee MEE 250 
Art. V. — Utrum malus sacerdos Eucharistiam consecrare possit 252 
Art. VI. — Utrum missa mali sacerdotis minus valeat quam 
missa boni À et 2 LES d = se 254 
Art. VH. — Utrum haeretici, schismatici, excommunicati possiut 
COMSECTAR Es ——: 255 
Art. Vin. — Utrum degradati. ss 257 
Art. IX. — Utrum peccent a talibus communionem recipientes 257 
Art. X. — Utrum liceat sacerdoti omnino a celebratione cessare 260 


Quonam spiritu fidei et amoris Dei celebranda est Missa, 2fi2. 

IF PARS 
DE SACRIFICIO MISSÆ 


Cap.I. — De sacrificio in genere et de finibus ejus. 

Art. I. — De notione sacrificii in genere 
Dubium: Quando est destructio rei oblatae, quid significat? 267. — 
Sacrificium proprie rituale, et sacrificium eminenter rituale, 268. 

Ar t. II. — De divisione sacrificii 
Il» Ex parte agentis instituentis; 2° ex parte finis; 3° ex parte formae 


sacrificii; 4° quoad materiam oblatam. Altissimum omnium sacri- 
ficiorum est sacrificium crucis, etiam independenter a Ccena, 270. 


Art. III. — Quare oblatio sit id quod principale est in sacrificio, 
velut anima sacrificii. Attamen est solum genus sacrificii 


Cap. Il. — De Missa ut est verum sacrificium. 


Art. I. — In quonam sensu Missa est verum sacrificium, sed 


incruentum, secundum Cone. Tridentinum  .. . Pag. 274 


Aliter et aliter ponitur quaestio ante et post apparitionem protestan- 
tismi. Quomodo ponebatur antea, 274. — Quid definivit Concilium 
Trid. contra protestantes, 275. — De testimoniis S. Scripturae, 
277. — Testimonium  Traditionis, 279. 


Art. II. — Classificatio approximativa sententiarum de essentia 
sacrificii Missæ 
Sententiae see. quas est realis aut saltem virtualis immutatio corporis 


Christi, 281. — Sententiae see. quas est solum immolatio sacra- 
mentalis (in genere signi) cum oblatione, 282. 


Art. IU. — Quomodo theologice probetur Missam esse verum sa- 
crificium 

In quanam actione consistat sacrificium Missae, 284. — Sub quonam 
formali respectu in consecratione adsit ratio sacrificii, 285. — Quid 
sit immolatio sacramentalis secundum sententiam magis tradi- 
tionalem, 285. — Examen aliarum sententiarum, 287. 

lum Coroll: Consecratio utriusque speciei requiritur ad essentiam 
sacrificii Missæ, ut institutum est a Christo, 288. 

2um Coroll.: Immolatio corporis Christi non posset esse nunc « realis » 
quin esset « physica»; est proprie « sacramentalis » in genere 
signi, 288. 

Recapitulatio. 'Tres veritates magis ac magis elucent: 1? Sacrificium 
Crucis est per se sacrificium completum et perfectissimum etiam 
independenter a Ccena, 288. — 2? Verba Cone. Tridentini manifeste 
ostendunt ad Missam requiri immolationem incruentam et sacra- 
mentalem, 289. — Christus in Missa est principalis offerens, 289. 


Art. IV. — An Christus non solum virtualiter sed actualiter 
offerat Missas que quotidie celebrantur 


Status quæstionis, 290. — Responsio: l» Christus sacerdotium suum 
principale actualiter exercet in Missa, 292; testimonia Patrum, 
293; testimonia theologorum, 295. — 2u Christus ut hogio est 
transsubstantiationis instrumentum sui conscium per inteu'ectum 


et volutatem, 296. — Solvuntur rationes adversariorum, 297. — 
Consectaria spiritualia, 298. 


Cap. HI. — De effectibus et de valore sacrificii M issz. 


Art. I. — Quinam sint effectus sacrificii Missæ . : : Pag. 


Est sacrificium non solum adorationis et gratiarum actionis, sed im- 
petratorium et propitlatorlum pro vivis et defunctis, 301. 

Art. II. — Quomodo producantur effectus Missæ ; : Pag. 302 
Sacrificium Missae offert Deo ex opere operato, immediate et infal- 
libiliter adorationem reparatricem et gratiarum actionem valoris 
infiniti, 303. — Peccata remittuntur quidem ex opere operato, 
sed solum mediate et non infallibiliter, 304. — Pcena temporalis 
pro peccatis jam remissis ex opere operato immediate et infal- 
libiliter remittitur, sed non semper ex integro, 305. — Bona spi- 
ritualia et temporalia ad salutem spectantia obtinentur ex opere 
operato, sed per modum impetrationis, et non infallibiliter, 306. 


Art. III. — De valore Missæ — — — — — — — 306 


Sacrificium Missæ quantum est ex se et quoad sufficientiam habet 
valorem infinitum intensive et extensive, scii, potest producere 
effectus semper magis extensos et magis intensos. Attamen ef- 
fectus impetratorius et propitiatorius ex parte nostra est semper 
finitus, 306. 

Controversia: 1° Utrum hoec limitatio effectus sacrificii in nobis pro- 
veniat unice ex dispositionibus nostris, an etiam aliunde, scii, a 
voluntate Christi, 307. — 2? Utrum sacrificium Missæ oblatum pro 
pluribus etiam  numerosissimis «que prosit singulis, coeteris 
paribus, ac si pro uno solo offeretur, 308. — Exponuntur duæ 
sententiæ opposite, 308. — Comparatio motivorum harum duarum 
sententiarum, 309-312. — Aliud dubium, 312. —  Consectaria 
spiritualia, 312. 


DE P/ENITENTIA 
Introductio. 


Divisio tractatus S. Thomae de Pænitentia, 316. — De principalibus 
definitionibus Ecclesiz de hac re, 317. 

Prenotamina de virtute penitentie (q. 85) | : | Pag. 320 

De ipsa virtute pænitentia, ut distincta ab aliis, 321. — Quare an- 
nectitur justitiæ, 322. — De proprio ejus subjecto, 323. — De 
ejus relatione cum timore Dei, 323. — De loco ejus in subordi- 


natione virtutum, 325. 


Cap. I. — De existentia sacramenti Pænitentiæ. 
Art. I. — De ipsa potestate clavium Ecclesie a Christo concessa 329 
Status quaestionis, 329. — Negantes, 330. — Definitiones Ecclesie, 330. 
— Testimonium S. Scripture, 332. — Testimonium Tradi- 
tionis, 335. 
Art. II. — De existentia et denominatione sacramenti penitentie 339 
An ritus quo in Ecclesia remittuntur peccata post baptismum com- 
missa sit verum sacramentum, 339. — An Patres etiam anti- 
quiores admiserint Pænitentniam esse sacramentum, 340. — De 
necessitate sacramenti pænitentiæ, 341. — An sit sacramentum 
pluries iterabile, 342. 
Art. IU — De ministro potestatis clavium m-— ee 343 


Soli sacerdotes novæ legis hanc potestatem a Christo acceperunt, 344. 
— De potestate jurisdictionis, 345. 


Ca p. II. — De essentia sacramenti Pænitentiæ. 


Art. I. — Essentia sacramenti vere salvatur in Pænitentia Pag. 348 


In ea aliquid sanctum significatur tam ex parte peccatoris pænitentis, 
quam ex parte sacerdotis absolventis, 348. 


Art. II. — De materia sacramenti penitentie — — — — 349 


Peccata sunt materia remota; actus pænitentis sunt materia proxima, 
349. — De opinione Scoti ejusque scholæ, 350. 

Art. IIl. — De forma sacramenti Pænitentiæ  . ; | Pag.351 
De forma indicative, adhibita in Ecclesia latina a seculo XH, 352. — 
Forma deprecativa olim fuit valida, erat eadem quoad sensum, 
quamvis minus clare ostendat sacerdotem esse judicem ministe- 
rialiter absolventem, 352. 
Cap. III. — De contritione et attritione. 
Q. I. — Quid sit contritio um ues Le, um. Aor el Pag.355 
Art. I. — Utrum contritio sit dolor pro peccatis assumptus, cum 
proposito confitendi et satisfaciendi — — — — — 356 
Debet esse supernaturalis, non sufficit attritio naturalis ethice 
bona, 358. 
Art.n.— Utrum contritio sit actus virtutis re 359 
Est actus virtutis pænitentiæ, sic differt ab attritione, 359. 
Art. II. — Utrum attritio possit fieri contritio 360 
Respondetur: attritus fit contritus, sed attritio non fit contritio, 361. 
— De distinctione inter contritionem perfectam et attritionem 
secundum Cone. Trid., 362. 
Dubium: Utrum attritio ex solo metu gehennæ concepta, excludat 
omnem peccandi voluntatem, 364. — De errore jansenistarum 
circa attritionem, 366. — Brevis classificatio errorum et opinionum 
de hac re, 367. , 369. — Ad justificationem in 
sacramento pænitentiæ probabiliter non sufficit attritio pure formi- 
dolosa, sine ullo amore benevolentiæ erga Deum, quo homo ipsum, 
ut fontem omnis justitiæ, diligere incipit, 374-378. 
Q. n. — De objecto contritionis . . . . E -379 
Deibet esse de omni peccato actuali, et de singulis mortalibus. 
Q. m. — De quantitate ejus appretiativa, intensiva, extensiva 379 
Art. I. — Utrum contritio sit major dólor qui es«e possit in 
natura RS c — pan == I I 379 
De mortali debet esse dolor appretiative maximus. Quatuor dubia. 
Art. n. — Utrum dolor de peccato possit esse nimius . 382 
Art. HI. — Utrum debeat esse appretiative major de graviori 
peccato quam de alio dcr. mms HN gam tA RA DIL 382 
Cap. IV. — De confessione. 
Art.il. — Utrum confessio sacramentalis omnium et singulorum 
peccatorum mortalium post baptismum commissorum sit 
jure divino necessaria P pope a Pag. 383 
Art. H. — De convenientia et utilitate confessionis 387 
Ca p. V. — De satisfactione. 
Art. I. — Quomodo definienda est  . ? : pag. 389 
Art. H. — An ventas fidei defnita a Cone. Trid. circa satisfac- 
tionem inveniatur in deposito Revelationis formaliter im- 
plicite — cp Dc 390 
Art. III. Convenientia hujus satisfactionis 391 

Ca p. VI. — De effectibus sacramenti Pænitentiæ. 
Q. I. — De remissione peccatorum mortalium  . ; 7 Pag. 392 
Q. II. — De remissione peccatorum venialium: quatuor articuli 393 
Q. III. — De remissione pena peccato debite . ; 1 394 
Q. IV. — De reviviscentia virtutum et meritorum per penitentiam 396 
In quo gradu reviviscant merita, 399. — Comparatio sententiæ S. Tho- 


ma cum opinione Suarezii et plurium modernorum, 399, ss. — 
Quænam est melior interpretatio doctrine S. Thoma? Ibid. De 
opinione Bannezii, 400. — Appendix: De Indulgentiis, 401-403. 


DE EXTREMA UNCTIONE 


Art. I. — Est vere et proprie sacramentum | . Pag. 404 
Art. II. — De effectibus ejus — — — m xm n 405 


DE ORDINE 


Art. I. — Quandonam institutus est a Christo? . f Pag. 409 


An subdiaconatus et minores ordines habeant rationem sacramenti, 410. 
— An episcopatus et presbyteratus sint duo ordines et duo sacra- 
menta vere distincta. 411. 


Art. H. — De materia et forma Sacramenti Ordinis . : . 413 
Examen opnionum, 413, ss. 
Art. III. — De effectibus Sacramenti Ordinis = — — — 415 


De gratia sacramentali Ordinis, et de charactere sacerdotali, 416. 


DE MATRIMONIO 


Compendium doctrine àogmaticæ : ; ; i -418 
1° De essentia Matrimonii, 418. — 2“ De origine matrimonii, 419. — 
3° De indissolubilitate vinculi matrimonialis, 420-421. 


Complementum : De reviviscentia sacramentorum . : . 422 


EPI LOGUS 


De gratiis sacramentalibus et de perfectione Christiana ; Pag. 424 


